
PREFAȚA 


Sint 21 de ani de cînd primele bombe ale celui 
de al doilea război mondial au căzut pe pămintul 
Poloniei, spulberind ultimele nădejdi :că pacea ar 
mai putea fi salvată. Generaţia tînără de astăzi nu 
cunoaşte, decit din cărți sau din povestiri, ceea ce 
s-a petrecut atunci. Manualele de istorie nu oferă 
şi nu pot oferi decit un tablou foarte succint al cau- 
zelor, al intereselor, cînd comune, cînd. contradic- 
torii, ale marilor puteri imperialiste, care au gene- 
rat cel mai sîngeros măcel din istoria omenirii. 

Cartea lui I. Ludo — „Soluția a patra“ — arată 
celor care nu au trăit evenimentele dintre cele 
două războaie mondiale, cit şi celor care le-au fost 
contemporani, dar nu au cunoscut toate manevrele 
de culise, cum a fost pus la cale cel de al doilea 
război 'mondial. Autorul dezvăluie. pe baza unui 
bogat material, mecanismul jocului diplomatic din 
„sferele înalte“ ale burgheziei, miza de care se 
dispunea cu foarte multă ușurință fiind viața a 
milioane de oameni. Autorul smulge masca de pe 
fețele „oamenilor mari“ de atunci, ale dictatorașilor 
atotputernici, care toți nu erau decit interpuși, ma- 
rionete ale magnaților din fruntea monopolurilor 
imperialiste, interesate în dezlănțuirea unui con- 
flict armat împotriva statului sovietic. Ei toți apar 
în întreaga lor goliciune morală. 

Nu se terminase bine încă primul război mondial, 
cind au şi răbufnit contradicţiile dintre puterile 
învingătoare. Fiecare veghea cu strășnicie ca nu 
cumva cealaltă să devină mai puternică. Monopo- 
lurile germane nu au stat nici ele inactive, au 
manevrat cu abilitate suspiciunile dintre învingă- 
tori şi curind militarismul german, îngroșat cu 
împrumuturile învingătorilor, a prins din nou pu- 
teri. Pentru a-și fine în frîu propriul popor, folosit 
cînd drept carne de tun, cînd drept mină de lucru 
bună de exploatat, pentru a şantaja celelalte po- 
popoare, monopolurile germane l-au creat pe „Hit- 
ler” — exponent al forțelor celor mai reacționare 
şi mai agresive ale imperialismului german. 

Aceeași frică de propriul popor, aceeași goană 
după profiturile pe care le aducea marea afacere 
a înarmărilor, inclusiv a Germaniei, dorința de a 
dirija poftele fascismului german spre răsărit 
pentru a termina cu bolșevicii şi a participa, dacă 
nu se poate altfel, împreună cu el, la o afacere şi 
mai mare — cotropirea şi împărțirea Uniunii Sovie- 
tice — au determinat solidaritatea de clasă a cercu- 
rilor conducătoare din „democraţiile“ occidentale 
cu Hitler şi regimul lui. 

Cu complicitatea lor, cînd tacită, cînd manifestă, 
Hitler rupe toate acordurile prin care se îngrădise 
reînarmarea Germaniei după primul război mon- 
dial. Totuşi, înainte de a porni împotriva Uniunii 
Sovietice, el calcă în picioare şi îngăduitoarele „de- 
mocrații“ occidentale. Paralizate prin miopia po- 
litică a conducătorilor lor, Franța ajunge la deza- 
stru, Anglia la un pas de pieire, iar o mare parte 
din Europa cade în ghearele hitleriştilor. Pînă la 
urmă fiara fascistă a fost doborită, în primul rind, 
prin eroismul legendar al ostașilor sovietici. Dar, în 
Europa pustiită pieriseră milioane de vieți, iar pa- 
gubele ei materiale erau incalculabile. 

Germania hitleristă înfrintă, capitulase necon- 
diționat. La Potsdam, in auzul întregii lumi, pu- 
terile învingătoare  proclamau solemn:  „,...Mili- 
tarismul şi nazismul german trebuie stirpit din ră- 
dăcini, iar aliații vor lua de comun acord, în pre- 
zent şi în viitor, şi alte măsuri necesare pentru ca 
Germania să nu mai poată amenința niciodată pe 
vecinii săi sau pacea în lumea întreagă.“ 

Cuvinte frumoase, juste, înțelese de toți acei 
care trecuseră prin pirjolul războaielor, care pier- 
duseră pe cei dragi şi porniseră să înlăture däri- 
măturile, să construiască o viață nouă, luminoasă. 

Totuşi conducătorii occidentali, cum s-au ridicat 
de la masa tratativelor, au și uitat de documentul 
pe care tocmai îl semnaseră. Au „uitat“ că se an- 
gajaseră să nu scindeze Germania, au uitat” să 
desființeze trusturile, cartelurile şi uniunile mono- 
poliste germane făcîndu-le neputincioase de a mai 
pregăti vreodată agresiunea, au „uitat” să pună 
frâu mihitarizării şi propagandei militariste, au 
„uitat“ că hotăriseră crearea unei Germanii uni- 
tare, iubitoare de pace şi democrație. 

Un prim pas pe calea” scindării a fost introdu- 
cerea în zonele ocupate de puterile occidentale şi 
punerea în circulație a unei noi monede, alta decit 
în restul Germaniei. Apoi a luat ființă statul sepa- 
ratist de la' Bonn. Și, treptat, au ieșit la lumină, 
din închisori şi ascunzători vechii naziști, criminali 
de război mai mari şi mai mici, respirind în voie 
în atmosfera prielnică din Republica Federală Ger- 
mană. Numai pe teritoriul Republicii Democrate 
Germane au fost măturate cu hotărire vestigiile 
fascismului. 

Hitler nu mai există de mult. Au plătit cu viața 
în spinzurătorile de la Nürnberg și! unii dintre 
principalii criminali de război. Dar au rămas mono- 
poliştii şi militariştii germani. A rămas imperia- 
lismul. Și iată că în Germania occidentală, în me- 

diul care nu fusese desinfectat, în care au jocul 
liber aceleași forțe ale trecutului, apar şi se dez- 
voltă aceleași creaturi, inițiind același joc. Şi iată 
de ce există o atit de stranie asemănare între „po- 
litica“ lui Hitler şi cea a cercurilor conducătoare 
ale R. F. Germane. Auzi venind de peste Elba ace- 
leași melodii ca pe vremea lui Hitler, aceleași re- 
vendicări de teritorii străine, aceeaşi pretenţie a 
criminalilor de război de ieri de a instaura „noua 
ordine“ în Europa, aceleași furibunde atacuri anti- 
comuniste, aceleași amenințări cu războiul. Parcă 
nici n-ar fi avut loc zdrobitoarele înfringeri ale 
Germaniei în cele două războaie mondiale. 

În mina cui se găsesc pirghiile statului sepa- 
ratist de la Bonn? Konrad Adenauer, cancelarul 
R.F.G., a făcut parte, la timpul său, la fel ca 
Hitler, din mişcarea separatistă care, după pnimul 
război mondial, urmărea desprinderea Renaniei bo- 
gate: din trupul sleit al Germaniei. In jurul lui 
Adenauer s-au grupat vechi scutieri credincioşi din 
partidul şi armata lui Hitler. Ei deţin iarăşi funcții 
importante în aparatul e stat şi în Wehrmacht-ul 
renăscut, botezat de astă dată „Bundeswehr“. In 
spatele lor întilnim aceleași trusturi, carteluri, 
uniuni monopoliste care cu ani în urmă l-au ridi- 
cat în şa pe Hitler şi care finanţează din nou mili- 
tarismul german. 

Acestea sînt forțele din R. F. Germană care, în 
strins contact cu monopolurile din. S.U.A., intere- 
sate în producția de armament şi în îngrădirea in- 
fluenței uriaşe a sistemului mondial socialist în 
rîndul tuturor popoarelor, sabotează orice destin- 
dere a atmosferei internaționale ce s-ar schița la 
orizont, care se opun cu îndirjire eforturilor Uniunii 
Sovietice şi ale forțelor care, alături“ de ea, fac 
tot posibilul ca să nu mai fie război, ca să asi- 
Sura coexistența pașnică a tuturor țărilor şi popoa- 
relor. 


R. F. Germană este astăzi singurul stat din 
Europa care formulează pretenții teritoriale. Dar, 
întii, la fel ca Hitler, pentru a arunca praf în ochii 
lumii, conducătorii ei au debutat cu flecăreală paci- 
fistă. Încă în 1950, Adenauer proclamă: „...M-am 
declarat în repetate rînduri împotriva reinarmării 
Germaniei, pentru că înainte de toate, am vrut să 
dau expresie profundei dorințe de pace a poporu- 
lui german şi a tineretului german.“ lată şi profe- 
siunea de credință, din anul 1949, a lui Franz 
Josef Strauss, ministrul de război al R.F.G.: „Cui 
îi trece prin gînd să mai pună mina pe armă, 
aceluia să-i cadă mina !“. Doi ani mai tirziu, ace- 
laşi Adenauer susține că „reînarmarea Germaniei 
trebuie să fie pregătirea unei noi ordine în Europa 
de răsărit“. Iar Strauss, slugarnic în fața moriopo- 
lurilor cărora le cere arme atomice pentru armata 
vesigermană, şi desigur, cointeresat în profituri, 
declară: „În ciuda populaţiei dense a republicii 
federale... sintem gata să acceptăm primejdiile ce 
rezultă de aci şi să le justificăm în fața propriului 
nostru popor !*. Într-adevăr nu este prea uşoară sar- 
cina pe care și-o ia Strauss să convingă poporul 
german de necesitatea exterminării sale fizice de 
dragul -uzinelor producătoare de armament atomic 
de peste ocean. 

Ăsta-i Strauss, fiu de măcelar și măcelar prin 
vocație, fost ofiter de instrucție politică în armata 
nazistă. iar astăzi şeful departamentului războiului 
din R.F.G. Dar ceilalți ? Sint toți naziști, milita- 
riști, revanșarzi care nu se pot împăca cu gindul 
că nu au reușit să cucerească supremația lumii. 
lată pe unii dintre ei: Schröder, ministrul de in- 
terne, a fost membru în batalioanele de asalt ale 
lui Hitler, iar astăzi trage în fața judecății pe ori- 
cine îndrăzneşte să ridice glasul. în favoarea păcii. 
Seebohm, ministrul comunicațiilor şi Brentano, mi- 
nistrul de externe, emit pretenţii insolente asupra 

unor teritorii străine din răsărit. Hallstein, fost 
secretar de stat al lui Adenauer, iar astăzi pre- 
şedinte al Comisiei economice europene, mai puțin 
modest, pretinde „integrarea Europei... pină la 
munții Ural!" 

Alt sinistru personagiu, astăzi intim consilier 
al lui Adenauer, după cum ieri a fost al lui Himm- 
ler, şeful temut al trupelor S.S. şi al Gestapo-ului, 
este Hans Globke. Stind în fruntea cancelariei fede- 
rale este al doilea, ca influență, după Adenauer. 
El este același Globke — criminalul de război 
nr. 101 — care a elaborat şi comentat odioasele 
legi rasiale de la Nürnberg, legile care au furnizat 
călăilor hitlerişti temeiurile „juridice“ pentru ex- 
terminarea a mai multor milioane de oameni. Globke 
a organizat aplicarea legilor rasiale în Austria şi 
Cehoslovacia. Globke a stat la masă şi cu Anto- 
nescu care l-a decorat cu „Steaua Rominiei“. După 
plecarea lui Globke au început deportările. 

Oberlănder nu mai face parte din guvernul lui 
Adenauer. El trebuie să se mulțumească cu o pensie, 
de altfel destul de apreciabilă. Portofoliul ministe- 
rial i-a fost smuls de indignarea opiniei publice 
mondiale, scurt timp după ce Adenauer declarase 
că în guvernul lui nu ar exista nici un singur 
revanșard. Prea erau îngrozitoare crimele lui Ober- 
länder din timpul războiului din Cehoslovacia, Po- 
lonia și teritoriul ocupat al U.R.S.S. In slujba lui 
Hitler, Oberlănder organizase în sînul minorită- 
ților germane din diferite ţări ale Europei. com- 
ploturile şi mișcările subversive, iar apoi în sta- 
tul de la Bonn, ca ministru al refugiaților, a tutelat 
mişcările revanșarde. 

Adenauer nu se consideră revanșard, dar spune : 
„Va veni ziua cînd întregul ţinut de dincolo de 
Oder şi de Neisse va trebui să se afle inclus în 
Uniunea cărbunelui şi oțelului şi piața comună”. 
Va să zică asta înseamnă patrie — cărbune, oțel, 


10 


piață comună sau cu alte cuvinte: acțiuni, divi- 
dende, profituri — pentru asta le trebuie acestor 
jasciști iremediabili teritoriile din răsărit, pentru 
asta le trebuie noul Wehrmacht. Și, de aceea, în 
statul de la Bonn, vechii specialiști din armata lui 
Hitler, nu şomează. Ciţi au scăpat cu viață au 
fost iertați şi din nou folosiți. Toţi generalii din 
Bundeswehrul de azi l-au slujit şi pe Hitler. Nu 
există căpitan în această armată care să nu fi 
participat la campaniile lui Hitler. Sint instructori 
peste 2000 de foşti comandanți ai trupelor S.S. Este 
lesne de imaginat în ce spirit este educată această 
armată, ce ideologie infiltrează ei tineretului. Otrava 
șovină pătrunde și în școli. Elevii sînt puși şă 
admire hărți care arată teritoriile cotropite de i 
zişti, de la Atlantic pînă la Volga, din Tobruk pină 
la Narvik. Semnificativ este şi faptul, divers în 
aparență, că în manualul de istorie pentru şcoli 
primare ediția 1949, incendierea Reichstag-ului de 
către naziști era tratată în cinci pagini jumătate, iar 
în ediția 1958 — de 'loc. În 1949 erau cinci pagini 
despre lagărele naziste de concentrare, iar în 1958 
— nici una. 

Încotro ținteşte această educație ? O informaţie 
directă ne-o dă generalul Heussinger, inspector ge- 
neral al Bundeswehr-ului : „...Într-un viitor război, 
deși vom fi numericeşte mai puțini, va trebui să în- 
deplinim iarăşi sarcinile noastre, aşa cum am fä- 
cut-o în Rusia și să luptăm cu succes pe un front 
uriaş... Să aplicăm şi pe viitor vechile principii pe 
care le-am avut și în trecut...” 

Cine amenință republica federală ? .Cine-i silește 
pe soldații vestgermani să lupte pe „un front uriaș"? 

Este lucru ştiut că nu-i amenință nimeni! Re- 
înarmarea Germaniei occidentale a devenit o aface- 
re mult mai mare decit a fost reînarmarea Germa- 
niei după primul război mondial, o afacere la 

care participă monopolurile americane, engleze, 
franceze . şi vestgermane. Și astfel, în schimbul 
tancurilor, avioanelor, rachetelor, se scurg spre 
casele monopolurilor banii contribuabililor germani. 
În noua armată germană monopolurile văd forța de 
șoc cu ajutorul căreia ar putea realiza felurile dgre- 
sive ale N.A.T.O., şi ea le este cu atit mai dragă 
monopolurilor americane cu cît armatele celorlalte 
țări nu le par a fi chiar atit de sigure. Crein- 
du-și Bundeswehr-ul, monopolurile vestgermane ur- 
măresc - obiectivele lor proprii. Dispunind iarăși 
de o armată puternică pot pune sub presiun? 
aliații din N.A.T.O. și cu cit va deveni ea mai 
puternică cu atit presiunea exercitată va putea fi 
mai redutabilă. De asemenea ar putea să-și şan- 
tajeze din nou vecinii în vederea realizării planu- 
rilor de revanșă. Nu de mult, generalul hitlerist 
Speidel, pus astăzi în fruntea forțelor terestre ale 
N.A.T.O., a declarat cu trufie: „Cea mai impor- 
tantă victorie obținută de N.A.T.O. de cițiva ani 
încoace este includerea trupelor germane în for- 
fele N.A.T.O., reînnoirea armatei germane... Cînd 
mi-am luat funcția în -primire nu existau trupe ger- 
mane, în prezent am 9 divizii.“ 

Monopolurile americane — Rockefeller, Morgan, 
Dupont, Harriman ş. a. — participă intens şi bene- 
ficiază din plin de pe urma înarmării Bundeswehr- 
ului, a refacerii industriei de armament a R.F.G. 
Interesele finanței americane se împletesc tot mai 
strîns cu cele ale oligarhiei financiare vestgermane, 
ale firmelor Krupp, Thyssen, Flick, Siemens, Klöck- 
ner etc. conduse fiecare de criminali de război. 
Sint aceleaşi firme germane care au favorizat crearea 
forțelor armate ale lui Hitler, care i-au furnizat arme 
şi muniție, i-au construit lagăre de concentrare, i-au 
livrat. gaze asfixiante, și care au primit în schimb 
materiile prime şi uzinele de pe teritoriile cotropite, 

precum şi sute de mii de prizonieri spre a-i pune 
la o muncă de robi. 

Producția de armament aduce :și astăzi profituri 
mari cercurilor imperialiste. Dar ele trebuie să jus- 
tifice această cursă a înarmărilor. De aceea au 
creat toate acele organizații de spionaj şi diver- 
siune, inclusiv cele din Germania occidentală şi 
Berlinul occidental, subordonate spionajului ame- 
rican şi vestgerman. De aceea au fost înființate or- 
ganizaţiile vechilor combatanți din S.S., uniunile 
revanșarde ale „izgoniților”. De aceea se organi- 
zează provocări împotriva R.D.G. și a ţărilor socia- 
liste, de tipul aventurii cu avionul „U-2". 

Primejdia pe care o implică colaborarea dintre 
monopolurile americane şi vesigermane, ne-o arată 
revista americană „I. F. Stone's Weekly”: „Acei 
care-şi aduc aminte de dezvăluirile în legătură cu 
convenția secretă dintre I. G. Farben şi Standard 
Oil, din timpul celui de al doilea război mondial, 
consideră alarmantă ştirea că producătorii ameri- 
cani de armament îşi îndreaptă capitalurile spre 
Germania occidentală. Era destul de rău că s-a dat 
semnalul pentru reînarmarea Reichului. Și mai 
rău este că reînarmarea se desfășoară cu partiti- 
parea producătorilor americani de- armament. Se 
creează astfel interese strînse şi permanente care 
pretind existența unor focare internaționale de neli- 
nişte în vederea asigurării de debușee pentru arme“. 

Nu este un secret că revanșarzii se agită din 
nou. Recent, proclamind cu tărie, ca pe vremea 
lui Hitler, necesitatea luptei împotriva comunis- 
mului, generalii vestgermani, într-un memoran- 
dum aprobat de guvernul R.F.G., s-au declarat 
nemulțumiți de nivelul actual al înarmărilor. Ei 
revendică, în formă ultimativă, remilitarizarea neli- 
mitată, înzestrarea cu arme atomice, desființarea 

ultimelor ingrădiri care mai există în calea dez- 
voltării forțelor lor armate. Cam la fel a proce- 
dat şi Hitler, cu ingăduința puterilor occidentale, 
pînă şi-a desăvirșit înarmările şi a dezlănțuit răz- 
boiul. 

Evoluția evenimentelor din Germania occiden- 
tală, îndrăzneala cu care acei care au mai aprins 
odată lumea își întind labele spre cea mai distru- 
gătoare dintre arme, trezeşte indignare și minie 
justificată. Nu s-a uitat că al doilea război mondial 
s-a soldat cu 32 milioane de morți. și 35 milioane 
de răniți, că milioane de oameni au fost uciși în 
lagărele de concentre. Astăzi, dat fiind uriașa forță 
de distrugere a armelor moderne, numai niște des- 
creierați pot împinge lucrurile spre războiul ato- 
mic care ar însemna o catastrofă pentru umanitate. 
Chiar şi scribii imperialişti prevăd că numărul 
morților se va ridica la peste 200 milioane. Omeni- 
rea nu acceptă ca evenimentele să ajungă pînă 
acolo. Ea reclamă dezarmarea generală și totală, 
coexistența pașnică a statelor și popoarelor. 

Astăzi un lucru este cert. Generalii şi monopo- 
liștii din spatele lor nu mai dictează ei singuri isto- 
ria omenirii, războiul și pacea nu mai depind nu- 
mai de ei. Reprezentanţii imperialismului, întregul 
sistem imperialist, sînt la fel de agresivi ca şi în 
trecut. O confirmă faptele. Posibilităţile însă nu 
mai sînt aceleași, imperialismul nu mai este si- 
stemul dominant pe pămînt şi nici măcar superiori- 
tatea armelor nu-i mai aparține. Este o fericire 
pentru omenire că raportul de forțe în lume s-a 
schimbat. Potenţialul economic crescind al siste- 
mului mondial al socialismului, în fruntea căruia se 
găsește Uniunea Sovietică, cîntăreşte greu în ba- 
lanfa păcii și creşte an de an. Alarmant pentru 
imperialiști este prăbuşirea spatelui. frontului lor 

prin formarea acelei largi zone a păcii, alcătuite 
din țările care în ultimii ani şi-au cîştigat inde- 
pendența şi care refuză să facă jocul imperialiş- 
tilor, prin prăbuşirea odiosului sistem colonial. Dar 
și în interiorul țărilor imperialiste ia amploare pro- 
cesul de lămurire și lupta pentru asigurarea păcii. 

Deplasările evidente în opinia publică mondială 
sînt determinate în mare măsură de eforturile de- 
puse de U.R.S.S. în vederea destinderii interna- 
ționale, de spiritul de inițiativă şi de perseverență 
de care dau dovadă P.C.U.S. și guvernul sovietic 
în frunte cu tovarășul N. S. Hruşciov, în promo- 
varea coexistenței pașnice, în dejucarea manevrelor 
protagoniştilor încordării, în lupta lor pentru uni- 
rea tuturor forțelor păcii. 

În condițiile actuale, dată fiind superioritatea 
forfelor păcii, războiul a încetat a mai fi o inevi- 
tabilitate fatală. Iar dacă ațițătorii la război ar în- 
drăzni totuşi să se lanseze într-o aventură mili- 
tară, popoarele dispun astăzi de suficiente forfe 
pentru a pune capăt sistemului imperialist care 
mereu generează războaie şi suferinți. 

Țara noastră a fost de două ori victima unor 
agresiuni pornite de pe teritoriul Germaniei şi po- 
porul ei nu doreşte ca acest lucru să se repete a 
treia oară. De aceea el se pronunță pentru coexi- 
stență pașnică și dezarmare generală și completă, 
de aceea sprijină cu toată hotărîrea poziția justă a 
Uniunii Sovietice şi a Republicii Democrate Ger- 
mane care se declară pentru încheierea Tratatului 
de pace cu Germania, pentru normalizarea situației 
în Berlinul occidental — cale care duce la lichi- 
darea rămășițelor celui de,al doilea război, la înlă- 
turarea germenilor unui nou conflict şi la întărirea 
securității în Europa.. „Stă în puterea popoarelor, 
a arătat tovarășul Gheorghe Gheorghiu-Dej la 

sesiunea extraordinară a Marii Adunări Naţionale 
din 30 august 1960, nu numai să preîntimpine răz- 
boiul, ci să şi asigure făurirea unei societăţi fără 
arme, fără războaie. Iată o perspectivă capabilă să 
însuflețeaseă, să dinamizeze şi să unească într-un 
front larg toate forțele iubitoare de pace.“ 

În acest front se găsește şi poporul romin. 


Gheorghe Barbu 


PROLOG 


Era în primăvara anului 451, în urmă cu mai 
bine de o mie cinci sute de ani. Hoarde de călă- 
reți străbăteau vijelios Europa și goneau spre 
Luteţia —- cum se numea Parisul pe atunci. Să fi 
fost două sute de mii, trei sute de mii, patru sute 
de mii — nimeni n-a stat să-i numere. Oricum, însă, 
erau mulţi, mulţi și larma iscată de tropotul cai- 
lor lor, de huruitul căruţelor lor încărcate cu pradă 
de război, de chiotele şi îndemnurile războinice 
ale nevestelor lor, care-i însoțeau peste tot, făcea 
să pară şi mai mulți încă. Năvala călăreţilor care, 
pe oriunde treceau, nu lăsau piatră pe piatră, răs- 
pîndea groaza în toată Galia transalpină de sub 
ocupaţia romană. Burgunzii şi turingienii se înco- 
voiară în fața duşmanului, fără nici o împotrivire. 
La fel făcură şi francii din Nekar. Garnizoanele 
romane, decimate, se retrăgeau, în grabă, spre sud. 
Năvălitorii, după ce distruseseră orașele Windisch, 
Spire, Worms și Mayence — care încercaseră să se 
opună — şi ocupaseră orașele Basel, Strassbourg, 
Colmar, Besancon, Tongres, Arras, Metz, Reims. 
Laon, Saint Quentin, își aveau drumul deschis spre 
Paris — şi într-acolo galopau ei acuma. 

După înverşunarea cu oare îşi biciuiau caii, s-ar 
fi putut crede că ținta lor finală este Parisul. To- 
tuşi, Parisul nu trebuia să fie, în planul lor de cam- 
panie, decît un obiectiv de popas înspre o ţintă fi- 


2 — c. 2956 17 


nală, care trecea mult dincolo de barierele acestui 
oraş. Cei care se aflau în fruntea cetelor de război- 
nici — călări pe cai mici,şi iuți, îmbrăcaţi, din cap 
pînă în picioare, în piei de animale şi înarmaţi cu 
arcuri, cu săgeți de os, cu laţuri de piele, cu securi 
de piatră — se năpusteau asupra unor populaţii 
paşnice, nepregătite, nu pentru a răzbi pînă la un 
anumit punct geografic de pe glob, ci pentru că 
voiau să cucerească dominația lumii. Aceasta era 
tinta lor finală: dominaţia lumii. 

Regele lor, Atila, supranumit „biciul lui dumne- 
zeu“, asta-i învăţa pe huni din prima lui zi de dom- 
nie: că lor li se cuvine dominația lumii. Şi hunii îl 
credeau, deoarece — precum spuneau în versurile 
şi povestirile lor cîntăreții hrăniţi cu berbec la ca- 
zanul regal — Atila „este fiul regelui Mundzuk, 
care a fost fiul regelui Ete, care a fost fiul regelui 
Opos, care a fost fiul regelui Cadişa“ şi aşa mai de- 
parte, pînă ajungeau cu genealogia „biciului lui 
dumnezeu“ la biblicul Ham, de unde săreau tocmai 
la pasărea Astur sau ongar, regina încoronată a 
păsărilor. Demonstrația era, deci, făcută: Atila nu 
se afla în capul triburilor hune din întîmplare, ci în 
virtutea unui drept divin : se trăgea din pasărea pă- 
sărilor. Şi un popor al cărui rege se trage dintr-o 
pasăre — şi mai cu seamă dintr-o asemenea pa- 
săre — poate pretinde dominaţia lumii. 

Ideea de dominație a lumii îl tulburase pe Atila 
încă din adolescență. Dar pregătiri pentru aplicarea 
ei practică putu să înceapă numai din anul 434. 
cînd, după moartea unchiului său, regele Rua, Atila 
iu chemat să preia conducerea poporului hun îm- 
preună cu fratele său Bleda, Dar, spirit autoritar 
și exclusivist, Atila nu înţelegea să împartă puterea 
cu nimeni. Inzestrat, cum era, cu un excepţional 
simț politic — pe care şi-l şleiuise în anii cît a stat 
ca ostatec voluntar la romani — Atila ştiu, de la 
început, să înlăture cu ușurință acest neajuns. Peste 

cîteva zile, în cursul unei vinători, o săgeată, rătă- 
cită cu grijă la momentul oportun, îl răpuse pe 
Bleda. 

Atila îşi îngropă fratele cu dragoste irățească şi 
respiră uşurat. Acuma, în siîrşit, era liber să facă 
ce vrea. 

Şi voia tot. 

Şaptesprezece ani la rînd, Atila munci la reorga- 
nizarea cetelor lui de călăreţi. In acest răstimp, o 
dată cu numărul săgeţilor lui de os şi securilor lui 
de piatră, îi creştea şi îngîmiarea. Imperiul roman 
de răsărit şi cel de apus erau, necontenit, obiectul 
“provocărilor lui. Astfel, odată, el trimise, în aceeaşi 
zi, împăratului Theodosiu la Constantinopole şi îm- 
păratului Valentinian al III-lea la Roma, doi mesa- 
geri cu una și aceeaşi misivă : „Stăpînul meu (adică 
al mesagerului respectiv), care este și al vostru, vă 
anunță să-i pregătiți patul“. La toate amenințările 
de felul acesta, Valentinian şi Theodosiu, doi şeii 
slabi şi fricoşi ai unui imperiu putred, pe cale de 
descompunere, dădeau răspunsuri atît de timide, în- 
cît Atila avea drept.să creadă că patul îi şi este, de 
fapt, pregătit la Roma și Constantinopole. 

Intenţia lui Atila era să-şi înceapă marele război 
de cucerire a lumii printr-un atac împotriva impe- 
riului roman de răsărit al lui Theodosiu. Dar o 
schimbare, intervenită în anul 450, la curtea Bizan- 
tului, îi modifică planurile. In urma unui accident 
de călărie, Theodosiu moare şi locul lui este ocupat 
de Marcianus, un om energic şi curajos, care, la 
amenințările lui Atila, răspunse cu alte ameninţări. 
Tn faţa acestui adversar neaşteptat, regele hunilor 
îşi îndreptă atenţia spre punctul mai slab: impe- 
riul roman de apus, de sub conducerea lui Valenti- 
nian al III-lea. 

Pretext de război Atila avea, deoarece avea fan- 
tezie. 

Cu cincisprezece ani în urmă, Honoria, sora lui 
Valentinian al III-lea, fată romantică, auzise. pove- 
stindu-se atîtea despre Atila,-noul rege al hunilor, 
încît îi trimisese în dar un inel, ca semn că-l iu- 
beşte şi că ar îi bine ca el s-o ceară în căsătorie. 

Pe Atila, darul Honoriei nici nu-l mișcă şi nici 
nu-l miră. Că Honoria îl iubește fără să-l îi văzut 
vreodată la față, e foarte firesc! Pe cine ar putea 
să iubească Honoria, dacă nu pe Atila, regele hu- 
nilor ! Că Honoria e sora împăratului roman de apus 
şi că, oricum, inițiativa ei sentimentală, fiind ne- 
obişnuită în tradiţiile imperiale, l-ar putea măguli ? 
Ei aș! Să-l măgulească! Pe cine? Pe el? De ce? 
Pentru că ea e soră de împărat? Soră de împărat? 
Dacă o îi şi asta ceva! Se poate compara o neno- 
rocită soră de împărat cu el, regele Atila, descen- 
dentul păsării Astur, regina încoronată a tot ce 
zboară pe lume? 

Aşa că, plin de dispreţ, Atila ar îi zvîrlit inelul, 
dacă ascuţitul lui simţ de prevedere politică nu l-ar 
fi sfătuit să-l păstreze. Cine ştie? Odată şi odată 
i-ar putea folosi. Luă, deci, inelul şi-l închise într-o 
cutie. 

Dar dacă Atila primi inelul cu indiferență, ca un 
omagiu oarecare — printre miile de alte omagii care 
i se cuvin de drept — împăratul Valentinian al 
HI-lea, cînd află de isprava Honoriei, simți că 
moare de ruşine: Honoria, sora unui împărat ro- 
man, să se umilească pînă într-atit încît să facă, ea, 
avansuri? Cui? Lui Atila! Unui barbar nespălat, 
care umblă în blană de urs şi vara și iarna! Ea, 
Honoria, să se roage de unul ca ăsta s-o ia de ne- 
vastă ? Nu! Niciodată ! 

“Honoria, furioasă că nu-și poate satisface capri- 
ciul, ca să se răzbune pe fratele ei, începu să ducă 
o viaţă de desiriu. Valentinian, desperat că soră-sa 
îl face de rîs, o închise într-o mănăstire. Acolo n-are 

decît să-şi facă de cap cu cine o vrea. Dar cel ph: 
tin n-o ştie nimeni. 

Trecuseră de atunci cincisprezece ani. Atila ui- 
tase de mult de acest neînsemnat incident sentimen- 
tal — şi desigur că ar fi murit fără să-şi mai aducă 
aminte de el — dacă planul lui de război nu l-ar 
fi obligat să caute și un pretext de război. Il căută 
şi-l găsi numaidecît prin cea mai simplă asociaţie de 
idei: inelul! Honoria ! Sora lui Valentinian l... lată 
un pretext! Ce ar îi să se îndrăgostească degrabă 
de sora împăratului roman ? Da! O iubește! Fără 
ea nu mai poate trăi! E drept că au trecut cinci- 
sprezece ani de cînd Honoria i-a trimis darul, fără 
ca el să-i fi răspuns măcar printr-un cuvînt de mul- 
tumire. Dar ce contează cincisprezece ani în viaţa 
unui rege ?... Ea va trebui să-l înțeleagă. E regele 
Atila! Are atîtea pe cap. Cu toate că s-a gîndit tot 
timpul la ea, n-a putut găsi răgaz un singur mo- 
ment să-i scrie cît suferă de dorul ei și cum arde 
de nerăbdare s-o vadă, în sfîrşit, lingă el, ca re- 
gină a hunilor. Să ştie Honoria că o iubeşte, cum 
n-a iubit bărbat pe lume o femeie... Aşa că-i va 
scrie lui Valentinian că mulţumeşte soră-si pentru 
inel, că la dragostea ei răspunde cu o dragoste şi 
mai aprinsă şi că nu înțelege cu ce drept o ţine pe 
Honoria închisă. Să binevoiască, deci, Valentinian 
s-o pună îndată în libertate pe Honoria — care este 
logodnica lui, a lui Atila, regele hunilor — pentru 
că el, Atila, regele hunilor, a hotărît să se însoare 
cu ea în cel mai scurt timp cu putinţă. De aceea, el, 
Atila, regele hunilor îl şi invită, de pe acum, la 
nuntă pe Valentinian, împreună cu întreaga familie 
imperială, şi speră că Valetinian va avea toată 
grija să-i dea de îndată şi zestrea care se cu- 
vine prin moștenire logodnicei lui şi care se ri- 
dică la o jumătate de imperiu. 

Atila făcu scrisoarea, dar îi ştia efectul cu anti- 
cipație. Valentinian va îi de două ori îngrozit: o 

dată de ideea de a se încuscri cu el, și a doua oară. 
de perspectiva unui război. Dar între a îi cumnat 
cu.Âtila şi a face război cu el, Valentinian va alege 
războiul. Este ceea ce voia şi Atila. 

Lucrurile se petrecură întocmai aşa cum le-a pre- 
văzut regele hunilor. Valentinian primi scrisoarea 
și începu să se zbată între indignare şi spaimă. 

Căsătorie ? 

Război ? 

Ce să aleagă? 

Generalul Aetius, sfetnicul lui, îi dădu o soluţie: 
s-o căsătorească degrabă pe Honoria cu' indiferent 
cine. După aceea, va putea răspunde lui Atila, cu 
conștiința împăcată, că e prea tîrziu: soră-sa nu 
mai e liberă. 

Spre marea bucurie a lui Valentinian, Atila, re- 
gele hunilor, la trista veste că Honoria, mult iubita 
lui logodnică, nu-i mai poate fi soție, îi răspunse 
pe un ton resemnat, dar plin de demnitate. Îl doare 
mult — scria Atila — că n-are noroc să fie cumna- 
tul lui Valentinian, pe care-l iubeşte ca pe un frate, 
dar, cu vremea, speră că durerea o să-i treacă. In- 
tre timp îl asigură de cele mai bune sentimente 
ale lui. 

Cîteva nopţi, Valentinian a avut visuri plăcute, 
cu scrisoarea lui Atila sub pernă, pînă primi, de la 
regele hunilor, o nouă scrisoare în care acesta îi 
declară, din nou, că-l iubeşte ca pe un frate și-l 
roagă să nu se supere, că a dat ordin soldaților lui 
să pătrundă în Galia. El cu Galia nu are nimic şi 
nici nu ṣe gîndeşte să rămînă acolo. Şi-a trimis 
gloatele de călăreți în Galia nu cu intenţii agre- 
sive, ci numai ca măsură polițienească: vrea să 
prindă niște dezertori huni care s-au refugiat la vi- 
zigoţi. Convingerea lui este că dezertorii se vor 
preda de bună voie, așa că nu va fi silit să recurga 
la forță. Valentinian să n-aibă nici o grijă. Toată 

operația aceasta nu este îndreptată împotriva ro- 
manilor, ci numai împotriva vizigoților. 

Impăratul roman se simți din nou fericit, dar ie- 
ricirea lui fu de scurtă durată: peste cîteva zile i 
se puse sub ochi o scrisoare primită de către regele 
vizigoților din partea lui Atila, care-i arăta că-l iu- 
beşte şi pe el ca pe un frate şi că-l roagă să nu se 
supere dacă etc., etc., pentru că toată operația 
aceasta polițienească nu este îndreptată împotriva 
vizigoților, ci împotriva romanilor. 

Abia atunci înțelese Valentinian că Atila-şi bate 
joc de el, și abia atunci îi dădu mînă liberă lui Ae- 
tius să apere imperiul de o invazie a hunilor. Da: 
Atila, mai dinamic, le-o luase înainte şi acum se în- 
drepta spre Paris, în goana turbată a cailor. Parisul 
se şi vedea. Încă puțin şi Luteţia ar îi fost cotro- 
pită de huni. Pe neaşteptate, însă, Atila dădu ordin 
călăreţilor lui să ocolească cetatea şi să gonească în 
spre sud. Regele hunilor primise ştirea că vizigoții 
hotăriîseră să se alieze cu romanii împotriva lui. Aşa 
că el se grăbea să ajungă la Toulouse, unde arma- 
tele vizigote şi romane trebuiau să facă joncţiunea. 

Goni Atila cît putu, dar nu putu goni atît de iute. 
încît să nu-l ajungă din urmă pedeapsa inevitabilă 
care-l aştepta pentru ambițiile lui nemăsurate de 
a cuceri şi domina lumea pe motiv că s-ar trage di- 
rect din pasărea Astur, regina încoronată a păsări- 
lor. După cîteva luni de la începerea campaniei în 
Galia, în luna iunie a anului 451, armatele romane, 
conduse de Aetius şi armatele vizigote, conduse de 
regele Teodoric, bătură şi decimară pe cîmpiile cata- 
launice, între Gens şi Troyes, hoardele lui Atila. In 
ziua aceea, a înîrîngerii, armata năvălitorilor ar fi 
fost pentru totdeauna suprimată — ceea ce ar fi pus 
capăt pentru totdeauna teroarei hunice — dacă în 
ultimul moment n-ar îi intrat în joc anumite consi- 
derente politice, care au pledat pentru salvarea ar- 
matei lui Atila de la o nimicire completă. După vic- 

torie, Aetius, comandantul armatei romane privea 
cu mai multă simpatie la inamicul său hun, Atila, 
decît la aliaţii săi vizigoți. Infrîngerea hunilor se 
datora, în cea mai mare parte, vizigoților, care ce- 
reau cu insistență lichidarea lui Atila printr-un ul- 
lim atac. Dar Roma nu dorea o desființare totală 
a armatelor hune. Prin dispariţia hunilor, vizigoții 
ar fi devenit prea tari. Şi nu se cuvenea să devină 
prea tari. Ar îi fost împotriva.intereselor imperiului 
roman. 

In mijlocul taberei lui de soldați romani și vizi- 
goți, Aetius cercetă cu interes, peste cîmpul de luptă 
acoperit de cadavre, tabăra rămășițelor hune şi ho- 
tări că Atila trebuie salvat. Atila învins, dar nu des- 
fiinţat, va înțelege că soarta lui trebuie să fie soarta 
tuturor regilor huni: aceea de şef al unor merce- 
nari, care să lupte, cu leafă, pentru interesele altora. 
Atila, învins, va renunţa la ambițiile lui, şi, făcut 
mai docil, va putea fi folosit într-un eventual război 
dus de Roma împotriva aliaţilor ei, vizigoții. 

Astfel, Atila, datorită protecției pe care.i-o acorda 
comandantul armatei inamice romane, putu să se 
retragă în liniște în ţinuturile lui din Panonia, din- 
colo de Dunăre, unde, fără cea mai mică întirziere, 
îşi reluă firul visurilor lui de dominație a lumii 
Experienţa campaniei din Galia — credea el — l-a 
învăţat ce are de făcut, spre a nu mai da greș: îşi 
va instrui armata cu cele mai moderne metode de 
luptă şi o va înzestra cu armele cele mai noi. 

Peste un an, hoardele hune, refăcute și reechi- 
pate, porniră iar la război tot împotriva imperiului 
roman de apus, numai că într-o altă direcție. care 
i se părea lui Atila mult mai vulnerabilă: Italia. 
Dar, după cîteva luni, Atila se reîntoarse în Pano- 
nia, cu o armată decimată de foame şi boli, care 
sbia se mai tîra după el: eşuase din nou. Optimist 
incurabil, Atila se apucă, înirigurat, să-și reorgani- 
zeze încă o dată cetele de călăreţi, pentru un alt 

război de cucerire a lumii. Experienţa campaniei din 
Italia — îşi zicea el — l-a învăţat ce are de făcut 
spre a nu mai da greş: îşi va instrui armata cu 
cele mai moderne metode de luptă şi o va înzestra 
cu armele cele mai noi. In primăvară — dădu el de 
ştire triburilor lui — începe războiul. Dar nu cu 
imperiul de apus. Acuma a găsit adevăratul punci 
slab : imperiul de răsărit. 

In primăvară, însă, Atila — care făcuse să piară 
în războaie absurde mii de vieţi omeneşti — mi- 
rea în Panonia, în mijlocul unei armate iremediabil 
și inevitabil infrînte, după ce nutrise o viaţă în- 
treagă iluzia smintită că-şi va putea, de pe cal, asi- 
gura dominaţia lumii, barînd cu securile, drumul 
progresului şi al civilizaţiei. 


In cantonul elvețian Tessin, pe malul lacului 
Maggiore, la poalele munţilor Alpi, se află o mică 
stațiune climaterică, numtiă Locarno. Aici, la La- 
carno, s-a născut la 16 octombrie 1925, de pe urma 
rendez-vous-urilor intime dintre conducătorii princi- 
palelor tări capitaliste europene, prin boschetele 
restaurantelor şi în camerele hotelurilor, pactul 
„păcii eterne“. 

Tatăl inițial — deci cel autentic — al „păcii eterne“ 
de la Locarno a fost guvernul englez, iar mama a fost 
Gustav Stresemann, prim-ministru al Germaniei. 

Stresemann fusese, pînă la armistițiu, un fruntaş al 
partidului național-liberal german în rîndurile căruia 
se remarcase ca unul dintre cei mai aprigi adepţi ai 
unui război submarin fără cruţare. După încheierea 
păcii, Stresemanin, sub stimulentul electoral, desco- 
peri în el anumite chemări care îl conduseră la 
întemeierea unui nou partid: Deutsche Volkspartei. 
Cu această zestre politică veni la putere, în 1923, 
cînd preşedintele Reichului îl însărcină să formeze 
un guvern de „conciliere“. Prin guvern de „con- 
ciliere“ se înţelegea un guvern care să caute o 
împăcare cu Franța. In perioada aceea, conflictul 
dintre Franța şi Germania ajunsese la un punct 
culminant. Franţa cerea cu insistență Germaniei 
invinse plata despăgubirilor de război, la care 
aceasta fusese obligată prin tratatul de pace de la 
Versailles. Germania, însă, nici nu putea şi nici 
nu voia să i le achite. Drept represalii. Franţa 
ocupă Renania şi Ruhrul şi-şi arătă hotărîrea de 

a nu părăsi ţinuturile acestea, decît numai după ce 
va primi din partea Germaniei ultimul ban care i 
se cuvenea. Adevărul e, însă, că Franţa recurgea 
la această măsură militară, nu pentru a-şi încasa 
partea la care avea dreptul din cele 132 miliarde 
mărci aur fixate la Londra în mai 1921. Franţa s-ar 
fi mulţumit şi cu o sumă mult mai mică. Neplata 
datoriilor nu era decît un simplu pretext. Motivul 
real al ocupării ținuturilor renane era altul: prin 
măsura aceasta militară, Franţa își făcea iluzia 
că — pe lîngă celelalte garanţii — îşi ia o garanție 
în plus împotriva unui atac, în viitor, din partea 
Germaniei : cărbunii Ruhrului și oţelăriile renane. 
Simpla neutralizare a Renaniei, sau o dezarmare — 
care va fi, inevitabil, doar pe hirtie — nu-i putea 
linişti pe financiarii francezi. Dorind să-și sita 
liniştea. aceasta, conducătorii francezi au luptat, î 
primii ani de după război, pentru fărîmiţarea Ġer- 
maniei în cîteva zeci de stätulețe independente. 
Loucheur, fost ministru şi unul din capii marii bur- 
ghezii franceze, declara fățiș: „Decît o Germanie 
prosperă, deci o țară care să ne poată plăti despăgu: 
birile de război, mai bine o Germanie săracă .şi 
slabă care să nu ne poată plăti.“ 

Dar dacă marile capitaluri franceze, pe care uri 
Loucheur le reprezenta, se temeau de o refacere a 
marilor capitaluri germane concurente — care, la 
prima. ocazie, vor căuta să lovească din nou,. pe 
calea armelor, în imperialismul francez — alte doua 
mari puteri capitaliste, Anglia și Statele Unite, 
lucrau de zor la refacerea Germaniei. 

Anglia vedea în Germania aceiași adversar econo- 

mic primejdios cu care a avut de luptat şi pînă în 
1914. Concurența pe care cărbunele german o făcea, 
pe piețele mondiale, cărbunelui englez, a fost doar 
una din cauzele principale care au dus la război. 
Dar, deocamdată, Germania învinsă era slabă — 
foarte slabă — şi Franţa victorioasă era tare — 

joarte tare. Acum, după război, Franţa era mai bine 
înarmată decît la începutul războiului și rămăsese, 
de fapt, singura putere militară din Europa. Şi o 
asemenea Franţă — care deocamdată nu mai 
avea de ce să se teamă din partea unei Germanii 
îngenuncheate şi dezarmate — îndrăznea, la tot 
pasul, să înfrunte Marea Britanie. Din ziua de 11 
noiembrie 1918 — cînd s-a semnat armistițiul dintre 
Germania inamică și aliații franco-englezi — contra- 
dicţiile dintre imperialismul englez şi cel francez au 
ieşit la iveală cu o violenţă care se părea, la un mo- 
ment dat, că va degenera într-un război franco- 
englez. Pentru imperialiştii englezi, situația aceasta 
devenea intolerabilă. Dacă pînă la război, Germania 
a fost, în repetate rînduri, agresivă faţă de Anglia, 
Anglia a putut cel puţin, s-o pună la respect, ame- 
nințind-o cu armata franceză. Dar acum, cu ce 
armată să amenințe pe imperialiștii francezi, cînd 
la granița îranceză nu mai există o Germanie înar- 
mată ? Aşa că, în logica lor — o logică în concor- 
danță cu punctul de vedere al intereselor imperialiste 
britanice — conducătorii politici englezi au ajuns 
la concluzia că singurul lucru bun pe care l-ar putea 
face spre a se apăra de lăcomia imperialiştilor fran- 
cezi este să opună, cît mai degrabă, unei Franţe 
înarmate, o Germanie înarmată. Germania — îşi spu- 
neau conducătorii: politici englezi — trebuie să rede- 
vină tare, spre a putea fi din nou o primejdie pentru 
Franța. Numai atunci Franța va putea fi cuminţită 
şi va putea fi silită să-și îndrepte iar ochii spre noi, 
ca spre singurul ei sprijin împotriva unei Germanii 
militariste şi agresive. 

La rîndul lor, financiarii americani, îmbogăţiţi în 
chip fabulos de pe urma războiului, vedeau în Ger- 
mania sărăcită și flămînzită un cîmp vast și fecund 
pentru îructificarea unor capitaluri imense cu care 
nu aveau ce face în propria lor țară. Rolul mono- 
polurilor americane în refacerea puterii industriale 

a Germaniei a fost hotărîtor. Monopoliştii americani 
— Rockefeller, Morgan, Ford, Dupont de Nemours 
ete. — convinseră pe monopoliştii englezi să parti- 
cipe, în ciuda 'contradicțiilor care împărțeau, toc- 
mai atunci, mai mult ca oricînd, aceste bande de 
pirați în tabere adverse, la adoptarea şi aplicarea 
planului american Dawes. 

Ce era planul Dawes? 

Pentru opinia publică, planul Dawes își propunea 
să rezolve problema datoriilor de război ale Germa- 
niei față de ţările învingătoare. In realitate, însă, 
prin ajutorarea Germaniei — care era de fapt o 
ajutorare a clasei exploatatoare germane — mono- 
polurile anglo-americane îşi propuneau să facă din 
tînăra republică germană un stat mercenar, care, 
în timp de pace, să le închirieze industria şi puterea 
de muncă a poporului german, iar în timp de război 
— şi prin război se înţelegea inevitabilul război 
antisovietic — viața a milioane de tineri germani. 
Semnat în vara anului 1924, planul Dawes intră 
în vigoare la 1 septembrie 1924, cînd băncile ame- 
ricane şi engleze vărsară Germaniei un împrumut 
de opt sute milioane de mărci aur. Era primul: 
„ajutor“ din generoasa listă de ajutoare anglo- 
americane, care, după cinci ani — adică în 1929 — 
se şi urca la cincisprezece miliarde mărci aur de 
investiţii pe termen lung şi şase miliarde mărci aur 
de investiţii pe termen scurt. 

Este clar că la planul de exploatare a economiei 
germane şi de refacere a militarismului german în 
vederea unui război contra Uniunii Sovietice, ar fi 
aderat. din capul locului, cu entuziasm, şi marea 
burghezie franceză. Dacă burghezia franceză ar fi 
avut garanţii neîndoielnice că Germania' poate fi 
refăcută numai din punct de vedere militar şi că 
noua armată germană va fi îndreptată numai împo- 
triva Uniunii Sovietice, şi-ar fi dezlegat şi ea 
băierile pungii spre a-şi da obolul la această acţiune 

de apărare a clasei capitaliste de pretutindeni. Să 
dea bani pentru a trimite la moarte milioane de 
tineri germani într-un război antisovietic? De ce 
nu? Bani ar fi dat, cu dragă inimă, marea bur- 
ghezie franceză, care, ca şi marea burghezie en- 
gleză ori americană, prefera ca războiul de apărare 
a intereselor lor capitaliste să fie dus de armata 
germană. Aceasta, nu din dorința de a menaja viața 
tineretului francez, ci de teamă că soldații francezi. 
dacă ar fi trimişi să combată pe bolşevici, s-ar 
întoarce şi ei bolşevici, aşa cum s-a mai întimplat şi 


în 1918. Deci, dacă există un asemenea risc — şi 
există ! — mai bine să facă Germania această expe- 
riență 


Aşadar, burghezia franceză ar fi fost de acord şi 
ca să contribuie la refacerea militară a Germaniei, 
dacă, pe vremea aceea, nu şi-ar fi păstrat destulă 
luciditate spre a ține seama de o realitate căreia 
nu-i putea găsi leac: poziția geografică a Franţei. 
Statele Unite puteau specula mizeria poporului ger. 
man, spre a reface marea industrie germană, fără 
riscul unei agresiuni din partea unei armate ger- 
mane de care o despărţea teritoriul francez şi 
Oceanul Atlantic. Anglia își putea permite luxul 
unei restabiliri a echilibrului european, fără riscul 
unei agresiuni — sau, dacă vreţi, fără riscul unei 
agresiuni prea facile — din partea armatei germane, 
de care o despărțtea, pe uscat, teritoriul francez ori 
belgian şi pe apă Canalul Miînecii. Dar Franţa ? Ce 
despărțea teritoriul irancez de teritoriul german ? 
Nişte biete, şubrede, simbolice potouri' de graniță. 
Cum s-ar putea, deci, pune Franţa la adăpost de o 
agresiune germană ? Cine sau ce i-ar putea garanta 
că miine, armata germană — refăcută din banii 
francezi şi banii aliați anglo-americani — în loc să 
se îndrepte înspre răsărit nu s-ar arunca, din nou. 
asupra Franţei, spre a-şi lua îndărăt ce a pierdut, 
cu plusurile inevitabile >? 

Lipsa aceasta a unei garanţii împotriva unui răz- 
boi de revanşă mai împiedica, pe vremea aceea, 
burghezia franceză să găsească un teren de înţele- 
gere cu Anglia, pentru o acțiune comună în favoarea 
Germaniei. Cu răbdare, însă, diplomaţia engleză îşi 
găsi drum spre inima conducătorilor Franţei: le 
dădu garanții. 

Conducătorii Franţei ştiau cîte parale tac garan- 
tiile Angliei. Dar mai știau ceva : că şi fără aceste 
garanţii, Germania tot va fi refăcută. De ce, dar, să 
nu primească aceste garanţii ? Cu garanţiile acestea 
în mînă, Franța va avea cel puţin dreptul să se 
plîngă. În afară de aceasta, capitaliştii francezi îşi 
puneau mari speranțe în propria lor diplomație. 
Poate — cine ştie? — cu oarecare abilitate, vor 
reuşi şi ei, la un moment dat, să tragă pe sfoară 
Anglia, care doar asta vrea: să tragă pe sfoară 
Franţa ! Şi cum Germania, la rîndul ei, tot asta 
voia : să tragă pe sfoară şi Franţa şi Anglia, idila 
anglo-iranco-germană se putea infiripa, încetul cu 
încetul, spre a lua caracterul unei pasiuni amoroase 
explozive, care să se termine cu o cununie în regulă 
în stațiunea climaterică elveţiană Locarno. 

Stresemann, de îndată ce ocupă scaunul de pre- 
şedinte al consiliului de miniştri şi de ministru de 
externe al Reichului, începu — cu banii englezilor şi 
americanilor — să-şi arate bunăvoința de a plăti 
Franţei cîte ceva din cele ce i se cuveneau, cu obli- 
gația că va face tot ce se poate spre a putea plăti şi 
în viitor, dacă Franţa se va arăta şi ea binevoitoare 
față de el. Cu dovezile — nițeluş jalnice, dar pal- 
pabile — că Germania vrea să-și achite datoriile 
de război şi cu garanţiile vaporoase ale Marii Bri- 
tanii, guvernul francez a aceptat ca Germania să 
facă formele pentru întîlnire. 

Formele fură împlinite. In februarie 1925, Strese- 
mann trimise. guvernelor francez şi englez cîte o 
notă prin care le informa că Germania vrea cu orice 

preț o pace deiinitivă şi eternă — nu provizorie — 
cu lumea întreagă. Ca propuneri concrete, el oferea 
un număr de convenții cu Anglia, Franța, Italia, Bel- 
gia etc. şi se arăta dispus să lichideze, prin bună 
inţelegere, toate conflictele juridice şi politice cu 
oricare alt stat. 

Cine a dictat lui Stresemann nota către guver- 
nele francez şi englez ? 

Lordul d'Abernon, ambasadorul englez la Berlin. 

Din ordinul cui? 

Din ordinul guvernului englez. 

Prin urmare, nota pacilică pornită din inițiativă 
germană către francezi şi englezi era de fapt o ini- 
jiativă pur englezească. 

Guvernul englez şi francez primiră nota şi se de- 
clarară de acord să stea de vorbă cu guvernul 
geman. 

Peste nouă luni, în octombrie 1925, se năştea la 
Locarno istorica întilnire dintre Stresemann, mini- 
strul de externe al Germaniei — Austen Chaniber- 
lain, ministrul de externe al Angliei — şi Aristide 
Briand, ministrul de externe al Franţei. 

În zilele acelea, Uniunea Sovietică se pregătea 
de o mare sărbătoare: se împlineau opt ani de la 
Marea Revoluţie Socialistă din Octombrie. Opt ani 
de cînd puterea sovietică — al cărei prim punct din 
program era pacea — lupta pentru stabilirea unor 
raporturi de pace sinceră şi trainică între popoare. 
In aceşti opt ani, cîte greutăți, dar și cîte succese 
în lupta pentru pace, dusă de Uniunea Sovietică! 

La 16 aprilie 1922, cînd nu trecuse nici un an 
de la lichidarea celor patrusprezece armate inter- 
venţioniste, guvernul sovietic încheia la Rappalo — 
în Italia — un tratat cu Germania care recunoștea 
de jure guvernul sovietic. 

La sfîrşitul anului 1922, guvernul sovietic invita 
la Moscova statele baltice şi Polonia, -spre a dis- 
cuta cu ele problema dezarmării. Dacă rezultatul 

conferinței a fosi nul, aceasta s-a datorat piedicilor 
puse de monopolișiii apuseni şi americani, care 
n-au vrut să audă de dezarmare şi cu atît mai 
puţin ‘de vreo apropiere între Uniunea Sovietică şi 
statele vecine. 

La 3l mai 1924, guvernul sovietic semna, la re 
kin, acordul sovieto-chinez — cel dintîi acord ' 
istoria Chinei încheiat pe bază de drepturi al 

In august 1924 — cu toate manevrele monopoluri- 
lor americane — guvernul sovietic încheia cu gu- 
vernul englez un acord prin care se stabileau re- 
lații diplomatice între Uniunea Sovietică şi Anglia. 

În octombrie 1924 — înlăturînd piedicile puse de 
aceleaşi monopoluri americane — guvernul sovie- 
tic încheia cu guvernul francez un acord prin care 
se stabileau relaţii diplomatice între Uniunea So- 
vietică şi Franţa, 

La 20 ianuarie 1925, delegaţii sovietici semnau, 
în capitala Chinei, alături de delegaţii japonezi, o 
convenţie prin care se stabileau relaţii diplomatice 
între Uniunea Sovietică şi Japonia. 

Totuşi, deși atît Germania cît şi Anglia şi Franța 
au recunoscut, rînd pe rînd, de jure, guvernul sovie- 
tic; deşi atît Germania cît şi Anglia au recunoscut 
Şi de facto guvernul sovietic cu care se aflau în 
relațiuni diplomatice şi cu care tratau diverse acor- 
duri comerciale ; deși, atît Germania cît şi Anglia 
şi Franța susțineau că se întîlnesc la Locarno spre 
a discuta problemele păcii ; deși era ştiut de întreaga 
omenire că, de la încheierea războiului, singurul 
stat care luptă activ şi plin -de iniţiativă pentru 
apărarea păcii este Uniunea Sovietică; deși era 
lucru neîndoielnic că Uniunea Sovietică luptă pen- 
tru pace, pentru că pacea reprezintă. unul din 
principiile de bază ale primului stat socialist, pen- 
tru că are nevoie de pace, pentru că restaurarea 
tării — devastată de războiul cu Germania și de 
războiul 'intervenţionist — nu poate fi realizată. 

decît în pace, pentru că ideea de construire a 
socialismului este indisolubil legată de ideea de 
pace ; deşi faptele acestea erau axiome pentru 
oricine voia să vadă adevărul, totuşi, Uniunea 
Sovietică n-a fost invitată la conferința de la 
Locarno. 

Şi presa burgheză susținea că aceasta se cheamă 
„conferință europeánă“. 

Era „europeană“, întrucît Briand, Chamberlain 
şi Stresemann pretindeau că reprezintă nu numai 
guvernele lor, nu numai popoarele lor, ci şi toate ce- 
lelalte popoare europene. 

Dar caracteristica acestei conferințe europene 
n-o prezenta faptul că discuțiile, în numele sute- 
lor de milioane de europeni, au fost duse numai de 
către aceşti trei reprezentanţi ai marilor trusturi 
imperialiste, ci un amănunt mult mai semnificativ, 
care punea în relief tot farmecul diplomaţiei bur- 
gheze: discuţiile au fost duse, într-adevăr, între 
„aceşti trei bărbaţi de stat, dar în nici o chestiune 
-esenţială n-au discutat tusirei la un loc, ci numai 
doi cîte doi. O zi a stat de vorbă, între patru ochi, 
Stresemann cu Chamberlain și a doua zi a stat de 
vorbă Stresemann cu Briand. Ce au conversat 
între ei, ce cuvinte de dragoste şi-au șoptit la 
ureche în întîlnirile acestea discrete, cum s-au 
înţeles perechea  Stresemann-Chamberlain și pe- 
rechea Stresemann-Briand, sînt taine care au ră- 
mas taine pentru toate sutele de milioane de euro- 
peni în numele cărora pretindeau că vorbesc. Ba, 
ceva mai mult chiar: tainele acelea au fost taine. 
nu numai pentru popoarele europene, dar pînă şi 
pentru cei trei parteneri. Nici atunci, nici mai 
tîrziu, Briand n-a putut afla ce a vorbit între patru 
ochi Chamberlain cu Stresemann, nici Chamberlain 
n-a ştiut ce a vorbit Stresemann cu Briand,-nici 
Stresemann n-a știut ce a vorbit Briand cu Cham- 
berlain. Fiecare dintre parteneri căuta să-și tragă 


35 


spuza pe turta lui în detrimentul celorlalţi. In timpul 
discuțiilor de la Locarno, Gemmania cerea să se 
șteargă din tratatul de la Versailles articolul cu 
privire la vinovăția exclusivă a Germaniei în dez- 
lănțuirea războiului, să i se restituie coloniile, să 
se facă imediat plebiscitul din Saar — care, con- 
form cu condiţiile de pace, urma să se ţină abia în 
1935 — să se elibereze și să se redea Germaniei 
regiunea renană etc. Dar toate eforturile lui Strese- 
mann au dat greș. Deocamdată, monopolurile an- 
glo-franco-americane nu aveau destulă încredere în 
Germania. Se pare, totuși, că o pereche şi-a rămas 
ceva mai fidelă: Chamberlain-Stresemann, care, 
Și-au. arătat, reciproc, o anumită încredere. Numai 
mulțumită acestei încrederi pe care o avea Cham- 
berlain în discreţia lui Stresemann și Stresemann 
în discreţia lui Chamberlain, şi-a putut permite 
Stresemann indiscreţia de a divulga unor amici 
— aceştia, într-adevăr de încredere — conţinutul 
următorului memorandum pe care Chamberlain i 
l-a strecurat, în mod foarte discret, în timpul 
conversaţiilor de la Locarno : l 

„Europa — grăia documentul — este împărţită 
în trei categorii principale: învingători, învinşi 
și Rusia. Problema rusă — care este o ameninţare 
permanentă — nu poate fi soluţionată decît ca o 
problemă. Este imposibil să se prevadă ce efect va 
avea dezvoltarea Rusiei asupra stabilităţii viitoare 
a Europei. Rusia nu este în nici un caz un factor 
de stabilitate. Ea este cea mai mare ameninţare 
dintre incertitudinile noastre şi se poate spune 
că, în ciuda Rusiei, poate chiar din cauza Rusiei, 
o politică de securitate trebuie să fie organizată.“ 

Şi ceva mai departe: 

„Cu toate că Germania ar fi, pentru moment, cu 
totul incapabilă să întreprindă o acţiune agresivă, 
este sigur că, datorită marilor posibilități chimice, 
de uz militar, ea va deveni, mai curînd sau mai tîr- 

ziu, un puternic factor militar. Doar un mic număr 
de germani socotește serios să întrebuințeze această 
forță, cînd va fi reconstituită, împotriva Imperiului 


Britanic.“  (Sublinierea este a noastră — n. a.). 
„Doar un mic număr de germani“ — vrea să 
spună memorandumul — îşi propune să folosească 


forța germană reconstituită împotriva Marii Brita- 
nii. Cei mai mulți se gîndesc s-o folosească împo- 
triva Uniunii Sovietice. Care cei mai mulți cînd, în 
afară de acei cîțiva negustori de cadavre, nimeni 
nu se putea gîndi, în Germania abia ieșită dintr-un 
război dezastruos, la o nouă aventură războinică ? 

Mai tîrziu, cînd documentul a fost divulgat, gu- 
vernul englez l-a dezminţit, cu argumentul că prea 
a fost- mare secretul în care s-au dus tratativele de 
la Locarno, ca să se poată şti ce anume s-a discu- 
tat. Dar, sprijinindu-se pe acelaşi argument al se- 
cretului, cei trei bărbaţi de stat au putut debita 
toate năzdrăvăniile despre cele ce ziceau ei că ar îi 
dezbătut în cursul conferinței lor „europene“. S-a 
putut astfel atla din gura lor că o singură mare 
problemă i-a preocupat în timpul conversațiilor 
diplomatice : cum să asigure lumii „pacea eternă“ 
Şi întrucît era lucru ştiut că „pacea eternă“ este 
singura pace care se putea împăca perfect cu cu- 
getul lor de reprezentanţi ai trusturilor și cartelurilor 
de „moarte subită“ — cum se spunea pe atunci 
negoțului de armament — lumea n-a avut nici uni 
motiv să nu-i creadă. 

După ce tratativele secrete au luat sfîrşit, Cham 
berlain, Stresemann şi Briand au procedat la sem- 
narea pactului de „pace eternă“. Acest act istorie 
n-a mai fost săvînşit pe ascuns, ci în public, ca să 
dea putinţă celor trei miniştri de externe să țină 
discursuri foarte înflăcărate despre democrație, 
securitate, arbitraj și dezarmare. Atît de frumoase 
au fost aceste discursuri, încît numai răuvoitorii 

s-ar fi putut îndoi că reprezentanții marilor de- 
mocraţii anglo-iraco-germane au venit, într-adevăr, 
la Locarno, cu inima deschisă, fără nici un fel de 
gînduri ascunse, spre a stabili, în comun, prinei- 
piile şi căile cele mai practice pentru aplicarea 
principiilor unei păci adevărate, care să asigure 
liniştea şi stabilitatea la care aspira omenirea în- 
treagă. O deosebită impresie au făcut declaraţiile 
celor trei miniştri că se întorc acasă cu gîndul 
să-şi închine tot restul vieții unei singure mari 
idei : aceea de a nu mai permite, de aci înainte, 
nici un război de agresiune. Tustrei şi-au făgăduit, 
cu lacrimi în ochi, să lupte ca agresorul, oricare 
ar fi el, să fie chemat în judecată de către toate 
celelalte naţiuni, care-l vor pedepsi atît de crunt, 
încît să taie şi altora pofta de a mai face vreodată 
războaie. 

Se născuse „pacea eternă“ de la Locarno. Din 
acea zi a intrat în vocabularul diplomatic un nou 
termen : politica „à la Locarno“. Prin politică „à 
la Locarno“ se înțelegeau toate discuţiile tainice, 
cu perdelele trase, care se duc între bărbaţii politici 
ai ţărilor capitaliste, doi cîte doi — numai doi cîte 
doi — pentru că nimeni nu trebuie să ştie ce pun 
ei, acolo, la cale şi ce mijloace au găsit spre a se 
trage pe sfoară unul pe altul şi spre a trage pe 
sfoară, cu forțe unite, pe un al treilea. 

Politica „à la Locarno“ a luat ființă la 16 octom- 
brie 1925. Prin zămislirea acestui legămînt de „pace 
eternă“, fabricanţii de armament au pus, în 1925, te- 
meliile practice ale războiului care avea să izbuc- 
nească peste 14 ani și care avea să asigure „pacea 
eternă“ atîtor zeci de milioane de oameni asasinați 
cu armele făurite de patronii' sau coasociaţii lui 
Stresemann, Chamberlain şi Briand. Pactul de la 
Locarno este un document cu care fabricanţii dë 
tunuri pot dovedi că şi ei au luptat pentru pace. Că 
declaraţiile de dragoste eternă de la Locarno au 
fost o reală contribuţie la cauza păcii, o mai atestă 
şi faptul că Chamberlain, Briand şi Stresemann au 
primit, pentru discuţiile lor în secret, premiul pen- 
tru pace, instituit de fabricantul de explozive Nobel. 

Pentru aşa pace, aşa premiu! 

Tocmai atunci cînd, pe baza pactului de pace 
eternă încheiat la Locarno, începeau să se vînture 
mult, pe la Liga Naţiunilor, tot felul de planuri 
de dezarmare, expuse, cu multă căldură și multă 
migală, pe dosul facturilor de tancuri şi tunuri, 
Le Temps, ziarul Ministerului de Externe francez, 
scria că: „O dezarmare cît de mică, de neînsem- 
nată, ar compromite însăşi ideea de securitate care 
a fost stabilită la Locarno.“ 

In acelaşi timp, Mussolini, dictatorul Italiei şi 
unul din semnatarii convenției de la Locarno, ame- 
nința cu războiul Franţa, Anglia şi Germania. 
Îngrijorat de ciudățenia faptului că se poate vorbi 

serios de un acord de pace eternă într-o atmosferă 
încărcată cu prai de puşcă, un deputat englez din 
opoziţie l-a întrebat pe Austen Chamberlain, mi- 
nistrul de externe al Angliei, care este situaţia poli- 
tică internaţională, întrucît — a zis el — opinia 
publică engleză este foarte îngrijorată. Pericol 
de război în Europa... pericol de război în Asia... 
lipsă de încredere în America... Chamberlain are 
mereu întrevederi secrete cu Mussolini... fiecare 
dintre diplomaţii europeni are întrevederi secrete 
cu ceilalţi... toţi, numai secrete, toţi se închid într-o 
cameră de hotel și toți fac între patru ochi politică 
„ă la Locarno“. 

La aceasta, Chamberlain a răspuns că politica 
externă a Angliei urmărește să aducă pacea pe 
pămînt, să împace pe inamicii de ieri şi să aline 
suferințele omenirii. In privinţa lui Mussolini, nu-i 
nici: un motiv de neliniște. Liga Naţiunilor e azi 
mai tare ca oricind. Atmosfera generală este paci- 
fică și discuţiile internaţionale sînt însufleţite de 
spiritul: unei colaborări amicale. Cum s-ar zice, 
pacea nici nu trebuie să vină: pacea a şi venit! 

Care era, însă, realitatea ? 

In timp ce Stresemann îşi număra banii încasali 
ca premiu pentru politica lui de pace, ziarele euro- 
pene descriau în fel şi chip parada celor 100.000 
de „căști de oțel“ care au defilat pe străzile Berli: 
nului, în cel mai nou echipament de' campanie, 
strigîndu-şi ' lozincile, care nu puteau înşela pe 
nimeni, asupra caracterului războinic al programu- 
lui lor. Mai informat decît toţi era Stresemann, care 
ştia ce vor căştile acestea: reînarmarea Germa- 
niei şi. revenirea la steagul imperial negru-alb-roșu. 
De la fereastra cancelariei lui, Stresemann putea 
vedea, mai bine. ca oricare altul, că în fruntea 
coloanei de demonstranți se află prinții Eitel 
Friedrich şi August Wilhelm, fiii fostului Kaiser 
Wilhelm. al II-lea, recunoscut ca fiind: autorul de- 

„astrului german din 1918. Dar pe Stresemann, 
prezenţa acestor prinți în fruntea unei mişcări re- 
vanşarde nu-l putea supăra, de vreme ce atît el 
cît şi ceilalţi făuritori ai „păcii eterne“ au contri- 
buit la reabilitarea şi reinstalarea în. toate privi- 
legiile lor economice a moștenitorilor Kaiserului 
şi a tuturor membrilor aristocrației germane. 

Pentru a reintra în ceea ce numeau ei. „dreptu- 
rile“ lor, prinții şi aristocrații germani nu au 
aşteptat decit să fie înăbușită mişcarea revoluțio- 
nară din 1918-1919. Puțin după aceea, cum s-au 
potolit lucrurile, prinții au dat în judecată statul 
republican german, căruia îi cereau să le dea îna- 
poi proprietăţile, plus despăgubirile respective. 
Sub presiunea forțelor muncitoare în frunte cu 
comuniştii, guvernul german, care se grăbise să 
ofere prinților nişte indemnizaţii uriaşe, se văzu 
silit să instituie un plebiscit prin care poporul ger- 
man să se pronunțe dacă vrea sau nu să mai 
scoată bani din buzunar pentru înalții paraziți 
imperiali. Propaganda naționalistă se aruncă asu- 
pra marii şi micii burghezii spre a le demonstra că 
o expropriere a prinților ar putea duce, în curînd, 
la o expropriere generală a proprietăţii private a 
oricărui cetăţean. Foarte activ a lucrat în această 
direcţie, pe vremea pacificului' Stresemann, doc- 
torul Schacht, preşedintele  Reichsbankului, care 
susținea ca argument, în sprijinul prinților, că o 
expropriere a lor, ca şi a membrilor aristocrației, 
ar putea compromite creditul de care se bucură 
Germania în Franţa şi Anglia, unde proprietatea 
particulară este respectată. 

Ajutată de împrejurări propaganda prinse şi 
plebiscitul cu privire la exproprierea completă şi 
fără despăgubiri a fostelor familii princiare s-a 
încheiat cu un dezastru pentru frageda democraţie 
germană : numai 36 la sută din voturi s-au decla- 
raț pentru expropriere. 

Republica se execută şi prinții îşi- luară în pri- 
mire averea lor fabuloasă, care le permitea să sub- 
venționeze gras mişcările naționaliste, antirepu- 
blicane, în speranța că peste puțină vreme li se va 
restitui şi tronul. 

Toate acestea nu erau străine lui Stresemann, 
cofăuritorul „păcii eterne“ şi codeținătorul premiu- 
lui Nobel pentru pace, deoarece el însuşi a fost 
acela care a dat voie Kronprinţului să se reîntoarcă 
în Germania ; el a îngăduit tuturor membrilor fo- 
stei familii imperiale să desfăşoare o activitate po- 
litică aprig antirepublicană ; el a şters din legea 
pentru protecția republicii toate articolele care in- 
terziceau prinților orice amgstec în politica ţării; 
el a luptat să se asigure acestor prinți, în afară de 
ceea ce li s-a dat înapoi, o anumită pensie care 
echivala cu o adevărată listă civilă; şi tot el era 
în strînse relaţii politice şi particulare cu Kron- 
prințul de care-l lega o veche prietenie încă de pe 
vremea războiului. - 

Erau, deci, destule motive care să-l facă pe Stre- 
semann să privească demonstraţia „căştilor de oţel“ 
-cu simpatie şi interes şi să considere prezenţa Kron- 
prințului în fruntea celor 100.000 de revanşarzi nu 
numai ca un act politic firesc, ci absolut necesar în 
lupta lui pentru „pacea eternă“, la ale cărei principii 
a subscris la Locarno. De aceea, Stresemann a scos 
în acea zi pe străzi 15.000 de poliţişti — dar nu ca 
să împrăştie suta de mii de „căşti de oțel“ care ce- 
reau tot ce se poate cere pentru pregătirea unui 
război de revanșă, ci pentru a aresta pe comuniştii 
care au organizat o contrademostraţie, şi-şi pèr- 
miteau să strige: „Jos fasciştii !“ ~ 

Imediat după semnarea pactului de la Locarno, 
omenirea avu prima surpriză : Germania îşi reclama 

jocul ei permanent la' Liga Naţiunilor, cu aceleaşi 
drepturi ca şi Franţa şi Anglia. Care loc permanent ? 
Locul pe care l-a făgăduit Chamberlain lui Strese- 
mann în unul din momentele cele mai aprinse şi mai 
intime petrecute cu el la Locarno. Aşadar, numai 
pentru că făgăduiala făcută de Chamberlain, în 
taină, trebuia să fie dusă la îndeplinire în public, 
lumea putu să afle că Anglia a făgăduit Germaniei 
un loc permanent în Liga Naţiunilor, fără să-l fi 
întrebat şi pe ministrul de externe francez. 

De ce atîta taină? : 

Pentru că Anglia ştia că Franţa se va opune, deoa- 
rece o Germanie refăcută cu sprijinul Angliei va fi 
întotdeauna, cu votul ei, în Ligă, alături de Anblia. 
în Liga Naţiunilor, obiectivele revanșarde, ale Ger- 
maniei îşi vor da mîna cu interesele de echWibristică 
europeană ale Marei Britanii, spre a anihila orice 
inițiativă a Franţei. De aceea, Chamberlain a pre- 
ferat să nu-l pună, oficial, în curent pe Briand cu 
promisiunea dată lui Stresemann: era mult mai 
util — evident, pentru „pace“ — ca Franţa s-o afle 
ceva mai tîrziu. 

Franţa a aflat-o într-adevăr ceva mai tîrziu, dar 
indignarea ei n-a fost mai mică. Şi se împotrivi cu 
îndîrjire : nici un loc permanent Germaniei în Liga 
Naţiunilor ! Sau, dacă Anglia ţine cu tot dinadinsul 
să-i dea Germaniei acest loc şi, de dragul Germaniei. 
acoeptă să lărgească baza Ligii Naţiunilor, atunci 
să se acorde cîte un loc permanent şi Poloniei, Spa- 
niei şi Braziliei. 

Franţei îi convenea cooptarea acestor trei țări. 'Po- 
lonia se găsea sub tutela ei, cu Spania era în cele 
mai bune relații, iar Brazilia se putea bucura de 
toată încrederea Franţei, dacă nu din alte motive, 
cel puţin pentru faptul că era susținută în Liga 
Naţiunilor contra republicii germane de către Ja- 
ponia, care, pe de o parte nu avea nici un interes să 
ajute un concurent economic atît de puternic şi cu 

intenţii de expansiune alît de vădite, cum era Ger- 
mania, iar pe de alta, ţinea să menajeze statul sud- 
american unde voia să trimită sutele de mii de mun- 
citori japonezi cu care nu avea ce face în țară. 

La cererea Franţei, Anglia. răspunse că o și mai 
mare lărgire a Ligii ar avea ca urmare o slăbire a 
eficacității şi a promptitudinii cu care trebuie să 
procedeze Liga şi că, în orice caz, cererea Poloniei 
este inadmisibilă. Franţa răspunse din nou că în 
acest caz respinge categoric candidatura Germaniei, 
pentru că ea nu i-a lăgăduit nici un loc permanent 
în Ligă. La rîndul ei, Italia, care era împotriva unei 
refaceri a Germaniei, susținea şi ea Polonia. Japonia 
se încăpățina să susţină Brazilia. Fiecare dintre 
statele acestea imperialiste, care se mîncau între ele, 
susțineau pe cîte cineva: împotriva cuiva. lar Ger- 
mania, instigată de Anglia, ameninţa că dacă nu 
intră singură în Ligă, renunţă cu totul. De aci, tul- 
burare mare.. Toţi aveau nevoie de soldaţii germani, 
dar, în afară de Anglia, nimeni nu voia să aibă 
de-a face cu ea. | 

Totuşi, în cele din urmă, s-au înţeles. Trebuia să 
se înțeleagă, pentru că altminteri nu s-ar fi ales 
nimic din cele ce şi-au vorbit la Locarno. Mai slabe 
ori mai tari, toate tările capitaliste aveau răfuieli 
mari între ele : Italia cu Germania... Franţa cu Anglia, 
Germania... Grecia cu Turcia... Bulgaria cu Jugosla- 
via... Romînia cu Ungaria etc., ete. Dar răfuielile 
trebuiau amînate, deoarece toate țările acestea, la 
un loc, aveau o răfuială cu un singur dușman : 
comunismul. Nu întîmplător cercurile imperialiste 
interesate aduseseră la conducerea politică a unor 
state elemente fasciste. Nu întîmplător se găsea în 
Italia un Mussolini, în Grecia un Pangalos, în Iu- 
goslavia un Pasici, în Bulgaria un Țancoi, în Unga- 
ria un Horty, în Spania un Primo de Rivera. în Po- 
lonia un Grabskv, în Romiînia un Ionel Brătianu 
ș.a.m.d. 

Toţi. nu erau decît şefii unor detașamente de 
ucigaşi din una şi aceeaşi mare legiune care tre- 
buia pregătită pentru războiul antisovietic. Musso- 
lini striga: „Vrem război!“, iar şefii democraţiilor 
capitaliste strigau: „Vrem pace !“, dar toți se înar- 
mau şi înarmau şi pe ceilalți, spre a pune cît mai 
degrabă în funcţie „pacea eternă“ ale cărei principii 
au fost, atît de clar — deşi atît de misterios — 
enunțate în tratativele de la Locarno. 

Rezultatele tratativelor de la Locarno au folosit 
presei trusturilor de armament ca temă copioasă 
pentru literatura pacifistă tocmai bună să înşele 
opinia publică europeană. Eroul „păcii eterne“ era 
proclamat, pe drept cuvînt, Stresemann, care — 
zicea presa burgheză — reprezintă un nou spirit 
german : spiritul bunei înţelegeri, al. cuminţeniei, 
al maturității politice rezultate din tragica expe- 
riemță a războiului. Militarismul agresiv al lui 
Wilhelm al II-lea nu este decît o tristă amintire. 
Acum i-a luat locul, în Germania, dorința fierbinte 
de pace. Asta e tot ce urmăreşte Germania: să 
fie lăsată în pace, pentru că şi ea este hotăriîtă 
să lase lumea în pace. Doar pentru aceasta a venit 
Stresemann .în stațiunea climaterică elveţiană Lo- 
carno: să dea garanţii, în scris, omenirii, că Ger- 
mania vrea pace, sincer, cinstit, cu inima deschisă, 
iără nici o rezervă. | 

Sincer, cinstit, cu inima deschisă, fără nici o re- 
zervă! Aşa scria presa lui Austen Chamberlain şi 
cea a lui Aristide Briand, despre Stresemann, care 
lăsase şi-lui Briand şi lui Chamberlain cea mai fru- 
moasă impresie : Stresemann este un om de treabă, 
sincer, cinstit, cu inimă deschisă, fără nici o rezervă, 
adică un om tocmai bun spre a îi înşelat. 

Dar mare a fost uimirea presei burgheze, în 1929, 
cînd, după moartea lui Stresemann, un indiscret, 
cotrobăind prin corespondența acestui înger al „pă- 
cii eterne“ a găsit, în una din scrisorile adresate 
de el unui amic politic, un nou cuvînt german: 
„linassieren“. Stresemann folosea în scrisoarea 
aceasta cuvîntul „finassieren“, prin germanizarea 
termenului francez „finasser“ căruia îi păstra neal- 
terât înțelesul. Or, „finasser“ înseamnă a umbla cu 
vicleşuguri, cu subtilități, sau, mai pe înțelesul tu- 
turor, cu șmecherii. 

Şi la cine se gîndea Stresemann că ar face bine 
să „finaseze“ ? 

La Germania! 

Stresemann arăta în scrisoarea aceea că Germa- 
nia va izbuti să-şi atingă ținta dacă va şti să 
„Şmecherească“ Franţa şi Anglia. Îngerul păcii îşi 
lepăda aripile, ca să i se vadă tresele de ofiţer 
prusac, care, între timp, crescuseră atît, încît în- 
cepuseră să-i răzbată prin pene. Germania „şme- 
cherea“ de ani Franţa şi Anglia — care ştiau că 
sînt .„şmecherite“ — dar care, de voie, de nevoie, se 
lăsau „şmecherite“, convinse fiecare că, la sfîrşit, 
tot ele vor fi mai „şmechere“ decît ceilalți doi 
parteneri. Acest raţionament nu putea decît servi 
Germaniei care, între timp, îşi vedea de treabă sub 
ochii puterilor capitaliste. lar puterile capitaliste, 
departe de a o deranja, o ajutau, mai cu toleranța, 
mai cu bani, mai cu sfaturi intime „ă la Locarno“, 
să se refacă. 

Încetul cu încetul, Germania se scutură de obliga- 
ţia de a plăti despăgubirile de război acceptate prin 
tratatul de pace de la Versailles. Monopolurile ame- 
ricane avură aici un rol hotărîtor. Imbrăţișînd ideea 
că Germania nu poate achita cît a subscris și nici la 
termenele prevăzute în tratat, capitaliştii americani 
veniră mai întîi cu mai sus amintitul plan Dawes, 
care, în principiu, reducea datoria şi o eşalona pe 

un lung şir de ani, dar, de fapt, preconiza o încer- 
care de numai cîţiva ani, spre a se vedea dacă, prin 
plata despăgubirilor, trusturile germane nu au prea 
mult de suferit. Acest plan Dawes a fost poarta 
prin care au dat năvală, în Germania, capitalurile 
străine, în frunte cu capitalurile americane. Eco- 
nomiștii germani, ajutaţi de sfaturile celor ame- 
ricani şi englezi, demonstrară, în scurt timp, că 
Germania nu este în stare să facă faţă nici pla- 
nului Dawes. Americanii veniră atunci cu un 
nou plan: planul Young, care, după ce reducea 
şi mai mult datoria, lungea scadenţele pe zeci de 
ani şi -lăcea să se întrevadă posibilitatea ca, la un 
moment dat, să se renunţe, cu totul, la despăgubiri. 
Drept măsuri imediate, planul Young suprima orice 
control financiar străin — bineînțeles cu excepţia 
controlului american, mai mult sau mai puţin ca- 
mullat — în Germania, înlătura din conducerea 
Reichsbankului codirecția străină — din nou cu 
excepția unei codirecţii americane — anula anumite 
impozite care se percepeau în contul despăgubirilor. 
pe scurt, reda Germaniei revanșarde întreaga ei 
libertate de mişcare economică. Bineînţeles că prin 
libertatea economică a Germaniei, autorii diverselor 
planuri de refacere înțelegeau libertatea de miş- 
care a monopolurilor americane şi engleze care, 
între timp, îşi investeau capitaluri, din ce'în ce mai 
mari, în tot felul de întreprinderi germane. Uzinele 
de automobile Oppel, compania de automobile 
Fordwerk, uzina de lămpi electrice Osram, între- 
prinderile de mătase artificială Dynamit, consorțiul 
chimic I. G. Farbenindustrie, Trustul Oţelului etc. 
nu erau decît o parte din poziţiile acaparate în 
Germania de către monopolurile americane General- 
Motor's, Ford, General Electric, Standard Oil etc., 
aşa cum Trustul Chimic German sau cel al săpu- 
nului şi al margarinei nu erau decît o parte din 
ceea ce reprezentau cointeresările unor monopoluri 

engleze ca Imperial Chemical Trust, Unilever etc. 
în industria germană. Incă din anul 1926, I. G. 
Farbenindustrie german şi-a împărțit cu concernul 
american Dupont şi cu concernul englez Imperial 
Chemical piețele prafului de puşcă, în lumea în- 
treagă. 

Germania însă nu se arătă mulțumită nici cu 
aceste aranjamente. In 1932, la conferința amba- 
sadorilor, care avu loc la Lausanne, von Pappen, 
reprezentantul Germaniei, declară că ţara lui nu 
mai este în stare să plătească nici un fel de despă- 
gubiri. Germania cerea, deci, anularea datoriei de 
război şi mai cerea ceva: dreptul de a se înarma. 
Dar, imediat, fără a aștepta vreo reacție oarecare la 
cererea lui, delegatul Germaniei făcu o ofertă ului- 
toare: dacă puterile aliate îngăduie Germaniei să 
se reînarmeze, Germania este dispusă să plătească o 
sumă de două miliarde de mărci. La oferta lui von 
Pappen, preşedintele guvernului francez făcu o 
obiecție logică. Una din două: dacă Germania nu 
poate plăti, într-adevăr, nici un fel de despăgubiri, 
așa cum susține von Pappen, atunci nu va putea 
plăti nici dacă i s-ar admite înarmarea. lar dacă 
Germania poate plăti aceste două miliarde de mărci, 
înseamnă că dispune de fonduri, deci tot ce a sus- 
tinut von Pappen pînă acum despre incapacitatea 
de plată a Germaniei sînt baliverne. 

Dar această argumentaţie fără cusur a guvernului 
irancez nu a avut nici un efect asupra discuţiilor: 
cu tot cinismul lui von Pappen — pe care unii au 
vrut să-l explice prin vestita lui prostie — confe- 
rința ambasadorilor îi acceptă oferta și acordă 
Germaniei o serie de concesiuni de ordin militar, 
care nu. veneau decît să consacre o situaţie de fapt. 
Reorganizarea camuflată a armatei germane reîn- 
cepuse mai de mult, încă din 1919—1920. In 1924, 
condițiile militare, atît de severe, ale tratatului de 
pace, se îmblinziseră printr-o micşorare a contro- 

lului militar interaliat, iar în ianuarie 1927 acest 
control fusese suspendat: în mod provizoriu, spu- 
neau ţările aliate victorioase — în mod definitiv, 
susținea Germania învinsă. 

Dar, provizoriu sau definitiv, Germania nu-şi 
pierdu vremea în zadar. Cu banii pe care nu-i 
plătea ca despăgubiri de război, cu banii cercurilor 
revanşarde germane, cu banii monopolurilor străine 
interesate, în frunte cu monopolurile americane, 
Germania îşi reiăcea, vertiginos, puterea militară şi 
netezea drumul forţelor fasciste în năvala lor spre 
putere. | 

Năvală, pentru că nu trecu mult şi Hindenburg, 
preşedintele Reichului, încredința lui Hitler sarcina 
de a forma noul guvern. Toţi cei care urmăreau cu 
îngrijorare ceea ce se petrecea în Germania știau că 
numirea. aceasta nu poate avea decît o singură 
semnificație : războiul ! 

Hitler însemna război. 

Era în ziua de 30 ianuarie 1933. Nu se împlineau 
nici opt ani de la semnarea pactului de „pace eternă“ 
de la Locarno. 

III 


In anul 1918, caporalul Adolf Hitler se afla in- 
ternat la spitalul militar din Pasewalk, ca rănit de: 
război. Avea o rană la ochi. El susținea că e de 
pe urma unui atac cu gaze din partea inamicului. 
Ceva mai tîrziu s-a dovedit că minţea : suferea de 
ochi nu din pricina iperitei, ci pentru că avea, de 
mic, obiceiul să se uite prin gaura cheii. Asta şi 
explică de ce, în noiembrie 1918, cînd a aflat că 
Germania a semnat armistițiul, caporalul Hitler a 
sărit din pat şi a răcnit: „Din această clipă am 
hotărit să mă fac om politic!” Sînt — după pro- 
priile mărturisiri, făcute în 1924, în fața tribuna- 
lui din Berlin — cuvinte rostite de el, pe neaștep- 
tate, de faţă cu toţi ceilalți răniţi din salon, în 
ziua de 6 noiembrie 1918: „Din această clipă am 
hotărît să mă fac om politic!“ Hotărîrea lui Hitler 
de a se face om politic era irevocabilă. El nu aştepta 
decît ceasul potrivit spre a o putea pune în prac- 
tică. Caporalul Hitler simţea că în el lucrează forțe 
misterioase care-l împingeau în sus, cît mai sus cu 
putință, acolo unde nu-şi poate găsi locul decît un 
ales între aleşi. Credea în metempsihoză şi — încă 
de pe vremea cînd, ca ordonanţă, făcea glanțul la 
cizmele superiorilor lui — se socotea o reîncarnare: 
a tuturor marilor eroi militari şi politici care au 
figurat cîndva, în bine sau în rău, direct sau indi- 
rect, în istoria Germaniei. 

Aşa că, la 6 noiembrie 1918, cînd i-a venit vestea 
că Wilhelm al II-lea s-a lăsat păgubaș şi detron şi 
de dominaţia lumii şi că a şters putina, în Olanda, 

ca cel mai banal dezertor, Hitler a fost apucat de 
un înfricoşător acces de isterie. Era criza cea mare. 
Marea Revelaţie. Credea că au dat buzna în el, 
laolaltă, duhurile lui Cezar, Napoleon, Frederic al 
II-lea și Bismarck. 

De aceea, Hitler, halucinat, lipsit de orice control, 
dar vrăjit de glasul destinului său, se angajă ime- 
diat spion şi agent provocator în una din bandele. 
de „voluntari“, care vînau şi împușcau muncitori. 
Peste zece ani, modestul denunţător Adolf Hitler 
era în fruntea unui partid de milioane de aderenți, 
după alți cinci ani se aşeza în fotoliul lui Bismarck. 
iar după încă un an moștenea tronul lui Frederic 
al Il-lea, ca Führer al tuturor germanilor. 

Cum a putut acest ins, umil și slugarnic, să ajun- 
gă stăpîn al Germaniei? De unde şi pînă unde 
Hitler, conducător al unui popor de şaizeci de mi- 
lioane de suflete ? 

In 1938, după încheierea pactului de la München, 
care avea să ducă la robirea Cehoslovaciei, marele 
industriaş german Thyssen, unul dintre cei dintii și 
cei mai importanţi sprijinitori ai lui Hitler, declara : 
„Germania se află în mîna unor aventurieri. Noi am 
crezut că avem în fața noastră un semizeu (Hitler 
— n.a.), dar cu regret constatăm că avem de-a face 
numai cu un semiidiot.“ 

Dar cum este posibil ca un Thyssen, un mare în- 
treprinzător care, obligat prin însăși natura profe- 
siei lui să vină în contact cu o lume atît de diversă, 
trebuia să ajungă, fără să vrea, un cunoscător de 
oameni mai mult sau mai puțin perspicace, să fi 
avut nevoie de un termen de 15 ani spre a afla, în 
sfîrşit, că Hitler este un semiidiot ? Poate fi un se- 
miidiot atît de deștept, încît să înșele, timp de 15 
ani, pe un Thyssen care nu este numai un Thyssen, 
ci reprezentantul unei întregi clase de thysseni ? Nu 
se pare cam mult 15 ani ca să-ţi dai seama că un 
om — ale cărui vorbe şi fapte le urmăreşti, ceas de 

ceas, pînă în cele mai mici amănunte, pentru că de 
ele depinde prosperitatea aiacerilor tale — este un 
semiidiot ? 

Thyssen, aşadar, exagera. Susținînd că l-a cre- 
zut, pînă în 1938, pe Hitler semizeu, își crea cır- 
cumstanţe atenuante. Toţi thyssenii, interesați în 
succesele naţional-socialiştilor, l-au prezentat pe 
Hitler ca semizeu numai în anii lui de opoziţie. Dar 
cînd Hitler a ajuns la putere, l-au consacrat zeu 
integral. Thyssenii nu l-au crezut pe Hitler un 
singur moment semizeu şi nici măcar o ciosvîrtă 
de semizeu. Dar thyssenii, care ei, personal, nu cre- 
deau nici de doi bani în divinitatea lui Hitler, au 
avut tot interesul să facă o întreagă omenire să 
creadă, ea, că Hitler este un zeu. Toţi thyssenii 
germani — cu -sprijinul tuturor thvssenilor ameri- 
cani şi englezi — au făcut din Hitler un zeu cu 
care să încerce noi mijloace de guvernare, întrucît 
metodele vechi deveneau din ce în ce mai ineficace. 


+ 
* + 


Autorul uneia din cele mai răspîndite lucrări hit- 
lerologice, Rauschning — fost preşedinte al sena- 
tului din Danzig şi o vreme un intim al lui Hitler 
— scria în lucrarea sa „Hitler mi-a spus !“ : 


„Cum se face că numeroși vizitatori cad în ex- 
taz din momentul în care-l văd pe Hitler şi trăiesc 
apoi în admiraţia geniului său dominator? Acest 
om stîngaci şi şovăielnic, care-şi caută zadarnic cu- 
vintele atîta timp cît nu poate să vorbească patetic, 
are o putere de sugestie asupra auditoriului, ca şi 
cum ființa sa ar răspindi o forță diabolică. Mulţi se 
apropie de el cu teamă, cu palpitații de inimă.“ 


Cele scrise de Rauschning ne amintesc de un alt 
ales între aleşi, a cărui forță „diabolică“ era făcută 
din aceeaşi substanță : Petrache Lupu. 

Petrache Lupu de la Maglavit, de prolesie cioban, 
a apărut în politica romînească în vara anului 1935, 
cînd ţara se afla sub domnia şomajului, foametei, a 
pelagrei, a oiticii şi a lui Carol al II-lea. Era vremea 
cea mai prielnică profeților — care, de altfel, nici nu 
s-au lăsat prea mult rugaţi să se arate. Aveau ce şi 
pe cine sluji: tron, siguranţa generală a statului, 
partide politice burgheze, care, numai ele, se ridicau 
— în acel an — la mai mult de 17. Cîte altare — 
atîția profeţi. Cîţi profeţi — atîtea programe, toate 
absolut iniailibile, menite să asigure neamului un 
paradis integral, fără „bolșevici“ și fără „jidani“. 
Prin „bolşevici“ şi „jidani“ fiecare partid denumea 
pe membrii celorlalte partide adverse. De aci, mare 
bătaie — färă nici o economie de pistol şi briceag 
— între „bolşevici“ şi „jidani“, adică între partidele, 
„istorice“ sau nu, care-şi contestau, reciproc, origi- 
nea daco-romană. 

Şi atunci, în toiul acestei aprige încăierări, s-a ivit 
Petrache Lupu de la Maglavit. Un proiet în plus sau 
în minus — nu-i aşa ? — ce contează pentru fondu- 
rile secrete ale ministerului de interne ? 

Nu contează, e drept! Dar cu Petrache Lupu 
chestiunea era mult mai gingașă. Pe cîtă vreme fie- 
care dintre profeţii ceilalţi se lăuda că a stat de vor- 
bă cu regele, Petrache Lupu zicea că a stat de vorbă 
cu moșu' în persoană. 

„Moşu'“ era Dumnezeu. 

Dovadă că a vorbit? 

Dovadă, Petrache Lupu avea. Şi încă una zdrobi- 
toare: era bilbîit şi pe trei sferturi surd. Din 
datele biografice, apărute în zilele fulgerătoarei 
lui 'ascensiuni, rezultă că în 1929, cînd s-a prezentat 
ca recrut la vizita medicală, a fost amînat pentru 
că suferea de otită medie supurantă. În 1930 la revi- 
zuire, a fost amînat pentru debilitate mintală. lar 
în martie 1931, a fost scos definitiv din evidenţa 
armatei cu menţiunea, în certificat, că este „impro- 

priu serviciului militar pentru surdo-mutism prove- 
nit din sifilis ereditar”. Cît despre ştiinţă de carte — 
ştiinţă de carte Petrache Lupu nu avea. 

Prin urmare: biîlbiit era, sifilitic era, debil mintal 
era, analfabet era, pe scurt, Petrache Lupu era un 
suflet pur, în toată accepţia cuvîntului. Cum, dar, 
să nu-şi fi pus „moşu'“ ochii tocmai pe el şi să nu-l 
numească tocmai pe el reprezentantul lui pe pămînt 
în comuna Maglavit, plasa Calafat? 

Şi iată că într-o zi, cum stătea ciobanul în mijlo- 
cul oilor lui, i se arătă, în una din viziunile speci- 
barbă mare, dar fără miini, şi-i porunci: „Du-te 
spune oamenilor să se înțeleagă între ei. Toţi sîntem 
frați. Nu vă învrăjbiți !“ 

Ciobanul a alergat, într-un suflet, pînă în sat. să-i 
transmită popii vorbele „moşului“. A fost o inspi- 
raţie cu adevărat cerească. Sătenii din Maglavit erau 
foarte săraci. De asta era şi preotul bisericii destul 
de sărac. 

Sărac, dar nu prost. . 

Povestea i-a plăcut. Petrache zice că a stat de 
vorbă cu „moşu'“. Ce-ar fi să-l cred şi să cred? L-a 
crezut şi a crezut. Avea motive întemeiate pe care 
le-a şi expus ziarelor în felul acesta: 


„— Oare sfinţia ta dă crezare celor povestite de 
Petre Gheorghe Lupu? 

— Dacă ar fi altul să spună vorbele astea, nu 
l-aş crede, dar pe Petrache îl cred. E un om religios 
şi cinstit. De cînd sînt în sat, n-am pomenit ceva 
rău de la el. Ține toate posturile şi vinerea nu mă- 
nîncă nimic. 

— Poate i s-o fi părut, părinte? 

— De ce nu i s-a părut şi altă dată? 

— Dar cum arăta cînd a venit azi dimineaţă să 
vă povestească cele întîmplate ? 

;— Avea fața roşie, ca arsă, şi, după ce'mi-a 
vorbit, mi-a spus că răsuflă mai ușurat.. Dar chiar 
dacă nu-l cred pe Petrache — spune sfinția sa — 
sînt ceilalți ciobani care auzeau vorbă şi nu vedeau 
pe nimeni. Nici asta să nu cred ?“ 


La 20 iunie dimineața, Petrache Lupu l-a văzut 
pe „moşu'“. La 20 iunie, pe la amiază, înainte de 
prînz, preotul din Maglavit l-a crezut. La 20 iunie 
după prînz, preotul din Maglavit a crezut. La 20 iu- 
nie seara tot satul fierbea. La 21 iunie dimineața, 
-au dat năvală, în Maglavit, corespondenţii din Cala- 
fat ai ziarelor bucureștene de mare tiraj şi la 28 
iunie, numele lui Petrache Lupu de la Maglavit era 
pe buzele a milioane de inși din ţara întreagă. II 
luase în brațe presa de mare tiraj. 

De ce? La înteput din motive nevinovate. Era 
cald. Era vară. Era mare sărăcie de subiecte. Zia- 
rele nu se vindeau. Petrache cădea cum nici nu se 
poate mai bine. Minunea de la Maglavit putea ţine, 
cu succes, locul unei crime, sau unei drame pasio- 
nale care lipsea. Aşa că, foarte vrednici, s-au aşter- 
nut redactorii marilor cotidiene pe scris şi au în- 
ceput să ţeasă, în jurul figurii -diformate de invali- 
ditate a ciobanului surdo-mut care a stat de vorbă 
cu „moşu'“, nişte poeme de toată frumuseţea. 


„Petrache Lupu — scria de pildă, la 4 iulie 1935, 
un ziar de mare tiraj — e de statură potrivită. E 
tuns mărunt, are capul osos și privirea blîndă. În 
privirea lui e melancolie și suferință. E candoare 
şi zburdălnicie de ied. Cînd încruntă sprîncenele. 
teşind arcadele, ochii lui negri devin ca bălțile din 
jur. Ca şi ele, nu reflectă decît cerul, pădurea, turma, 
zborul păsărilor. Au culoarea singurătăţii. Şi tri- 
stețea ei. Şi acea linişte de îîntînă părăsită ce se des- 
poaie în unde metalice cînd arunci o pietricică. E 
numai în cămaşă, pantaloni groși, cu extremităţile 

pitite în cioarecii de cînepă, opinci. Din brăcinar 
îi iese, ca un mîner de pistol, fluierul. Un fluier mic 
de soc, lustruit, legat la un capăt, unde crăpase, cu 
sîrmă. L-am auzit cîntînd. Repertoriul păstorului. 
Nu ştiu dacă „îi zice“ mai bine ca alţii. Dar ceea 
ce am apreciat, e pasiunea ce o pune în execuție, ca 
o febră, ca o transportare. Atunci privirea i se strîn- 
ge, se ascute, ca și cum într-însa s-ar concentra şi 
simțurile ce l-au trădat. S-a aşezat pe buturugă, 
şi-a scos pălăria, şi-a dus instrumentul la gură. Ca 
în baladă, oile ce pășteau umblind printre copaci 
s-au oprit. Au ridicat capul şi au luat-o la goană 
spre dînsul. Un berbec cu coarnele spiralate şi-a pus 
capul pe genunchii păstorului. Mărturisesc, era un 
spectacol ce m-a impresionat. O bucolică. O scenă 
zămislită din cîteva note de doină. Cum să nu 
poposească dumnezeu aici, în priveliștea asta admi- 
rabilă > Cum să nu intre în vorbă cu ciobanul 
acesta idilic, cu suflet de mielușel ?“ 


Desigur, cum să nu! Că „moşu'“ a şi „intrat în 
vorbă“ cu ciobanul acesta idilic, deşi existau motive 
suficiente să se creadă că „moşu'“ a intrat, mai în- 
tii, în vorbă cu presa de mare tiraj, pentru că tare 
bine se mai vindeau, în pofida arşiţei de vară, po- 
veştile de la Maglavit. Dar erau şi tare inspirați re- 
dactorii care, zi de zi, se înălțau tot mai sus, spre 
cer, ca să-şi ia de acolo normativele lor tot mai mi- 
stice. Lumea, doar, nu putea fi multă vreme hrănită 
numai cu scurtele conversații dintre „moşu'“ şi Pe- 
trache Lupu şi nici cu relatarea concertelor lui 
pastorale. O gazetă, ca să se vîndă, trebuie să dea 
lucruri tari. Şi a dat presa lucruri tari: Petrache 
Lupu face minuni. Dar mai drăguţ decît toate este 
că Petrache Lupu face minuni nu de cînd a stat de 
vorbă cu „moşu'“, ci mai de mult. 


„Lui Petrache Lupu — scria. mai departe sus- 
citatul ziar. —. nu-i frică de oameni, nu-i frică de 

dihăniile pădurii. Adulmecă tainele tăriilor, presimte 
furtuna, prevesteşte schimbarea vremii. Odată, unui 
baci ce se afla la tîrlă, i-a spus să se grăbească, 
dacă vrea să nu-l apuce ploaia și nici un semn pe 
cer, nici urmă de nor. Baciul a ris. — „Dă-i zor — 
l-a sfătuit Petrache — dacă purcezi acuma, taman 
ajungi cu bine în sat“. Ciobanul parcă măsurase în 
minte, după indicii numai lui arătate, distanța pînă 
la casa baciului. Şi aşa s-a întîmplat. Exact cînd 
acesta a: intrat în bătătură, s-a dezlănţuit ploaia. 
Acum, după istoria de la tîrlă, au fost scoase la 
iveală multe curiozităţi din viaţa ciobanului Sătenii 
cată să atribuie în trecut fiecărui fapt scurs, fără 
însemnătate, un sens biblic.“ 


Cîteva zile — numai cîteva zile de literatură de 
felul acesta — fură de ajuns să facă din Maglavit un 
centru de atracţie. Care olog, care paralitic, care 
văduvă, care fată bătrină nu-și pune speranța în 
minuni ? Şi apoi, unde sînt mulțimile de desperați, 
de superstiţioși, de curioşi — ţărani şi orăşeni, băr- 
baţi şi femei, militari şi civili — în sfîrşit, atîția şi! 
atîția amatori de minuni, care să le ia năduful 
cu mîna! 

Reclama își făcuse efectul. In cîteva zile de la 
Petrache Lupu devenise o speranță a mulțimilor. 
Alesul între aleşi. Vindeca paralitici, ofticoși, muţi, 
surzi, orbi — orice boală şi orice necaz. Preotul 
satului — manajerul afacerii — avea un teanc de 
certificate în regulă. Petrache Lupu face din morți 
vii. Asta şi cereau miile de necăjiţi care acuma 
aveau o singură dorinţă : să dea ochi cu omul care 
a stat de vorbă cu „moşu'“, să se apropie de el, să 
pună mîna pe el şi, dacă nu s-o putea, cel puţin să 
se uite la el de departe. Simţeau că le ajunge să-l 
vadă, numai să-l vadă, ca să se lecuiască, într-o 
clipă. de neajunsurile care-i apasă de ani. Numai 

după citeva zile de reclamă prin presă, ologii şi 
superstițioşii au ajuns să aibă senzația că fiinţa lui 
Petrache Lupu răspindește — vorba lui Rauschning 
— o „forță diabolică“. Diabolică şi magnetică, pen- 
tru că, numaidecit, toţi cei care-și puneau spe- 
ranța în minuni luară cu trenul, cu căruțele, pe 
jos, drumul spre Maglavit. Ca din pămînt, înce- 
pură să răsară în Maglavit şi prin împrejurimi 
ospătării, crîşme, tarabe de bragă, covrigi, turtă 
dulce, limonadă, lumînări, iconiţe, cruciulițe, bro- 
şurele şi toate făceau un dever care începea să 
miroase şi el a minune. Atîta omenire — să nu-i 
fie de deochi — ce să te miri! Cît despre preo- 
tul satului, el, săracul, să fi avut o sută de pe- 
rechi de miîini şi tot nu i-ar fi fost de ajuns să 
deşerte într-una cutia de danii pentru noua biserică 
pe care un „comitet de inițiativă“ — comitete de 
inițiativă se înjghebau lesne pe atunci — luase 
hotărîrea s-o ridice pe locul unde ciobanul fusese 
interpelat de „moșu'“. Banii curgeau gîrlă, pentru 
că vizitatori veneau tot mai mulţi. Numai de sf. Ilie, 
la 20 iulie, s-au adunat la Maglavit 100.00 de pe- 
lerini. Acuma satul a început să prospere şi a înce- 
put să prospere şi popa. ; 

Iar Petrache Lupu prospera o dată cu ceilalți. Sur- 
do-mutul, pînă mai deunăzi bătut de dumnezeu şi 
de oameni, căpătase — cum zicea el și ziarele — 
„coraj“ : 


„— Ce simţi, Petrache, cînd pui mîna pe un 
bolnav ? 

— Simt coraj! 

— Şi ce gîndeșşti, Petrache, cînd vezi mulțimea 
care așteaptă să-i vorbești ? 

— Coraj !“ 


Vedea „coraj“, simţea „coraj“, gîndea „coraj“, de- 
; ; : ; = La 
venise un om plin de „coraj“. Şi o dată cu „corajul“, 

îi creștea şi „forța diabolică“. Nu mai umbla în co- 
stumul lui ponosit, ci purta straie noi. Nu mai era 
omul blînd și umil, ci devenise nervos şi întorcea 
spatele multora. Nu mai stătea, ca în primele zile, 
ore în şir, nenumărate, pe locul minunii, ci avea 
ore “fixe: dimineața la 11 şi după-amiază la 3. 
Crescuse. Ajunsese o autoritate. Însuși episcopul 
Rîmnicului venea să i se închine. Era consultat în 
conflictele din sînul bisericii. Pe atunci se agitau 
mult stiliștii. Aderenţii stilului vechi nu voiau să 
respecte sărbătorile după noul calendar. Conducă- 
torul stiliştilor din regiunea Sodomeni-Paşcani, ca 
să curme o dață cu certurile, hotărî să stea de 
vorbă cu Petrache Lupu. 


„Ciobanul — relatează la 7 septembrie, după mai 
puţin de trei luni de la minune, unul diñ ziarele de 
mare tiraj — i-a spus că omenirea s-a învechit în 
rele şi atunci biserica a venit cu stilul nou pentru 
înnoirea sufletelor creştinilor. Povestindu-le stiliş- 
tilor poveţele lui Petrache Lupu, aceștia s-au reîn- 
tors în sînul bisericii. Şi din Moldova au plecat la 
Maglavit cîteva sute de stiliști. Ei sînt puternic in- 
fluențaţi de sfaturile ciobanului Petrache. 


Dar aceasta era prea puțin pe lîngă importanța 
politică excepţională pe care o căpătase între timp 
Petrache Lupu de la Maglavit. Popularitatea uriaşă 
a ciobanului începuse a deveni o problemă chinui- 
toare pentru toate partidele. „Forţa diabolică“ a lui 
Petrache Lupu ar fi o armă electorală binecuvîntată 
de însuşi cel de sus. Să-l ai pe Petrache Lupu cu 
tine şi să-l pui pe Petrache Lupu să bîlbiîie, în limba 
lui inspirată, pe la întruniri: „Votaţi pe conu Mi- 
tică !“... ce poţi cere mai mult de la soartă? Per- 
spectiva era atît de ademenitoare, încit toate parti- 
dele se luară după betegi, ologi, paralitici, văduve, 
fete nemăritate şi o porniră înspre Maglavit să 

cîştige adeziunea lui Petrache la programul lor 
politic, prin care îşi luau angajamentul de a face 
fericirea poporului. La Maglavit, partidele s-au în- 
tilnit, s-au ciorovăit, s-au scuipat cordial, pentru 
ca, după atîta osteneală să cîştige — cine? Re- 
gele Carol al II-lea. Ciobanul însărcinat de „moşu'“ 
să sfătuiască pe oameni să nu se mai certe între 
ei pentru că sînt toți frați, purta acuma pe cap 
o beretă mare, militară, cu insigna regală înfiptă 
peste o rozetă tricoloră. 

Nu este cazul să arătăm aici dacă și cum a înţeles 
regele Carol să se folosească de „forţa diabolică“ a 
ciobanului. Noi am voit numai să demonstrăm ce a 
fost în sine această „forță diabolică“t: produsul unei 
reclame deşănțate. Produsul presei de tiraj, care, în 
paginile ei — mai toate închinate, într-un fel sau 
altul, marii şi micii publicități comerciale — reco- 
manda, de-a valma, cu aceeaşi lipsă de scrupule față 
de cititori şi adevăr, minunile lui Petrache Lupu de 
la Maglavit, ca și minunile cutărui sau cutărui pur- 
gativ ori somnifer. Nenumărate interese de buzunar, 
începînd cu interesele preotului din Maglavit şi sfîr- 
şind cu interesele lui Carol al II-lea, şi-au propus să 
scoată din Petrache Lupu un ales între aleşi, căruia 
să i se închine desperaţi de tot felul şi, în cîteva 
zile — numai în cîteva zile — l-au scos. 

Aceasta ce înseamnă ? 

Înseamnă că „forța diabolică“ nu era în mîna lui 
Petrache Lupu din Maglavit, ci în mîna altora — 
în mîna singurelor forțe într-adevăr diabolice — 
care au putut sugestiona o lume întreagă să creadă 
că un biet cioban, surd, mut, nerod şi analfabet, dis- 
pune de o „forță diabolică“ atît de grozavă, încît 
ajunge numai să se uite la tine, ca să te vindece de 
toate necazurile. 


Aceeaşi substanţă divină din care a fost plămădită 
„forța diabolică“ a lui Petrache Lupu, stătea și la 

baza „forței diabolice“ a lui Hitler. Din declaraţia 
mai sus citată a lui Thyssen, s-ar fi putut crede că 
marii comanditari ai nazismului au descoperit abia 
în 1938 că Hitler este un semiidiot. Dar Thyssen 
minţea. Toţi thyssenii, schneiderii, zaharofii, îorzii, 
detterdingii marii finanţe şi industrii anglo-îranco- 
germano-americane au ştiut cu cine au de-a face 
încă în urmă cu 15—20 de ani: cu un „semizeu“, 
care pe lîngă un gîtlej capabil să emită răgete 
asurzitoare, era înzestrat şi cu o ambiţie gigantică 
de a răzbi, care-l făcea gata la toate trădările. Au 
ştiut şi numai pentru că au știut, s-au apucat să fa- 
brice din acest degenerat un zeu-robot, bun să slu- 
jească interesele lor. I-au aranjat peste fruntea lui 
teşită un moţ, i-au lipit o muscă sub nas şi au dat 
drumul reclamei. Prin propagandă orală, prin presă 
şi radio, prin întruniri şi defilări spectaculoase, prin 
cîntece şi uniforme, prin revolvere şi răcnete, stă- 
pînii reclamei politice şi comerciale au izbutit, în 
scurtă vreme, să dea unei haimanale în cea mai 
curată accepţie a cuvîntului, o aureolă de zeu pur 
germanic, la care să se închine milioane de înşelă- 
tori şi înșelați, laolaltă. 

In ce consta „forța diabolică“ a lui Hitler? 

În iluzia ce s-a creat prin reclamă, în jurul unui 
individ leneș, vulgar, confuz, isteric, rău, crud, invi- 
dios şi agramat, că ar răspîndi, prin întreaga lui 
ființă, o „forță diabolică“. Puterea de sugestie a lui 
Hitler nu era decît efectul sugestiei operate cu atîta 
putere de către forţele diabolice ale reclamei, asupra 
mulțimilor. 

În „Mein Kampi“-ul care poartă semnătura lui 
Hitler, se pot citi următoarele rînduri: „Singurele 
minciuni care-și ating ținta sînt minciunile excepțio- 
nal de gogonate, atit de gogonate încit nici să nu 
poată trece prin mintea cuiva că ar fi minciuni... 
Enormitatea minciunii este, într-o anumită măsură, 
un factor al credulităţii.” 


6l 


Personajul politic Adolf Hitler dispensa teoria 
aceasta de orice altă verificare.: Adolf Hitler era cea 
mai mare, cea mai grosolană minciună pe care a ză- 
mislit-o vreodată democraţia capitalistă. Rauschning 
se întreabă: 

„Cum se face că numeroşi vizitatori cad în extaz 
din momentul în care-l văd pe Hitler și trăiesc, apoi, 
în admiraţia geniului său dominator ?“ 

Dar de cînd au început să cadă în extaz aceşti 
numeroşi vizitatori în faţa lui Hitler ? Niciunul din 
biografii lui nu pomeneşte să îi căzut cineva în extaz 
în fața lui Hitler, înainte ca impresarii să-l îi montat 
pe piedestalul de idol. In școală, Hitler n-a lăsat 
decît amintirea unui elev şters şi mediocru. În anii 
lui de vagabondaj prin Viena, inspira, tuturor celor 
cu care avea de-a face, o profundă antipatie. In 
scurtele perioade cînd s-a hotărît să muncească, n-a 
putut lega o singură prietenie. Nu era om să nu se 
ferească de el. De femei să nu mai vorbim. Pînă la 
vîrsta de 30—35 de ani, cînd Hitler, graţie reclamei, 
a început să suscite curiozitatea femeilor, nu se 
întîlneşte nici o femeie în biografia sa. „Forţa“ lui 
„diabolică“ era încă necunoscută. Ea a început să 
apară numai atunci cînd a început şi reclama în 
jurul lui. Și a crescut numai atunci cînd la reclamă 
s-a adăugat şi montarea. Şi a devenit irezistibilă, 
numai atunci cînd, după reclamă și montare, a venit 
şi puterea. Rauschning, ca să-şi susțină. teoria 
„forței diabolice“ a Fiihrerului, susține că mulţi 
dintre cei care cad în extaz în fața lui Hitler şi 
„trăiesc în admirația geniului său dominator“... „se 
apropie de el cu teamă, cu palpitații de inimă“. 

„Teamă“ şi „palpitaţii de inimă“ sună ceva mai 
just decit „extaz“ şi „admiraţie“. Asupra „palpita- 
țiilor de inimă“ acordul a fost unanim printre cei 
care au trebuit să se apropie de Fiihrer. lar dacă 
vrem o explicație a acestor ciudate senzaţii de „ex- 

vaz” ŞI „ăomraue” cu „paipitați de imma”, o 
găsim în următorul raport adresat, în octombrie 
1938, de către François Poncet, ambasadorul Fran-. 
tei la Berlin, lui Georges Bonnet, ministrul de ex- 
terne al Franţei: 


“„Invitîndu-mă, în seara de 17 octombrie, să vin 
să-l văd cît mai degrabă cu putință, cancelarul 
Hitler mi-a pus la dispoziţie unul din avioanele lui 
personale. Am plecat, deci, a doua zi, pe calea aeru- 
lui, întovărășit de căpitanul Stehlin, spre Berchtes- 
gaden. Am sosit la ora 3 după masă. De acolo, m-a 
condus un automobil nu la: vila din Obersalzberg, 
unde locuieşte Fiihrerul şi unde m-a primit o dată. 
ci într-un loc extraordinar, unde îi place să stea 
cînd este vreme frumoasă. | 
„De departe, acest loc pare un fel de observator 
sau un schit mic, cocoțat la 1900 metri altitudine, 
în vîrful unor stînci. Ajungi aici printr-un drum 
în serperitină, lung de vreo cincisprezece kilometri, 
tăiat cu îndrăzneală în piatră şi al cărui traseu face 
tot atîta cinste talentului inginerului Todt, cît și 
muncii îndiîrjite a lucrătorilor care au făcut în trei 
ani această lucrare gigantică. Şoseaua se termină 
la gura unei lungi subterane care se înfige în 
pămînt şi care este închisă printr-o uşă: grea şi 
dublă de bronz. La capătul acestei subterane, un 
ascensor larg, ái cărui pereţi sînt îmbrăcaţi în plăci 
de aramă, îl aşteaptă pe străin. Printr-un puț verti- 
cal de 110 metri, săpat în stincă, ascensorul urcă 
pînă la nivelul locuinței cancelarului. Aici, surpriza 
atinge culmea. Vizitatorul are înaintea sa o con- 
strucție. scundă şi masivă, compusă dintr-o galerie 
cu -stilpi romani, o imensă sală rotundă, cu geamuri 
multe și prevăzută cu un cămin uriaş, în care ard 
butuci enormi și cu o masă cu treizeci de scaune 
împrejur și mai multe saloane laterale, mobilate ele- 
gant cu fotolii confortabile. Din toate părțile, prin 

“ferestre, privirea îţi cade, ca din înălțimea unui 
avion în plin zbor, peste o imensă panoramă de 
munţi. In fundul văii, zărești Salzburgul și satele 
vecine, dominate, pînă în depărtări, de un orizont 
de munţi, de livezi şi păduri care se agaţă de povîr- 
nişuri. În apropierea casei, care pare că atîrnă în 
aer, se ridică, aproape pieziş, un zid abrupt. de stînci 
goale. Totul la un loc, aşa cum este scăldat în pen- 
umbra siîrşitului unei zile de toamnă, pare măreț, 
sălbatic, aproape halucinant. Vizitatorul se întreabă 
a este treaz ori visează. Ar vrea să ştie unde se 
află...“ 


Şi, după ce se pierde într-un tufiş de presupuneri 
fantastice pe care i le smulge admiraţia pentru tot 
ce-l înconjoară, François Poncet adaugă aceste 
rînduri: ` 


„Un detaliu atrage atenția — şi pentru cine caută 
să fixeze psihologia lui Adolf Hitler, acest detaliu 
nu prețuieşte mai puţin decît celelalte: scările sui- 
șurilor, uşile subteranelor, îmnrejurimile casei sînt 
organizate milităreşte şi apărate de cuiburi de mitra- 
lieră...“ 


lată, aşadar, de ce numeroşi vizitatori „cădeau în 
extaz“ din momentul în care îl vedeau pe Hitler şi 
trăiau apoi în admiraţia geniului său ! Iată, aşadar, 
de ce „acest om stîngaci şi şovăielnic, care-şi caută 
zadarnic cuvintele atîta timp cît nu poate să vor» 
bească patetic, avea o putere de sugestie asupra 
auditoriului, ca şi cum ființa sa ar răspîndi-o „forță 
diabolică“ ! Iată, aşadar, de ce mulţi se apropiau de 
el cu teamă, cu palpitaţii de inimă ! Cuiburile de mi- 
tralieră confirmau ceea ce reclama spunea despre 
Hitler, că este: un ales între aleşi, pe care nu trebuie 
să-l superi. Dacă ţii la viaţă, este mult mai practic 
să cazi, în fața lui, în extaz şi să trăieşti în admirația 

geniului său dominator. Toţi cei interesaţi să facă 
din Hitler un zeu, ca să nu-şi dezmintă reclama, 
după ce l-au lăsat o vreme să-şi împăneze cu mitra- 
liere numai discursurile, i-au pus, apoi, la înde- 
mînă cîte mitraliere voia ca să-şi împăneze şi vi- 
zuinele de unde să conducă destinele Germaniei. 

Aşa că nici măcar acei vizitatori pe care imuni- 
tatea diplomatică îi punea la adăpost nu puteau ră- 
mîne cu totul indiferenți în fața acestui om căruia 
mitralierele îi încingeau fruntea într-un nimb de 
geniu dominator. Cine știe, doamne fereşte, ce-i mai 
poate trece prin minte acestui produs al reclamei, 
exclusiv al reclamei! Creat de reclamă, hrănit de 
reclamă. crescut de reclamă, un Hitler — ca şi un 
Petrache Lupu — nu putea trăi decît din reclamă. 

De aceea, Hitler nu s-a putut lipsi de reclamă nici 
măcar după ce a fost cocoţat în fruntea Germaniei. 
Din prima zi, reclama a anunţat că Hitler va func- 
ționa ca mîntuitor al Germaniei în mod gratuit. 
Adică, fără nici un salariu. Prin aceasta, antrepre- 
norii lui Hitler voiau să arate poporului german 
pînă unde merge spiritul de sacrificiu al Fiihrerului. 
Va munci pentru ţară fără salariu. Or, pentru omul 
“implu, salariu înseamnă casă, masă. îmbrăcăminte, 
încălțăminte, o țigară ş.a.m.d. Deci, Hitler va veni la 
serviciu, să-şi împlinească datoria de cancelar al 
Germaniei, fără să primească un ban pentru casă, 
masă, îmbrăcăminte, încălțăminte, țigări etc. Dar va 
veni cîte zile? O zi, două, trei... şi atît. Pentru că, 
oricît de mare ar fi acest Hitler, dar nici fără mîn- 
care nu poate trăi. Va răbda cît va răbda, de dra- 
gul Germaniei, pentru ca la urmă să piară de foame, 
iar' Germania, săraca, să rămînă iarăși fără un 
mâîntuitor ! 

Totuși, poporul german, care aștepta ca după 
cîteva zile de muncă fără salariu, noul stăpîn al 
Germaniei să nu mai aibă destulă putere să se pre- 
zinte la slujbă, asistă la un miracol: Fiihrerul, în 

loc să se usuce de foame, venea la serviciu tot mai 
gras şi mai vesel. Şi încă un miracol: n-avea 
salariu, dar avea o maşină. Nu una, ci două, trei, 
zece, cîte voia. N-avea salariu, 'dar avea servitori. 
N-avea salariu, dar avea o gardă a lui personală de 
cîteva mii de ieniceri. N-avea salariu, dar avea o 
casă, nu una, ci două, trei, patru. Şi nu case, ci 
nişte adevărate cetăţi, cu uși de aramă, cu zeci de 
mitraliere şi sute de paznici. Dar din ce-și plătea 
Fihrerul toate acestea ? Din lipsă de salariu? 
Omul simplu, de bun simț, ştia că lipsa de salariu 
nu-i leac sigur la sărăcie, şi că toate mașinile şi ca- 
sele şi slugile şi mesele, Fiihrerul le primea, cu 
titlu oficial de la stat, în calitatea lui de prim-mi- 
nistru al țării. Mai știa apoi omul simplu, de bun 
simţ, că salariul pe care l-ar fi primit Fihrerul nu 
reprezenta nici măcar a suta mia parte din cît chel- 
tuia pentru el statul, spre a-l spăla, hrăni şi apăra. 
Şi mai ştia ceva omul de bun simt: că Hitler nu 
primește salariu, dar că, în afară de impozitele in- 
directe pe care i le plăteşte poporul pentru a-și în- 
treține gloria geniului său dominator, a mai instituit 
şi un impozit direct destul de pipărat de la care nici 
un cetățean nu are voie să se sustragă: „Mein 
Kampi“. Mein Kampf, acest cap de operă confuz şi 
confuzionist, care poartă semnătura lui Hitler, nu 
poate lipsi din biblioteca nici unui german adevărat. 
Cine nu va cumpăra măcar un exemplar din „Mein 
Kampf“ se va exclude singur din comunitatea gel- 
mană și va avea- să tragă toate consecinţele. 
Succesul lucrării semnate de Hitler a fost, deci, 
răsunător. Fiecare cetățean, ca să se pună la adăpost 
de neplăceri, se grăbea să-și cumpere cîte un exem- 
plar, dacă nu chiar două, sau trei. S-au vîndut mi- 
lioane de exemplare. Fiecare exemplar costa între 
7 şi 20 mărci. Inţelegem în ediţie populară. Existau 
şi ediții de lux. In felul acesta, Hitler şi-a putut 
asigura drepturi de autor astronomice. Dar, Hitler, 

prudent, ca să nu se lase cu totul în voia soartei, 
ca om fără salariu, a mai făcut ceva: s-a băgat 
acționar la toate ziarele naţional-socialiste, care 
erau şi singurele ziare autorizate să apară în Ger- 
mania. Cum s-ar zice, găsea omul soluția să nu 
rămînă în pagubă. Din spirit de sacrificiu, nu primea 
salariu. Dar, tot din spirit de sacrificiu, nu-i era 
permis să moară de foame. Era în interesul patriei. 
Patria are nevoie de Führer. Fiihrerul «este, prin 
urmare, dator să mănînce. 

Dar şi cu mâncarea era o poveste, fiindcă și din 
mîncare a ştiut Hitler să-şi facă un pretext de recla- 
mă. Și reclama zicea că Fiihrerul nici nu bea, nici 
nu fumează, nici nu mănîncă decît zarzavaturi. De 
ce nu bea, nu fumează, nu mănîncă decît zarzava- 
turi ? Pentru că nu primește salariu? 

Nu ! Ci pentru că Hitler este un zeu. Zeii nu beau, 
nu fumează şi nu mănîncă decît spanac și salată! 

Reclama făcea sforțări să smulgă pînă şi pe calea 
aceasta admiraţia poporului german pentru Hitler. 
Dar, de fapt, ce se ascundea îndărătul acestui tără- 
boi în jurul cumpătării Fihrerului ? 

O simplă boală de stomac! 

Aşa că, nu esenţa divină îl împiedica pe Hitler 
să bea, să fumeze, să mănînce carne, ci medicii. 
Dar Fiihrerul a vrut să-și facă din crampele lui 
intestinale o virtute. Şi această virtute voia s-o dea 
drept exemplu ţării întregi, căreia programul lui de 
înarmări — aplicat sub lozinca: „Nu unt ci tunuri“ 
— i-a redus, prin lege, prînzul la un singur fel de 
mîncare. De voie, de nevoie, germanii deveneau, prin 
aceasta, un popor de zei: ca să poată fabrica 
tunuri, mincau iahnie de cartofi. 

Un alt aspect remarcabil al personalității divine 
a Fihrerului asupra căruia reclama insista cu deo- 
sebire . era de natură sexuală. Hitler se declarase 
impotriva prostituţiei. Spre. a combate prostitu- 
ţia, Hitler impunea cetăţenilor germani să se căsă- 

torească şi lua măsuri severe împotriva burlacilor. 
Că prin campania împotriva prostituţiei şi pentru 
căsătorie, Hitler urmărea o creștere a natalității care 
să-i asigure contingente cît mai mari de soldați şi 
nicidecum regenerarea, cum spunea el, a poporului 
german, n-are a face. Important e faptul că impu- 
nea poporului german căsătoria ca o datorie cetăţe- 
nească. Dar cine era singurul din tot guvernul lui 
de. ucigași. care nu se căsătorea ? 

Hitler ! 

Explicaţia ? Reclama debita aceeași "explicaţie pe 
care o dădea și pasiunii lui Hitler pentru spanac: 
Hitler e Hitler. Hitler nu e om — e zeu. Hitler nu 
este supus patimilor pămînteşti, ca oricare muritor 
de rînd. 

Dar, în realitate, de ce nu se căsătorea Hitler ? 

Hitler nu se căsătorea din aceleași motive care-l 
opreau să bea, să fumeze, să mănînce carne : n-avea 
voie, Era anormal. De aceea, puţinele lui aventuri, 
așa-zis amoroase, pe care le-a avut după ce a înce- 
put să fie, mulțumită reclamei, un obiect de curiozi- 
tate pentru femei, s-au sfîrşit în mod ruşinos, în 
momentul în care înceta rolul reclamei. Şi acest 
lucru, reclama nu l-a mai putut ascunde: în relațiile 
lui cu femeile, Hitler proceda ca şi în politică. 
Atunci cînd treburile nu-i mergeau aşa cum voia el, 
trăgea cu revolverul. De pildă, tînăra Gely Raubal 
a trebuit să moară la virsta de 19 ani, împuşcată 
de unchiu-său Hitler, pentru că unchiu-său Hitler, 
omul providențial al Germaniei, era un bolnav 
sexual. 

In ciuda reclamei, întreaga Germanie știa că Hit- 
ler este un sadic care dezgustă și înspăimîntă fe- 
meile şi care, în general, este o brută anormală, 
străină cu totul de sentimentul iubirii. În tot timpul 
cît a trăit, Hitler n-a iubit nimic şi pe nimeni în 
afară de propria lui piele. Cu toate cercetările lor 
amănunțite, biografii n-au putut reține decît patru 

ființe cărora Hitler le-a arătat o afecţiune sinceră şi 
trainică : un şoricel care-l vizita, zilnic, în 1924, în 
închisoarea din Landsberg, un papagal, și doi cîini 
poliţişti. Incolo, Hitler era numai vanitate, invidie, 
lichelism, prefăcătorie, cruzime, frică şi ură. Nimic 
nu caracterizează mai bine această paiaţă primej- 
dioasă, creată de reclama trusturilor de armament, 
decît următorul amănunt: Hitler nu ştia să călă- 
rească, li era frică să se urce pe cal. Dar cînd ieşea 
la plimbare, nu-şi uita niciodată cravaşa. Cal n-avea, 
dar cravaşă avea, Şi încă una masivă, din piele de 
hipopotagn. 

Şi acest zeu moţat, ieşit din lutul murdar al celei 
mai grosolane minciuni, a pornit, la 30 ianuarie 
1933, să cucerească dominaţia lumii, nu de pe cal ca 
Atila,, ci din cavernele lui cu uşi de aramă, săpate 
în creierii munților. 


IV 


In anul în care Hitler a venit la putere în Germa- 
nia, se găsea în Europa un dictator fascist în plină 
acţiune : Benito Mussolini. Ras în cap şi cu bărbia 
lui proeminentă în necontenită mișcare Benito 
Mussolini făcea fericirea Italiei de 11 ani. 

Dacă în .1918—1920, milioane de muncitori şi ță- 
rani italieni, după. ce s-au întors din război, şi-ar 
fi văzut mai departe „de treabă“, în linişte, pe 
cîmp și în fabrici, Mussolini ar fi continuat să-şi 
ducă o existență — foarte agitată, desigur, pentru 
că era un temperament agitat din principiu — dar 
precis cu totul lipsită de glorie. Destinul lui, însă, 
a vrut să fie altfel. Destinul lui a vrut ca mun- 
citorii italieni să ocupe uzinele, să se constituie în 
consilii muncitoreşti și să înceapă a-și organiza 
viața, ei înşişi, fără concursul exploatatorilor lor. 
Destinul lui a vrut ca pe patroni să nu-i rabde 
inima să se despartă, cu una cu două, de iubiții 
lor robi şi ca patronii aceştia să alerge, cu limba 
scoasă, după un om potrivit să poată struni avîntul 
revoluționar al muncitorimii. Destinul lui a vrut ca 
bancherii și industriaşii italieni să găsească pe 
omul acela potrivit tocmai în el, Benito Musso- 
lini, demagog și farsor, înzestrat cu o incontesta- 
bilă artă de a găsi şi jongla cu cuvinte, care, prin 
strălucirea şi sonoritatea lor, să ia văzul şi auzul 
liceenilor amatori de aventuri. 

Astfel, dacă poporul italian ar fi avut, pe atunci, 
un partid comunist destul de puternic, care să-i asi- 
gure cucerirea puterii de stat, Mussolini s-ar fi 

înecat în îaşă, în propriul său geniu politic. Musso- 
lini ştia cît de mult „datorează“ din acest punct de 
vedere maselor italiene şi de aceea, cît a stat la 
putere, a ieşit mereu în balcon să le exprime recu- 
noştința. Masele italiene, mișcate, l-au poreclit „Ju- 
lieta din balcon“ şi nu în glumă. Poporul italian 
nu glumea. Nu era cazul. În istoria Italiei de sub 
regimul fascist, balconul a jucat un rol tot atît de 
tragic ca şi în „Romeo şi Julieta“ a lui Shakespeare. 
Aşa cum celor doi eroi principali — Romeo şi Julieta 
— din tragedia lui Shakespeare, toată nenorocirea 
li se trăgea de la balcon, poporului italian, care a 
deținut rolul principal în tragedia fascistă a lui 
Mussolini, tot de la balcon i se trăgea nenorocirea. 
Ori de cîte ori apărea Mussolini în balconul din 
Palazzo Venezia, italienilor li se făcea părul mă- 
ciucă : erau siguri că Julieta aceea, rasă în cap şi 
cu bărbia proeminentă, le va dărui o nouă cata- 
strofă. În acest balcon, Julieta, totdeauna proaspăt 
rasă în cap, apărea la intervale tot mai scurte să 
împărtăşească iubitului ei popor italian cum glo- 
ria străbună i s-a arătat noaptea în vis şi i-a cerut 
să reconstituie, în cea mai mare grabă, vechiul im- 
periu roman. Din acest balcon, Julieta a trimis iubi- 
tul popor italian să-şi verse sîngele, de dragul ve- 
chiului imperiu roman, ba în Abisinia, ba în Spania, 
ba în Albania, ba în Grecia, ba în Uniunea Sovie- 
telor. Din acest balcon, Julieta... 

Dar să nu mai vorbim înainte de- vreme despre 
răsunătoarele realizări mussoliniene de după 1933, 
cînd şi în cei 11 ani precedenţi, ducele s-a ilustrat 
prin fapte pe care poporul italian .le va ține minte 
cît va trăi. Mult mai util ar fi să ne întrebăm cum 
a putut ajunge acest Mussolini stăpînul Italiei. 

Intr-adevăr ce i-a îndemnat pe patroni să-și 
oprească ochii asupra lui Mussolini ? 

Calitatea lui de fost „socialist“ şi marele, incon- 
testabilul său talent demagogic. Numai un fost „so- 

cialist“ ar putea duce la bun sfîrşit o mişcare di- 
Versionistă îndreptată împotriva ideilor socialiste. 
Numai un fost „socialist“ putea fi întrebuințat cu 
iolos de marii industriaşi și bancheri ca instrument 
pentru aplicarea unor noi metode de exploatare a 
maselo care, cu vechile metode de guvernare, nu 
mai Puteau îi ținute în îrîu. 

Vanitos şi dornic să parvină, Mussolini s-a toomit 
ca „Sotialist“ la patroni și — în 1919, în plină fier- 
bere a milioanelor de demobilizați care-și căutau 
drumul într-o beznă, pentru unii desăvîrşită — lansă 
un Program compus din 14 puncte, pentru că pro- 
gramele de 14 puncte erau foarte la modă pe atunci. 

In lista luai de soluţii politice, sociale şi economice, 
Mussolini prevedea o „adunare constituantă interna- 
țională“, în sînul căreia „adunarea constituantă ita- 
liană“ să nwu fie decit o „secţie“ ; proclamarea repu- 
blicii italiene; suveranitatea poporului, exercitată 
Prin sufragiu universal; desființarea senatului; 
desființarea tuturor titlurilor de nobleţe; desfiin- 
țarea Societăților anonime financiare sau industria- 
le; desființarea diplomaţiei secrete; desființarea 
„poliției polit ice ; desființarea serviciului militar obli- 
gatoriu etc., ete. 

Cu cele 14 puncte ale lui — pe care avu iscusința 
să le trimbiţeze în primele luni în ziarul său Popolo 
d'Italia — şi printr-o atitudine de simpatie față de 
acțiunea de ocupare a uzinelor de către muncitorime, 
Mussolini re-uși să cîştige numeroşi aderenţi din rîn- 
durile mulțimilor de descumpăniţi, care găseau în 
acest program răspuns la aspiraţiile lor. Evident 
că pe măsura în care creşteau contingentele fasciei 
lui Mussolini, creştea şi atenţia patronilor față 
de el. Mussoslini continua să fie „socialist“, socialist 
neînduplecat şi fără condiţii — cu excepția uneia 
singure: bolşevicii. 

La început formulată destul de discret, rezerva 
aceasta cresicu o dată cu forțele fasciei, spre a fi 

agitată, apoi, foarte violent și gălăgios. Bolşevicii ! 
Mussolini aducea împotriva bolşevismului un argu- 
ment care deveni, apoi, comun tuturor partidelor 
fasciste din toate țările : bolşevismu] este străin de 
sufletul poporului italian. Singurul socialism, au- 
tentic italian, este fascismul. In consecinţă, bolşe- 
vismul trebuie combătut prin fascism — cum i se 
spunea italianului, prin „acţiune dinamică“, Aşa 
numea Mussolini lupta împotriva bolșevismului: 
„acţiune dinamică“. A devasta, a da foc, a tortura, 
a ucide, a arunca în aer clădiri, se chema în limbajul 
fascist „acţiune dinamică“. lar a „combate bolșe- 
vismul“ se chema, în același limbaj dinamic, ceea 
ce se chema şi la noi sub regimul trecut: a aplica 
legile „acţiunii dinamice“ tuturor acelora care nu se 
lăsau înşelaţi, care continuau să susțină că nu poate 
exista împăcare între exploataţi și exploatatori şi 
care — cu riscul vieţii — strigau în obrazul fas- 
ciștilor ceea ce este fascismul: o unealtă diversio- 
nistă în mîna patronilor care își caută ieşirea din 
impasul politic și social în care i-a pus Marea Re- 
voluţie Socialistă din Octombrie. Fascismul este o 
ideologie a omului din cavernă, folosită de moșieri, 
industriaşi și bancheri spie a ține sub teroare ma- 
sele de oameni ai muncii! Fascismul este dema- 
gogia promovată ca sistem oficial de guvernămînt, 
pentru îngenuncherea şi înşelarea poporului, prin 
măgulirea și încurajarea ignoranței, șovinismului, 
prejudecăților şi superstiţiilor în care este ţinut! 
Fascismul este noua armă cu care burghezia își 
apără vechile ei privilegii de a stoarce de vlagă 
mulțimea de exploataţi ! 

După doi ani de agitaţie în jurul programului său 
„socialist“, susținut de respectiva „acţiune dinamică“ 
fascistă, Mussolini îşi îngădui — atît în numele 
unei mulțimi, dezorientate politic, de exploataţi, în 
special tineri care se lăsau fermecaţi de tiradele lui 
demagogice, cît şi în numele clasei exploatatorilor 

care aplaudau tiradele lui „socialiste“ — să ceară 
puterea pe baza unui nou program: statul corpo- 
rativ. 

Ce era statul corporativ? 

Ceea ce se vede! O îmbinare de două cuvinte: 
„stat“ şi „corporativ“. Prin alăturarea „statului“ de 
„corporativ“, capitaliştii italieni voiau să dea rîndu- 
iielilor lor sociale, crîncen reacționare, o titulatură 
care, prin rezonanța ei, să creeze în spiritul maselor 
o iluzie democratică. Stăpiînii lui Mussolini — ban- 
cherii și industriașii italieni — erau foarte mîndri 
de această firmă pe care o considerau cu deosebire 
originală, dar care, în fond, nu era originală de loc. 
Le-o luaseră alții înainte. Printre ei se numărau 
şi politicienii romîni, care, pentru aceeaşi marfă de- 
magogică, foloseau un termen infinit mai poetic şi 
mai atrăgător: „armonia socială“. „Armonie so- 
cială“ însemna, în limbajul partidelor noastre „isto- 
rice“ de sub :regimul 'burghezo-moşieresc, ceea ce 
însemnă în terminologia fascistă a lui Mussolini 
„statul corporativ“. Prin „statul corporativ“, Mus- 
solini predica „armonia socială“ adică o colaborare 
strimsă şi tandră între stăpîni și robi. Conform doc- 
irinei fasciste, statul corporativ nu admite lupta de. 
clasă, pentru bunul motiv că nici nu există clase 
sociale. Nu este adevărat — susține doctrina fas- 
cistă — că statul ar fi împărţit între „exploatati“ 
şi „exploatatori“. „Exploataţi“, „exploatatori“, „cla- 
se“, „luptă de clasă“, toate acestea sînt născociri 
bolșevice. -Pâtronii nu sînt nişte „exploatatori“ și 
cei care muncesc nu sînt nişte „exploataţi“. Toţi 
sînt frați între ei. Şi pe acești frați nimic nu-i des- 
parte. Doar un singur lucru deosebește pe unul ‘de 
celălalt : profesia. Fiecare îşi scoate o bucată de 
pîine din altă: profesie. Profesii, asta e drept, sînt 
multe. Bancheri, măturători de stradă, negustori, 
mineri, cizmari, fabricanți, doctori, agricultori, ar- 
tişti ş.a.m.d. Zeci și zeci de profesii: lar fiecare din 

profesiile acestea își are problemele ei specifice, 
care diferă în mod fundamental de problemele agi- 
tate în lumea -celorlalte profesii. Nimeni, de pildă, 
n-ar putea afirma — nici măcar bolşevicii — că 
un fabricant de textile ar avea aceleaşi preocupări 
ca şi un, muncitor tîmplar.: Una îl frămîntă pe 
fabricantul de textile şi alta pe muncitorul tîmplar. 
Fabricantul de textile, ca să poată produce, are 
nevoie de bumbac, de lînă, de fire de mătase etc. 
-— pe cînd muncitorul tîmplar, ca să poată produce, 
are nevoie de lemn, de cuie, de clei. Să se observe 
apoi că dacă fabricantul textilist, spre a putea pro- 
duce, are nevoie de bumbac; de lînă, de cînepă, 
muncitorul textilist ca să poată produce, are şi el 
nevoie, neapărată nevoie, de bumbac, de. lînă, de 
cînepă. lar dacă lucrătorul tîmplar are nevoie. în 
munca lui, de lemn, de cuie, de clei, patronul tîm- 
plar are, la fel, nevoie, ca şi muncitorul tîmplar, 
spre a-şi putea împlini munca, de lemn, de cuie, 
de clei etc.. i ` 

Ce rezultă de aici? u 

De aici rezultă că patronul textilist este mult mai 
legat, prin interesele lui, de muncitorii lui textilişti 
decît de muncitorii şi patronii tîmplari; iar munci- 
torii. tîmplari sînt mult mai legați, prin interesele 
lor, de patronii lor tîmplari, decît de muncitorii şi 
patronii textilişti. l l 

Ce face, aşadar, statul corporativ ? 

Statul corporativ recunoaște că fiecare îşi are o 
profesie a lui şi că fiecare profesie își are de apărat 
interesele ei specifice, Dar statul corporativ nu se 
opreşte aici. El merge mai departe și spune: pentru 
ca aceste interese, atît de deosebite, să fie satisfă- 
cute, fără a se confunda între ele, statul corporativ 
se va întemeia pe un parlament alcătuiţ din. repre- 
zentanţii patronilor şi ai celor care muncesc, aleși 
după bresle, Breasla bancherilor, să zicem, va alege 
da deputaţi un număr de bancheri şi un număr de 


75 


funcţionari de bancă, breasla minerilor va alege un 
număr de stăpîni de mine și un număr de mineri, 
breasla tăbăcarilor va alege un număr de patroni 
tăbăcari şi un număr de muncitori tăbăcari ş-a.m.d. 
Aceşti aleși ai patronilor şi ai angajaţilor lor, din 
toate breslele, vor lua loc, cot la cot, în parlamentul 
corporativ, în cea mai deplină armonie — de ce n-ar 
fi cea mai deplină armonie, de îndată ce, neexistînd 
clase sociale, sînt excluse orice conflicte de clasă ? 
— şi, în cea mai deplină armonie, își vor frămînta 
mintea cum să asigure, prin legi potrivite, fericirea 
atît a stăpînilor, cît şi a salariaţilor lor. 

Prin acest „stat corporativ“, Mussolini — ca şi 
aposfolii „armoniei sociale“ de la noi — făgăduia 
tuturor fericirea. Cu -toate acestea, Mussolini ştia 
foarte bine ce vrea: patronii aleși deputaţi în parla- 
mentul corporativ vor fi, fără doar și poate, patroni, 
iar puţinii reprezentanţi ai claselor de jos care vor 
accepta să fie aleși deputaţi într-un asemenea parla- 
ment vor fi, fără doar şi poate, nişte slugi ale pa- 
tronilor. 

Era atita aţă albă în perspectivele pe care le 
țesea geniul demagogic al lui Mussolini, încît nu 
trebuia să fii înzestrat cu cine ştie ce simţ politic, 
ca să-ţi dai seama că şeful mișcării fasciste nu 
este decît un vulgar şarlatan de iarmaroc. Dar 
în atmosfera care domnea în lumea capitalistă în 
primii ani de după război — cînd nenumărate 
sirene politice îşi supralicitau paradisul politic — 
cîntecele fasciste zăpăciră, în scurtă vreme, atitea 
minţi, încît patronii îl socotiră pe Mussolini gata 
copt să ia frînele Italiei în mîini. În noiembrie 
1922, după trei ani de la fundarea fasciei, patronii 
lui Mussolini îi dădură ordin să pornească „marșul 
asupra Romei“. 

Marşul asupra Romei, organizat, pînă în cele 
mai mici amănunte, în cabinetele capitaliștilor 
italieni, intra ca un factor esenţial, indispensabil, 

în montarea regimului fascist, Patronii, ca să-i 
poată încredința lui Mussolini puterea, aveau ne- 
voie de un pretext plauzibil. Marşul asupra Romei 
era pretextul acesta. Oamenii simpli trebuiau să-și 
închipuie că lui Mussolini nu i s-a dat puterea, ci 
că şi-a cucerit-o el singur, printr-o acţiune eroică: 
marşul. Foarte puţini ştiau, pe atunci, că la baza 
acelui „marş“ se găsea suma rotundă de 350 de 
milioane lirete italiene, puse la îndemîna lui Mus- 
solini de către înşişi patronii speculanţi ai mizeriei 
poporului italian, constituiți în „Confederaţia ge- 
nerală a industriei“. 

Marsul legiunilor fasciste asupra capitalei stră- 
bune, Roma, îndeplinea toate condiţiile spre a pu- 
tea apare în ochii nnor vierde-vară drept faptă eroică. 
deşi nu avea continut eroic nici de două parale. 
legenda spunea, la început, că în capul coloanelor 
de legionari fascişti, care se îndreptau — nu atît 
de impetuos, pe cît de gălăgios — spre Roma. s-ar 
fi aflat Mussolini. Dar. curînd, lumea află că sin- 
gurul care a socotit că Roma nu merită atîta de- 
ranj a fost însuşi Mussolini, care, foarte calm. aş- 
tepta la Milano, în redacția ziarului său Popolo 
d'Italia, o telegramă — sau. mai bine zis, „tele- 
grama“. În acelaşi timp, tot la Milano. în gară, un 
pat-vagon, remorcat, din ordinul șefului staţiei, la o 
locomotivă ţinută sub presiune, aștepta aceeaşi tele- 
gramă. La ora fixată. „telegrama“ sosi: Mussolini 
era însărcinat cu formarea guvernului. Marşul asu- 
pra Romei devenea irezistibil. După cum fuseseră 
lucrurile orînduite din timp, regele, la știrea că fas- 
ciștii se apropie de Roma, s-ar fi speriat şi ar fi 
cerut să se decreteze starea de asediu. Dar peste 
puțin, cînd văzu că legiunile fasciste sînt „prea 
tari“, regele, ca să evite o vărsare de sînge inutilă, 
ar fi cerut să se renunțe la rezistenţă și l-ar fi poftit 
pe Mussolini, telegrafic — prin telegrama conce- 

pită cu multe zile înainte — să vină la Roma spre 
a forma noul guvern.. | 

Succesul lui Mussolini stîrni printre conducătorii 
politici din ţările capitaliste o enormă invidie şi o 
poftă bolnăvicioasă de a-l imita. Numai țara noa- 
stră, cîți Mussolini şi cîte partiduleţe mussoliniene 
n-a cunoscut! 

La început, se părea că imitatorii săi nu-i fac lui 
Mussolini nici cea mai mică plăcere. Intr-o lucrare 
intitulată „Dux“ (Ducele), o scriitoare, Margueritta 
Sarfatti, prietenă şi biografă a: lui Mussolini, scria 
că „fascismul este un produs tipic italian“, care „nu 
poate trăi dincolo de ţara lui de origină“. Mussolini 
se arăta .şi mai tranşant. In 1926, Theodor Wolf, 
primul redactor al marelui ziar german Berliner 
Tageblatt, publica. un interviu din care spicuim: ur- 
mătorul fragment : 


„Primul redactor : Partidele dreptei de la noi (din 
Germania — n.a.), mai exact organizaţiile dreptei, 
dușmane ale actualului stat german, cu un cuvînt 
aşa-zişii noştri fascişti, îşi dau aerul că sînteţi pro- 
tectorul lor. 

“Ducele : Dar nu există nici cea mai neînsemnată 
legătură între mine şi imitatorii noştri -din străi- 
nătate. O 

Primul redactor: Sînt convins de aceasta, dar 
aceşti imitatori își asigură un fel de întărire morală, 
silindu-se să vă prezinte ca prototipul lor. D-voa- 
stră sînteţi proorocul lor la care se referă şi tot aşa 
cum catolicii evlavioşi se duc în pelerinaj la Papa, 
se duc şi ei la Roma. 

„Ducele : Dar eu nu am chemat pe niciunul din ei, 
nu am provocat pe niciunul să vie, nu cunosc nici 
un fascist în afara Italiei. Nici nu există măcar ase- 
menea fasciști. Fascismul italian e cu totul altceva. 
El este — o repet mereu'— o democraţie, o. demo- 
craţie autoritară. Am spus odată într-un discurs 

— deşi nu iubesc această comparaţie comercială, 
care totuşi exprimă gindul meu — că fascismul ita- 
lian nu e marfă de export. Noi nu recunoaştem nici 
un imitator şi nu avem nimic de a face cu ei. Nu, 
nu voim să purtăm răspunderea pentru aceşti oa- 
meni din străinătate şi «dacă ei se dau drept core- 
ligionarii noştri de idei, asta nu ne priveşte cîtuși 
de puţin.“ 


In acei ani, Mussolini se scutura oficial de acești 
imitatori, dar pe sub mînă îi ajuta să-şi creeze în tă- 
rile lor respective o mişcare fascistă pe care să se 
poată sprijini, la momentul oportun, în politica lui 
agresivă. Mai tîrziu, cînd fascismul a început — în 
special în ţările din răsăritul Europei care consti- 
tuiau „cordonul sanitar“ de la granița Uniunii So- 
vietice — să aibă şanse tot mai mari de a deveni o 
politică oficială de stat, Mussolini uită că „fascis- 
mul italian nu este marfă de export“ și, dimpotrivă, 
începu să-l prezinte drept o mişcare de renaştere na- 
ţionalistă quasi-interplanetară. 

In 1930, ducele spunea foarte tranşant: „Fraza că 
fascismul nu este o marfă de export, trebuie să fie 
corectată, deoarece fascismul ca idee, doctrină şi 
realizare este universal. Fascismul este italian prin 
instituţiile sale şi universal prin spiritul său. Nici 
nu ar putea fi altfel, deoarece spiritul său este uni- 
versal „prin natura sa.‘ 

Iar în 1933. ziarul fascist La Tribuna susținea că : 
„Universalitatea fascismului nu este numai o dis- 
cuție doctrinară, ci, mai este — şi în primul rînd 
este — o realitate.“ 

Pentru clasa capitalistă, universal aceeași, solu- 
tiile pe care le dădea Mussolini problemelor de 
viață ale poporului italian, aveau o valoare univer- 
sală. In special, a plăcut capitaliştilor de pretutin- 
deni regimul alimentar administrat. de Mussolini 
supușilor săi. 

Căci — oricît de urît ar vorbi gurile rele despre 
originalitatea ideilor lui Mussolini — în materie de 
alimentare Mussolini a fost un original. Pe lîngă 
plutoanele de execuţie, lagăre și închisori, untul lui 
de ricină a deschis căi noi în politica economică a 
statelor capitaliste, Pînă la Mussolini se ştia că 
untul de ricină se ia, de obicei, după ce omul, de 
prea multă mîncare, sa ales cu o indigestie. Mus- 
solini, însă, avea prea mult geniu reformator ca 
să respecte tradiţiile acestea învechite. Aşa că, de 
îndată ce veni la putere, nu aşteptă ca poporul 
italian mai întîi să mănînce şi apoi să ia unt de ri- 
cină, ci-l îndopă cu unt de ricină, pe stomacul gol, 
fiindcă numai așa, pe stomacul gol, untul de ricină 
îi face bine. Untul de ricină a fost unul din secretele 
puterii lui Mussolini. Cine cerea de mîncare, primea 
o porție zdravănă de unt de ricină. Cine spunea că 
i se pare că Mussolini duce țara de rîpă, era îndopat 
cu unt de ricină. Cine susținea că Mussolini e pe 
jumătate escroc şi pe jumătate nebun, începea să 
vadă lumea numai prin prisma untului de ricină. Și 
cum ţara, făcînd abstracţie de rege şi pătura condu- 
cătoare, era împărţită în trei categorii de cetăţeni: 

I. cei care cereau de mîncare; 

II. cei cărora li se părea că Mussolini duce ţara 
de rîpă — și 

IH. cei care susțineau că Mussolini e pe jumătate 
escroc, pe jumătate nebun. 

e foarte uşor de calculat la ce producție uriaşă a 
reuşit Mussolini să ridice industria untului de ricină 
în cei 22 de ani de administrație fascistă. 

Dar epoca mussoliniană n-a strălucit numai prin 
untul de ricină, ci şi prin lozincile care au înveselit 
țara. Una, de pildă, foarte răspîndită, deoarece era 
afişată prin toate îrizeriile, restaurantele, crîşmele 
și pisoarele publice, suna așa: 

„Qui si saluta romanamente. E abolita la stretta 
di mano.“ 

Adică: 

„Aici se salută cu salutul roman. Strîngerea de 
mînă este desființată.“ 

In 1934, s-a găsit, în Statele Unite, un italian 
fascist, un oarecare doctor Francisco Sunchell, care 
dădea şi argumente științifice pentru înlocuirea 
strîngerii de mînă cu salutul roman. Sunchell sus- 
ținea că obiceiul de a. stringe mîna ruinează siste- 
mul nervos. Spre a-și ilustra teoria, dădea ca exem- 
plu pe foştii preşedinţi ai Statelor Unite — Theodor 
Roosevelt şi Woodrow Wilson — care au murit, 
zicea el, pentru că au dat mîna cu prea multă 
lume. 

Numai arhivele tuturor puşcăriilor din cuprinsul 
Italiei, ale lagărelor din insulele Lipare şi ale cimi- 
tirelor unde au fost îngropați atîția şi atîția luptă- 
tori antifascişti — printre care și neuitatul Matteoti 
— ucişi de poliția ducelui, ar putea să ne spună cu 
cît a contribuit această restabilire a salutului roman 
la însănătoşirea sistemului nervos al poporului ita- 
lian. 

Un alt cuvînt care făcea, de asemenea, mult bine 
poporului italian, spunea — întins pe toate zidurile 
Italiei : 

„Il Duce ha sempre raggione.“ 

Asta însemna că „Ducele are întotdeauna drep- 
tate“. 

Timp de 22 ani aşa a rămas stabilit: ducele are 
întotdeauna dreptate. 

Și avea. 

În întreaga istorie a regimului fascist nu se poate 
găsi un singur caz în care ducele să nu fi.avut 
dreptate. Dreptatea lui Mussolini era atît de evi- 
dentă, încît oricine îndrăznea să i-o conteste, lua 
grabnic drumul puşcăriei, al lagărului de deportare 
ari al mormîntului, la fel cu atîtea mii de alţi răz- 
vrătiți ca şi el. Cu bîta, cuțitul și revolverul, oli- 
garhia italiană a depus o. muncă supraomenească 

spre a convinge poporul italian că Mussolini are 
întotdeauna dreptate. Dreptatea lui Mussolini era 
atît de la sine înțeleasă, încît ajunsese, din primele 
zile, o instituție tabu. Aşa se explică de ce au fost 
în Italia atît de puţine ‘discuții cînd ducele și-a 
lansat şi cealaltă lozincă: Vivere pericolosamente. 
„Vivere pericolosamente“ înseamnă „a trăi peri- 
culos“ sau „a trăi în mijlocul pericolelor“. 

Sub acest raport, toată activitatea politică a lui 
Mussolini a fost ireproşabilă. Cît a durat regimul 
fascist, poporul italian, care ar fi preferat să trăias- 
că „umanamente“, a trăit „pericolosamente“. Avea 
grijă Mussolini să-i procure pericolele. Toată pe- 
rioada primilor zece-unsprezece ani de regim fascist 
a fost străbătută de răcnetele agresive ale ducelui, 
care amenința pe toată lumea cu nimicirea. Dar, 
mai războinic decît întotdeauna a început să devină 
Mussolini din 1926, după ce a semnat tratatul de 
pace de la Locarno. Inventiv cum era, el a decretat 
anul 1926 „anul tăcerii“ ! Cine vrea'să lucreze bine, 
trebuie să tacă! — a spus el şi s-a angajat să nu 
mai ţină discursuri lungi. În acelaşi timp, a luat 
măsuri ca membrii Camerei şi Senatului său fascist 
să nu ţină nici măcar discursuri scurte... Să nu ţină 
nici un discurs... Şi ca să aplice în practică politica 
tăcerii a rostit chiar la sfîrşitul lui februarie 1926 
un discurs în care zicea: 


„Un ziar fascist din provincie a tipărit zilele tre- 
cute, pe zece coloane, un titlu: „Italia iascistă nu-şi 
va pleca niciodată drapelul pe Brennero“. Am îna- 
poiat directorului respectiv acest ziar cu următoarea 
rectificare : „Italia fascistă poate, dacă va fi necesar, 
să-şi ducă tricolorul dincolo de Brennero, dar nici- 
odată nu-l va duce dincoace“. Trebuie să ne înarmăm 
pentru aceasta. O politică externă fără armată, nu 
este politică externă...“ 

Presa europeană dădu alarma: Mussolini vrea 
război. De presa germană nu mai vorbim. Presa ger- 
mană era speriată. Presa germană se văieta că 
Mussolini nu va îngădui niciodată Germaniei să 
anexeze Austria. Mussolini va împiedica acest lucru, 
la nevoie, cu armele. Mussolini vrea să nimicească 
vechea cultură germană din Tirol. 

Și toate acestea, „în anul tăcerii“. Or. dacă Mus- 
solini vorbea atîta despre tricolor, înarmare, ar- 
mată, în „anul tăcerii“, ce să ne mai întrebăm cum 
în anii de limbuţie! „Veţi vedea aci, mîine 


ă militară foarte impunătoare. Eu am voit-o, 
uvintele sînt lucruri foarte frumoase, dar puş- 


Simţea-poporul italian vreo lipsă oarecare: de mi- 
traliere ? Nu! Avea nevoie Italia de vreun război? 
Nu! Și-a manifestat vreo ţară intenţia să atace Ita- 
lia? Nu! Atunci ce rost avea această agitaţie răz- 
boinică a ducelui ? 

Avea un rost şi încă un rost mare: acela de a 
feri Italia de „bolşevism“. An de an, situația eco- 
nomică a Italiei se agrava. An de an, numărul şo- 
merilor sălta în loturi de sute de mii. An de an, 
populaţia creştea și, an de an, posibilităţile de a face 
față nevoilor ei scădeau. Parcă dinadins, după cîteva 
luni de la venirea lui Mussolini la putere, în primă- 
vara lui 1923, în aprilie, America introducea o nouă 
lege a imigrației, care limita numărul străinilor 
autorizaţi să intre în Statele Unite la o cifră ridicol 
de mică. Cea dintîi şi cea mai crîncen lovită de 
„această măsură prohibitivă a fost Italia, țară emi- 
egraționistă, care-şi trimitea, anual, sute de mii de 
şomeri peste ocean. Cu ce să hrănească Mussolini 
atîta omenire care-i cerea de mîncare și care dădea 
semne de nervozitate ? 

Cu răţoieli războinice care să deplaseze preocupă- 
rile poporului italian de la o modestă bucată de 
pîine, la mitraliere şi avioane „frumoase“. Împotriva 
cui aceste mitraliere şi avioane? 

Impotriva tuturor: împotriva Iugoslaviei cu care 
Italia are — şi dacă n-are, trebuie să aibă — ră- 
fuieli în Adriatica ; împotriva Germaniei, care nu 
trebuie lăsată să facă Anschlussul cu Austria, pen- 
tru că poporul italian nu poate îngădui ca Reichul 
german să se întindă pînă la frontiera italiană de 
la Brennero; împotriva Angliei, care şi-a luat partea 
leului la pacea de la Versailles; împotriva Franţei 
— această vitregă soră latină — care deține, pe ne- 
drept, Corsica, Nisa, Tunisia etc.; și — s-o mai 
spunem ? — îmnotriva „bolşevicilor“. Cînd ajungea 
la „bolşevici“, Mussolini nu se mai simţea dator să 
dea preciziuni — aşă cum făceau şi toți semenii lui 
din fruntea guvernelor reacționare. In. materie de 
„bolşevism“, Mussolini devenea foarte abstract. 
Foarte abstract și foarte agresiv: „Vreau să declar, 
în modul cel mai categoric — spunea el — că nu 
vom tolera în Mediterana bolșevismul sau ceva ase- 
mănător.“ 

„Ceva asemănător“ putea îi calificat „bolşevism“ 
curat, dacă aşa dictau nevoile lui Mussolini de a 
lua italienilor piuitul în cutare sau cutare moment 
critic pentru regimul lui de dictatură fascistă. ..Ceva 
asemănător“ cu „bolşevismul“ putea fi şi Grecia, 
tară mică în Mediterană, aşa cum putea fi şi An- 
glia, mare putere în Mediterană. Poporul italian, ca 
să uite de foame, trebuia să afle că ducele nu se 
teme de nimeni: nici: de „bolșevism“, nici de „ceva 
asemănător“. „Italia fascistă — tuna el — are atîta 
putere spirituală şi materială, încît poate face față 
şi poate încovoia orice destin.“ 

Şi, în vederea războaielor, care să încovoaie desti- 
nul popoarelor robite de el, Mussolini încovoia, 
deocamdată, destinul burlacilor. Această politică a 

lui Mussolini față de burlaci era una din cele mai 
tragi-comice contradicții ale doctrinei fasciste. Mus- 
solini, pe de o parte, ca să-și justifice chemările răz- 
boinice, zbiera că Italia se sufocă din pricină că nu. 
are destul spaţiu pentru populaţia ei mult prea nu- 
meroasă, iar pe de alta, instiga populaţia să se 
înmulțească, dînd, prin aceasta, a. înțelege omeni- 
rii că-şi pregăteşte contingente mari de soldaţi, pen- 
tru că amenințările lui cu războiul nu sînt simple 
ameninţări, ci hotărîri pe care lumea ar face bine 
să le ia în serios. În cadrul acestei campanii de 
hipernatalitate, în țara care suferea de hiperșomaj, 
Mussolini acorda, fireşte, o deosebită atenţie bur- 
lacilor. În 1933, Mussolini decretă că toți burlacii 
care ocupă o funcţie oficială în partidul fascist vor 
fi scoși din slujbe dacă nu se însoară. Decretul- 
lovea cu aceeaşi asprime pe toți candidaţii burlaci 
în viitoarele alegeri, care, dacă nu se însoară din 
vreme, vor fi șterşi de pe listele de candidați. 

Desigur că o personalitate de specia lui Mussolini, 
adusă la putere într-o conjunctură confuză, pen- 
tru iscusința cu care știa să creeze confuzii, 
nu s-ar fi putut menţine prea multă vreme la su- 
prafață numai prin politica lui, construită din viduri 
şi tot cu viduri umplută, dacă n-ar fi făcut uz de o 
reclamă deșănţată în jurul calităților lui de con- 
ducător. Următorul citat dintr-o lucrare a lui Emil 
Ludwig, cunoscut autor de vieți romanțate, poate 
servi drept model asupra felului în care Mussolini 
știa să-și facă reclama: 


„Odată — spune autorul despre Mussolini — am 
văzut cum rezolva o chestiune. I-am adus petiția 
unei țărance italiene care avea să se plîngă de 
una, de alta. Chipul său se schimbă, cînd luă hîr- 
tia: deveni sever; citi, cu atenție, paginile, tră- 
gîndu-și în afară, în felul lui, bărbia colțuroasă. 
Era mîndru, rezervat: un judecător. Îi adusesem 

petiția ca să-l pot studia, cîteva minute, într-o 
anumită privință. In felul acesta, puteam deduce 
cum lucra cu funcționarii săi. Pe urmă, el adresă 
repede cererea către prefectul provinciei respective, 
care deschise o anchetă despre al cărei rezultat mi 
se dădu de ştire după cîteva săptămîni. 

— Vă fac plăcere astfel de treburi? — îl în- 
trebai. 

— Cea mai mare plăcere! Am citit într-un an 
peste o jumătate milion de asemenea cazuri indi- 
viduale şi am dispus să fie rezolvate.“ 


Cîte zile are un an? 

365. 

Cite ore are o zi? 

24. 

Cîte ore are un an? 

8.760 de ore. 

Cîte minute are o oră? 

60. 

Cîte minute are un an? 

525.600. 

Dacă scădem acele 500.000 de minute necesare 
lecturii şi rezolvării a 500.000 de petiţii, cîte mi- 
nute îi mai rămîn disponibile lui Mussolini pe an? 

25.600 minute. Cîte ore reprezintă 25.600 minute ? 
Circa 427 de ore. Cite zile reprezintă 427 de ore? 
Circa 18 zile. | 

Dacă scădem aceste 18 zile din cele 365 de zile 
cîte are anul, ce rezultă ? 

Că Mussolini muncea cîte 347 de zile pe an, zi şi 
noapte, fără întrerupere, spre a rezolva cele 500.000 
de petiții — şi nu-i mai rămîneau libere, pe an, de- 
cît 18 zile. 

Numai 18 zile în care să doarmă, să mănînce, să 
bea, să se îmbrace, să se dezbrace, să se încalţe, să 
se descalțe, să se scalde, să se bărbierească, să se 
radă-n cap, pe lîngă atitea şi atîtea altele de ordin 

intim, care, dacă nu ne interesează prin natura lor, 
ne interesează prin pierderea de vreme pe care o 
implică. In aceleaşi 18 zile, Mussolini trebuia să-și 
rostească neuitatele, bătăioasele şi mai ales desele 
lui discursuri, să aibă. întrevederi diplomatice, să 
dea interviuri, să redacteze articole, proclamaţii, de- 
crete, să-şi organizeze războaiele, să înoate, să se 
bată cu pumnul în piept, să zboare cu avionul, să 
sară cu motocicleta prin cercuri de foc, să se laude, 
şi cîte și mai cîte altele, care se cer unui om care 
vrea cu tot dinadinsul să facă fericirea Italiei. Dar 
tot în cele 18 zile, Mussolini, pe lingă fericirea Ita- 
liei trebuia să-şi facă și fericirea sa proprie. 

Pentru că, e bine să se știe că, spre deosebire de 
Hitler, lui Mussolini nici nu-i trecea prin minte să-și; 
facă reclamă că ar fi un ascet! Ar fi fost prea de 
tot: numai ascet nu era! Viaţa lui amărită a fost 
brăzdată de multiple amoruri, unele clandestine, al- 
tele ceva mai puțin. În 1943, cînd ducele a fost dat 
jos de pe scaun, presa — după o discreție impusă 
de 22 de ani — a arătat, cu lux de amănunte, cum ge- 
niul lui Mussolini a știut — precum spuneam — să 
îmbine fericirea Italiei, cu propria sa fericire. S-a 
vorbit atunci despre legăturile lui, ca dictator al Ita- 
liei, cu o scriitoare care a fost, după război, condam- 
nată la 30 de ani recluziune pentru că a dat militari 
italieni pe mîna bandelor naziste. S-a vorbit de idila, 
semioficială, dintre dictator și Clara Petacci, în vila 
de la Camillucia. S-a vorbit despre aventurile lui de 
pe plaja Tor Patorno, de pe domeniul tegal de la 
Castel Porziana. S-a vorbit despre zbenguielile aic- 
tatorului în costum de baie cu o foarte variată co- 
lecție de prietene şi despre dibăcia cu care se luau 
de păr, între ele, din gelozie, prietenele acestea. Şi 
cînd te gîndești că Mussolini le-a făcut, şi pe astea, 
tot în cele 18 zile. 

Apoi, în aceleaşi modeste 18 zile, Mussolini tre- 
buia să închidă ochii asupra fraudelor fantastice la 

care se dedau, cu o dezinvoltură tipic fascistă, cei 
mai ortodocși sprijinitori ai regimului său. După că- 
derea lui Mussolini, în vara anului 1943, presa ita- 
liană, eliberată de cenzura ducelui, făcea un bilanţ 
al tîlhăriilor descoperite în sarcina regimului fascist. 
Astfel, agenţia petroliferă de stat „A.G.T.P.“ avea un 
deficit de nouăzeci milioane lire, dar în contabilita- 
tea ei nu exista nici o hîrtie justificativă. Organiza- 
ţia „Tineretul italian al fasciilor“, („G.I.L.* — sau 
„Gioventu italiana del Littorio“) în care era înscris 
tineretul minor, înghițea un miliard şapte sute mi- 
lioane de lire pe an. „Cercurile de recreaţie de după 
muncă“ („O.N.D.“ — sau „Opera Nazionale Dopola- 
voro“) costau un miliard două sute milioane lire pe 
an. Ministerul Culturii ajunsese o Californie a cu- 
coanelor romane, care figurau în buget cu cite 
3.000— 10.000 lig pe lună, pentru servicii culturale 
de care se bucurau mult şi exclusiv protectorii lor. 
Acest aparat mussolinian funcționa atît de bine, 
încît întreținutele culturii fasciste nici nu se de- 
ranjau să-şi ridice personal salariul, ci-şi trimitean 
sluinicele să-l încaseze. De asemenea, s-au înfăptuit 
jafuri în stil mare lä toate ministerele, sub camu- 
flajul „cheltuielilor particulare“. Aceste „cheltuieli 
particulare“ au costat poporul italian zeci de mi- 
liarde de lire. 

Şi cînd a binecuvîntat, sau a muşamalizat Musso- 
lini tîlhăriile astea ? 

Tot în acele 18 zile. 

Dar cel mai fantastic aspect al acestei extraordi- 
nare activităţi desfășurate de duce numai în acele 
miraculoase 18 zile este Galeazzo Ciano. Pentru că 
tot în cuprinsul celor 18 zile, Mussolini a trebuit 
să-şi crească, să-și dezvolte şi să menţină în stare 
cît mai înfloritoare pe ginerele său, Galeazzo Ciano, 
numit, pentru multe şi diferite motive, „il generis- 
simo“ — adică „foarte ginerele“ sau „cel mai mare 
ginere“ sau „ginerele din ţara ginerilor“. Era muncă 

nu glumă. Muncă de socru. Dar aici era chestie de 
obraz. La un socru uriaş, trebuia un ginere imens. 
Și Ciano — ca ginere — era un gigant. Fost în 
1922, la vîrsta de 19 ani, reporteraş obscur la o 
gazetă din Roma, contele Galeazzo Ciano se văzu 
numit, rînd pe rînd, secretar de ambasadă, consul 
general, însărcinat de afaceri la Şanhai, în China, 
apoi subsecretar de stat la propagandă, ministru al 
propagandei şi, în sfîrşit, în iunie 1936, după răz- 
boiul din Abisinia, ministru de externe. Toate aces- 
tea pentru meritul de a se fi însurat cu Edda, 
fiica lui Mussolini — o tînără foarte cunoscută în 
lumea de desfriu a feciorilor de bani gata — şi 
pentru celălalt merit, de astă dată pur politic: 
acela de a lupta, pain exerciţii supraomeneşti, să-și 
asigure o bărbie la fel de cezariană ca și bărbia 
cezariană a dinamicului şi tentacularului său socru. 

Dacă luăm, așadar, în consideraţie munca pe care 
trebuia s-o depună ducele ca să aibă pe lîngă casă 
un asemenea ginere, produs de civilizaţia fascistă, 
tot în cele 18 zile din an, datori sîntem să recu- 
noaştem — ceea ce de altfel am şi afirmat mai 
sus — că acest Mussolini a fost un fenomen, poate 
cel mai uluitor fenomen al naturii, și că bine a 
făcut soarta că l-a numit dictator al fericirii ita- 
liene: o merita pe deplin. 

Acesta era dictatorul care se afla la cîrma Italiei 
în 1933, în momentul cînd a venit Hitler la putere: 
omul celor 500.000 de petiții citite şi rezolvate pe 
an, omul celor 18 zile de viață pe an, omul care 
avea totdeauna dreptate, omul care-şi învăţa po- 
porul să trăiască „pericolosamente“, pe scurt, omul 
totdeauna proaspăt ras în cap, care-şi propunea să 
domine lumea nu de pe cal ca Atila și nici din 
cavernă ca Hitler, ci doar din balcon. 

Dacă zeificarea lui Hitler se datora reclamei, 
una din cauzele politice esențiale căreia i se da- 
tora succesul reclamei a fost lipsa unui front unic 
muncitoresc. Cei care s-au opus acestui front mun- 
citoresc, cu aceeaşi îndîrjire ca şi burghezia ger- 
mană, au fost social-democrații germani, care, 
dimpotrivă, au ajutat din răsputeri pe patroni să 
readucă ţara la ceea ce numeau ei: ordine, linişte 
şi legalitate. In plină dezlănţuire revoluționară a 
maselor germane, care a urmat după încheierea 
armistițiului. în 1918 datorită mizeriei cumplite 
în care Wilhelm al II-lea şi-a aruncat țara prin 
războiul lui nebunesc, social-democraţii germani au 
îmbrățișat ca ideal ordinea şi legalitatea patro- 
nilor. Pentru succesul’ acestei ordini şi legalităţi 
patronale, social-democraţii au trădat interesele 
clasei muncitoare, aşa cum le trădaseră și în timpul 
primului război mondial, şi, refuzînd să conlu- 
creze cu comuniștii, au conlucrat cu partidele 
burgheze, spre a împiedica apariţia unei forțe ca- 
pabile să conducă masele în marile bătălii impuse 
de împrejurări care ar fi creat condiţiile prielnice 
dezvoltării unei conștiințe politice necesare acestor 
mase spre a-și putea da seama, de la început, cît 
de criminală este aşa-numita ideologie nazistă. 

Inexistenţa unui front unic muncitoresc a făcut 
ca Republica de la Weimar să constituie tocmai 
apa tulbure în care să pescuiască monopoliştii ame- 
ricani, englezi şi germani, interesaţi în înscău- 
narea fascismului în Germania. 

De pildă, în perioada 1919—1933 nu s-a trecut 
la înlocuirea manualelor didactice, lăsate moştenire 
de Wilhelm al II-lea, prin manuale cu conţinut de- 
mocratic. 

Acelaşi lucru se petrecea şi cu justiția. Dacă 
justiția germană; sub regimul Republicii de la 
Weimar, era întemeiată pe principii democratice, 
cadrele magistraturii rămăseseră aceleaşi şi con- 
tinuau să se conducă după criterii, nu numai la. 
fel de reacționare, dar şi mai reacționare ca sub 
Wilhelm al II-lea. De obicei, pedepsele rostite de 
către tribunale împotriva naziștilor, dușmani ai 
regimului, erau reduse la minimum cînd ajungeau 
în fața Curţilor de Apel şi, de cele mai multe ori, 
tribunalul Reichului, instanță judiciară supremă, 
le anula. Aceşti magistrați, în loc să fie pedep- 
siți, erau încurajați prin atitudinea guvernului. 
Astfel, sub regimul lui Stresemann, semnatarul „pă- 
cii eterne“ de la Locarno, bande de naziști au ata- 
cat Legația sovietică. Dar guvernul nu a mişcat un 
deget spre a identifica și pedepsi pe vinovați. 

In primii ani de după dezastrul din 1918, burghe- 
zia mai accepta să facă unele vagi şi foarte formale 
concesii guvernării ieşite din constituţia votată la 
Weimar în 1919. Dar imediat ce începu, cu ajutorul 
monopolurilor anglo-americane, să se refacă, bur- 
ghezia germană își reluă atitudinile de stăpină care 
dictează în stat. Guvernanţii acceptară și sfințiră 
ei înşişi noile soluţii de guvernare burgheză — 
care erau în opoziţie flagrantă cu tot ceea ce se 
poate înțelege prin democrație — şi sfîrşiră prin a 
chema la putere pe Hitler. 


In afară de lipsa unui front unic muncitoresc, la 
izbînda lui Hitler a mai contribuit un număr de 
factori politici şi economici a căror răspundere o 

purta, direct sau indirect, tot guvernarea republicii 
de la Weimar. 

a) Statele burgheze, în frunte cu Statele Unite, 
au venit mereu cu alte planuri financiare care tin- 
deau, prin reducerea necontenită a cifrei, prin acor- 
darea unor termene de plată totemai lungi şi prin 
investiții masive, să anuleze cu desăvîrşire clauza 
despăgubirilor de război, acceptată de guvernul 
german prin Tratatul de la Versailles. Guvernul 
german, însă, a lăsat pe nazişti să răspindească în 
voie, în masele germane, prin demonstraţii orale şi 
scrise, credinţa că prin termenele acestea lungi va 
fi supusă şi generaţia viitoare unei robii econo- 
mice față de străinătate. Problema despăgubirilor 
de război a fost exploatată de către propaganda 
nazistă pînă la maximum, deoarece la tema aceasta 
— ca şi la cea a dreptului de reînarmare — Ger- 
mania era foarte sensibilă, aşa cum, în genere, era 
foarte sensibilă ori de cîte ori i se vorbea despre 
Tratatul de la Versailles. O bună parte din succe- 
sul lui Hitler se datora stăruinței cu care presa 
nazistă a exploatat clauzele impuse Germaniei .prin 
Tratatul de la Versailles. 

b) Ca şi fascismul lui Mussolini, regimul lui 
Hitler s-a afirmat din primele zile, prin actele lui, 
ca o mişcare crîncen reacționară, întemeiată de ca- 
pitalişti spre a îneca în sînge toate încercările ma- 
selor de a-şi asigura o viață mai bună. Dar, ca şi 
Mussolini, Hitler se prezenta în fața mulțimilor ca 
„socialist“ — aprig apărător al socialismului împo- 
triva comuniştilor. Mint — spunea el — cei care 
susțin că poporul german ar fi împărţit în diferite 
clase sociale și că între aceste clase ar putea să 
existe conflicte. Conflictele de clasă sînt născo- 
ciri bolşevice. Socialismul care predică lupta de 
clasă este străin sufletului german. Adevăratul 
socialism este naţional-socialismul, care a desco- 
perit marele adevăr că germanii nu sînt împărțiți 

în clase sociale, şi cu atît mai puţin în clase so- 
ciale cu interese potrivnice, de neîmpăcat, ci con- 
stituie o  „Volksgemeinschait“, o „comunitate a 


poporului“, în care toți — bogaţi şi săraci — sînt 
„îrați de rasă“, „frați de sînge“, într-un cuvînt 
frați. 


Vrednic imitator al ducelui italian, Führerul na- 
țional-socialist nu făcea aşadar altceva decît să dea 
o versiune germană statului corporatist, care şi el 
apăsa mult pe „frăția“ din sînul poporului italian, 
Cu ,„„Volksgemeinschait“-ul său coniuzionist, ca şi 
„statul corporatist“ al lui Mussolini, nazismul şi-a 
propus — şi a izbutit — să adune sub crucea lui 
încîrligată lungi şiruri de nemulțumiți din rîndurile 
diferitelor straturi sociale, începînd cu aristocrația 
şi sfîrşind cu mica burghezie, laolaltă cu atîția şi 
atîția desperați, care, lipsiţi de orice orientare poli- 
tică, ar fi fost hotăriîţi să accepte ca frați“ nu pe 
un Thyssen, ori pe un Huggenberg, ori pe un 
Krupp, ci chiar pe însuşi diavolul, numai să li se 
dea o bucată de piine, fără să se mai întrebe: dar 
ce caută unul ca mine alături de preşedintele consi- 
liului de administraţie al băncii la care eu nu am 
pretenția să fiu decît un umil salariat ? Ce legături 
pot îi între mine, ţăran lipsit de pămînt, şi „von“ 
cutare sau cutare, prinţ, conte, baron, mare pro- 
prietar de moşii? Ce ar putea justifica lupta mea, 
a muncitorului din fabrică, sub acelaşi drapel cu 
un Krupp? 

Dacă peniru mulţi dintre cei rămaşi în Germania, 
după dezastru, fără de lucru, șomajul n-a fost o 
şcoală politică — în schimb pentru nazişti, şoma- 
jul a fost apa tulbure în care au putut pescui cu 
abilitate. 

Deşi republica germană era ajutată cu bani şi 
materiale de către capitalurile străine, şomajul se 
agrava. După o stagnare totală a minelor şi uzine- 
lor în timpul conflictului iîranco-german din Ruhr, 

activitatea industrială fusese reluată în toată Ger- 
mania, astiel că în 1925 nu se găseau decit un mi- 
lion de şomeri. Dar în ianuarie 1926, numărul şo- 
merilor atinse cifra de 2 milioane. In ianuarie 
1929 ajunse la 2500000, iar în ianuarie 1931 
crescu la 4 500 000—5 000 000, cifră care se men- 
ținu pînă în decembrie 1931, cînd se ridică la 
5 700 000. Peste o lună, în ianuarie 1932, urcă la 
6 000 000. Din rîndurile acestor flămînzi s-au putut 
desprinde mulți, foarte mulţi predispuşi să se lase 
ameţiți de făgăduielile „socialiste“ ale lui Hitler. 
Pentru că, întocmai. ca şi ilustrul său model de la 
Roma, Hitler împărțea cu mărinimie, în dreapta 
şi în stînga, făgăduieli, care, dacă se băteau cap în 
cap, erau însă sfinte, pentru că erau făcute în ca- 
drul „comunității poporului“ german, unde toți 
oamenii sînt „îraţi“, indiferent de starea lor so- 
cială. 

O imagine plastică a ceea ce înseamnă „comuni- 
tatea poporului“, în care toți sînt „frați“, deşi fie- 
care „frate“ aparţine altei clase sociale şi are de 
apărat alte interese — fundamental potrivnice in- 
tereselor pe care le au de apărat „frații“ legaţi de 
celelalte 'clase'— o găsim în dedicaţia inserată de 
Hitler, la începutul lucrării „Mein Kampi“, sem- 
nată de el. Sînt cîteva rînduri închinate aderen- 
ților săi, căzuţi în putschul nazist întreprins la 
Berlin în 1923. 


„In ziua de 9 noiembrie 1923, la orele 12 şi jumă- 
tate, în fața lui Feldernhalle, şi în curtea fostului 
minister de război — spune dedicația — au căzut 
pentru credința lor neclintită în redeşteptarea po- 
porului lor următorii : 

Alfarth Felix, comerciant, născut la 5 iulie 1901. 

Bauriedl Andreas, pălărier, născut la 4 mai 1879. 

Cesella Theodor. funcționar de bancă, născut la 
8 august 1900. 

Ehrlich Wilhelm, funcționar de bancă, născut la 
10 august 1894. 

Faust Martin, funcționar de bancă, născut la 
27 ianuarie 1901. 

Hechenberger Ant, lăcătuș, născut la 28 septem- 
brie 1902. 

Seriei Oskar, comerciant, născut la 4 ianuarie 
1875. 

Kuhn Karl, chelar, născut la 26 iulie 1897. 

Laforre Karl, elev inginer, născut la 28 octombrie 
1904. 

Neubauer Kurt, valet, născut la 27 martie 1899. 

Pape Claus (von), comerciant, născut la 16 au- 
gust 1904. 

Pfordten Theodor (von der), consilier al tribuna- 
lului regional superior, născut la 14 mai 1873. 

Rikmers Johann, căpitan de cavalerie, născut la 
7 mai 1881. 

Scheubner-Richter Max-Erwin (von), doctor ingi- 
ner, născut la 9 ianuarie 1884. 

Strassberg Lorenz-Ritter (von), inginer, născut 
la 14 martie 1899. 

Wolf Wilhelm, comerciant, născut la 19 octombrie 
1898.“ 


Acest talmeş-balmeş social își merita pe deplin, 
prin pitorescul lui, adjectivul de național-socialist. 
Din lista citată mai sus rezultă- că, pentru cauza 
„socialistă“ și „naţională“ a lui Hitler, au murit: 

4 negustori; 

2 meseriaşi ; 

3 funcţionari de bancă; 

| chelar ; 

] elev-inginer; 

l valet; 

1 consilier de tribunal superior ; 

l căpitan de cavalerie şi 

2 ingineri. 

Aceștia sînt doar cei morţi. Ceilalţi, care au ieşit 
din putsch cu oasele întregi, au fost mult mai nu- 
meroși, aşa că şi distribuirea lor după profesii şi 
în diferite clase sociale — dar fără vreun repre- 
zentant al clasei muncitoare — este mult mai ma- 
sivă. Să nu uităm, însă, că aici este vorba de anul 
1923, cînd bandele lui Hitler erau abia în formaţie 
— şi cînd partidul naţional-socialist era numai în 
sîmbure. Or, sîmburele acesta era compus aproape 
în unanimitate din feudali, burghezi şi oameni fără 
căpătii la care aveau să se adauge, mult mai tîrziu, 
în decurs de ani — sub presiunea mizeriei, dema- 
gogiei şi teroarei — milioane de şomeri dezorien- 
taţi. Tuturora, însă, fie miilor din 1923, fie milioa- 
nelor din 1932. în preziua triumfului său, Hitler 
nu a şovăit să le promită, pe cuvînt de onoare, că, 
dacă i se alătură lui, îşi vor vedea împlinite visu- 
rile lor cele mai scumpe. Prinţi de coroană. junkeri, 
mari industriaşi, comercianți, ofițeri, intelectuali, 
meseriaşi, liceeni, studențime, țărănime, muncitori 
industriali, nu era profesie ori categorie socială 
față de care Hitler să nu fi subscris angajamente 
la fel de solemne şi de categorice. Mai mult decît 
atît: Hitler și-a putut ţine făgăduielile, încă din 
opoziție, față de o anumită categorie de aderenți. 
Mulțumită sumelor nelimitate puse la îndemînă de 
către regizorii lui — marii moșieri, industriaşi şi 
bancheri, germani, englezi şi americani, începînd cu 
ducele german de Coburg şi sfirşind cu ameri- 
canii Rockefeller, Morgan, Ford, Dupont etc. — 
Hitler a angajat în bandele lui cîteva milioane de 
mercenari, pe care, sub ochiul de cele mai multe 
ori ocrotitor pînă la complicitate al conducătorilor 
republicii democrate de la Weimar, i-a îmbrăcat în 

uniforme, i-a înarmat și i-a trimis să impună noua 
ordine nazistă, deocamdată în stradă. 
* 


E + 


În noaptea de 30 spre 31 ianuarie 1933, strada 
aceasta nazificată s-a cutremurat în toată Germa- 
nia sub tălpile milioanelor de cizme care încălțau 
milioane de „frați“ de rasă, mobilizați să-și zbiere 
triumful: Fiihrerul lor a ajuns stăpinul Germa- 
niei. 

Numai că această victorie nazistă se producea în 
împrejurări prea puţin glorioase pentru nazişti. 
Hitler era declarat învingător pe cîmpul de luptă, 
tocmai cînd înregistra o rușinoasă înfrîngere: la 
ultimele âlegeri parlamentare, care au avut loc în 
noiembrie 1932, Hitler pierduse două milioane de 
voturi, faţă de voturile obținute de el cu trei luni 
înainte, la alegerile din august 1932. Cercurile ca- 
pitaliste germane poate nu s-ar fi speriat atîta de 
acest uriaş deficit electoral -al lui Hitler, dacă ele 
n-ar fi avut de înregistrat, simultan, încă o înfrîn- 
gere: în timp ce Hitler ieșea din aceste alegeri cu 
două milioane de voturi în minus — în ciuda mä- 
surilor luate — partidul comunist ieșea cu opt sute 
de mii de voturi în plus. Înspăimintat de gîndul că 
partidul nazist — întemeiat de moşierii, bancherii 
şi industriaşii germani cu scopul de a împiedica pe 
comunişti să ia frînele Germaniei în mîini — ar 
putea să dispară, Hindenburg, preşedintele Repu- 
blicii Germane, îşi înfrînă scîrba nemărginită ce 
i-o inspira Hitler şi-i încredinţă funcţia de prim- 
ministru al ţării, deşi numai în urmă cu trei săp- 
tămîni spunea despre el că nu-l consideră bun nici 
ca ministru al poştelor. 

Hitler, slugă înnăscută, preluă puterea prin împli- 
nirea respectuoasă a tuturor formelor legale prevă- 
zute de constituţia republicii de la Weimar. In vo- 
cabularul fascist, și după aceea .nazist, această 

cuviincioasă şi strict birocratică transmitere de pu- 
tere se numea „revoluţie“. Hitler numi, deci, actul 
de la 30 ianuarie 1933 „revoluție“, pentru că şi 
Mussolini numise actul din octombrie 1922 tot 
„revoluție“, şi sub acest nume a trecut în istoria 
naţional-socialistă : „revoluție“, De fapt, tot carac- 
terul revoluționar al momentului se reducea la en- 
tuziasmul excepţional de ascuţit cu care legiunile 
de lefegii nazişti au intonat în noaptea aceea, pe 
străzile Germaniei, „Horst Wessel Lied“. 

„Horst Wessel Lied“ — sau cîntecul lui Horst 
Wessel — era un imn al' renașterii capitaliştilor 
germani, conceput de un anume Horst Wessel, pre- 
destinat să fie profetul versificator al nazismului 
prin profesia lui: era peşte. Un foarte cunoscut 
peşte în Alexander-Platz, cartierul berlinez al peş- 
tilor, pungaşilor şi tăinuitorilor. Amic al unei pros- 
tituate — şi bineînţeles şeful unei secții de asalt — 
Horst Wessel, dacă ar îi apucat „revoluţia“, ar fi 
răzbit, desigur, pînă la unul din cele mai înalte 
grade în ierarhia S.A.-ului, în care calitate ar fi 
avut cinstea să moară împuşcat, în 1934, de către 
însuşi Fiihrerul său. Dar n-a avut noroc și a murit 
prin 1923 din motive profesionale, ucis de un oare- 
care Ali Hager, tot peşte, dar mai iute de cuțit 
decît el. Presa nazistă, însă, nu s-a năpustit asupra 
lui Ali Hager, care avea convingeri inevitabil na- 
țional-socialiste, ci aruncă toată vina asasinării 
lui Horst Wessel asupra comuniştilor. Horst Wessel 
fu cooptat, încă din ziua morții lui, printre sfinții 
național-socialişti, iar cîntecul lui fu consacrat, în 
noaptea de 30 spre 3} ianuarie 1933, ca imn naţio- 
nal al celui: de al III-lea Reich. 


* 


+ * 


În ziua de 1 februarie 1933 — după 48 de ore de 
la „revoluţie“ — Hitler se adresă poporului german 

printr-un manifest în care spune: „Popor german, 
dă-ne patru ani. După aceea, pofi să ne judeci!” 

Hitler se obliga, aşadar, ca în PATRU ani să 
aducă la îndeplinire toate obiectivele „revoluţiei“ 
lui socialiste. 

Numai că n-au trebuit să treacă patru ani,cinu- 
mai două luni, pentru ca naziştii să dea „revoluţiei“ 
lor o interpretare ceva mai apropiată de intentiile 
lor. In aprilie 1933, Goering, mîna dreaptă a lui 
Hitler, spunea la Roma: „In Germania nu s-a pro- 
dus o revoluție (oarecare — n.a.), ci o revoluție 
național-socialistă.“ l 

Iar după această declarație, conducătorii: statului 
național-socialist au început să se întreacă în a da 
explicații cam ce anume au înţeles ei, cînd încă nu 
erau la putere, prin socialism. 

Deutsche  Bergwerkszeitung, organul industriei 

grele germane, scria: „Astăzi, lumea își dă seama 
că a fost o mare neînțelegere. Actele noului gu- 
vem, mult mai mult decît propaganda național- 
socialistă, au făcut să se admită că socialismul celui 
de al treilea Reich este exact contrariul a ceea ce 
marxismul înțelege prin socialism.“ 
„Von Reuthen, președintele Congresului industriei 
şi comerțului, declara în Der Ring: „Este greșit să 
se vorbească despre un socialism al formelor exte- 
rioare. Nu se pot socializa decît mentalitatea şi 
concepțiile.“ 

Ley, noul ministru al muncii, spunea. într-un 
discurs rostit la Breslau: „Caracteristica adevăra- 
tului socialism este promptitudinea la sacrificiu. 
Sacrificiul nu striveşte un popor, îl înalță. Acest 
spirit de sacrificiu va fi, atît astăzi cît şi în viitor, 
steaua care va călăuzi pe conducătorii actuali.“ 

Hitler, într-un discurs rostit la Reichenhall, de- 
clara, în stilul lui confuz care trebuia să nu spună 
nimic: „Socialismul nu este nimic alta decît ordi- 

nea naturală a unui popor, conform cu aptitudi- 
nile congenitale.“ l 

Dar cel mai original dintre toți a fost Goebbels, 
care a dat următoarea definiție socialismului: 
„Noi vom dovedi lumii întregi că revoluția nu are 
numai un caracter național, dar şi unul social... 
Socialismul nostru este acela care însuflețea pe 
regii Prusiei, este acela care se reflecta în pasul 
de marş al regimentelor de grenadiri prusieni: un 
socialism al datoriei.“ 

lar într-o lucrare, intitulată „Prusia trebuie să 
redevină prusacă“, Goebbels spunea: „Socialismul 
este spiritul prusac (Preussentum). De aceea, no- 
țiunea „spirit prusac“ «este, în sine, identică cu ceea 
ce noi înţelegem prin socialism.“ 

Aşadar, în opoziţie, a fost „o mare neînțelegere“ 
asupra caracterului „socialist“ al „naţional-socialis- 
mului“. O mare, mare neînțelegere. Astăzi, cînd 
Hitler e la putere, lumea poate să ştie ce este so- 
cialismul celui de al III-lea Reich: „exact contra- 
riul a ceea ce marxismul înţelege prin socialism“. 
Ce vrea marxismul în esenţă ? Înlăturarea exploa- 
tării omului de către om. Exproprierea expropriato- 
rilor. Dreptul poporului de a dispune singur de des- 
tinele lui. Dar socialismul celui de al III-lea Reich 
național-5ocialist ce vrea ? Exact contrariul. Ce se 
cheamă exact contrariul ? Exact contrariul se chea- 
mă că naţional-socialismul NU VREA înlăturarea 
exploatării omului de către om. NU VREA expro- 
prierea expropriatorilor. NU VREA ca poporul să 
dispună el singur de destinele lui. 

S-ar părea, deci, că marii bancheri, comercianţi şi 
industriaşi ar fi împotriva socialismului. Totuși, nu 
este aşa. Marii capitalişti nu sînt decît împotriva 
unui socialism superficial, uşuratic. De pildă, ceea 
ce nu le place lor în socialismul marxist este „s 
cializarea formelor exterioare“. Aceste „forme ex- 

terioare“ ar îi — după cîte ne dau a înțelege capi- 
taliştii — fabricile, moşiile, băncile, marile maga- 
zine etc, Socializarea acestor „forme exterioare“ li 
se pare capitaliștilor o socializare de formă, uşura- 
tică, de mîntuială, absolut neserioasă. Ei vor o 
socializare mult mai radicală, fiindcă lor le place 
o treabă mai de durată. Aşa că ei văd lucrurile 
în felul următor: „formele exterioare“ — fabricile, 
moşiile, băncile, 'marile magazine — să fie lăsate 
pe planul al doilea, adică proprietarilor lor, ele 
neprezentînd nici un fel de interes pentru nimeni 
altul, iar toată atenţia statului să fie îndreptată 
spre „socializarea mentalităţii, a concepţiilor“. So- 
cializarea „mentalităţii, concepțiilor“ este adevă- 
ratul socialism, singurul socialism, socialismul 
național- socialist. 

In puține cuvinte, aşadar, filozofia național- socia- 
listă stabileşte că: 

socialism înseamnă „exact contrariul“ a ceea ce 
marxismul înțelege prin socialism ; 

socialism înseamnă „promptitudine la sacrificiu“; 

socialism înseamnă „ordinea naturală a unui 
popor, conformă cu aptitudinile lui congenitale“ ; 

socialism înseamnă „ceea ce a însufleţit pe regii 
Prusiei“, ceea ce „se reflecta în pasul de marș al 
regimentelor de grenadieri prusaci“, adică „socia- 
lismul datoriei“ ; 

Sau, şi mai pe scurt, socialism înseamnă tot ce 
este „exact contrariul“ socialismului marxist şi tot 
ce este identic cu „spiritul prusac“. 

Cu această iscusită interpretare a socialismul 
“Hitler a putut să-şi țină toate făgăduielile lui so- 
cialiste. Treaba era cît se poate de simplă: dat 
fiind că la mijloc a fost o „mare neînțelegere“ cu 
privire la socialismul național-socialist în perioada 
luptei pentru putere şi dat fiind că socialismul 
național-socialist este exact contrariul socialismului 
marxist, Hitler, din momentul în care a devenit 

Fihrerul Reichului, n-a trebuit decît să aplice Ger- 
-maniei un regim „exact contrariu“ făgăduielilor lui 
„socialiste“ din opoziţie. 


+ + 


Ca prim mare act de guvernămînt, Hitler a dat 
foc Reichstagului. 

Goebbels, numit ministru al propagandei, arată 
în „jurnalul“ său, pe la începutul lunii februarie 
1933: 


„În cursul unei discuţii cu Fiihrerul, stabilim li- 
niile generale ale luptei contra teroarei roşii. Pro- 
vizoriu, vrem să ne abţinem de la contramăsuri di- 
recte. Trebuie, mai întîi, ca revoluția bolşevică să 
izbucnească. Noi vom lovi atunci, la momentul 
oportun.“ 


Dar „revoluţia bolșevică“ de care aveau nevoie 
naziștii, spre a putea izbucni, trebuia provocată. În 
ziua de 17 februarie 1933, Frick, ministrul de in- 
terne, declara că nici nu se gîndeşte să se atingă 
de partidul comunist. Iar în noaptea 'de 27 februarie 
1933 lua foc Reichstagul. 

Vinovaţi ? 

Comuniștii. 

A doua zi, doctorul Funk, directorul de presă al 
Reichului, convoca corespondenții presei străine 
spre a le face comunicări în legătură cu noul. decret- 
lege pentru „apărarea poporului german şi. a Reich- 
ului“ împotriva comploturilor comuniste şi le de- 
clară: 


„Ţin să repet ceea ce v-am spus acum trei săptă- 
mîni: că venirea la guvern a domnului Hitler în- 
seamnă o schimbare radicală a politicii interne a 
Reichului. 

Democraţia şi regimul parlamentar au încetat 
de a mai exista în Germania 

Aveţi răbdare numai şase luni de zile şi străină- 
tatea va recunoaşte meritul lui Adolf Hitler care a 
ştiut să stîrpească comunismul şi marxismul, nu 
numai în interesul Germaniei, ci şi al lumii întregi. 

Să nu vă închipuiţi că vom pleca curînd de la 
guvern. Hitler va sta mulţi ani de zile la cirma 
Reichului. 

Vă rog să păstraţi contactul cu direcția presei, 
evitînd de a răspîndi ştirile pe care vi le vor da 
gazetarii germani duşmani nouă, şi care caută să 
ne compromită cu ajutorul presei străine. 

Toţi corespondenţii străini care ne vor pune pie- 
dici în calea stîrpirii comunismului şi a marxis- 
mului vor trebui să suporte toate rigorile decretu- 
lui-lege de astăzi.“ 


Prin urmare, în momentul în care este distrus 
parlamentul, este distrus şi regimul parlamentar. 
Dar dacă parlamentul a fost distrus, pentru. că i-ar 
fi dat foc comuniştii, de ce a fost distrus regimul 
parlamentar ? Pentru că, zice Funk, „venirea la 
guvern a domnului Hitler înseamnă o schimbare 
radicală a politicii interne a Reichului. Democraţia 
şi regimul parlamentar au încetat de a mai exista 
în Germania“. 

Coincidenţa era foarte ciudată. Tocmai cind gu- 
vernul nazist desființa parlamentarismul, desființau 
şi comuniştii parlamentul. Ciudăţenia s-a lămurit 
de îndată ce s-au cunoscut dedesubturile ei. 

La 30 iunie 1934, Hitler și-a măcelărit pe cei mai 
buni și mai calificaţi prieteni ai săi, în frunte cu 
Röhm, creatorul de fapt al S.A.-ului. 

La 23 iulie 1934, ziarul Freiheit din Saarbriicken 
publica o scrisoare trimisă de fosta ordonanţă a lui 
Röhm, care printre altele spunea : 

„Vă scriu, Excelenţă, în calitatea mea de sol- 
dat al trupelor de asalt, din inițiativa mea şi din 
însărcinarea şefului meu Ernst Röhm, ucis de 
cancelarul Hitler. 

Voi trimite copiile acestei scrisori la trei ziare 
care apar în țările neutre, ca să le publice, fiind- 
că a sosit ceasul cînd orice grijă față de patrie 
a încetat, cînd adevărul trebuie -spus, cînd trebuie 
dat pe față ce s-a intimplat înainte de 30 iunie 
şi cum s-a dat foc Reichstagului. Vă jur că ceea 
ce spun este numai adevărul. Și, dacă nu voi fi 
asasinat pînă atunci, voi transmite actele încre- 
dințate mie, de către şeful meu Röhm, guvernului 
englez, pentru a lua cunoştinţă de ele şi a le 
publica. 

Numele meu este Ernst Kruse, soldat nr. 134522 
în trupele de asalt, cu serviciul la statul major al 
lui Röhm şi ordonanța lui personală. Nu vreau, 
fireşte, să apăr pe răposat pentru faptele sale: 
știu că a greşit în anumite privințe, dar față de 
mine a fost mereu bun şi drept, m-a avut în 
grijă. N-am să-l uit niciodată, deși nu făceam 
parte dintre aceia cu care greșea moralicește, 
ca atiția din trupele de asalt. 

Acum o scurtă descriere a întimplărilor de 
dinainte de 30 iunie. Știam că trupele de asalt 
trebuiau desființate, mai ales după stăruințele 
ministrului-preşedinte Goering. 

Goebbels, acest mincinos, ne-a ajutat la înce- 
put, a ținut cu noi; pe urmă, cînd a văzut că nu 
se mai poate, a trădat totul; e mai rău decit 
Iuda. Röhm şi cu alți conducători din trupele de 
asalt s-au opus și au încercat, în lungi tratative, 

să aducă o schimbare. Camarazii stăruiau pe 
lingă Röhm să nu îngăduie dizolvarea. ` 

Cind n-au mai avut încotro, Röhm şi alți co- 
mandanţi au amenințat pe Hitler că se vor uni cu 
militarii ca să împiedice cu forța dizolvarea, că vor 
publica ce s-a întîmplat cu incendierea Reichsta- 
gului şi că vor duce la căderea lui Goering şi a lui 
Goebbels, şi, prin aceasta, la cea a lui Hitler. 
Rezultatul acestor amenințări a fost grăbirea a- 
sasinării lui Röhm. 

La 10 februarie 1933 s-a alcătuit' de către 
ROhm, Heines şi Ernst o grupă de zece oameni, 
printre care eram și eu. Am ţinut o ședință se- 
cretă. Planul incendiului a fost amănunțit discu- 
tat şi fiecare întrebat, sub depunerea jurămiîntu- 
lui, dacă va şti să tacă și să aștepte ordinele. 
Unul a refuzat, fiindcă spunea că nu-l lasă con- 
știința. Nu l-am mai văzut. A fost omorît. Noi 
toți am tăcut, fiindcă știam că n-am mai fi văzut 
soarele. 

Van der Lubbe trăia cu şeful Röhm, şi, deoa- 
rece era un ambițios total nebun şi voia să fie 
mereu întiiul, a hotărit să aprindă el Reichstagul. 
Adică lui nu i s-a spus nimic de echipa noastră; 
el a ştiut că trebuie să intre singur cu faclele, să 
aprindă odăile învecinate după indicaţiile date, 
iar noi, trebuia, în același timp, să aprindem sala 
mare de şedinţe cu material exploziv. 

Am făcut de două ori probă noaptea, prin gan- 
gul subteran care duce de la palatul președintelui 
(Goering era președintele Reichstagului) la Pa- 
latul Parlamentului. 

Nu vreau să stărui prea mult asupra prepa- 
rativelor, ci vreau să dau numele celor care au 
participat direct : 

Heines şi Ernst erau conducătorii a două grupe 
de cite cinci oameni. lată și numele celorlalți: 
Brachm, Strettmann, Nagel, Sirop, Kummelsbach, 
Dieriger, Bratschke, Lehman, Schmitz şi Kruse... 
Fiecare dintre noi avea un sac de celofan cu 
pulbere şi cîte o banderolă cu celuloid. Ce fel 
de pulbere era în sac nu ni s-a spus. Era uşoară. 
Am primit ordin. să punem sacii în mai multe 
locuri şi să-i legăm între ei cu banderole de ce- 
luloid. Capetele firelor de celuloid au fost aduse 
pînă la intrarea în gang. La un fir era Heines, 
la altul Ernst. 

După ce Röhm s-a convins că Lubbe se afla 
într-o sală învecinată, a venit şi a dat ordin să 
se dea foc la capetele celuloidului. Șerpi de foc 
au pornit pe celuloid, au atins sacii de celofan, 
care au şi explodat. Noi am fugit imediat. Opera 
se înfăptuise. 

Van der Lubbe a fost găsit acolo, după infe- 
legere. I se arăta că, de ochii lumii trebuie să 
fie arestat și judecat, dar i se făgădui că după 
ce va face închisoare vreme mai îndelungată, 
i se va da drumul pe ascuns şi cu bani mulți va 
putea fugi în America... 

Cum şi-au ținut vorba acești şefi? Mă cutre- 
mur cînd mă. gindesc. Cei zece camarazi ai mei 
au dispărut, unul cîte unul. 

Numai Röhm, Heines, Ernst şi Nagel rămă- 
seseră în viață, afară de mine, în ultima vreme. 

Nagel a fost împuşcat și el la 30 iunie, cu 
Heines. 

In noaptea de 30 iunie, eu n-am fost la Wiessee 
cu Röhm, ci la München: Cind am auzit, am 
fugit imediat, m-am ascuns pe unde am putul, 
de teamă. Am putut ajunge astfel în Elveția. 

Actele date de Röhm, pe care le port la mine, 
le voi da guvernului englez, după ordin.“ 


Prin incendierea Reichstagului, se .chema că 
„revoluția bolşevică“ a izbucnit. 


* 


d x 


Din tot ce s-a scris pe vremuri despre incendiul 
Reichstagului, vom desprinde cîteva fapte care 
scot în evidență grosolănia procedeelor folosite de 
Hitler, ori de cîte ori punea o nouă cărămidă la 
edificiul viitoarei fericiri a rasei germane, în spi. 
ritul socialist al regilor Prusiei. 

I. Incendiul a izbucnit la palatul Reichstagului 
în noaptea de 27 spre 28 februarie 1933. In dimi- 
neața de 28 februarie 1933, ziarele publicau ur- 
mătorul comunicat oficial, care era el însuşi un act 
de provocare nazistă : 


„Luni seara s-a declarat un incendiu la Camera 
Deputaţilor. Comisarul Reichului, ministrul de in- 
terne al Prusiei, domnul Goering, de îndată ce a 
sosit la fața locului, a luat conducerea tuturor ope- 
raţiilor. La primele ştiri despre incendiu au sosit şi 
cancelarul Adolf Hitler şi  vicecancelarul von 
Papen. 

„Era vorba de cel mai grav incendiu voluntar făp- 
tuit pînă acum în Germania. Ancheta poliției a 
stabilit că focare de incendiu au fost puse în toată 
clădirea, de la parter pînă la cupolă. Ele 'au con- 

stat din preparate de. gudron şi torţe incendiare 
plasate în fotoliile de piele, sub grămezi de impri- 
mate puse la uşi, sub perdele şi în toate locurile 
ușor inflamabile, Un agent de poliţie a zărit în clă- 
direa care se afla în întuneric inşi cu torţe aprinse. 
El a tras îndată. Unul din incendiatori a fost prins. 
El se numește Van der Lubbe, este posesorul unui 
paşaport olandez în regulă şi a recunoscut că apar- 
{ine Partidului Comunist Olandez. Clădirea cen- 
trală a Reichstagului a ars în întregime; sala de 
şedinţe, cu tribunele și galeriile .ei, este distrusă. 
Pagubele se ridică la milioane. Acest incendiu este 
cel mai înfricoșător act de terorism pe care bol- 
şevismul l-a făptuit pînă azi în Germania. Printre 
sutele de chintale de manifeste subversive, pe care 
poliția le-a descoperit recent, s-au găsit instrucțiuni 
cu privire la măsurile de teroare comunistă după 
modelul bolşevic. Clădirile publice, castelele. mu- 
zeel€ şi întreprinderile de importanţă vitală trebuiau 
să fie incendiate. Se indica de asemenea ca, în caz 
de tulburări şi de ciocniri cu forța armată, să se 
pună în capul coloanelor teroriste femei şi copii, şi, 
de cite ori va fi cu putinţă, femeile şi copiii functio- 
narilor poliţiei. Graţie descoperirii acestui docu- 
ment, realizarea metodică a revoluției bolşevice a 
fost împiedicată. Cu toate acestea, incendiul Reich- 
stagului a izbucnit; acest incendiu trebuia să fie 
semnalul sîngeroasei răscoale şi a războiului civil. 
Au fost prevăzute jafuri în stil mare. Este fapt 
stabilit că acte teroriste trebuiau să fie comise azi 
în toată Germania împotriva personalităţilor, împo- 
triva proprietăţii private, împotriva vieţii .popu- 
laţiei paşnice şi că trebuia să se dezlănțuie răz- 
boiul civil.“ 


II. Comunicatul spunea că un agent de poliţie a 


zărit, în clădirea cufundată în întuneric, oameni 
(mai mulţi) cu torţe aprinse. Cu toate acestea, deşi 

poliția a năvălit — cu o promptitudine surprinză- 
toare — în Reichstag, ea n-a putut pune mîna 
decît pe un singur om: Van der Lubbe. În afară 
de aceasta, cei trei agenți care l-au prins, au. de- 
clarat că, în momentul arestării, Van der Lubbe era 
aproape gol, numai cu pantalonii pe el, şi că n-avea 
asupra lui nici un act de identitate. La proces însă, 
Van der Lubbe a fost prezentat ca autor material 
al incendiului, în calitatea lui de membru al Parti- 
dului Comunist Olandez. Teza aceasta era susţi- 
nută cu. îndirjire de Goering, care, la 28 februarie, 
a doua zi după incendiu, arăta într-un interviu că 
poliția a găsit la Van der Lubbe, în momentul 
arestării, pașaportul de cetăţean olandez şi un 
carnet de membru al Partidului Comunist Olan- 
dez. 

În procesul înscenat comuniştilor acuzaţi de in- 
cendierea Reichstagului, Goering este însă silit de 
Dimitrov să revină el' însuşi asupra acestei acuzații. 
lată dialogul dintre Dimitrov şi Goering aşa cum 
a fost relatat de presa din anul 1933. 


„Dimitrov : Cei trei funcţionari de poliţie care au 
arestat pe Lubbe au mărturisit că nu s-a găsit nici 
un carnet de partid asupra lui. De unde această 
informație cu privire la carnet ? 

Goering : Pot să ţi-o spun foarte exact. Infor- 
maţia aceasta mi-a fost comunicată oficial. Dacă 
în cursul primei nopţi au putut fi făcute comunicări 
al căror adevăr nu putea fi confirmat atît de re- 
pede; dacă unul din poliţişti a putut să spună, la 
un moment dat, pe baza unor afirmaţii, că Lubbe 
avea asupra lui un carnet de partid care după 
aceea n-a putut fi găsit asupra lui; dacă acel po- 
titist a socotit, un. moment, lucrul acesta ca un 
fapt adevărat, se înțelege că a trebuit să mi-l 
comunice. Declaraţia mea a fost dată presei a 
doua zi dimineață, cînd interogatoriul în chestiune 

n-a fost încă terminat. În sine, lucrul n-are nici 
o importanţă, întrucît se pare că prin acest proces 
s-a stabilit că Van der Lubbe nu avea nici un 
carnet de partid.“ 


Dar dacă în fața evidenţei, Goering a trebuit să 
revină asupra afirmației că s-a găsit la Van der 
Lubbe un carnet de membru al partidului comunist, 
poliția lui Goering n-a revenit asupra măsurilor 
luate împotriva partidului comunist sub pretextul 
că ar fi participat la incendiu. 

III. Cu cîteva luni înainte de venirea la putere 
a naziștilor, cîțiva gazetari antihitleriști publica- 
seră nişte „carnete de amor“ ale comandantului 
superior al trupelor de asalt, Ernst Röhm, cel mat 
bun amic al lui Hitler şi homosexual vestit, care-şi 
făcuse din apucăturile lui contra naturii o profesie 
quasi-oficială. Or, în lista „amantelor“ înscrise în 
„carnetele de amor“ ale lui Röhm, se găsea și nu- 
mele lui Van der Lubbe. 

IV. Comandantul pompierilor : din Berlin a înain- 
tat un proces verbal amănunţit asupra condiţiilor în 
care a izbucnit incendiul. Raportul se pare că n-a 
fost inspirat dintr-o prea înaltă conștiință național- 
socialistă, deoarece autorul lui a fost unul dintre 
primii funcţionări înlăturați de Hitler după aceea, 
-V. Avocatul francez Marcel Willard, de la Curtea 
din Paris, a venit la Berlin spre a pleda în favoarea 
lui Dimitrov — implicat de nazişti în proces — 
dar a fost arestat şi expulzat. 

Din Franţa, Willard a adresat următoarea scri- 
soare deschisă preşedintelui tribunalului nazist care. 
judeca procesul incendiului : 

„Domnule preşedinte, abia reintors în Franța, 
aflu că tribunalul a hotărit în sfîrșit să-l asculte 
ca martor pe ministrul Goering. Această mărturie 


poate prezenta un interes considerabil, dar efica- 

citatea ei depinde, în mod vădit, de întrebările 
care se vor pune martorului. În acest scop, mă 
grăbesc să propun tribunalului următoarele în- 
trebări : 

1. În ce fel a fost păzit palatul lui împotriva 
intrării persoanelor neautorizate? Cum a fost 
organizat serviciul de supraveghere ? 

2. Ce relații are ministrul cu funcţionarul sub- 
altern Kohl? L-a interogat el în noaptea in- 
cendiului ? 

3. Cunoaște martorul pasajul care duce de la 
palatul preşedintelui Reichstagului la Reichstag ? 

4. A fost pasajul acesta închis? La cine se 
aflau cheile? A fost pasajul supravegheat ? 

5. Unde se găsesc documentele care se pretinde 
că ar fi fost găsite în casa lui Karl Liebknecht? 

6. Cum îşi explică martorul faptul că nici unul 
din actele de teroare anunțate în documentele 
care se pretinde că ar fi fost găsite n-a avut loc 
în Germania ? 

7. Cum se face că martorul a fost liber și n-a 
avut nici o şedinţă exact la data de 27 februarie 
(seara incendiului) ? 

8. Cum a compus el lista oea care au 
fost arestate în noaptea de 27 spre 28 februarie? 
Cum explică martorul faptul că această listă a 
fost gata în seara de 27 februarie . (înainte de 
izbucnirea incendiului) ? 

9. A fost martorul în tratament în sanatoriul 
pentru nevropaţi din Langbro, în anul 1925? 

Vor fi puse aceste întrebări? Opinia publică 
va ști să judece.“ 

VI. Un aspect deosebit de picant al afacerii este 
pus în evidență de către ziarul „Pravda“ din noiem- 
brie 1933 prin următoarea istorie a celor-ll minute 
în cursul cărora, după cîte susținea actul de acu- 
zare, Van der Lubbe şi-ar fi săvîrşit crima: 


„l. Afară, pe zid, Lubbe aprinde o torţă. 

2. Cu torța în mînă, Lubbe sparge, cu o lovitură 
de picior, geamul unei ferestre mari. Totuşi, pantofii 
săi nu sînt tăiați. 

3. Cu toate că e împiedicat de un palton, Lubbe 
sare înăuntru. 

4. Lubbe simte o arsură dureroasă la degete. 

5. Lubbe pătrunde în sala restaurantului şi a- 
leargă să se ascundă îndărătul tejghelei. 

6. Lubbe aruncă torța pe o masă care se găseşte 
îndărătul tejghelei. 

7. Lubbe aprinde o altă torță. 

8. Lubbe se întoarce la fereastra prin care a pă- 
truns în clădire. 

9. Lubbe smulge perdeaua groasă. 

10. Lubbe întinde perdeaua. pe jos şi aşază unul 
din capetele ei pe o masă. 

41. Lübbe pune torța pe perdea. 

12. Lubbe aleargă din nou la bufet. 

13. Lubbe aprinde a. treia torță. 

14. Lubbe dă foc unei perdele groase într-un cori- 
dor care duce la gangurile din jurul. sălii de şe- 
dințe. Perdeaua ia foc îndată. 

15. Lubbe deschide ușile îndărătul perdelei în 
flăcări. 

16. Lubbe pătrunde, în goană, în vestibulul sălii 
de şedinţe. 

17. Lubbe aruncă un tăciune pe covor, care arde 
pe acest loc. 

18. Lubbe îşi scoate paltonul. 

19. Lubbe îşi scoate eşaria. 

20. Lubbe îşi deznoadă şi își scoate cravata. 

21. Lubbe îşi. scoate haina. 

22. Lubbe îşi dezbracă vesta. 

23. Lubbe îşi descheie bretelele. 

24. Lubbe îşi scoate cămașa. . 

25. Lubbe îşi pune paltonul pe parchet, 

26. Lubbe îşi pune haina -pe parchet. 

27.. Lubbe îşi pune vesta pe parchet 

28. Lubbe îşi pune eșaria pe parchet. 

29. Lubbe îşi pune cravata pe parchet. 

30. Lubbe îşi pune bretelele pe parchet. 

31. Lubbe îşi pune cămaşa pe parchet. 

32. Lubbe îşi ridică bretelele. 

33. Lubbe îşi pune bretelele. 

34. Lubbe îşi ridică haina. 

'35. Lubbe îşi îmbracă haina. 

36. Lubbe scoate o bucată de săpun din buzunar. 

37. Lubbe o pune pe parchet. 

38. Lubbe îşi ia cămaşa de pe jos şi-i dă foc. 

39. Lubbe, tîrînd după el cămașa în flăcări, se 
întoarce în goană 'la bufet. 

40. Lubbe își frige degetele. 

41. Lubbe zvîrle cămaşa. Mai multe colțuri din 
restaurant iau foc de la bucăţile de cămaşă în flă- 
cări. 

42, 43, 44. Lubbe străbate de mai multe ori sala, 
în goană. 

45. -Lubbe deschide ușa care dă înspre oficiu. 

46. Lubbe se duce pînă la zidul din fund al ofi- 
ciului. 

47. Lubbe scoate o cheie din buzunar. 

48. Lubbe deschide (sau mai curînd forțează) 
frigiderul. 

49. Lubbe scoate de acolo o față de masă. 

50. Lubbe desface faţa de masă (Atenţiune! Mai 
tîrziu, poliția va găsi acolo trei fețe de masă. După 
martorul Jurgen. ar fi lipsit opt fețe de masă). 

51. Lubbe străbate din nou oficiul şi restauran- 
tul. 

52. Lubbe dă foc feței de masă, care se aprinde 
pe loc. 

53: Lubbe deschide o altă uşă. 

54. Lubbe o închide. 

55. Lubbe traversează în goană gangurile sălii 
de şedinţe. 

56. Lubbe coboară în fugă scara care dă spre 
parter, tîrînd după el fața de masă în flăcări, fără 
să se frigă. 

57. Lubbe cercetează locul, găseşte uşile închise. 

58. Lubbe sparge un geam. 

59. In mînă cu fața de masă care arde, Lubbe 
trece prin geamul spart. 

60. Lubbe aleargă pînă la odaia care dă înspre 
bucătărie. 

61. Lubbe străbate odaia. 

£2. Lubbe pătrunde în bucătărie. 

63. Lubbe pune fața de masă în flăcări pe un 
buştean care ia foc. 

64. Lubbe îşi scoate haina. 

65. Lubbe o pune pe parchet. 

66. Lubbe îşi desface bretelele. 

67. Lubbe îşi pune iar bretelele. 

68. Lubbe ridică haina. 

69. Lubbe dă foc cămăşii cu o bucată de faţă 
de masă în flăcări. 

70. Lubbe iese din bucătărie, în mînă cu o bucată 
de cămaşă în flăcări. 

71. Lubbe pătrunde printr-o ușă în biroul uşieri- 
lor. 

72. Lubbe străbate acest birou. 

73. Lubbe se opreşte în fața unei uși închise. 

74. Lubbe ia o farfurie (de unde ?). 

75. Lubbe sparge cu farfuria aceasta gemuleţul 
ghișeului pe unde se trec farfuriile cu mîncare din 
bucătărie în restaurant. Lubbe ține încă în mînă 
bucata de cămaşă aprinsă. Aici se va găsi mai 

tîrziu glontele tras de Bewert, cu două sau patru 
minute după ce Lubbe a pătruns la parter. Tot aici 
Lubbe a auzit împuşcătura. Pînă acum au trecut 


patru sau cinci minute. 


76. Lubbe 


trece prin ghişeu, tîrind într-una după 


el cămaşa în flăcări. 


77. Lubbe 


ajunge la vestiar, unde bucăţi din 


cămaşa încă în flăcări cad pe covor şi-l aprind. 


78. Lubbe 
79. Lubbe 
80. Lubbe 
81. Lubbe 
82. Lubbe 
aprinse. 
83. Lubbe 
letă. 
84. Lubbe 
85. Lubbe 
86. Lubbe 
87. Lubbe 
foc îndată. 
88. Lubbe 
89. Lubbe 
90. Lubbe 
de şedinţe. 
91. Lubbe 
le lăsase pe 
92. Lubbe 
93. Lubbe 


străbate alte două camere. 
deschide uşa toaletei. 
pătrunde în toaletă. 

dă foc toaletei. 

aruncă, în sfîrşit, resturile cămăşii lui 


ia un prosop pe care-l găseşte la toa- 


desface prosopul. 

dă foc prosopului. 

aruncă prosopul pe jos. 

aruncă peste prosop un coş, care ia 


ia mai multe prosoape. 
le dă foc cu coșul aprins. 
urcă scara care dă spre gangurile sălii 


ridică paltonul, haina etc., pe care el 
coridor. 

aruncă prosoapele care ard. 

încearcă să-şi aprindă vesta, care nu 


vrea să ia foc. 


94. Lubbe 
95. Lubbe 
96. Lubbe 


îşi scoate haina. 
dă foc hainei. 
străbate mai multe camere mari. 


97, 98, 99. Lubbe deschide și închide mai multe 
uşi, printre care şi ușa mare a sălii de şedinţe. 


100 —104. 


Lubbe pune foc în mai multe locuri, în 


culoarul est-nord al sălii de şedinţe. 

105. Lubbe zăreşte lîngă zid o scîndură.,O apucă. 

106. Lubbe ridică. scîndura, „pentru că a şi apu- 
cat-o“. i 

107. Lubbe dă foc scîndurii şi întregii lemnării 
din cameră. | 

108. Lubbe scoate resturile torței din buzunarul 
hainei. 

109. Lubbe aruncă resturile torței pe haină. 

110. Lubbe scoate niște hîrtii dintr-un dulap. 

111.. Lubbe aruncă hîrtia peste haina în flăcări. 

112. Lubbe aruncă 'deasupra paltonul, care nu 
vrea să ia foc și care va fi găsit, după aceea, „ab- 
solut neatins“, în sala de şedinţe. 

113. Lubbe deschide ușa sălii de ședințe. 

114. Lubbe străbate sala şi, ajuns la tribuna 
prezidenţială, îi dă foc. Apoi dă foc şi cîtorva per- 
dele. 

115. Lubbe smulge o perdea mare în flăcări. 

116. Lubbe o tîrîie după el şi se reîntoarce în 
culoarul vest. 

117. Lubbe revine în sala de ședințe. 

118. Lubbe pătrunde în camera H 69 şi o a- 
prinde în patru locuri. 

119. Lubbe smulge o altă perdea în flăcări în 
biroul preşedintelui. 

120. Lubbe se îndreaptă spre culoarul de est. 

121. De acolo, Lubbe trece în culoarul sud. 

122. Aici Lubbe mută din loc o canapea. 

123. Lubbe smulge o perdea. 

124. Lubbe îi dă foc. 

125. Lubbe aruncă o parte din perdeaua în flă- 
cări pe canapea. 

126. Lubbe dă foc unei perdeluțe (brise-bise). 

127. Lubbe mai dă foc unei perdeluțe. 

128. Lubbe dă foc unei a treia perdeluţe. 

129. Lubbe se înapoiază în culoarul vest, foarte 
aproape de biroul preşedintelui: 

130. Lubbe se îndreaptă în fugă spre sala Bis- 
marck, pînă la uşa din stînga,.pe care o găseşte 
închisă. 

131. Lubbe aleargă. spre uşa care se găsește în 
faţă. 

132. Lubbe deschide uşa aceasta. 

133. Lubbe pătrunde în culoarul de sud. 

134. Lubbe pune un tăciune pe un fotoliu 'de 
piele. 

135. Lubbe se întoarce în sala Bismarck. 

136—139. Lubbe pune focul în trei puncte dife- 
rite. 

140. Lubbe pătrunde în camera 57. 

141. Lubbe se. ascunde în odaie. 

142. „Intr-o stare de epuizare completă“, Lubbe, 
clătinîndu-se pe picioare, face cîțiva paşi şi cade 
în brațele lui Kranowitz — tatăl deputatului na- 
țional-socialist — şi se lasă arestat fără să opună 
cea mai mică rezistenţă.“ 


VII. Continuînd să meargă pe linia nerușinării 
lui specifice, guvernul lui Hitler a anunţat verdic- 
tul înainte ca tribunalul să se fi pronunțat. 

VIII. Acuzaţia aruncată asupra partidului co- 
munist că ar fi autorul moral al incendiului, a 
fost atît de monstruoasă, încît, deşi procesul se 
judeca sub regimul nazist, de către un tribunal 
nazist ; deşi propaganda. nazistă a recurs la toate 
falsurile posibile spre a convinge opinia publică 
de pretutindeni că vina incendiului o poartă co- 
muniștii; deşi în tot timpul procesului bandele 
naziste, spre a ajuta propaganda, au abătut asupra 
uermaniei un nou val de teroare, judecătorii naziști 
s-au văzut siliți să achite pe toți inculpații co- 
munişti, în frunte cu Dimitrov, eroul procesului. 

IX. Adevărata amprentă a grobieniei naziste a 
pus-o pe procesul acesta Goering, președintele 
Reichstagului și prim-ministru al Prusiei. Fără să 

țină seamă că locul oficial pe care-l ocupă în stat 
— fie el chiar stat național-socialist — îl obligă 
la o fărimă de demnitate, acest Goering s-a dedat, 
în plină incintă a tribunalului, la vorbe şi gesturi 
de ameninţare care au constituit pentru Dimitrov 
încă un argument în acţiunea lui de a transforma 
procesul intentat comuniştilor într-un proces al 
naziștilor. 

X. Procesul, dacă s-a încheiat, din punct de ve- 
dere juridic, prin achitarea comuniștilor, a avut 
drept urmare — întrucît pentru asta a şi fost în- 
scenat — ilegalizarea Partidului Comunist German, 
atît prin suprimarea oricărei activităţi legale a or- 
ganelor partidului, cît şi prin arestarea, deținerea. 
torturarea, şi, în multe cazuri, asasinarea condu- 
cătorilor săi. 

Aşa a rezolvat Hitler problema „primejdiei roşit“. 


+ 

După căderea lui Wilhelm al Il-lea, noul parla- 
ment al republicii de la Weimar a votat o lege prin 
care erau supuse exproprierii toate proprietățile 
mai mari de 100 hectare, în favoarea țăranilor fără 
pămînt, Statisticile arătau că, în baza acestei levi, 
au fost împroprietăriți, în anul 1930, un număr de 
7.441 de ţărani, pe terenuri expropriate de aproxi- 
mativ 25.000 ha ; în 1931, 9.082 de țărani pe tere- 
nuri de 30.000 ha. şi în 1932, 9.046 de țărani, pe te- 
renuri tot de 30.000 ha. 

In 1933, însă, cînd Hitler ar fi trebuit să se 
arate mai generos, cel puțin în primul an de regim! 
nazist, exproprierea a scăzut la mai puţin de ju- 
mătate. Statistica arăta că în acel an au fost îm- 
proprietăriți numai 4.194 de țărani, pe o întindere 
de numai 17.000 ha. Dar nici măcar aceste expro- 
prieri — în proporția redusă în care s-au făcut — 
nu se datorau lui Hitler, ci erau operații începute 

sub regimul trecut, în 1932, şi numai în curs de 
executare sub Hitler. În anii următori, exproprierea 
a scăzut şi mai mult, pînă ce statistica nici nu a 
mai avut ce înregistra. De ce? 

Pentru că Hitler, care a făgăduit țăranilor expro- 
prierea marilor moşii — așa cum le-a făgăduit şi 
preţuri mari pentru vitele pe care le-ar avea de 
vînzare şi o scădere simțitoare a dobînzilor pe 
ipoteci și anularea datoriilor — a făgăduit, în ace- 
laşi timp, și marilor moșieri că nici nu se va atinge 
de pămînturile lor şi că-i va feri de țărani. Revista 
„Weltbiihne“, din Praga, publica, în 1936, urmă- 
toarele rînduri instructive asupra felului cum a 
înțeles Hitler să rezolve problema agrară: 


„Cum se prezintă în momentul actual repartiţia 
terenurilor cultivabile în Germania ? 

Sînt 3 milioane, de întreprinderi agricole. Dintre 
acestea, 17.205 frec de 200 de hectare, dintre 
care 7.200 trec de 500 hectare. În schimb, numă- 
rul de cultivatori care posedă terenuri mai mici 
de 5 ha se ridică la 1.600.000. (800.000 nu posedă 
decit 2 ha fiecare). Cu. alte cuvinte, o mică mino- 
ritate de proprietari de pămînt controlează încă, în 
1936, ceea ce nemţii numesc „Reichsnahrstand“, 
adică subsistenţa alimentară a Reichului. 

Mai exact, 17.000 mari proprietari dispun de 
mult mai mult de 4.000.000 ha, adică de a cincea 
parte din întreaga suprafaţă cultivabilă. Tot ei 
posedă 9.000.000 ha. de terenuri împădurite; în 
total, 38% din suprafața agricolă şi forestieră a 
țării se găsește în mîinile lor, în timp ce 1.600.000 
cultivatori au, în total, trei milioane și jumătate 
ha. Iată, cu titlu de curiozitate, o listă a celor mai 
mari proprietari de domenii agricole, existînd ac- 
tualmente în cel de al treilea Reich: 

Ex-kaiserul Wilhelm, 97.043 ha; Prințul Pless, 
50.505 ha ; Prinţul Hohenlohe-Oeringer, 48.121 ; Prin- 

tul de Hohenzollern-Sigmaringen, 46.036 ; Prinţul de 
Solnes-Barnts, 38.774; Baronul Stolberg-Wernige- 
rode, 36.739; Ducele de Anhalt-Dessau, 29.300; 
Baronul Tiele-Winkler, 28.882; Ducele de Ahren- 
berg-Nordkirchen, 27.842; etc., etc. | 

Sint domenii imense, pe care Hitler a promis să 
le exproprieze. Pe aceste vaste întinderi fertile tre- 
buia să se realizeze formidabila întreprindere a lui 
„Ostsiedlung“ (Colonizarea Estului), anunţată, în 
mod solmen, micilor cultivatori şi lucrătorilor agri- 
coli. Cu toate acestea, în 1932, într-o scrisoare re- 
dactată în termeni preciși, același Hitler asigura pe 
junkeri că nu se va atinge de marile domenii după 
preluarea puterii de către nazişti. Inutil să mai spu- 
nem că aceasta este singura promisiune care'a fost 
ținută de noii conducători. Într-adevăr, activitatea 
colonizatorie în est, destul de infimă încă sub repu- 
blica Weimarului, a fost redusă la jumătate sub 
al treilea Reich. 

Asta înseamnă că şi astăzi atacurile demagogice 
contra feudalităţii agrare vor rămîne, foarte proba- 
bil, literă moartă. Nu se va întîmpla nimic. Se 
poate ca un domeniu al bisericii sau o proprietate 
aparținînd vreunui evreu să fie sfişiată cu tam- 
tam-ul publicitar, drag lui Goebbels şi, la rigoare, 
să fie expropriat chiar un nobil din Prusia orien- 
tală îndatorat pînă-n gît. Incolo, cu toate că noi 
nu vedem nici un inconvenient ca Hitler să fie acela 
care lichidează marea proprietate agricolă printr-o 
expropriere masivă a clasei junkerilor, noi nu cre- 
dem de loc că o va face. 

Aceasta pentru că stăpînii săi, marii industriaşi. 
nu țin de loc să-şi lase aliaţii lor feudali să cadă. 
Fără îndoială, naziștii ar fi mulțumiți să poată păs- 
tra prestigiul regimului printr-o mare acțiune „so- 
cialistă“ și să canalizeze nemulțumirea maselor 
înspre junkeri, debarasîndu-se, cu această ocazie, de 
greul lanţ economic ce le-a fost impus de marea 

“proprietate. sub forma unui  protecţionism agrar 
excesiv. l 

Dar sînt riscuri! Și ce riscuri! 

Junkerii formează cadrele cele mai importante 
ale corpului ofițerilor. Unde ar putea magnații in- 
dustriali să găsească înlocuitori atît de siguri ca 
aliaţii lor actuali? Pentru ei, ofițerii nazişti de 
origine nobilă valorează totdeauna mai mult ca 
ofițerii naziști de origine modestă. Și apoi, gene- 
ralii feudali — însuşi Blomberg posedă 2 300 hec- 
tare — ar accepta ei, vreodată, o reformă agrară de 
proporţii mai mari? Un război alături de nazişti 
împotriva junkerilor n-ar conveni de loc afacerilor 
lui Krupp şi consorții.“ 


De altiel, Hitler nici n-ar fi putut veni la putere, 
dacă mu s-ar fi obligat la această politică agrară. 
Războiul, revoluţia din noiembrie, exproprierile. 
schimbările intervenite în structura economică a 
Germaniei, îndreptată de marii capitaliști germani 
și Străini — în cap cu cei americani — spre o tot 
mai mare industrializare, în vederea viitorului război 
antisovietic, au dus la sărăcirea clasei junkerilor, 
care lupta spre a găsi un mijloc să se refacă. La 
un moment dat, atenţia junkerilor se opri asupra 
colonelului Oskar von Hindenburg, fiul preşedinte- 
lui Reichului, mareșalul Hindenburg. In colonelul 
Hindenburg, marii proprietari de moşii simţiră că 
pot găsi o inimă înţelegătoare, care să-i ajute să-și 
refacă strălucirea pierdută, pentru că și el tot 
junker era. Şi nu se înşelară. Elocinţa lor îl con- 
vinse repede pe colonelul Hindenburg că aceeaşi 
datorie pe care o avea statul de a ajuta pe șomeri 
o avea și față de moșieri. După ò serie de con- 
ciliabule, junkerii pregătiră un proiect de lege care 
prevedea sprijinirea marilor proprietari de moșii 
prin credite acordate sub diferite forme, dar avînd 
în fond un caracter de donaţie. O singură piedică 

stătea în calea celor interesaţi spre a-şi vedea le- 
gea — intitulată „Osthilfe“ (Ajutorul răsăritean) —- 
pusă în practică: semnătura mareșalului Hinden- 
burg. Ştiau că bătrînul Hindenburg este un bloc 
de granit care este greu de urnit. 

Greu era, într-adevăr, dar se dovedi că nu era 
imposibil. Junkerii — oameni cu o experiență care 
a evoluat o dată cu clasa lor — spre a răsturna 
blocul, se folosiră de o pîrghie clasică şi infailibilă 
în ţările capitaliste: mita. Astfel, în 1931, cu pri- 
lejul celei de a 85-a aniversări a naşterii sale, 
Hindenburg, preşedintele Reichului, Hindenburg, 
întruchiparea militarismului prusac care pretindea 
pentru mai multe duzini de virtuți dominaţia lu- 


mii, acest ilustru Hindenburg — căruia i se ridi- 
case o statuie, în viață, pentru că a fost bătut 
în război — primi un dar care-i stoarse lacrimi de 


emoție şi recunoștință : moşia Neudeck, fosta pro- 
prietate a părinților săi, răscumpărată cu banii 
subscrişi de către cei interesați în legea „ajutoru- 
lui răsăritean“. Generozitatea latifundiarilor merse 
cu prilejul acesta şi mai departe: deoarece moșia 
Neudeck li se părea prea mică pentru un om atît 
de “mare ca Hindenburg, o rotunjiră cu o serie de 
domenii învecinate. 

Lucrurile, însă, nu se opriră aici: printr-un anu- 
mit truc fiscal, colonelul Oskar von Hindenburg, 
fiul mareșalului, obținu ca moşia să fie trecută în 
cadastru pe numele lui și nu pe numele tatălui 
său, ceea ce-l scuti de plata impozitelor asupra 
moștenirii. 

Această aristocratică găinărie putea fi folosită de 
către Hitler, care se mai afla în opoziţie, ca o 
piesă grea de “şantaj. Cei interesaţi, printre care 
von Pappen juca un rol de frunte, îl îndulciră : dacă 
tace din gură şi nu se atinge de lege, o să fie bine. 

Că a fost bine pentru Hitler şi pentru cei pe care 
îi reprezenta, s-a văzut: a venit la putere. 

Dar ţăranii ? 

„Se aleseră și țăranii cu ceva din afacerea asta: 
Fihrerul le îmbogăţi vocabularul cu un nou cu- 
vînt : „Lebensraum“. „Lebensraum“ se cheamă spa- 
tiu vital. Ţăranii — zicea Hitler — trebuie să ca- 
pete neapărat terenuri bogate și întinse. Neapărat! 
Este o chestie, nu atit de viață, cît de onoare pen- 
tru poporul german. Numai că aceste terenuri se 
găsesc dincolo de frontierele germane și trebuie 
cucerite cu arma în mînă. Este iarăși o chestiune 
de onoare pentru poporul german: să-și cucerească 
spaţiul vital cu arma în mîrfă. 

Aşa a rezolvat Hitler și problema agrară. 


+% 

In opoziție, Hitler făgăduise micilor negustori. 
ca şi micilor industriaşi şi micilor meseriaşi, că 
va stîrpi concurența care ar sta în calea propăşirii 
lor. Prin înlăturarea concurenţei, Hitler se referea 
în special la desființarea marilor magazine (Wa- 
renhăuser). Dar cînd a venit la putere, Hitler a 
refuzat să se atingă de ele. Argumentul lui era fără 
replică : marile magazine dau de lucru la sute de 
mii de funcţionari și de existența marilor magazine 
este legată soarta a sute de furnizori care folosesc 
şi ei la rîndul lor sute de mii de muncitori şi func- 
ționari. Sprijinindu-se pe acest argument, Hitler 
merse pînă acolo, încît, în loc să desființeze ma- 
rile magazine, le mai acordă şi credite mari. To- 
tuşi, fiindcă micii negustori îşi arătară nemulțumi- 
rea, Hitler însărcină pe Borman, unul dintre cola- 
boratorii săi principali, să dea o circulară prin 
care să precizeze că, în principiu, naţional-socialis- 
mul este mereu același dușman neînduplecat al ma- 
rilor magazine, dar, deocamdată, guvernul nu 
poate să întreprindă nimic decisiv împotriva lor. 
Totuşi, pentru ca micii negustori să nu creadă că 

Hitler i-a părăsit, va, interzice marilor magazine şi 
negustorilor evrei să vîndă cămăși brune, „drapele 
cu crucea încîrligată, insigne de partid şi păpuşi în 
uniformă hitleristă. La rîndul lui, partidul național- 
socialist va interzice membrilor săi să intre pentru 
cumpărături în aceste magazine, cînd sînt în uni- 
formă. 

Cît despre rest, Hitler vorbi micilor negustori — 
ca şi micilor industriaşi şi micilor meseriaşi — aşa 
cum vorbea şi țăranilor: magazine frumoase. im- 
pozite mici, clienți numeroşi — toate acestea le 
lipsesc pentru că în (ermania nu există spaţiu vi- 
tal. In schimb, dincolo de frontierele Germaniei, spa- 
țiu vital — adică magazine frumoase, impozite mici. 
clienți numeroşi — găseşti din belşug. Deci, micii 
negustori, dacă-şi cunosc interesele şi ţin la onoa- 
rea Germaniei, trebuie să-şi cucerească magazinele 
frumoase, impozitele mici, clienții numeroşi, cu 
arma în mînă, dincolo de frontierele Germaniei. 

Aşa a rezolvat Hitler şi problema micii burghezii 


* 


* * 
Șomajul '— care a fost unul din cupletele cele 
mai tari ale sirenei hitleriste — trebuia să- -şi gă- 


sească o soluție rapidă sub noul regim. Cel însăr- 
cinat să creeze iluzia că, de cînd crucea încîrligată 
ocroteşte patria germană, nu mai există şomeri, fu 
Robert Ley, un vechi alcoolic, foarte cunoscut pen- 
tru scandalurile publice pe care le făcea ori de cîte 
ori se îmbăta. Cea dintîi măsură pe care o luă Ro- 
bert Ley. spre a rezolva problema șomajului, a fost 
alungarea tuturor evreilon din toate locurile pe care 
le ocupau. A spune alungarea tuturor evreilor din 
toate locurile, sună foarte promițător la ureche, 
cînd propaganda nazistă doar acest lucru a vrut să 
bage în capul germanului: că evreii ‘ocupă toate 
locurile de muncă. şi că din pricina lor mor de 

foame adevărații germani. Dar cînd Ley trecu la 
punerea în practică a măsurii, cei.care se lăsaseră 
iermecați de promisiunile. lui Hitler avură o mare 
decepţie : la o populaţie de 60 milioane de germani 
nu se găseau decit şase sute de mii de evrei — 
adică 1 la sută. Admiţind că ar fi de neconceput 
ca printre evrei să fie șomeri, la şase sute de mii 


de evrei — bărbaţi şi femei, bătrîni şi copii, valizi 
şi invalizi — puteau fi în muncă cel mult — şi dăm 
o cifră enormă — două sute de mii. Trebuie să 


recunoască oricine, că la cele cinci-şase milioane 
de şomeri germani, două sute de mii de locuri, eli- 
berate prin alungarea evreilor, e cam puţin. Şo- 
merii au înțeles acest lucru şi au început să se 
agite. Mai grav, însă, a fost că sau început să se 
agite şi acei muncitori care, ameţiți de lăgăduie- 
lile lui Hitler, se înrolaseră în batalioanele lui de 
asalt şi care, de îndată ce şi-au dat seama că 
Hitler îi trage pe sfoară, s-au dedat unor manifes- 
taţii violente împotriva lui 

La Miinchen, ministrul de justiţie al Bavariei, 
Wagner, a încercat să ţină o conferinţă în faţa unui 
grup de 6000 de membri ai batalioanelor de asalt. 
Dar cămăşile brune l-au împiedicat prin vociferări 
la adresa guvernului. De asemenea, la Frankiurt, 
detașamente de S.A. au convocat demonstrații de 
protest şi i-au expediat lui Hitler un ultimatum 
telegrafic. Hitler a răspuns prin dezarmarea şi inter- 
narea a 1800 de SA: şi prin excluderea din partid 
a patru comandanţi de batalioane. Desi beat, Ley 
înțelese că şomajul nu poate fi combătut prin obiş- 
nuitele mijloace de teroare, ci prin noi. metode, adică 
prin noi făgăduieli. 

Pentru combaterea şomajului, Ley încercă să 
convingă pe muncitorii germani să intoneze mar- 
şuri şi cîntece: comuniste, pe noi texte naziste. să 
vadă în ziua de 1 Mai, nu o sărbătoare muncito- 
rească, ci unà nazistă şi să fluture cu ostentaţie 
drapelul cu fond roşu, ca un drapel nazist, pe care, 

precum mărturiseşte însuși Hitler în „Mein Kampi“, 
l-a adoptat numai pentru a provoca o diversiune 
anticomunistă. 

Astfel că, aparatul demagogic scoase, în zilele 
acelea, printre alte produse, un smoking. În 1934, 
doctorul Ley publică o broşură: „Rezolvarea pro- 
blemei şomajului“, în care spunea: 

„Adolf Hitler mi-a spus odată: Dacă aș putea, 
aş dărui fiecărui muncitor cîte un smoking.“ 

Dar, în domeniul smokingului, Hitler nu se opri 
la abstracții. El ținea să pună sub ochii germanilor 
şi o mostră concretă a ceea ce va constitui viitoa- 
rea lor fericire de esență nazistă. Aşa că, puţin 
după aceea, pe la a doua jumătate a anului 1934, 
ziarele berlineze publicau următoarea notă : 


„Noile jurnale de modă pentru bărbaţi, apărute 
“în Germania, arată un frac de culoare cafenie, un 
Smoking de aceeaşi culoare, pantaloni verzi cu 
dungi cafenii, sacou cu reveruri de mătase brună 
etc. Domnul Goering a fost primul care a apărut 
acum citeva zile, la o festivitate, îmbrăcat după 
moda cea mai nouă, într-un frac cafeniu.“ 


S-a găsit, în Germania, firește, un număr de prea 
fericiţi care să-și zică, în extaz, că smokingul cafe- 
niu al lui Goering este un simbol al prosperității 
vertiginoase a întregului popor german sub regi- 
mul năzist. Dar cei mai mulți şi-au dat seama că 
smokingul lui Goering este smokingul exclusiv al 
lui Goering și nu smokingul lor. 

Dar şi la aceasta a găsit Hitler un răspuns, demn 
de „socialismul“ reflectat în pasul de gîscă al gre- 
nadirilor regilor Prusiei. Este adevărat că smokin- 
gul lui Goering nu rezolvă decît problema „şoma- 
jului“ personal al lui Goering şi nicidecum problema 
milioanelor de muncitori care și-ar putea reclama 
smokingul lor. Dar să ştie muncitorii germani că 
și ei își vor putea croi, în curînd, un smoking al 

lor. Le-o garantează: este onoarea Germaniei 
în joc. 

Numai că smokingul acesta nu-l vor putea căpăta 
în Germania, pentru că Germania nu dispune de su- 
ficient spațiu vital. Spaţiul vital se găseşte numai 
dincolo de frontierele Germaniei. Şi încă un spa- 
tiu vital mai mult decît suficient. Să ştie, deci, 
muncitorii germani că smokingul pe care Fiihrerul 
vrea să li-l dea, trebuie cucerit cu arma în mînă, 
dincolo de frontierele Germaniei. 

Aşa a rezolvat Hitler și problema şomajului. 


e 
* * 


În opoziţie, Hitler n-a uitat nici femeile. In anii 
aceia, Germania se mai afla sub regimul aşa-zis 
democratic şi femeile aveau drept de vot. Pentru 
vot, Hitler le spunea cuvinte, unele mai frumoase 
decît altele: că femeile germane ar avea o misi- 
une divină, că fără ele nici n-ar putea îi vorba de 
vreo renaştere germană, că puritatea rasei atîrnă 
exclusiv de castitatea lor şi de simţămintele lor 
patriotice etc. Dar, fiindcă ştia că femeile au o 
apreciabilă doză de simţ practic, Hitler le făcu şi 
făgăduieli practice. Una dintre cele mai impor- 
tante era adresată fetelor : fiecare fată germană va 
primi cîte un logodnic. Prin aceasta, Hitler se an- 
gaja la încă un miracol, deoarece ştia ceea ce ştia 
toată lumea : că în Germania, numărul fetelor era 
cu cel puţin un milion și ceva mai mare decit al 
băieţilor. 

Dar cînd Hitler veni la putere, în loc să mulţu- 
mească femeilor cărora le datora, într-o măsură 
apreciabilă, succesele lui electorale, începu să răc- 
nească la ele: „Inapoi la cratiţă !“... 

Și frumosul Adolf se apucă să cînte femeii ger- 
mane cîntece noi: femeia germană nu trebuie să 
poarte rochie scurtă !... Nici părul tuns bărbăteşte !... 

Nici 'servietă cu acte sub braţ!... Femeia germană 
nu trebuie să fie muncitoare în fabrici |... Nici. doc- 
toriţă! !... Nici institutoare !... Nici chimistă |... Femeia 
germană nu trebuie să facă literatură !... Nici artă!.. 
Nici politică !... 

Și s-a găsit repede — cum să nu se fi găsit! — 
un savant 'nazist, un doctor Tiedermaier, care ar- 
gumentă că „ridicarea culturală a femeilor este un 
jenomen maladiv, care amenință grav sănătatea 
poporului german“. 

Aşadar, ce trebuie să facă femeia „spre a nu ame- 
nința grav sănătatea poporului german“ ? 

Să stea acasă, la bucătărie! 

Urmarea ? 

Urmarea va fi salutară pentru întreg poporul ger- 
man: toate funcțiile deținute pînă acum de femei 
vor fi ocupate de bărbaţii şomeri. 

Dar logodnicul făgăduit fetelor ? 

Hitler s-a tinut şi aici de cuvint. Nu îndată, ci 
după cîțiva ani. Pentru întîrziere, a oferit fetelor — 
drept despăgubiri — nu un logodnic, ci toată ar- 
mata. Din 1939, cînd a. izbucnit războiul, Hitler a 
proclamat prostituţia ca un act patriotic și a în- 
demnat fetele germane să asigure soldaților — tu- 
turor soldaţilor — veniţi de pe front, în permisie. 
cîteva ore plăcute. 

Aşa a rezolvat Hitler şi problema logodnicului. 


* 
* * 


Hitler n-avea: numai preocupări politice şi sociale, 
ci.şi preocupări culturale. Nu mai trebuie să spunem 
că şi în domeniul cultural, ca şi în cel politic şi so- 
cial, Hitler se inspira din „socialismul regilor Pru- 
siei“ şi al celor mai apropiaţi sfetnici ai lor. Nu 
credem că s-ar putea găsi o sinteză mai potrivită a 
politicii culturale a lui Hitler decît fraza aceasta; 
rostită în cursul primului război mondial, în Reich- 

stag, de către generalul Falkenhayn, ministrul de 
război al lui Wilhelm II: 


„Dacă progresele culturii trebuie să ducă la zdrun- 
cinarea încrederii în armată, atunci să dăm dracului 
cultura.“ 


Hitler, fără să mai întrebe ce şi cum, „dădu dra- 
cului cultura“. Nu trecuseră decît două luni de la 
numirea lui ca prim-ministru al Germaniei, şi re- 
zervă cărților aceeaşi soartă pe care o rezervase şi 
Reichstagului : le dădu foc. Propriu-zis, n-a dat foc 
numai cărţilor. A vrut să dea foc culturii în genere. 
Era atît de mîndru de isprăvile lui, încît se lăuda 
că are „totalul curaj de a fi analfabet“. 

Dacă l-ar îi întrebat cineva :' de unde acest cu- 
raj la conducătorul unui popor — care, totuşi, nu 
este analfabet — el ar fi putut să i-l arate pe însuşi 
Hindenburg, președintele Reichului, care obişnuia 
să spună cu mîndrie: „Nu pot să scriu cu toc şi 
cerneală , fiindcă hîrtia mi se rupe sub mînă. Nu 
citesc ceva mai mare de două pagini, deoarece cred 
că ceea ce nu poate fi citit în două pagini, nu me- 
rită să fie citit“. 

“Ar fi, totuşi, nedrept să se creadă că Hindenburg 
— ca şi Fiihrerul ceva mai tîrziu — ar îi fost un 
duşman al culturii. Dimpotrivă! Era un devotat şi 
activ adept al culturii. Numai că al culturii „pasu- 
lui de marş al grenadirilor regilor Prusiei“ atît de 
sincer expusă de un alt ofiţer prusac, generalul de 
cavalerie Karl von Bernhardi, care, în lucrarea sa, 
„Viitorul Germaniei“, publicată în 1912, spunea: 
„Să dăm războiului, în fața opiniei publice, justifi- 
carea sa morală. Să recunoaştem, la justa ei va- 
loare, înalta semnificație a războiului, ca factor de 


, 
1 


Avea, deci, cine să-i inspire lui Hitler „totalul cu- 
raj de a fi analfabet“. Or, acest curaj, Hitler ar fi 
vrut, la rîndul lui, să-l insufle întregului popor ger- 

man. Din primele luni de 'regim nazist, Germania 
era străbătută de bande de naţional-socialişti, con- 
duse de liceeni şi studenţi, care „dădeau dracului 
cultura“ cu gaz, cu chibrituri și cu torţe aprinse. 
Numai la Berlin, aceste haite de haimanale au ars 
700 de biblioteci. La prima lor operaţie, „studenţii“ 
nazişti berlinezi, după ce au devastat bibliotecile, 
au încărcat mii şi mii de cărți în camioane — pe 
care scria : „Studenții germani pornesc la atac îm- 
potriva spiritului negerman“, sau: „Vom lupta îm- 
potriva elucubraţiilor şi murdăriilor negermane“ —- 
le-au cărat la universitate şi le-au depus în aulă. 
Aici, ministrul culturii prusace le-a vorbit despre 
misiunea universităţilor. 

Care era misiunea universităților, după opinia 
acestui ministru al culturii Prusiei, s-a văzut din 
cele ce au urmat: studenții au încărcat din nou căr- 
tile în camioane, le-au cărat în piața Operei de 
Stat şi le-au dat foc. Derbedeii, adunaţi împrejur, 
au cîntat „Deutschland, Deutschland iiber alles!“ 
şi „Horst-Wessel Lied“ şi au spart geamuri și vi- 
trine care nu prezentau o garanție sută în sută 
ariană. 

Astea s-au petrecut în noaptea de 10 mai 1933. 
Presa nazistă a consemnat incendiile anticulturale 
din noaptea aceasta ca fiind „una din cele mai eloc- 
vente manifestațiuni ale noului spirit german de 
regenerare națională“. A fost începutul activităţii 
culturale a lui Hitler spre a asigura supremația 
civilizaţiei germane asupra tuturor celorlalte po- 
poare, care erau, toate, de rasă inferioară. Efectele 
n-au întîrziat să se arate. După şase ani de regim 
cultural nazist, în 1939, cantitatea cărților tipărite 
în Germania a scăzut cu 30% față de numărul căr- 
ților tipărite pînă în 1933, iar numărul studenți- 
lor — care sub domnia lui Wilhelm II se ridica la 
72 000, iar sub regimul republican la 160 000 — s-a 
prăbușit la 60000. Cultura lui Hitler era cultura 

care „se reflecta în pasul de marş al grenadirilor 
regilor Prusiei“, cultura ciubotelor ofiţerimii pru- 
sace, care „dădea dracului cultura“ propriu zisă, 
în beneficiul culturii zeilor germani Thor şi Wotan, 
care se traducea prin reîntoarcerea, după două mii 
de ani, la cultul sălbatic al focului. 

Hecatombele de cărţi din noaptea de 10 mai 1933 
n-au fost decît um modest început al renaşterii 
acestui ritual păgîn. Peste cîteva săptămini, în 
moaptea de 21 iunie 1933, omenirea, stupefiată, a 
putut asista la un spectacol care se părea că se în- 
cheiase o dată cu istoria cavalerilor teutoni din evul 
mediu. Din ordinul guvernului, tineretul hitlerist a 
aprins în mijlocul nopții zeci de mii de ruguri în 
toată Germania. Baldur von Schirach, conducătorul 
tineretului hitlerist, a ţinut cu acest prilej, la radio, 
un discurs adresat tuturor tinerilor, în care spunea: 

„Prin aceste ruguri, trib german, flacără cu fla- 
cără, sîngele rasei se îmbină. Înalţă-te către cer, 
foc sacru!' Imbrăţișează, flacără, pe toți copiii 
acestui popor ! Flacără arzătoare, înilăcărează tine- 
retul german şi îă-l să ardă pentru libertate, adevăr 


și patrie !“ 1 
Pentru „copiii“ tribului german — adică pentru 
elevii şi studenții din partidul nazist — descîn- 


tecul lui Baldur von Schirach nu se cerea tălmăcit. 
Era clar. „A arde pentru libertate, adevăr şi pa- 
trie“ înseamnă a lupta, cu arma în mînă, spre a 
cuceri spaţiul vital, dincolo de frontierele Germa- 
niei, pentru că în patrie nu este destul spaţiu vital 
pentru cultura germană. lar pentru a grăbi triumful 
acestei noi culturi germane, Hitler interzise, în oc- 
tombrie 1933, răspîndirea operelor lui Darwin. 
Așa rezolvă Hitler şi problema culturii. 
+ 
* * 


După ce a rezolvat toate aceste probleme, în îo- 
losul poporului, Hitler îşi luă timp să rezolve încă 

o problemă, de astă dată în folosul lui personal: 
preşedinţia celui de al treilea Reich. Făgăduise par- 
tizanilor. săi că va ajunge preşedintele Reichului şi 
trebuia să-şi respecte cuvîntul. Dar,.ca în toate ce- 
lelalte probleme, „destinul“. voia ca Hitler să-şi cro- 
iască drumul spre țintă numai printre cadavre. 

în anul 1933 — cînd Hitler deveni cancelar al 
Reichului — Hindenburg, preşedintele republicii, 
împlinea 86 de ani. Problema succesiunii devenea 
din ce în ce mai actuală. Toţi cei din anturajul lui 
Hindenburg ştiau de existența unui testament poli- 
tic mai vechi al mareşalului. Dar, cu excepția a doi- 
trei intimi, nimeni nu aflase de un codicil la testa- 
ment, redactat recent de bătrîn. Datorită unei 
indiscreţii, Hitler fu pus în curent cu conţinutul aces- 
tui nou document. Hindenburg cerea ca urmaşul lui 
să fie von Pappen, vicecancelarul Reichului.” 

In aceeaşi perioadă se ivi un grav conflict între 
Reichswehr — armata legală a Reichului — şi tru- 
pele de asalt ale lui Hitler. 

Prin Tratatul de la Versailles, Germania era 
oprită să se reînarmeze. Dar conducătorii Germaniei 
începuseră să lucreze la reînarmare încă înainte 
de a fi semnat Tratatul de la Versailles. Acest 
lucru, însă, nu-i împiedica să devină tot mai stă- 
ruitori în pretenţiile lor față de Franţa şi Anglia de 
a li se da voie să-și refacă armata. Anglia se 
arătă — de altfel se arătase mai de mult — bine- 
voitoare în această problemă, dar Franța avea o 
obiecţie : trupele din S.A. Franţa nu vedea cu ochi 
buni trupele din S.A, care, de cînd a venit Hitler la 
putere, ajunseseră atît de agresive şi gălăgioase, 
încît atrăgeau atenția puterilor străine asupra lor. 
Era tocmai ceea ce supăra mult şi pe conducătorii 
politici de răspundere ai Germaniei care nu voiau 
ca în momentul cînd ei cer autorizația legală de 
a-şi reconstitui forța militară, să li se poată re- 
proşa că au gata reconstituită o armată, cum este 

armata S.A. care cuprindea trei milioane de inşi 
perfect instruiți şi înarmaţi. 

“Pe de altă parte, nici şefii militari ai Reichswehru- 
lui — reprezetanțţi ai aristocrației şi ai marii bur- 
ghezii germane — nu voiau să tolereze existenţa 
unei forţe militare, care ar putea ştirbi autoritatea 
lor. Şi, în același timp, atît factorii de răspundere 


ai Germaniei — industriaşii, moşierii, bancherii — 
cît şi ofițerimea din Reichswehr, nu puteau accepta 
ideea ca Hitler — care este o creație a lor — să 


dispună în stat de o forță militară care creştea me- 
reu şi care, mîine, i-ar putea mătura pe toţi. Ei 
aveau nevoie de Hitler — de un zeu al sudălmilor 
şi al răcnetetor, în fața căruia să se încline şi în 
balivernele căruia -să creadă poporul german, 
dar n-aveau nevoie de nişte bande gâlăgioase 
care ar scăpa de sub controlul lor. 

Şi iată că tocmai cînd conducătorii politici şi 
Reichswehrul — care aveau de partea lor pe Hin- 
denburg — plănuiau desființarea S.A.-ului, Röhm, 
creatorul şi conducătorul S.A.-ului, cerea celui mai 
bun prieten al său, Hitler — drept răsplată pentru 
serviciile pe care i le-a adus ca să ajungă stăpîn 
al Germaniei — să-i dea lui comanda supremă a 
Reichswehrului, care ar urma să fie contopit cu 
S.A.-ul. 

Indignaţi, Hindenburg, bancherii, industriaşii, ge- 
neralii cerură grabnica lichidare a S.A.-ului. Spre 
a-l convinge pe Hitler să nimicească propriul său 
partid, adică să-și taie singur craca de sub pi- 
cioare, șefii Reichswehrului îi dădură a înţelege că 
dacă vrea ca ei să-l ajute să ajungă președinte -al 
Reichului, atunci să dizolve imediat S.A., pe orice 
cale va crede el de cuviință. 

Hitler alese calea proprie temperamentului său 
de trădător şi asasin: recurse la crimă. Cu excesul 
de zel specific slugilor, Hitler a făcut mult mai 

mult decît îi ceruseră stăpînii: în noaptea de 30 
iunie 1934 porunci. să fie împuşcaţi cei mai devotați 
prieteni ai săi din S.A., în cap cu cel mai scump 
prieten al său, Ernst Röhm. 

Pretextul ? 

Röhm ar fi pus la cale un complot împotriva lui. 
Dar, sub acelaşi pretext al complotului, Hitler su- 
primă în acea noapte, printre alţii, şi pe cei mai 
intimi colaboratori ai lui von Pappen, rivalul său 
la preşedinţia Reichului. Pe von Pappen, pe care-l 
ştia direct sub protecţia lui Hindenburg, nu îndrăzni 
să-l suprime. Dar, sub cuvînt că-i apără viața, îl 
sechestră. Era un mijloc de intimidare care izbuti. 
Von Pappen nu se mai putea gîndi la scaunul de 
preşedinte al Reichului. Era mulțumit să scape cu 
viața. 

După măcelul din noaptea de 30 iunie 1934, Goe- 
ring şi ceilalți complici ai lui Hitler din anturajul 
lui Hindenburg, obţinură din partea lui Hindenburg, 
senilul preşedinte al Germaniei, o telegramă către 
Hitler, cu următorul conţinut : 


„Din rapoartele care mi-au fost prezentate, re- 
zultă că, mulțumită enengiei dumneavoastră şi gra- 
ție curajului de care aţi dat dovadă, cu riscul vieţii 
dumneavoastră, încercările de înaltă trădare au dat 
greş. Ați salvat poporul german de o mare primej- 
die. Trebuie să vă exprim profundele mele mulțu- 
miri şi întreaga mea recunoştinţă.“ 

A 

Hitler avea acum un certificat prin care însuşi 
Hindenburg îl recunoștea ca salvator al Germa- 
niei. Documentul acesta, însă, îşi căpătă adevărata 
lui valoare, numai după ce fu întăritde un certificat 
pe care generalul Blomberg, ministrul de război al 
Reichului — respectindu-şi cuvîntul dat lui Hitler 
că-i va uşura drumul spre preşedinţie dacă se lea- 

pădă de trupele lui de asalt — i-l elibera prin urmă- 
toarele fraze cuprinse în proclamația către armată : 


„Cu privirea ascuţită a unui soldat şi cu un curaj 
care va fi citat ca exemplu, Fihrerul a atacat el 
însuşi, şi a nimicit pe trădători şi pe rebeli. Armata, 
care ține arma în mîini pentru toată națiunea şi 
care stă departe de luptele politice, va mulțumi 
Fihrerului și-i va fi devotată şi credincioasă.“ 


După o lună, în ziua de 2 august 1934, ziarele 
germane aduceau trei veşti la fel de importante. 

Prima : Hindenburg şi-a dat obştescul sfîrşit la 
ora 9 dimineața. 

A doua: în seara de ! august, cu douăsprezece 
ore înainte de a îi murit, Hindenburg ar îi semnat 
o lege care la articolul l prevedea că de aici 
înainte calitatea de președinte al Reichului și cea 
de prim-ministru al guvernului va fi exercitată de 
una şi aceeaşi persoană şi că ambele vor îi în- 
credințate lui Hitler; iar la articolul 2, că legea 
aceasta va îi pusă în aplicare în mod automat, la 
moartea lui Hindenburg. 

A treia: în ziua de 2 august, la 91/, dimineața, 
după o jumătate de oră de la moartea lui Hinden- 
burg, Reichswehrul a şi depus jurămînt în fața lui 
Hitler. 

Dar testamentul politic al lui Hindenburg? 

Hindenburg n-a lăsat nici un testament politic. 

Aşa susținea Hitler, printr-un comunicat apărut 
a doua zi — la 3 august — în toată presa nazistă 
şi redactat în termenii aceștia categorici: 


„Toate zvonurile care circulă cu privire la o pro- 
clamaţie postumă a Preşedintelui Reichului către 
poporul german sînt cu desăvîrşire tendenţioase. 
Mareșalul Hindenburg n-a lăsat nici un testament 
politic“. 


135 


Dar peste două săptămîni, la 15 august, agenţia 
de presă nazistă D.N.B. susţinea că: 


„La Obersalzberg, în Bavaria superioară, în nu- 
mele colonelului Hindenburg, fiul defunctului pre- 
şedinte al Reichului, vicecancelarul von Pappen a 
remis cancelarului Hitler un plic sigilat. conținînd 
testamentul politic al lui. Hindenburg. În numele 
cancelarului Hitler, von Pappen a dat publicităţii 
acest document, adresat poporului german şi can- 
celarului său.“ 


Testamentul publicat era compus din două părți: 
partea întîia, redactată în urmă cu 15 ani, cuprin- 
dea, de fapt, un rezumat al unor memorii publicate 
de mareșal mai de mult. 

Partea a doua era un codicil care, după o serie 
de «considerente 'politico-psihologice, se încheia 
astfel : 


„Mulţumesc Providenţei că, în amurgul vieţii 
mele, mi-e îngăduit să văd ceasul renașterii. Cance-: 
larul meu Adolf Hitler şi mişcarea lui au făcut un 
pas de 'o importanţă istorică spre marele ţel care 
constă în a aduce poporul german la o unitate de- 
săvirşită, în care toate diferențele de clasă şi de con- 
diții sociale să dispară. Știu că rămîne încă mult 
de făcut şi doresc din toată inima ca, după acest. 
act de restaurare şi de uniune naţională, să vină 
împăcarea qare va îmbrățişa întreaga patrie ger- 
mană. Părăsesc poporul meu cu credința fermă că 
ceea ce am dorit cu înflăcărare în 1919, ceea ce 
s-a copt pe încetul pină la 30 ianuarie 1933, va 
duce la totala îndeplinire a misiunii istorice a 
poporului nostru. Cu această speranţă în viitorul 
patriei, pot să închid ochii liniștit.“ 

În aceeaşi zi, Dietrich, şeful serviciului de presă 
al naziștilor, scoase în evidenţă, într-un discurs ros- 
tit la radio, importanţa acestor cuvinte din testa- 
mentul lui Hindenburg. 


„Pasajul în care defunctul preşedinte vorbeşte, 
în termeni elogioși, despre cancelarul Hitler — 
spune Dietrich — dovedeşte că Hitler este singurul 
succesor vrednic al preşedintelui“. 


Însuşi acest comentar ar fi fost suficient să facă 
suspect codicilul. Caracterul polemic al frazei lui 
Dietrich trăda că nu Hindenburg este acela care 
susține că Hitler ar fi singurul om vrednic să-i 
moștenească scaunul de președinte, ci însuși Hitler 
în persoană. 

Dar, în afară de acest comentar, care nu-i decît o 
dovadă abstractă, toate faptele concrete, petrecute 
în ultimele luni din ajunul morții lui Hindenburg — 
ca şi manevrele lui Hitler după moartea bătrînului 
— mărturiseau că acel codicil nu era decît un fals 
grosolan, care nu putea înşela pe nimeni. Codicilul 
purta data de 11 mai 1934. In mai 1934 se ştia că 
există un alt codicil — acela redactat, într-adevăr, 
de Hindenburg — prin care bătrînul îl indica pe 
von Pappen ca suocesor al său la preşedinţie. Acest 
codicil a dus la conflictul dintre von Pappen şi 
Hitler, care nu putea admite ca altcineva, în afară 
de el, să-l urmeze pe Hindenburg la preşedinţie 
Şi care era hotărît să facă orice pentru a-şi asigura 
succesiunea. Dacă Hitler ar fi avut cea mai mică 
indicație că Hindenburg mulțumește Providenţei că 
i l-a scos în cale şi că numai el este vrednic să-i fie 
succesor, nu şi-ar fi desființat, cu atîta uşurinţă, 
trupele de asalt. Dar tocmai teama că von Pappen 
— din voinţa lui Hindenburg — va îi mîine preşe- 
dinte al Reichului, l-a făcut pe Hitler să se supună 
presiunii stăpînilor lui şi să accepte pactul cu Blom- 

berg, care să-l ducă la asasinarea celor mai devotați 
prieteni ai săi. Teama de acest codicil l-a condus 
pe Hitler să asasineze, sub pretextul epurației, în 
noaptea de 30 iunie, pe colaboratorii direcţi ai lui 
von Pappen : pe von Bose, pe Jung şi von Decken, 
care cunoşteau dispoziţiile testamentare ale lui Hiu- 
denburg. Teama de acest codicil l-a împins la cea- 
laltă ticăloşie: legea din 1 august 1934 prin care 
Hindenburg l-ar îi numit succesor. Era ceva care 
mirosea a excrocherie de la o poștă. Faptul că știrea 
mortii lui Hindenburg apărea în acelaşi timp cu tex- 
tul legii prin care Hitler era numit succesor, de- 
monstra grosolănia conducătorilor nazişti. Presa 
lui Hitler anunța, cu cinism, că bătrînul Hinden- 
burg, cu douăsprezece ore înainte de a fi murit, 
ar fi semnat legea aceasta prin care-l numea pe 
Hitler urmaşul lui la preşedinţie. Or, legea aceasta, 
în loc să confirme autenticitatea codicilului, o anu- 
lează cu desăviîrşire. Din textul codicilului, care ar 
fi fost redactat cu trei luni înainte de moarte, re- 
zulta că Hindenburg „mulțumea Providenţei că în 
amurgul vieții lui i-a îngăduit să vadă ceasul re- 
naşterii“, al cărui autor ar fi „cancelarul său Adolf 
Hitler: şi mişcarea lui“. Dar cum este posibil ca: 
Hindenburg să mulțumească, în codicil, Providen- 
ței că i l-a scos în cale pe Hitler, şi totuşi să nu-l 
numească pe „salvatorul“ Germaniei succesor al său 
la preşedinţie? De ce Hindenburg, dacă a uitat 
să-și arate, în codicilul din 11 mai 1934, voința de 
a-l aduce pe Hitler ca succesor, nu s-a hotărit să 
semneze o lege în acest sens, cel puțin peste două luni, 
a doua zi după epuraţia din 30 iunie, cînd l-a consa- 
crat telegrafic și oficial ca salvator al Germaniei ? 
De ce acest Hindenburg, om la 86 de ani, care-şi pu- 
tea aștepta sfîrşitul din clipă în clipă, după ce a 
uitat şi la 11 mai și la 30 iunie să-i asigure lui 
Hitler scaunul de președinte, a mai lăsat să treacă 

o lună şi s-a hotărît să semneze legea numai cînd a 
intrat în agonie şi cînd nu mai știa ce este cu el? 
„De ce aceste uitări şi neglijenţe ? 

Iată de ce: 

Pentru că atîta vreme cît a trăit, Hindenburg nu 
s-a gîndit un singur moment să-l lase pe Hitler 
moştenitor şi pentru că atîta vreme cît a trăit, Hin- 
denburg nu şi-a modificat în nici un fel testamentul 
în care e menţionat numele lui von Pappen ca viitor 
preşedinte. Teama de cuprinsul adevăratului testa- 
ment al lui Hindenburg l-a adus pe Hitler la fabri- 
carea legii din 1 august — purtînd semnătura unui 
bătrin nonagenar în comă — și aceeaşi teamă l-a 
îndemnat pe Hitler să anunţe categoric, la 3 august, 
că nu există nici un testament al lui Hindenburg, 
pentru ca la 15 august — după ce s-a întîlnit la 
Miinchen cu von Pappen, care, ţinut sub teroare, l-a 
ajutat să redacteze un alt codicil — să anunţe tot 
atît de categoric că există un testament. 

Aşa a rezolvat Hitler şi problemea lui personală. 

Acuma, ce-i mai rămînea lui Hitler să facă spre 
a se putea mîndri că renaşterea germană, cel puţin 
în politica internă, este desăvîrşită ? 

“Să rezolve problema rasială ! 


VI 


Rasismul german n-a fost o născocire a lui Hitler. 
Pînă la înfrîngerea din 1918, rasismul cunoscuse, 
în Germania imperială, zile din ce în ce mai înflo- 
ritoare. Imperialiştii germani, încurajați de succe- 
sele obținute prin politica agresivă a lui Bismarck. 
se pregăteau, în mod serios, să cucerească pămîn- 
tul întreg. Pentru aceasta, însă, le trebuiau con- 
tingente cît mai mari de soldaţi, dispuşi să moară 
cu entuziasm de dragul unor afaceri din care nu 
avea să le iasă decît un locşor foarte modest 
într-o imensă groapă comună. Nimic nu poate 
sluji acest scop mai bine decît educația poporului 
în spirit rasist. Toată națiunea germană trebuia 
să fie pătrunsă de ideea că aparține unei rase su- 
“perioare, ceea ce-i dă dreptul să fie stăpînă peste 
toate celelalte popoare care sînt de rasă inferioară 
şi care, fiind de rasă inferioară, sînt incapabile să 
se conducă singure. 

Dar cine erau teoreticienii acestei îngimfări colec- 
live care tindeau să împingă poporul german la o 
nesocotire totală a drepturilor celorlalte popoare? 

Doi străini: un francez — Gobineau — şi un en- 
glez — I. H. Chamberlain. Dintre aceşti doi străini, 
cel mai înfierbîntat era englezul Chamberlain care, 
în aberația lui rasistă germanică, spunea că: 


„Nu este datorie mai importantă, mai imperioasă 
— astăzi sau mîine, n-are importanță ! — decît aceea 
de a se impune lumii limba germană. Datoria ori- 
cărui german, oriunde se află, în orice moment, este 

să silească pe ceilalți să vorbească germana, pînă ce 
limba aceasta va triumfa peste tot, cum triumfă ar- 
mata poporului german. Trebuie să se bage în capul 
oamenilor că cine nu știe germana este un paria. 
Germana trebuie șă devină o limbă universală!“ 


„Savanţii“ germani susținură această idioţie prin 
şi mai mari idioții „ştiinţifice“. Unul din cei mai re- 
putaţi propagandişti ai fuduliei naționale germane 
era un antropologist prusac, Woltman, care-şi per- 
mitea — într-o lucrare intitulată „Antropologia po- 
litică“ — să scrie observaţii rasiste de felul aces- 
teia : 


„Valoarea culturală a unui popor se măsoară 
după cantitatea de germanism care este în el. 

„Toţi marii francezi au craniul, pielea, tipul ger- 
manic... Rasa germană este chemată să ia pămîntul 
sub suzeranitatea sa, să exploateze comorile naturii 
şi forţele muncit... Celelalte rase sînt rase pasive... 
Germanul stăpînitor are pielea proaspătă şi albă, 
părul blond, statura impozantă, craniul prelung. 
Germanii sînt aristocrația umanităţii. Latinii, dim- 
potrivă, aparţin gloatei degeneraţilor. Racine, cu 
talia lui mijlocie, cu trăsăturile lui agreabile, cu 
privirea lui senină, era, incontestabil, de rasă ger- 
manică“, 


Deşi, personal, Woltman i-a văzut pe acești fran- 
cezi — cum s-ar 'zice — numai din auzite, nimic 
nu-l oprea să le atribuie o statură înaltă, un păr 
blond şi ochi albaştri care să facă din ei nişte ger- 
mani adevărați, Totuși, spre a fi şi mai șigur că 
nimeni nu va îndrăzni să le nege originea lor ra- 
sială germanică, Woltman mai aducea un argument: 
numele lor. În lucrarea sa „Germanii în Franţa“, 
Woltman scria: 


„Montaigne avea tenul trandafiriu şi părul blond. 
Voltaire avea şi el părul blond şi ochii albaştri. In 

afară de aceasta era înalt. Lafayette era şi el înalt 
şi avea părul blond şi ochi albaştri. Tot ce poartă 
trăsăturile rasei germanice este superior. Danton 
era blond cu ochi albaştri, ca şi colosalul Mirabeau, 
Toţi oacheșşii sînt de o inteligență inferioară, deoa- 
rece aparțin raselor pasive.‘ 

Sau : 

„Voltaire era de rasă germanică. De altfel, numele 
lui, Arouet, nu este o derivație a numelui german 
Anwid ? Diderot este o derivație a numelui Tictroh. 
Cît despre Gounod, însuşi numele mărturiseşte ori- 
ginea lui germanică, deoarece nu este altceva decît 
derivația numelui de Gunewald.“. 


Woltman, ca să ajute pe Wilhelm al II-lea în poli- 
tica lui imperialistă, recurgea la aceeaşi „metodă 
ştiinţilică“ folosită de un alt „savant“ ca și el, care. 
susținea că substantivul german „Fuchs“ (vulpe) se 
trage din latinescul „allopex“. Cum ? lată cum : din 
„allopex“, vulpea a devenit „lopex“ din „lopex“ — 
„opex“ din „opex“ — „pex“, apoi: „pix“, „pax“, 
„pux“ — „Fuchs“. 

La fel şi cu teoria rasistă a woltmanilor, care, 
pentru că Voltaire se numea Arouet şi pentru că 
Mirabeau era „colosal“, susțineau că poporul ger- 
man are dreptul la dominaţia lumii. 


„Dominația (lumii) aparţine Germaniei — scria 
un B. von Gissebrecht — pentru tă ea este o naţiune 
de elită, o rasă nobilă și pentru că i se cuvine, în 
consecință, să aibă autoritate asupra vecinilor săi, 
cum este de dreptul și datoria oricărui om înzestrat 
cu mai mult spirit şi cu mai multă forţă, de a-şi exer- 
cita autoritatea asupra indivizilor mai puțin bine în- 
zestraţi sau mai slabi care-l înconjoară.“ 


Un altul, Jung Stilling, spunea: „Germania, atît 


prin populaţia ei, cît şi prin cunoştinţele ei so- 
lide, este mama restului Europei.“ 

În septembrie 1901 se puteau citi în Die Zukunit 
următoarele rînduri : „...Este vădit sensul istoriei ca 
rasa albă, sub conducerea Germaniei, să ajungă la 
dominaţia reală şi definitivă a lumii.“ 

In 1904, prinţul de Bülow, ministrul de externe al 
lui Wilhelm al II-lea, declara într-un discurs : ,,...Re- 
gele trebuie să fie în capul Prusiei; Prusia — în 
capul Germaniei; Germania — în capul universului.“ 

Sînt cîteva — foarte puţine — exemple de răc- 
nete imperialiste, care ne arată că rasismul era, încă 
sub regimul lui Wilhelm al II-lea, viu şi bătăios şi 
că numai catastrofa din 1918 i-a pus, pentru scurt 
timp, surdină, spre a fi reluat de către național- 
socialişti. 

Hitler, deci, n-are nici măcar meritul de a fi au- 
torul rasismului german. Un singur lucru i se poate 
recunoaşte, fără nici o tocmeală: că, datorită mij- 
loacelor de propagandă pe care i le-au pus la înde- 
mînă marea finanță şi industrie, a izbutit să im- 
prime bolboroselilor ideologice rasiste — care, sub 
Wilhelm al II-lea, aveau asupra mulțimilor o in- 
fluență destul: de superficială — un caracter atît 
de obsedant, încît să degenereze într-un adevărat 
delir naţionalist. 

Dar nici: aici meritul n-a fost atît al lui Hitler, 
cît al împrejurărilor politice. Inainte de război, pe 
vremea lui Wilhelm al II-lea, pătura burghezo-feu- 
dală îşi justifica rasismul numai prin ambițiile ei 
imperialiste, pe cînd, după război, naziștii lui Hitler 
dădeau rasismului o justificare mult mai. suscepti- 
bilă de a prinde mase mari de naivi în plasa lor 
electorală. In primii ani de după înfrîngere, parti- 
dul naţional-socialist susținea că Germania a ajuns 
la dezastrul din 1918, numai pentru că poporul ger- 
man şi-a pierdut unitatea de rasă. Prin unitatea 
de rasă, Hitler înțelegea puritatea de rasă. Germa- 
nii şi-au pierdut puritatea de rasă prin amestecul 
lor cu evreii și cu — a se citi bine — cu comuniștii. 

In vinele poporului german — zicea Hitler — nu mai 
curge sîngele de rasă pur ariană care curgea în yi- 
nele vitejilor strămoşi teutoni. Hitler era — cum 
s-ar zice — perfect informat, de către marea îinanţă 
şi industrie, că vitejii străbuni teutoni au fost arieni. 


Ce-i asta: arieni? 

Arienii ar fi fost un popor care, cu cîteva mii de 
ani în urmă, ar fi locuit în regiunea fluviului Oxus, 
sau Amudaria, din Turkestan. Cercetările savanților 
au dus la concluzia că din acești arieni se trag — 
cine ? Străbunii teutoni ? Și ei. Dat aceiaşi savanţi 
susțin că, în afară de teutoni, sînt de origine ariană 
şi ceiţii (spaniolii), şi grecii, şi latinii, şi slavii. 
Totuşi, Hitler susţine că adevărații arieni sînt nu- 
mai germanii. Admitem și lucrul acesta: singurul 
popor european care vine din ţara Oxus ar fi poporul 
german. Sîntem de acord. Ei şi ? Dacă germanii vin 
din ţara Oxus, ce ne priveşte pe noi? 

Ne privește, deoarece faptul că germanii vin din 
țara Oxus le dă 'dreptul la dominaţia lumii. 

Nu este sarcina noastră să cercetăm de ce i s-ar 
cuveni lui Hitler dominaţia lumii numai pe motivul 
că stră-străbunicii lui ar îi trăit, în urmă cu cîteva 
mii de ani, pe malurile fluviului Oxus din Turkes- 
tan. O singură întrebare se pune: dacă. după opinia 
hitleriştilor, un german poate pretinde dominaţia lu- 
mii pentru că ar fi originar din regiunea fluviului 
Oxus, din Turkestan, PE CARE A PĂRĂSIT-O 
ACUM CITEVA MII DE ANI, atunci ce ar mai pu- 
tea pretinde băștinașii, care au trăit acum cîteva mii 
de ani şi continuă să trăiască și astăzi pe malurile 
aceluiaşi fluviu Oxus, din Turkestan, fără să-l fi 
părăsit un singur moment ? 

Ce spunea, aşadar, Hitler? Că poporul german 
este de origine ariană şi că această origine ariană 

constituia, odinioară, forța vitejilor strămoşi teutoni, 
dar, că, în decursul vremii, sîngele pur arian al ger- 
manilor a fost amestecat cu sîngele unor rase stră- 
ine şi, mai ales, cu sîngele rasei evreieşti. Acest mai 
ales aparţine lui Hitler. In „Mein Kampi“-ul său, 
Hitler închină un capitol uriaş infiltraţiei catastro- 
fale a sîngelui evreiesc în vinele poporului german. 
După înseși afirmaţiile lui, evreii s-ar fi pripășit în 
Germania încă în urmă cu o mie de ani. În acest 
răstimp de un mileniu, germanii s-au încrucișat cu 
această rasă evreiască inferioară, cea mai inferioară 
rasă din lume, şi, puţin cîte puțin, şi-au pierdut ca- 
racteristicile care făceau  mîndria nobililor, mîndri- 
lor, invincibililor 'străbuni teutoni. 

Ce au fost aceşti nobili, mîndri, invincibili stră- 
buni teutoni ? 

Un trib de năvălitori care, ca toate triburile de nă- 
vălitori de pe atunci, se ţinea de crime şi jafuri. 
Parcă au ştiut teutonii aceia cam ce trebuie să facă 
spre a fi demni de strănepoțţii lor din partidul 
naţional-socialist, atit de mult seamănă isprăvile i 
de atunci cu isprăvile săvîrşite de bandele S.A. 
cei. doisprezece ani de regim hitlerist. 

Dar să revenim la subiect. 

Rasismul propovăduit de Hitler, aşadar, avea un 
-sens mult mai cuprinzător decît rasismul lui Wilhelm 
al II-lea. De aceea, spre deosebire de regimul lui 
Wilhelm al II-lea — care făcea din rasism un instru- 
ment de educaţie numai oficios — Hitler a ridicat 
această doctrină fascistă la rangul unei politici ofi- 
ciale, de sțat, pentru că nu se mulțumea să scoată 
din rasism numai efecte literare electorale, ci să facă 
din el un cîmp principal de activitate politică di- 
versionistă. | 

Ce afirma Hitler că tinde să realizeze prin acțiu- 
nea lui rasistă ? 

Să elimine din sînul poporului german pe toţi 
cei de sînge străin şi, în primul rînd, ceea ce nu mai 

este nevoie să subliniem, pe cei de sînge evreiesc şi 
comunist. Prin eliminarea acestora, sîngele po- 
porului german se va purifica. Prin purificarea sîn- 
gelui său, poporul german se va regenera. Prin re- 
generare, poporul german îşi va recăpăta nobilele 
atribute fizice şi psihologice care făceau, odinioară, 
fala speciei teutonice. Prin recăpătarea atributelor 
teutonice, poporul german va ajunge din nou un 
Herrenvolk — un popor de stăpîni. lar de îndată 
ce — prin renașterea virtuţilor lui teutonice — va 
redeveni ceea ce a fost cîndva: un popor de stă- 
pîni, poporul german va putea reclama — şi ni- 
meni nu va cuteza să-i refuze — dominaţia lumii. 

Că teutonii n-au fost niciodată stăpînii lumii, 
n-are a face. N-are, de sigur, de-a face că în istoria 
de o mie de ani a Germaniei nu s-a putut pomeni, 
vreodată, de vreo dominație germană asupra lumii, 
cînd despre o unitate statală germană nu s-a putut 
vorbi decît abia în ultimul sfert al veacului trecut. 

În anii de după primul război mondial, unitatea 
germană a fost contracarată, mai întîi, de conducă- 
torii Franţei învingătoare, care preferau să aibă ca 
vecină o Germanie pulverizată în zeci de regate, 
principate şi ducate mici și slabe, şi apoi, de o se- 
rie de aventurieri germani, dornici de a juca un rol 
de frunte într-un stat german oarecare. Astfel, ciţiva 
ani la rînd, guvernele franceze au lucrat, prin co- 
mandanții armatei lor de ocupaţie în Germania, 
împotriva unității germane, în cea mai strînsă cola- 
borare cu acești politicieni germani care trădau in- 
teresele poporului german pentru a-şi satisface 
ambițiile. 

Şi cine se găsea printre aceşti trădători germani 
care au ajutat armata franceză de ocupaţie în ac- 
țiunea ei separatistă ? 

Hitler ! Adolf Hitler ! 

Sub titlul „Le Quai d'Orsay“ (sediul de la Paris 
al ministerului de externe al Franţei), un scriitor 

francez, Paul Allard, publica, în anul 1939, o lucrare 
cu privire la perioada în care Hitler era un agent 
al francezilor. 


„La 1 mai 1920 — scria Paul Allard — caporalul 
Adolf Hitler îşi dă demisia din Reichswehr. Din 
acea zi, el nu mai primeşte solda sa militară şi 
traiul lui este o enigmă pentru camarazii lui din 
partid. Nimeni nu știe din ce trăieşte. In iulie 1921, 
unii, dintre membrii partidului (naţional-socialist — 
n.a.) lansează împotriva lui un manifest — al că- 
rui autor este vechiul lui prieten Anton Drexler — şi 
în care se poate citi: «Cîțiva camarazi l-au întrebat 
care sînt, de fapt, veniturile lui. De fiecare dată l-au 
apucat furiile. Pină astăzi a fost cu neputinţă să 
scoatem de la el cel mai mic răspuns.»“ 


Silit de prieteni, Hitler dă în judecată pe autorii 
manifestului. La tribunal explică: primeşte bani 
cînd ţine cuvîntări pentru Liga rasistă ofensivă şi 
defensivă. 

„— Dar aceasta nu vă ajunge să trăiţi! 

— Mâănînc ba la unul, ba la altul!“ 

Cîtva timp după aceea, jurnalul Curierul bavarez 
pomeneşte despre un ofițer francez cu care Hitler 
se afla în relaţii suspecte. Împins de prieteni, Hitler 
dă ziarul în judecată. Dar, şi de data aceasta, Hitler 
în loc să răspundă care este adevărul, acoperă par- 
tea adversă de injurii. Avocatul lui Hitler cere 
suspendarea şedinţei pentru cîteva minute. Dar cînd 
să se reia dezbaterile, Hitler dispăruse. 

După cîțiva ani, acelaşi Curier bavarez reia cam- 
pania împotriva lui Hitler. 


„In numărul său din 23 aprilie 1931 — scrie au- 
torul cărţii din care cităm — ziarul Curierul bavarez 
demonstrează că Hitler era în strînse relaţii cu d. 
Heinz. Cine e domnul Heinz? Este şeful mișcării 
separatiste în Palatinat. Proprietar funciar la Or- 

bis, s-a făcut proclamat de către autonomiştii din 
Palatinat președinte al guvernului autonom, al cărui 
sediu este la Spire (sau Speier), sub protecţia baio- 
netelor franceze ale generalului Metz, comandantul 
trupelor noastre (franceze — n.a.) de ocupaţie în 
Palatinat. Acuzaţia era gravă deoarece se ştie că 
Heinz are cu generalul Metz aceleași raporturi de 
„afaceri“ pe care doctorul Dorten, şeful mişcării 
separatiste renane, le avea cu generalul (francez — 
n.a.) Mangin. 

«Un alt jurnal, Reichsbanner, oficiosul unei or- 
ganizații militare de dreapta de felul „căştilor de 
oţel“, vine în ajutor. In cursul unei campanii în- 
verşunate, ziarul îl acuză pe Hitler că minte cînd 
pretinde că nu-l cunoaşte pe Heinz. Și-l provoacă: 

— Dă-ne în judecată! 

Timp de un an, Hitler face pe mortul. Dar în tața 
atacurilor stăruitoare ale ziarului, Hitler este silit 
să se execute şi dă Reichsbannerul în judecata tri- 
bunalului din Frankenthal, localitate din apropie- 
rea Miinchenului. Primul martor, d. Roemer, pri- 
mar foarte onorabil, binecunoscut în Palatinat, de- 
clară: 

Ştim că Heinz era de acord ca Hitler să mo- 
bilizeze zece mii de tineri în Palatinat şi să facă un 
“putsch. In 28 decembrie 1923 am asistat la o întru- 
nire a comisiei interaliate — unde l-am întîlnit pe 
Heinz. l-am reproşat că pactizează cu francezii. El 
mi-a răspuns: „Mi-am făcut putschul cu cei de pe 
malul drept (al Rinului) şi cu Hitler“. 

Un alt martor, d. Bley, vicepreşedintele Palatina- 
tului, declară: 

— Heinz era prietenul meu. In mai multe rînduri 
mi-a spus că era de acord cu Hitler. La sediul co- 
misiei interaliate, la Spire, unde se găsea generalul 
Metz, am putut să-mi dau seama că lumea era per- 
fect informată asupra putschului Hitler-Ludendort. 


i 148 


Un al treilea martor, Schmitz-Eppers, declară: 

— Pe vremea cind făceam în Landshut (Bavaria 
de jos) un turneu de conferințe pentru organizaţia 
„Freie Bauernschaft“, în toamna anului 1922 l-am 
întîlnit pe Heinz. Heinz mi-a spus că va avea a doua 
zi dimineaţă, la München, o întrevedere cu Hitler 
şi m-a rugat să-l întovărășesc. Am consimţit. Intre- 
vederea a avut loc în biroul lui Hitler din Cornelius- 
Strasse. Felul în care Hitler şi Heinz s-au salutat 
îmi dovedi că nu se vedeau pentru întîia oară.“ 


Dar Hitler neagă. Nici nu l-a văzut vreodată p 
acest Heinz. 


„Atunci se petrecu o scenă patetică. Sora lui Heinz 
(martoră în proces) — care a fost asasinat în chip 
misterios cînd îşi lua, ca de obicei, masa de seară 
la hotelul Wittelsbach din Spire — se aruncă asupra 
viitorului stăpîn al Germaniei şi, fluturînd o foto- 
grafie, îi strigă: 

— Nu cunoşti fotografia nenorocitului meu frate ? 
Indrăzneşti s-o spui? Pretinzi că este imposibil ca 
un patriot german să stea de vorbă cu Franţa? 
Minţi! Ai început tratative cu un general francez 
şi cu un diplomat francez! 

Şi sora lui Heinz arătă tribunalului fragmente 
din jurnalul ei intim în care ea notase, de patru 
ori, întrevederile dintre Hitler şi fratele ei la 
München : 

— Ori de cîte ori fratele meu se întorcea de la 
Miinchen, îmi spunea: „Am să întreprind o miş- 
care în Palatinat şi, după aceea, în Renania. În 
același timp, Hitler va merge asupra Berlinului.“ 


Mai departe, autorul scrie: 


„Un martor ocular al asasinării lui Heinz, la 
Spire, d. Gedye, trimisul special al ziarului Times, 
scrie, impresionat de faptele pe care le-a văzut, o 

broşură intitulată „Die Revolver-Republik“ (Re- 
publica revolverului) care fu imediat confiscată, 
Broşura se termina cu fraza aceasta: „Franţa s-a 
lăsat tîrîtä într-o intrigă cu Hitler.“ 


Un funcționar diplomatic francez a dat autorului 
cărţii următorul detaliu : 


„In 1932, în momentul în care devenea evident 
că Hitler va veni, în curînd, la putere, s-au făcut 
demersuri presante în toată presa germană spre a 
fi dată publicităţii o chitanţă semnată de Hitler, 
care dovedea, în chip de nedezminţit, că a fost 
subvenționat de fondurile secrete (franceze). În acel 
moment, presa germană era încă liberă și poporul 
german ar fi putut să judece prin ce mijloace a fost 
ajutat Hitler în ascensiunea sa. Dar aceste -demer- 
suri se izbiră (în Franța — n.a.) de un veto cate- 
goric. Obiecţia era că această revelație ar fi agravat 
nemulțumirea pe care Anglia şi America o manifes- 
taseră, deja, faţă de Franţa, cu privire la mişcarea 
separatistă renană.“ 


Dar au trecut anii, conducătorii politici ai lumii 
capitaliste şi-au modificat punctele lor de vedere, 
iar Hitler, fostul agent al armatei franceze de ocu- 
paţie din Germania, a ajuns şef al unei Germanii 
unificate. Nu este, deci, locul să ne ocupăm de pro- 
blema unităţii statale germane ci să ne întrebăm: 
prin ce mijloace se gîndea Hitler să purifice sîn- 
gele german ? 

Prin legi severe; şi acolo unde legile n-ajung, 
prin măsuri, la nevoie, şi mai severe. 

Şi în cît timp se angaja Hitler să facă din po- 
porul german un popor de sînge curat teutonic, în 
drept să reclame dominaţia lumii ? 

Dacă în opoziţie, Hitler înlocuia scadenţele fixe 
prin clasica dată abstractă: „Cînd vom veni la 

putere !“, atunci cînd a venit la putere, a pus și un 
termen. precis: pînă în patru ani. Atît a cerut el 
prin declaraţia lui din 1 februarie 1933: patru ani. 
In patru ani, Hitler se obliga să purifice sîngele 
poporului german, degenerat prin amestecul cu cele 
două „rase inferioare“ — evreiască şi comunistă — 
şi să-i redea o vigoare și o măreție demne de „no- 
bila“ rasă pur teutonică. 

Prin ce se deosebește un german degenerat de un 
german de rasă curat teutonă? 

Am văzut: prin tip! Savanțţii rasişti o spun ca- 
tegoric: un german adevărat are statura înaltă, 
ochii albaştri şi păr blond. Asta se cheamă a fi de 
tip nordic, adică germanic. Numai cine e de tip 
nordic, adică cine a venit din sud, din țara Oxus, 
şi cine are picioare lungi, părul blond şi ochi al- 
baștri poate fi numit om. Un scriitor rasist, Herman 
Hauch, o spunea pe șleau, într-o carte intitulată: 
„Neue Grundlagen der Rassentorschung“ (Noi baze 
pentru cercetarea rasei) : 


„Omul nenordic are o poziţie intermediară între 
omul nordic (adică germanic) și animal, în primul 
rînd maimuţă... De aceea el nu este un om deplin, 
în general el nu este om, în opoziție propriu-zisă 
cu animalul, ci numai o tranziţie, o fază interme- 
diară. Deosebirea principală a însuşirilor caracte- 
ristice ar duce, deci, la antiteza : om-animal, aşa că 
omul nenordic ar fi considerat ca făcînd parte 
din lumea animală cu totalitatea caracterelor ei ne- 
nordice, iar, avînd în vedere poziţia intermediară 
a majorităţii însuşirilor lui, el nu ar putea îi numit 
decît sub-om, om inferior. Aşadar, putem să sta- 
bilim următoarea 'lege de bază a ştiinţei rasiste: 

Nu există nici o însușire fizică sau psihică care 
să justifice noţiunea „omenire“ spre deosebire de 
„animale“. Există numai deosebiri între omul nor- 

dic, pe de o parte, şi animalul, în general, pe. de 
alta, inclusiv omul, respectiv sub-omul nenordic, ca 
fază de tranziţie.“ | 


Şi, pornind la indicaţii precise, acelaşi Hauch 
spune: . 


„La oamenii nenordici, dinţii nu sînt în raport 
cu îngustimea maxilarului superior. Acţiunea de a 
mesteca a nordicilor le îngăduie să mănînce cu 
gura închisă, în timp ce oamenii de alte rase fac, 
cînd mănîncă, un zgomot ca animalele. Gura nor- 
dică are o atracţie specială pentru sărutat, în timp 
ce gura nenordică, cu buze groase, foarte deschise, 
are o predispoziţie către lubricitate animalică. Ne- 
nordicii vorbesc cu mîinile şi cu picioarele, în timp 
ce omul nordic,rămîne calm şi vorbeşte cu mîinile 
în buzunar. În mod general numai rasa nordică 
poate produce sunete de o absolută puritate, în timp 
ce: nenordicii au 'accentul dezgustător, încurcat, 
animalic. Dacă nenordicii sînt mai înrudiţi cu mai- 
muţele decît oamenii nordici, de ce nu se împere- 
chează cu maimuţele mai degrabă decit cu nordicii ? 
Răspunsul e' simplu: nu e de loc dovedit că nenor- 
dicii nu se pot amesteca cu maimuţele.“ 


Pe de altă parte, un hitlerist, Johan. :Ernest 
Scholtz, membru 'al oficiului rasial nazist (,Ras- 
seamt“) scria, în 1936, următoarele despre originea 
rasială a scrumbiilor din Marea Nordului: 


„Scrumbiile care sînt pescuite pe lîngă coastele 
germane, morvegiene şi olandeze, care trăiesc în 
Marea Nordului, se disting de scrumbiile bretone 
sau ruseşti prin trăsături care te izbesc de la prima 
“vedere. Scrumbia nordică este mai mare şi mai gra- 
să, în timp ce acelea care trăiesc mai la sud, sînt 
mai mici şi mai slabe. In regiunea Iutlanda se 
-observă prezenţa unei scrumbii rezultate. din încru- 

cişarea scrumbiei nordice cu cea slavo-baltică. Pes- 
carii n-o prind cu plăcere, pentru că nu are o carne 
destul de bună. Ea serveşte mai ales pentru hră- 
nirea focelor de prin parcurile zoologice. După cum 
se vede, încrucișarea diferitelor rase de scrumbii este 
periculoasă pentru scrumbia de nord, care va sfîrşi 
prin a fi absorbită de rasa fără valoare a scrum- 
biei orientale.“ 


Nu ne vom mai întreba, aşadar, de ce X-ul lui 
Hauch, fiindcă e înalt, blond și are ochi albaştri, 
e de rasă superioară unui Y, care e mic de stat, ca- 
staniu şi are ochi căprui şi nici dacă scrumbia nor: 
dică a lui Scholtz are păr blond sau negru. Nu ne 
vom întreba apoi de ce Xiii, fiindcă sînt blonzi, 
constituie un popor de stăpîni şi Y-ii, fiindcă sînt 
castanii, constituie un popor de sclavi. Și nici de 
scrumbii nu vom întreba. Savanţii Hauch şi Scholtz 
ne răspund şi la prima şi la a doua întrebare: 
oameni adevăraţi şi scrumbii adevărate pot îi nu- 
mai de tip nordic. Ceilalţi sînt animale. Noi vrem 
să stabilim aci numai acest lucru: că Hitler, cînd 
a deschis ochii asupra realității politice germane, 
a constatat cu groază că: 

poporul german a degenerat şi s-a îndepărtat 
mult de tipul nordic, originar teuton, care strălucea 
prin frumuseţea, geniul şi vigoarea sa, fiindcă era 
blond, înalt şi avea ochi albaştri; 

că degenerarea aceasta a dus poporul german 
la dezastrul din 1918 şi că această degenerare se 
datoreşte încuscririi spurcate cu evreii și cu co- 
muniştii. 

După aceea, trebuie să precizăm că: 

Hitler, în fața acestei îngrozitoare descoperiri, a 
hotărît să salveze poporul german de la moarte; 

că, după opinia lui Hitler, singura salvare a po- 
porului german stă în purificarea sîngelui său de 
orice infiltrație străină ; 

că Hitler garantează poporului german că, prin 
purificarea sîngelui său, îşi va reciştiga toate ca- 
racteristicile strămoşescului tip nordic teuton — 
adică îşi va recîştiga statura înaltă, părul blond şi 
ochii albaştri, care să-i dea dreptul să pretindă 
şi să obțină dominația lumii; 

şi că el,. Hitler, cere patru ani, numai patru ani, 
ca, prin legi și măsuri potrivite, să redea poporului 
german statura înaltă, părul blond şi ochii al- 
baştri. 


` N 


In patru ani — numai în patru ani — marele 
Adolf se angaja să facă din oricare german dege- 
nerat — pitic, cocoşat, oacheș, chior, olog, slab, 
gras, cum o fi — un teuton adevărat, înalt, blond 


şi cu ochi albaștri. Deci, pe scurt: în patru ani, 
Hitler se făcea forte să transforme un popor „de- 
generat“, de 60 milioane de suflete, într-un popor 
regenerat, de tip unic, înalt, blond, cu ochi albaștri. 

Şi ce se va întmîpla, după patru ani, cînd toţi 
germanii vor fi înalți, blonzi şi cu ochi albaştri? 

Ceea ge este de la sine înțeles să se întîmple: 
vor obţine dominaţia lumii. Va fi încoronarea luptei 
pentru triumful rasei ariene, sub semnul crucii în- 
cîrligate, a cărei autenticitate ariană este demnă 
de întreaga teorie rasistă a bancherilor. Rasiştii 
afirmau că zvastica, hackenkreuz-ul sau crucea în- 
cîrligată — ar fi un simbol al rasei ariene. Numai 
că, afirmaţiile acestea se întemeiau pe aceleaşi 
adevăruri ca şi toate celelalte afirmaţii ale „oame- 
nilor de ştiinţă“ rasişti. Simbolul rasei alese ariene 
din regiunea Oxus se găsește, de multe-multe 
veacuri, pe obiectele de piele din Sudanul african, 
pe obiectele de artă primitivă din Congo şi în Sta- 
tele Unite, în regiunea fluviului Mississippi, la 
pieile roșii din Pueblo. Așa că rasiștii ar fi avut 
de ales una din două: ori să admită că zvastica nu 
este un simbol al rasei ariene,/ori să accepte ca 
frați, în „aristocratica familie ariană“, pe negrii 

din Sudan şi Congo şi pieile roşii din Mississippi 
şi, în acest caz, să împartă cu ei dominaţia lumii. 


* 


+ * 


Pentru orice om de bun simț, succesul de care 
s-a bucurat în Germania rasismul, acest miş-maş, 
nici măcar pseudoştiințific, ci antiştiințific, de teorii 
întortocheate, încîlcite, confuze, pline de antimonii 
şi contradicții stupide şi grosolane, nu poate fi de- 
cît un exemplu, respingător și totodată îngrijoră- 
tor, al ușurinții cu care demagogia poate opera 
asupra unor inși slabi, dezorientaţi și flămînzi, 
care şi-au închipuit că dacă se vor lua după Hitler 
şi vor crede că se trag din țara Oxus, vor căpăta, 
pe loc, picioare lungi, păr blond şi ochi albaştri şi 
o dată cu acest inventar fiziologic, vor primi — 
ceea ce era mai interesant decît toate — şi o bu- 
cată de pîine cu unt. 

Foamea, ajutată de ignoranță, a împiedicat pe 
aceşti oameni să vadă, mai întîi, că a vorbi despre 


o puritate de rasă — după milioane de ani de la 
apariția primelor făpturi cu care şi-a făcut începu- 
tul specia umană — este în fond o nerozie sau o 


șarlatanie şi, după aceea, că a vorbi, în special, 
despre o puritate de rasă a poporului german este 
o nerozie, sau o şarlatanie încă și mai mare. Numai 
un isteric şi un escroc ca Hitler, împins din spate 
de o asociaţie de capitalişti, deştepţi și escroci, putea 
vorbi despre o puritate de rasă care a fost pier- 
dută — „prin încrucișări spurcate“, cu evreii şi cu 
partidul comunist — dar care poate îi regăsită, prin 
simpla adeziune la partidul naţional-socialist: 
Aceasta, pentru că dacă există vreun popor care 
poate vorbi mai puțin decît oricare altul despre o 
puritate de rasă, acela este tocmai poporul ger- 
man. Însăși afirmația rasiştilor că germanii sînt 
coboritorii triburilor teutonice pledează împotriva 

purității de rasă a germanilor, deoarece, teutonii, 
nişte năvălitori nomazi ca şi cimbrii — care se 
învîrteau, şi ei, prin ținuturile germanice — proce- 
dau aşa cum procedau și hunii lui Atila şi toate tri- 
burile năvălitoare de pe vremea aceea, în materie 
sentimentală : furau fete și femei de alt neam din 
ținuturile vremelnic <cotropite de .ei, şi le făceau 
mame teutone, care le dădeau copii de cea mai 
curată extracţie ariană şi teutonă. Pe vremea aceea. 
însă, nu se iviseră rasiştii naţional-socialişti, aşa 
că nici străbunii teutoni nu-și dădeau cine ştie ce 
osteneală să analizeze, în prealabil, în laboratoa- 
rele lor. rasiale, sîngele: cutărei sau cutărei femei 
cu care aveau chef să se drăgostească. Se drăgos- 
teau şi atît. Și din fructul dragostei lor, dacă era 
de sex masculin, făceau soldaţi integral teutoni, iar 
dacă era de sex feminin, făceau, cum este ușor de 
înțeles, nişte mame integral teutone. Teutoni ari- 
eni — unii înalți, alții mai puţin înalţi, unii blonzi, 
alții mai puțin blonzi, unii cu ochii albaştri, alţii cu 
ochi mai puțin albaştri şi așa mai departe. 

Cit despre bătăliile lor, ce să mai vorbim! Au 
fost, bătălii mari, dar nu toate au avut un sfîrșit 
glorios. Cel puţin după cîte știm, vitejii străbuni 
teutoni şi-au făcut, pentru întîia oară, apariţia în 
istorie prin bătaia îniricoşătoare pe care au mîn- 
cat-o, în anul 102 înaintea erei noastre, de lą ge- 
neralul roman Marius, în regiunea numită azi 
Aix-en-Provence, din sudul Franţei, şi a doua 
oară, printr-o bătaie şi mai înfricoşătoare pe care 
au mîncat-o în anul 58 al erei noastre, în regiunea 
alsaciană numită azi Mulhouse, din partea lui. Ce- 
sar, comandantul trupelor romane din Galia. Tre- 
buie să mai amintim, de asemenea, și despre bătaia 
mîncată la Marienburg, în anul 1422, de la armata 
unită polono-ruso-moldoveană. 

Dar nici în anul 102 înainte de era noastră, nici 
în anul 58 al erei noastre nu s-a găsit vreun ge- 

neral teuton să explice înirîngerile prin puritatea 
sau impuritatea de rasă a hoardelor de călăreţi 
comandate de el. Aceasta, nu pentru că n-avea sa- 
vanţi rasişti la îndemînă — asemenea „savanţi“ 
mișunau prin pădurile ținuturilor germanice de 
alunci, aproape în număr tot atît de mare ca şi 
prin universitățile naziste de mai tîrziu cu nouă- 
sprezece veacuri — ci pentru că, pe vremea aceea, 
n-avea la îndemînă comuniști pe spinarea cărora 
să arunce vina dezastrului. Partidul comunist a 
luat ființă ceva mai tîrziu: peste o mie opt: sute 
de ani. 

Dar dacă este comic să se vorbească despre o pig 
ritate de rasă germană, prezentindu-i poporului 
german, ca o imagine a unei perfecțiuni rasiale, pe 
bravii străbuni teutoni — cînd este cunoscută de- 
mocratica încăpăținare -a bravilor străbuni teutoni 
de a se încrucişa cu oricine, indiferent de rasă, na- 
tționalitate, credință religioasă, statură ori culoare 
a părului sau a ochilor — şi mai comic este să se 
vorbească despre posibilitatea unei purități de rasă 
teutonă, fără să se ţină seama de anumite con- 
diții geografice. 

Ținuturile — astăzi germane — plasate în cen- 
trul Europei au fost, dintotdeauna, un pasaj. 
un bulevard, o şosea — în orice caz un ținut de 
trecere — a tuturor triburilor migratoare, care au 
lăsat urme adînci în graficul natalității locale. Dar 
Galia, inclusiv ţinuturile germanice, n-a fost ocu- 
pată numai de triburile volante, ci şi de legiunile 
romane care au dovedit oarecare stabilitate. Or, 
dacă străbunii teutoni aveau obiceiul să meargă la 
război cu nevestele lor, aduse de acasă, şi să înmul- 
țească populaţia numai prin accidentale aventuri 
extra-conjugale, romanii mergeau la război cu mîna 
goală — adică fără nici o nevastă. Aşa de convinşi 
erau ei că, din graţia zeilor, neveste poți găsi peste 
tot. Oricum, în Germania, zeii s-au arătat darnici. 

Se poate, 'apoi, presupune că nici burgunzii, nici 

francii — care au năvălit mai tîrziu în ţinuturile 
germane — n-au stat cu mîinile în buzunar. La fel 
s-a întîmplat și cu hunii, care au năvălit în re- 
giunile germanice în secolul IV. Hunii — precum 
am arătat la începutul acestei lucrări — erau și ei 
nişte rasişti cumpliți. Dar se pricepeau să-şi ajus- 
teze rasismul la temperament. Însuși Atila, şeful 
rasiştilor huni, care avea trei sute de neveste, a 
murit în noaptea ultimei lui nunți — nuntea des 
şi cu temei — cu o fată Ildico, fiica unuia din vasa- 
lii săi germani. 
“A urmat, apoi, în secolul XII, o imigrație ma- 
sivă de slavi în (Germania. Istoria ni: ne spune 
dacă slavii au venit cu nevestele lor. Istoria, însă, 
nu ne spune nici dacă slavii au fost atît de pre- 
ocupați să apere puritatea de rasă a germanilor, 
încît să se sacrifice, ca niște copii romantici, pe al- 
tarul unei castități conjugale la care nu-i putea 
obliga nimeni. 

Valurile  migraţioniste au continuat apoi să 
treacă, tot mai des, peste teritoriul german, şi, 
toate, și-au depus straturile lor de nisip rasial pe 
fundul mării numite germane. Sub Frederic Wil- 
helm, numit marele elector, au intrat în țară mii 
de francezi, fugiți din Franţa. 

In timpul războiului de 30 de ani şi în cel al 
războiului de 7 ani, ca şi în perioada războaielor 
napoleoniene, soldați mercenari, de toate originile 
europene, au străbătut teritoriile germane în lung 
şi în lat, ori au staționat pe acolo vreme îndelun- 
gată, ori s-au stabilit definitiv. 

In secolul XIX, s-au aşezat în țările germane 
mase mari de polonezi. 


Şi — lucru important pentru puritatea rasială 
a Germaniei: toți aceștia n-au venit cu nevestele 
lor.. Însuşi Frederic al Il-lea — marele Frederic, 


la care Hitler ţinea atît încît își presăra toate bi- 

rourile cu bustul lui — a favorizat imigrația în 
stil mare. Şi apoi, evreii — evreii, despre care în- 
suşi Hitler susţine că s-au stabilit în Germania de 
o mie de anil 

Deci, iată că în prima jumătate a secolului XX 
se vorbește despre o puritate de rasă — cui? Ger- 
manilor, care, dintr-o condamnabilă lipsă de dra- 
goste a strămoșilor lor pentru interesele politice 
ale lui Hitler, şi-au pierdut puritatea de rasă — 
aşa cum au pierdut-o mai toate popoarele cunoscute 
în istorie — cu multe-multe mii de ani înainte de a 
o îi avut. 

Şi cine reproșa germanilor că şi-au pierdut puri- 
tatea de rasă? 

Adolf Hitler. 

Era oare, acest Hitler, de o descendență rasială 
germanică atît de curată, încît să fi fost calificat să 
țină germanilor predici despre puritatea de rasă? 

Fireşte că nu! În primul rînd, Hitler nici nu era 
german, ci austriac. Hitler nu s-a născut în Ger- 
mania, ci în Austria, la Braunau, într-o regiune bă- 
tătorită şi populată în curs de veacuri de aceleaşi 
neamuri care au populat și Germania. În Braunaul 
natal au năvălit şi s-au stabilit şi romanii, şi ostro- 
goții, şi hunii, şi turcii, și francezii, dar — mai rău 
decît toate — şi evreii! De aceea, dacă nu se poate 
vorbi despre o rasă a poporului austriac, care este 
rezultatul unei mixturi de zeci şi zeci de tipuri de 
origini diverse, care în cele din urmă au format, 
prin contopire și convieţuire îndelungă, un popor: 
poporul austriac, de limbă germană — nu se poate 
vorbi nici de vreo origine rasială, fie ea cît de apro- 
ximativă, a marelui Fiihrer, al cărui arbore genealo- 
gic a rămas un mister pînă în ziua de astăzi. Este 
destul numai să spunem că, printre alte origini „ra- 
siale“ atribuite lui Hitler, una, asupra căreia s-a in- 
sistat cel mai mult, a fost tocmai cea evreiască. 
In Austria, țara natală a Fiihrerului, numele de 

Hitler a fost foarte: frecvent la evrei. Printre aceşti 
Hitleri, unii au murit în credinţa lor evreiască şi s-au 
lăsat îngropaţi în cimitirele evreieşti, iar alţii s-au 
botezat şi au fost îngropați, cu acelaşi nume, în ci- 
mitirele catolice. S-a observat, apoi, că numele, atît 
al evreilor cît şi al creştinilor în cauză, a evoluat în 
acelaşi fel. La origine, atît evreii cît şi creştinii se 
numeau Hiedler, apoi Hiittler şi, în sfîrşit, Hitler. Din 
Hitlerii aceştia botezați, ar fi coborit teutonul de 
rasă pură, ariană, austriacul Adolf Hitler. 

Trebuie să menţionăm apoi că dacă Fiihrerul, zeul 
rasismului german, nici nu era născut în Germania, 
ci în Austria — Hess, primul apostol a lui Hitler, 
nu eţa nici el născut în Germania, ci în Egipt, iar 
Rosenberg, al doilea apostol în ordinea furiei 
rasiste, nu era nici el născut în Germania, ci în 
Rusia țaristă, unde fusese ofiţer sub regimul lui 
Nicolae al II-lea. 


* > 


Hitler, aşadar, cerea poporului german un răgaz 
de numai patru ani ca să curețe sîngele lui arian 
de impurități. Hitler se lega, pe cuvîntul lui de 
onoare, ca, în patru ani, să redea fiecărui german 
care va servi cu devotament statul naţional-socia- 
list, cîte o pereche de picioare lungi, doi ochi al- 
baştri . și un păr blond de cea mai autentică obirşie 
ariană. Cum va realiza această minune ? 

Cît se poate de simplu: prin eliminarea — sau, 
dacă vreţi: prin suprimarea — comuniştilor şi ne- 
arienilor. Ei, comuniștii şi nearienii — zicea Hit- 
ler — sînt de vină că germanii nu mai sînt blonzi 
şi înalți. Și pentru că nu mai sînt blonzi şi înalți. 
germanii au ieşit învinşi din război. 

Dar dacă nemții au ieşit învinși din război — 
pentru că, din pricina comuniștilor şi nearienilor nn 
mai sînt blonzi şi înalţi — cine a ieşit învingător 
din război? Francezii. Sînt francezii blonzi şi 

înalți? Nu! Chiar Hitler, din popor degenerat, ne- 
groid şi, în genere, teribil de amestecat, nu-i mai 
scotea pe francezi, care au statură de toate măsu- 
rile şi păr şi ochi de toate nuanțele. 

Atunci, cum? Sînt sau nu sînt picioarele lungi, 
părul blond şi ochii albaștri condiții esențiale pen- 
tru cîştigarea unui război? 

N-or fi pentru rasele inferioare! — răspund teo- 
riile rasiale ale naziștilor. Poporului german, 
însă — care este rasă aleasă — părul blond şi ochii 
albaștri îi sînt indispensabili pentru a putea ieși vic- 
torios din război. De aceea, trebuie neapărat să-i su- 
primăm pe comuniști şi pe nearieni. Un nearian 
nu poate fi nici înalt, nici blond şi nici ochi albaştri 
nu poate avea, deoarece nu este arian. De asemenea, 
nici comuniştii nu pot avea părul blond și ochii al- 
baştri, pentru că sînt comunişti. Așa cum nu s-a 
pomenit nearian blond și cu ochi albaștri, nu s-a 
pomenit nici comunist blond și cu ochi albaștri. Şi 
unu! şi celălalt sînt, printr-o lege de nezdruncinat a 
naturii, scunzi, negricioși și cu ochi căprii ori ce- 
nuşii, deci duşmani ai purității de rasă, deci dușmani 
ai unității de rasă, deci dușmani declaraţi ai ori- 
căror tendințe germane spre dominaţia lumii. Deci, 
suprimarea lor se impune, ca un act salutar pentru 
însăşi viaţa şi viitorul poporului german. 

Hitler a cerut patru ani, dar nu i-au trebuit patru 
ani ca să demonstreze că, în materie de rasă, nu 
glumește cum s-ar crede că ar glumi în problema 
agrară, ori în problema șomajului, ori în problema 
culturală etc., etc. Procedura pe care a urmat-o, 
chiar din primele săptămîni, spre a-i suprima pe 
comuniști, o ştim : a dat foc Reichstagului şi a arun- 
cai vina pe comunişti. Restul a urmat de la sine: 
pe comuniştii implicaţi în proces, a trebuit să-i 
achite ; dar de aci nu urma că trebuia să achite su- 
tele de mii de comuniști care n-au fost implicaţi în 
proces. 

Ca să-i suprime pe evrei, n-a avut nevoie nici mă- 
car de un proces. Evreii erau implicaţi într-un pro- 
ces fără ieşire, prin însăşi existența lor. 

Aşa că, spre a face rost poporului german de un 
păr biond şi ochi albaştri, lagărele şi închisorile au 
inceput să geamă, din primele săptămîni ale regi- 
mului rasist, de comunişti şi evrei — și din primele 
săptămîni a luat ființă o nouă industrie nazistă: 
„sinuciderile“. Comuniştii şi evreii, cu sprijinul gra- 
țios al gardienilor din S.A., au început să se „sinu- 
cidă“ pe capete. 

Dar, acest fenomen al sinuciderilor a pus încă 
o dată în evidenţă spiritul ordonat și ştiinţific al 
neoteutonilor care aveau un principiu: nimic să nu 
-se piardă fără folos pentru patrie. Principiul acesta, 
care l-a condus, mai tîrziu, în cursul războiului, să 
folosească, spre binele patriei, grăsimea, părul, mă- 
runtaiele, pielea, oasele victimelor lui din lagărele 
de exterminare, l-a inspirat pe Hitler, în primele lui 
săptămîni de guvernare, să acorde o origine pur 
germană comuniștilor şi evreilor „sinucişi“ de către 
bandele lui, spre a-i putea specula cu folos în poli- 
tica externă. Intr-un discurs rostit în Reichstag, Hit- 
ler, ca să arate cît de crunte, cît de insuportabile, 
cît de sufocante sînt clauzele Tratatului de la Ver- 
sailles, spunea: „De la semnarea Tratatului de la 
Versailles şi pînă astăzi s-au sinucis 224 900 de ger- 
mani.“ 

Hitler spunea, uneori, adevărul: cifra aceasta re- 
prezenta numărul „sinucişilor“ de după semnarea 
Tratatului de la Versailles. Şi putem adăuga: din: 
pricina Tratatului de la Versailles. Numai că există 
pricini şi pricini. 

De pildă, care german se arăta cel mai nefericit 
din pricina. Tratatului de la Versailles ? 

Hitler. 

În discursurile lui fulminante, în „Mein Kampf“-ul 
plin de atacuri cumplite la adresa aliaţilor, în presa 

lui care spumega împotriva „criminalilor din noiem- 
brie“ și împotriva Franţei şi Angliei, Hitler doar 
asta făcea: își exprima deznădejdea în care l-a 
aruncat Tratatul de la Versailles. Totuși, el, cel 
mai desperat dintre cei mai desperaţi din pricina: 
Tratatului de la Versailles, nu s-a sinucis. Nu s-a 
sinucis, apoi, niciunul dintre conducătorii haitei na- 
țional-socialiste — prin definiţie o organizaţie poli- 
tică a cărei existență se datora numai nenorocirii 
care s-a abătut asupra Germaniei prin Tratatul 
de la Versailles. De asemenea, nu s-a sinucis nici- 
unul dintre marii comanditari ai lui Hitler, care-l 
susțineau cu bani şi cu arme, ca să ducă lupta 
pentru revizuirea Tratatului de la Versailles. În 
sfîrşit, nu s-a sinucis niciunul dintre milioanele 
de membri ai corpurilor de „voluntari“, de „Căşti 
de oțel“, de S.A., de S.S., din pricina Tratatului 
de la Versailles. Dacă s-ar fi sinucis unul — unul 
singur din pricina Tratatului de la Versailles — 
fiecare oraş, fiecare sat din Germania ar fi trebuit 
să ridice cîte o statuie acestui martir național al 
Tratatului de la Versailles. 

Totuşi, după semnarea Tratatului de la Ver- 
sailles s-au înregistrat 224.900 de „sinucideri“. 

Cine au fost „sinucigaşii“ ? 

Comuniştii şi evreii. 

De ce s-au „sinucis“ acești „sinucigaşi“ ? 

Am văzut de ce. Pentru că numai comuniştii și 
evreii sînt de vină că germanii au plecat la război 
fără păr blond și fără ochi albastri — adică complet 
dezarmaţi — şi numai ei sînt de vină că Germania 
a ajuns la Tratatul de la Versailles. 

Hitler avea, deci, dreptate: din 1919 pînă în 
1933 s-au „sinucis“ 224.900 de germani, din pricina 
Tratatului de la Versailles. 

Dar paralel cu acţiunea de suprimare a comu- 
niştilor şi evreilor, Hitler şi locotenenţii lui au lu- 
crat şi pe alte căi la reintegrarea poporului german 

în coafura lui blondă şi în ochii lui teutoni de cea 
mai ariană albăstrime, aşa cum erau, la origine, 
pe vremea cînd se antrenau pentru dominația. lu- 
mii, pe malurile fluviului Oxus. 

Cum s-a instalat la putere, guvernul nazist a 
instituit aşa-numita „lege de protecție a sîngelui 
german“, prin care se stabilea ca fiind „crimă 
împotriva sîngelui german“ orice legături sexuale 
între arieni şi evrei. De asemenea, guvernul a dat 
ordin să se cerceteze cu severitate originea rasială 
a fiecărui german şi să fie scoşi din viața publica 
— eventual să fie scoşi, pur şi simplu, din viață — 
toți cei care nu vor putea dovedi că au avut o 
bunică ariană bine-bine verificată. Legea aceasta 
a pus în încurcătură pe foarte mulți membri ai par- 
tidului hitlerist care au început o adevărată goană 
după o bunică ariană. Vînătoarea de bunici ariene 
a iscat, în toată lumea, o literatură pe cît de tragică, 
pe atît de umoristică. Un ziar parizian publica 
următorul rezultat al unei anchete internaționale 
cu privire la tipul de femeie cel mai căutat în dife- 
rite ţări europene: - 

Marea Britanie: O fată sportivă. Vîrsta — 
20 de ani. 

Franța : O femeie de lume. Vîrsta 30 ani. 

Germania : O bunică ariană. Indiferent vîrsta. 

In primăvara anului 1933, unul din „savanții“ 
lui Hitler, un oarecare Horsleben, intr-o lucrare 
despre problema căsătoriei, cerea ca în Germa- 
nia chemată la viață nouă, să se revină la princi- 
piul lui „jus primae noctis“, pe baza căruia stă- 
pînul era în dreptul lui — drept respectat, cu. atîta 
sfințenie, în evul mediu — de a petrece el, și nu 
soțul legal, prima noapte, cu oricare fată căsăto- 
rită pe moşia lui. In lucrarea sa, Horsleben cerea 
ca prima noapte să aparţină conducătorului hit- 
lerist al oraşului în care are loc cununia. iar la 

Berlin, lui Goering, lui Goebbels şi statului lor 
major. | 

Nu ştim dacă Horsleben era conducătorul vre- 
unui oraș, dar, după stăruința lui, se pare că, în 
tot cazul, era bun prieten cu un asemenea condu- 
cător, aşa că putea să tragă nădejdea că-i va pica 
şi lui ceva. 

Cît despre principiul lui „jus primae noctis“, 
în sine, sub regimul lui Hitler, conducătorii hitle- 
rişti şi-au extins acest drept nu numai la mirese, 
ci şi la miri. 

În aceeaşi perioadă, camera de comerț din 
Wuppertal ceru să se revină la cozile lungi, care să 
tie obligatorii. pentru toate fetele germane. Această 
duioasă revenire la romantica imagine a gretche- 
nelor medievale era întemeiată pe criza prin care 
treceau industriile de panglici. Din primele zile 
ale lui februarie 1933, 970 de şcoli au placardat 
afişe prin care proclamau părul lung ca un mijloc 
de regenerare a rasei fabricanților de panglici de 
origine ariană. 

Din aceleași motive de patriotism rasial, un 
grup de frizeri naţional-socialişti au cerut ca toți 
germanii de sex masculin să revină la barbă. Se 
pare că aici era vorba de,o criză a industriei de 
_piepteni. 

La Leipzig, o grupă specială a asociaţiei pentru 
creşterea cîinilor foxterieri a ţinut, în pivnițele 
berăriei Auerbach, o adunare generală extraordi- 
nară. Scopul adunării? Alegerea unui Fiihrer al 
cîinilor. După lungi dezbateri, Fiihrerul a fost ales 
— zicea ştirea — în persoana unui „veteran al miş- 
cării kinologice“, hingher expert în prinderea ciîi- 
nilor. Probabil a cîinilor care nu aderă la ideolo- 
gia naţional-socialistă, 

In legătură cu noile metode național-socialiste, 
guvernul lui Hitler. a reintrodus, tot în scopul re- 
generării poporului german, un nou sistem de exe- 

cutare a celor osîndiţi la pedeapsa cu moartea: 
vechiul şi bărbătescul obicei teuton al tăierii 
capului pe butuc, cu satîrul. Ca dar de nuntă, Her- 
man Goering a oferit tinerei sale soții, actrița 
Emma Soemering, în ziua cununiei, spectacolul ma- 
sochist al primei experiențe. De la fereastra ca- 
merei lor nupțiale, Herman și Emma au putut 
vedea, cu ochii liberi, cum, la cîțiva paşi de ei, îu 
piață, erau decapitați doi tineri comuniști. 

Un om de mare inițiativă, Friedrich Bernhard 
Marby, din Stuttgart, a scos o carte intitulată 
„Gimnastica rasială“. Mulţi germani, care pe de o 
parte nu puteau să prezidte controlorilor rasiali 
ai lui Hitler o bunică ariană care să-i pună la 
adăpost de neplăceri, iar pe de alta se îndoiau că 
numai prin simplul fapt că strigă Heil Hitler şi că 
jefuiesc o prăvălie neariană, vor redeveni, în mod 
spontan, blonzi şi înalți — de ochi albaştri nu mai 
vorbim — s-au grăbit să cumpere cartea. În cîteva 
săptămîni, „Gimnastica rasială“ se epuiză. Auto- 
rul scoase o nouă ediţie, însoțită de citeva scrisori 
de mulțumire din partea cititorilor. lată una: 


„R. K. din B... (scrisoarea nr. 101, vîrsta 33 de 
ani). De cînd fac „exerciţii rasiale“, sîngele meu 
s-a dezintoxicat şi purificat în asemenea măsură, 
încît culoarea pămîntie a obrazului meu a sfirşit 
prin a dispare şi a făcut loc unei culori trandafirii 
normale. Precum v-am mai scris rîndul trecut, am 
constatat, de asemenea, că, datorită exerciţiilor ra- 
siale pe care le recomandați, părul soției mele 
devine din ce în ce mai blond, fără ca să fi folo- 
sit vreo vopsea...“ 


O altă afacere rasistă a' fost descoperirea — 


sau născocirea — unui arbore genealogic conform 
cu exigenţele „bunicii“. Ca exemplu, dăm acest 

anunţ apărut, în vara lui 1936, în ziarul West- 
deutscher Beobachter din Colonia : 


„In vederea întemeierii unei „asociaţii a obirșiei 
şi a sînpelui“ persoanele cu numele de Rosskamp, 
Rosskampiî, Rosskam, Rosscamp, şi Rosscampf sînt 
rugate să-şi dea adresele, precum şi toate datele cu 
privire la nașterea. moartea şi căsătoria străbuni- 
cilor şi a părinţilor: lor. Întrucît noi avem, de pe 
acum, cu privire la obiîrşie, o bogată documentare, 
care se urcă pînă la începutul secolului XVI. vom 
răspunde la toate cererile de informaţii cu privire 
la acest subiect. A se adresa lui Hans Rosskamp, 
Colonia Apenroderstr. 19...“ 


+ Dar lista iniţiativelor, care, toate, tindeau la 
regenerarea poporului german, numai în schimbul 
unui mic comision pentru initiator, este prea lungă 
spre a o putea reda aici. Credem, însă, că mai 
interesant decît toate aspectele acestea ale luptei 
pentru dezintoxicarea sîngelui german arian de 
otrava evreiască, este aspectul atitudinii lui Hitler 
chiar față de evrei. 

Cînd Hitler vorbea în opoziţie despre evrei — 
pe care evrei îi credea ? Cităm, ca răspuns, această 
mărturisire a lui: „De altfel, evreii mi-au dat, în 
lupta mea, un concurs util. La începutul mişcării 
noastre, un anumit număr de evrei m-a sprijinit 
cu bani. N-aveam decît să ridic degetul cel mic, 
pentru ca toţi să dea buzna la uşa mea“. 

Prin urmare, Hitler a fost sprijinit cu bani de 
un anumit număr de evrei. 

Că l-au sprijinit cu bani mulți, asta nu mai tre- 
buia să ne-o spună. O organizaţie de milioane de 
mirnicinoşi avea nevoie de multe parale. Care evrei, 
deci, l-au putut sprijini pe Hitler cu parale, cu multe 
parale ? 

Evreii care aveau multe parale. 

Lucrul acesta s-a petrecut în timpul opoziţiei. 

Dar cînd a venit Hitler. la putere, ce a făcut cu 
evreii ? 

Ce a făcut se ştie: i-a închis în lagăre, i-a „sinu- 
cis“, i-a torturat şi i-a pregătit pentru cuptoarele 
de mai tîrziu. 

Dar pe care evrei i-a închis în lagăre, i-a „sinu- 
cis“, i-a torturat etc.? Pe toți evreii? 

Nu! 

Cînd Hitler a venit la putere, una din primele mă- 
suri rasiale luate de el a fost aceea de a acorda 
titlul de „arian de onoare“ — „arian de onoare“, nu 
simplu arian, ca oricare german arian — banche- 
rului Mendelsohn, baronului arheolog Oppenheim, 
lui von Weinberg, proprietarul unui grajd de curse, 
generalului de aviaţie Milch, prietenul intim al lui 
‘Goering, şi altor evrei ca şi ei, adică tuturor 
acestor evrei bogaţi, ca și altor evrei bogaţi ca şi 
ei. Pe toţi acești evrei, Hitler nici nu i-a băgat în 
lagăre, nici nu i-a „sinucis“, ci i-a trecut în rîn- 
durile germanilor de rasă ariană și de descendență 
nemijlocit teutonă. 

Concluzia ? 

Concluzia este că dacă în teorie Hitler susținea 
că adevărații arieni teutoni trebuie să fie blonzi şi 
înalţi, în practică, Hitler recunoștea că adevărații 
arieni teutoni pot îi ceva mai puţin blonzi și ceva 
mai puțin înalţi, dar să aibă ceva mai multe pa- 
rale. 

Aşa a rezolvat Hitler şi problema rasială. 

Primele realizări, pe plan intern, ale regimului 
național-socialist, n-au fost o surpriză pentru acei 
care cunoşteau rostul acestui aparat diversionist în 
politica de tragere pe sfoară a maselor germane. 
Surpriză — cel puţin pentru unii — a fost primul 
pas al lui Hitler în politica lui externă. Cît timp 
Hitler s-a găsit în opoziţie, propaganda nazistă în 
politica externă se sprijinea pe textele cuprinse în 
„Mein Kampi“ din care scotea zeci şi zeci de va- 
riante pe o singură temă: războiul... revanșa... re- 
vanşa... războiul !., In chestiunea aceasta, intențiile 
lui Hitler erau enunțate în aşa fel, încît să nu dea 
loc nici unei speranțe: cum va veni la putere se 
va pregăti de război și va face războiul, spre a 
lua înapoi — cu dobîindă':— tot ce a pierdut Ger- 
mania prin Tratatul de la Versailles. 


„Oricine trebuie să înțeleagă — spunea el în 
„Mein Kampf“ — că recîştigarea teritoriilor pier- 
dute nu se poate obţine prin implorarea solemnă a 
bunului dumnezeu sau prin speranţe pioase în So- 
cietatea Naţiunilor, ci numai prin forța armelor. 

Astăzi mă las condus numai de ideea că teritorii 
pierdute nu se recîştigă prin dibăcia de limbă a 
unor ascuţite boturi parlamentare, ci se recuceresc 
printr-o sabie ascuţită, adică prin luptă sîngeroasă. 

„Soarta popoarelor nu rezidă în respectul ori în 
simpatia reciprocă. Cine crede că poate încheia 
alianţe cu naţiuni străine, pe baza mentalităţii pro- 

germane. a bărbaţilor de stat a acestora, este ori 
un măgar, ori un mincinos.“ 


Aşa a vorbit Hitler în opoziţie. Şi pe acelaşi 
ton au vorbit în opoziţie toţi capitaliştii germani 
care-l comanditau. 


„Noi — spunea marele industriaş Thyssen — 
avem nevoie de piețe şi nu le putem căpăta pe ca- 
lea tranzacţiilor. Singura cale este de a le cuceri cu 
ajutorul forței armate. Nu există loc decît pentru 
o singură industrie — industria germană. Toate ce- 
lelalte nu-s decît simple fleacuri. Va fi un război 
necruţător : sau ei, sau noi.“ 


Dar n-a trecut nici o săptămînă de cînd se aflau 
naziştii la putere şi iată-l pe Hitler că vine în 
Reichstag să ţină o cuvîntare într-un spirit cu totul 
opus. 


„„„.Nu avem o dorință mai aprinsă — zicea el 
— decît de a contribui ca rănile războiului şi ale 
Tratatului de la Versailles să se vindece definitiv. 
Germania nu vrea să meargă pe alt drum, decît pe 
acela recunoscut ca îndreptăţit prin acest Tratat. 
Guvernul german doreşte să se explice în mod paş- 
nic cu celelalte naţiuni asupra tuturor chestiunilor 
grele. El ştie că orice acţiune militară în Europa, 
chiar dacă ar reuşi complet, măsurată după sacri- 
ficiile pe care le-ar cere, n-ar fi în proporție cu 
cîştigul. 

„„În numele guvernului naţional şi al întregii re- 
voluţii naţionale, declar că sîntem însuflețiți de ace- 
leaşi păreri și sentimente pentru necesitățile de 
viață ale celorlalte popoare. Noi respectăm drepturile 
naționale ale celorlalte popoare şi dorim din fundul 
inimii să trăim cu ele în pace şi prietenie. 

„Germania ar fi gata să-şi dizolve toată orga- 
nizația militară şi să distrugă micul rest de arme ce 

i-a mai rămas, dacă naţiunile vecine ar face acelaşi 
lucru. 

Germania este oricind gata să renunţe la arme 
defensive, dacă restul lumii ar face la fel. Germania 
este gata să se ralieze oricărui pact de neagresiune, 
căci Germania nu se gîndeşte să atace, ci numai 
la siguranţa ei. 

„In loc să predicăm ideea distrugerii, trebuie 
să ne gîndim cum s-ar putea stabili o nouă ordine 
în relaţiile internaţionale, politice şi economice, care 
să ţină cont de necesitatea de existență a fiecărui 
popor.“ 


Unde era acel Hitler care amenința omenirea că, 
de îndată ce va veni la putere, va rupe Tratatul de 
la Versailles, spre a reda Germaniei puterea ei mi- 
litară ? Unde era acel Hitler care abia ieri răcnea 
că va folosi această putere militară spre a reda 
Reichului deplina lui suveranitate, pe toate terito- 
riile care i-au fost luate prin Tratatul de la Ver- 
sailles ? Unde era Hitler care făgăduia, cui voia 
să-l asculte, că pe lîngă teritoriile pierdute va 
reintegra şi alte 16 milioane de germani, care 
trăiesc dincolo de granițele germane? Unde era. în 
sfîrşit, Hitler care vorbea de. o Europă germanizată 
care va trebui să cuprindă în curînd — prin ce 
mijloace, asta era treaba savanților național-socia- 
lişti — 300 milioane de germani, şi nu 60 milioane 
cîţi numără astăzi? 

Acel Hitler a dispărut! Acum apărea în fata lu- 
mii un nou Hitler, care vorbea o nouă limbă, cu 
totul alta decît cea de ieri! 

O nouă limbă! Un nou Hitler! Nu mai era ace- 
laşi războinic Hitler de ieri care zbiera că teritoriile 
pierdute nu pot fi recîştigate decît prin „forţa arme- 
lor !“.. Azi, răspunderea grea a puterii a făcut din 
Hitler un om blînd, cuminte, mărinimos, care „vrea 
să se explice paşnic cu celelalte națiuni“, numai 

„paşnic“, deoarece ştie că sacrificiile cerute de un 
război ar fi mult mai mari decît „cîştigul“. Hitle- 
rul de ieri, — care urla că oricine pretinde că Ger- 
mania poate fi reîntregită „prin implorarea solem- 
nă a bunului dumnezeu“, sau „prin speranțe pioase 
în Liga Naţiunilor“, sau „prin dibăcia de limbă a 
unor ascuţite boturi parlamentare“ şi nu printr-o 
„sabie ascuţită“ și printr-o „luptă sîngeroasă“, acela 
„este ori un măgar ori un mincinos“ — a dispărut. 
Locul unui asemenea Hitler l-a luat un alt Hitler 
care doreşte „din fundul inimii“ să trăiască „în pace 
şi prietenie“ cu „celelalte popoare“, un nou Hitler 
care este potrivnic „ideii de distrugere“ și aspiră 
la o „nouă ordine în relaţiile internaţionale, poli- 
tice şi economice, care să țină cont de necesitățile 
de existență ale fiecărui popor“ deoarece „respectă 
drepturile naţionale ale celorlalte popoare“ ! 

Dar, mai senzaţional decît toate, era pasajul din 
discurs cu privire la Franţa. In „Mein Kampf“-ul 
său, Hitler afirma că Franţa este cu mult mai mult 
decît oricare altă ţară „duşmanul cel mai de temut“ 
al Germaniei, „dușmanul de moarte“ ai Germaniei. 
Și tot în „Mein Kampf“, Hitler scria despre un 
eventual pact între Franţa, Anglia, Italia și Ger- 
mania că: 


„O apropiere de Anglia și de Italia nu poate 
atrage un pericol. de război. Iar singura putere care 
ar putea fi contra alianţei, Franţa, n-ar îi în stare 
să-l provoace. Dar, prin aceasta, pactul ar da Ger- 
maniei posibilitatea să-şi facă, în linişte, acele pre- 
gătiri, care, în cadrul unei astfel de coaliţii, ar 
trebui, în orice caz, făcute pentru a ne răfui cit 
Franța.“ 


În opoziţie, deci, Hitler vedea într-un pact de în- 
țelegere între Germania, Anglia, Italia şi Franţa, 
un procedeu cum nici nu se poate mai potrivit spre 

a camuila pregătirile militare ale Germaniei pentru 
o răfuială cu Franţa. 

Acum, însă, cînd se găsea la putere, Hitler vedea 
un astiel de pact nu ca un mijloc de război, ci ca 
unul de pace. 


„Salut — spunea el în discursul din Reichstag — 
planul departe văzător al şefului statului italian, 
ca printr-un pact special să se stabilească relaţii de 
încredere şi colaborare între cele patru mari puteri: 
Anglia, Franţa, Italia şi Germania. Guvernul ger- 
man se raliază, dintr-o convingere adîncă, la păre- 
rea lui Mussolini că prin aceasta se poate face o 
punte spre o înţelegere ușoară și durabilă.“ 


A fost, prin urmare, pe de-a întregul mulțumitor 
acest discurs al lui Hitler. De aceea şi mare a fost 
satisfacția presei burgheze a ţărilor capitaliste care 
era unanimă în a trage concluzia că Fiihrerul, con- 
ştient de marea răspundere care apasă pe umerii 
lui, ca şei al guvernului german, îşi dă seama că 
este în propriul său interes să nu caute pricină de- 
mocraţiilor apusene, care în nici un caz nu-i vor 
răul. Ba, ziarul englez Daily Mail și-a împins entu- 
ziasmul atît de departe, încît, în comentariul acestui 
discurs, îşi exprima speranța că „Germania își va 
îndrepta energiile şi capăcitățile de organizare în- 
spre Rusia bolșevică“ 

Numai „înspre Rusia bolşevică.“ 

Oricine şi-ar îi îndreptat tunurile „înspre Rusia 
bolşevică“, ar fi fost binevenit în rîndurile inono- 
poliştilor anglo-americani. In toamna lui 1931, cînd 
armata japoneză a năvălit în Manciuria, imperia- 
liştii englezi — care nu puteau privi cu ochi 
buni o cotropire militară a Asiei de către nişte ad- 
versari economici, oricum, atît de primejdioşi ca 
fabricanții japonezi — n-au reacționat, totuşi, nici 
măcar printr-un simplu protest diplomatic: ştiau 

că Manciuria va fi transformată de  ocupanți, 
într-o bază de război antisovietică. În 1933, mini- 
strul de război al Japoniei, generalul Araki a gecla- 
rat guvernatorilor Manciuriei : 

„Japonia va trebui, în mod inevitabil, să se gă- 
sească într-un conflict cu Uniunea Sovietică. De 
aceea, Japonia trebuie să-şi asigure pe calea cuce- 
ririi militare, teritoriile regiunilor Primorie, Trans- 
baical şi Siberia.“ 

Căpeteniile monopoliste engleze, care-şi puneau 
mari sperante într-un război japono-sovietic, din 
care se pregăteau să tragă nu numai foloase eco- 
nomice, dar şi politice, arătau, fără nici o reticenţă, 
prin presa lor, că vor fi totdeauna de acord cu un 
atac al Japoniei împotriva Uniunii Sovietice. 

Aceleași gînduri își exprimau, cu aceeaşi lipsă 
de discreție, şi monopoliştii americani care; după 
ocuparea Manciuriei, formulară față de Japonia 
o singură pretenţie: ca la pradă să fie luaţi şi ei 
ca părtaşi. 

Aşadar, discursul lui Hitler — care ilumina cu 
o puternică flacără de optimism orizonturile poli- 
tico-negustoreşti ale imperialiştilor anglo-americani 
—  întimpină o justă şi însufleţită înțelegere din 
partea presei apusene de mare tiraj. Peste cîteva 
săptămini, însă, în aprilie 1933, Goering veni la 
Roma, să-l vadă pe Mussolini — "campionul politicii 
de revizuire a Tratatului de la Versailles, care 
cerea, pe atunci, Franţei, mînă liberă în lugosla- 
via, Balcani și nordul Africii — şi declară: „Revi- 
zionismul e în marș, și fortăreața fragilă a unui 
protocol nu-l va putea opri.“ Dictatorii nu aveau 
numai idei războinice, dar şi o terminologie adec- 
vată. 

Pe atunci, Anglia era condusă de un guvern la- 
burist prezidat de fostul învățător Ramsay Macdo- 
nald. Acest Macdonald va rămîne în istoria politică 
a Angliei atît prin dezinvoltura cu care a trădat 

interesele clasei muncitoare, cît şi prin impetuoasa: 
lui abilitate.cu care şi-a croit drum spre Camera 
lorzilor, unde simţea că este adevărata lui chemare. 
Cucerit, pare-se, de farmecele irezistibile ale perso- 
najelor fasciste care se afirmau tot mai gălăgios în. 
politica europeană, începu şi Macdonald să mani- 
feste înclinații spre o politică autoritară. 

Cea mai bună caracterizare a acestei evoluții spre 
dreapta a lui Macdonald, ne-o dă, încă din 1926, cu- 
moscuta jurnalistă franceză Geneviève Tabouis în. 
următoarea notație: 

„Toată presa este alarmată de purtarea lui Mac- 
donald. Faţă de noi se iau, la cererea lui, măsuri 
autoritare, începînd cu înlăturarea noastră de la: 
toate ședințele, afară de acelea care sint numai 
„de formă“. Scandal în jurul unui nou incident: 
la o masă oferită de oraşul Lausanne, delegatul 
unei mici puteri se plinge lui Macdonald că află 
despre hotărîrile celor mari numai pe calea presei. 
Premierul englez răspunde dispreţuitor că „supușii 
unor țări de mai puţin de 10 milioane de locuitori 
nu pot fi băgaţi în seamă, ei nefiind decît „indi- 
geni“ 1“ 


Și acest Macdonald — fidel tendinței unor anu- 
mite cercuri din apus de a satisface pe dictatorii 
fasciști, spre a-i putea împinge spre răsărit — drept 
replică la cele spuse de Goering, declară că este 
de acord cu politica de revizuire a tratatelor. Au 
trebuit să intervină — fie jenați, fie revoltați — 
alți conducători ai partidului laburist, pentru ca 
Macdonald să-şi rectifice declaraţia în sensul că: 
nu s-a referit la revizuirea clauzelor teritoriale cu- 
prinse în tratate, ci numai la revizuirea clauzelor 
militare. 

‘Vrind s-o dreagă, mai rău a stricat-o. Acceptînd' 
principiul revizuirii clauzelor militare, Macdonald! 
dădea o primă de încurajare revanşarzilor germani.. 

Numai că această nouă declarație a lui Macdo- 
nald nu prea putea duce la modificări serioase în 
situaţii de fapt, deoarece revanşarzii germani n-au 
aşteptat acest consimțămînt oficial spre a purcede 
la reînarmare, ci începuseră — precum am arătat 
— încă din momentul semnării Tratatului de la 
Versailles, să calce clauzele militare, pe baza unor 
încurajări neoficiale, dar la fel de substanţiale. 
Declaraţiile lui Macdonald veneau în momentul 
cînd se discuta la Liga Naţiunilor problema dezar- 
mării, de către o nouă comisie. A cîta comisie, ar 
fi greu de precizat, pentru că, de şapte ani, din 18 
mai 1926, de cînd a început a fi trecută pe lista 
preocupărilor Ligii, se părea că dezarmarea este o 
problemă care trebuie pusă totdeauna pe ordinea 
de zi, trebuie dezbătută totdeauna aprig și trebuie 
respinsă totdeauna de către aceleaşi forțe monopo- 
liste anglo-iranco-americane. vital interesate în in: 
dustria armamentelor. 

Mai îndîrjite, însă, decît totdeauna, în refuzul 
lor de a lua dezarmarea în serios, s-au arătat fa- 
bricile de 'tunuri şi avioane, prin reprezentanţii lor 
din diplomația capitalistă, în şedinţa din 6 februa- 
rie 1933, după instaurarea regimului nazist în 
Germania, cînd reprezentantul Uniunii Sovietice 
a propus, în fața comisiunii generale pentru dezar- 
mare, să se adopte o declaraţie de definire a agre- 
siunii şi a agresorului. O măsură care să-l silească 
pe agresor să deschidă bine ochii înainte de a în- 
cerca să atace un alt stat, deoarece va avea împo- 
triva lui toate statele incluse în ligă — deci o mă- 
sură care ar împiedica dezlănțuirea unor războaie 
de agresiune — nu putea decît să compromită in- 
teresele fabricilor de tunuri şi avioane care se în- 
graşă totdeauna din războie de agresiune. In 
consecință, fabricile apusene de armament respin- 
seră propunerea Uniunii Sovietice. 

In schimb, aceleaşi fabrici încheiară, în 1933, cu 
Hitler, noul stăpîn al Germaniei şi cu Musso- 
lini — dictatorul Italiei — un „pact de înţelegere 
şi colaborare“, între Franţa, Anglia, Italia şi Ger- 
mania. Scopurile acestui pact erau mărturisite prin 
însăşi componenţa acestui cerc de pactizanţi. Alianţa 
între două țări ca Franţa și Anglia, care vorbeau, 
în numele democraţiei cu cele două dictaturi fas- 
ciste, care nu mai ştiau în ce termeni să insulte şi 
să amenințe tot ce aducea cît de cît a democraţie, 
era numai aparent paradoxală. In fond, era foarte 
firească, dacă ținem seama de faptul că semnatarii 
pactului : francezi, englezi, italieni sau germani, 
toți reprezentau cartelurile şi monopolurile care, 
indiferent dacă-şi aveau sediile centrale la Londra 
sau la Berlin, la Roma sau la Paris. lucrau mînă 
în mînă şi apărau beneficii şi scopuri comune. 

Incurajată, Germania nazistă cerea, pe un ton 
din ce în ce mai ridicat, egalitatea de drepturi. 
Egalitatea de drepturi însemna dreptul Germaniei 
de a se reînarma — ceea ce era totuna cu 
dreptul Germaniei de a se reînarma fără nici un 
control, deci fără nici o limită. In conversațiile 
particulare cu reprezentanţii Franţei şi Angliei, de- 
legația germană la Liga Naţiunilor punea proble- 
ma mult mai limpede: ea cerea dreptul de a dis- 
pune de prototipul tuturor armelor noi. 

Anumite cercuri politice engleze, consecvente cu 
atitudinea lor de încurajare a fascismului, se ară- 
tară dispuse, încă din 1933, să stea de vorbă cu 
Germania asupra egalității de drepturi. Dar lumea 
politică franceză fu aproape unanimă în refuzul ei 
de a acorda Germaniei această egalitate. Dacă unii 
dintre conducătorii politici francezi erau de acord 
ca Germania să fie împinsă spre răsărit, condu- 
cătorii politici francezi — de stînga ori de dreapta 
— erau, în anul 1933, cu toţii, de acord că Franţa 

nu trebuie să aibă la graniţele ei o Germanie 
reînarmată. 

Fie că argumentele Franţei mai erau pe atunci 
încă destul de tari, fie că pronazișştii englezi mai 
şovăiau încă în atitudinea lor față de Hitler, fapt 
e că Franța a izbutit să convingă Anglia ca amîn- 
două împreună să se opună pretențiilor lui Hitler 
şi să ceară restabilirea controlului militar în Ger- 
mania. Astfel, la 28 septembrie 1933, Paul Boncour, 
reprezentantul Franţei în Liga Naţiunilor, informă, 
în numele Franţei și Angliei, pe von Neurath, mi- 
nistrul de externe al naziștilor că, înainte de a i se 
acorda egalitatea de drepturi, „Germania trebuie să 
se supună unei perioade de încercare.“ Dacă con- 
trolul se va arăta eficace — adică, dacă se va 
dovedi că Germania nu se reînarmează pe ascuns 
— atunci se va putea discuta și problema egalității 
de drepturi. lar peste două săptămîni, la 12 octom- 
brie, Sir John Simon, ministrul de externe al An- 
gliei, puse în vedere delegatului german din Liga 
Naţiunilor că Germania trebuie să dea propunerii 
franco-engleze de restabilire a controlului militar 
un răspuns „grabnic şi definitiv“. 

Două zile mai tîrziu, la 14 octombrie, Henderson, 
preşedintele comisiei de dezarmare din Liga Na- 
țiunilor, primește telegrafic răspunsul „grabnic şi 
definitiv“ al lui Hitler: Germania se retrage din 
Liga Naţiunilor. 

Era primul act de șantaj în politica externă a 
lui Hitler. Hitler ştia ceea ce ştia toată lumea: că 
Anglia are o mare slăbiciune pentru Liga Naţiu- 
nilor. Creată de ea, dirijată de ea, folosită de ea, 
Anglia iubea Liga Naţiunilor mai mult decît toţi. 
Este adevărat că această Anglie uita, mai mult 
decît oricare alta, să-şi achite cotizaţiile la Ligă. 
În 1933, ea datora instituţiei de pe malul lacului 
Leman două milioane şi jumătate franci aur. După 
ea veneau, în ordinea intensității amorului, Ja- 

ponia — cu o datorie de două milioane — şi Ger- 
mania cu un milion trei sute de mii. Dar dragostea 
n-are nici-o legătură cu banii. Cel puţin aşa vedea 
lucrurile Anglia; care ținea la Ligă ca la ochii din 
cap. De aceea, orice deiecțiune în rîndurile mem- 
brilor Ligii o ingrijora. Cu atît mai mult putea s-o 
îngrijoreze o defecțiune din partea unui stat ca 
Germania nazistă, căreia îi era rezervat un rol atît 
de important în politica anglo-europeană. 

Care era, deci, calculul lui Hitler ? 

Faţă de hotărîrea naziștilor de a nu mai veni la 
Geneva, Anglia, nu numai că va renunţa la in- 
tenția de a reintroduce controlul militar în Ger- 
mania, dar va îi gata şi la alte concesiuni, numai 
să vadă Germania din nou membră a Ligii. 

S-a înșelat Hitler ori nu s-a înşelat? 

Asta se va vedea mai tîrziu. 

Fapt e că Hitler, eliberat de disciplina — fie 
chiar formală — la care-l obliga calitatea de 
membru al Ligii, îşi inaugura, prin telegrama din 
14 octombrie 1933, politica internațională. Era acea 
politică internaţională. a ușilor trîntite, a amenin- 
țărilor și a pistolului — atît de fidel imitată după 
dinamica politică internațională a lui Mussolini — 
pe cale de a îi, la rîndul ei. imitată de către toţi 
aventurierii politici din ţările capitaliste de din- 
coace şi de dincolo de Oceanul Atlantic unde, în 
anii 1933—1934, fascismul începuse a depăși faza 
diletantismului. 

In Franța, organizaţii fasciste ca „Action Fran- 
caise“ (Acţiunea Franceză); „Croix de feu“ (Cru- 
cile de foc), „Solidarité Française“ (Solidaritatea 
Franceză) etc., deveneau tot mai gălăgioase. Spri- 
jinițti de cunoscuți financiari şi politicieni ca Tait- 
tinger sau Coty şi de înalți funcționari din poliția 
franceză în frunte cu însuşi prefectul de poliție 
Chiappe, fasciștii francezi izbutiseră să-și asigure 
mari stocuri de arme şi muniții şi să-și organizeze 

trupe de asalt, cu care-și propuneau să cucerească 
puterea, spre a putea institui un regim totalitar 
după modelul nazist. 

În Anglia, de asemenea, fascismul nu se arătă 
mai discret. 

Era după alegerile din 1933, perioadă în care pă- 
tura aristocratică fusese bîntuită de o gravă epide- 
mie democratică. Ziarele engleze povesteau cum lor- 
zii, în lupta lor pentru voturi, se duceau singuri ori 
însoțiți de doamnele lor, în cartierele muncitoreşti, 
pe care le vedeau atunci pentru întîia oară. Un 
ziar publica un instantaneu în care cititorii îl pu- 
teau vedea pe sir Austen Chamberlain, fost mini- 
stru de externe în precedentul guvern conservator, 
cum stătea, cu mînecile suflecate pînă-n cot, în 
mijlocul cîtorva femei nevoiaşe și spăla, cu multă 
convingere, rufele bărbaţilor lor. În cursul acestor 
alegeri şi-au pus candidatura şi fasciștii de sub 
conducerea fostului deputat Mosley. Dar atît Mosley 
cît şi oamenii lui erau, în 1933, atît de puţin cunos- 
cuţi, încît nu cuceriră nici măcar un singur mandat. 
Totuşi, peste un an, Mosley se putea lăuda că par- 
tidul lui numără 500.000 de membri. Cifra, dacă 
era oarecum exagerată, nu era departe de adevăr. 
Cum a putut face Mosley un asemenea salt? 

Datorită dinamicului spirit politic al unuia din 
lorzii aceia care, în cursul campaniei electorale din 
1933, spălaseră rufele muncitorilor din mine ori ţe- 
sătorii. Il chema Rothermere. Si acest Rothermere 
era un duşman feroce și de neîmpăcat al Uniunii 
Sovietice, un mare amic al dictaturilor fasciste şi 
un necondiționat sprijinitor al tendinţelor revizio- 
niste ale regimului fascist din Ungaria, de sub con- 
ducerea lui Horthy. În 1934, Rothermere, proprie- 
tarul unui mare trust de ziare, luă asupra-şi sarcina 
de a promova mișcarea fascistă engleză. Într-a- 
devăr, în urma unui lung și foarte elogios articol 
la adresa lui Mosley, partidul fascist englez săltă 

deodată, mulţumită subvenţiilor burgheziei mari şi 
mijlocii şi adeziunii unei părţi din mica burghezie. 

Fascismul englez, însă, n-a putut prinde în An- 
glia pentru că avea locul ocupat de democraţia en- 
gleză. Pentru fascismul englez, democraţia engleză 
era un concurent imbatabil. Astfel că, dacă mişca- 
rea fascistă a existat și mai există în Anglia, aceasta 
se poate atribui numai largului spirit de toleranță 
al democraţiei engleze, care îşi zice că e bine ca 
lumea să vadă că democrații englezi nu sînt chiar 
atît de conservatori pe cît se spune; că sînt şi ei 
de acord că poporul englez nu mai poate fi con- 
dus cu mijloace vechi şi că au și ei înţelegere pen- 
tru formele noi ale progresului şi civilizaţiei, cum 
ar fi, de pildă, mişcarea fascistă. | 

Dar un aspect deosebit de interesant al procesu- 
lui de înflorire a fascismului sub un regim demo- 
cratic, îl prezentau Statele Unite, unde. în 1934, în 
afară de Ku-Klux-Klanul rasist, constituit încă de 
pe la mijlocul secolului trecut, după războiul de 
secesiune care a dus la dezrobirea formală a ne- 
grilor, existau zeci de organizaţii fascisto-rasiste. 
Un centru principal fascist se afla la Los-Angeles, 
unde mişcarea era condusă atît de fățiş de către 
agenţii lui Hitler, încît comisia pentru cercetarea 
activităților antiamericane — care funcţiona de pe 
atunci — se văzu silită să convoace, spre anche- 
tare, pe viceconsulul Germaniei. Acesta, însă, re- 
fuză să răspundă invitației, pe motiv că n-are voie 
s-o facă fără consimțămîntul ambasadei germane 
din Washington. 

În acel an se petrecu în Statele Unite un inci- 
dent foarte semnificativ pentru evolutia fascismu- 
lui american. În primăvara anului 1934, primarul 
oraşului Chicago — care era centrul gangsteris- 
mului american — declara că s-a isprăvit cu 
gangsterii. Jack Diamond, care deținuse, pe anul 
1933, tițlul de „duşmanul public nr. 1“ al Statelor 

Unite, fusese împușcat, iar Al. Cappone, celălalt titan 
al crimei, fusese arestat şi condamnat, pentru că 
nu era la curent cu plata impozitelor. 

Dar, numai. după cîteva zile de la declaraţia 
atît de optimistă a primarului din Chicago, apăru 
pe cerul american un nou „duşman public nr. 1“: 
Dillinger. Numai în cîteva luni, acest Dillinger 
îşi garnisi dosarul cu un şir de isprăvi care-i asi- 
gurau cîteva condamnări la moarte și mai multe 
sute de ani puşcărie. După ce-și croi drumul, pre- 
sărînd gloanțe în dreapta și în stînga, spre casele 
de fier ale băncilor principale din statele Indiana, 
Michigan şi Wisconsin,. Dillinger, trădat de o femeie, 
fu împuşcat în stradă de către oamenii poliţiei. 
Vestea făcu în public o senzaţie enormă. Redăm 
aci o telegramă cu data de 23 iulie 1934, al cărei 
conţinut n-are nevoie de nici un fel de comentar: 


„Îndată după împușcarea lui Dillinger — mii de 
oameni s-au strîns la locul unde a căzut faimosul 
gangster. S-a dat o adevărată luptă între cei care 
se înghesuiau pentru a-şi muia batistele în sîngele 
curs pe pavaj şi care voiau să păstreze astfel e 
amintire a celui mai mare gangster din ultimii 
ani.“ 


Dar moartea, dacă a închis dosarul penal al lui 
Dillinger, i-a deschis, în schimb, dosarul politic. 
Cîteva zile după ce duşmanul nr. 1 a fost împuş- 
cat, ziarul New York Post îşi informa cititorii că 
John Dillinger era înscris în partidul național- 
socialist, secția americană, cu nr. 1684, şi că ade- 
rase la această organizaţie încă din 16 mai 1933. 
Carnetul de membru al lui Dillinger era semnat 
de Hans Strauss, secretarul secţiei naziste din 
Detroit, unde se ailă uzinele. Ford. La 22 iunie 1933, 
cînd Dillinger începuse a opera ca spărgător şi 
asasin, şeful secției naziste din Detroit îi dădu e 
foarte călduroasă scrisoare de recomandaţie către 

doctorul Gyssling, fiihrer al organizaţiei naziste 
din Statele Unite. In urma acestei recomandaţii, Dil- 
linger avu mai multe întrevederi cu Gyssling. Cea 
dintîi a avut loc la „Reichsalle“ din North Aohland 
Avenue, oraşul Chicago. Se pare că, în cursul con- 
versaţiilor, Gyssling şi Dillinger nu şi-au pierdut 
vremea în zadar — dacă ținem seama de numărul 
de jafuri şi crime făptuite de Dillinger după aceea. 


b 
* . 


Hitler, precum am arătat, s-a retras din Liga Na- 
țiunilor în ziua de 14 octombrie 1933. 

Peste două luni şi ceva, în 31 decembrie 1933, 
I. G. Duca, preşedintele guvernului romîn național- 
liberal, era asasinat de legionari. 

I. G. Duca n-a fost un democrat sau — în cazul 
cel mai bun — avea atîta înțelegere pentru demo- 
crație cît putea să aibă un fiu al partidului național- 
liberal pe care-l reprezenta. Aşadar, I. G. Duca n-a 
putut fi un adversar al fascismului. Dimpotrivă l 
Dacă a cultivat cineva fascismul — cu mult înainte 
de a se fi introdus acest cuvînt în terminologia po- 
liticii diversioniste — acela a fost partidul național- 
liberal. Aşa că fascismul era foarte aproape de 
inima liberalilor, cîtă vreme el servea interesele lor 
şi nu interesele- altora. Altminteri, liberalii erau 
„antifascişti“, adică împotriva fascismului altora. De 
aceea, cînd văzură că, sub ochii lor, în ţara lor, 
partidul naţional-țărănist speculează fascismul cu 
vădite intenţii de concurenţă, naţional-liberalii pu- 
seră îndată mîna pe briceag, cu toate că național- 
țărăniştii se jurară pe toţi sfinţii că sînt şi ei la fel 
de buni romîni ca și fiii lui Ion Brătianu de la 
Brătieni. 

Dar dacă partidul brătienist era atît de neînduple- 
cat cu nişte frați romîni ca național-țărăniștii, cu 
atît mai mare a fost ura stîrnită în sufletul lui de 

o concurenţă străină: fascismul hitlerist german, 
care încerca să pună mîna pe îrînele politicii romi- 
nești prin partidul legionar „Totul pentru ţară“, ca- 
re-şi primea directivele de la Berlin. Aceasta, liberalii 
nu puteau tolera. Şi-ar fi călcat în picioare raţiunea 
lor de a îi, care se alimenta din nobilul, tradiționa- 
lul şi exclusivistul principiu al lui „prin noi înșine“ 
— bineînțeles, nu „prin noi înşine, milioane de 
oameni ai muncii care constituie poporul romîn“, ci 
„prin noi înşine, naţional-liberalii lui Ion Brătianu 
de la Brătieni“. 

Aşadar, cînd Hitler, cu indiscreţia lui de bădăran, 
începu să-și întindă ghearele înspre Rominia, desi- 
gur că toți liberalii s-au ridicat ca unul să sune 
alarma : țara este în primejdie — adică partidul li- 
beral este în primejdie. Teama aceasta de a fi înlă- 
turaţi definitiv de la putere, deci, i-a îndemnat pe 
liberali să ia o poziție net antilegionară, ceea ce era 
tot una cu o poziţie net antihitleristă. Dar, în 1933, 
mai era cineva în țară net anţilegionar: regele 
Carol al II-lea. Pentru că şi regele Carol al II-lea 
era un dușman înverșunat al oricărui amestec 
străin în cîmpul lui de afaceri. În aceeaşi perioadă, 
însă, şi din aceleaşi motive, Carol al II-lea era şi 
un duşman al liberalilor, cărora nu le ierta exact 
ceea ce ei nu-i iertau lui: concurenţa în afaceri şi, 
mai ales, prea marea lui lipsă de scrupule în concu- 
rență. Din pricina acestui spirit de concurență, Ca- 
rol al II-lea a avut din partea liberalilor — în 
anii cînd încă n-a fost pe tron — atît de mari ne- 
plăceri. încît, în 1930, cînd s-a proclamat rege, una 
din principalele lui preocupări a fost să le-o plă- 
tească cu vîrf şi îndesat. 

“Totuşi, perspectiva concurenţei naziste începu să 
devină atît de amenințătoare în 1933, încît Carol 
al II-lea şi liberalii semnară între ei un armistițiu, 
în virtutea căruia regele îi însărcina pe liberali să 
formeze guvernul, iar liberalii se obligau să dizolve 

partidul legionar „Totul pentru ţară“. In toamna 
lui 1933, naţional-ţărăniştii lui Vaida, care era — 
precum se lăuda el — „naşul“ legionarilor, fură 
înlăturați de la putere, iar în locul lor veni un gu- 
vern liberal prezidat de I. G. Duca. Guvernul libe- 
ral decretă dizolvarea partidului „Totul pentru țară“ 
Hitler, care, în registrul lui de cuceriri in spe, 
trecuse la'loc de frunte Romînia, printre viitoarele 
colonii anexate imperiului german, reacț:onă prompt 
Din ordinul lui, legionarii îl împuşcară pe Duca. 


w 


b * 


Ca şi în Romînia burgheză, drumul spre succes 
al fasciştilor a fost bătătorit în Austria chiar Me 
către cei care aveau şi interesul și mijloacele să 
lupte împotriva lor: guvernele care s-au succedat 
din 1918, de la prăbuşirea imperiului habsburgic, la 
cîrma republicii austriece. Ca și păturile conducă- 
toare romîne, pătirile conducătoare austriece vor- 
beau şi ele, la fel cu puterile capitaliste apusene: 
dacă nu ne daţi împrumuturi spre a putea reface 
economia ţării, poporul, împins la mizerie, va cădea 
în braţele Moscovei. Şi, tot ca şi în Romînia, gu- 
vernele burgheze austriece au folosit împrumuturile 
spre a-şi întări aparatul de represiune împotriva 


mișcării muncitoreşti. Guvernele austriece — care, 
pentru a obţine împrumuturi, au fluturat pe sub 
ochii bancherilor străini „primejdia roşie“ — după 


ce au obținut aceste împrumuturi, au demonstrat 
aceloraşi bancheri că restituirea sumelor primite nu 
poate fi garantată decît dacă orice tendinţă a mun- 
citorimii de a-şi reclama drepturile va îi înăbuşită. 
Cu ajutorul acestor comanditari străini şi cu cel al 
exploatatorilor din ţară în cap cu marii industriașşi 
şi bancheri, luă ființă, pe lîngă poliția de stat, o 
formațiune paramilitară, numită, „Heimwehr“ — 
„apărarea patriei“. Acest „Heimwehr“, perfect înar- 

mat, avea sarcina de auxiliar al poliţiei în acţiunea 
de terorizare a muncitorimii. 

Pe de altă parte, ca şi în Romînia, burghezia 
austriacă — în orice caz o bună parte din ea — 
voia să-şi păstreze independența în afaceri, aşa că 
respingea cu hotărîre toate propunerile ce i se fă- 
ceau cu privire la Anschluss — adică la o alipire, 
propriu-zis o anexare, a Austriei la Germania. Im- 
potriva acestui Anschluss era şi muncitorimea, 
evident din alte motive. Muncitorimea austriacă nu 
putea admite Anschlussul, mai întîi pentru că voia 
ca Austria să-și păstreze independența naţională, 
iar din 1933, pentru că, prin alipire, Austria ar fi 
căpătat un nou stăpîn: pe însuşi Hitler. 
eln acest timp, însă, nu dormeau nici organiza- 
țiile naţional-socialiste austriece, favorabile An- 
schlussului.  Plătiţi de Hitler, naziștii austrieci 
duceau în Austria agitația pentru alipire, după me- 
toda strict hitleristă: demonstraţii, ameninţări, 
atentate. 

La începutul anului 1934, situaţia se prezenta, 
în Austria, aşadar, în felul următor: de o parte. 
clasa muncitoare care opunea Ânschlussului un 
nul — din 1933 cu atît mai categoric cu cît se 
accentuau stăruinţele, unele de natură diplomatică. 
altele de natură teroristă ale naziștilor. De cealaltă 
parte, grupările naziste care duceau o campanie la 
fel de acerbă atît împotriva guvernului care se 
împotriva Anschlussului, cît și împotriva munci- 
toririii, care — pe lingă cusurul că era muncito- 
rime — se declara şi ea împotriva Anschlussului. 
Iar la mijloc, guvernul, care era și îrhpotriva An- 
schlussului şi împotriva naziştilor care cereau 
Anschlussul acesta şi împotriva muncitorimii, deşi 
muncitorimea, puternic reprezentată în parlament, 
era singura clasă care putea să-i dea un sprijin 
eficace în acţiunea de apărare a independenţei 
Austriei. 


186 


In felul acesta, din 1934, guvernul austriac — 
ca şi guvernul romîn din 1933, de sub preşidenţia 
lui Duca — ducea lupta pe două fronturi interne: 
unul împotriva muncitorilor şi al doilea împotriva 
agenților lui Hitler. 

Şei al guvernului austriac era, în acei ani, 
Dollfuss. Pentru statura lui liliputană — despre 
care se spunea în glumă că ar putea fi măsurată 
cu milimetrul — şi pentru politica lui reacțio- 
nară — care aducea mult cu politica absolutistă 
al lui Metternich — vestit abil om de stat au- 
striac, în urmă cu 150 de ani — Dollfuss era poreclit 
Milimetternich. Venit la putere în 1932, Dollfuss 
-porni lupta împotriva hitleriștilor. austrieci. 

Pe ce se sprijinea micul Dollfuss în acţiunea lui 2 

Pe asigurările lui Mussolini că Italia fascistă va 
fi totdeauna alături de o Austrie independentă. Pe 
atunci, asigurările lui Mussolini erau sincere. Mus- 
solini era şi el un duşman al Anschlussului, întrucît 
nu-l prea putea încînta.ideea de a avea ca vecin 
statul german, stat atît de agresiv şi atît de pu- 
ternic, care ar deveni mult mai agresiv şi mai pu- 
ternic prin anexarea Austriei. 

Dar, tot sub influența lui Mussolini, Dollfuss 
porni o luptă la fel de energică împotriva munci- 
torimii, a cărei acţiune împotriva Anschlussului luase 
un caracter de insurecție armată. Opera reacționară 
a lui Dollfuss fu încununată, în februarie 1934, prin- 
tr-un masacru, care era o reeditare — în stil mult 
mai mare — a masacrului făptuit exact cu un an 
mai înainte, în februarie 1933, la noi, de către gu- 
vernul naţional-țărănist, printre muncitorii de la ate- 
lierele Griviţa. Folosind drept pretext greva generală 
declarată de muncitorii austrieci la 28 februarie 
1934, Milimetternichul austriac trase cu tunul în 
eartierele muncitoreşti vieneze şi culcă la pămînt 
cîteva mii de muncitori, laolaltă cu femeile şi copiii 
lor. Muncitorii, baricadaţi în cartierele lor, au re- 

zistat cîteva zile atacului, dar, în cele din urmă, 
au fost copleșiți de armată, poliție şi Heimwehr. 

Dar dacă bilanţul acestor zile sîngeroase a fost 
dezastruos pentru muncitorime, el a fost la fel de 
dezastruos şi pentru dușmanul ei de moarte, 
Dollfuss. Milimetricul cancelar al Austriei credea 
că, prin dizolvarea organizaţiilor muncitoreşti, îşi 
va putea întări poziţia lui dictatorială şi va avea 
astfel mîinile libere spre a putea face față mai bine 
presiunilor Berlinului. 

Dar Berlinul avea despre masacru o viziune con- 
irarie — care era și cea justă: înlăturînd pe mun- 
citori. singurii care-l puteau ajuta, loial, în acțiunea 
lui contra Anschlussului, Dollfuss şi-a slăbit pozi- 
ţia în chip considerabil. De aceea, după represiune, 
crescură şi presiunile lui Hitler. Exploziile, emisiile 
radiofonice clandestine, avarierea liniilor telefonice, 
accidentele de graniță, asasinatele începură să se 
producă, în avalanșă, în toată Austria. 

Situaţia lui Dollfuss se agrava ceas de ceas. 
Poziţia lui externă slăbea în aceeaşi măsură cu po- 
ziția internă. Încă din ianuarie 1934, înainte de mă- 
celărirea muncitorilor vienezi, Dollfuss, exasperat 
de activitatea naziștilor austrieci, trimisese guver- 
nului hitlerist, la Berlin, o notă prin care arăta că 
dacă Germania nu încetează cu amestecul ei în 
treburile interne ale Austriei, Austria se va adresa 
Ligii Naţiunilor. La nota aceasta, Dollfuss nu pri- 
mise nici un răspuns. Faptul acesta nu-l putea mira 
prea mult pe Dollfuss, care ştia că din partea lui 
Hitler se poate aştepta la orice surpriză. Spre marea 
lui stupefacţie, însă, trebui să afle că Franţa şi An- 
glia au, în această problemă, o nouă atitudine. 

Abia cu doi ani înainte, în 1932, Franţa şi Anglia 
înlesniră, sub garanţia lor, Austriei, un împrumut — 
numit împrumutul de la Lausanne — de nouă mi- 
lioane de lire sterline, cu condiţia expresă ca, timp 
de 22 de ani, cît va duna pînă ce Austria își va fi 

achitat datoria, să nu fie vorba nici măcar de un 
Anschluss economic cu Germania. Asupra importan- 
tei capitale a acestui împrumut pentru liniștea Eu- 
ropei erau înțeleşi, în 1932, mulţi oameni politici 
francezi. Cel mai cald apărător al cauzei austriece 
era Herriot, care, polemizind cu Flandin, unul din 
conducătorii de frunte ai reacţiunii franceze, îi spu- 
nea în şedinţa din 28 decembrie 1932 a Camerei: 


„Dacă s-ar constitui o Germanie aşa cum a putut 
s-o cunoască lumea odinioară, sub forma, aş putea 
zice, a unei vaste elipse cu două focare, dintre care 
unul ar fi Berlinul şi celălalt Viena, cine nu vede 
ce primejdie ar reprezenta ea pentru pace? In tot 
cazul, cine nu ştie că acesta este visul, este ambi- 
tia, este intenția permanent afişată de pangerma- 
nişti ?* 


Totuşi, acum, cînd Austria, sub amenințarea unui 
Anschluss cu sila din partea lui Hitler, îşi mani- 
festa intenţia de a cere protecţia Ligii Naţiunilor, 
aceeaşi Franţă şi aceeaşi Anglie o sfătuiau să nu 
împingă lucrurile pînă la Liga Naţiunilor. 

Dar marea speranţă a lui Dollfuss nu erau Anglia 
nri Franţa, ci tot Mussolini. Numai că, între timp, 
şi Mussolini începuse a-şi modifica, întrucîtva, punc- 
tul lui de vedere. 


Intre timp, Mussolini avusese o întîlnire 'cu 
Hitler. 

Era prima întîlnire între aceşti doi dictatori care 
se detestau reciproc, din tot sufletul. Acest moment 
politic avusese loc la 15 iunie 1934,'la Veneţia, în- 
tr-o atmosferă de răceală, de farsă, de suspiciune. 
Numai cu citeva zile înainte, la. 9 iunie, revista 
universitară fascistă Libro e moschetto (Cartea şi 

pușca), controlată direct de Mussolini, scria sub 
titlul „Franţa sau Germania ?“ următoarele: 


„Poporul infanteriştilor francezi, această eroică 
mulțime a combatanţilor, care s-a jertfit timp de 4 
ani pentru Franţa invadată de nebunia teroarei 
teutonice, cunoaşte adevărul... Italia a salvat Aus- 
tria de idiotul vis german. ...Rasa germană care 
vrea să devie stăpînă ; rasa germană care a ajuns 
pînă la absurditatea de a considera fascismul ca o 
creațiune teutonică, nu ca o creațiune curat latină; 
rasa germană, apucată, se vede, de un sadism ma- 
sochist, ar trebui să-şi aducă aminte de anul fatal 
1914 şi de toate cîte a învățat, în decursul secolelor, 
de la Roma... Stupidităţile pangermanilor nu ne ză- 
păcesc. Niciodată nu vom alerga după Germania! 
Ea a voit războiul şi a căpătat bătaie. E bătaia ei 
şi ar face bine s-o păstreze. Ea trebuie să se mul- 
țtumească a păstra, între exagerata intransigenţă 
franceză şi ridicolele pretenţii naziste, ceea çe sănă- 
toasa cugetare italiană îi oferă: nimic mai mult. 
Altminteri va fi fatal ca, cine a căpătat o dată bă- 
taie, s-o mai capete o dată.“ 


Este adevărat că Mussolini a încercat să mai în- 
sufleţească nițeluş atmosfera printr-un discurs rostit 
în piața San Marco, de faţă cu Hitler: 


„Noi ne-am întîlnit pentru a încerca să risipim 
norii care întunecă orizontul vieţii politice euro- 
pene... Fie zis încă o dată că o alternativă teribilă 
se pune conştiinţei tuturor popoarelor Europei: sau 
vor găsi un minimum de unitate politică, de cola- 
borare economică şi de înțelegere morală, sau des- 
tinele Europei sînt iremediabil pecetluite. Noi, fas- 
ciştii italieni, noi poporul italian, înşelat de război 
şi reînviat prin revoluția fascistă, putem vorbi 
astfel, pentru că am devenit un popor puternic. Pa- 
cea noastră este deci o pace bărbătească, deoarece 

pacea noastră lasă la o parte pe cei slabi şi înso- 
țeşte pe cei tari.“ 


Erau obişnuitele rodomontade ale lui Mussolini, 
căruia-i plăcea să amenințe. Dar, în iunie 1934, pe 
cine ameninţa Mussolini? După relațiile care 
existau, în epoca aceea, între cele două țări de dic- 
tatură fascistă, erau toate motivele să se creadă 
că Mussolini îl ameninţa chiar pe oaspetele său, pe 
Fiihrerul Hitler, despre chipul căruia spusese, nu de 
mult, că „este o ofensă adusă tipului de om“. Nicio- 
dată n-a fost Mussolini mai furios pe Hitler ca în 
vara aceea, mai întîi din pricina informațiilor precise 
care-i veneau din Germania că Röhm, comandantul 
trupelor de asalt ale lui Hitler, se pregăteşte să nă- 
vălească în Austria și apoi, din pricina amestecului, 
din ce în ce mai deschis şi mai brutal, al lui Hitler, 
în treburile interne ale Austriei. Asadar, la 15 iunie 
1934, cînd s-au întîlnit, Hitler şi Mussolini mai 
stăteau pe poziţii perfect: conturate ca duşmănoase. 
Şi au continuat să rămînă dușmănoase încă destul 
timp şi după aceea. Austria îi despărțea. În aprilie 
1935, după aproape un an de la întrevederea din 
Veneţia, ziarul Prager Tageblatt scria : 


„Autorităţile italiene au ordonat cîteva pedepse 
severe împotriva naţional-socialiştilor. In Sterzing 
a fost arestat un oarecare Osterman şi condamnat 
la un an închisoare, pentru că a strigat „Trăiască 
Hitler !“. Aceeaşi pedeapsă, pentru acelaşi delict, a 
primit-o un tînăr din Stilfes. În localitatea Pfun- 
ders, 8 tineri au fost condamnaţi la 1—2 ani. De 
asemenea, alţi 6 la Lana. Austriecii Demar şi Karl 
Regatschnig şi elveţianul Ribert Kleer au fost 
Poza din Italia, pentru că au strigat „Trăiască 

itler !“ 


Dar adversitatea aceasta nu a împiedicat pe Hitler 
şi Mussolini. să-și agrementeze întrevederea pe oare 

au avut-o, la Veneţia, în 1934, cu conversații se- 
crete. Ce şi-au vorbit între ei aceşti doi trepăduşi 
ai aceloraşi bănci şi industrii care se socoteau amîn. 
doi nişte Cesari romani? Oare, atunci. în cursul 
întrevederii de la Veneţia, să fi obţinut Mussolini 
de la Hitler promisiunea că-l va suprima pe Röhm. 
pentru a înlătura primejdia unui Anschluss prin vig- 
lenţă ? Oare să fi obținut Hitler de la Mussolini au- 
torizația de a-l suprima pe Dollfuss — pentru a 
uşura calea unui Anschluss mai dulce, în schimbul 
cine ştie căror angajamente luate de Germania na- 
zistă față de Italia fascistă ? 

Nu se ştie. Se ştie doar atît: că, în ziua de 15 
iunie 1934, cînd Mussolini şi Hitler au avut, la Ve- 
neţia, întîlnirea care însemna începutul prieteniei 
lor, Röhm era încă în viaţă şi Dollfuss era încă în 
viată dar că, puțin după întrevederea de la Veneţia, 
la 30 iunie 1934, Röhm era împuşcat, iar la 25 iulie 
1934 era împuşcat și Dollfuss. 


k 


* * 


Astfel că, la începutul lui iulie 1934, Dollfuss nu 
mai pleca de la Mussolini cu angajamente solemne 
că Austria va îi apărată de armata italiană împotriva 
unei eventuale invazii germane, ci cu sfatul. priete- 
nesc să aibă răbdare şi să aştepte. 

Sfatul era, într-adevăr, prietensc, întrucît Musso- 
lini nu-i cerea lui Dollfuss să aştepte prea mult. 
Peste cîteva săptămîni, la 25 iulie 1934, Dollfuss, 
din ordinul lui Hitler, cădea răpus de gloânţele unui 
grup de nazişti austrieci. Amestecul lui Hitler era 
de nedezminţit — şi nici n-a fost dezmințit — deși 
presa străină a publicat o serie de informaţii în 
legătură cu asasinarea lui Dollfuss, care puneau di- 
rect în cauză guvernul de la Berlin. Din cele publi- 
cate. de către presa străină — şi confirmate prin mu- 
tenia totală a presei germane —. s-a putut, astfel. 


192 


afla că toţi corespondenţii din Viena ai ziarelor ber- 
lineze au primit, cu cîteva zile înainte de atentat, un 
cod telegrafic care, printre altele, cuprindea această 
indicație : Pentru „Dollfuss mort“, telegrafiaţi : „Ar- 
gintărie pe drum“. i 

S-a aflat apoi, că, încă din 22 iulie — deci cu 3 zile 
înainte de atentat — serviciul central fotografic al 
propagandei germane a trimis unui anumit număr 
de ziare germane o serie de clișee, cu ordinul dea 
fi publicate după ziua de 25 iulie, sub titlul: „/nsu- 
recția populară din Austria.“ 

Următoarele texte însoţitoare lămureau conţinutul 
clişeelor : 

„Clădirea staţiunii de radio din Viena, care a fost 
aruncată în aer“, „Palatul preşedintelui consiliului 
ocupat de insurgenți“, „Dollfuss a fost rănit în cursul 
luptelor la Palatul preşedinţiei şi a încetat din 
viaţă“, „Doctor Fey a fost arestat de insurgenți“, 
„Doctor Rintelen se ocupă cu alcătuirea noului 
guvern“. 

In aiară de primul punct, toate celelalte s-au rea- 
lizat. Berlinul era, deci, cu trei zile înainte, în curent 
cu detaliile „revoltei“ şi ştia că Dollfuss va fi asa- 
sinat. 

În ziua de 25 iulie, la ora 10,45 dimineaţa, 
cu două ceasuri înainte de asasinarea lui Dollfuss, 
ziarele germane au primit de la agenţia oficială 
nazistă D.N.B. dispoziția ca „toate ştirile asupra 
evenimentelor din Austria să nu fie publicate decît 
sub forma adoptată de D.NB.“. 

Aşadar, Hitler ştia din 22 iulie ceea ce se va 
întîmpla peste trei zile la Viena. Sau, pentru a fi mai 
aproape de sensul afacerii, la 25 iulie lucrurile s-au 
petrecut întocmai după cele arătate în clişeele tri- 
mise de la Berlin, cu o singură excepție: clădirea 
staţiunii de radio de la Viena, care n-a fost aruncată 
în aer. În ultima clipă, Hitler şi-a zis că ar fi o 
prostie să diștrugă, chiar el, cel mai preţios instru- 

ment de propagandă al viitorului guvern nazist aus- 
triac. 

„Rebeliunea“, totuşi, n-a avut efectul. urmărit. 
Forţele interne și unele forţe externe potrivnice An- 
schlussalui erau încă destul de tari să bareze dru- 
mul lui Hitler spre Viena. Probabil că cineva i-a 
șoptit Fiihrerului că o forțare a Anschlussului ar pu- 
tea provoca un război pe care încă nu se socotea des- 
tul de tare să-l ducă. De aceea, deodată cuminte, ca 
şi cum Dollfuss n-ar fi fost asasinat de el numai cu 
o săptămînă în urmă, Hitler acordă, în ziua de 
4. august 1934, ziarului englez Daily Mail, un inter- 
viu, spre a declara, cu cea mai feciorelnică nevino- 
văţie din lume, din nou pacifist: 


„In măsura în care izbucnirea războiului depinde 
de Germania — spunea el — nu vom avea război. 
Germania a păstrat mai mult decît oricare altă ţară 
impresia adîncă a ororilor războiului. 95 la sută 
din cei care fac parte din conducerea şi administrația 
Reichului sînt oameni care au văzut personal ce 
înseamnă lupta armată. Niciodată nu vom lupta decît 
în apărare. Singurul lucru pe care îlcerem este ca 
frontierele noastre actuale să fie menținute.“ 


Presa străină susţinea că Hitler şi-a dat interviul 
numai pentru a putea obţine mai uşor credite pe 
piața franceză, engleză şi americană. Dar informa- 
țiile acestei prese n-au mers mai departe, astfel că, 
în mod public, nu s-a putut afla care a fost efectul 
declaraţiilor de dragoste pe care Fiihrerul le făcea 
omenirii în atenția bancherilor străini. Se ştia nu- 
mai că Hitler dispune de tot mai multi bani şi că 
se înarmează tot mai grăbit. 

Ld 


* % 


În ziua de 15 octombrie 1934, după două luni 
şi ceva de la împușcarea lui Dollfuss, erau asa- 

sinaţi regele Alexandru al Iugoslaviei şi Louis 
Barthou, ministrul de externe al Franţei. Dacă mai 
tîrziu s-a făcut dovada că actul a fost făptuit de 
Hitler, care l-a ales ca executant pe generalul Spei- 
del, la început multe glasuri cutezătoare sprijinite 
de împrejurări, s-au ridicat împotriva ducelui Ita- 
liei. Italia fascistă îşi disputa dreptul de exclusivi- 
tate asupra Adriaticei cu Iugoslavia, care era 4îrîtă 
de cercurile conducătoare pe calea fascizării. Regi- 
mul lui Alexandru al II-lea, regele Iugoslaviei, nu 
era prin nimic mai puțin reacționar decît regimul 
lui Carol al II-lea — regele Romîniei şi cumnatul 
lui Alexandru — sau decit regimul lui Victor 
Emanuel al III-lea, regele Italiei. O mînă de poli- 
ticieni demagogi şi corupți administra Iugoslavia 
lui Alexandru după toate legile unei dictaturi ab- 
solutiste, în care poporul nu avea drept să crîc- 
nească. Suveran al unui stat ieşit din război vic- 
torios şi cu teritoriul mărit, Alexandru al II-lea 
era un adversar al revizuirii tratatelor şi, prin 
aceasta, se afla în conflict cu Italia revizionistă, 
care avea pretenţii asupra coastei dalmate, care 
fusese detaşată, prin pacea de la Versailles, de im- 
periul habsburgic şi înapoiată Iugoslaviei. Neîn- 
țelegerile dintre Iugoslavia și Italia nu puteau 
fi pe placul Franţei, care avea în Alexandru al 
II-lea un aliat preţios în această parte a Euro- 
pei. De aceea, prin 1926, Briand, ministrul de ex- 
terne al Franţei şi unul din eroii „păcii eterne“ 
de la Locarno, spre a împăca pe cei doi adversari, 
propuse un pact tripartit între Iugoslavia, Italia şi 
Franța. Dar acest pact, spre a deveni eficace, im- 
plica o serioasă reducere a armamentelor, condiţie 
care nu convenea nici Italiei, nici Iugoslaviei. Tra- 
tativele se prelungiră timp de ani, fără niciun 
rezultat, pînă în 1932, cînd Mussolini refuză, pur 
şi simplu, să mai continue discuţiile. 

În 1934, Louis Barthou, noul ministru de externe 
al Franţei, se strădui să-l îmblînzească pe Musso- 
lini şi să găsească un mijloc de înţelegere între 
Italia şi Iugoslavia. Louis Barthou nu era iubit nici 
de fasciştii italieni, nici de fasciștii germani, deoa- 
rece a lucrat mult pentru intrarea Uniunii Sovietice 
în Liga Naţiunilor în mumele acelor cercuri politice 
franceze care, printr-o apropiere de guvernul Sovie- 
tic, voiau, în același timp, să-l intimideze pe Hitler 
şi să dea un avertisment Marii Britanii. 

In toamna anului 1934, Barthou puse la cale vi- 
zita lui Alexandru la Paris, unde urma să se discute 
o înțelegere mediteraneană între lugoslavia, Grecia, 
Franţa și Italia şi să se cadă de acord cu regele 
Iugoslaviei asupra unei propuneri acceptabile care 
s-ar putea face lui Mussolini. Barthou veni în Iu- 
goslavia, pentru a-l însoţi pe Alexandru în călătoria 
pe mare spre Franţa. La 15 octombrie 1934, vaporul 
care-i transporta acosta la Marsilia, unde regele 
Alexandru şi Louis Barthou fură întîmpinaţi cu 
gloanţe. 

Locul lui Barthou fu imediat ocupat de Laval. 
De o veselie excesivă — care fu remarcată de către 
întreg anturajul — Laval dădea dispoziţii presei 
care se adăpa direct de la sursele secrete ale mi- 
nisterului de externe, să deplîngă victimele asasi- 
natului, dar cu foarte multă discreție, ca să nu se 
supere, doamne fereşte, asasinii. De aceea, pentru 


a menaja pe asasini — care erau foarte sensibili 
— ziarele franceze de dreapta — şi 90 la sută erau 
de dreapta — adoptară, din prima zi de după 


atentat, în comentariile lor, un ton care contrasta, 
în chip grotesc, cu atmosfera creată în ultimele 
luni în Europa de crimele fascisto-naziste. 

Ziarul Petit Parisien susținea că asasinatele aces- 
tea sînt, nici mai mult, nici mai puţin, decît o de- 
monstrație a politicii de pace și bună înţelegere 
pe care o urmăreşte Mussolini. 

„Se poate afirma — scria Petit Parisien — că 
domnul Mussolini este, mai mult ca oricînd. ho- 
tărît să urmărească o politică de conciliere şi de 
destindere.“ 


De asemenea şi Petit Journal era de părere că 
asasinatul e un semn al dorinței de pace a 
fasciştilor. 


„Se face o mare siorțare — scria ziarul aces- 
ta — pentru a se îngădui continuarea operei de 
pace, iar convorbirile dintre domnii Beneş și Laval 
exprimă un aspect al acestei sforțări, la care 
cooperează şi guvernul din Belgrad. Ne este per- 
mis să sperăm că se va ajunge repede la un 
triumf al soluţiunilor de moderaţiune “ 


La rîndul său, ziarul Excelsior era foc supărat 
pe cei care încearcă să tulbure pacea și care, în 
nici un caz, nu se găsesc în rîndurile asasinilor. 


„Cele mai tendențioase zvonuri — spunea Excel- 
sior — sînt răspîndite pentru a încurca lucrurile şi 
a favoriza jocul organizaţiilor oculte care se silesc 
să creeze o atmosferă propice unui conflict. Dar 
există o jurisdicție internațională, însărcinată cu 
cunoaşterea faptelor care ar constitui o primejdie 
de conflict şi este sigur că nici Iugoslavia, nici 
Mica Înţelegere, nici Franţa n-ar îi acelea care să 
treacă peste această jurisdicție.“ 


Alt ziar, Figaro, își asigura cititorii că pacea 
este pe drumul cel mai bun şi încheia cu mult 
optimism : 


„Politica de apropiere în Europa Centrală tre- 


buie să fie continuată și s-a aflat cu satisfacţie că 
domnul Laval intenționează să meargă la Roma. 

Dacă Anglia, Franţa, Italia și Mica Înţelegere 
se pun de acord asupra unei politici ferme, dar 
moderate, toate încercările de a se tulbura pacea 
vor eşua complet.“ 


In acest timp, guvernul englez părea şi el a îi 
foarte mulțumit de „succesele păcii“. In consiliul 
de miniştri din 17 octombrie, sir John Simon, mi- 
nistrul de externe al Angliei, într-un expozeu asu- 
pra urmărilor politice ale atentatului de la Marsilia, 
a declarat că „precauţia şi calmul, pe care le-au 
păstrat toate guvernele în urma atentatului de la 
Marsilia, pot fi considerate ca un semn foarte bun“. 

Pot îi considerate ca un semn foarte bun — pen- 
tru ce? Şi mai ales, un semn foarte bun — pentru 
cine ? Pentru cine putea fi un semn foarte bun pru- 
dența şi calmul — drept singur răspuns dat tîlhari- 
lor care-şi permiteau să facă din Europa un cîmp 
pentru exerciţiile lor de tragere la ţintă ? 

Cu anul 1935 se poate spune că a început, de 
fapt, cel de al doilea război mondial. 

Primul act de agresiune a fost făptuit de către 
dictatorul Italiei, Benito Mussolini. Situaţia econo- 
mică a Italiei era catastrofală. Insuşi Mussolini a 
trebuit să recunoască, la începutul anului, în fața 
Camerei lui, că bilanţul celor 12 ani de „renaştere“ 
fascistă este tot atît de falimentar ca şi al oricărei 
alte ţări capitaliste bintuite de criză. Standardul 
de viaţă al poporului italian a scăzut mult față de 
cel care a precedat „revoluția“ fascistă. Salariile 
au trebuit să fie reduse. Drept scuză, Mussolini 
spunea că: „...scăderea salariilor n-a fost adoptată 
numai de Italia, ci de toate ţările“. În continuare, 
Mussolini a dat tabloului nuanțe tot mai sumbre. 
„Reducerile se fac pentru a echilibra bugetul sta- 
tului şi balanța comercială... Nu se mai poate trăi 
făcînd fără încetare datorii... Toţi banii care merg 
la stat sînt sustrași, într-o oarecare măsură, eco- 
nomiei naționale.“ Şi aici, a adăugat ceva mult mai 
grav: „Sînt primul să declar că presiunea fiscală 
a ajuns la limita extremă.“ Dar în cazul acesta, 
care-i avantajul de a avea un regim fascist? — 
s-au întrebat. cei care, într-adevăr, nu înțelegeau 
de ce, pentru a se ajunge la aceeaşi sărăcie, ca şi 
în celelalte țări burgheze, a trebuit să se instituie 
în Italia un regim de crime, de unt de ricină, de 
deportări şi de răcnete războinice, pe cît de ri- 
dicole, pe atît de costisitoare şi pe cît de costi- 
sitoare, pe atît de odioase. 

Dar Mussolini era surd la această întrebare. 
Convins cum era, el, omul fără de care nu se pu- 
tea mișca un fir de iarbă în tot regatul italian, că 
este prea sus-pus pentru a se considera, într-un 
fel sau altul, răspunzător, el, ducele — omul care 
are totdeauna dreptate — vorbea despre ruina 
Italiei, cu obiectivismul rigid al geologului care 
face o constatare ştiinţifică asupra vreunei pră- 
buşiri sau deplasări de teren, de care el, personal, 
nu: este — şi nici nu poate fi — vinovat. 

Mussolini binevoia, din sferele înalte şi senine 
în care se situa, să constate adevăruri care erau 
prea strigătoare spre a mai putea fi ascunse. Re- 
gimul fascist, care în 1922 făgăduise poporului 
italian că-i va asigura o bucată de pîine, regimul 
acesta fascist nu i-a dat decît unt de ricină, în- 
chisori, cimitire şi un ginere. 

În cei doisprezece ani de cînd ducele avea într- 
uma dreptate, numărul celor care, în propria lor 
țară n-aveau cu ce se hrăni şi în altă țară nu erau 
lăsaţi să imigreze, crescuse cu milioane. Dacă în 
1922, cind Mussolini a venit la putere, exista în 
Italia o problemă a emigrației, după doisprezece 
ani de guvernare fascistă, problema aceasta era 
complet rezolvată: nu mai era o problemă, ci o 
calamitate. O calamitate care nu-și mai putea găsi, 
în “orice caz, rezolvarea pe cale normală. 

Străduinţele depuse de Mussolini, spre a crea 
condiţii prielnice pentru o totală sărăcire a Italiei, 
erau încununate de un succes care întrecea cu mult 
toate așteptările. Mussolini n-avea de ce să se 
plîngă. Excedentul de foamete care, inevitabil, 
creştea necontenit, plus excedentul de șomaj care, 
inevitabil, creştea — dacă s-ar putea zice — cu 
atît mai necontenit, plus excedentul de sarcini fis- 
cale — despre a cărui creştere nici măcar Mussolini 
nu găsea cuvinte destule s-o cuprindă — au dus 

Italia, după doisprezece ani de regim fascist, la 
ceea ce ducele dorea cu atîta ardoare: la sufocare. 
In 1935, Italia se sufoca. Nu mai putea să respire. 

Îmbătat de succes, Mussolini striga, în mai sus- 
citatul discurs : 


„Una din două: sau vom rămine încă multă 
vreme în punctul cel mai coborit, sau vom începe, 


> ce 


treptat-treptat, o viață nouă. 


Cuvintele acestea le rostea marele Benito nu în 


1920 — cînd era departe de putere — nici în oc- 
tombrie 1922 — cînd era pe cale de a fi numit 
renăscătorul Italiei — şi nici măcar în 1923, în 


primele lui luni de guvernare, ci în 1935, după doi- 
sprezece ani de dictatură. După doisprezece ani, 
ducele vorbea ca în urmă cu doisprezece ani: 
despre o viaţă nouă. După doisprezece ani de la 
începerea erei „de renaştere“, ducele spunea că este 
necesar să se înceapă o nouă eră de renaştere. 
După doisprezece ani de glorioasă administraţie 
fascistă, ducele afirma că trebuie să se facă ne- 
apărat ceva spre a se smulge Italia din punctul 
cel mai coborit al mizeriei. 

Să se facă — ce? Să se înceapă o ..„viață nouă! 

O viaţă nouă? Dar poporul italian altceva nici 
nu cerea decît „o viață nouă“ pentru că era sătul 
pînă în gît de viața nouă pe care o ducea de doi- 
sprezece ani; acolo, „în punctul cel mai coborit“ 
unde l-a azvirlit regimul untului de ricină al! 
ducelui. 

După doisprezece ani, aşadar, poporul italian 
era, pentru întîia oară, de acord cu ducele: Italia, 
da, se află „în punctul cel mai coborit“, Italia, da, 
va rămîne, fără doar și poate, „încă multă vreme“, 
în „punctul cel mai coborit“, dacă va mai continua 
viața pe care o ducea Italia, da, trebuie, neapărat, 
să înceapă „o viaţă nouă“! 

Dar prin „viaţă nouă“ înţelegea, oare, şi Mus- 
solini ceea ce înțelegea poporul italian: un nou 
regim, un nou sistem politic, o nouă interpretare 
a dreptăţii sociale, în sfîrşit, o VIAȚĂ cu adevărat 
NOUĂ, care să măture tot ce ar putea aminti de 
viaţa veche a regimului fascist, atît de puţin de- 
osebită de cealaltă viață, străvechea viață a feu- 
dalismului ? 

Nu! 

Prin „viață nouă“, Mussolini înțelegea ceva care 
mirosea, în chip pronunțat, a moarte: războiul. 

„Căci — zicea Mussolini — istoria ne spune că 
războiul este un fenomen care însoțește dezvoltarea 
omenirii.“ | 

Într-un studiu asupra doctrinei fasciste, publicat 
la începutul lui august 1932 în Popolo d'ltalia, 
Mussolini susținea că: 


„Numai războiul poate să puie în valoare ener- 
giile umane, aplicînd pecetea nobleței pe fruntea 
popoarelor care au curajul să înirunte războiul. 
Fascismul nu crede în posibilitatea sau utilitatea 
păcii perpetue. Fascismul trăieşte în comunitate 
cu popoarele civilizate, fără să se lase înşelat de 
aparente. Orice încercare pentru stabilirea unei 
păci mondiale durabile este sortită eşecului.“ 


De doisprezece ani, de cînd era stăpîn absolut 
al Italiei, ducele numai despre război vorbea şi 
numai cu război amenința omenirea. * 

Război înseamnă progres. 

Război înseamnă civilizaţie. 

Război înseamnă cultură. 

Război înseamnă regenerare. 

Război înseamnă putere. 

Război înseamnă „dezvoltarea omenirii“. 

Războiul, în sfîrşit, va scăpa Italia de mizerie. 

Mizeria în care trăia poporul italian era prea 
evidentă pentru ca ducele s-o mai poată nega. 

Vrînd-nevrind, deci, trebuia să fie sincer. Dar, ca 
toți semenii săi din istorie, Mussolini nu putea 
acoperi putregaiul intern decît printr-o diversiune 
externă : războiul. In primul rînd, războiul l-ar de- 
barasa de mii şi mii de șomeri care vor muri pe 
cîmpul de luptă, precum şi de alte mii şi mii de 
şomeri cu care va coloniza, după campanie, teri- 
toriile cucerite. 

In al doilea rind, războiul — se înţelege, un 
război victorios (şi va trebui să fie victorios!) — 
ar mări enorm prestigiul regimului său în ochii po- 
porului italian şi ar astupa gura nemulţumiţilor. 

Și erau mulți acești nemulţumiţi. Milioane! 

Pe la sfîrşitul lui octombrie 1930, Mussolini re- 
cunoştea, într-un discurs, că „antifascismul nu este 
mort“, numai că „şi-a mutat cîmpul de acţiune 
în străinătate“. 

Două zile mai tîrziu. poliția ducelui dădea, chiar 
înăuntrul Italiei, de firele unei organizaţii anti- 
fasciste organizată sub lozinca: „Pentru dreptate 
şi libertate“. Comitetele acestei organizaţii lucrau 
în treizeci de oraşe. Centrul era la Milano. Unul 
din manifestele acţiunii „Pentru dreptate şi liber- 
tate“ spunea : 


„Fascismul duce Italia la prăpăd, ne ruinează 
ara... 

Avem cinci milioane şomeri... 

Italia e fara cu cele mai multe biruri. 

Capitala economică a Italiei (Milano — n. a.) e 
datoare să strige: ajunge! Jos cu hoţii ! 

În Italia liberă. gînd liber!“ 


Un alt manifest cuprmdea următoarele rînduri : 


„Dreptate și libertate“ e mișcarea. eliberatoare. 
Nu e nici partid, nici asociație de partide. Primeşte 
în sînul ei pe tofi italienii, gata să lupte pentru 
o Italie liberă, democrată şi republicană“. 

_ Mussolini, deci, gîndea logic conform cu logica 
lui. De aceea, singura producție căreia Mussolini 
i-a dat o deosebită atenţie a fost producția de 
război şi singura educație publică tolerată de el 
era cea care sădea în suiletul generaţiilor tinere un 
spirit războinic. 

In 1935, totul era copt pentru război. Ţara se 
afla în „punctul cel mai coborît“ al mizeriei, poporul 
se sufoca din pricina „lipsei de spaţiu“, legiu- 
nile fasciste știau să defileze în cel mai săltăreț 
ritm roman — scurt, Mussolini putea să se laude: 
a izbutit! Singurul lucru care-i mai lipsea era 
războiul în fapt. 

Impotriva cui? 

Impotriva Abisiniei. 

De toate avea griiă Mussolini. Vorbea de război, 
dar se gîndea şi cui să-i facă războiul: Alegerea nu 
i-a fost grea: Abisinia. 

Și-a găsit adversarul ! 

La Abisinia s-a gîndit mai de mult, dar a tratat 
lucrurile mai pe înconjur. În 1926, Mussolini a 
făcut un pact cu Anglia, căreia îi recunoștea dreptul 
exclusiv de a folosi lacul Tzana, de la gurile Ni- 
lului. În schimb, Anglia recunoștea Italiei dreptul 
de a construi o cale ferată între Somalia italiană 
şi Abisinia. 

Ceva mai mult: Anglia se angaja să nu re- 
vendice nici o concesiune economică în ținuturile 
Abisiniei străbătute de acest drum de fier italian. 

Abisinia a protestat la Liga Naţiunilor că, prin 
pactul acesta, încheiat pe socoteala unor teritorii 
care-i aparţin ei, fără ca ea să fie întrebată, se 
atentează la independenţa politică a statului abisi- 
nian. Dar protestul Abisiniei a rămas în cartoanele 
Ligii şi pactul a fost pus în aplicare. 

Cu vremea, proiectele lui Mussolini cu privire la 
Abisinia începură să se dezvolte o dată cu mizeria 

crescindă a Italiei. Abisinia, stat fără apărare —- 
şi-a zis Mussolini — ar putea să rezolve toate 
problemele regimului, cel puţin toate problemele 
lui de moment. În 1933, în anul în care Hitler se 
instala la Berlin în fotoliul lui Bismarck, Mussolini 
era fixat: Abisinia va fi baza viitorului imperiu 
roman. 

Şi începu, urgent, pregătirile. 

Nimic nu poate fi mai concludent pentru spiritul 
în care s-a pus la cale acest act de brigandaj, decît 
mărturiile mareșalului fascist de Bono, coman- 
dantul trupelor italiene care au invadat, în 1935. 
Abisinia. Intr-o lucrare apărută în 1937. în Edi- 
tura Institutului național fascist al culturii. de 
Bono spune, cu privire la pregătirea şi la primele 
operații 'din Abisinia, următoarele : 


„Să-mi închei cariera ca soldat era pentru mine 
un vis măreț. Desigur că încă nu se putea spune 
în 1933 — an în care începusem să ne gîndim prac- 
tic la ce ar trebui să facem în cazul unui conflict 
cu Etiopia (Abisinia) — dacă trebuie sau nu să-i 
facem război. Dar m-am hotărît să nu-mi pierd 
timpul și, într-o bună zi, am spus ducelui: „Ascultă, 
dacă va îi război acolo. tu ar trebui, dacă mă con: 
sideri demn şi capabil, să-mi faci cinstea să mă 
lasi pe mine să-l conduc! 

Ducele mă privi fix și-mi spuse deodată: „De- 
sigur !“ 

Am adăugat: „Nu mă crezi prea bătrîn ?“ 

„Nu — rășpunse el — fiindcă nu trebuie să ne 
pierdem vremea“. 

Din acel moment era limpede pentru duce că 
chestiunea trebuie rezolvată cel mai tîrziu pînă în 
1936 şi mi-o și spuse. Eu m-am mulțumit să-i răs- 
pund: „Va bene!“ (în regulă) fără cea mai mică 
îndoială că lucrul se va realiza. Era în toamna lui 
1933. Ducele nu vorbise cu nimeni despre apropiatele 

operaţii în Africa orientală: numai el și cu mine 
eram în curent (subliniat în original — n.a.) şi 
nici o indiscreţie nu îngăduia ca această ştire să 
poată impresiona publicul într-un fel sau altul. 
Am expus ducelui aceste considerațţiuni: condiţiile 
politice ale Abisiniei sînt jalnice. Descompunerea 
imperiului nu poate fi o muncă prea grea, dacă 
este manevrată politicește cum trebuie, şi am pu- 
tea-o socoti sigură, după o operaţie militară izbutită 
din partea noastră. 

Ducele îmi dădu ordin să lucrez din toate pu- 
terile mele. Trebuia să fiu gata cît mai degrabă 
cu putință. 

„Vor trebui bani, duce, bani mulţi!“ — i-am zis. 

„Banii nu vor lipsi!“ — mi-a răspuns el. 

„„La începutul anului 1934 sosiră în Italia co- 
mandantul corpului de armată din Eritreia şi ataşa- 
tul nostru militar la Addis-Abeba. Am avut cu ei 
mai multe întrevederi și am fixat împreună o serie 
de pumte esențiale pentru punerea în aplicare a pla- 
nului stabilit... Deoarece trebuia, de aci înainte, să 
trecem la realizarea acestui plan, devenea necesar, 
şi era şi de datoria noastră, să comunicăm ministru- 
lui de război, generalului-şef al majestăţii sale şi co- 
mandantului corpului majestăţii sale, care era voinţa 
ducelui. Pentru a evita o corespondenţă. de prisos, 
ducele îmi spusese că toate hotărtrile cu privire la 
afacere să fie consemnate în scris, ceea ce s-a şi 
făcut. Procesele verbale fură semnate mai întîi de 
şeful guvernului, de generalul-şei al majestăţii sale, 
de subsecretarul de la război şi de mine. La sem- 
năturile acestea se adăugară în urmă semnăturile 
şefului marinei, şefului aviaţiei şi comandantului 
armatei, pe măsura în care aceștia luau parte la 
chestiune. Ne-am înțeles să nu mai vorbim cu ni- 
meni despre această acțiune care se şi desena în 
mintea ducelui ca fiind de o importanţă şi măreție 
excepțională. El ştia că, la momentul potrivit, toată 

Italia va fi cu el. Nu trebuie să ascund, însă, că 
nu lipseau dintre noi nici destui nehotăriţi, nici 
obişnuiții dornici de linişte, nici fricoşii. Cît de 
periculoşi sînt totdeauna acești inşi care-și fac so- 
coteala lor personală „pentru binele patriei“ şi 
care nu cunosc bucuria riscului ! 

„Toate regiunile din Abisinia fură „lucrate“ de 
propaganda noastră. 

„„Veni, în sfîrşit, incidentul zis de la Ual-Ual. 
N-o să insist asupra lui. După cele ce s-au întîm- 
plat apoi, aceste fapte n-au nici măcar un interes 
retrospectiv. 

„Era în decembrie 1934. Hotărîsem să plec luna 
următoare în Eritreia... lată instrucțiunile pe care 
mi le-a dat ducele... „Nu cu ramura de măslin în 
buzunar vom vedea cum va fi rezolvată afacerea 
de la Val-Ual. Dacă ne va conveni să acceptăm 
condițiile ce ni se vor propune, tu vei spune împă- 
ratului că ai fost trimis acolo spre a înlătura nein- 
țelegerile și spre a colabora cu èl în raporturi de 
bună vecinătate. Intre timp, îți vei continua activ 
pregătirile, avind în vedere cazul cel mai dificil 
şi cel mai potrivnic intereselor noastre. Dacă inci- 
dentul nu este rezolvat, sau dacă soluția nu este 
satisfăcătoare pentru noi, vom considera evenimen- 
tele, numai din punctul nostru de vedere“ (subli- 
niat în text — n. a.). Zilele acestea au avut loc 
la Roma convorbirile cu Laval care ne-a dat spe- 
ranța că din partea Franţei nu vom avea nici o 
piedică în cazul cînd vom porni o acţiune acolo (în 
Abisinia) 

„La 26 februarie 1935, ducele mi-a răspuns la cele 
două scrisori confidențiale trimise din Eritreia la 
27 ianuarie şi 13 februarie. În ceea ce priveşte 
situația politică, el îmi scrie că „ansamblul indi- 
caţiilor şi interceptărilor permit să se creadă că 
Negusul nu vrea să ia el inițiativa ciocnirii... 
Dacă Negusul n-are intenția să ne atace, va trebui 

să luăm noi înşine această inițiativă. Aceasta nu se 
va putea, însă, întîmpla, dacă în afară de negri, tu 
nu dispui spre sfîrşitul lui septembrie de cel puțin 
10.000 de albi, care vor trebui să ajungă repede la 
200.000. Îţi voi trimite în cursul anului 200.000 de 
oameni“. 

La 8 martie, am primit o altă scrisoare autografă 
de la duce, în care îşi precizează şi mai mult in- 
tenţiile : 

„Sînt foarte convins că — fiind obligaţi să luăm 
noi înşine inițiativa operaţiilor spre sfîrşitul lui oc- 
tombrie — tu ar trebui să dispui de o forţă de 
300.000 de soldaţi, plus 300—500 avioane și 300 ca- 
mioane rapide. Fără aceste forțe destinate sä ali- 
menteze pătrunderea ofensivă, operaţiile nu vor 
avea ritmul energic pe care-l dorim... Chiar în per- 
spectiva controverselor internaţionale posibile (Liga 
Naţiunilor, etc.) este bine să ne grăbim. Pentru 
citeva mii de soldați pe care nu i-am avut la înde- 
mină în Abisinia (1896) am pierdut Adua. Nu voi 
face niciodată o asemenea greşeală. Voi păcătui 
prin exces, nu prin lipsuri.“ 


Din rîndurile de mai sus se desprind următoa.- 
rele : 

1) Doi oameni: ducele — conducătorul Italiei 
— şi un complice al lui de aventură, mareşalul de 
Bono, aranjează împotriva unui popor paşnic şi 
dezarmat un atac la drumul mare, în care aveau să 
cadă victime — cîte? 1000? 10.000? 100.000? 
200.000 ? Cine putea s-o ştie de mai înainte! Ni- 
meni, în afară de ei doi, nu trebuia să fie pus în 
curent cu intenţiile lor. Doi oameni! Din patruzeci 
de milioane de italieni, numai doi trebuiau să ştie 
că se pregăteşte un război peste țări şi mări. Doi: 
de Bono și Mussolini! De Bono are nevoie de 
război spre a-și încheia cariera lui ca soldat, iar 

Mussolini are nevoie de război spre a-şi salva re- 
gimul. 

2) Deşi la baza acestei aventuri ‘stă mizeria nea- 
gră în care se zbate Italia, Mussolini îl asigură pe 
de Bono că, pentru cîștigarea războiului, „banii nu 
vor lipsi“. 

Pentru a se da de lucru muncitorilor prin dezvol- 
tarea unei industrii pașnice, nu se găsesc bani. 
Pentru a se împroprietări sutele de mii de țărani 
care se zbat în chinurile foamei, nu se găsesc bani: 
Pentru a se asigura o rețea de școli, de spitale, de 
laboratoare, care să acopere, măcar în parte, ne- 
voia de carte şi sănătate a poporului italian. nu se 
găsesc bani. Dar pentru război, se găsesc: Pentru 
război, banii nu vor lipsi. De unde banii aceştia? 
Cine dă pentru război banii aceştia care nu se 
găsesc pentru pîinea, casa, cartea, sănătatea po- 
porului ? 

3) Ducele ştia că „la momentul potrivit va avea 
toată Italia alături de el“ în războiul contra Abi- 
siniei. Numai că şi Italia știa ce înțelege Mussolini 
prin „Italia“: acele haite de cămăşi negre care 
umpleau Piazza Venezia, ori de cîte ori ducele 
apărea în balcon. Derbedeii aceştia, cărora întrea- 
ga Italie le purta o ură de moarte, erau pentru 
Mussolini „Italia“. Această Italie era pentru Musso- 
lini națiunea italiană şi cu această „Italie“ conducea 
el destinele naţiunii. Intrebat, în 1932, de către un 
publicist străin, de ce a ţinut, în 1930, discursuri 
războinice, Mussolini, care, în îngîmiarea lui de ge- 
niu al demagogiei, începuse a lua epeuga creată 
de el drept realitate, a răspuns : 

„Fusesem iritați. şi eu trebuiam să mă conving 
pînă la ce punct mă va urma națiunea în caz de 
nevoie. 

După ce m-am convins că ea mă urmează atunci 
cînd trebuie, am ţinut la radio, de anul nou 1931, 

după o oarecare destindere, o cuvîntare de pace și 
iarăşi am fost sigur de asentimentul națiunii.“ 

“Ducele avea, cum s-ar zice, totdeauna dreptate. De 
aceea' „Italia“ era totdeauna cu el. 

4) Ducele ştia, de asemenea, că nu va avea nici 
o opoziţie din partea Franţei în agresiunea contra 
Abisiniei. Putea fi sigur, pentru că era un proiitor 
direct al ciocnirilor dintre Franța şi Anglia. La poli- 
tica pro-hitleristă a cîtorva reacţionari englezi, cer- 
curile politice reacționare franceze răspundeau cu o 
politică pro-mussoliniană. Pe la începutul anului 
1935, Laval, ministrul de externe al Franţe, veni la 
Roma, unde avu cu Mussolini o serie de întrevederi 
„à la Locarno“. Cînd tainicele discuţii luară sfîrşit, 
avu loc sacramentalul banchet de despărţire. la 
care Laval luă cuvîntul — de astă dată în public — 
pentru a spune: 


„Întrevederile noastre au fost urmărite cu interes 
pasionat de lumea întreagă. Tofi cei care sint ală- 
turi de idealurile păcii au ochii aţintiți asupra Ro- 
mei. Dumneavoastră, Mussolini, sinteți şeful unei 
țări căreia, prin autoritatea dumneavoastră, afi 
știut să-i dați locul cuvenit ce-i revine în concertul 
popoarelor. Ați scris cea mai frumoasă pagină a 
istoriei Europei. Aţi dat un concurs indispensabil 
pentru menținerea păcii.“ 


Laval — care peste cîțiva ani a fost executat 
pentru lungul lui șir de trădări — găsea să-l feli- 
cite pe Mussolini că a știut să dea Italiei „locul 
cuvenit“ în concertul popoarelor, tocmai în zilele 
cînd însuşi Mussolini mărturisea ce fel de loc a 
știut să dea Italiei după doisprezece ani de dicta- 
tură fascistă : în „punctul cel mai coborit“. A zvîrli 
poporul italian în mizeria cea mai adîncă, era pen- 
tru Lavat totuna cu „a scrie cea mai frumoasă pa- 

gină a istoriei Europei“. Dar nu aici trebuie căutat 
cinismul lui Laval, ci.în afirmaţia că „toţi cei 
care sînt animați de idealurile păcii au ochii 
ațintiți asupra Romei“ şi că Mussolini „a dat un 
concurs indispensabil pentru menţinerea păcii“. 
Laval îşi permitea să spună acest lucru cînd numai 
cu un ceas mai înainte, ca încheiere a tainicelor lui 
discuții cu Mussolini, îşi asigurase partenerul că Ita- 
lia poate ataca fără grijă Abisinia, pentru că Franţa 
nu-i va face nici cea mai mică obiecţie. 

In legătură cu felul cum Mussolini şi Laval au 
înțeles să dea, în cursul conversaţiilor lor de la 
Roma în jurul Abisiniei, „concursul“ lor „indispen- 
sabil“ pentru „menținerea păcii“, Geneviève Tabouis 
relatează, în cartea ei „De la Liga Naţiunilor la 
San Francisco“, următoarele : 


„In cursul serii, unii martori au fost de faţă la 
o scenă teatrală între Mussolini şi Laval, în salo- 
naşul unde hotăriseră, în doi, soarta nenorocitei 
Etiopii: la sfîrşitul convorbirii, ducele şi Laval, cu 
aere de conspiratori, şi-au strîns mîna. „Sper că 
aceste mîini puternice nu vor îi întrebuințate spre 
răul Etiopiei“, spusese Laval cu glas melodrama- 
tic. „Aceste mîini n-au decît intenții paşnice“, răs- 
punsese şi mai melodramatic Mussolini.“ 


5) Ducele avea toate indicaţiile că Negusul nu 
va voi să înceapă el războiul împotriva Italiei. Or, 
„dacă Negusul n-avea intenţia“ să ia iniţiativa 
ciocnirii, ducele era hotărît să ia el această ini- 
țiativă. 

Evident, .Negusul nu putea înțelege cam ce l-ar 
putea îndemna să atace pe italieni. Revendicări te- 
ritoriale de la italieni? N-avea! Probleme de pre- 
stigiu național? Nu-şi punea! Neajunsuri interne 
pe care să le rezolve printr-o diversiune războinică ? 
Nici nu se gîndea. ` 

În plus, Abisirtia nu dispunea de o armată care 
ar putea face cît de cît faţă unui război. 

Mai întîi, n-avea trupe instruite. Ceea ce se putea 
chema în Abisinia armată, nu era constituit din 
regimente disciplinate, ci din cete. Apoi oamenii 
din cetele acestea nici nu erau echipați. Singura 
lor uniformă era şi singurul lor costum civil: un 
foarte modest cache-sex. După aceea — armamen- 
tul. Aceşti „soldați“ ai Negusului, care făceau nu- 
dism din necesitate, erau, în marea lor majoritate, 
înarmaţi cu sulițe, ciomege şi cu pietre. Pietre erau 
multe în Abisinia şi abisinienii, ca toate popoa- 
rele africane, aveau o abilitate excepţională în ma- 
mevrarea lor. Dar pietrele, oricît de bine şi-ar 
nimeri ţinta, nu pot înlocui armele moderne. Şi 
asemenea arme, abisinienii n-aveau. N-aveau puşti, 
n-aveau tunuri, n-aveau tancuri. Aveau în schimb 
o aviaţie: opt avioane, dintre care: şapte cumpărate 
gata avariate. Abisinia, deci, avea, cu totul, un 
singur avion în stare bună. Numai că acest singur 
avion stătea la dispoziţia Negusului. 

Cum s-ar fi putut, aşadar, gîndi Negusul să ia, 
cu o asemenea armată şi cu o asemenea aviaţie, 
inițiativa unui război cu o țară ca Italia, care dis- 
punea de milioane de soldaţi instruiți şi înarmaţi 
cu tot ce a putut născoci, pînă atunci, industria de 
război mai ingenios, în domeniul distrugerii în 
masă, fie a soldaţilor de pe front, fie a populațiilor 
civile din spatele frontului ! 

Aşa că Mussolini n-avea încotro: inițiativa răz- 
boiului trebuia s-o ia el. Motiv plauzibil pentru 
această iniţiativă nu exista. Dar încă nu s-a pomenit 
agresor — de cînd s-a ivit pe lume primul agresor 
— care să renunţe, pentru atîta lucru, la agresiune. 
Dacă nu există motiv, există pretext. Ceea ce şi-a 

zis și Mussolini, care şi-a găsit un pretext, care şi 
el tot dintr-un pretext a ieşit: incidentul de la 
Ual-Ual 


k 

În însemnările lui, mareşalul de Bono nu vrea să 
stăruie asupra incidentului care, după cîte i se pare, 
n-ar prezenta nici un interes „față de cele ce au 
urmat“. Fără îndoială că, față de cele ce au 
urmat, nici incidentul acesta — şi nici oricare alt 
incident ar fi fost — nu mai prezerita interes. Dar 
incidentul în sine este de un interes excepţional, de 
îndată ce vrem să ştim pînă unde poate să meargă 
lipsa de scrupule a unor bandiți care nu-şi pierd 
vremea nici măcar cu alegerea pretextelor. 

De fapt, ce a fost incidentul de la Ual-Ual? 


__ Italienii susțineau că la Ual-Ual — punct de 
graniță între Abisinia (sau Etiopia) şi Eritreia 
italiană — abisinienii ar îi atacat, în ziua de 5 de- 


cembrie 1934, nişte ofiţeri italieni. In realitate, 
lucrurile s-au petrecut exact pe dos. 

Punctul Ual-Ual făcea parte din teritoriul abisi- 
nian. În 1934, o comisie internaţională începu să 
lucreze la delimitarea definitivă a frontierei dintre 
Abisinia şi Eritreia. Comisia aceasta era escortată 
de „soldaţi“ abisinieni. La 5 decembrie 1934, zi în 
care, după presa lui Mussolini, această escortă 
abisiniană ar fi atacat nişte ofiţeri italieni, trupele 
italiene au pătruns, ele, în Ual-Ual — care, subli- 
niem încă o dată: era teritoriu abisinian — şi 
au atacat, ele, escorta abisiniană. Dar lui Mussolini, 
care avea nevoie de un pretext, puţin îi păsa că 
faptele îi sînt împotrivă şi începu să agite steagul 
războiului. Incidentul de la Ual- Ual cere răzbu- 
nare! Război şi război! 

“Guvernul abisinian, îngrijorat, adresă Ligii Na- 
tiunilor o plîngere prin care cerea să fie examinat 

cazul.. Negusul își întemeia plingerea pe tratatul 
de amiciţie încheiat în 1926 între Abisinia şi Italia, 
Şi care prevedea că orice conflict urmează a fi 
rezolvat pe cale de tratative diplomatice între 
ambele părți. Dar Mussolini nici nu voia să audă 
de tratat. El ştia una: că nişte ofiţeri italieni au 
fost atacați la Ual-Ual şi că o asemenea îndrăz- 
neală nu poate îi pedepsită decît prin război. Răz- 
boiul va decide. Ori-ori! Sau el, sau Negusul! 

Abisinia insistă la Liga Naţiunilor să facă o 
anchetă spre a stabili cui aparţine punctul Ual-Ual 
şi cine pe cine a atacat în ziua de 5 decembrie 1934. 
Dar Mussolini rămînea consecvent. pe poziţii. El 
nu accepta nici o anchetă. El cerea ca armele să 
decidă în conflict. 

Şi cîtva timp stărui în refuz. Dar, în cele din 
urmă, primi. Dictatorul Italiei venea în fața tribu- 
nalului internațional de la Haga, pe de o parte 
supărat că i se răpeşte, deocamdată, un prilej atît 
de bun 'de a trece în istorie printr-un război — 
garantat glorios — dar pe de altă parte, foarte 
convins că judecătorii de la Haga, ţinind seama de 
faptul că el e Mussolini şi că ducele are întot- 
deauna ‘dreptate, îi vor da dreptate și ei. Cînd 
văzu, însă, că tribunalul e pe punctul de a da 
dreptate Abisiniei, dictatorul Italiei trînti ușa în 
nasul judecătorilor. Sentința unui tribunal — ori- 
care ar fi el — nu putea interesa pe un duce care 
scrie istorie. i 

Totuşi, prin îndelunga lui tărăgănare, incidentul 
de la Ual-Ual era acum răsuilat. Mussolini se ve- 
dea silit să caute un alt pretext. Ceea ce pentru el 
nu era o problemă prea gravă. Pretextul fu găsit 
repede: Italia, ţară civilizată, este datoare, în nu- 
mele civilizaţiei, să facă război Abisiniei, pentru 
că în Abisinia se mai practică sclavajul. Or, Mus- 
solini nu poate admite ca în secolul renașterii 
fasciste italiene să mai existe, undeva, pe glob, un 

popor care să fie ținut în robie. E peste puterile 
lui. Deci, război Negusului, pentru a-l sili să insti- 
tuie în tara lui un regim democratic. 

Se găsiră, fireşte, guri rele care să se întrebe: 
cum se face că Mussolini a aflat abia în 1935 că 
în Abisinia mai este în floare sclavajul şi n-a ob- 
servat acest lucru în 1926, cind i-a făcut Negusului, 
la Roma, o primire împărătească, ba a mai încheiat 
cu el şi un tratat de prietenie? Asta e una. Și apoi. 
ce-i treaba lui Mussolini care este regimul politic- 
social din Abisinia? De ce ori de cîte ori i se spune 
că-şi ţine propriul popor italian în sclavie, Mus- 
solini răcneşte că el nu tolerează să i se ceară 
socoteală de ceea ce face şi drege acasă la el — 
pentru că aceasta se cheamă amestec în treburile 
interne ale unei ţări străine — dar nici prin minte 
nu-i trece că acelaşi argument i l-ar putea intoarce 
şi Negusul, care ar putea susține, şi el, că dacă 
menține sau nu sclavajul în Abisinia, asta este a 
afacere internă a lui? | 

Mussolini însă nu avea chef de logică, ci de 
război. O singură rezervă îl mai oprea: Liga Na- 
țiunilor, sau, mai bine zis, Anglia. Anglia nu putea 
tolera o agresiune împotriva Abisiniei, deoarece 
ocuparea acestei ţări de către Italia ar fi răpit 
Angliei controlul asupra Lacului Tzana şi izvoarelor 
Nilului albastru, de care depinde întreaga pro- 
ducție de bumbac egiptean în care era interesată 
industria textilă engleză. Dar Mussolini, odată 
pornit pe panta aventurii, nu mai putea fi oprit. 
Pe măsură ce pregătirile lui de război avansau, 
creştea şi lipsa lui de moderațiune în tonul cu care 
se adresa Angliei. Ziarul Tribuna, semioficiosul lui 
Mussolini, scria : 

„Societatea Naţiunilor. nu poate îi o piedică în 
calea Italiei, care, singură, trebuie să ia hotărîri în 
conflictul dintre ea și Abisinia. Dacă lucrurile se 

prezintă altfel, se poate spune că a venit momentul 
ca Italia şi domnul Mussolini să elibereze Europa 
de sub jugul Societăţii Naţiunilor.“ 


_Un alt ziar, Osservatore Romano, scria și el, pe 
un ton la fel de ireverenţios, despre Liga Na- 
țiunilor : 


„Dacă în acest moment de decepţie universală în 
privința posibilităților de a se organiza comuni- 
tatea ` statelor, Liga Naţiunilor. este preocupată 
să-şi salveze numai dosarele ei sacre prin înlătu- 
rarea chestiunilor care privesc de aproape destinul 
său, putem fi siguri că Liga Naţiunilor va fi co- 
laborat eficace la propria ei prăbuşire.“ 


Pe cale diplomatică, însă, Mussolini susținea că 
nu are intenția să ocupe Abisinia spre a o anexa, 
ci numai spre a face o anumită ordine în țara 
aceasta barbară. Aşa că acţiunea pe care o proiec- 
tează împotriva Abisiniei nu este propriu-zis un 
război, ci „o măsură polițienească”. 

Şi, întemeiat, pe dreptul lui sfînt de a recurge la 
această „măsură polițienească“ împotriva unui stat 
care nu i-a făcut nimic şi care nu-i datora nimic 
Mussolini îşi făcu ultimele pregătiri de război în 
condițiuni spectaculoase, - cît mai cu putinţă spec- 
taculoase, pentru a impresiona lumea cu marea lui 
putere militară. Zilnic, agenţiile de presă şi pos- 
turile. lui de radio anunțau, cu o grijă sadică în 
luxul de amănunte pe care-l dădeau, cîte şi care re- 
gimențe s-au îmbarcat spre Africa, din care port 
anume au plecat şi de cîte tunuri, tancuri şi avioane 
erau însoțite. Iar pentru ca sfidarea pe care o 
arunca lumii să poarte o amprentă cît mai tipic 
dinamică, Mussolini anunţa, prin presa şi radio-ul 
lui, pînă şi data aproximativă cînd va fi atacată 
Ablsinia. Iniţial, începerea aşa-zisului război fusese 
fixată pentru data de 15 august 1935. Dar agre- 

siunea a fost amînată cu cîteva săptămîni, aşa cum 
se întîmplă uneori să se amîne premiera unei piese, 
din motive care nu privesc spectacolul în sine, ci 
numai pregătirea lui tehnică; 

lar, ca şi cum mai lipsea ceva pentru ca bătaia 
de joc să fie desăvîrşită, agenţiile de presă apusene 
difuzau, cu citeva zile înainte de atac, telegrame 
de felul următor: 


„Din Addis-Abeba se anunţă că o fabrică de muni- 
țiuni construită de Negus, pe timpul cît încă nu 
era împărat, ci numai Ras-Taiari, şi care a rămas 
multă vreme neutilizată, a fost în. grabă pusă în 
stare de funcţiune. Paznicii au ordin să tragă asu- 
pra oricui ar încerca să pătrundă în uzină. Clădirea 
ei. principală este lungă de 60 de metri şi lată de 
20 metri. Mai sînt şi alte 3 clădiri mai mici. Toate 
sînt îngrădite cu sîrmă ghimpată. Ziarul Times 
arată că indigenii instalează în nordul ţării, pe li- 
niile pe care se prevede că armatele italiene îşi vor 
începe înaintarea, capcane asemănătoare cu acelea 
întrebuințate pentru prinderea animalelor sălbatice. 
Indigenii mai sapă și puțuri enorme, pe care le 
camuflează sub clăi de fin.“ 


La 

Prima ţară care speculă la maximum zarva pro- 
vocată de Mussolini cu răcnetele lui războinice a 
fost Germania. Decepția provocată în anumite 
cercuri apusene de lipsa de recunoștință a ducelui 
canaliză spontan — şi în mod simțit — valurile de 
simpatie prodinamică spre Hitler, care se grăbi să 
tragă foloase de la început. 

În urma unui plebiscit organizat pe la mijlocul 
lui, ianuarie 1935, regiunea Saar, de la frontiera 
franceză, era din nou încorporată statului german. 
Tri: 'delirul lor, hitleriștii prezentară rezultatul — 

cunoscut cu anticipație de toată lumea — ca un 
succes al Fiihrerului, cînd de fapt Saarul n-a fost 
disputat Germaniei de nimeni. Saarul era un ținut 
exclusiv german pus, în 1919, la încheierea Trata- 
tului de la Versailles, sub tutela Ligii Naţiunilor, 
pe un termen de 15 ani, ca gaj că Genmania se va 
cuminţi şi că va renunța la tradiționala ei politică 
agresivă. Însuşi Hitler a trebuit să admită, în dis- 
cursul rostit îndată după ce rezultatul -plebiscitului 
a fost cunoscut, că guvernul francez a avut, în tot 
timpul campaniei plebiscitare, precum şi în ziua 
votării, o atitudine „loială“. Drept mulțumită, Hitler 
îşi plasă pentru întîia oară cupletul care avea să 
revină după aceea — cu mici variante — tot mai 
des în scurta, dar sîngeroasa lui politică externă: 
„După soluționarea problemei Saarului, Germania 
nu mai are faţă de Franța nici un fel de pretenții 
teritoriale.“ lar ca încheiere, Hitler spunda că, după 
lichidarea problemei Saarului ..Berlinul este hotărit 
să nu se mai sustragă îndatoririlor sale de a con- 
tribui la restabilirea unei solidarități reale a na- 
țiunilor, faţă de primejdiile şi nevoile timpului“. 

După 2 luni, la 16 martie 1935, Hitler, care din 
1933 manifestase în discursurile iui o adevărată 
slăbiciune pentru pace și dezarmare, anunţa recons- 
tituirea Reichswehrului şi reintroducerea serviciu- 
lui militar obligatoriu, două măsuri interzise prin 
Tratatul de pace de la Versailles. Dar, pacifist 
maniac cum era, Hitler nu uită să menţioneze, în 
proclamația pe care o lansă cu acest prilej, că-şi 
ia: „în fața poporului german şi în fața lumii în- 
tregi angajamentul de a nu lăsa să se transforme 
reînarmarea națională a Germaniei într-un , instru- 
ment de agresiune militară”. 

A doua zi, presa nazistă prezenta acest act, prin 
care se păşea la reînarmarea oficială a Reichului, 
ca o victorie a Partidului Naţional Socialist. Völki- 
scher Beobachter, oficiosul guvernului, scria la data 

de 17 martie că „astăzi vedem cum se codce să- 
minja răspindită de eroii noştri morţi“. 

Adevărul e că „sămînța“ care „se cocea“ nu 
fusese răspîndită de „eroii“ — teribil de aproxima- 
tivi — ai partidului nazist, ci de o altă specie de 
eroi: acei eroi care, fără să ţină seama între ei de 
vreo diferență de rasă, stăteau pitiţi în dosul regis- 
trelor de intrare şi ieşire, și, urmărindu-și atent 
obiectivul, mizau ba pe unul, ba pe celălalt dintre 
roboții lor dinamici. Actul de la 16 martie 1935 era 
rodul „sămînţei“ aruncate de acești „eroi“ pe solul 
fascist şi o consecinţă directă şi practică a trata- 
tivelor amicale, duse de ei în ultima vreme cu Hitler 
şi concretizate prin invitația adresată de către gu- 
vernele irancez și englez, guvernului nazist de la 
Berlin, în urmă cu 6 săptămîni — la 3 februarie 
1935 — „de a pregăti un acord asupra reînarmării 
care ar înlocui pentru Germania secția V-a a Tra- 
fatului de la Versailles“ — adică ar înlocui acea 
secție din tratat care interzicea reînarmarea Germa- 
niei. Deci, dacă a putut fi vorba de o surpriză, 
ea a fost numai pentru marele public și nu pentru 
acel mic public care, cu un deceniu mai înainte, 
pusese, la Locarno, prin reprezentanţii lui cei mai 
autorizaţi, bazele „păcii eterne“. 

Precum era de așteptat, după ce anunţă lumii că 
Germania trece la reînarmare, Hitler se arătă un 
şi mai înflăcărat pacifist ca pină atunci. În ziua de 
l mai 1935, cînd nu trecuseră decît şase săptămîni 
de la actul anunţat la 16 martie, Hitler rosti la 
Tempelhoff un discurs în care spunea: 


„Ce voim e limpede în fața noastră. Nu război şi 
nu tulburare, Așa cum am restabilit pacea în sînul 
propriului nostru popor, nu vreau nimic altceva 
decît pacea cu toată lumea. Fiindcă știm cu toţii 
că munca noastră cea mare nu poate izbuti decit 
într-o epocă de pace.“ 

Tot în luna mai, Hitler acordă un interviu revistei 
americane Literary Digest, în care vorbea și mai 
categoric despre necesitatea păcii. 


„Războaiele de revanşă — spunea el — nu sînt 
permise astăzi. Germania a renunțat să recurgă la 
război pentru scopuri teritoriale. În mai puţin de o 
oră de la declararea războiului, avioanele de bom- 
bardament ar putea distruge toate capitalele euro. 
pene. Nimeni în Germania nu doreşte război!“ 


Hitler susţinea, în mai 1935, că războaiele pentru 
scopuri teritoriale nu sînt permise, în acelaşi mo- 
ment în care trecea la reorganizarea armatei în 
scopuri care nu puteau fi decît războinice. 

Declaraţiile acestea pacifiste, Hitler le destina 
lumii întregi. Opiniei publice engleze, însă, îi aplica 
un tratament special. Cu opinia publică engleză, 
Hitler se arăta sentimental pînă la lacrimi. Pe ne- 
aşteptate, presa nazistă începu să demonstreze că 
niciodată n-a existat între Germania şi Anglia vre- 
un conflict serios. Războiul din 1914—1918 n-a fost- 
decît un simplu incident, care ar putea fi uitat. La 
18 iunie 1935, cu prilejul împlinirii a o sută două- 
zeci de ani de la victoria engleză asupra lui Napo- 
leon la Waterloo, ziarele naziste publicară articole 
în care se arătară unanime în a vorbi de „camara- 
deria de arme anglo-germană de la Waterloo“. 

Scena de dragoste se anima. Partenerii se încăl- 
zeau. Momentul trebuia. folosit. Cercurile: reacţio- 
nare engleze, ca să pedepsească cercurile reacţio- 
nare franceze care se făceau că nu văd cam ce pre- 
gătește Mussolini în Africa, semnară cu Hitler un 
acord: naval prin care Germania era autorizată să 
construiască o flotă de război echivalentă cu 35 
la sută din tonajul flotei navale engleze și egală 
cu flota de război franceză, precum şi submarine 
al căror tonaj să se ridice la 45 la sută din tonajul 
flotei submarine britanice. 

Stimulat de succes, Hitler începu să ridice chesti- 
unea coloniilor. Germania — susținea el — n-are 
nici o revendicare teritorială în Europa, deşi este 
lipsită cu totul de spaţiu vital. 


„Adăugirile de teritorii de care are nevoie Ger- 
mania, care este lipsită cu totul de spaţiu, pot să 
aştepte! — spunea Ribbentrop, într-un interviu 
acordat ziarului : francez de dreapta Le Journal. 
Ele vor fi, poate, obţinute în timp de cîteva gene- 
raţii. Ceea ce este o cerinţă imediată şi, vitală pen- 
tru noi sînt munca şi materiile prime.“ 


Pornite pe calea concesiunilor față de Hitler şi a 
represiunilor față de duce, cercurile conducătoare 
engleze se arătară înclinate să discute cu Hitler 
problemea coloniilor, în timp ce începură a agita. 
în Liga Naţiunilor, problemea sancţiunilor ce ar 
trebui să se aplice Italiei în cazul cînd ar ataca 
Abisinia. 


+ 


Sancţiuni | 

Rar cuvînt să se fi bucurat de atîta succes ca 
acest simplu, trisilabic termen: „sancţiuni“! Ce 
izvor de inspirație pentru cupletiștii de toate lim- 
bile în anii din perioada războiului italo-abisinian, 
această expresie spirituală: „sancţiuni“! Era des- 
tul să spui, în anii 1935—1936 : „sancţiuni“, pentru 
ca toată lumea dimprejur să se strice de rîs! Sanc- 
țiuni ! Liga Naţiunilor să aplice lui Mussolini sanc- 
țiuni, pentru că ar ataca Abisinia! Ce îndrăzneală ! 
Dar și ce prostie! Şi ce prilej excelent pentru duce 
spre a-l lua gura pe dinainte în balconul lui din 
Piazza Venezia : 


„Am avut pentru poporul englez o prietenie sin- 
ceră și credincioasă, dar găsim că este monstruos 

ca această naţiune, care domină lumea, să ne re- 
fuze o mică parcelă de pămînt SUB SOARELE 
AFRICAN !“ 


Cite idei revelatoare într-o singură frază! 

Astfel, lumea afla din gura amărîtului duce că 
Italia revendică un loc sub soare, dar nu sub un 
soare italian, ci sub unul african — în specie abi- 
sinian. În al doilea rînd, că acest locşor sub soarele 
african nici nu-l cere direct de la abisinieni, care, 
în principiu, s-ar părea că ar îi stăpînii Abisiniei, 
ci de la englezi, care ei sînt cei calificați fie să 
acorde italienilor locşorul acela, fie să li-l refuze. 
Şi în al treilea rînd, că pînă la chestiunea abisiniană, 
ducele a avut pentru Anglia „o prietenie sinceră şi 
credincioasă“. 

lată o declaraţie care merită oarecare atenţie. In 
1920, cînd a început să-şi organizeze fasciile şi în 
1922, cînd a venit la putere, Mussolini, dacă avea 
ca punct principal în programul său intern salva- 
rea Italiei, prin suprimarea mişcării muncitoreşti, 
avea ca punct principal, în programul său extern, 
revizuirea Tratatului de la Versailles. După teza 
lui Mussolini — teză care justifica însăşi prezenţa 
ducelui în fruntea Italiei — poporul italian era 
nedreptăţit prin felul cum a fost organizată pacea 
în 1919. De către cine? De către cele două puteri 
— pe care le numea „egoiste“: Franţa şi Anglia. 

Franţa şi Anglia erau cele două mari vinovate de 
faptul că, după un război care a cerut Italiei atitea 
sacrificii de vieţi, poporul italian se sufocă din 
lipsa unui spaţiu vital suficient. Acesta a fost leit- 
motivul întregii politici externe a presei lui Musso- 
lini, din 1920 pînă în 1935: că Franţa şi Anglia 
sînt vinovate de mizeria poporului italian. Despre 
vinovăția Franţei şi Angliei s-au scris în Italia fas- 
cistă munţi de acuzaţii şi, împotriva Franţei şi 
Angliei s-au lansat în această Italie fascistă va- 

luri de invective care de care mai vehemente. Şi 
iată că, deodată, în 1935, pentru că Anglia, care 
„domină lumea“, refuză să acorde poporului italian 
un loc sub soarele african, Mussolini, sub impul- 
sul unei indignări nemărginite, strigă: Și eu, care 
„am avut pentru Anglia o prietenie sinceră şi cre- 
dincioasă“ ! 

„Prietenie sinceră şi credincioasă“ faţă de An- 
glia — pentru ce? 

Nu era decît un singur răspuns: pentru nedrep- 
tatea de la Versailles! Același Mussolini, care din 
1919 pînă în 1935. răcnea necontenit : război, război, 
război, pentru că Italia n-are spaţiu vital, din pri- 
cina Angliei, care şi-a aranjat, cum i-a venit ei mai 
bine, Tratatul de la Versailles, același Mussolini 
mărturisea că pînă în 1935 a avut, pentru aceeași 
Anglie, o „prietenie sinceră şi credincioasă“. 

La aceasta, ce-și puteau spune italienii ? 

Că una din două: 

sau Anglia n-a nedreptăţit Italia prin pacea de 
la Versailles — şi în acest caz, timp de 16 ani, 
Mussolini n-a făcut decît să mintă cu nerușinare 
poporul italian ; 

sau Anglia a nedreptăţit, într-adevăr, Italia prin 
pacea de la Versailles — şi în acest caz, Musso- 
lini nu este decît un trădător care, în timp ce insti- 
ga poporul italian împotriva Angliei, servea Anglia 
pe ascuns ca „prieten sincer şi credincios“ împo- 
triva intereselor Italiei. 

Dar asemenea întrebări și raționamente nu pu- 
teau răzbi pînă la balconul din Piazza Venezia, 
unde Mussolini răspundea la amenințarea cu sanc- 
țiuni, prin alte ameninţări. 


„Aplicarea de sancţiuni împotriva Italiei — 


spunea el — implică primejdia unei prefaceri a hăr- 
ţii Europei. S-ar vedea atunci cît de scump ar 

costa faptul de a îi aruncat Italia printre acei care 
pretind o nouă împărţire a Europei.“ 


Furia lui Mussolini nu mai cunoştea margini. 
Incriminările la adresa Marii Britanii curgeau cu 
nemiluita. 


„Pînă în ultimul moment, Anglia a fost priina 
care considera că independenţa Abisiniei constituie, 
oarecum, o uzurpare... În 1925 am discutat cererile 
mele cu ambasadorul Angliei, sir Reginald Graham. 
Atunci am discutat despre o împărțire a Abisiniei: 
In ianuarie 1935, cînd Laval a venit la mine, ches- 
tiunea era deja soluționată cu Anglia. Laval nu 
apăra decit drepturile economice ale Franţei în 
Abisinia, în zona căii ferate Djibuti—Addis-Abeba. 
Am informat de două ori Anglia că am de gînd să 
intru cu armata în Abisinia : o dată la 29 ianuarie, 
şi a doua oară la 1 mai... Am trimis, fățiș, trupe 
prin canalul de Suez şi cu toate acestea, Anglia 
nu a protesiat 1... De ce se supără acum? De ce mă 
consideră agresor? Cum poate îi Italia agresoare, 
cînd numai 250.000 de italieni stau față în față cu 
800.000 de abisinieni... Cine urmăreşte pregătirile 
militare ale Abisiniei poate vedea de partea cui se 
află spiritul ofensivei şi al agresiunii. Să ne lase, 
deci, Anglia în pace, aşa cum şi noi am lăsat tot- 
deauna în pace pe englezi...“ 


Și Mussolini ameninţă Anglia că dacă nu-l lasă 
să-şi facă războiul în Abisinia, o va părăsi şi se va 
arunca în brațele lui Hitler. 

Anglia nu-l lăsă. 

Şi Mussolini îşi făcu războiul. 

În ziua de 3 octombrie 1935, trupele italiene, 
mobilizate în- Eritreia, invadară Abisinia! 

Ca o gingaşă atenţie, ziarul englez Manchester 
Guardian publică a-doua zi un citat dintr-un arti- 
col publicat de Mussolini în ziarul Avanti, la 21 
ianuarie :1912, cînd Italia cotropea Tripolitania. 

„Ne aflăm — scria Mussolini cu 23 de ani în 
urmă — în fața unei Italii naţionaliste, conserva- 
toare, clericale, hotărîtă să ia sabia drept lege şi 
arma drept şcoala naţiunii. Această pervertire mo- 
rală noi am prevăzut-o şi ea nu ne surprinde. Dar 
cei care cred că această preponderență a militaris- 
mului e semn de tărie, se înşală. Naţiunile tari nu se 
coboară la acest soi de carnaval sec, pe care italienii 
îl îngăduie azi; națiunile tari au simțul proporției, 
Italiei naționaliste, militariste, pare că simțul acesta 
îi lipseşte. Aşa se face că un mizerabil război de 
cucerire e celebrat ca un triumf roman.“ 


Guvernul englez, spre. a-și apăra interesele lui 
particulare, ceru Ligii Naţiunilor să voteze imediat 
sancțiunile. Guvernul francez, prin Laval, obiectă 
că n-ar vrea ca Liga Naţiunilor să fie atrasă într-o 
dezbatere „din care ar putea ieși cu prestigiul 
scăzut“. Laval, amicul lui Mussolini, nu voia sanc- 
tiuni — şi nici măcar dezbateri în jurul sancțiu- 
nilor. Guvernul sovietic — singurul — îşi ridică 
glasul, din primul moment, spre a avertiza po- 
poarele că războiul italo-abisinian este primul 
simptom 'al marei agresiuni fascisto-imperialiste 
care se pregăteşte în Europa împotriva indepen- 
denței şi egalităţii în drepturi a naţiunilor. 

In noiembrie, Liga Naţiunilor votă, cu 51 de vo- 
turi contra 1, sancţiunile economice — fiindcă era 
vorba numai de sancțiuni economice — împotriva 
Italiei, care „a călcat statutul de la Geneva, atacina 
O țară străină, cu scopuri de cucerire”. 

Guvernul italian trimise tuturor marilor puteri o 
notă de protest. Guvernul sovietic răspunse printr-o 
notă verbală, din care extragem următoarele : 


„Reprezentanţii sovietici la Geneva au explicat, 
pentru fiecare caz în parte, şi cu o claritate sufi- 
cientă, motivele votului lor şi ale adeziunii Uniunii 

Sovietelor la hotărîrile luate. Aceste motive pot fi 
rezumate astfel: Uniunea Sovietelor nu nutreşte 
nici un fel de vrăjmăşie față de poporul italian, ci 
este inspirată de dorinţa de a menține și a dezvolta 
cele mai bune legături cu Italia. Ca stat, Uniunea 
Sovietelor... a participat la discutarea acestui con- 
flict (italo-abisinian — n.a.) şi la hotărîrile luate 
în privința lui, numai în calitatea sa de membră a 
Societăţii Naţiunilor, care urmăreşte o politică de 
pace şi care a adoptat statutul acestei instituţii 
prin care, potrivit art. 10, se asigură tuturor statelor 
membre ale Societăţii Naţiunilor independenţa po- 
litică şi integritatea teritorială, iar prin art. 16 se 
impune tuturor membrilor anumite îndatoriri, în 
cazul cînd unul din aceste principii ar fi violat. 

Guvernul Uniunii Sovietelor socotește nedreaptă 
situaţia după care Abisinia trebuie să facă excepţie 
de la aceste reguli și să nu se bucure de toate 
drepturile pe care Societatea Naţiunilor le acordă 
celorlalţi membri ai săi. i 

Punctul de vedere al guvernului sovietic este că 
toti membrii Societăţii Naţiunilor trebuie să se 
bucure de egalitatea în drepturi în caz de agresiune, 
independent de consideraţiile de rasă sau de alte 
împrejurări. După guvernul sovietic, nu există nici 
o îndoială că din moment ce s-a constatat violarea 
art. 12 din pact, orice stat, membru al Societăţii 
Naţiunilor, cu toată suveranitatea sa națională, 
n-are dreptul de a se sustrage de la obligaţiunile 
care decurg din art. 16 al pactului. Independent de 
caracterul juridic al comitetului de coordonare, tre- 
buie să se recunoască faptul că acest comitet a 
limitat şi nu a sporit sancţiunile obligatorii pentru 
toți membrii Societăţii Naţiunilor, prevăzute prin 
stricta semnificaţie a art. 16 din pactul Societăţii 
Naţiunilor. 

Potrivit acestei concepţii, reprezentanții guvernu- 
lui sovietic au votat la Geneva, iar guvernul so- 
vietic a aderat la măsurile luate în mod colectiv 
şi aproape cu unanimitate de către toate statele 
membre ale Societăţii Naţiunilor. 

Orice altă linie de conduită ar însemna o deza- 
vuare a principiilor Societății Naţiunilor, o deza- 
vuare a organizării colective a securităţii, care ar 
încuraja în viitor agresiunile şi o dezavuare a 
posibilității de manifestare a solidarităţii interna- 
tionale în opera de menţinere și consolidare a păcii 
generale, care este baza politicii guvernului sovietic 
şi pentru care el a aderat la Societatea Naţiunilor.“ 


În acelaşi spirit, guvernul sovietic şi-a definit, 
în ianuarie 1936, poziția sa în conilictul italo-abisi- 
nian, ca fiind aceea a unui stat cu totul străin ori- 
cărei tendinţe imperialiste. Pornind de la principiul 
independenţei şi egalităţii în drepturi, guvernul 
sovietic, care este adversar al politicii de cotropiri 
coloniale, nu ar putea sprijini nici o acţiune care ar 
putea să ducă la încălcarea independenţei sau ega- 
lităţii în drepturi a vreunui stat. 

Cu totul alta a fost poziția diplomaţiei . anglo- 
îranco-americane. Sub pretextul dorinţei de pace, 
Laval — conducătorul politicii externe a Franţei — 
şi Hoare — conducătorul politicii externe a Marii 
Britanii — cerură Abisiniei să cedeze lui Mussolini, 
de bună voie, o treime din teritoriul naţional, să-i 
acorde avantaje economice în toată țara şi să nu- 
mească în guvern consilieri italieni — ceea ce echi- 
vala cu convertirea statului independent Abisinia 
într-o colonie italiană. Pe de altă parte, guvernul 
american, nesocotindu-și, el cel dintîi, aşa-numita 
„lege a neutralității“, votată în 1933 — care in- 
terzice guvernului şi cetățenilor americani aju- 
torarea cu arme și muniții a ţărilor care se află în 

război — a refuzat orice sprijin Abisiniei, în timp 
ce pe Mussolini l-a alimentat cu materiale stra- 
tegice şi în special cu petrol. 


* * 


Cum au funcționat sancţiunile ? 

Ireproşabil. 

In afară de îmbucurătoarea quasi-unanimitate a 
votului, s-a mai remarcat şi o quasi-unanimitate în 
seriozitatea aplicării lui. Toate ţările capitaliste 
erau de acord ca sancțiunile să fie aplicate în chipul 
cel mai sever. 

Cu cît mai sever, cu atît mai bine. 

Era şi firesc! Ţările capitaliste membre ale Ligii 
Naţiunilor, din momentul în care au votat pentru 
sancțiunile economice, nu mai puteau încheia nici 
o afacere cu Italia. Afaceri, însă, trebuiau să facă. 

Dar cum ? 

Prin intermediul Germaniei, care, de un an, nu 
mai făcea parte din Liga Naţiunilor. 

Aşa că, toate mărfurile şi materialele de care Ita- 
lia avea nevoie spre a-şi putea duce războiul în 
Abisinia, îi erau furnizate de către țările capitaliste 
care au votat sancţiunile: nu direct, ci, în majori- 
tatea cazurilor, prin mijlocirea Germaniei. Dar 
pentru că nici una din țările acestea nu era o duş- 
mană a Abisiniei, nici una din ţările acestea nu uita 
că Italiei i se aplică sancțiuni; că, din pricina 
acestor sancţiuni, Italia poate să rămînă în Abisinia 
cu războiul neisprăvit; şi că de aceea, Italia dacă 
vrea s-o scoată cu bine la capăt, n-are decît să dea, 
pentru materialele de care are nevoie, prețurile 
care i se cer. Liga Naţiunilor a votat sancțiuni, iar 
sancțiunile trebuie să fie aplicate cu cea mai mare 
strioteţe. 

Dar monopoliştii englezi ? 

Nu erau nici monopoliştii englezi oameni care să 
trăiască din vînt, ci tot din afaceri. Este adevărat 

că, de teamă că vor pierde lacul Tzana şi gurile 
Nilului albastru, au cerut sancţiuni împotriva Italiei. 
Dar dacă Musşolini este lăsat să-și facă de cap iar 
lacul Tzana şi gurile Nilului trebuie, deocamdată, 
sacrificate, cel puţin să iasă ceva din sacrificiul 
acesta. 

Şi le-a ieşit. 

Astfel, se spunea că dacă monopoliştii englezi ar 
fi vrut, într-adevăr, să ajute Abisinia împotriva 
Italiei în mod efectiv, ar fi avut la îndemînă două 
căi la fel de eficace: mai întîi, printr-un ajutor 
financiar acordat Negusului şi apoi, printr-un em- 
bargo asupra tuturor materialelor de război italiene 
îndrumate prin Canalul de Suez spre Abisinia. 

Dar conducătorii de atunci ai Angliei se pare că 
maî vedeau în Mussolini un „prieten sincer şi cre- 
dincios“ — pentru că n-au făcut nici una, nici alta. 
In schimb, au făcut altceva: au lăsat să treacă spre 
Abisinia, prin Canalul de Suez, oricîte transporturi 
de trupe şi arme voia Mussolini, dar au mărit taxa 
de navlu pe toate vasele italiene. Dacă vrea Mus- 
solini război cel puţin să plătească! 

S-au găsit unii să afirme că Mussolini s-ar-li 
speriat serios 'de eventualitatea unui embargo asu- 
pra petrolului. Dar înșiși negustorii englezi s-au 
grăbit să-l asigure că nu-i decît un zvon lipsit de 
temei. Liniştit, Mussolini putu să-şi ducă războiul, 
cît şi cum a vrut el, împotriva unui popor lipsit de 
apărare, care s-a lăsat fugărit din loc în loc de 
tancurile şi avioanele fasciste. 

e 

Războiul din Abisinia n-a fost un război, ci un 
măcel — lipsit de orice milă şi glorie — care a 
umplut de dezgust omenirea întreagă și, în primul 
rînd, însuși poporul italian care s-a arătat, de la 
început, duşman al acestei aventuri africane. 

Astfel, în ziua de 10 mai 1935, carabinierii lui 
Mussolini trebuiră să ridice cu forța pe rezerviştii 
din Venezia Iuliana, rechemaţi sub drapel. In zilele 
de 5, 9 şi 17. iulie și 3 august 1935 izbucniră, în 
diferite garnizoane, conflicte grave între soldaţi şi 
ofițeri. Trupele refuzau să părăsească Italia. Un 
ofițer fu aruncat într-o prăpastie. Cîţiva soldaţi fură 
împuşcaţi. Alții se sinuciseră. Multe soții de mo- 
bilizaţi barară liniile de cale ferată pentru a opri 
circulația trenurilor militare. Un grup de 200 de 
intelectuali, care se ridicase împotriva expediției în 
Abisinia, fu adus în faţa tribunalului special şi 
trimis în lagăr, pentru a fi pus sub „supraveghere 
specială“. 

Războiul, care, după cîte făgăduia Mussolini, tre- 
buia să ducă la renașterea imperiului roman şi la 
renaşterea stomacului italian, n-a .dus decît la un 
mare plus de mizerie.. Din prima zi a războiului, 
preţurile la alimente începură să crească — şi 
crescură fără încetare — o dată cu mormanele de 
cadavre abisiniene şi italiene îngrămădite pe acea 
parcelă de pămint de sub soarele african de care 
poporul italian avea tot atîta nevoie cîtă nevoie 
avea de întreg regimul lui Mussolini. 

Dar mascarada, oricât de sinistră, oricît de sînge- 
roasă era, rămînea tot mascaradă. Războiul din 
Abisinia, cu tot caracterul lui de pogrom, şi-a găsit 
cîntăreţii. Printre ei se număra și poetul d'Annun- 
zio. În urma unui masacru făptuit de’ către armata 
fascistă la Tembian — şi numit în comunicatele lui 
Mussolini „victorie“ — d'Annunzio, bătrînul idol al 
cîtorva generații de elevi de liceu, cărora le-a sucit 
minţile cu versul lui gol, dar excepțional de sonor, 
găsi destulă energie poetică spre a expedia lui Mus- 
solini mesajul acesta scabros, publicat în Popolo 
d'Italia : . 

„Fie ca orice cartuş să însemne astăzi un om 
ucis. Fii lăudat, tu, care izbuteşti să insuili poporu- 
lui nostru, prea multă vreme nemișcat, voința de a 
săvirşi o asemenea misiune. Mulțumită ţie, toată 
națiunea respiră astăzi din adîncul pieptului. Totul 
trăieşte, totul este reînviorat... De ce imaginea lui 
Selasie (Negusul) îmi stîrnește atîta rîsul? Barba 
lui pare să-l încadreze ca o vulgară imagine reli- 
gioasă dintr-o cafenea de provincie. Este adevărat: 
am cinstit şi am sărbătorit totdeauna virtutea 
sîngelui. Dar de care obîrşie poate îi sîngele acestei 
fantoşe păroase, cocoțate în vîrful unui fel de clopot 
drapat? Nu există figură retorică mai goală ca 
această manta comică... Dar Etiopia este romană 
de veacuri şi veacuri, ca şi Galia lui Juliu Cezar, 
ca şi Dacia lui Traian, ca și Africa lui Scipione. 
Lăudat fii, tu, care redai Roma, Italiei pre- 
destinate |“ i 


+ % 


In aprilie 1936, Abisinia era complet ocupată de 
trupele fasciste, dar nu înainte ca ginerele Ciano să 
fi înveselit Italia cu măreţele lui fapte de arme din 
Abisinia. Căci a fost și el luptător. Stînd ziua foarte 
prudent pitit la Asmara, la cîteva sute de kilometri 
de așa-zisul front unde-și apăra, cu grijă desăvîrşit 
patriotică, freza dată cu briantină, de apriga arşiță 
abisiniană, se urca noaptea într-un avion de război, 
bombarda ce-i făcea lui plăcere să bombardeze şi 
apoi comunica -urgent ziarelor şi posturilor de 
radio că este un erou și că va mai fi! 

Ducele, mai mulțumit şi mai liniștit ca oricînd 
dinspre partea ginerelui său, ieşi, în ziua de 9 mai 
1936, în balcon şi, repezindu-și vestita lui bărbie 

spre marea de capete de agenţi de poliţie din 
Piazza Venezia, răcni, ca în zilele cînd era foarte 
bine dispus: 


Legionari, 

ridicaţi stindardele, ridicaţi săbiile, ridicaţi mîinile 
pentru a saluta, după cincisprezece veacuri, reapari- 
ţia imperiului pe colinele sfinte ale Romei. Veţi fi 
vrednici de acest lucru? 


Legionarii lui din poliție, care se simțeau foarte 
vrednici în sarcina lor, răcniră, după cum suna or- 
dinul : i 

„Da!“ 

Mai e vorbă! 

Mussolini procedă apoi la lectura a ceea ce se 
cheamă expunerea de motive a decretului. Repro- 
ducem documentul întocmai, pentru că, prin excesul 
lui de ridicol care atinge sublimul, constituie o 
pagină de antologie a îngîmiării fasciste: 


„Ofiţeri, subofiţeri şi soldaţi ai tuturor forţelor 
armate ale statului, din Africa şi din Italia, că- 
măşi negre ale revoluției italiene şi italieni. din 
patrie și din toată lumea — ascultați! 

Hotărîrile pe care le veţi cunoaște peste cîteva 
clipe, şi care au fost aclamate de Marele Consiliu 
Fascist, împlinesc un mare eveniment care pecet- 
luieşte. destinul Abisiniei, astăzi 9 mai, anul al 
14-lea al erei fasciste. Toate nodurile au fost tăiate 
cu sabia noastră strălucitoare. Victoria africană 
rămîne în istoria patriei noastre, deplină şi pură, 
astfel cum au visat-o și au voit-o legionarii căzuți 
şi cei care supraviețuiesc. 

Italia are, în cele din urmă, imperiul ei, imperiul 
fascist, pentru că poartă semnele indestructibile 
ale voinţei și puterii lictorului roman, pentru că 

acesta este țelul spre care au tins, timp de paispre-. 
zece ani, energiile puternice şi disciplinate ale ti- 
nerelor generații italiene. Imperiu al păcii, pentru 
că Italia vrea pacea pentru ea și pentru toți şi pen- 
tru că ea se hotăreşte la război numai atunci cînd 
este împinsă de necesitățile imperioase și care nu 
pot fi înfrînte, ale vieţii. Imperiu al civilizației şi al 
omeniei pentru tot poporul Etiopiei, aşa cum este 
în tradițiile Romei, care, după ce cucerea popoarele, 
le asocia destinului ei. lată legea italiană cu care 
se încheie o perioadă a istoriei noastre și care des-. 
chide alta, ca o poartă largă dată în lături asupra 
posibilităţilor viitorului.“ - 


Mussolini citi apoi decretul prin care „teritoriile: 
și populația cuprinsă în imperiul Etiopiei sînt puse: 
sub suveranitatea deplină și întreagă a regatului 
Italiei“ şi prin care Victor Emanuel al III-lea, re- 
gele Italiei, este proclamat împărat al Abisiniei. 

Datorită, aşadar, eroismului militar şi geniului 
politic al lui Mussolini, Victor Emanuel al III-lea 
se trezi, prin simplu decret, descendent al reginei: 
Saba şi al regelui Solomon — părinţi, cum spune 
legenda etiopiană, ai lui Menelic I, întemeietorul. 
imperiului abisinian. 


Capitolul acesta din istoria renașterii imperiului 
roman avu un epilog demn de întreg caracterul 
eroic al tîlhăriei fasciste din Abisinia. În februa- 
rie 1937, ex-negusul Haile Selasie era invitat la 
încoronarea regelui George al V-lea al Angliei. Im 
rîndurile aristocrației fasciste de la Roma, senzația 
fu enormă. Mussolini considera invitația fostului 
negus la festivitățile regale engleze ca un act ne- 

-prietenesc din partea Angliei îaţă de Italia. Ducele 
ar putea admite, în cazul cel mai bun, ca Haile 
Selasie să fie invitat cu titlu particular şi nu ca 
“suveran al Abisiniei. Corespondentul agenţiei de 
presă Havas arăta că Mussolini este convins că 
dacă publicul italian ar afla că ex-negusul a fost 
invitat ca şef de stat ar fi teribil de furios. 

Rezultatul ? 

Guvernul englez anulă invitația lui Selasie. 
“Onoarea noului imperiu roman era salvată. 


IX 


In timp ce barzii fasciști, după exemplul lui 
d'Annunzio, se întreceau în a aşterne pe hîrtie răc- 
nete, care de care mai asurzitoare, întru slava lui 
Mussolini, celălalt civilizator al omenirii. Hitler. 
continua să speculeze, în folosul proiectelor revan- 
şarde, simpatia ce i-o arătau cercurile interesate 
engleze, care voiau să-l cîştige de partea lor împo- 
triva Italiei. Astfel, în ziua de 7 martie 1936, la 
un an după ce Hitler anunţase refacerea armatei 
germane şi reintroducerea serviciului militar obli- 
gatoriu, armata nazistă ocupă zona renană, care, 
prin Tratatul de la Versailles şi prin acordul de la 
Locarno, trebuia să fie demilitarizată. 

Care a fost pretextul acestei noi lovituri ? 

Bolşevicii. 

La 2 mai 1935, Franța semnase un pact de amici- 
ție şi asistență mutuală cu Uniunea Sovietică. 

Pe cei care voiau să apere pacea cu adevărat, 
noul pact încheiat de Uniunea Sovietică nu putea 
decît să-i bucure, la fel cum ar îi trebuit să-i bucure 
toate bunele rezultate ale eforturilor consecvente şi 
stăruitoare depuse de către guvernul sovietic — în 
cei șaptesprezece ani de la terminarea războiului — 
pentru dezarmare, securitate colectivă şi definirea 
agresorului. Şi rezultatele acestea erau impresio- 
nante. Dacă pînă în 1925, cînd a avut loc conferința 
de la Locarno, guvernul sovietic a încheiat acorduri 
prin care se stabileau relații :diplomatice între 
U.R.S.S. şi Germania, China. Anglia, Franţa şi Ja- 
ponia, după conferința de la Locarno, acordurile 

încheiate de guvernul sovietic cu diferite state pri- 
veau direct pacea şi siguranța lumii. Pentru a 
preveni războaiele nedrepte, guvernul sovietic a în- 
cheiat : la 17 decembrie 1925, un tratat de prie- 
tenie şi neutralitate cu Turcia ; la 24 aprilie 1926, 
un pact de neutralitate și neagresiune cu Ger- 
mania ; la 31 august 1926, un tratat de neutralitate 
şi neagresiune cu Aiganistan; la 28 septembrie 1926, 
un tratat de prietenie și neutralitate cu Lituania ; 
la 1 octombrie 1927, un tratat de prietenie și neu- 
tralitate cu Persia ; la 6 septembrie 1928 a aderat 
la pactul Briand Kellog, iar în cursul anilor 
1932—33, a semnat pacte de neagresiune cu Franţa, 
Polonia, Finlanda şi Italia. În afară de aceasta, 
între anii 1933—1935, Uniunea Sovietică a res- 
tabilit relaţii diplomatice cu Statele Unite, cu Ceho- 
slovacia, Romiînia, Belgia, Ungaria, Albania, Bul- 
garia, Luxemburg, Spania şi, în anul 1935, a sem- 
nat pactul de ajutor mutual cu Franţa. 

Presa lui Hitler, care nu putea ascunde impor- 
tanţa deosebită a acestui acord sovieto-irancez pen- 
tru pacea Europei, sări ca friptă. Prin acordul 
franco-sovietic — ţipa ea — „se introduce în inima 
Europei un imperiu asiatic de 160.000.000 de locui- 
tori, al căror ideal politic este revoluția mondială”. 
O alianță cu Uniunea Sovietică este un act neprie- 
tenesc față de Germania. O alianţă cu Uniunea So- 
vietică înseamnă război cu Germania. Vrea Franţa 
război cu Germania ? 

Impresionați sau nu de aceste ameninţări, fapt 
e că, după semnarea pactului franco-sovietic, anu- 
miți conducători francezi, care colaboraseră la în- 
cheierea pactului, începură să i se arate potrivnici. 
In special generalii din marele stat-major francez 
păreau să fi uitat cu totul că ei au fost printre 
primii care au stăruit pentru grăbirea acordului şi 
acum îl săpau. 

Generalul Weygand, unul din cei mai activi spri- 
jimitori ai pactului, se şi apucă să publice, în dife- 
rite ziare, declaraţii precum că el „nu are paternita- 
tea acestui tratat“, întrucît pe atunci nici nu fusese 
consultat. 


Această adversitate față de pact își avea explica- 
ţia în două fapte: unul de ordin extern, altul de 
ordin intern. 

Cel de ordin extern: E 

După cele petrecute în Germania în vara lui 1934 
— erupția din S.A., moartea lui Hindenburg, 
alegerea lui Hitler ca președinte al Reichului, re- 
stabilirea autorităţii în stat a junkerilor şi întărirea 
puterii marii burghezii — fabricanţii francezi, care 
vedeau în toate aceste întîmplări nişte serioase 
semne de stabilitate a regimului nazist, începură a 
se arăta tot mai dispuşi să facă afaceri cu guver- 
nul german. În schimb, guvernul german se arăta 
mult mai puțin dispus să facă afaceri cu un stat 
care a încheiat un pact de asistență militară cu 
Uniunea Sovietelor. 

Cel de ordin intern: 

Aceleaşi fapte care făceau pe capitaliştii francezi 
să creadă că Germania începe a fi „un client serios“, 
erau pentru grupările franceze de stînga tot atîtea 
dovezi că Germania începe a deveni un dușman 
serios, 

In consecință, partidele cu orientare de stinga, 
sub presiunea maselor largi populare, au fost for- 
țate să participe la lupta inițiată şi condusă de 
Partidul Comunist Francez, singura forță consec- 
vent revoluţionară, atît pe frontul interior — pen- 
tru a susține revendicările politice şi economice ale 
milioanelor de oameni ai muncii si pentru a com- 
bate acțiunea diverselor grupuri fasciste franceze, 
cît şi pe frontul din afară — împotriva unei politici 
externe pro-naziste care ar compromite, inevitabil, 
securitatea Franţei. 

Era, deci, firesc ca păturile reacționare franceze 
— care voiau să facă afaceri cu Germania şi care, 
în acelaşi timp, nu puteau îngădui o coalizare a for- 


telor democratice din interior — să vadă în pactui 
cu Uniunea Sovietelor un act politic cel puţin 
inoportun. 


Cu toate acestea, primejdia pe care o reprezenta 
o Germanie şi nazistă, şi remilitarizată era atît de 
evidentă, încît, la 27 februarie 1936, cînd pactul 
franco-sovietic a fost adus în fața Camerei franceze, 
elementele de dreapta nu izbutiră să-i împiedice 
ratificarea. 

Votul Camerei Franceze fu prilejul de care Hitler 
avea nevoie spre a proceda la primul său act mi- 
litar : ocuparea Renaniei. În ziua de 7 martie 1936, 
la numai cîteva zile de la ratificarea pactului 
franco-sovietic, Hitler convocă de urgență Reichsta- 
gul şi declară că „Tratatul de la Locarno a ân- 
cetat, în chip practic, de a mai exista. De la data 
aceasta, guvernul german şi-a restabilit dreptul şi 
întreaga suveranitate în zona renană demilitari- 
zată“. 

Dar, spunînd aceasta, Hitler nu se referea la o 
hotărîre care urmează abia a fi aplicată, ci la o 
stare de fapt: în momentul în care făcea declarația 
că Tratatul de la Locarno a încetat să existe, tru- 
pele din Wehrmacht — cum se numea acum fostul 
Reichswehr — se şi aflau în drum spre Renania. 
La prînz, regimentul 39 de infanterie debarcă în 
Colonia. În după-amiaza aceleiaşi zile, 30.000 de 
soldaţi, care formau efectivul a 19 batalioane de in- 
fanterie și a 13 baterii de artilerie, intrară. în Re- 
nania şi Palatinat și ocupară teritoriul renan pînă 
la granița franceză. 

Totuşi, operaţia era efectuată cu timiditate. Hitler 
mai şovăia. Se temea ca Franța să nu se opună, 
ceea ce ar îi fost destul de neplăcut pentru Wehr- 
machtul lui, care era încă foarte departe de a pu- 

tea face faţă unui război cu armata îranceză. De: 
aceea, îşi însoţi armata cu o declaraţie paşnică. In * 
martie, adică a treia zi după începerea acţiunii de 
remilitarizare a Renaniei, care avea să dureze o: 
săptămînă, Hitler spunea Franţei: 


„Nu avem pretenţii teritoriale în Europa. Ştim că 
toate situaţiile încordate rezultă din delimitări teri- 
toriale false sau dintr-o disproporţie numerică din- 
tre populaţie şi teritoriul pe care îl ocupă. Ele nu 
pot îi rezolvate, în Europa, prin războaie.“ 


În realitate, însă, remilitarizarea Renaniei era 
încă un pas spre război. Guvernul sovietic — în- 
tr-o declaraţie reprodusă de presa franceză — ex- 
plica opiniei publice mondiale că remilitarizarea 
Renaniei agravează, desigur, poziția statelor de la 
răsăritul Germaniei, dar, în primul rînd, constituie: 
o amenințare pentru Franţa şi Belgia. 

Sia 


Prin ocuparea Renaniei, bilanțul refacerii mili- 
tare a Germaniei devenea impresionant. 

Cu un an în urmă, în martie 1935, Germania, care 
prin tratatul de pace nu avea drept la o flotă aeriană 
militară, anunţa oficial că şi-a şi organizat o aseme- 
nea flotă. După cîteva zile, tot în martie 1935, Hi- 
tler anunța că a hotărît reorganizarea armatei şi 
reintroducerea serviciului militar obligatoriu. Iar 
după 3 luni, Hitler semna acordul naval cu Anglia, 
care-i îngăduia să-şi refacă flota de război. 

Dar Germania se putea lăuda nu numai cu acest 
bilanţ militar, ci şi cu unul financiar. Iniţial, repara- 
tiile de război pe care trebuia să le plătească pe. 
baza Tratatului de la Versailles se ridicau la 6.600 
de milioane lire sterline. Cifra aceasta a fost redusă, 
mai întîi, prin planul american Dawes, după aceea 
prin celălalt plan american, Young, pentru ca, îm 

1932, conferința de la Lausanne să anuleze cu totul 
clauza despăgubirilor. 

Cît despre revendicările germane cu privire la 
«colonii, Anglia a și început să vorbească de „o re- 
distribuire a surselor de materii prime“. 

Pînă aici, aşadar, toate-i merseră lui Hitler din 
plin, pentru ca acum să treacă și la remilitarizarea 
Renaniei. Prin remilitarizarea Renaniei, tot ce a 
mai rămas din cele 440 de articole ale Tratatului 
de la Versailles era desființat. Ba a mai rămas 
“ceva: problema apelor germane internaționalizate. 
Dar Hitler o lichidă și pe aceasta. La 9 martie 1936, 
în a treia zi de la începerea expediției în Renania. 
guvernul Reichului informa guvernele semnatare 
ale Tratatului de la Versailles că de aci înainte 
va exercita asupra fluviilor şi rîurilor germane: 
Dunărea, Elba, Rinul şi Oderul — internaționali- 
zate prin punctul 12 al Tratatului de la Versailles 
— o suveranitate integrală. In consecință, guver- 
nul german invita comisiile internaţionale de navi- 
-gație să-şi înceteze acțiunea pe teritoriul german. 


+ 


Cum au reacţionat cele trei guverne, ale Franţei, 
Angliei şi Italiei, cosemnatare ale acelui pact de 
la Locarno care califica, în termeni precişi, remili- 
tarizarea Germaniei ca un act neprovocat de agre- 
siune, deoarece este împotriva prevederilor Trata- 
“ului de la Versailles ? A 

Guvernul francez, care prin mäsura luatä de Hit- 
ler, putea să vadă Franța direct amenințată şi care, 
prin clauzele pactului de la Locarno, avea dreptul 
să recurgă la forța armată şi să pretindă ajutorul 
militar al celorlalte părți contractante spre a res- 
tabili ordinea în Renania — reacţionă printr-un 
«discurs. 

„Cel care vorbea era Sarraut, primul ministru al 
Franţei. Foarte sever în formă şi foarte împăciuitor 
în fond, premierul îrancez, după ce stabili că Ger- 
mania, prin ocuparea zonei renane, a călcat Tra- 
tatul de la Versailles și pactul de la Locarno, arătă 
că „gestul acesta de forță s-a produs în momentul 
în care puterile semnatare ale Tratatului de la Lo- 
carno ofereau Germaniei putinţa de a încheia noi 
aranjamente internaționale, pe baza egalităţii de 
drepturi, trecîndu-se cu vederea prima violare a 
Tratatului de la Versailles, săvîrşită anul trecut, 
prin reînarmarea Reichului“. 

Fără să explice poporului îrancez DE CE pu- 
terile semnatare ale Tratatului de la Versailles au 
trecut cu vederea prima violare a Tratatului de la 
Versailles, Sarraut sublinie că „atitudinea Franţei 
s-a menținut aceeaşi : binevoitoare faţă de Germa- 
nia, aşa cum a dat dovadă prin toată activitatea 
ei diplomatică de după război. Chiar față de gu- 
vernul naţional-socialist, Franţa a continuat să facă 
gesturi de cordialitate“. 

Fără să explice poporului francez DE CE Franţa 
a continuat să facă „gesturi de cordialitate“ „chiar 
faţă de guvernul naţional-socialist“, primul minis- 
tru al Franţei observă că guvernul naţional-so- 
cialist, în schimb, „a rupt toate tratatele, suprimînd 
bazele păcii europene“. 

In consecință: „reacţiunea Franței — a spus 
Sarraut — va fi categorică“. 

Perfect! Orieine se putea, aşadar, aştepta ca 
Franța să se prevaleze de principiul prevăzut în 
pactul de la Locarno, care prevede că semnata- 
rii „se vor împotrivi, prin toate mijloacele, la de- 
nunțarea unilaterală a obligațiunilor înscrise în 
tratate, denunțare care aduce daune păcii“, cît şi de 
prevederile concrete ale punctului 3 din patt, în 
care se spune: 

„In caz de violare flagrantă a art. 2 din prezentul 
“tratat, sau' de contravenţiune flagrantă la art. 42 sau'43 
din Tratatul de la Versailles, de una din înaltele părți 
contractante, fiecare din celelalte puteri contractante se 
obligă, chiar de pe acum, să dea, imediat, asistența sa 
puterii împotriva căreia o asemenea violare: sau contra- 
vențiune ar fi fost îndreptată din clipa cînd zisa putere 
işi va fi putut da seama că această violare constituie un 
act neprovocat de agresiune și că, fie din pricină că s-a în- 
călcat frontiera, fie că s-au început ostilitățile, fie că s-au 
concentrat forțe armate în zona demilitarizată, e necesară 
o acțiune grabnică.“ i 


Oricine, deci, se putea aştepta ca Franţa — ho. 
tărîtă să reacționeze în mod „categoric“ — să se 
sprijine pe acest principiu şi pe acest articol din 
pact spre a cere, grabnic, ajutorul militar al An- 
gliei şi Italiei, împotriva lui Hitler. 

Guvernul îrancez, însă, prin cuvîntul „categoric“ 
nu înţelegea acest lucru, ci cu totul altceva: 


„Reacţiunea Franţei — a spus Sarraut — va fi 
categorică : pacea europeană este o chestiune mai 
presus de egoismul unui stat. Ea aparţine tuturor 
țărilor, deci Ligii Naţiunilor. Vom pune puterea 
noastră la dispoziţiunea Ligii şi vom urma deci- 
ziunile ei, pentru că în joc este liniştea continen- 
tului şi existența națiunilor“. 


Şi, fără să explice poporului francez DE CE 
pune o urgenţă curioasă în a se refugia în labirin- 
tul juridic, fără sfîrşit, al Ligii Natiunilor — cînd 
şi tratatul de pace şi pactul de la Locarno, cons- 
iințit de Liga Naţiunilor, prevede, în asemenea 
cazuri, o reacțiune militară urgentă — Sarraut îşi: 
încheie discursul spunînd : 


„Guvernul francez şi națiunea franceză vor pa- 
cea, dar refuză s-o discute în fața forței, Domnul 

Hitler să retragă batalioanele din Renania şi pe 
urmă poate negocia la Ligă. Altă soluție nu este şi 
nici: nu ar putea fi acceptată“. 


„Reacţiunea categorică“ a guvernului francez 
era acum precizată: cu un an în urmă, Hitler a 
călcat tratatul de pace — prin anularea clauzelor 
militare — dar Franța l-a iertat. Acum, Hitler 
calcă din nou tratatul de pace şi Franţa îl tartă 
încă o dată. Dar cu o condiţie: să reintre în Ligă. 
Hitler este astăzi mai necesar ca oricînd în Liga 
Naţiunilor. Cu atît mai necesar, cu cît în Liga Na- 
țiunilor se află şi Uniunea Sovietelor. Să revină, 
deci, Hitler în Ligă şi-l asigurăm că Franța va 
înghiţi şi acest al doilea hap. 

“Atitudinea Angliei a fost la fel de „categorică“, 
ba, s-ar putea spune, şi mai „categorică“ decît cea 
a Franţei. La 8 martie, a doua zi după ce primele 
trupe germane pătrunseseră în Renania, guvernul 
englez înfieră, prin port-cuvîntul său, în Camera 
Comunelor, ocuparea zonei demilitarizate a Rinu- 
lui ca o acţiune „care a dat o lovitură puternică 
principiului şi caracterului sacru al tratatelor care 
susțin întreaga structură a raporturilor internaţio- 
nale“. 

„Guvernul britanic rămîne credincios angajamen- 
telor luate prin Tratatul de la Locarno și Anglia 
„se socoteşte obligată să vină în ajutorul Fran- 
tei sau al Belgiei cu întreaga ei forță armată, ime- 
diat ce s-ar produce un atac ce ar constitui o în- 
călcare a art. 2 al pactului de la Locarno, care 
prevede, în termeni clari şi categorici, o acţiune 
în aplicarea art. 16 (cu privire la sancţiuni din 
partea Ligii Naţiunilor — n.a.), precum şi de o 
acţiune potrivit cu o decizie luată de adunarea Ligii 
Naţiunilor sau prin aplicarea art. 15, aliniatul 7 
din pactul Ligii Naţiunilor“. 

Dar guvernul englez — care se socoteşte obligat 
etc., etc., — e de părere că „deocamdată nu există 
nici un motiv să se creadă că acțiunea germană de 
acum ar prezenta o primejdie de război“. 

Dimpotrivă ! Anglia vrea pace! De aceea ar fi 
bine să se afle care ar fi noile propuneri ale lui 
Hitler. 

Punctul de vedere englez era clar: prin ocuparea 
zonei -demilitarizate renane, Germania a încălcat 
art. 2 al pactului de la Locarno, care prevede apli- 
carea art. 16, care prevede aplicarea art. 15, al. 7, 
care prevede aplicarea etc., etc. 

Dar, cu toate că Germania a încălcat acest art. 
2, care prevede etc., etc, Anglia nu crede că este 
caz de război. lar dacă nu este caz de război, nu 
este nici cazul ca Anglia să-și împlinească obligaţia 
de a veni în ajutorul Franţei, împotriva Germaniei. 

Totuşi, fiindcă legile înaltei diplomaţii burgheze 
nu permit să se spună lucrurilor pe adevăratul lor 
nume, ci mai pe ocol şi să nu se suprime o proble- 
mă dintr-o dată, ci în torturi cît mai savante, cazul 
Renaniei nu fu scos de către cercurile interesate 
franceze şi engleze de pe ordinea de zi, cu brutali- 
tate, ci încet-încetișor, pentru ca opinia publică 
franceză, alarmată, să nu scoată gemete prea tari 
de durere. f À 

După cîteva zile de la ocuparea Renaniei, Flân- 
din, delegatul francez la Liga Națiunilor — şi unul 
din cei mai necondiţionaţi admiratori ai lui Hitler 
— anunţa că semnatarii pactului de la Locarno, 
dată fiind gravitatea cazului şi necesitatea de a se 
examina situația cît mai atent, nu s-au mai întîlnit 
la Geneva, în oraşul Ligii Națiunilor, ci la Lon- 
dra, unde au recunoscut că reocuparea zonei demi- 
litarizate renane constituie o violare flagrantă a 
articolelor 42 şi 43 ale Tratatului de la Versailles 
şi ale Tratatului de la Locarno. In consecință, co- 
mitetul restrîns de la Londra votă unanim să se 

țină o nouă şedinţă, în cadrul unui banchet, unde 
să se ia hotărîri. Foarte expeditiv, comitetul stabili 
ora şi menu-ul banchetului. In aceeaşi seară, ban- 
chetul avu loc într-o însuileţire demnă de bucătă- 
ria franceză a ministrului de externe englez. Se 
ciocniră idei şi pahare — pentru ca, după cîteva 
ore de dezbateri, să se desprindă o propunere asu- 
pra căreia toţi convivii să cadă de acord: 

Dacă Hitler vrea să dea dovadă că doreşte, în- 
tr-adevăr, pace — aşa precum o afirmă — atunci 
să-şi retragă trupele din zona demilitarizată re- 
nană. Dar fiindcă şi semnatarii pactului de la Lo- 
carno vor pace, ei nu cer lui Hitler să-şi retragă 
toate trupele, ci numai o parte din ele. Cealaltă 
parte poate să rămînă în Renania, dar cu o condi- 
tie: ca Hitler să se angajeze ca, pe tot timpul ne- 
gocierilor ce se vor duce în vederea unei înțelegeri 
definitive, să nu mai trimită alte trupe în Renania. 
Dacă- Hitler face acest gest „spontan“ — cuvîntul 
„spontan“ figurează în textul propunerii — deci, 
dacă Hitler face acest gest spontan, semnatarii 
pactului de la Locarno „ar considera aceasta ca o 
contribuție serioasă la ameliorarea situației inter- 
naționale“. 

Lui Hitler, aşadar, nu i se cerea să evacueze 
Renania, ci să micşoreze cifra trupelor de ocupa- 
ție, spre a se da o satisfacţie opiniei publice, Între 
timp, se vor începe negocieri. În ce scop negocieri ? 
Se ştia care e scopul: acela formulat şi de Sarraut, 
primul ministru al Franţei. Să revină Hitler în 
Liga Naţiunilor — unde este nevoie de el — şi 
poate face cu Renania ce vrea. 

Dar Hitler era Hitler. Bădăran, lacom şi foarte 
grăbit, procedă cu brutalitatea şi nerăbdarea cu 
care procedă în toate celelalte acţiuni de mai tîr- 
ziu, care-i precipitară dezastrul: refuză să facă 
„gestul“ acela „spontan“ la care-l invitau, cu atîta 
sentimentală insistență, comesenii banchetului lo- 

carnian de la Londra. Cîteva zile mai tirziu, la 
17 martie, Goering, primul ministru al Prusiei şi 
kronprințul lui Hitler, declara în numele Fiih- 
rerului, la o mare întrunire din Colonia renană: 
„Trupele noastre sînt în Renania şi vor rămîne în 
Renania. Sint lucruri care se pot face, şi altele cu 
neputinţă să se facă“. 

In aceeaşi zi, Goering declara în faţa alegători- 
lor, la Dortmund: „Ni se cere să facem un. gest 
şi să retragem 5 batalioane din zona renană. Hit- 
ler propune însă să semneze un tratat cu țările 
din răsărit, cu Cehoslovacia și Austria. Acesta nu 
este un gest?“ | 

Ce urmărea Hitler printr-un tratat cu Cehoslo- 
vacia şi cu Austria ? Cei care n-o ştiau de pe a- 
tunci, au putut s-o afle după doi ani: anexarea 
lor la Reichul nazist, Acesta era, pe -drept cuvînt, 
„un gest“. Evident, nu „gestul“ pe care-l pretin- 
deau puterile locarniene. Totuşi, „un gest“. Aşa 
că Hitler refuză să retragă măcar o cizmă a unui 
singur soldat german din zona renană. El zicea că 
rămîne cu Renania nu pentru a face război, ci pen- 
tru că vrea pace. 

Numai pace. 

Pînă atunci, Hitler nu vorbise niciodată de pace 
atita ca în zilele acelea din martie 1935. 

Pace şi pace! 

În ziua de 27 martie, după ce toată Renania fu- 
sese deja ocupată de Wehrmacht, Hitler veni la 
Essen să vorbească despre pace muncitorilor de la 
uzinele de război ale lui Krupp. Cînd apăru în uzină, 
toate clopotele din Essen incepură să sune şi toate 
maşinile se opriră. Goebbels, ministrul propagan- 
dei, luă cuvîntul şi spuse: „Prin remilitarizarea 
Renaniei, Germania îşi afirmă voința de a-şi apăra 
onoarea şi libertatea, dar şi pacea lumii... Cînd, la 
16 martie, Fiihrerul a restabilit suveranitatea Ger- 

maniei în materie de înarmări, s-a deschis o nouă 

eră şi pentru marea uzină de arme Krupp...“ 
Această idee a erei noi, care se deschide pentru 

uzinele de arme Krupp, fu reluată, imediat după 


Goebbels, de însuşi Fiihrerul: „Am ţinut — de- 
clară el — să vorbesc azi din această fabrică de 
arme de război, care este și o fabrică de arme de 
pace.“ 


Apoi, arătă că în ceea ce priveşte apărarea in- 
tereselor externe germane, va urma „aceleaşi me- 
tode de care s-a folosit şi în problemele interne“. 
pentru „a realiza pacea socială şi comunitatea 
poporului.“ 


„Voi fi — a spus el în continuare — în această 
situaţie, tot atît de îndărătnic înafară, apărînd 
drepturile Germaniei, precum am fost şi în acti- 
vitatea internă, Fiecare naţiune europeană trebuie 
să fie stăpînă la ea acasă. Germania n-are interes 
să se amestece în treburile altor ţări. Să nu mi se 
vorbească de o sfințenie a tratatelor. Cînd, oare, 
au fost călcate mai multe tratate ca în aceşti 17 
ani din urmă? Impotriva literei şi paragrafelor, 
eu invoc legea eternă: să nu ucizi pe aproapele 
tău, nici să nu-l asupreşti, nici să nu-l jefuieşti... 

Cînd mi se vorbeşte despre acte şi gesturi sim- 
bolice, eu răspund că 'popoarele nu mai vor ges- 
turi. Popoarele vor ca cei care le conduc să caute 
pacea aşa cum le este datoria... Eu voi apăra in- 
teresele poporului german, oricînd gata de pace.“ 


Cîtă dragoste de pace putea să intre în inima 
unui singur om! Dar cum să te miri, cînd ştii 
că omul acesta se conducea după legea eternă: „Să 
nu ucizi pe aproapele tău, nici să nu-l asupreşti, 
nici să nu-l jeiuieşti !...“ 

Pentru a asigura „pacea socială“ internă, acest 
paxoman s-a folosit — şi continua să se folosească 
— de metode a căror lungă listă şi al căror ca- 

racter mărturisea că erau inspirate numai din legea 
eternă care-i dicta „să nu ucidă pe aproapele lui, 
nici să nu-l asuprească, nici să nu-l jefuiască“ ! 

Pentru a asigura pacea eternă, rosteşte acum 
discursuri despre pace într-o uzină de război şi făgă- 
duieşte că pentru apărarea intereselor germane se 
va folosi dincolo de granițe de aceleaşi metode 
inspirate din aceeaşi „lege eternă“ care a inspirat 
metodele folosite de el pentru organizarea păcii 
interne. 

Să nu ucizi, să nu asupreşti, să nu jefuiești! 

Pentru izbînda acestor principii umane, însufle- 
tit de imperativele naţional-socialiste, Fiihrerul pu- 
nea pe adversarii regimului să curețe trotoarele cu 
periuţa de dinţi, ori îi ucidea şi le trimitea cenuşa 
acasă, într-un borcan, cu o notă prin care pretin- 
dea familiei să i se restituie cheltuielile de poştă. 

Pentru izbînda aceloraşi principii umane Fiihrerul 
acesta a reinstituit serviciul militar obligatoriu, a 
trecut la refacerea armatei germane, s-a retras din 
Liga Naţiunilor și a ocupat, cu anmata, zona re- 
nană. Toate acestea pentru că vrea pace! 

Vrea pace şi vrea să fie lăsat în pace! 

Şi din marea lui dragoste de pace, a ţişnit, în 
ziua aceea, vestita lui ofertă de pace: „Ofer pace 
pe 25 ani. Acest gest depășește generația mea. Nu 
se găsește, totdeauna, în Germania, un om care 
să aibă în spatele lui 60 de milioane de oameni. 
Oferta mea este făcută o dată pentru totdeauna și 
nu o voi repeta.“ Hitler avea ce- oferi: pacea. Și 
se simțea tare pe marfa lui. Ştia că se cere! De 
aceea, cînd auzi că puterile locarniene, în loc să 
aplice prevederile tratatului şi să-l scoată cu forța 
arimată din Renania, așteaptă de la el contrapropu- 
neri, Hitler îl trimise pe Ribbentropul său cu o con- 
trapropunere, care se potrivea de minune cu încli- 
naţiile tuturor cercurilor interesate apusene de a lua 
lucrurile în glumă : 

Dacă Marea Britanie se consideră obligată, prin 
Tratatul de la Locarno, să apere frontierele fran- 
ceze împotriva unei agresiuni germane, ea trebuie 
să se considere la fel de obligată să apere îrontie- 
rele germane împotriva unei agresiuni îranceze. 

Hitler ştia să se alinte şi ştia la cine să se alinte. 
O parte din presa engleză apăra actul de agresiune 
hitierist din Renania, cu aceeaşi căldură cu care 
înfiera actul de agresiune fascist din Abisinia. 

In definitiv, ziceau ziarele pronaziste engleze, nu 
există nici o asemănare între ceea ce a făcut Musso- 
lini în Abisinia şi ceea ce face Hitler în Renania. 
Mussolini a făcut război, pe cînd Hitler „n-a călcat 
decit un tratat“. 

Presa aceasta scăpa, cu intenție, din vedere un 
lucru: că nici Mussolini n-ar îi făcut război Abi- 
siniei, dacă Negusul ar fi fost sfătuit să-şi lase 
țara ocupată de armata fascistă, fără să zică nici 
cîre. Dar monopolurile engleze de textile, interesate 
să-şi apere independenţa lacului Tzana şi a izvoa- 
relor Nilului albastru din Abisinia, l-au pus pe 
Negus. să se împotrivească Italiei. De aceea, ope- 
rația lui Mussolini din Abisinia se chema „război“. 
Pe cînd cu Renania lucrurile nu se mai petreceau 
aşa. Aici, toate monopolurile, textiliste sau nu, 
franceze ori engleze, toate, însă, legate prin nenu- 
mărate interese economice şi politice de Germania 
nazistă, n-au pus armata franceză să se împo- 
trivească Wehrmachtului. De aceea, operaţia lui 
Hitler în Renania nu se mai chema „război“, ci 
doar o nevinovată „călcare a unui tratat“. 

Putea, deci, Goebbels, ministrul propagandei lui 
Hitler, să declare, triumfător, la. o întrunire elec- 
torală din Potsdam: 


„Avem destul curaj să îndrăznim mari acţiuni. 


Istoria ne învață că numai cei îndrăzneți cîștigă. 
Niciodată parlamentul n-ar fi avut acest curaj în 

luarea unor hotărîri istorice. De aceea, noi am dat 
la o parte pe şefii diferitelor partide, care ne îm- 
piedicau să luăm mari hotărîri.“ 

+ 


% E 


Dar atitudinea cea mai picantă față de agresiu- 
nea nazistă din Renania a avut-o Mussolini, cel 
de al treilea: partener rămas credincios pactului 
de la Locarno. Solicitat — pentru că aşa certau 
regulile jocului — să-şi spună şi el cuvîntul în 
chestia remilitarizării Renaniei, Mussolini a răs- 
puns că poate subscrie la propunerile Angliei şi 
Franței — oricare ar fi ele — numai dacă se sus- 
pendă imediat sancţiunile care i se aplică din pri- 
cina Abisiniei. | 

Mussolini, însă, nu se mulțumea cu atît. Absli- 
rea sancţiunilor nu putea da Italiei decit o satis- 
facţie materială. Or, Italia, în schimbul colaborării 
ei la soluţionarea problemelor europene, voia şi'o 
satisfacție morală. În consecinţă, Mussolini cerea 
să se revizuiască procesul intentat contra lui de 
către Liga Naţiunilor şi să se retragă acuzaţia 
adusă Italiei că ar îi stat agresor. Numai în aceste 
condițiuni, Italia ar putea intra în rîndurile „na- 
țiunilor satisfăcute“. 

Prin urmare, aşa cum Hitler — prin oficializarea 
nestingherită a reînarmării Germaniei — îşi luase 
de la puterile locarniene, în martie 1935, micul lui 
comision de pe urma conilictului abisinian, tot aşa, 
Mussolini, pretinzînd recunoaşterea drepturilor lui 
asupra Abisiniei, îşi cerea, în 1936, de la puterile 
locarniene, un mic comision de pe urma conflic- 
tului renan. 

Incăpăţinarea lui Hitler şi a lui Mussolini siliră, 
în cele din urmă, Franţa şi Anglia să supună cazul 
lor în fața Ligii Naţiunilor. 

Problema fu dezbătută într-o confuzie generală. 
Interesele puse în joc erau atît de numeroase şi atît 
de opuse, încît nu se putea găsi nici o ieşire. To- 
tuşi, principalele delegaţii luară în consideraţie pa- 
tru soluţii, din care aveau să aleagă una. Le repro- 
ducem aici, textual, aşa cum au fost transmise prin 
agenţiile de presă : 


„1) Soluţia engleză: să fie pedepsită Italia 
şi să se adopte, în acelaşi timp, o atitudine con- 
ciliantă faţă de Germania. Această soluție nu 
poate fi acceptată de Franţa. Franţa va refuza să 
accepte un front de război terestru, aerian şi 
naval cu Italia, în momentul cînd Germania o 
ameninţă. 

2) Soluţia  societară, care preconizează, în 
acelaşi timp, o acţiune îndreptată contra ţărilor 
celor doi dictatori. Este o soluţie care depăşeşte 
posibilitățile Franţei, de altfel singura putere 
care ar putea dispune imediat de o armată 
terestră. 

3) Soluţia franceză: va potoli Italia printr-un 
efort de răbdare şi printr-o amicală energie şi 
va refuza să se accepte, fără sancțiuni, violarea 
zonei renane de către Germania. 

4) Soluţia realistă: trecutul să fie uitat. Să 
se admită ca fapt împlinit cucerirea Abisiniei de 
către Italia. Să se admită ca alt fapt ocuparea 
zonei demilitarizate de către trupele germane. 
Restul va urma, de la sine, conform spiritului 
conciliant al planului îrancez.“ 


Din aceste patru soluţii, conducătorii englezi 
aleseră soluţia a 5-a, care, în fond, era o variantă 
a soluției a 4-a: să se trimită lui Hitler un ches- 
tionar cu privire la propunerile lui de pace. In pre- 
alabil, conducătorii englezi îşi puseră problema 
dacă chestionarul trebuie să cuprindă întrebări nu- 
meroase şi precise, sau întrebări mai puţin nu- 

meroase şi ceva mai abstracte. După multe îrămîn- 
tări hamletice, autorii chestionarului hotărîră că 
chestionarul, întrucît are de scop să regăsească 
drumul spre pace, nu trebuie să-l pună pe Hitler 
într-o situaţie dificilă. E mult mai nimerit, deci, 
să i se pună Fiihrerului întrebări cît mai puţine și 
cît mai abstracte, atît de abstracte, încît să nu-l 
supere. Ba, dacă s-ar putea, dimpotrivă... 

După multe tărăgănări, chestionarul fu în sfîr- 
şit gata în luna mai. Hitler îl primi, îl citi şi nu-i 
dădu răspuns nici peste o lună, nici peste un an, 
nici peste doi ani, În felul acesta, ocuparea zonei 
renane deveni tot mai puțin o problemă acută şi se 
transformă într-o situație. de fapt. 

Triumiase soluția a patra, căreia îi era rezervat 
un viitor strălucit în relațiile dintre țările care aw 
subscris, în 1925, pactul de „pace eternă“ de la 
Locarno. 

Bilanțul aventurii abisiniene se prezenta, aşadar, 
în vara anului 1936, în felul următor : 

a) Mussolini a pus stăpînire pe Etiopia, fără ca 
Liga Naţiunilor să-l poată opri; 

b) Hitler a trecut oficial la refacerea armatei 
germane şi la reintroducerea serviciului militar, 
fără ca Liga Naţiunilor să-l poată opri; 

c) Hitler a remilitarizat Renania, fără ca Liga 
Naţiunilor să-l poată opri. 

Dar. în afară de aceste rezultate, practice pentru 
Mussolini şi Hitler, sîngeroasa comedie africană a 
mai înregistrat un succes care prevestea vremuri 
frumoase pentru pacea Europei: i 

Ca o încoronare firească a isprăvii din Abisinia, 
cei doi dictatori, care pînă atunci erau departe de 
a se iubi, deveniră doi buni prieteni — pe cît pot 
fi de buni prieteni nişte tîlhari cu interese po- 
trivnice, dar cu scopuri și metode de lucru identice 
— şi ca doi buni prieteni, au lucrat împreună în cea 
mai periectă înțelegere, pînă la moarte. 

Mussolini avea faţă de Hitler o dublă datorie 
de recunoștință : 

I. Germania nazistă a fost singura țară euro- 
peană care, în octombrie 1935, a refuzat să adere 
la „sancţiunile“ împotriva Italiei ; 

1]. Germania nazistă a fost prima ţară care a re- 
cunoscut, în vara anului 1936, noul imperiu roman 
italo-african al lui Mussolini. 

Răscolit, Mussolini — sînge cald, mediteranean 
— nu pregetă un singur moment să jure lui Hitler 

credință şi să-i depună la picioare, drept garan- 
tie, independenţa Italiei, Data de 15 octombrie 
1936, cînd Ciano, foarte-ginereie ducelui, venea la 
Berlin să stea de vorbă cu guvernul nazist în ve- 
derea unei alianțe italo-germane, a fost şi data 
cînd Mussolini a început să transfere, de fapt, po- 
porul italian, legat de mîini și de picioare, în pro- 
prietate deplină, lui Hitler. 

Mussolini vroia să-şi aibă un imperiu, dar a fost 
silit să-şi plătească fiecare foc de armă mai mult 
decît merita. A fost o operaţie deficitară, dar o 
operaţie absolut inevitabilă. Realizarea imperiului 
său — clădit pe cadavrele a zeci de mii de femei şi 
copii abisinieni — in loc să-i îi întărit autoritatea 
în ţară, i-a slăbit-o enorm. Poporul italian nu îm- 
părtăşea de loc opinia ducelui că ocuparea Abisiniei 
ar fi o victorie naţională şi că această afacere 
particulară a regimului fascist ar rezolva, într-o 
cît de mică măsură, cumplita mizerie economică 
în care se zbate Italia. Poporul italian ştia că Abisi- 
nia, în loc să fie o sursă de venituri, era o sursă 
de necazuri financiare, întrucît statul era silit să 
rupă din bugetul național sume :copioase, pentru a 
întreține, fără nici un rost, o armată de ocupaţie 
peste ţări şi mări, într-o regiune primitivă, care re- 
clama investiții uriaşe şi pe termen foarte lung 
înainte de a putea fi pusă în valoare. Ideea unei 
colonizări în Abisinia, într-un climat ucigător pen- 
tru un european, nu ispitea nici măcar pe ţăranii 
desperați din Sicilia ori Calabria. Aşa că poporul 
prețuia expediţia din Abisinia la justa ei valoare: 
ca un act de nebunie şi se uita la duce ca la un 
nebun. De la războiul cu Abisinia, poporul italian, 
cînd vorbea de Mussolini, nici nu-i mai spunea altfel 
decît „nebunul“. Dar mai semnificativ pentru halul 
de putreziciune în care se găsea acest regim de sa- 
trapi şi profitori, este faptul că pînă şi în propriul 
său partid i se spunea lui Mussolini „nebunul“ şi că, 

după victoriosul lui război din Abisinia, „nebunul“ 
devenise atît de îngimiat, atît de autoritar şi atît 
de irascibil, încît chiar în cercurile conducătoare 
fasciste începu să se discute nevoia de a-l înlă- 
tura şi de a-l înlocui cu un altul. Cu cine? Can- 
didaţi erau mulţi: Federzzoni, preşedintele sena- 
tului; Grandi, ambasadorul Italiei la Londra; 
Bottai, guvernatorul Romei. 

Erau, desigur, simple deziderate, deoarece se 
ştia că pînă şi în problema succesiunii tot „nebu- 
nul“ va decide şi că, de altfel, „nebunul“ se şi 
fixase asupra unui succesor pentru cazul cînd s-ar 
intîmpla, prin cine ştie ce 'capriciu absurd al na- 
turii, ca el să moară vreodată. Acest eventual kron- 
prinț al ducelui era arhi-ginerele său Ciano — sau 
Cianino, cum î! alintau fetele din aristrocaţia fas- 
cistă pe acest june, care, dacă nu strălucea prea 
mult prin darurile lui morale şi intelectuale, era scli- 
pitor prin freza lui de june prim, prin scandaloasa 
lui bogăţie şi prin propaganda ce şi-o făcea cu 
mijloacele lui nelimitate de ministru al propa- 
gandei. ` ! l 

Pe acest eventual kronprinţ — ieşit erou din 
aventura africană — l-a numit Mussolini, în iunie 
1936, ministru de externe şi l-a trimis la Berlin. 
Mussolini avea nevoie de un act spectaculos care 
să-i asigure un oarecare prestigiu în ochii poporu- 
lui italian şi să inspire oarecare teamă puterilor 
apusene. Și, după cîte îşi închipuia ducele, un ase- 
menea act nu putea fi' decît o demonstraţie a prie- 
leniei strînse dintre el şi Hitler. El şi Hitler, flan- 
cați de o Japonie — nemulțumită şi ea — ar consti- 
tui o putere irezistibilă, care ar tăia, de aici înainte, 
pofta oricui de a le sta împotrivă. 

Cianino înregistră la Berlin un mare succes: 
toată lumea îi admiră bărbia, frizura şi alura lui 
bărbătească de soţ al fetei celui mai mare socru 
care s-a născut 'de cînd s-au pomenit căsătorii din 

dragoste pentru un trai vesel, fără nici o bătaie de 
cap. Peste cîteva zile, Ciano se înapoia acasă cu 
un sac plin: de amintiri nespus de plăcute — dar 
ioarte intime — şi cu ciorna actului de naştere al 
axei Roma-Berlin. În ziua de 5 noiembrie 1936, du- 
cele făcea declaraţia următoare: 


„O mare ţară care se bucură de simpatia po- 
porului italian este Germania. Recentele conversații 
pe care contele Ciano, ministrul de ataceri straine 
al Italiei, le-a avut la Berlin au şi dat posibilitatea 
să se rezolve unele probleme foarte dificile. Pe axa 
Berlin-Roma pot colabora toate statele din Europa, 
doritoare de pace. Stindardul antibolşevic nu este 
decît vechiul drapel al fascismului. Este timpul să 
se sfîrşească cu antiteza dintre fascism și democra- 
ție. Italia a anticipat viitorul, deschizînd' adevărata 
cale a civilizaţiei şi a lumii.“ 


Deşi axa Berlin-Roma făcea din Italia un stat- 
remorcă, Mussolini prezenta Italia ca prima vioară 
în combinaţie. 

Altfel, însă, cu totul altfel, vedea lucrurile Hit- 
ler. In momentele acelea, era atît de vădit că 
Mussolini se află într-o izolare desăvirşită, că are 
grabnică nevoie de un sprijin fie el de simplă 
fațadă — şi că ochii lui sînt aţintiți asupra Ger- 
maniei, ca spre singurul colac de. salvare, încît 
Hitler, în bădărănia lui, își arătă satisfacția dacă 
nu oficial, în tot cazul în mod destul de gălăgios, 
fără să-i pese că vorbele lui ar putea să ajungă 
la urechea lui Mussolini. În perioada aceea, presa 
europeană relata că Hitler, în cursul unei între. 
vederi pe care o avu la Obersalzberg, în prezenţa 
lui Goering, cu un fost general de infanterie aus- 
triac, Alfred Krauss, a declarat: 

„Il am pe Mussolini în buzunar.“ 

Rostind cuvintele acestea, Hitler nu i-a atras, în 
nici un. fel, lui Krauss, atenţia să fie discret. Ca 

urmare. Krauss se folosi cu entuziasm de această 
autorizaţie tacită a Fiihrerului de a-i face oficiul de 
ştafetă şi dădu celor spuse de Hitler o largă răs- 
pîndire în cercurile naziste austriace. A doua zi, 
Mussolini afla că părerea lui Hitler este că-l are 
în buzunar. Totuşi, ducele nu se supără, deoarece 
era chestie de buzunar. Aşa cum se întîmplă cu toţi 
şmecherii care se asociază spre a buzunări împre- 
ună pe alţii — dar fiecare cu gîndul ascuns ca, 
în cele din urmă, să-şi buzunărească asociaţii — 
Mussolini îşi zise că, în realitate, îl are el pe Hit- 
ler în buzunar. 

Dar pînă ce faptele, care n-au întîrziat prea mult 
să vină, au putut să arate care din doi îl are pe 
celălalt în buzunar, războiul din Abisinia, încă îna- 
inte de orice fel de axă, a fost începutul unei co- 
laborări tot mai strînse între aceşti gangsteri, pe 
care, de aici înainte, îi puteai găsi mereu alături, 
unul de celălalt, oriunde era ceva bun de jefuit. 
Aşadar, axa Roma-Berlin, iniţiată în octombrie 1936, 
nu era decît o consacrare a unei asociaţii care, în 
fapt, începuse a funcționa de mai înainte. 


* 
* k 


După remilitarizarea Renaniei, Hitler a dat — 
printre altele — încă o declarație în care spunea: 
„Acum s-a sfîrşit timpul pretinselor surprize. Ger- 
mania, conştientă de misiunea. ei europeană, va co- 
labora leal la reglementarea problemelor care ne 
preocupă pe noi şi. celelalte naţiuni.“ i 

Dar, în același moment în care Hitler susținea 
că „timpul pretinselor surprize s-a sfîrşit“, surpri- 
zele abia începeau. În vara anului 1936, cînd mai 
răsuna încă viu în urechile Europei ecoul răcnete- 
lor de entuziasm stîrnite în rîndurile fasciste de 
izbînda abisiniană și în rîndurile naziste de izbînda 
renană, se produse prima „surpriză“ din serie: 

spre marea ei stupefacție, lumea află că Hitler şi 
Mussolini luptau cot la cot — unde? 

În Spania. 

Dar ce căutau Mussolini şi Hitler în Spania — 
şi în primul rînd cine erau Hitler şi Mussolini? 

Hitler şi Mussolini erau conducătorii unor regi- 
muri totalitare care-și justificau existența, între al- 
tele, prin „nedreptatea“ făcută popoarelor lor prin 
Tratatul de la Versailles. Cu toate acestea, pînă în 
iulie 1936 nimeni n-a auzit că printre nedreptăţile 
făcute Italiei ori Germaniei la Tratatul de la Ver- 
sailles, să figureze ceva care s-ar referi, în chip cît 
de vag, la Spania. Pînă în iulie ‘1936. nici Italia 
fascistă, nici Germania nazistă n-au formulat nici 
cea mai mică revendicare asupra pămîntului Spa- 
niei. Spania n-a aparţinut niciodată Germaniei. Cît 
despre drepturile Italiei, ele se puteau sprijini doar 
pe faptul că, în urmă cu 1.500 de-ani, cotropitorii 
romani fuseseră alungaţi din Peninsula Iberică, de 
către alţi cotropitori. Așa că, din punct de vedere 
teritorial, faptul că după război Spania a rămas 
spaniolă cum a fost şi înainte de război — deci nici 
Germania, nici Italia nu puteau pretinde că acest 
teritoriu le-ar fi fost răpit prin tratatul de la Ver- 
sailles — nu putea fi interpretat, nici .de cel mai 
complicat exeget al drepturilor imperialiste italiene 
ori germane, ca o nedreptate care ar trebui repa- 
rată. 

De ce au intervenit, așadar, Hitler şi Mussolini 
cu armata în Spania? 

Ca să-i alunge pe „bolșevici“! au replicat ei. 

Dar în Spania ce fel de „bolşevici“ erau? 

Bolșevici spanioli. În Spania erau „bolşevici“ spa- 
nioli — adică spanioli membri ai Partidului Comu- 
nist Spaniol. Asta înseamnă că Hitler şi Mussolini 
veneau cu armata, nu ca să facă război întregului 
popor spaniol, ci numai unui partid politic spaniol. 
Or, după cîte se știe, combaterea unui partid politic 

este, pentru orice ţară din lume, o treabă 'de ordin 
intern. Venind, aşadar, în Spania, spre a combate 
un partid politic — și spre a-l combate, cum? cu 
trupe, cu tancuri, cu avioane ! — Hitler și Mussolini 
se amestecau în treburile interne ale unui stat 
străin. Totuşi, cît e de cînd Hitler spunea că „Ger- 
mania trebuie să fie stăpîuă la ea, şi că n-are interes 
să se amestece în treburile altor țări“? Nici trei 
luni. Dar, în realitate, de cîtă vreme au început 
Hitler şi Mussolini să se amestece în treburile in- 
terne ale Spaniei ? 
De cîțiva ani! 


+ * 


In anul 1923 se instituise în Spania, care se afla 
sub domnia lui Alfons al XIII-lea, guvernul militar 
al generalului Primo de Rivera. Acest ofițer co- 
rupt, nul și sadic, şi-a putut exercita dictatura pînă 
în anul 1930, cînd regele, sub presiunea maselor, 
se văzu silit să-l concedieze. Dar, între timp, re- 
gimul de teroare al lui Rivera dăduse naștere 
unui curent republican, care, pe lîngă păturile largi 
ale oamenilor simpli, cuprinsese importante cercuri 
din burghezie. 

Efectele se simțiră imediat. Un an după căderea 
lui Primo de Rivera, avură loc, în toată Spania, 
alegerile municipale, şi votul dat de oraşe parti- 
delor care se declaraseră pentru republică fu atît 
de: covîrşitor, încît Alfons socoti oportun să pără- 
sească Spania în grabă — totuşi fără să abdice. 

Situația economică, socială şi. politică, moștenită 
de regimul republican, era nespus de grea. Totul 
trebuia nu refăcut, ci făcut. Sute de mii de ţărani 
erau cu desăvîrşire lipsiți de pămnit. Milioane de 
țărani se hrăneau cu linte şi pîine sau — în nenu- 
mărate cazuri '— cu ierburi și rădăcini fierte. Fa- 
milii de cîte 8—10 suflete trăiau într-o mizeră în- 
căpere întunecoasă şi neaerisită și dormeau pe jos, 

într-un aşternut de paie şi buruieni. Cei care aveau 
o bucată de pămînt puteau fi alungaţi oricînd de 
către moșier fără nici un motiv. Țăranul n-avea 
cui să se plingă. Justiţia era totdeauna de partea 
stăpînilor. 

Aceeaşi era şi situaţia muncitorilor industriali. 
Din pricina exploatării nemiloase la care erau su- 
puşi, muncitorii trebuiau să recurgă foarte des la 
greve. Dar mai totdeauna grevele erau înecate în 
sînge. 

Peste 50 la sută din populația Spaniei era com- 
plet analfabetă. Acolo unde intervenise vreo inițiali- 
vă culturală particulară, organele statului avuseseră 
grija s-o reprime. 

Spitale erau foarte puţine și totdeauna prost în- 
zestrate. De altfel, cele mai multe din spitalele 
acestea fuseseră construite — din îndemnul comu- 
niştilor — chiar de muncitori şi țărani, din banul 
lor sărac, strîns mînă de la mînă. Tuberculoza şi 
bolile, din cauza proastei nutriţii, făceau ravagii 
printre muncitori și țărani. Lipsa mijloacelor de 
îngrijire ducea la o mortalitate înspăimîntătoare 
printre copiii sub vîrsta de 5 ani. Pe scurt, tabloul 
social şi economic pe care-l prezenta viața popo- 
rului spaniol, era acela al unor robii. 

Guvernul republican provizoriu, constituit după 
căderea lui Alfons, trecu — înainte chiar de a fi 
dat ţării constituția mult așteptată — la măsuri 
care să înlăture starea de lucruri existentă sub re- 
gimul monarhic. Din primele săptămîni, guvernul 
decretă : mărirea salariilor, reducerea orelor de 
muncă, interdicția de a se expulza, în mod arbitrar, 
țăranii de pe pămînturile lor, asigurări contra 
accidentelor etc. 

La sfîrşitul anului 1931, noile cortesuri (Adu- 
narea Naţională) votară constituția republicană 
care prevedea: o Cameră unică aleasă de toţi ce- 
tățenii, bărbaţi şi femei, care au atins virsta de 

23 de ani; libertatea cuvîntului, a presei şi a întru- 
nirilor ; exproprierea rurală parțială în Andalusia, 
Estramadura, Ciudad-Real, Toledo, Albacete şi Sa- 
lamanca, provincii în care se găseau moșiile cele 
mai mari şi unde şomajul atingea cifra cea inai 
mare. 

Reforma agrară stîrni furia marilor proprietari, 
care, sprijiniți de elementele reacționare din ar- 
mată, organizară tulburări la Madrid şi Sevilla. 
Guvernul izbuti să reprime rebeliunea şi, pentru 
a pedepsi pe instigatori, decretă exproprierea totală 
a „granzilor“ — proprietari de terenuri căpătate 
în dar de la coroană. 

Continuîndu-şi opera reformatoare, guvernul se 
ocupă de educația și igiena publică. Pînă la sfîr- 
şitul anului, lărgi învățămîntul secundar şi univer- 
sitar, ridică salariile corpului profesoral, înființă 
mii de şcoli elementare, universităţi populare, şcoli 
volante, spitale, dispensarii etc. 

Dar forțele reacționare, intimidate pentru moment, 
începură să se reculeagă şi să se organizeze, cu 
ajutorul monopolurilor anglo-franco-germano-ameri- 
cane reprezentate de Hitler și Mussolini. 

Infiltrația naţional-socialistă în Spania a început 
încă din anii 1931—1932, prin acţiunea unui agent 
hitlerist, Friedhelm Burbach, stabilit la Lisabona. în 
Portugalia, unde lucra sub o nevinovată firmă de 
negustor. Cu ajutorul unui oarecare Walter Zu- 
christian, funcționar al sucursalei din Madrid a 
uzinelor germane Siemens, Burbach lucra la recru- 
tarea de membri nazişti pentru secția spaniolă, 
printre germanii stabiliți în Spania. 

Din primăvara anului 1933, după ce Hitler deveni 
cancelar al Germaniei, secția nazistă din Spania 
începu să se scalde în bani. Cu acești bani s-au 
putut crea în Spania — ptnă în ajunul rebeliunii 
din 1936 — 25 de organizaţii naţional-socialiste 
germane şi s-au putut antrena, în special pentru 

aviaţie, 2500 de tineri spanioli, care aşteptau or- 
dinul de a intra în acţiune. Cu acești bani agenții 
nazişti au putut să-şi valorifice opera lor de pro- 
pagandă, corupţie şi spionaj economic și militar, 
pe teritoriul spaniol. Aceşti bani au folosit, apoi, 
în ajunul rebeliunii, la înflorirea subită a comer- 
tului de cartofi, în Madrid şi alte centre mari din 
Spania. S-a citat cazul unui sublocotenent, D. Mi- 
guel, care a încasat o mare sumă de bani, la 15 
iulie 1936, cu trei zile înainte de izbucnirea rebe- 
liunii, din vînzarea cartofilor, în localul restauran- 
tului E! Aguilo, din Calle Carmen (Madrid). Alt 
mare comerciant, care şi-a relevat în zilele acelea 
talentele în vînzarea cartofilor, a fost un anume 
Juan Gunz din Barcelona, de pe Avenida de 
Gaudi. Numai că aceşti negustori nu erau negus- 
tori, ci agenți ai serviciului de spionaj al Wehr- 
machtului — iar cartofii pe care-i vindeau nu erau 
cartofi, ci arme. Din ancheta făcută mai tirziu, s-a 
putut afla că în zilele din preajma rebeliunii, nu- 
mai un singur agent a furnizat, bandelor fasciste 
din Madrid, 492 de revolvere şi o cantitate mare 
de cartuşe. În tot Madridul, agenţii nazişti au dis- 
tribuit 38.000 de puşti și 18.000 de revolvere. Ase- 
menea tranzacţii de „cartofi“ s-au încheiat şi la San 
Sebastian, Sevilla, Alicante, Saragossa, Malaga, 
Cartagena ete. 

În toamna şi iarna anului 1933, reacţiunea spa- 
niolă, sprijinită larg cu bani de guvernele lui Hit- 
ler şi Mussolini, începu să dea asalturi tot mai 
violente împotriva regimului. Guvernul republican, 
sub tăria loviturilor, se clătină şi în septembrie 
1933, trebui să demisioneze. Cortesurile fură dizol- 
vate. Urmară îndată noi alegeri care — măsluite — 
dădură extremei drepte, compusă din cîteva grupări 
monarho-fasciste,. 207 locuri ; centrului, 167 locuri 
— dintre care 100 reveniră radicalilor — şi numai 
99 locuri partidelor de stînga. Totuși, în pofida 

rezultatului care-i dădea majoritatea în Adunarea 
Naţională, dreapta nu putea forma guvernul pentru 
că, în afară de partidul agrarian, nici una din gru- 
pătile coalizate nu depusese jurămîntul pe consti- 
tuție. Astfel că preşedintele republicii însărcină 
cu formarea guvernului pe radicali, care — cu cele 
100 de. locuri ale lor — se prezentau ca fiind cel mai 
puternic dintre partide. 

Radicalii, însă, ştiau că nu pot guverna decit 
dacă au concursul dreptei. Ca să-şi cîştige acest 
concurs, radicalii făcură dreptei concesie după con- 
cesie : eliberară din închisoare o serie de foşti înalţi 
demnitari de sub regimul lui Alfons, deţinuţi pen- 
tru fraudă, abuzuri şi ilegalităţi ; restituiră mari- 
lor proprietari de moşii pămînturile împărţite tă- 
ranilor; micşorară numărul şcolilor; desființară 
legea care interzicea orice reduceri de personal la 
întreprinderile de stat şi zvîrliră mii de muncitori 
şi funcționari pe drumuri etc. Şi, în sfîrşit, în oc- 
tombrie 1954, ajunseră la concesia supremă: ac- 
ceptară în guvern trei miniştri veniți din partidele 
de dreapta, care nu juraseră pe constituţie. 

Deodată, izbucni în toată ţară grevă generală, 
“organizată în semn de protest. În Asturia fu pro- 
clamat un guvern muncitoresc. Cu toată sălbăti- 
cia represiunii care urmă, muncitorii continuară să 
reziste şi nu putură fi înfrînţi decît numai după 
ce guvernul făcu apel la mauri şi la legiunea 
străină. 

Măsurile decretate apoi de guvern duseră la 
anularea a tot ce se cîştigase în cei doi-trei ani 
de guvernare republicană. La adăpostul legii mar- 
tiale, puşcăriile fură umplute cu zeci de mii de 
muncitori arestați, judecătorii pronunţară sute de 
condamnări la moarte, în mod arbitrar, iar drep- 
turile de întîlnire şi exprimare, garantate prin 
constituție, fură interzise comuniştilor, socialiștilor 
Şi republicanilor. 

In primăvara anului 1934, dreapta deveni şi mai 
îndrăzneață prin concursul pe care-l obținea de la 
Mussolini. In martie 1934, o delegaţie, compusă 
dintr-un ofiţer superior şi doi reprezentanţi ai gru- 
pării numite „comunitatea tradiționalistă“, fu pri- 
mită de Mussolini. 

Mussolini. nu era un  nou-venit în afacerile 
Spaniei. In 1926, el tratase cu Primo de Rivera un 
acord care urmărea să asigure Spaniei şi Italiei 
dominația Mediteranei, în paguba lugoslaviei şi 
Franţei. Acum, dictatorul Italiei oferea delegaţiei 
„tradiţionaliştilor“ un ajutor direct în eforturile lor 
de a înlocui republica printr-o regență care ar pre- 
găti restaurarea completă a monarhiei. După mărtu- 
risirile membrilor delegaţiei, Mussolini îşi repetă 
oferta de trei ori. Cu acelaşi prilej, Mussolini se arătă 
gata de a le pune la dispoziție imediat 20.000 de 
puşti; 20.000 granate de mînă, 200 de mitraliere şi 
suma de un milion şi jumătate de pesetas. Mussolini 
sublinie că acesta nu este decît un ajutor de în- 
ceput care va fi urmat de unul mult mai important, 
în măsura în care rezultatele obținute îl vor îndrep- 
tăți şi dacă împrejurările îl vor face necesar. 

Dar, după primul val de represiune, curentul 
republican spaniol se întări iar. Grupările de stînga. 
înțelegind că republica nu poate fi salvată decît 
printr-o colaborare strînsă între partidele democra- 
tice, se constituiră, la începutul anului 1936, într-un 
Front popular, în care partidul comunist avea să joa- 
ce un rol conducător. In februarie 1936, cînd avură 
loc noi alegeri pentru Adunarea Naţională, Fron- 
tul popular se prezentă cu un program care era 
progresist, fără a fi revoluționar. Frontul popular 
cerea restabilirea constituţiei, amnistia pentru miile 
de condamnați politici, reangajarea muncitorilor şi 
funcționarilor concediați din motive politice şi pe- 
depsirea funcţionarilor care s-au făcut vinovaţi în 
ultima vreme de abuzuri. 

Grupările fascisto-monarhice, deși risipiră în ale- 
geri sume fabuloase, nu putură împiedica succesul 
Frontului popular. Totuşi, în noul guvern prezidat 
de Azana nu intrară decît membri ai grupului 
stîngii republicane — care avea în noua' Adunare 
Naţională 84 de locuri — și ai uniunii republicane 
— care avea 37. Fascisto-monarhiştii, însă, în pro- 
paganda lor, susțineau că noul guvern este de „ex- 
tremă stîngă“. 

De la început, președintele guvernului a decla- 
rat: „Nu urmărim o revoluție. Scopurile noastre 
sînt moderate şi se bizuie pe dreptate. De aceea ur- 
mărim în primul rînd să introducem reforme.“ 
De partea lor, partidele „tradiționaliste“ şi monar- 
histe au remis presei o notă prin care se arătau, 
„din motive patriotice“, dușmani făţişi şi de neim- 
păcat ai cabinetului Azana şi ai regimului republi- 
can. Prin nota aceasta, fasciştii îşi mărturiseau in- 
tenţiile de a da atacul decisiv împotriva republicii. 
Inîrîngerea în alegeri îi împingea să grăbească 
războiul pe. care-l pregăteau de doi ani. În martie 
1936, imediat după alegeri, generalul Sanjurjo, şe- 
ful politic al elementelor reacționare din armata 
spaniolă, plecă la Berlin. Aici avu mai multe în- 
trevederi cu Hitler, Hess, Ribbentrop etc., al căror 
rezultat s-a putut afla peste cîteva zile, cînd s-a 
găsit asupra lui Sanjurjo — mort într-un accident 
de aviaţie — un document revelator: era proiectul 
unui tratat, prin care se reconfirma tratatul italo- 
spaniol din 1926, de astă dată cu participarea Ger- 
maniei. După cîteva zile, atentatele fasciste, destul 
de răzlețe pînă atunci, începură să devină tot mai 
frecvente. Tulburări în stradă, asasinate, explozii, 
rebeliuni militare la Madrid, la Guadalajara, la 
Minares, la Jerez de la Frontera, la Alcala etc., 
prevesteau cele ce se pregăteau împotriva Spaniei. 
In sfîrşit, în noaptea de 17 spre 18 iulie, un grup 
de ofițeri fasciști, cu ajutorul trupelor mercenare 

şi al legiunii străine, puseră mîna pe toate clădirile 
publice ale orașului Melilla, port în Marocul spa- 
niol. A doua zi, trupele acestea rebele ocupară ora- 
şele Ceuta, Larache şi Tetuan, capitala Marocului. 
La 19 iulie, maurii şi legionarii trecură Gibraltarul 
şi ocupară orașele Algesiras şi Sevilla. 

Cu aceasta, începu războiul din Spania. 


Ei 


Amestecul efectiv, direct şi masiv al lui Musso- 
iini şi Hitler se produse, din primele zile, sub un 
baraj asurzitor propagandistic prin care presa na- 
zistă şi cea fascistă, cu sprijinul presei fasciste din 
toate ţările capitaliste, căutau, în fel şi chip, să 
demonstreze că războiul din' Spania era „un com- 
plot comunist“. 

„Primejdia comunistă“ era şi pretextul oficial al 
ofiţerilor fascişti spanioli, care declarau că luptă 
„pentru a libera Spania de sub dominaţia comu- 
nistă.“ 

Hitler, care, după succesul loviturii din Renania, 
nu-și mai încăpea în piele de mîndrie — şi care 
începuse, de pe atunci, să-şi ia aere de stăpîn al 
lumii — vorbea mult mai tranșant: „Nu voi tolera 
bolşevismul în Spania.“ Era acelaşi Hitler care, 
numai cu trei luni în urmă, declara că „Germania 
n-are interes să se amestece în treburile altor ţări“. 
Acuma se amesteca. „Primejdia comunistă“ îl silea 
să se amestece. 

Era obișnuita metodă fascistă de a atribui pro- 
priile lor crime, comunismului și comuniştilor. După 
ce ei — nazisto-fasciștii — au organizat o rebeliune 
armată împotriva guvernului republican, legal con- 
stituit prin alegeri, tot ei vorbeau de un „complot 
comunist“. 

Impotriva cui acest „complot comunist“ dacă tot 
ei susțineau că „Spania se află sub dominaţia co- 

munistă“ ? Un complot comunist împotriva domi- 
naţiei comuniste ? 

De fapt, se putea vorbi tot atît de puţin de o 

„dominație comunistă“, în Spania, ca şi de un 
"complot comunist“. In 1921 se întemeiase în Spa- 
nia un partid comunist, dar în 1923, cînd Primo de 
Rivera şi-a instituit dictatura, partidul comunist fu 
ilegalizat şi urmărit pînă în pînzele albe, aşa că se 
găsea, în lupta lui, lipsit de orice libertate. In 1931, 
cînd a putut să-și reia activitatea legală, partidul 
comunist a obținut în alegeri un singur loc. Peste 
doi ani, în alegerile din 1933, partidului comunist i 
s-a atribuit tot un singur loc. Abia la alegerile din 
1936, comuniştii au putut trimite în parlament 16 
deputați. 

Din cîți membri se compunea, însă, Adunarea 
Naţională ? 

Din 473. 

Așadar, cu toate că în Adunarea Naţională, din 
473 membri, nu se găseau decît 16 comunişti — 
adică numai 3 la sută din total — forţele fasciste 
coalizate împotriva poporului spaniol vorbeau de o 
„dominație comunistă“ în Spania, şi de un guvern 
comunist. Cît de reală era dominaţia comunistă în 
Spania, cît de „comunist“ a fost guvernul repu- 
blican spaniol şi cît de teribil a fost „complotul 
comunist“, pus la 'cale de acest „guvern comunist“, 
s-a putut demonstra la vreme :de către cei care 
combăteau minciunile propagandei fasciste, prin o 
serie de fapte, pe cît de elocvente, pe atît de con- 
trolabile. 

__1) Atacul de la 18 iulie, cu care a început răz- 
boiul din Spania, n-a fost dezlănțuit de comunişti, 
ci de trupele fasciste; 

2) la 18—19 iulie, cînd fasciștii și-au început 
agresiunea împotriva poporului spaniol, nu se afla 

în guvernul republican de la Madrid nici un co- 
munist ; 

3) preşedintele guvernului era un burghez — 
Azana — membru al unui partid burghez, înclinat 
spre libertăți democratice, dar adversar al oricărui 
program care s-ar putea numi măcar socialist, ne- 
cum comunist ; 


4) pînă la izbucnirea rebeliunii fasciste, acest 
prim-ministru Azana a refuzat cu încăpățînare să 
inarmeze pe muncitori, deşi i s-a atras atenţia de 
către grupările de stînga în frunte cu comuniștii, 
cu care colaborase în Frontul popular, că există, în 
orice moment, primejdia unei lovituri din partea 
ofițerimii fasciste ; š 

5) la începutul rebeliunii, guvernul republican 
nici n-a avut forțe armate în stare sä riposteze, în 
afară de detaşamentele de muncitori, organizate de 
comunişti, ceea ce şi explică succesele din primele 
zile ale trupelor fasciste; 

6) la începutul rebeliunii, guvernul republican 
— aşa cum n-a dispus de oameni pentru apărare 
— n-a dispus nici de arme, nici de aviaţie. Era atît 
de mare lipsa de arme a guvernamentalilor încît şi 
peste un an, în martie 1937, se mai găseau soldaţi 
înarmați cu puști demodate marca „Oviedo 1896“. 
Or, deşi, în ziua atacului rebelilor, guvernul re- 
publican nu cuprindea nici un ministru comunist: 
deşi guvernul acesta republican era prezidat de un 
burghez ; deși acest prim-ministru burghez a refuzat 
să înarmeze pe muncitori; deşi guvernul prezidat 
de acest burghez s-a lăsat surprins de evenimente, 
fără oameni, fără arme, fără aviaţie; deși agresiu- 
nea a fost dezlănțuită nu de guvernul acesta, ci 
de către cei mai înverșunați dușmani ai lui, cu 
toate acestea, niciodată presa şi radiourile lui 
Hitler şi Mussolini -nu şi-au lătrat cu atîta furie fan- 
teziile lor anticomuniste, ca în zilele cînd toate for- 
țele fasciste, după o susținută activitate de provo- 

cări, s-au aruncat asupra Spaniei republicane, com- 
plet nepregătită pentru un război. A 
+ 


+ * 


S-a străduit presa fascistă să prezinte cele petre- 
cute în Spania, între anii 1936—1939, drept un război 
civil. Numai că un război civil presupune o încăie- 
rare între două tabere adverse, înlăuntrul graniţelor 
unei. țări, în rîndurile unuia şi aceluiași popor, fără 
nici un amestec străin. 

Putea fi acesta și cazul Spaniei, cînd vădit era că 
fasciștii spanioli n-ar fi putut face nici o mişcare, 
dacă n-ar fi avut, din partea lui Hitler și Mussolini, 
un sprijin nelimitat — care a fost nelimitat, pentru 
că era condiționat și de amestecul lor nelimitat în 
treburile Spaniei, înainte şi după răsturnarea gu- 
vernului republican ? 

Nu | 

Fasciştii spanioli şi-au putut pregăti şi realiza a- 
gresiunea numai sub controlul permanent al lui Hit- 
ler şi Mussolini. Toată acțiunea din Spania a fost 
dirijată de la Roma și de la Berlin. Organizarea 
trupelor, planurile strategice, data atacului, toate 
au fost stabilite la Roma şi la Berlin. Și lucrurile 
nici n-au fost cel puţin camuflate. Încă din ziua de 
15 iulie :1936, cu trei zile înainte de a izbucni rebe- 
liunea, ziarul Völkischer Beobachter, oficiosul lui 
Hitler, scria aceste rînduri care nu ascundeau în 
ele nici un mister: 


„In orice caz, nu va fi pentru întîia oară, în cursul 
acestor ultimi douăzeci de ani, dacă vacanţa de vară, 
pe care spaniolul este obișnuit să și-o ia, va fi tul- 
burată de surprize politice grave“. 


Ştiau că termenul se apropie și nu se jenau să-l 


anunțe. Rebeliunea era pregătită, iar intervenţia ita- 
lo-germană la fel. 

Incă de la acea dată de 15 iulie, deci cu 48 ore 
înainte de atac, şase avioane italiene porneau din 
Sardinia înspre Maroc. O publicaţie italiană, Aviaz- 
zione Legionari, anunţa că nouă avioane italiene de 
bombardament, cantonate în Maroc, au împrăștiat, 
la începutul lui august, toate patrulele flotei republi- 
cane care împiedicau transportul trupelor rebele din 
Africa înspre Spania. 

La 13 august, ziarul englez Daily Telegraph anun- 
ță că la Sevilla au sosit şapte avioane de bombarda- 
ment Caproni şi numeroşi aviatori italieni. 

La rîndul ei, aviația germană a fost la fel de gră- 
bită să intervină. La 29 iulie, ateriza în Marocul spa- 
niol primul Junkers german. După cinci zile, cores- 
pondentul ziarului Times semnala prezența cîtorva 
trimotoare germane la Tetuan. A doua zi, Manchester 
Guardian anunța că la Ceuta au sosit cinci avioarie 
germane. Puțin după aceea au fost semnalate 15 
avioane comerciale germane care transportau trupe 
din legiunea străină în Spania. La data de 13 august, 
Manchester Guardian anunţa că la Sevilla, în Spa- 
nia, au aterizat 20 de Junkers de bombardament şi 
5 avioane de vînătoare. O stațiune importantă de 
tranzit pentru nazişti a fost Lisabona (Portugaliâ) : 
în perioada dintre 30 iulie şi 6 august, vasele ger- 
mane au debarcat 42 de avioane şi 150 de piloți. 

La 3 august 1936, intervenţia Germaniei nazisțe în 
Spania luă un caracter oficial. In acea zi, agenţiile 
de presă răspîndiră ştirea 'senzațională că crucişăto- 
rul german Deutschland şi distrugătorul german 
Luch au ancorat în portul Ceuta din Marocul spa- 
niol, spre a face o vizită ofițerilor rebeli şi că acea- 
stă demonstraţie de simpatie a stîrnit un mare entu- 
ziasm în cercurile militare din zona spaniolă ocu- 
pată de trupele fasciste. De notat că din portul Ceuta 
comandantul rebel încerca să trimită trupe în Spania, 
dar era stingherit de artileria republicană. Spre a 
înlătura acest neajuns, crucișătorul nazist Deutsch- 

lana a făcut, timp de cîteva zile, manevre în portul 
Ceuta pe care republicanii nu l-au mai putut bom- 
barda, ca să nu dea Germaniei pretextul unui 
conflict. 


k 


k + 


In ziua de 3 august 1936, cînd ofițerii vasului na- 
zist Deutschland debarcară la Ceuta spre a strînge, 
cordial, mîna ofițerilor rebeli, vocabularul diploma- 
tic se îmbogăți cu un nou cuvînt. Nici nu se putea 
altfel. Fiecare război contribuie la cultura politică 
burgheză cel puțin cu un cuvînt. i 

Războiul din Abisinia a creat cuvîntul. „sanc- 
țiuni“, care a înveselit întreaga omenire. 

Războiul din Spania a creat un cuvînt şi mai izbu- 
tit: „neintervenţie“. 

Autorii acestei sclipitoare expresii umoristice erau, 
ca şi autorii „sancţiunilor“, tot nişte diplomaţi en- 
glezi, care erau înzestrați de către cel-de-sus cu un 
remarcabil simţ al umorului. 

Ce a fost politica de neintervenţie > 

Politica de neintervenţie a fost acea politică pe 
care anumite cercuri interesate au născocit-o spre a 
asigura mai multă eficacitate politicii de intervenție. 

lar dacă definiția aceasta este, poate, confuză, vom 
încerca s-o facem mai clară printr-o scurtă relatare 
a faptelor mai semnificative. 

Rebeliunea fascistă din Spania nu putea fi privită 
de Franţa cu indiferență. După ce avea ca vecină, la 
granița de răsărit, o Germanie fascistă şi la granița 
de sud-est o Italie fascistă, Franţei nu-i putea face 
nici o plăcere să aibă la granița de sud o Spanie 
fascistă. Trei vecine fasciste — şi tustrele frămîn- 
tate de poite imperialiste, şi tustrele cu ochii, fie 
spre teritoriul francez european, fie spre „posesiu- 
nile franceze din Africa — era prea mult pentru 
puterea de apărare a Franţei. Așa că cercurile con- 
ducătoare franceze aveau, nu din considerente demo- 

cratice, ci din considerente pur egoiste, tot interesul 
ca regimul republican din Spania să-și păstreze 
poziţiile. 

Aşa se părea că judecă Franţa, care, în iulie 1936, 
cînd a început războiul din Spania, era condusă de 
un guvern al Frontului popular. In tot cazul, din 
primele zile, guvernul francez a acordat industriei 
particulare de război autorizaţia de a livra Spaniei 
arme şi avioane la discreţie. Îndată începură a fi 
încărcate la Bordeaux stocuri mari de armament, 
care așteptau numai ordinul să ia drumul spre Spa- 
nia. 

De ce guvernul francez, în loc să furnizeze direct 
Spaniei armele de care avea nevoie, a dat sarcina 
aceasta industriei particulare ? 

Pentru că s-au găsit glasuri potrivnice — pînă 
şi în consiliul de miniştri — care să strige că o 
atitudine de prietenie a guvernului francez faţă de 
guvernul republican spaniol ar putea fi interpretată 
de către guvernul englez drept bolşevism. 

Or, față de felul cum evoluau lucrurile în Europa, 
mai ales după recentul succes al lui Hitler în Rena- 
nia şi față de presiunea internă a cercurilor reac- 
ționare franceze, guvernul francez credea că nu este 
oportun să indispună un guvern aliat — aliat dacă 
nu firesc, cel puțin indispensabil — cum este An- 
glia. Pe atunci, şef al guvernului francez era Leon 
Blum. Blum, de profesie avocat și jurnalist, era un 
vechi şi declarat anticomunist. In decembrie 1920, 
la. congresul socialist de la Tours, majoritatea de- 
legaţiilor a votat pentru adeziunea la Internaţio- 
nala a treia. In fruntea minorității care s-a ridicat 
împotrivă a fost Leon Blum. Puțin mai tîrziu, Blum 
a organizat, cu aderenții lui și cu o serie de elemen- 
te venite în majoritate din mica burghezie, un 
partid socialist. Ca şei al acestui partid socialist, 
Blum a fost membru în consiliul de administraţie 
al marilor magazine „Galeries Lafayette“. Mai 

tirziu, în 1936, cînd Hitler a început să devină o 
primejdie pentru Franța, Leon Blum, sub presiunea 
maselor muncitorești, a acceptat să încheie un Front 
popular cu comuniștii, pentru o acțiune comună. 
La alegerile din 1936, Frontul popular a obţinut un 
succes de seamă care l-a şi adus la putere. 

Or, Leon Blum, care, din iunie 1936 pînă în iunie 
1937, cît a fost preşedintele guvernului francez, 
s-a ferit, în politica internă, să ia vreo măsură ra- 
dicală împotriva patronilor iar. în cea externă, a 
avut grija să menajeze liniştea Angliei, veni la 
Londra, în ziua de 23 iulie 1936, însoțit de ministrul 
său de externe, să discute problema spaniolă cu 
Baldwin, președintele guvernului conservator, anti- 
comunist şi antisocialist englez. Despre ce au putut 
vorbi dar, fără să se certe, cei doi prieteni ? Pro- 
babil — am putea spune: este aproape sigur — că 
Blum şi Baldwin au vorbit tot timpul în termeni 
foarte amicali, despre bolile lor de stomac, despre 
preferințele lor culinare. despre nevoia de a se 
odihni la munte ori la mare şi despre alte asemenea 
lucruri, strîns legate de înțeleapta rezolvare a pro- 
blemelor internaţionale. Dovada că numai despre 
astea au vorbit, o găsim în faptul că după cîteva 
ceasuri de conversaţie călduroasă Și -în cea mai 
deplină înțelegere între cei doi șefi de stat, situaţia 
s-a lămurit fără cea mai mică dificultate: trans- 
portul de arme, care aștepta la Bordeaux ordinul de 
plecare spre Spania republicană, nu. mai părăsi 
Franţa, ci fu nvwmaidecît descărcat. Din care se 
vede că în loc ca şeful guvernului francez să-l CÎş- 
tige pe şeful guvernului conservator la ideea 
unei intervenții pentru salvarea Spaniei republi- 
cane, şeful guvernului englez l-a convertit pe pre-, 
mierul francez la neintervenţie, spre a lăsa bandele 
nazisto:fasciste să lovească tînăra republică spa- 
niolă:. Furtuna de protest ce o stîrni incidentul de. la 

Bordeaux, care era atît de uluitor, încît părea de 
neînțeles, nu putu schimba dispoziţia guvernului. 
Nenumărați oameni politici — care, totuşi, nu aveau 
simpatii deosebite pentru mișcarea de stînga — au 
încercat să explice guvernului că dacă se pun arme 
la dispoziția Spaniei republicane, rebeliunea fascistă 
este lichidată în cîteva zile. La aceasta, cercurile 
oficiale au răspuns: 

— Posibil, dar o intervenţie în Spania ne poate 
duce la un război cù Germania. 

Şi ca să dea tărie argumentului, adăugau: 

— Şi în acest caz nu se ştie dacă Anglia va fi ală- 
turi de noi! 

Se născuse cuvîntul „neintervenţie“. S-au grăbit 
unii să explice că prin „neintervenţie“ se înţelege ca 
războiul din Spania să fie făcut numai de către spa- 
nioli, fără nici un fel de intervenţie străină. Dar n-a 
trecut mult și s-a văzut că o astfel de interpretare 
a „neintervenţiei“ au putut-o da numai acei care 
fie că au vrut să-şi bată joc de lume, fie că nu cu- 
nosc bine limba engleză. 

Foarte dinamic, acest cuvînt „neintervenție“ a fă- 
cut, în scurt timp, o carieră strălucită. După Anglia 
şi Franţa, a aderat — la 6 august — la „neinter- 
venţie“ Italia, iar la 8 august 1936, prihțul Bis- 
marck, însărcinatul de afaceri al lui Hitler la Lon- 
dra, declara la ministerul de externe englez: „Gu- 
vernul german n-a livrat nici o armă, nici un 
material de război în Spania şi nici nu va livra.“ 

Germania nu s-a pronunţat în acea zi complet pen- 
tru „neintervenţie“, pentru că era supărată. Cu două 
zile înainte, la 6 august, agenţiile telegrafice naţio- 
nal-socialiste au lansat, în lumea întreagă, ştirea că 
patru tineri -naţional-socialiști germani din comuni- 
tatea germană spaniolă „ar îi fost împușcați lîngă 
Barcelona, de soldaţi republicani“. Presa nazistă se 
năpusti asupra guvernului republican spaniol pe 

care-l ameninţă că dacă nu va pedepsi pe vinovați, 
guvernul german va rupe relaţiile cu el. 

Cîteva zile după această provocare, urmă o alta: 
autorităţile spaniole guvernamentale şi-ar fi permis 
să perchiziționeze vasul german Kamerun. Al doilea 
val de insulte şi ameninţări se abătu asupra repu- 
blicanilor. Oficiosul nazist Völkischer Beobachter 
scria că „pactul de neutralitate este grav compro- 
mis“. 

Presa franceză de dreapta se arătă extrem de 
amărită că republicanii spanioli şi-au găsit să dea 
loc la asemenea incidente, tocmai acum cînd Hitler 
se arăta dispus să adere la neintervenție și-și expri- 
mă dorinţa fierbinte ca guvernul spaniol să dea 
toată satisfacția cerută de Germania. Totodată, 
ziarul Times, oficiosul guvernului englez, admitea că 
emoția provocată de percheziționarea vasului Kame- 
run este „firească“, iar ziarul Manchester Guardian 
spunea că Germania este în dreptul ei să se supere. 
Dar atit Times, cît şi Manchester Guardian arătau 
că ar fi „regretabil“. „ca Germania să facă, în legă- 
tură cu acest incident, mai mult zgomot decît ar fi 
potrivit“. 

In sfîrşit, Hitler se lăsă înduplecat. După ce gu- 
vernul francez anunţă că suspendă orice transport 
de material de război, din orice sursă ar veni şi, 
după ce — o dată cu guvernul francez — guvernul 
englez informă lumea că a luat aceeaşi măsură, cu 
adaosul că „se angajează să aducă toate modifică- 
rile necesare în actuala legislație a Marii Britanii, 
dacă aceasta ar fi insuficientă sau ar împiedica 
punerea în practică a angajamentelor luate“, guver- 
nul german declară, în ziua de 24 august, că va pune 
şi el embargoul pe toate transporturile de arme spre 
Spania. 

Cît despre Liga Naţiunilor, ea confirmă pactul de 
neintervenţie, aşa că acordul era garantat: toate 

țările europene erau pentru neintervenţia în Spania 
și toate țările intrară în Comitetul de neintervenţie. 
Toate ţările cu o singură excepție: Portugalia. De- 
legatul sovietic a cerut ca și porturile portugheze 
să fie incluse în control. Dar cererea n-a avut nici o 
urmare. Portugalia nu voia să adere. În loc să adere 
la acord, Portugalia se interesa ce ar păţi dacă n-ar 
adera. Şi cum nimeni nu i-a răspuns ce ar păţi, Por- 
tugalia nu a aderat. In consecință, Portugalia æ 
jucat în războiul din Spania rolul jucat de Germania 
în războiul din Abisinia: acela de ţară-misit, de 
țară de tranzit în comerţul ori transportul de arme 
pentru: rebeli. Numai că în timp ce Germania avea, 
cel. puţin, calitatea de mare putare militară, Portuga- 
lia nu era nici măcar o putere de mîna a .treia. 
Totuşi, cu populaţia ei de numai 5 milioane de locu- 
itori, Portugalia îşi permitea să nu ţină seama 
de pactul de neintervenție şi să fie singura ţară din 
Europa care să nu se prezinte la şedinţa comitetu- 
lui de neintervenţie care se întrunea în ziua de 9 
septembrie 1936 la Londra. 

“De unde acest lux de independenţă la Portuga- 
lia, cînd era ştiut că Portugalia, dacă duce lipsă de 
ceva mai mult decît de orice, este tocmai ie de 
independență ? 

Asta nu era prea greu de aflat. Portugalia îşi 
permitea să fie atit de independentă, pentru că: aşa 
i-a poruncit Anglia de care depinde ca să fie inde- 
pendentă ! 

Cum. a funcţionat „neintervenția“ în războiul. din 
Spania ? ; l 

Ca şi „sancțiunile“ în războiul din Abisinia. 

“În afară de spărtura — am putea zice, în cel mai 
bun caz: ciudată — făcută de Portugalia în pactul 
de neintervenţie, Hitler şi Mussolini n-au neglijat 
riimic' spre a da neintervenției de limbă engleză o 
interpretare adecvată. Precum am arătat mai sus, 

Italia şi Germania au aderat la neintervenţie în 
august 1936. Dar tot în august 1936, avioanele ger- 
mane Junkers au făptuit groaznicul bombardament 
asupra oraşului spaniol Getafe. 

A fost primul mare atac al aviației germane împo- 
triva Spaniei. De atunci fabricile de avioane ger- 
mane şi italiene au început să-şi trimită în Spania 
tot mai multe aparate noi spre încercare şi tot mai 
mulți piloți pentru antrenament. Sute de oraşe, mii: 
de sate, zeci de mii de vieţi omeneşti au costat exer- 
cițiile acestea de probă ale noilor mărci de avioane 
italiene şi germane. Şi, pentru a avea conştiinţa îm- 
păcată față de comitetul de neintervenție, agresorii 
recurseră, în primele luni ale războiului — 'subli- 
hiem : în primele luni ale războiului — la un truc ca- 
re-i făcea ireproşabili: declarau „naţionale“, adică 
de fabricaţie curat spaniolă, tunurile, tancurile, avioa- 
nele şi trupele pe care le expediau în Spania să 
măcelărească poporul spaniol surprins fără arme, la 
începutul războiului, din vina guvernului său şi 
lăsat să ducă războiul îără arme, din grația cercuri- 
lor neintervenţioniste apusene. 

Succesul politicii  neintervenţioniste era. prin 
urmare, complet. O imagine exactă a situaţiei, după 
două luni de intervenționism, atît de bine ajutat de 
neintervenţionism, o dădea, în septembrie 1936, o 
publicație spaniolă republicană, La Publicitad, din 
Barcelona, care punea sub o caricatură urmăţoarea 
legendă : 

„Puști germane, avioane italiene, radio portughez, 
mauri din Rif (Maroc), străini din Legiune... cine se 
mai poate îndoi că noi reprezentăm adevărata Spa- 
nie?“ 

Şi nu era decît la început, cînd nici nu se împlini- 
seră două luni de cînd primele trupe de legionari şi 
mauri porniseră din Maroc să elibereze poporul spa- 
niot de sub robia dreptului de vot, a libertăţii cuvîn- 
tului, a unor condiţii de viață mai bune. Comitetul 

de neintervenţie lucra, ţinea şedinţe peste şedinţe, 
făcea propuneri peste propuneri şi organiza controale 
peste controale, care, în principiu, trebuiau să .dea 
rezultate excelente, dar care în practică, nici nu 
funcționau. În schimb, funcționau perfect — şi fără 
întrerupere — transporturile de trupe şi arme nazis- 
to-fasciste şi funcţiona perfect și de nezdruncinat 
independența bizară şi dîrză a Portugaliei care nici 
ñu voia să audă de vreo neintervenţie. Iar lumea 
întreagă asista la comedia neintervenției, îngrozită 
de ușurința cu care un popor poate fi asasinat, pen- 
tru că aşa cer interesele unui grup — mic ca număr, 
dar gigantic ca lăcomie — îngrozită mai ales la gîn- 
dul că cele ce se petrec în Spania nu sînt decît o 
repetiţie, în mic, a unui masacru, infinit mai: mare, pe 
care acelaşi grup îl rezerva Europei într-un viitor 
apropiat. | 

In anul 1936, nimeni nu se mai putea înşela: al 
doilea război mondial nu mai era problematic. Era 
sigur, era inevitabil. 

+ 
* + 


La sfîrşitul verii şi în toamna anului 1936, Hitler 
continua să rămînă, foarte cuminte, membru al comi- 
tetului de neintervențţie şi tot atît de cuminte să inter- 
vină în Spania cu transporturi din ce în ce mai 
cuprinzătoare de trupe şi arme. Dar, simultan .cu 
această acţiune de civilizare a Spaniei — sau toc- 
mai ca o completare a acestei acţiuni — guvernul 
nazist desfăşura o activitate diplomatică la fel 
de intensă. 

La 24 august 1936, Hitler semnă un decret prin 
care termenul serviciului militar obligator creştea 
de la un an la doi ani, pentru toate armele. Noul pas 
făcut de nazişti spre război fu un nou motiv. de 
ingrijorare în cercurile admiratorilor apuseni ai lui 
Hitler, care, foarte sentimentali cum erau, aveau 
atîta încredere în acest om providenţial al Germa- 

niei, încît credeau pînă şi în cuvîntul lui de onoare 
— atit de des folosit în ultima vreme — că tot ce 
vrea el este pacea. Ca să-i liniştească pe aceşti buni 
prieteni, pe care se sprijinea toată politica lui de 
şantaj, Hitler le repetă ceea ce a mai spus-o de 
atitea ori şi înainte, fie în declaraţii publice, fie în 
conversații tainice : că tendinţele de expansiune ale 
Germaniei sînt îndreptate înspre răsărit. nu spre 
apus. Într-un discurs adresat, în 1936, tineretului 
nazist, Hitler spunea : 


„Noi nu sîntem în situația fericită a acestor bol- 
şevici care au prea multe pămînturi. Dacă .am avea 
Uralul, Siberia, ori cîmpiile de grîu ale Ucrainei, 
sub o direcţie național-socialistă, am înota în bel- 
şug, pe cînd aşa sîntem obligaţi să luptăm pentru 
existenţa noastră. Am putea realiza paradisul pe 
pămînt.“ 


Peste puţin, în decembrie 1936, Frankiurter Zei- 
tung, oficiosul ministrului de externe al Reichului, 
scria : 


* „Nici o putere din lume nu va putea vreodată con- 
strînge Reichul să declare acceptabilă, echitabilă și 
chibzuită reglementarea îrontierelor trase de tratate 
în estul Europei și să asigure aceste soluții de forță 
printr-un pact de garanție.“ 


Direcţia răminea, precum se vede, aceeaşi: estul. 
Numai că un est ceva 'mai larg. Dacă în septembrie 
Hitler se mulțumea cu Ucraina, Uralul, Siberia, în 
decembrie el își mărea orizontul acestui est, prin pre- 
tenţii la revizuirea „frontierelor fixate de tratate în 
răsăritul Europei“ în favoarea Poloniei, Cehoslova- 
ciei, Romîniei şi Iugoslaviei. 

Asigurările acestea liniştitoare, adresate sprijini- 
torilor lui din apus, nu se opriră aici. La 26 octom- 
brie 1936 sosea în capitala Angliei Ribbentrop, tri- 
niisul lui Hitler, care făcu o declaraţie plină de înţe- 

lesuri referitoare la Spania: „În interesul ambelor 
țări (Germania şi Marea Britanie — n.a.) avem 
de îndeplinit o muncă. de mare importanţă, Ger- 
mania doreşte prietenia Angliei.“ 

Aşadar, puteau dormi liniștiți Lordul Makohwen, 
președintele lui Imperial Chemical Trust, Arey 
Cooper, preşedintele trustului Unilever, lady Astor, 
faimoasa gazdă de hitlerişti şi prohitlerişti pe mo- 
şia ei din Clyveden şi toţi ceilalți membri ai aris- 
trocaţiei şi marii burghezii engleze, care cultivau —: 
cu propagandă și bani— prietenia lui Hitler. În 
special, putea dormi lininștit lordul  Detterding, 
omul care suferea de grave complexe de natură 
petrolieră şi care de aceea purta o ură de neîmpă- 
cat Uniunii Sovietice că dispune .de cîmpuri pe- 
trolifere în care lui îi este interzis să pună piciorul. 

Din primele ceasuri ale Marii Revoluții Socialiste 
din Octombrie, acest Detterding a început să răs- 
colească cerul şi pămîntul, spre a pune cît mai 
degrabă în mișcare carul de război antisovietic. Şi 
acum Detterding şi ai -săi începură să creadă că 
au în mînă un atu sigur. Din partea Germaniei nu-i 
mai aşteaptă nici o surpriză. Totuşi, nu trecură 
decit două săptămîni și — în noiembrie 1936 — o 
nouă bombă căzu în cercurile filonaziste optimiste 
engleze : ` Hitler a încheiat cu Japonia un pact. 
Pactul anticomintern — adică pactul anticomunist. 

Pentru întîia oară, presa engleză fu unanimă în 
a-l critica pe Hitler. Daily Mail, oliciosul parti- 
dului laburist, sau Morning Post, ziar ultra-conser- 
vator, sau Daily Express, organ neutru cu pronun- 
tate înclinații spre dreapta, adoptaseră, toate, ace- 
laşi ton categoric în a susține că „Anglia refuză 
să stea alături de Germania în acțiunea ei antico- 
comunistă“. 

Nimeni nu mai pricepea nimic. Ce s-a întîmplat? 
Monopolurile engleze refuză să stea alături de Hit- 
ler în acțiunea lui anticomunistă? Fabricanţii de 

tunuri nu acceptă, sub nici un cuvint, ideea că ár 
exista vreo „primejdie comunistă“ în lume ? Lordul 
Rothermere şi alții ca el să îi devenit comunişti 
peste noapte? Intrebările curgeau de pretutindeni 
şi se puneau în chip serios, pentru că se părea că 
problema e gravă de tot. Inchipuiți-vă-xît de gravă 
era, dacă ziarul Daily Herald putea scrie: 


„D. Hitler a săvirșit cea mai mare greșeală a 
carierii sale diplomatice. El şi-a atras ieri cea mai 
aspră dezaprobare din partea guvernului britanic, 
pentru semnarea pactului anticomunist germano- 
japonez.“ 


„Era, deci, şi guvernul britanic adversar al pac- 
tului anticomunist germano-japonez ? 

Era — şi era un adversar hotărit. 

De ce? Ajunsese şi el comunist? 

Asta, nu! 

“Atunci, de ce? 

Pentru că îndărătul acestei firme germano-japo-. 
neze anticomuniste, pactul încheiat de Hitler cu Ja- 
ponia era îndreptat împotriva intereselor britanice 
din Extremul Orient. Pactul anticomunist germano- 
japonez cuprindea o clauză care prevedea include- 
rea coloniei engleze Insulinda sau Malaezia în zona 
de influență germano-japoneză. 

Era încă un act de şantaj, care completa șantajul 
exercitat prin intervenţia în Spania asupra amicilor: 
săi din Marea Britanie, de la care-şi propunea să 
obțină noi facilităţi, în ordinea prevăzută în lista: 
de revendicări. 


* * 


Războiul din Spania se întețea. Se înteţeau şi 
şedinţele comitetului de neintervenţie. Se întețeau 
şi transporturile de arme şi trupe germane și itali- 
ene pentru rebeli. La 27 octombrie 1936, guvernul 

portughez recunoştea Junta — sau guvernul fascist 
spaniol — care-şi avea reședința la Burgos, în Spa- 
nia. La rîndul lor, Hitler şi Mussolini recunoşteau, 
în ziua de 18 noiembrie 1936, guvernul din Burgos, 
căruia pe lîngă arme, trupe şi aviaţie, începură să-i 
trimită şi vase de război. Guvernul republican, care 
îşi mutase între timp reşedinţa de la Madrid la 
Valencia, se adresă Ligii Naţiunilor. După ce-i de- 
monstră că, în conformitate cu înseşi prevederile 
statutului acestui înalt for internaţional, ceea ce-şi 
permit să facă Germania și Italia în Spania este un 
act calificat drept agresiune, guvernul republican 
spaniol cerea Ligii Naţiunilor să aplice art. 11 cu 
privire la „orice împrejurări care ar putea pune în 
cauză bunele relaţii internaționale, ori să aducă 
vreo atingere păcii mondiale“. 

Spania republicană primi răspunsul pe loc: dacă 
vrea să i se ia plingerea în considerație, trebuie să 
aducă dovezi că, într-adevăr, Germania şi Italia in- 
tervin în război. . 

Cine cere dovezi Spaniei republicane că italo- 
germanii, intervin ? 

Chiar acei care, din primele zile ale războiului, 
au luat inițiativa creării unei comisii de neinter- 
ventție. 

Şi care era cea mai bună dovadă că intervențio- 
nismul germano-italian în Spania a fost şi continuă 
să fie o realitate? 

Însăşi existența acestei comisii de neintervenție. 

Prin urmare, însăşi dovada, ca să zicem aşa. a in- 
ervenționismului germano-italian cerea Spaniei re- 
publicane să dovedească acest intervenţionism. 

Dar dacă comisia de neintervenție nu era o dovadă 
serioasă — de altfel, în acest scop a şi fost înteme- 
iată : să nu fie cu nici un preţ serioasă — actele de 
intervenţie din partea Italiei şi Germaniei erau atit 
de numeroase şi atît de ostentativ făptuite, încît 
comisia de neintervenţie, dacă ar fi vrut cu tot 

dinadinsul dovezi, nu avea decît greutatea alege- 
rii. Lumea întreagă vedea, în toamna anului 1936 
şi în primăvara anului 1937 ceea ce comisia de 
neintervenţie şi Liga Naţiunilor nu voiau să vadă: 
că Italia şi Germania duceau o acţiune sistematică 
de ocupare a Spaniei, care, treptat-treptat, trecea în 
mîinile lor cu fiecare pas înainte făcut de armata 
rebelă. 

Amestecul Italiei era exercitat în special pe tări- 
mul militar, dar amestecul german era exercitat în 
toate domeniile. Pe teritoriul cucerit de rebeli, la 
căile ferate, paza o făceau jandarmii germani ; 'ca- 
drele falangiştilor şi legionarilor se compuneau din 
ofițeri germani ; la poştă şi telefoane erau puşi con- 
trolori germani ; lucrările de fortificaţie în diferite 
regiuni strategice — ca de pildă, la Ceuta şi mai 
tîrziu da frontiera franco-spaniolă — erau executate 
de ingineri şi tehnicieni germani ; diferite oraşe ca 
Larache, Melilla etc., erau puse sub conducerea 
unor administratori germani; mai toată adminis- 
traţia militară şi civilă a Spaniei rebele era în mii- 
nile intervenționiştilor germani etc. 

Toate acestea nu erau dovezi de intervenţionism 
pentru comisia de neintervenţie, care, timp de şase 
luni de la începerea războiului, trăia cu conştiinţa 
împăcată că nu vede. Ea nu vedea și nu era datoare 
să vadă că avioanele „naţionale“ spaniole nu sînt 
spaniole, ci italiene ori germane, și că zecile de mii 
de inşi care debarcau în porturile rebele, în haine 
civile, spre a-şi îmbrăca uniforma „naţională“ spa- 
niolă, n-ar fi spanioli, ci italieni ori germani. 

Ea nu vedea. 

Pînă ce izbucni incidentul marocan în ianuarie 
1937, care marcă o turnură în intervenționismul celor 
doi membri importanţi ai comisiei de neintervenție 
— Hitler şi Mussolini: de la acea dată, Germania 
şi Italia renunţară la mască și începură să-şi facă 
războiul cu fața descoperită. 

Despre ce era vorba? 

In ziua de 9 ianuarie 1937, agenţiile de presă 
anunțau că, de la începutul lunii, au debarcat în 
porturile spaniole Cadix şi Melilla, de sub ocupaţie 
rebelă, numeroase trupe germane, în uniformă ger- 
mană şi că în portul Melilla stau ancorate, sub pa- 
vilion german, trei distrugătoare şi mai multe sub- 
marine germane. 

Presa franceză, alarmată, califică acest fapt drept 
„începutul ocupării Marocului spaniol de către ger- 
mani“, care este o introducere la operaţia de împăr- 
tire a coloniilor, pe spatele Franţei. Nu întîrziară, 
fireşte. informaţiile complimentare prin care opinia 
publică află că germanii sînt semnalaţi peste tot: 
în Munţii Marocului spaniol, la Ifni, la Rio del Oro, 
ca şi în insulele portugheze Madera, unde cumpără 
terenuri spre a-şi instala depozitele lor de benzină, 
şi unde, judecînd după toate pregătirile lor, pu mai 
încape nici o îndoială că vor să-și stabilească baze 
pentru aviație şi pentru flota: lor submarină. 

Guvernul francez, la rîndul său, trimise guver- 
nului rebel spaniol din Burgos o notă surprinză- 
toare, nu alît prin conţinutul ei, cît prin faptul că 
totuşi, îrancezii, care susțineau la Liga Naţiunilor 
pe cei care cereau Spaniei republicane dovezi că 
italo-germanii intervin, deţineau — ei înşişi — 
dovezi de felul acesta într-o măsură mai mult decit 
suficientă pentru a justifica sancţiunile. În nota sa, 
guvernul francez înşira lista tuturor trupelor ger- 
mane cantonate în Maroc — şi dădea toate amă- 
muntele asupra fortificațiilor construite. de germani 
în Maroc. Prin urmare, membrii comitetului de ne- 
intervenţie — printre care se găsea, la loc de frunte, 
guvernul francez — ştiau şi ei ceea ce Italia şi Ger- 
mania nu ascunseseră pînă atunci decît în mod cal- 
culat neglijent, pentru ca toată omenirea să vadă 
că lor nu li-e frică de nimeni. 

Nota adresată guvernului rebel din Burgos rămase 
fără răspuns. In schimb fu primit răspunsul presei 

italiene, care, cînd află de nota guvernului francez, 
sări ca muşcată de şarpe. Ziarul Stampa ataca 
Franţa printr-un lung articol sub un titlu cu litere 
de o şchioapă: „Cum se montează în Franța poves- 
tea unei ințiltrații germane în Maroc.“ i 

Alt ziar italian de primă importanţă scria: „Acti- 
vitatea ministerului de externe francez nu consti- 
tuie decit o diversiune marocană.” 

Organele fasciste Giornale d'Italia şi Regimo Fas- 
cisto nu se lăsară mai prejos şi, cu aceeaşi violenţă, 
atacară guvernul francez care ar intenţiona „să cre- 
eze o bază diplomatică pe care să-și poată întemeia 
o contraocupație franceză a Marocului spaniol.“ 

Şi, pentru a băga zizanie între Franţa şi Anglia, 
Giornale d'Italia adăuga: „Manevra este vădită : 
Marocul este un teren comod pentru ambițiile impe- 
rialiste: franceze. Ne ajunge să le semnalăm guver- 
nului britanic. O ocupare a Marocului spaniol de 
către trupele franceze nu poate fi acceptată. Ea ar 
dezlănțui urmările cele mai grave.” 

Dar dacă presa lui Mussolini a avut de lucru în 
zilele acelea, cu atît mai mult a trebuit să asude 
presa hitleristă. O sinteză a celor ce s-au scris în ju- 
rul incidentului marocan, ne-o dă unmătorul extras 
din ziarul lui Goering, National Zeitung, care apărea 
la Essen, țara lui Krupp: 

„Acuzaţiile presei pariziene, care izvorăsc atît din 
instrucţiunile ministerului de externe, cît şi dintr-o 
imaginaţie stimulată de consumul aperitivelor atît de 
dragi francezilor, sînt, poate, destinate să permită, 
eventual, o „măsură preventivă“, în sensul unei ocu- 
pări a Marocului spaniol de către trupele franceze. 
Nu ştim pînă la ce punct cercurile de dreapta din 
Paris, aşa cum aflăm dintr-o informaţie a agenţiei 
D.N.B., au dreptate cînd vorbesc despre „planurile 
secrete ale statului major francez care tind. la o ane- 

xare a Marocului spaniol“, dar este sigur că bomba 
lansată de jurnalele de pe malul Senei nu este stră- 
ină de aceste preocupări.“ 


Şi, la fel ca şi ziarele lui Mussolini, National 
Zeitung încheia cu un avertisment amical adresat 
Marii Britanii : „Aviz englezilor, care au atita grijă 
să apere strimtoarea Gibraltarului.“ 

Presa sovietică îşi exprimă credința că Germania 
încă n-a terminat cu pregătirea ei militară, aşa că, 
deocâmdată, nu îndrăzneşte să rişte un'război cu 
puterile europene. De aceea, ar ajunge ca Franţa şi 
Anglia să se arate ceva mai energice, pentru ca să 
pună pe Hitler şi pe Mussolini cu botul pe labe. 

Dar guvernul francez, care avea un punct de vedere 
al lui — dictat de punctul de vedere al comisiei de 
neintervenție — după ce-și expedie nota la Burgos, 
îl insărcină pe ministrul francez la Berlin, François 
Poncet, să împărtăşească lui Hitler îngrijorările 
Franţei cu privire la ocuparea Marocului. François 
Poncet, membru al aristrocaţiei franceze, ca mai toți 
diplomaţii francezi, deci un cald admirator al poli- 
ticii dinamice anticomuniste a naziştilor, îşi împlini 
Sarcina, în cadrul unei recepții diplomatice, cu deo- 
sebită gingăşie, spre a nu-l amări pe marele om de 
la Berlin, care devenea din ce în ce mai interesant 
pentru cercurile reacționare apusene. 

Succesul ambasadorului francez fu complet. Pe 
loc, Hitler declară că Germania n-are şi n-a avut 
vreodată intenția de a ştirbi, într-un fel sau altul, 
integritatea teritoriului sau a posesiunilor spaniole. 
La aceasta, François Poncet plasă, în numele guver- 
nului său, o contradeclaraţie, prin care îl asigura pe 
Hitler că nici Franţa nu vrea să se atingă de inte- 
gritatea teritorială a Spaniei şi nici de statutul Ma- 
rocului spaniol şi că este hotărîtă să respecte acor- 
durile existente. | 

Acordul era, precum se vede, perfect. Numai că, 
atît Fiihrerul Germaniei cît şi ambasadorul Franţei, 

deşi s-au arătat atit de categorici în a afirma că nu 
au de gînd să se atingă de integritatea teritoriului 
spaniol, nu şi-au exprimat aceleași intenţii şi față de 
independenţa Spaniei republicane. Despre indepen- 
denţa Spaniei republicane, Hitler n-a suflat un cuvînt ; 
dar n-a suflat un cuvînt nici Francois Poncet. Sensi- 
bil la această delicată atenţie, Hitler făcu Franţei, 
prin ambasadorul ei, în cursul aceleiaşi audienţe un 
cadou : o nouă declarație paciiică. 


-„Germania — a spus.Hitler — o repet aici în mod 
solemn, a susținut întotdeauna că între ea și Franţa, 
de pildă, nu poate să existe nici un obiect de ceartă 
omeneşte posibilă.“ 


Presa franceză de mare tiraj jubila : Hitler a fost 
silit să dea înapoi! Cînd şi cu ce a fost silit Hitler 
să dea înapoi? Pentru că a făcut iar o declaraţie de 
dragoste păcii ? Dar cîte declaraţii pacifice n-a făcut 
de cînd a ajuns la putere ? Ei şi ? A fost asta pentru 
el o piedică să introducă regimul militar obligatoriu, 
să treacă la reorganizarea armatei, să remilitarizeze 
Renania, să mărească serviciul militar de la un an 
la doi ani, să-l ajute pe Mussolini să-şi facă războiul 
în Abisinia, ori să atace Spania republicană ? 

Dar rostul presei de mare tiraj nu era să-şi aducă 
aminte de toate acestea, ci să vîndă marelui public o 
doză masivă de optimism, care părea a fi foarte utilă 
politicii atît de întortocheate a comisiei de neinter- 
venţie. Despre ziarele care-şi primeau directivele de. 
la ministerul de externe nu mai vorbim. Le Temps, 
de pildă, sub titlul: „Un incident lichidat“, comenta 
cu deosebită satisfacție întrevederea Hitler-Franqois 
Poncet și atrăgea atenţia publicului să se ferească 
de „nervozitatea excesivă care interpretează, uneori, 
in sensul cel mai critic, informațiile senzaţionale din: 
care o anumită presă nu este decit foarte dispusă să 
nelar”. concluzii de natură să falsifice poziția guver-. 
nelor” 

Le Temps, departe de a dezminţi existenţa trupelor 
germane, le confirma, dar explica poporului francez 
că, în urma declarațiilor făcute de Hitler, cu o zi. mai 
înainte, germanii nu vor mai debarca trupe. în 
„Maroc. 

In Anglia, o bună parte din presă, dominată de 
acelaşi spirit neintervenționist, apăsă mult pe de- 
claraţiile Fiihrerului, care ar constitui o nouă ga- 
ranție pentru menţinerea păcii. 

În acest incident marocan, însă, presa nazistă se 
arătă mult mai abilă decît presa îranceză de dreapta, 
pentru că, prin relatarea convorbirii, avu grijă să 
prezinte Franţa în poziţia de acuzat nu de acuzator. 
Agenţia germană D.N.B. transmise presei o tele- 
gramă, pe care o prezenta ca fiind de sursă pariziană, 
sub titlul acesta : „O declarație franceză asupra pro- 
blemei marocane“. Ziarul nazist 12 Uhr Blatt scoase, 
în ziua întrevederii, o ediție specială, care-şi făcea 
reportajul sub titluri senzaţionale, în caractere gi- 
gantice : 


„S-A FĂCUT LUMINA IN AFACEREA MARO- 
CULŲI SPANIOL. DECLARAȚIILE FUHRERULUI 
ŞI ALE AMBASADORULUI FRANȚEI. UN MARE 
ACT DE PACE GERMAN. GUVERNUL FRANCEZ 
IMPOTRIVA PRESEI DE AȚIȚARE.“ 


In genere; n-a rămas gazetă nazistă, în ziua aceea, 
să nu fi apătut cu aceleaşi țipătoare sunete de trom- 
petă: 


„DESTINDERE EUROPEANĂ! FRANȚA PRO- 
MITE SĂ RESPECTE INTEGRITATEA SPANIOLĂ. 
VOINȚA DE PACE A FUHRERULUI. IMPOTRIVA 
CAMPANIEI DE INSTIGAȚIE ROŞIE. PARISUL 
BATE IN RETRAGERE!“ 


Numai 'că,: în aceleaşi zile în: care presa nazistă 
<înta voința de pace a lui Hitler, Hitler spunea: ġe- 

neralului nazist Feupel, pe care-l trimitea în Spa- 
nia: „Noi nu vom părăsi Spania decît atunci cînd 
vom avea colonii.“ 

lar peste trei luni, la 26 aprilie 1937, aviația nazi- 
stă executa groaznicul bombardament asupra oraşu- 
lui spaniol Guernica, fosta capitală bască. Sălbăti- 
cia rece cu care a fost nimicită Guernica arăta ceea 
ce sînt în stare să facă nişte criminali cărora li se 
pune o armă în mînă. Orașul Guernica nu era un 
punct strategic, n-avea nici o valoare militară şi nu 
adăpostea nici un soldat guvernamental. Dar fabri- 
cile naziste de avioane voiau să încerce, încă o dată, 
eficacitatea aparatelor lor şi abilitatea piloților lor. 
Așa că, după opt ore şi jumătate de exerciții, din cei 
zece mii de locuitori ai orașului, bărbaţi, femei şi co- 
pii, n-au mai rămas în viață decît 2.000. Restul de 
8.000 zăcea, fără viață, printre ruinele a ceea ce a 
fost oraşul Guernica. ' 

Guvernul republican de la Valencia a protestat. 
din nou, la Liga Naţiunilor şi a cerut, din nou, să 
fie traşi la răspundere intervenţioniştii germani. Sin- 
gura țară care s-a ridicat cu tărie împotriva agre- 
sorilor şi a cerut să se ia grabnice şi severe măsuri, 
a fost Uniunea: Sovietică. 

Datorită însă manevrelor exercitate de marile pu- 
teri imperialiste, Liga Naţiunilor continua să dea 
Spaniei republicane același răspuns : pînă ce nu va 
aduce dovezi, nu se poate face nimic. 

Dovezi ? Dovezile curgeau cu duiumul ! Nu mai 
vorbim că cea mai bună dovadă era însuși războiul, 
care nici n-ar fi putut să înceapă dacă n-ar fi fost 
organizat şi susținut de către italo-germani, cu 
avioanele dovedite şi recunoscute de marcă italiană, 
sau cu tunurile de marcă germană, sau cu trupele, 
ofițerii, specialiștii veniţi direct din Germania na- 
zistă, ori din Italia fascistă. Numai de dovezi de fe- 
lu! acesta nu duceau lipsă republicanii! Dar în afară 
de dovezile acestea, existau alte dovezi — care prin 

semnificaţia lor spuneau şi mai mult — şi care erau, 
toate, cunoscute comisiei de neintervenţie. 

Dovada era întreaga presă mussoliniană şi cea 
hitleristă care, la fiecare pas, trăda rolul direct, ne- 
mijlocit, pe care-l jucau stăpînii ei în agresiunea 
din Spania. . 

Dovadă — cea mai bună dovadă — erau demon- 
straţiile de stradă din Germania, ale femeilor, care, 
îngrozite de cîţi tineri germani mor în Spania, stri- 
gau : 

„Daţi-ne copiii înapoi !“ 

Dovadă erau înştiințările scurte pe care le primeau 
miile de familii germane: „Fiul dumneavoastră a 
fost ucis în manevre!“ — toate însoțite de un ordin 
ca nimeni să nu poarte doliu. 

Dovezi, deci, erau multe — şi dovezi de tot felul — 
care ar fi putut zdruncina hotărîrea de a nu interveni 
a oricui, în afară de cea a comisiei de neintervenție, 
care părea că-şi rezumă toate idealurile ei la un sin- 
gur cuvînt: dovezi. Fără dovezi nu se poate face 
nimic. 

Şi asta a continuat să ceară pînă la sfîrşitul răz- 
hoiului : dovezi! 

In iulie 1937, vase de război germane, sub pavilion 
german larg desfăşurat, parcă spre a sfida pe ultimii 
apostoli ai făţărniciei neintervenţioniste. bombardară 
portul spaniol Almeria, cu aceeaşi sălbăticie cu care 
fusese bombardată Guernica. Guvernul republican 
spaniol ceru Ligii Naţiunilor ca naziștii să fie decta- 
rați agresori şi pedepsiţi. Dar Liga Naţiunilor, rece 
şi implacabilă — mereu cu aceeași singură excepţie: 
Uniunea Sovietică — îi răspunse: pînă ce nu va 
aduce dovezi, nu se poate face nimic. Peste şase luni, 
în februarie 1938, cînd Malaga căzu în mîinile re- 
belilor, primele trupe care intrară în oraș fură regi- 
mentele italiene, care defilară în uniformele lor ita- 
liene şi în sunetele marşurilor lor fasciste italiene. 
Guvernul republican ceru Ligii Naţiunilor ca fas- 

ciştii italieni să lie declaraţi agresori şi pedepsiţi. 
Dar Liga Naţiunilor îi răspunse: pină ce nu va 
aduce dovezi, nu se poate face nimic. Peste trei luni, 
in mai 1938 armata spaniolă republicană captură, 
la Guadalajara, diviziile italiene „Littorio“ şi „Frec- 
cia Nera“, împreună cu toate documentele statelor 
lor majore. Guvernul republican ceru Ligii Naţiu- 
nilor ca fasciştii italieni să fie declaraţi agresori şi 
pedepsiţi. Dar Liga Naţiunilor îi răspunse: pînă ce 
nu aduce dovezi, nu se poate face nimic. 

Aşa a fost dus războiul din Spania, timp de 
aproape trei ani. 

Şi în aceşti trei ani, sigura țară care apăra prin- 
cipiile Ligii Naţiunilor împotriva înşişi membrilor 
Ligii Națiunilor şi care înfiera crimele lăptuite în 
Spania de fascisto-nazişti, a fost Uniunea Sovietică. 
in septembrie 1937, ministrul de externe sovietic 
declara în legătură cu agresiunea fascistă din Spa- 
nia : 

„Cunoaştem trei state care în cursul acestor trei 
ani din urmă au comis agresiuni împotriva altor 
state. In ciuda diferenței dintre regimuri, ideologii, 
niveluri matdriale și culturale, aceste trei state în 
chestiune şi-au justificat agresiunile printr-unul şi 
acelaşi motiv : lupta împotriva comunismului. Con- 
ducătorii acestor state îşi închipuie, ca niște naivi, 
sau se prefac că-şi închipuie, că le ajunge să pro- 
nunţe cuvîntul „anticomunist“, pentru ca toate fără- 
delegile şi crimele internaționale să fie iertate“.: 


Dar democraţiile apusene — şi, în umbra lor, 
monopolurile americane — aveau de apărat în Spa- 
nia nu republica democrată spaniolă împotriva cri- 
melor îascisto-naziste, ci principiul de  neinter- 
vențţie. i 

Aceasta a fost lupta pe care poporul spaniol, con- 
dus de comuniști, a trebuit s-o ducă timp de trei ani 
cu agresorii: un război pe două fronturi. De o parte 

avea de înfruntat armatele fasciste italo-germane, 
de cealaltă, comisia de neintervenţie. După trei arti 
dè rezistenţă eroică, lupta poporului spaniol pentru 
libertate şi democraţie a fost înăbușită simultan de 
ambii adversari: de bandele da îascişti înarmaţi — 
din lipsă de arme — şi' de comisia de neinterven- 
ție: — din lipsă de dovezi. 


* ; 
* * 


La 1 ianuarie 1938, presa financiară engleză scria 
că, de la 18 iulie 1936 — adică într-un an și jumăta- 
te de la izbucnirea războiului — Hitler, în afară de 
banii cheltuiţi pe întreținerea trupelor şi propagan- 
dei naziste din Spania, a livrat rebelilor materiale de 
război în valore de 13 miliarde — a se citi 13 mili- 
arde — franci. 

Totul pe credit. 

Ca şi Mussolini, care a avansat şi el, pe credit, 
rebelilor, bani şi materiale, în cifre considerabile. 

De ce au dat Hitler şi Mussolini, pe credit, atitea 
parale ? Ca să combată bolşevismul în Spania ? Dar 
nu aveau destul de combătut acasă la ei? N-aveau 
acasă la ei o situaţie economică atît de mizeră, încît 
să-l silească pe Mussolini să impună poporului italian 
consumul exclusiv al mălaiului şi pe Hitler să impună 
poporului german un prînz compus dintr-un singur. 
fel de mîncare ? N-aveau, acasă la ei, destui adver- 
sari politici care lucrau împotriva regimului ? N-a- 
veau acasă la ei destui comunişti? Pe scurt: n-a- 
veau acasă la ei pe ce cheltui banii aceștia — nu 
să-i învestească tocmai în Spania, în scopuri atît 
de abstracte cum ar fi lupta împotriva comuniștilor ? 

Aveau de toate acasă. 

_Şi le aveau în forme nebănuit de grave. 

Dar tocmai de aceea au trebuit să vină în Spania. 

Au trebuit! | 

“Mussolini trebuia să vină în Spania, 

închipuit că-şi poate reface prestigiul printr-un alt 
război ;, pA 

pentru că, prin schimbarea regimului republican 
spaniol într-un regim fascist, în care să aibă şi el 
un cuvînt, urmărea să taie comunicațiile dintre 
Franţa şi coloniile ei africane şi, prin aceasta, să 
slăbească poziţia Franţei, faţă de care avea un în- 
treg program de revendicări ; Pai 
“dar, mai înainte de toate, pentru a-şi asigura, în 
ochii rebelilor, în cazul unei victorii, titlurile nece- 
sare spre a obține măcar o parte din materiile prime 
care se găsesc în Spania. 
. Mussolini făcea război pentru a obține materii 
prime necesare unui război. În limbajul lui Musso- 
lini, materiile prime se numeau „comunism“. | 

La rîndul său, celălalt partener intervenţionisi. 
Hitler, trebuia să vină în Spania. i 

pentru că voia să readucă la actualitate un vechi 
cuvînt al lui Bismarck: „Spanische Fliege in Frank- 
reichs Naken“ (Musca spaniolă pe grumazul Fran- 
tei) şi să facă dintr-o Spanie fascistă o muscă anti- 
franceză, care să amenințe Franţa în permanenţă : 

pentru că voia să creeze o diversiune în sud-vestul 
european, cu care să camuileze cele ce pregătesc. 
deocamdată, în centru! Europei ; 

pentru că voia să-și facă, din intervenția în Spa- 
nia, încă o armă de șantaj cu care să smulgă, de la 
prietenii săi din apus, autorizaţia de a proceda cu 
Austria cum va crede de cuviinţă ; 

„dar, mai înainte de toate, pentru că, întocmai ca 
şi Mussolini, Hitler voia să obțină materiile prime 
din Spania. Ca și Mussolini, Hitler făcea războiul 
din “Spania spre a obține materiile prime necesare 

unui război.. Ca şi în limbajul lui Mussolini, în 
limbajul lui Hitler materiile prime tot „comunism“ 
se chemau. Furia lui „anticomunistă“ era, în acel 
moment, furia împotriva ţărilor care aveau materii 
prime. Şi Spania avea materii prime care meritau 
osteneala de a organiza un război împotriva comu- 
niștilor spanioli: cauciuc în Guineea spaniolă, 
aramă în Marocul spaniol, mine în Rio Tinto, mercur 
la Almaden, magneziu la Penarroya, zinc, plumb, 
argint, fier etc. In aceste condițiuni putea, oare, 
tolera Hitler bolzevismul în Spania? 

In cursul unei cuvîntări rostite în ziua de 1 no- 
iembrie 1936, Goebbels, ministrul propagandei lui 
Hitler, spunea: „Ne trebuie materii prime. Deoa- 
rece nu le avem, trebuie să ni se cedeze partea noa 
stră din bogățiile lumii.“ | 

In primăvara anului 1937, înainte de căderea 
oraşului spaniol Bilbao în miinile rebelilor, Hitler 
declara : „Guvernul rebel trebuie să obțină victoria, 
pentru că noi avem nevoie de minereul de fier din 
Bilbao.“ 

Hitler sau Mussolini puteau, aşadar, tolera comu- 
nismul în Spania sau Mediterana ?. 


2 x 


In ziua de 27 februarie 1939, agențiile de presă 
transmiteau din Londra o telegramă cu următorul 
cuprins : 

„Domnul Chamberlain (primul ministru al guver- 
nului conservator) a anunțat că a recunoscut azi gu- 
vernul naţionalist spaniol, fără a pune vreo condi- 
jiune prealabilă, deoarece guvernul naționalist deține 
acum, cea mai mare parte a teritoriului spaniol, in- 
clusiv centrele industriale cele mai importante, pre- 
cum şi aproape toate sursele materiilor prime 
naționale.” i 

In limbajul lui Chamberlain, materiile prime căpă- 
tau, aşadar, aceeaşi rezonanță ca şi în limbajul lui 
Hitler şi Mussolini : materiile prime primează. 

Declarația lui Chamberlain, a fost primită de opo- 
ziţie cu strigăte de: „Ruşine! Ruşine!“ Opoziția 
dădu apoi citire unei moțiuni, care spunea între 
altele că: 


„După opinia camerei, hotărirea guvernului, de a 
recunoaște necondiționat forțele rebele spaniole care 
trebuie să se sprijine pe intervenția străină, consti- 
tuie o insultă voită adusă guvernului legitim al unei 
țări amice, o violare grosolană a tradițiilor inter- 
naționale. Această hotărire marchează o nouă etapă 
a unei politici care distruge, progresiv, încrederea 
tuturor forțelor democratice în bunăcredința Marii 
Britanii." 


Şi drept comentar personal, un membru al opozi- 
tiei strigă : 


- „Aşa cum s-a comportat domnul Chamberlain, ar 
putea fi un dictator.” 


Chamberlain nu mai găsi destui termeni să-şi 
exprime uimirea. El, dictator ? Pentru că a recuno- 
scut guvernul din Burgos ? „Ne este greu să-i dăm 
(opoziţiei) dreptate — răspunse el — atunci cînd: 
constatăm că marea noastră soră democrată. Franţa, 
a adoptat aceeaşi atitudine şi a luat aceeaşi ho- 
tărîre.“ 

- Intr-adevăr, în aceeaşi zi, guvernul francez — 
care pentru Chamberlain era „marea soră demo- 
crată“ — a adoptat aceeaşi atitudine. Ideea demo- 
cratică ieşea, deci, din nou victorioasă. Așa că 
moţiunea fu respinsă cu 344 de voturi contra 197. 

Astfel, Spania republicană, sprijinită numai de 
U.R.S.S. şi de brigăzile de voluntari străini — prin- 

tre care se numărau și 800 de romini — fu înirîntă, 
după o rezistență eroică de aproape trei ani, prin 
actele trădătoare ale democraţiilor burgheze apusene. 

iu urmare, cum s-a încheiat războiul din Spa- 
nia : 

Ca și războiul din Abisinia. Cu excepţia Uniunii 
Sovietice, toți membrii Ligii Naţiunilor au adoptat, 
față de agresor, soluţia a patra: să se uite trecutul 
şi să se admită, ca fapt împlinit, toate crimele şi jafu- 
rile comise de bandele hitleriste şi mussoliniene în 
Spania. 

XI 


În primăvara anului 1937, în martie — cînd, spre 
uimirea celor care au tăbărit asupra Spaniei repu- 
blicane, fie cu tunuri şi avioane, fie cu pacte de 
neintervenție, poporul spaniol continua să reziste — 
marele ziar englez The Economist dădea relaţii am- 
ple asupra celor discutate de Goering în cursul MAI 
tei pe care a făcut-o lui Mussolini între 15-18 i 
nuarie 1937. Goering şi Mussolini ar fi stabilit uh 
acord pe baza căruia : 

„Cehoslovacia şi Rominia ar Sita în sfera de 
acțiune germană, iar Iugoslavia, Ungaria şi Bulga- 
ria ar constitui zona de acțiune italiană. Austria ar 
servi între aceste două zone ca stat-tampon, neu- 
tralizat în mod provizoriu, întrucît Hitler ar renunța 
deocamdată la realizarea Anschlussului.“ 

Pe de altă parte, ziarul francez Le Temps, ofi- 
ciosul ministerului de externe francez, arăta că 
Goering fusese însărcinat de Hitler „să expuie dom- 
nului Mussolini detaliile proiectului de expansiune 
germană în sud-est, să realizeze înțelegerea cu Mus- 
solini şi — întrucît este vorba de o operație de 
forță, care să ciuntească frontierele Cehoslovaciei 
și să deschidă accesul în culoarul către Ucraina — 
să obțină sporirea efectivelor de pace italiene şi a 
fabricației de război”. 

Tot după Le Temps, „pe frontul de vest, Germania 
a realizat o linie defensivă de beton şi de cuirase, 
care este semnul precursor al unei ofensive de mare 
stil, pentru încercuirea Cehoslovaciei. În scopul 
acesta se intensifică acțiunea antisemită și pro- 

hitleristă a Gărzii de Fier, spre a smulge Rominia 
din solidaritatea cu Mica înțelegere și de sub influ- 
enja democraţiilor occidentale ; declanşarea, în Un- 
garia, a loviturii de stat care, instaurind un regim 
nazist, ar inlesni colaborările apropiate ; agitarea 
spectrului revendicărilor coloniale pentru ca impe- 
riul britanic să primească, cu resemnare, o astfel 
de alunecare către răsărit, ca o diversiune bine- 
venită“. 

în această atmosferă, cu adevărat primăvăratică, 
sosea la Berlin sir Nevile Henderson, noul amba- 
sador al Marii Britanii pe lîngă guvernul celui de 
al treilea Reich. 

Cine era sir Nevile Henderson ? 

Pe lîngă altele, care nu prezintă aici interes, sir 
Nevile Henderson era — şi era în special — un 
mare, foarte mare admirator al lui Hitler. 

De ce, dar, şi-a găsit guvernul. Marii Britanii să. 
trimită ca portcuvînt pe lingă guvernul nazist, un 
filonazist ? 

Tocmai pentru că era filonazist. 

In anul 1937, guvernul Marii Britanii voia să 
aibă ca ministru al ei la Berlin. nu un diplomat 
abil, care era liber să fie, în adiîncul sufletului său 
şi filonazist — ci un diplomat filonazist, cunoscut 
ca filonazist. 

Neville Chamberlain, șeful guvernului conserva- 
tor, deşi la vîrsta cînd a nimeri. cu furculiţa la 
gură începe să devină o problemă, venise la putere 
cu intenţii foarte dinamice. Opinia primului ministru 
al Marii Britanii — ca şi opinia tuturor celor de ca- 
tegoria lui politică și socială — era uimitor de 
limpede: dacă ceva lipseşte democraţiei engleze 
spre a-și putea menţine locul în lume. este dina- 
mismul — şi dacă cineva pare a fi fost trimis de 
însuşi cel de sus să dea prin dinamismul său forțe 
noi democrației britanice, acela este Hitler. Pînă 
în 1937 s-au făcut anumiţi pași în direcția aceasta, 

dar nu îndestui. Pentru un om dinamic ca bătrinul 
Chamberlain, politica de ajustare a nazismului la 
interesele democrației britanice părea oarecum 
statică. Și nu era timp de pierdut. Nici Hitler nu-și 
pierdea timpul. Se cerea, deci, o activitate mai vie, 
mai directă — pe scurt, mai dinamică. Pentru 
aceasta, Chamberlain avea navoie, ca intermediar 
între Hitler şi el la Berlin, de un filonazist cunos- 
cut. Cu cît mai filonazist, cu atît mai bine. Simpli- 
fica lucrurile. 

Aşa s-a ajuns la numirea lui Henderson ca 
ambasador al domnului Chamberlain pe lîngă gu- 
vernul lui Hitler. 

In ce spirit venea Henderson la Berlin, în ziua 
de | mai 1937, să-şi ia postul în primire, se poate 
constata din lectura memoriilor lui, apărute — 
sub titlul: „Doi ani cu Hitler“ — în octombrie 
1939, cînd Marea Britanie se şi afla, de o lună de 
zile, în război cu Germania nazistă. Din paginile 
acestei lucrări aflăm că Henderson a fost viu cri- 
ticat în Anglia pentru un discurs pronazist, rostit 
de el în iunie 1937, la un banchet organizat în cin- 
stea lui de Asociaţia germano-britanică de la Ber- 
lin. Dar ce a spus Henderson în discursul acesta? 

Ne informează însuși Henderson, în rezuma- 
tul următor : 


„Fraza care a supărat cel mai mult cercurile de 
stînga, şi altele chiar, în Anglia, era aceea în 
care făceam observația că ar fi preferabil ca în 
Marea Britanie lumea să se preocupe mai puțin de 
dictatura nazistă şi să acorde o atenție mai mare 
vastei experiențe întreprinse în Germania. Am adă- 
ugat că de aci s-ar putea scoate mai mult decit o 
învățătură utilă şi-mi exprimam părerea de rău că 
arborii rău plasați în ochii englezilor le ascund 
pădurea. Un membru al Parlamentului, comen- 
tînd în Camera Comunelor acest discurs, a pro- 

testat că „vechea noastră democrație n-are nimic 
de învățat “de la nazism“. Prin aceasta, el exprima 
un lăudabil sentiment britanic... Totuşi, ar fi. de 
dorit ca aceia cărora le revine răspunderea con- 
ducerii războiului împotriva Germaniei hitleriste 
să nu păcătuiască prin aceeași îngîmfare. Sînt „pre: 
dici și în pietre, iar dumnezeu este peste tot“ — 
şi există, într-adevăr, în organizația nazistă și în 
instituțiile ei sociale unele lucruri perfect deose- 
bite de sălbatica ideologie naționalistă, din care 
noi am cîştiga mult dacă le-am studia și din care 
ne-am putea inspira spre cel mai mare bine al 
i dei noastre şi al vechii noastre democraţii. 
„S-ar găsi puțini oameni, în secolul XX, care 
ar contesta că, în, ciuda tuturor ororilor şi nele- 
giuirilor epocii napoleoniene, revoluția franceză 
a lăsat moştenire teorii și instituții de pe urina 
cărora omenirea a beneficiat în chip larg. Na- 
țional-socialismul este și el o revoluție. Oricît ar 
părea în ochii celor mai mulți dintre noi, că ideo- 


logia lui trebuie dușmănită — aşa cum a fost ca- 
zul revoluţiei franceze pentru străbunii noştri la 
sfîrşitul secolului XVIII — ar fi o prostie să se 


pretindă că acest regim nu ne poate învăța nimic 
şi că este sortit să dispară de pe pămint, sub toate 
formele lui, fără a fi plins, fără a fi onorat, fără 
a fi cîntat. 

.Greşeala care a fost prea des făptuită în 
străinătate este aceea că s-a' condamnat tot ce 
este nazist pentru simplul motiv că ideologia na- 
tional-socialistă este potrivnică ideologiei noastre 
şi pentru că unele principii şi unele practici ale 
reprezentanților ei ar fi de o cruzime îngrozi- 
toare și de neiertat. Duşmăniile ideologice pot fi 
la fel de periculoase ca și ambițiile unui dictator. 
Şi unele şi celelalte duc la pierderea siguranţei 
în judecată şi a simțului măsurii. Aceasta a pro- 
vocat, la noi, după cîte mi se pare, prea mult simţ 

critic şi prea puţin spirit pozitiv în relaţiile 
stre cu Germania. Pentru a stabili pacea în 
ropa Centrală, ar trebui ceva mai mult 
critici.“ 


noa,,- 
t Egy- 
decit 


Toată această caldă pledoarie pronazistă 
că: 

l) ar îi preferabil ca în Marea Britanie „| 
să se preocupe mai puțin de dictatura naziye ea 
să acorde o atenţie mai mare vastei expe, a, și 
întreprinse în Germania“ ; tienyre 

2) că din această vastă experiență „s-ar 
trage mai mult decît o învățătură utilă“;  Put<ea 

3) că „există, într-adevăr, în organizaţia n. | 
şi în instituţiile ei sociale unele lucruri paistia 
deosebite de sălbatica ideologie naționalistă; erfexct 
pe urma cărora Anglia ar „cîştiga mult“ » (ce 
le-ar „studia“ şi din care s-ar „putea inspira’ CaCcă 
„cel mai mare bine al națiunii“ engleze şi aj tu 


arat ţa 


chii“ ei. „democraţii“ ; nVve- 
:4) că, tocmai ca şi revoluția franceză, "e i 
naţional-socialismul o revoluție“ ; e îşi 


.5) că este o greşeală „prea des făptui, . 
străinătate“, de a se condamna „tot ce. es{ê tin 
zist, pentru .simplul motiv că ideologia naj Ma- 
socialistă este contrarie- ideologiei“ -unor tin al- 
Anglia ; Qa 

6) că „ar fi o prostie să se pretindă că 
regim“ „nu poate nimic învăța“ pe englezi pest 
este sortit să dispară de pe pămînt, sub toat! „Că 
mele lui, fără a fi plîns, fără a fi onorat, ts foy- 
fi cîntat“. ară a 

Tot acest imn de slavă la adresa regimul. 
tional-socialist n-a fost opera doctorului Gosi 4 
ministru al propagandei naziste, ci a lui ai el; 
Henderson numit ministru al Marii Brita, levi je 
Germania nazistă, în acel an 1937, atît delii Yn 


ritor pentru orientarea politică a Europei c 19ta- 
liste. Cu asemenea convingeri despre măreția?! a- 
sle- 

voluţiei naziste“, era de la sine înţeles că Hender- 
son trebuia să constate, cu multă mirare, că „duş- 
măniile ideologice“ care duc la „pierderea sigu- 
ranţei în judecată și a simțului măsurii“ a „pro- 
vocat“ în Anglia „prea mult spirit critic şi prea 
puţin spirit pozitiv în relaţiile noastre cu Germa- 
nia nazistă“. Această lipsă de simț pozitiv, adică 
de admiraţie pentru Germania nazistă, de la care 
Anglia democratică ar fi avut atîtea de învăţat, 
punea pacea în primejdie. Şi, precum spune Hen- 
derson, „pentru a stabili pacea în Europa Cen- 
trală, trebuie ceva mai mult decît spirit critic“. 
Or, pentru a stabili pacea în Europa, Chamber- 
lain, i-a incredințat lui Henderson sarcina de a ve- 
dea la Berlin ce forme concrete s-ar putea da 
acestui „ceva mai mult“ pozitiv. 

Un singur punct rămînea oarecum întunecat în 
această luminoasă demonstraţie a virtuţilor regi- 
mului naţional-socialist : 

Henderson ne arată că discursul său de la Ber- 
lin, în care susținea că Anglia ar avea multe de 
învăţat de la naziști, a fost combătut în Camera 
Comunelor de către un deputat care a strigat că 
„vechea noastră democraţie engleză n-are nimic de 
învățat de la nazişti“. Henderson recunoaşte că acest 
protest „exprima un lăudabil sentiment britanic“. 
Dar ce fel de sentiment britanic exprima deputatul 
englez, asta nu ne-o spune Henderson. Să fie senti- 
mentul de demnitate al democraţiei engleze care, 
trăind în tradiția unor libertăţi democratice bur- 
gheze, refuză, cu dezgust, oferta de a-şi lua ca în- 
vățător un regim de crime ca cel naţional-socialist ? 
Sau este vorba, cumva, de sentimentul de mîndrie 
al democrației engleze, care n-are nevoie de învăţă- 
turile regimului național-socialist, pentru că ceea 
ce ştie și practică Hitler, din 1933, pe spinarea 
adversarilor regimului său, ştie şi practică ea mai 
de mult pe spinarea popoarelor coloniale ? 

Dar nedumerirea este risipită numaidecit, deoa- 
rece tot Henderson vine — probabil fără să vrea — 
cu o foarte prețioasă precizare. Într-un alt capitol ai 
lucrării, ambasadorul Marii Britanii relatează că, 
într-o zi, a primit, de la Londra, dispoziţia să trans- 
mită guvernului nazist părerea guvernului englez 
că, spre a nu da pretext opiniei publice engleze să 
se împotrivească unei apropieri anglo-germane, ar 
fi bine să nu se mai producă orori ca acelea care se 
comit în lagărele de concentrare din -Dachau și 
Buchenwald. 

Dacă sinceritatea intervenţiei guvernului englez 
era mai mult decît îndoielnică, ororile făptuite de 
regimul lui Hitler atinseseră, în acei ani, proporții 
care prevesteau marile măceluri de mai tîrziu. Gravi- 
tatea teroarei naziste se putea judeca și după extin- 
derea luptei de rezistență organizată de partidul 
comunist în rîndurile muncitorimii germane. Mii de 
muncitori germani erau închişi şi supuşi celor mai 
inimaginabile torturi în puşcăriile naziste. Execuţiile 
prin decapitare deveneau tot mai frecvente. Se citea- 
ză numeroase cazuri cînd comitetele grupelor de 
rezistență au fost schimbate de cîte 8-10 ori, deoa- 
rece conducătorii lor erau arestaţi şi executați. În 
ciuda acestei sălbatice terori, lupta antifascistă or- 
ganizată de comuniști creștea în intensitate. Pro- 
cesele muncitorilor care se opuneau regimului lui 
Hitler se numărau cu sutele. Una din cele mai tipice 
acțiuni judiciare întreprinse de guvernul nazist 
împotriva muncitorilor a fost procesul judecat în 
1935 la Wuppertal: cifra acuzaților se-ridica la 628. 
Toţi — membri militanţi ai sindicatelor muncitoreşti. 
Legate de perioada aceasta rămîn figurile de neuitat 
ale lui Ernst Thälmann, John Scheer, Hans Beimler, 
Wilhelm Firl, ca şi a atîtor alte sute şi sute de co- 
munişti, care au luptat pentru credința lor şi au 
căzut răpuşi de asasinii hitlerişti. 

Că Chamberlain era alături de Hitler în condam- 
narea acestor „bolşevici“, ca şi a sutelor de mii de 
victime închise în lagărele naziste, nu se îndoia 
nimeni. Pe bătrînul dictator al Marii Britanii, cri- 
mele lui Hitler nu-l supărau. Altceva îl supăra: 
faptul că aceste crime — care în fond nu erau decît 
niște nevinovate crime — puteau fi folosite de „opi- 
nia publică“ drept pretext spre a-i pune piedici în 
calea unei apropieri anglo-naziste. Asta-l stingherea 
pe Chamberlain : pretextul. Şi cu asta-l însărcinase 
el pe Henderson: să-l roage pe Fiihrer să fie ceva 
mai discret în mînuirea pistolului, cuțitului şi a 
biciului, pentru a räpi opiniei publice — cel puţin 
deocamdată, pînă se vor înţelege între ei — „pre- 
textul“ de a fi împotrivă. Henderson se conformă. și 
se adresă lui Goering. 

Aici, îl lăsăm pe Henderson să ne 'relateze ce a 
urmat: 


„Răspunsul lui (al lui Goering) fu caracteristic. 
După ce a ascultat ceea ce aveam să-i spun, el se 
ridică în tăcere şi se apropie de biblioteca lui, din 
care scoase un volum dintr-o enciclopedie germană. 
Deschizînd cartea la cuvîntul „Konzentrationsla ger“ 
(cîmp de concentrare), el citi cu glas tare: „Folosit 
pentru întîia oară de către englezi, în timpul răz- 
boiului cu burii.“ 


S-ar putea, deci, ca protestul deputatului englez 
să fi exprimat nu dezgustul pentru cruzimile na- 
ziste, ci mîndria pentru atotștiinţa „democraţiei“ bri- 
tanice în materie de represiune în masă. Este mai 
mult decît posibil să fie aşa : e probabil. Altminteri, 
Henderson, cu orizonturile lui filonaziste, n-ar fi 
calificat acest sentiment drept „lăudabil“. Totuşi, 
Henderson, în acel interval de o lună de cînd a sosit 
la Berlin și pînă la banchetul din iunie, se pare că 
a văzut. atîtea inovații naziste aduse vechilor insti- 

tuții democratice engleze, încît şi-a zis că acum a 
venit rîndul Angliei să înveţe. 

Să învețe de la nazişti, fiindcă are ce învăţa. 

Să înveţe Anglia de la naziști, pentru că „în orga- 
nizaţia nazistă - şi în instituțiile ei sociale sînt lu- 
cruri“... „de pe urma cărora Anglia ar cîştiga mult 
dacă le-ar studia şi din care s-ar putea inspira spre 
cel mai mare bine al naţiunii engleze“ şi „al vechei 
democrații engleze“. Să înveţe Anglia de la naziști, 
nu numai pentru că are ce învăța, dar are şi de la 
cine învăţa. 


„Germania — scria de pildă Henderson — dato- 
rează mult uimitoarelor capacități de organizatori 
ale unor oameni ca feldmareșalul Goering, doctorul 
Frick, ministrul de interne, doctorul Todt, directorul 
drumurilor şi construcțiilor, Hierl, șeful administra- 
tiei serviciului muncii, ca şi soldaţilor, marinarilor 
şi aviatorilor care au construit aparatul militar a! 
Reichului: şi i-au asigurat formidabila lui poziţie 
de astăzi. Mulți englezi ar fi mîndri să facă pentru 
țara lor ceea ce aceștia — şi învățăceii lor — au 
făcut pentru Germania.“ 


Să înveţe Anglia de la Goering despre care Hen- 
derson are numai cuvinte frumoase: 


„Dintre toţi marii şefi nazişti, Hermann Goering 
îmi era cel mai simpatic. El este, probabil, princi- 
palul responsabil al incendiului din 1933 al Reichs- 
tagului, şi, în tot cazul, Hitler i-a încredinţat lui, 
ca fiind cel: mai sigur dintre nazişti, sarcina de a 
epura Berlinul, în momentul eliminării lui Röhm, 
în 1934. În timp de război, sau în perioade de criză, 
el ar fi fără cruțare. Odată el mi-a spus că englezii 
pe care-i admiră cu adevărat sînt cei pe care-i nu- 
meşște „pirați“, cum ar fi Francis Drake* de pildă 


* Francis Drake, unul din primii mari pirați englezi și unul 
din principalii întemeietori ai imperiului colonial englez. 

El ne reproşează că prea nu mai ştim să fim brute. 
In fapt şi Goering este şi el un fel de pirat, dar are 
şi calităţi care nu sînt lipsite 'de atracţie şi trebuie 
să mărturisesc sincer că personal îmi inspira o 
foarte mare simpatie.“ 


Sau să învețe Anglia de la doctorul Goebbels, 
despre care Henderson scria : 


„La operă, unde am ocupat un loc ceva mai la o 
parte de restul corpului diplomatic, vorbea doctorul 
Goebbels, cu toate că Hitler era de față. Subiectul 
discursului său era arta şi literatura şi trebuie să 
recunosc că am fost fermecat atît prin ușurința na- 
turală a elocinfei lui, cit și prin timbrul nespus de 
plăcut al glasului său. 


.. In timp ce sora mea, lady Leitrim şi lady 
Alexandra Metcalie, care se găseau în acest moment 
cu mine la Berlin, ţineau companie d-nei Goebbels, 
eu împlineam funcţia de interpret între lordul Hali- 
fax şi doctorul Goebbels. Vorbeau despre presa 
ambelor ţări, şi cîtăva vreme după conversaţie, nu 
mai avură loc fricțiuni pe tărîmul acesta. Nu mă 
pot opri să arăt cu această ocazie, că bunul simț şi 
logica de care doctorul Goebbels dădea totdeauna 
dovadă, în conversațiile particulare, păreau, cu toată 
proasta reputaţie a ministrului propagandei, să facă 
o bună impresie asupra lordului Halifax.“ 


Sau să învețe Anglia de la Funk şi Lutze, doi 
mari criminali şi viitori mari criminali de război, 
despre care Henderson avea păreri foarte mă- 
gulitoare. i 


„Către sfîrşitul lunii — scria Henderson — am 
asistat la două mari recepții: una dată de Funk, 
care, după 'ce a luat locul domnului Schacht ca mi- 
nistru al economiei, l-a înlocuit după aceea şi la 
preşedinţia Reichsbankului, iar cealaltă, oferită de 

către domnul Lutze, șeful S.A, (după asasinarea lui 
Röhm — n.a.). Domnul Funk era o gazdă perfectă 
şi niciodată nu era aşa de fericit ca atunci cînd 
putea să întrunească un număr cît mai mare de 
musafiri în jurul mesii lui. Lutze a făcut războiul 
din 1914 ca ofițer şi aveam multă simpatie pentru 
el şi pentru soția lui.“ 


Dar mai mult decît de la toţi, să înveţe Anglia 
de la însuşi Fiihrerul Hitler, despre care ambasado- 
rul britanic nota aprecieri de felul „acesta, risipite 
în toată lucrarea: 


„.-.- El (Hitler) a redat Germaniei încrederea în 
sine şi a restabilit ordinea, după haosul şi jalea 
care au urmat dezastrului din 1918. Este sigur că 
germanii l-au plătit scump (pe Hitler) prin pierde- 
rea totală a libertății lor individuale, a independen- 
tei gîndirii şi a libertăţii cuvîntului. Ei au fost cu 
toții obligaţi să gîndească, să vorbească şi să lu- 
creze după cum li se poruncea, sub pedeapsa de a 
îndura exilul sau persecuțiile. Căile naţional-socia- 
lismului erau stricte şi cea mai mică abatere de la 
linie era pedepsită imediat. Totuși, nevoia unei 
acțiuni energice se impunea. 

... Nu se poate nega că renaşterea acestei na- 
tuni “(germane — n.a.) este opera geniului personal 
al Fihrerului. Fapt e că Fiihrerul este un exemplu 
viu al acestor misterioși conducători de popoare 
care apar din timp în timp pe pămînt, spre a modela 
destinul unei rase, pentru salvarea său pentru pier- 
derea ei, sau pentru a crucifica lumea printr-o re- 
deșteptare subită a violenţei şi forței.“ 


„Geniile sînt fiinţe ciudate și d. Hitler, printre 
alte paradoxe, este un amestec de calcule adînci şi 


de. impulsiuni violente și arogante, provocate dc 
duşmănie.“ 

„Dacă Hitler s-ar fi oprit după München, ar mai 
fi fost posibil să se conlucreze cu el şi lumea ar fi 
sfîrşit, poate, prin a-i aclama geniul şi prin a-i ierta 
unele din mijloacele folosite de el spre a-şi atinge 
scopul.“ 


De la un „geniu“, Angliei nu trebuia să-i fie ru- 
şine să înveţe. Cel puțin lui Henderson nu i-a fost 
ruşine de loc. Admiraţia lui pentru marele său în- 
văţător — Hitler — îl silea să treacă mult dincolo 
de limita pe care i-ar fi dictat-o demnitatea lui de 
reprezentant al Marii Britanii. Ne-o povesteşte 
chiar el: 


„Conversaţia noastră n-a durat mai puţin de două 
ore. Cînd eram gata să mă retrag, am scos din bu- 
zunar un portret foarte reuşit al Fiihrerului, pe care 
o doamnă din Noua Zeelandă mi l-a trimis, cu rugă- 
mintea să-i obțin un autograf. Jl rugai, deci, pe 
Hitler, să semneze desenul, ceea ce el făcu bucuros 
(în asemenea împrejurări el era totdeauna bine- 
voitor). Am îndrăznit să fac observaţia că, dacă atît 
unul cît şi celălalt nu prea am fost satisfăcuţi de 
întreţinerea noastră, el a putut, cel puţin, face plă- 
cere unei tinere doamne. Cuvintele acestea mi-au 
atras un zîmbet amabil din partea lui. Eu nu-mi 
amintesc să-i mai fi provocat încă o dată un 
zîmbet.“ 


Cu aceasta se ocupa ambasadorul Marii Britanii: 
cu salamalecuri. Venit la Berlin să facă „ceva mai 
mult“ decît să critice, îşi risipea toată arta lui di- 
plomatică spre a-i smulge Fiihrerului un zîmbet. 

Un zîmbet al Fiihrerului pentru Marea Britanie. 

Ce-şi putea dori mai mult Chamberlain „spre cel 
mai mare bine“ al naţiunii britanice ? 

lar dacă s-a mai putut găsi în sufletul lui Hender- 
son atîta admiraţie pentru toţi conducătorii nazişti 

în noiembrie 1939, cînd Germania şi Marea Britanie 
se și aflau în război, ne închipuim uşor cît de imensă 
era admiraţia pe care o nutrea ambasadorul englez 
faţă de Hitler, în 1937, cînd venea la Berlin convins 
— ca şi Chamberlain — că este „o prostie“ să crezi 
că regimul nazist ar putea fi „sortit să dispară de 
pe pămînt sub toate formele lui, fără a fi plins, fără 
a fi onorat, fără a fi cîntat“ şi însuileţit de credinţa 
— care era şi credința lui Chamberlain — că regi- 
mului nazist i se cuvine „ceva mai mult decît criti- 
cile“ care i se aduc. 

De altfel, s-a şi putut vedea din rezultatele activi- 
tății lui diplomatice de la Berlin pînă unde a putut 
merge dragostea sa — care era şi dragostea tuturor 
.monopoliştilor anglo-iranco-americani — pentru na- 
zişti, şi în ce chip dinamic a ştiut el să-şi traducă 
în fapt dragostea aceasta în anii cît a funcționat pe 
lîngă guvernul nazist. 

Înainte de toate, este util să arătăm că el nu 
aștepta ocazia, ci o provoca spre a cunoaşte cît mai 
îndeaproape, instituţiile naziste, utile pentru Marea 
Britanie. Dăm următorul exemplu relatat chiar 
de el: 


„Aşa cum am mai arătat-o, primul efort, de altfel 
strict personal, pe care l-am făcut spre a îmbunătăţi 
raporturile noastre cu Germania nazistă a fost cu- 
vîntarea rostită la dineul dat în cinstea mea de 
către Deutsche-Englische Gesellschaft. A doua ten- 
tativă a mea a fost făcută prin prezența mea la 
congresul partidului, la Niirnberg, în septembrie. 
Pînă atunci, ambasadorii Angliei, Franţei şi State- 
lor Unite s-au abținut de a se duce la Nürnberg, 
congresul partidului nazist neputînd fi considerat 
ca o manifestaţie oficială propriu-zisă. Pentru întîia 
oară, colegul meu francez, d. François Poncet, în- 
sărcinatul cu afaceri al Statelor Unite, d. Gilbert, şi 

eu însumi, am fost autorizați de guvernele respec- 
tive să asistăm la congres...“ 


* 
x * 


Comentariile asupra acestui congres la care se 
referea Henderson mai continuau să umple coloa- 
nele presei naziste, cînd, pe la începutul lui noiem- 
brie 1937, Germania primea un oaspete de primă 
mărime: pe însuși prințul de Walles. Acest prinț 
de: Walles era fostul rege al Angliei şi împărat al 
Indiilor — Eduard al VIII-lea. După o senzaţională 
renunțare la tron — pe care conducătorii englezi 
se sileau s-o atribuie unei simple aventuri amoroase 
cu o femeie care nu era de sînge regal — Eduard 
al VIII-lea îşi reluase de un an titlul de prinţ 
de Walles şi în calitatea aceasta își manifesta sim- 
patii accentuate pentru regimurile totalitare. Yn- 
deosebi, Hitler era un obiect de admirație nemărgi- 
nită pentru fostul rege al Angliei. La Berchtesgaden 
şi la Obersalzberg, prințul şi principesa de Walles 
se întreținură ceasuri întregi cu Fiihrerul asupra 
unor subiecte a căror taină putea îi lesne dezlegată 
cu cifrul curent al democraţiei engleze. Prințul en- 
glez și Fuhrerul german petrecură împreună cîteva 
momente plăcute, deși oarecum melancolice. 

Imediat după întîlnirea aceasta, ziarul american 
New York Times scria următoarele : 


„Nu încape îndoială că Hitler şi ministrul de 
externe al Germaniei au resimţit abdicarea actua- 
lului prinț de Walles ca o grea lovitură pentru inte- 
resele Germaniei. Din sursa cea mai bună s-a aflat 
că d. Hitler a spus, înainte şi după abdicare, că ar 
îi putut împiedica acest act dacă ar îi putut sta de 
vorbă numai o oră cu ex-regele Eduard al VIII-lea. 
Purtarea prințului cu ocazia călătoriei sale în Ger- 
mania a dovedit realmente că Reichul a pierdut, 

prin abdicarea sa, un adevărat prieten, dacă hy 
chiar un admirator devotat, care s-ar fi aflat pe 
tronul Angliei. Poate că, fără să-şi fi dat seama, 
prințul s-a pus la dispoziţia propagandei naţionaj. 
socialiste.“ 


Dar apariţia acestei note în New York Times na 
fost provocată numai de vizita prințului de Walles 
în Germania, ci şi de proiectul unei vizite foarte 
apropiate pe care acesta unma s-o facă, imediat 
după aceea, şi în Statele Unite. Invitat de mai mulţi 
mari industriaşi americani, prințul trebuia să vină 
din Germania — după o escală de două zile îņ 
Franţa — direct în Statele Unite, cu vasul german 
Bremen. Bagajele fuseseră expediate cu o săptă. 
mînă înainte şi prințul se pregătea el însuşi să şe 
îmbarce. Dar în ultima clipă se văzu silit să re. 
nunțe. Muncitorimea americană îi făcuse să înțe. 
leagă pe organizatorii călătoriei princiare că ħu 
doreşte să vadă în Statele Unite încă un agent hy. 
lerist — şi mai cu seamă un agent hitlerist de ase. 
menea dimensiuni. Revolta muncitorimii americane 
era cu atît mai mare, cu cît britanicul prinț nazist 
şi-a găsit să-şi ia ca manager în Statele Unite pe 
un anume Charles Bedeaux, autorul unui sistem qe 
exploatare a muncii — „sistemul Bedeaux“ — înte. 
meiat pe „liniştirea socială“. Acest principiu al „li. 
niştirii sociale“ — care duhnea de la o poștă 3 
„stat corporativ“ a „armonie socială“, a „frați qe 
sînge“ etc. — nu era decît o versiune grosolană 4 


„sistemului nazist de exploatare a muncii. Dar par. 


tea gravă era că metoda Bedeaux începuse, putin 
cîte puţin, a fi adoptată de către industriaşii ame. 
ricani. De aici şi violența cu care muncitorii ameri. 
cani îl atacară, prin presă şi mitinguri, pe îostyj 


-rege al Angliei. Dacă stăruie să vină în Stateje 


Unite — îl ameninţară ei — nu-l vor lăsa să de. 
barce. La acţiunea muncitorimii se alăturară toațe 
ligile antifasciste americane, care erau pregătite š 

facă demonstraţii de protest la Casa Albă și la le- 
gaţia britanică din Washington, dacă prinţul 
de Walles îndrăznește să pună piciorul pe pămîntul 
american. l 

Prințul de Walles însă nu îndrăzni. Americanii 
numiră înfrîngerea lui de către muncitorime drept o 
„a doua abdicare.“ 

* 
* * 


Nu trecură decît puține zile de la plecarea prințu- 
lui de Walles din Germania, cînd — după cîteva 
luni de tratative laborioase între Chamberlain și 
Hitler, prin intenmediul vrednicului Henderson — 
descindea la Berlin, în noiembrie 1937, un al treilea 
prieten jurat al naziștilor: lordul Halifax. Tot pe 
atunci sosiră la Berlin șapte mari industriași şi 
membri ai congresului american: Alfred Slown, 
președintele lui General Motor's, Lammot-Dupont, 
din familia monopolistă americană Dupont de Ne- 
mours, senatorul Vandenberg etc., care începură să 
trateze cu doi emisari hitlerişti despre o întărire a 
relaţiilor economice americano-germane. Prin întă- 
rire economică, monopoliştii americani înțelegeau o 
întărire politică, întrucît „întărirea“ economică de-. 
pășise de mult sensul acestui termen. Așa că Hali- 
fax — prevenit sau nu — întimpină la Berlin concu- 
rența americană pînă și la o strîngere de mînă a 
lui Hitler. Bătrîn ca și Chamberlain şi hotărît, ca și 
Chamberlain, să facă pentru nazişti „ceva mai 
mult“ decît s-a făcut pînă acuma, Halifax vroia să. 
stea de vorbă cu Hitler. 

Nota cu privire la întîlnirea dintre Halifax şi 
Hitler ne arată că la începutul audienței, trimisul 
lui Chamberlain este încîntat de a avea: 


posibilitatea de a se ajunge la o mai bună 
înțelegere reciprocă între Anglia și Germania, prin- 
tr-o explicație personală cu Fiihrerul.. 

Aceasta ar îi de cea mai mare importanţă, nu 
numai pentru ambele ţări, ci și pentru întreaga civi- 
lizație europeană. Înainte de plecarea sa din Anglia. 
d-sa a mai vorbit despre această vizită cu prim mi- 
nistrul şi ministrul Afacerilor Externe englez şi ei 
au fost perfect de acord în ce privește determinarea 
scopului vizitei. E vorba să se stabilească modali- 
tatea de a crea ocazia unei examinări deschise şi 
amănunțite a tuturor chestiunilor care interesează 
ambele țări. În Anglia persistă părerea că neînţe- 
legerile ce există în prezent pot îi pe deplin înlătu- 
rate. Se recunosc în întregime şi în toată amploarea 
lor marile merite pe care Fiihrerul şi le-a cîștigat 
în ce priveşte reconstrucția Germaniei și, dacă opi- 
nia publică engleză ia uneori o atitudine critică față 
de unele probleme germane, aceasta se explică în 
parte prin faptul că cei din Anglia nu sînt pe deplin 
informați asupra motivelor şi împrejurărilor unor 
anumite măsuri germane.“ 


Dar, acestea sînt doar abstracții. De aceea, Hali- 
fax se grăbeşte să treacă la precizări, subliniind că 


„„..în Anglia toată lumea priveşte Germania ca 
o ţară mare şi suverană şi că tratativele cu ea tre- 
buie să se facă numai pe această bază. Englezii sînt 
realiști şi sînt convinşi, poate mai mult decît alţii, 
că erorile dictatului de la Versailles trebuie să fie 
îndreptate. Anglia şi-a exercitat şi în trecut influen- 
ţa în acest sens realist“. El a amintit „rolul Angliei 
cu prilejul evacuării înainte de termen a Renaniei, 
cu ocazia rezolvării problemei reparațiilor, precum 
și la reocuparea Renaniei. 

Trebuie să se încerce folosirea unui limbaj comun, 
evitîndu-se totodată discutarea cu glas tare despre 
unele perspective prea îndepărtate, deoarece aceasta 
duce numai la neînţelegeri şi nu uşurează soluţio- 
narea problemei. 

In ce-i priveşte pe englezi, ei nu cred că statu- 
quo-ul trebuie să rămînă în vigoare în orice condiţii. 
Ei recunosc că trebuie să se aibă în vedere adapta- 
rea la noile condiţii, îndreptarea erorilor vechi, pre- 
cum şi schimbarea devenită necesară a situației 
existente. Anglia îşi exercită influența numai în sen- 
sul ca aceste schimbări să nu se producă prin acele 
soluții neraţionale, despre care a pomenit Fihrerul: 
şi anume: prin jocul forțelor libere care, în ultima 
analiză, înseamnă război. El trebuie să sublinieze. 
încă o dată, în numele guvernului englez, că nici o 
posibilitate de schimbare a situaţiei existente nu 
trebuie exclusă, dar că schimbările trebuie să se 
facă numai pe baza unei reglementări rezonabile. 
Dacă ambele părți sînt de acord că lumea nu este 
statică, atunci trebuie încercat ca, pe baza idealuri- 
lor comune, să se tragă concluzii din această recu- 
noaştere, îndreptîndu-se toată energia existentă 
pentru reaiizarea felului comun, în condiţii de în- 
credere reciprocă.“ 


Halifax avea, aşadar, din partea primului ministru 
al Marii Britanii, sarcina de a-l informa pe Hit- 
ler că: l 

a) Anglia recunoaşte, pe de-a-ntregul și fără de 
rezervă, marile merite ale Fiihrerului în refacerea 
Germaniei. Este şi Hitler de acord că are mari me- 
rite în refacerea Germaniei? 

b) Anglia consideră Germania ca o ţară mare şi 
suverană şi socotește că tratativele cu ea nu pot fi 
duse decît pe această bază. Este și Hitler de acord 
că Germania este o țară mare și independentă şi 
că tratativele cu ea nu pot fi duse decît pe această 
bază? ` 

c) Anglia este convinsă că erorile Tratatului de 
la Versailles trebuie corijate. Este şi Hitler de acord 
că greșelile Tratatului de la Versailles trebuie co- 
rijate ? 

d) Anglia soccteşte că statu-quo, adică starea în 
care se află lucrurile astăzi, nu trebuie să rămînă, 
cu tot dinadinsul, în vigoare. Este şi Hitler de acord 
că statu-quo nu trebuie să rămînă, cu tot dinadinsul, 
în vigoare ? 

e) Anglia recunoaşte că vechile greşeli trebuie 
corijate, peniru că o adaptare la „noile condițiuni“ 
se impune. Este şi Hitler de acord că vechile greşeli 
trebuiesc corijate, pentru că o adaptare la „noile 
condițiuni“ se impune ? 

Dacă Hitler primeşte aceste condițiuni puse de 
Anglia, atunci se poate crea posibilitatea unui exa- 
men larg şi sincer al tuturor chestiunilor care inte- 
resează ambele ţări. 

Hitler, impresionat — aproape speriat — de tonul 
imperativ al lui Halifax, n-a mai avut încotro și, 
strîns cu uşa, s-a văzut silit să admită ceea ce 
îi impunea Anglia : anume că el, Fiihrerul, are mari 
merite în refacerea Germafiiei şi că lumea nu este 
statică, ci foarte dinamică şi că Germania este un 
stat puternic şi suveran şi că tratativele cu ea nu 
pot îi duse decît pe această bază şi că greșelile 
Tratatului de la Versailles trebuie corijate şi că 
statu-quo nu poate rămîne cu tot dinadinsul în 
picioare şi că, în genere, toate vechile greșeli co- 
mise față de Germania trebuie reparate. 

Ce să fi făcut bietul Hitler în fața acestui dinamic 
ultimatum al Marii Britanii ? 

S-a înclinat și a acceptat. 

De altfel, să fi vrut să răspundă, nu-l lăsa Hali- 
fax, care, pentru a fi scutit de întrebările inutile ale 
Fiihrerului, începu să vorbească, în chip călduros, 
despre „schimbările care, mai curînd sau mai tîrziu, 
se vor produce, în ordinea europeană. Printre aceste 
schimbări se numără Danzigul, Austria  Ceho- 
slovaciâ“. 

Incă din noiembrie 1937, aşadar, Anglia oferea 
lui Hitler Danzigul, Austria, Cehoslovacia, numai 
să fie pace între ei. 


„Singura preocupare a Angliei — a repetat Hali- 
fax — este ca aceste schimbări să se opereze 
printr-o evoluție pașnică, şi să se evite metodele 
susceptibile să atragă după sine noi tulburări, pe 
care nu. le-ar putea. dori nici Fiihrerul, nici cele- 


HERT 


lalte țări. 


De ce ținea atît de mult Anglia la. pacea cu 
Hitler şi'numai cu Hitler ? | 


„Trebuie încercat — ne lămureşte, oarecum, 
Halifax — ca, pe baza idealurilor comune, să sc 
tragă concluzii... îndreptîndu-se. toată energia exis- 
tentă pentru realizarea țelului comun în condiţii 
de încredere reciprocă“. 


Hitler şi Chamberlain aveau „idealuri comune“. 
„țeluri comune“. De aceea ținea atît de mult primul 
ministru al Angliei la o colaborare cu Hitler. 
Pacea anglo-germană era o condiţie sine qua non 
pentru realizarea „idealurilor comune“, care, în 
cele din urmă, vor asigura pacea în lume. Aceasta 
este „concluzia care se impune“ din recunoaşterea 
reciprocă a acestui adevăr de nezdruncinat: Anglia 
democratică şi Germania nazistă au de urmărit ţe- 
luri „comune“, „idealuri comune“. 

Care sînt aceste țeluri, aceste idealuri comune? 

O vom afla de îndată ce vom auzi pe lord Hali. 
fax asigurîndu-l pe Führer că: 


„Și ceilalți membri ai guvernului englez sint 
profund conştienţi că Fihrerul a izbutit să realizeze 
lucruri mari, nu numai în Germania, şi că în urma 
nimicirii comunismului în țara sa, el a barat drumu! 
acestuia din urmă spre Europa occidentală şi că. 

rin urmare, Germania poate fi, pe bună 'dreptate,' 
considerată ca un bastion al Occidentului contra 


bolşevismului.” 


De aceea, drept răsplată pentru meritul de a fi 
distrus comunismul în ţara sa, Fiihrerul va primi 
în dar, din partea lui Chamberlain — reprezen- 
tantul tuturor chamberlainilor, indiferent de rasă şi 
jimbă — Danzigul, Austria și Cehoslovacia. 

Hitler se arătă, oarecum, sceptic. Ştia el că gu- 
vernul englez îi poate oferi Danzigul, fără să în- 
trebe populaţia Danzigului, îi poate oieri Austria, 
fără să-i întrebe pe austrieci, îi poate oferi Ceho- 
slovacia, fără să-i întrebe pe cehoslovaci, dar nu 
vedea cum Chamberlain i-ar putea oferi Danzigul, 
Austria, Cehoslovacia, fără să întrebe partidele 
politice engleze din opoziție. De aceea îi replică 
lui Halifax : 


“duse 


„Va fi greu să se găsească posibilități pentru 
soluționarea problemelor internaţionale, pînă în 
momentul cînd sau partidele politice vor deveni 
mai înțelegătoare, sau se vor introduce astfel ue 
forme de guvernare care nu vor îngădui partidelor 
să aibă o influență atit de considerabilă asupra 
guvernelor.“ 


La această obiecție a Fiihrerului, Halifax pro- 
testă şi se strădui să-i demonstreze că în demo- 
craţia engleză lucrurile stau cu totul altfel. 


„Este o eroare — a zis el — să se creadă că din 
cauza influenței partidelor politice (din Anglia 
— n.a.) s-au scăpat posibilități şi s-au respins pro- 
puneri. În cazul Angliei, acest lucru este absolut 
eronat. Însuşi faptul că Anglia a semnat cu Ger- 
Mania un acord naval, în ciuda criticilor pe care 
unele stipulaţii le-au suscitat în rîndul partidelor, 
probează tocmai că guvernul englez şi el (ca şi 
Hitler — n.a.) lucrează independent de partide. El 


317 


(guvernul) nu este de loc sclavul intrigilor dema- 
gogiċe ale acestora. După părerea englezilor, nici 
un guvern demn de această titulatură nu trebuie 
să se lase condus de către partide.“ 


Cuvintele pline de simţire ale lui Halifax îl 
făcură pe Hitler să devină ceva mai optimist. To- 
tuşi, o urmă de neîncredere mai stăruia în sufletul 
lui: presa. Presa engleză. Presa engleză, cum 
este ea, democratică, ar mai putea să... 

Dar nici aici, Halifax nu-l lăsă prea mult în 
ui Ala îndoielilor pe Hitler, căruia-i răspunse că 
este. 


„...de acord cu părerea Führerului în ce pri- 
veşte primejdia din partea presei. El crede, de ase- 
menea, că tratativele anglo-germane trebuie să fie 
bine pregătite. La plecarea sa, Chamberlain i-a 
declarat că el este dispus să-şi asume riscul unei 
interpretări greşite în presă a vizitei lordului Ha- 
liiax în Germania, dacă prin această vizită s-ar 
putea face măcar un singur pas în direcţia justă.“ 


Chamberlain nu se lăuda că-şi asumă, cu inimă 
uşoară, riscul vreunei opoziții din partea presei. 
Era un risc pe care-l putea suporta, într-adevăr, cu 
inima foarte uşoară. Presa nu era pentru el o pro- 
blemă. De pildă, ale cui erau ziarele Daily Mail, 
Evening News, Daily Mirror, Sunday Dispatch. 
Sunday Pictoral ? Ale trustului de presă, condus 
de vicontele Rothermere! Dar Daily Telegraph, 
Morning Post, Financial Times, Daily Skatch, Sun- 
day Times şi Sunday Graphic? Ale trustului pre- 
zidat de lordul Comroe! Dar Daily Express, Eve- 
ning Standard, Sunday Express? Ale lordului 
Beaverbrook! Dar marele Times? Al unui trust 
condus, odinioară, de lordul NorthCliife şi după 
el de John Jacob Astor, fiu al lordului Astor! Dar 
The Observer? Al aceleiaşi familii Astor! Dar 

Manchester Guardian? Al unei familii de mari 
bogătaşi — Scott! Dar Yorkshire Post? Al lui 
sir Rupert Evelyn Beckett! Dar News Chronicle 
şi Star? Ale trusturilor de ciocolată Codburry şi 
Rowntree! Numai lorzi, fabricanți, bancheri. 
Atunci cum să nu fi fost dispus dinamicul bä- 
trîn Chamberlain să-şi „asume“ riscul unei inter- 
pretări greşite a iniţiativelor lui, din partea presei ? 
Hitler era acum perfect liniştit. Amicul său 
Chamberlain nu se lăsa „condus de către partide“ 
şi nici de presă nu'se temea. Iar cînd peste 4 luni, 
la 3 martie 1938, Henderson venea să-i comunice 
că „Chamberlain a luat asupra sa (sarcina) să că- 
lăuzească (el) poporul, în loc să meargă (el) la 
remorca lui“, Hitler înțelese că poate proceda fără 
nici un fel de teamă la „schimbările în ordinea 
europeană“, dar nu „mai curînd sau mai tîrziu“. 
după cum îi vorbise Halifax în toamnă, ci imediat. 


* e 


x E 


Hitler începu „schimbările“ în ordinea europeană 
cu Austria. 

Care era, în martie 1938, situația în Austria ? 

De la asasinarea lui Dolliuss, adică din iulie 1934, 
şeful guvernului austriac era Schuschnigg. Avocat, 
ales, în 1928, deputat al partidului naţional-creştin, 
Schuschnigg a fost numit, în 1932, ministru al 
justiției. In această calitate a putut să-şi dea pe 
față întreaga măsură a spiritului său crîncen reac- 
ționar, în special după insurecția armată din fe- 
bruarie 1934. Au fost opera lui arestările şi con- 
damnările arbitrare, confiscările de bunuri, desfiin- 
tarea libertății presei, restabilirea pedepsei cu 
moartea, noua constituție despre care el însuși spu- 
nea că „întoarce, în chip voit, spatele principiilor 
formale ale democraţiei și sufragiului universal 
egal și direct“. După asasinarea lui Dollfuss, 
Schuschnigg, pus prim-ministru de de către Musso- 

lini, îşi arogă, în scurt timp, puteri de. dictator și, 
ca dictator, continuă, ca şi Dolliuss, să lupte pe 
două fronturi interne: unul împotriva agenţilor 
lui Hitler şi celălalt împotriva muncitorimii — şi 
pe unul extern: împotriva Anschlussului. 

La 21 mai 1935, Hitler se angaja să nu intervină 
în afacerile interne ale Austriei. 

La 11 iulie 1936, Schuschnigg semna, prin inter-: 
mediul lui Mussolini, un acord de prietenie cu 
Hitler, care, mărinimos, recunoștea „completa su- 
veranitate a statului austriac“, iar politica internă 
a Austriei, ca o afacere internă a Austriei. În 
schimb, drept recunoștință, Schuschnigg trebuia să 
primească în guvernul său două personaje politice 
bine cunoscute pentru activitatea 'lor pronazistă în 
favoarea Anschlussului. 

Aceasta se chema că Hitler nu se amestecă în 
treburile interne ale Austriei. 

Dar, în afară de aceste clauze oficiale, tratatul 
mai conţinea și cîteva clauze secrete. 

Astfel, art. 1 autoriza funcţionarea în Austria a 
unor organizaţii național-socialiste, pentru cetăţeni 
supuși germani originari din Reich, „cu condiţia 
ca ele să nu încerce să-şi întindă. influenţa făcînd 
propagandă.“ 

Art. 2 arăta că părţile contractante „ţinînd sea- 
ma că ambele părţi aparțin unei aceleiaşi culturi 
germanice“ se obligă să nu tolereze dezvoltarea 
vreunei tendințe agresive una față de cealaltă, in- 
diferent prin ce mijloace: radio, filme, teatru etc. 
În consecinţă, cărțile în care se atacă Germania 
nazistă vor trebui suprimate, în timp ce „Mein 
Kampf“, lucrarea semnată de Hitler, care fusese 
pînă atunci interzisă, trebuia să fie pusă din nou 
în circulație. 

Art. 3, cu privire la presă, prevedea,. şi el, înlă- 
turarea oricărui atac reciproc. Drept urmare, toate 
ziarele. naziste din Germania puteau intra liber în 

Austria, dar ziarele austriece care nu erau naziste 
nu puteau pătrunde în Germania. 

Art. 4 se referea la reîntoarcerea în Austria a 
teroriștilor naziști din Legiunea austriacă. 

Art. 5 autoriza pe germanii din Reich, locuitori 
ai Austriei, să poarte zvastica şi să cînte, cînd vor, 
Horst Wessel Lied. 

Art. 9 îl obliga pe Schuschnigg să acorde am- 
nistie tuturor naziștilor închiși, ca şi legionarilor 
austrieci care s-ar repatria. 

În sfîrşit, o clauză, cea mai importantă, spu- 
nea că: 

„In scopul de a favoriza o împăcare adevărată, 
cancelarul federal austriac se declară gata, în- 
tr-un termen apropiat, să cheme pe şefii opoziţiei 
naționaliste (naziștii) să-și ia partea lor de răs- 
pundere în conducerea treburilor statului. Aceste 
personalități vor fi alese de cancelar dintre acei 
care se bucură de încrederea lui. Este convenit 
că aceste persoane vor avea drept misiune să 
asigure, după un plan ce va trebui stabilit dina- 
inte, satisfacerea revendicărilor opoziţiei naţio- 
naliste şi colaborarea ei la directivele politice 
date opiniei publice.“ 

Cu asemenea clauze, Hitler, se putea prea bine 
angaja să nu se amestece în treburile interne ale 
Austriei, deoarece  naţional-socialismul austriac 
netezea tot mai mult drumul spre Anschluss, fără 
ca, Schuschnigg să i se poată opune. Ca şi Doll- 
fuss, Schuschnigg era izolat. 

In interior, Schuschnigg, orb şi încăpățînat, vic- 
timă a propriului său reacționarism, se lipsea vo- 
luntar de sprijinul muncitorimii organizate de co- 
munişti, singura care-l putea ajuta să reziste pre- 
siunii crescînde a naziștilor. In exterior, ştia că 
art. 80 al Tratatului de la Versailles și art. 88 al 
Tratatului de la Saint Germain îi garantează inde- 
pendenţa Austriei. Dar garanţiile acestea au fost 

acordate Austriei în urmă cu 20 de ani şi nu pen- 
tru că cercurile monopoliste — care au dictat pa- 
cea — ar fi pus vreun preţ, cît de mic, pe dreptul 
de independenţă al vreunui popor, indiferent care, 
ci pentru că puneau un preț considerabil pe pro- 
priile. lor interese. Astăzi, interesele acestea sufe- 
riseră schimbări care impuneau cercurilor mono- 
poliste să privească şi Anschlussul sub un aspect 
cu totul altul decît acela care-l prezenta pentru 
ei faptul acesta în anul 1919. Astăzi, Tratatul de 
la Versailles nu mai era o garanție. Tratatul de ia 
Saint Germain nu mai era o garanţie. Statutul 
Ligii Naţiunilor nu mai era o garanţie. Pactul de 
la Locarno nu mai era o garanţie. Nimic şi nimeni, 
din întreaga lume capitalistă, nu mai putea fi o 
garanţie pentru independenţa Austriei. 

Ba, să nu exagerăm! In anul 1938 se mai găsea 
în Europa capitalistă cineva care nutrea un interes 
oarecare pentru independența Austriei: ducele! 
Dar, interesul ducelui nu era decît .platonic. Prac- 
tic, nu mai putea face nimic. A trecut de mult vre- 
mea. cînd se putea proțăpi la granița de la Bren- 
mero ca să adreseze Germaniei cuvinte de amenin- 
tare. Mussolini din 1938 nu mai era Mussolini 
din 1922, care. venea, în pat-vagon, triumfător, 
să-şi ia locul lui de Cezar al unui probabil nou 
imperiu roman. Mussolini din 1938 nu mai era nici 
Mussolini din 1927, care, prin eficacitatea 'untului 
său de ricină, a silit pe foarte cunoscutul şi foarte 
dinamicul om de stat englez Churchill să-i dea, 
prin niște gangsteri fasciști, acest certificat entu- 
ziast : „Mişcarea voastră a făcut un mare serviciu 
lumii întregi. Italia a demonstrat că există un 
mijloc de a combate forţele subversive. Dacă aş fi 
italian aş purta cămaşă neagră.“ 

Mussolini din 1938 nu mai era Mussolini din 
1934 la uşa căruia toți monopoliştii şi toţi merce- 
narii monopoliștilor — inclusiv Hitler — băteau 


322 


atît de stăruitor, încît presa lascistă se putea, pe 
drept cuvînt, lăuda că „toate drumurile duc la 
Roma“. Astăzi, în 1938, deşi au trecut de atunci 
numai 4 ani, n-au mai rămas din toate acestea 
decît niște biete amintiri. . 

Războiul din Abisinia a fost începutul sfîrşitului 
lui Mussolini. Războiul din Abisinia i-a zdrobit 
cariera de copil alintat al bancherilor Europei, 
Acum, cercurile monopoliste îşi deplasaseră toate 
simpatiile spre noua lor mare speranță: Hitler. 
Dar, o dată cu deplasarea simpatiilor lor îşi de- 
plasaseră, inevitabil, şi punctul de vedere față de 
problema austriacă. Spre a-l satisface pe Hitler, 
lăsau Austria la: voia întîmplării. Numai că schim- 
barea poziţiei puterilor apusene, implica şi schim- 
barea poziţiei lui Mussolini. Aceeaşi aventură afri- 
cană care a silit cercurile capitaliste apusene să-şi 
învestească toată dragostea în Fiihrerul celui de al 
treilea Reich, l-a silit şi pe Mussolini să se apro- 
pie de Hitler. Aceleaşi interese care cereau cercu- 
rilor capitaliste apusene să cedeze lui Hitler 
Austria, îi dictau şi lui Mussolini să cedeze lui 
Hitler Austria. Inceputul idilei a fost făcut, ca în 
toate idilele, mai mult pe chestie de sentiment. 
Dar, ca în toate idilele, tînăra pereche de potlogari 
a trecut repede pe tărîmul pur practic. Dar, iarăși, 
ca în mai toate idilele, una din părți a trebuit să 
se aleagă cu lacrimile şi cu oftaturile. Acest clasic 
rol de mireasă păguboasă, destinul i l-a rezervat 
lui Mussolini care, vrînd-nevrînd, a trebuit să ce- 
deze lui Hitler locul de cel mai mare şantajist al 
Europei. Începînd chiar din luna de miere — cea 
a „sancţiunilor“ din 1935 — Hitler era perfect în- 
dreptățit să afirme, ceea ce a şi afirmat mai tîrziu: 
că-l are pe Mussolini „în buzunar“. Războiul din 
Spania a fost un nou prilej de a adînci şi mai 
mult sentimentele de prietenie dintre Hitler şi 

Mussolini — adică de a băga pe Mussolini şi mai 
adînc în buzunarul lui Hitler. 

La 28 septembrie 1937, Hitler îi organiză lui 
Mussolini, în Germania, o recepție măreaţă, care 
servi de cadru pentru întărirea solemnă a acelui 
acord italo-german, botezat, atît de emfatic, după 
cum o şi cerea stilul fascist: axa de oțel Roma- 
Berlin. 

Peste o lună şi ceva, Mussolini aderă la pactul 
anticomintern, încheiat cu un an îmainte între 
Hitler şi dictatorul japonez Hiroto. De aci înainte, 
axa Roma-Berlin avea să intre în istorie sub o altă 
titulatură de  sperietoare: „triunghiul“ Berlin- 
Tokio-Roma. 

Aşadar, Schuschnigg era acum singur. Ducele 
nu mai era nici el un garant pentru independența 
Austriei. Prin aderarea lui la „axa“, ori la „triun- 
ghiul“ de oțel, Mussolini, ocrotitorul atît de gălă- 
gios al Austriei, înlătura, simultan cu adversarul 
lui de la Londra, Chamberlain, ultimele piedici care 
mai stăteau în calea lui Hitler spre Anschluss. 


* 


E] + 


La începutul anului 1938, puterile garante apu- 
sene — Anglia, Franța, Italia — fură avizate de 
Schuschnigg că Hitler se pregătește să năvălească 
în Austria. Anglia reacționă grabnic, prin cîteva 
cuvinte ale dinamicului dictator al democraţiei en- 
gleze, Chamberlain, care declară: 


„Cele ce se petrec dincolo de Rin nu interesează 
Anglia.“ 


Era o simplă repetare a celor spuse de Baldwin, 
predecesorul lui Chamberlain la preşedinţie, în 
1936, cînd Hitler intrase cu armata în Renania: 
„Granița Angliei este pe Rin“. | 

lată cuvintele precise care exprimau gînduri pre- 
cise: granița Angliei este pe Rin! Cele ce se pe- 
trec dincolo de Rin, nu interesează Anglia. Numai 
să fie.dincolo de Rin. Dincolo de Rin — adică pe 
malul de răsărit al Rinului — Hitler e liber să 
facă ce vrea. Răsăritul rămîne al lui. Anglia nu 
se amestecă, 

Dar garanţiile date de Anglia prin diferite tra- 
tate, pacte, acorduri, mai tuturor ţărilor de dincolo 
de Rin, pînă la granița apuseană a Uniunii So- 
vietelor ? 

Nimic! Granița Angliei este pe Rin. Cele ce se 
petrec dincolo de Rin nu interesează Anglia. 

Acesta a fost răspunsul Marii Britanii la strigă- 
tul de alarmă al lui Schuschnigg. 

Dar a fost cel puţin un răspuns. Franţa şi Italia 
nu răspunseseră nici măcar cu atît. Păreau surde 
şi mute. Consimțămîntul la Anschluss al puterilor 
care garantaseră, și pe hîrtie şi pe cuvînt de onoa- 
re, independența Austriei, era, aşadar, atît de una- 
nim, încît Hitler se puse într-o lumină oarecum 
comică în ochii lui Henderson cînd îi declară că, 
„Austria este primul și ultimul nostru obiectiv“. 
Era o umilinţă inutilă. De îndată ce granița An- 
gliei este pe Rin şi tot ce se petrece dincolo de Rin 
nu interesează Anglia de loc, asigurările lui Hitler 
deveneau de prisos. 

Nu era Austria dincolo de Rin? 

Era! 

Atunci ce mai aştepta Hitler ? 

Într-adevăr, ce mai aştepta Hitler ? De ce-și mai 
pierdea vremea şi nu intra cu armata în Austria ? 
Dacă pînă şi dușmanii cei mai fireşti ai Germaniei 
acceptau Anschlussul fără nici o obiecţie. de cine 
se mai temea Hitler în primăvara anului 1938? 

Aici începea latura paradoxală, de necrezut, a 
afacerii Anschlussului: în primăvara anului 1938, 
Hitler era împiedicat să facă Anschlussul, nu de 

Anglia, nici de Franța, nici de Italia, ci chiar de 
statul major al propriei sale armate. 

Comandanții armatei germane erau îngroziţi de 
ideea unei intervenții militare în Austria, deoarece 
armata germană nu era pregătită pentru un război. 

Pentru un război? 

Cu cine? 

Un război cu Franţa şi Anglia. 

Cînd Hitler răspunse generalilor săi că Germa- 
nia nu are nici un motiv să se teamă de o replică 
armată a Angliei și Franţei, ei se uitară la Führe- 
rul lor ca la un nebun. Franţa şi Anglia să ră- 
mînă pasive la operația Anschlussului? Asta i-a 
spus-o, desigur, lui Hitler vreunul din astrologii 
lui care-i fac mereu horoscoape! Numai un exaltat 
ca acest Fiihrer, care crede în stele, îşi poate în- 
chipui că o anexare a Austriei, cu forța, nu va 
aduce un război. Şi în 1938 generalii germani se 
fereau de război.- 

Argumentele generalilor germani îl tulburară pe 
Führer. Într-adevăr! Nu cumva Anglia şi Franţa 
se prefac numai că le este indiferentă soarta 
Austriei şi-l împing la aventură, ca să aibă un 
pretext de război? Poate să aibă el încredere 
oarbă în Anglia ? 

Incredere oarbă în Anglia ? 

Era o întrebare care nu mai cerea un răspuns. 
Hitler renunță la proiectul unei acţiuni agresive şi 
se hotărî să facă Anschlussul pe calea terorismu- 
lui pur diplomatic. In acest scop, fti întinse lui 
Schuschnigg o cursă. 

Pe la începutul lui februarie 1938, von Pappen, 
ambasadorul german la Viena, se prezentă la dic- 
tatorul austriac, în audienţă, şi-i arătă că încercă- 
rile de apropiere dintre Anglia şi Italia făcute în 
ultima vreme dovedesc că Mussolini mai este în- 
grijorat de soarta Austriei şi că, din această pri- 
cină, pare inclinat să se depărteze de axă şi să se 

apropie de Anglia. Fiihrerul, însă, nu vrea să se 
despartă de Mussolini. De aceea, ca să-l liniştească 
pe duce, Fiihrerul ţine să încheie cu Schuschnigg 
un acord — un nou acord — care să asigure 
Austriei cea mai completă independenţă. Incălcă- 
rile acordului germano-austriac din 1936, care par 
să-l supere atîta pe Schuschnigg, se datoresc unei 
neînțelegeri. De aci înainte, graţie noului acord, 
asemenea neînţelegeri nu vor mai fi cu putință. în 
concluzie, Hitler îl roagă pe Schuschnigg să vină 
cît mai degrabă la Berchtesgaden, să stea de vorbă 
cu el. Un singur lucru îi cere: să fie discret. Să 
nu afle nimeni de vizita aceasta. 

Dar Schuschnigg crezu potrivit să nu facă exces 
de discreţie şi informă îndată pe reprezentanții 
Franţei, Angliei şi Italiei. 

Dar, cu sau fără discreția lui Schuschnigg, am- 
basadorii Franţei, Italiei şi Angliei la Viena fură 
puşi repede în curent cu secretul şi-i urară lui 
Sohuschnigg călătorie frumoasă. Schuschnigg îl 
chemă pe Mussolini la telefon, să-l întrebe ce crede 
despre invitația Fihrerului. Dar Mussolini îi răs- 
punse cu un compliment: „Scumpul meu amic, am 
toată încrederea în strălucitele dumitale talente de 
om de stat.“ 

Inarmat cu aceste încurajări, Schuschnigg plecă 
ia Berchtesgaden în ziua de 12 februarie 1938. În 
aceeaşi zi, la amiază, Schuschnigg sosea la Ober- 
saltzberg, unde fu primit, după o lungă anti- 
cameră, în audienţă, de Fiihrer. Cînd Schuschnigg 
intră, Hitler nici nu se ridică şi nici nu-i întinse 
măcar mîna, iar tot timpul cît a durat audiența, 
nu i se adresă decît cu „domnule“, cu toate că oas- 
petele lui, chemat prin von Pappen atît de mieros, 
era şi prim-ministru, şi doctor, şi „von“. Tonul cu 
care-i vorbi cancelarului austriac era tonul specific 
lui Hitler: genul lătrat. 

Citeva ore, Hitler îi lătră lui Schuschnigg, în 
obraz, că situația germanilor originari din Reich şi 
supuşi ai Austriei este intolerabilă. Această minori- 
tate germană din Austria este victima persecuțiilor 
lui Schuschnigg. Din pricina teroarei lui Schusch- 
nigg, membrii minorităţii lui germane se văd siliţi 
să fugă din Austria şi să caute refugiu .în Ger- 
mania. Or, dacă cineva îşi închipuie că lucrurile 
mai pot merge aşa, se înşeală. Poporul austriac — 
poporul lui austriac — (aici Fiihrerul trecu de la 
minoritatea lui germană, la poporul lui austriac), 
moare de foame şi-l aşteaptă pe el ca pe-un mîn- 
tuitor. Şi datoria lui de Fiihrer al tuturor germa- 
nilor de pe fața pămîntului este să nu-i lase prea 
mult să aştepte. De aceea l-a poftit pe Schuschnigg 
aici: să se prezinte de îndată generalului von 
Reichenau care va comanda trupele de ocupaţie 
din Austria. 

Aici surveni un incident a cărui tristă. savoare 
îl caracteriza pr derbedeul care tindea să ajungă, 
prin grația  monopolurilor democraţiei apusene, 
stăpîn al Europei: în momentul cind Hitler își 
lătra ultimatumul, Schuschnigg își scoase din bu- 
zunar portțigaretul. Furios, Hitler răcni: „Nu per- 
mit nimănui să fumeze în prezența mea!“ 

Hitler, parvenitul, nu permitea conducătorului 
unui stat, deocamdată independent, să fumeze în 
fața lui! 

Monopolurile democraţiilor apusului puteau fi 
mulțumite : libertatea popoarelor era în mîini 
sigure. 

Cancelarul Austriei, Schuschnigg, plecă de la 
Obersaltzberg, încovoiat de greutatea insultelor 
personale şi a unui ultimatum prin care i se cerea 
ca: toate posturile cheie să fie încredințate unor 
nazişti, toţi criminalii nazişti să fie amnistiaţi, toți 
naziştii să fie incluşi în Frontul patriotic, prezidat 
de Schuschnigg pe picior de egalitate absolută etc,. 

etc. — pe scurt, toată Austria să fie dată pe mîna 
naziștilor. 

Drept compensație pentru acest amestec integral, 
radical, direct, necamullat, al Germaniei, în tre- 
burile interne ale Austriei, ce a cerut Schuschnigg — 
bineînțeles sub cea mai cuviincioasă formă de dezi- 
derat? Ca Hitler să întregească, cu garanția lui 
personală, garanția dată prin pactul din 1936, că 
Germania nu se va amesteca în treburile interne 
ale Austriei. Schuschnigg iubea, cum s-ar zice, de- 
săvîrşirea. Probabil că pactul din 1936, prin care 
guvernul german îi garanta independenţa, nu i se 
părea o garanţie suficientă că, foarte curînd, nici 
praful nu se va alege de independenţa aceasta. Ca 
să fie încă şi mai sigur de sfîrşitul apropiat al 
Austriei, lui Schuschnigg îi mai trebuia şi cuvîntul 
de onoare al lui Hitler. 

Cărui fapt trebuie să se atribuie această dorință 
excentrică a lui Schuschnigg ? Educaţiei pe care a 
primit-o în tinereţe la colegiul iezuit din Stella Ma- 
tutina ? Vreunei nebănuite înclinații a cancelarului 
spre un suprarealism politic? Sau poate pierderii 
totale a controlului de sine, care l-a lovit după cele 
cîteva ore de exhibiţii isterice hitleriene care ar fi 
putut scoate din minţi şi pe un hipopotam? 

Greu de aflat. Fapt e, însă, că Hitler. pervers, i-a 
refuzat lui Schuschnigg pînă şi această nevinovată 
— care ar fi fost şi foarte trecătoare — plăcere. 
Aşa că, sub raportul iluziilor, Schuschnigg a fost 
trimis acasă cu mîinile goale. 


* 
* * 


Schuschnigg aduse la cunoştinţa Franței şi An- 
gliei ultimatumul lui Hitler, dar Franța şi Anglia 
iar nu se mişcară. Schuschnigg încercă să-i vor- 
bească lui Mussolini, dar nici măcar la telefon nu-l 
putu prinde. Schuschnigg mai încercă să tărăgăneze 

cu răspunsul la ultimatum, dar Hitler presa. In 
20 februarie 1938, Hitler făcu în Reichstag o decla- 
rație că-şi ia sarcina de a proteja pe toţi germanii 
care trăiesc dincolo de graniţele Reichului. După 
cîteva zile, Goering întări declaraţia lui Hitler prin- 
tr-o declarație şi mai agresivă: „Armata aeriană 
este gata să intre în acțiune, pentru a proteja be 
germanii dinafara Reichului.“ 

Desperat, Schuschnigg se gîndi, pentru întîia 
oară în existența lui politică, să se adreseze po- 
porului — pe care de patru ani îl ţinea sub dicta- 
tură — şi să-l întrebe, printr-un plebiscit, dacă este 
„pentru o Austrie independentă creștină, germanică 
şi unită“. 

Plebiscitul era fixat pentru ziua de 12 martie. 
Dar cu o zi înainte — la 11 martie — Hitler trimise 
Austriei patru ultimatumuri, care trebuiau să ducă 
la rezolvarea ultimatumului de la Obersaltzberg. 

Primul punea în vedere lui Schuschnigg că dacă 
nu renunță la plebiscit, armata germană concen- 
trată la frontiera austriacă va invada ţara. 

Schuschnigg, după ce, la început, respinse ulti- 
matumul, îl acceptă şi anulă plebiscitul. 

Hitler, încurajat de succes, trimise îndată guver- 
nului austriac un al doilea ultimatum, prin care nu 
se mai mulțumea cu anularea plebiscitului, ci pre- 
tindea ca Schuschnigg să-şi dea demisia. 

Schuschnigg se prezentă îndată la Miklas, pre- 
şedintele “republicii austriece, şi-i înmînă demisia. 
Dar Miklas i-o respinse. 

Două ore mai tîrziu, Hitler trimise un nou ulti- 
matum — al treilea — prin care, în afară de 
anularea plebiscitului şi de demiterea lui Schusch- 
nigg, cerea lui Miklas să numească un nou guvern, 
compus exclusiv din naziști și pus sub președinția 
lui Seiys-Inquart, om de încredere al Berlinului. 

Și, în sfîrșit, după alte două ore, fără să mai aş- 
tepte ca Miklas să-i dea un răspuns, Hitler îi tri- 

mise un al patrulea ultimatum: dacă pînă la ora 
19,30, precis, cererile guvernului german nu sînt 
integral acceptate, două sute de mii de soldaţi ger- 
mani vor intra în Austria. 

În primele momente, Miklas continuă să stea 
dîrz pe poziţie. Dar la orele 19, cu treizeci de 
minute înainte de expirarea ultimatumului, Miklas 
îl informă pe Hitler că se supune. 

Acuma nu-i mai rămînea lui Hitler decît să îm- 
plinească formele pentru luarea în posesie a 
Austriei. 

Lucrurile se desiăşurară în ritmul dinamic po- 
trivit împrejurărilor. In aceeași zi de Il martie, 
imediat după ce ultimatumul al patrulea îu acceptat, 
Schuschnigg își rosti la radio un cuvînt de adio. 
Cînd se inapoie acasă, fu arestat. Poliţia cu crucea 
încîrligată la braţ îl asigură că procedura aceasta 
a fost luată numai pentru „a-l proteja“ de eventuale 
neplăceri. Luat în primire de un detașament de o 
sută de cămăși brune, Schuschnigg fu dus spre o 
destinaţie necunoscută. Intre timp, în oraşele prin- 
cipale dim Austria, bandele naziste începură jafurile, 
devastările şi maltratările populaţiei, „neariene“, 
după catehismul nazist — şi goana după „roşii“. 

Seara, sosi la Viena, cu avionul, Himmler, şeful 
suprem al Gestapoului german, care, ajutat de un 
întreg stat major de bandiți, veniţi o dată cu el din 
Germania, începu imediat — chiar în noaptea de 
ll spre 12 martie — să aplice ordinea nazistă ger- 
mană în Austria, prin. arestări, schingiuiri și 
asasinate. 

În aceeaşi seară, armata germană dădu năvală 
în Austria şi începu s-o ocupe. Să nu uităm că 
aceasta: se petrecea, în primul rînd, în seara de 
LI! martie şi, în al doilea rînd, după ce Miklas accep- 
tase ultimatumul. Ce căuta armata. germană în 
Austria, cînd Hitler a repetat de patru ori, în toate 
cele patru ultimatumuri ale lui, că armata germană 

va ocupa Austria numai în cazul cînd guvernul 
austriac îi va respinge condiţiile ? 

Nedumerirea fu risipită de Hitler a doua zi, în 
12 martie, printr-o proclamaţie care spunea: 

„De azi dimineaţă (adică din dimineaţa zilei de 
12 martie) prin toate frontierele Germaniei austriece 
înaintează soldaţii armatei germane — care de 
asalt, infanterie, S.A. — în timp ce flota aeriană 
germană zboară sub cerul albastru. chemată direct 
la Viena de noul guvern național-socialist.“ 


Ca întotdeauna, Hitler minţea și acum, deoarece : 

a) Austria nu era şi n-a fost niciodată „Germania 
austriacă“ : nici sub raportul politic, nici sub ra- 
portul cultural, nici sub cel teritorial. Istoria a 
cunoscut dintotdeauna o Austrie de limbă ger- 
mană, dar o Austrie independentă şi nicidecum o 
Austrie germană ; f 

b) armata germană n-a început să treacă în Aus- 
tria în dimineața de 12 martie, cum afirma Hitler, 
ci în seara de 1} martie; n 

c) armata germană, intrînd în Austria. în seara 
de 11 martie, era exclus să fi fost chemată de noul 
guvern național-socialist austriac, pentru un motiv 
foarte simplu : în seara de 11 martie noul guvern 
încă nici nu fusese constituit. 

Astfel că, atît preluarea ordinei interne austriece, 
de către Gestapoul german, cît şi pătrunderea ar- 
matei germane în Austria, într-un moment cînd țara 
aceasta n-avea nici o conducere care ar putea hotări 
dacă s-o primească prieteneşte ori să-i reziste, nu 
se mai putea numi, cum voia Hitler, un răspuns 
spontan la un apel amical, ci un act calificat de 
agresiune. 

Este cam ce voia să demonstreze şi ambasadorul 
Austriei la Londra, guvernului englez. Dar nu 
izbuti, pentru că — în toată ziua de 12 martie — 

lordul Halifax a refuzat să-l primească. Era foarte 
ocupat : de dimineaţă pînă seara a stat de vorbă 
cu Ribbentrop, ambasadorul lui Hitler la Londra. 

A fost pentru ambasadorul Austriei încă un pri- 
lej fericit să-şi aducă aminte de cele ce a spus, la 
3 februarie 1935, într-unul din momentele de criză 
acută austriacă, sir John Simon, ministrul de ex- 
terne al Marii Britanii: „Noi avem reputația — şi 
sper că o merităm — că ne ţinem de cuvînt!“ 


* 
a * 


ln ziua cînd Austria fu ocupată de Hitler, se 
auziră în parlamentul francez glasuri pentru for- 
marea grabnică a unui guvern de uniune națională, 
în care trebuiau, firește, să intre şi comuniştii. Im- 
potriva acestei propuneri se ridică faimosul Flandin, 
fost ministru și prim-ministru al Franţei, care strigă 
vehement : i 


„Nu se poate! Nu vrem să intrăm într-un guvern 
cu comuniştii. Ar face o impresie prea rea asupra 
domnului Chamberlain și ar putea duce chiar la 
o ruptură cu Anglia. Noi așteptăm ziua cînd toată 
lumea se va convinge că nu există decit o singură 
primejdie : primejdia comunistă.“ 


Învingător ieși viitorul colaboraţionist Flandin. 

Cît despre Chamberlain, el era foarte încîntat. 
Hitler i-a urmat sugestiile transmise întocmai prin 
Halifax şi a făcut prima „schimbare în ordinea 
europeană“, nu „prin hotărîri nesocotite“, nu „prin 
jocul forțelor libere, care, în ultimă analiză, în- 
seamnă războiul“, ci printr-o „reglementare rezo- 
nabilă“, care a dus la o „evoluţie pașnică“. Pentru 
dinamicul Chamberlain, Anschlussul, smuls de 
Hitler prin cotropirea armată a Austriei, se numea 
o „reglementare rezonabilă“, „printr-o evoluţie paş- 
nică“ a tragicei probleme austriece. Deşi bătrîn, 

Chamberlain avea multă înțelegere pentru tînărul 
Hitler, deoarece amîndoi „se inspirau din idealuri 
comune“ şi amîndoi luptau să-şi „îndrepte toată 
energia spre un ţel comun“. Dacă Hitler mai avea 
vreo îndoială asupra sentimentelor lui Chamberlain, 
următoarea convorbire, care a avut loc la 13 mar- 
tie 1938, a doua zi după ocuparea Austriei, între 
Goering, care se afla la Berlin, şi Ribbentrop, care 
se afla la Londra, i-a risipit-o. 


„Ribbentrop : Domnule Goering, vreau să vă co- 
munic ceva. Zilele acestea, după dejun, am avut o 
convorbire cu Chamberlain. El a produs asupra mea 
o foarte bună impresie; mi-a dat o scrisoare, ceva 
nou pentru Fiihrer, pe care am s-o predau personal 
Fihrerului... Aci, tratativele mele sînt terminate. 
Dacă aş mai rămîne aci, acest lucru ar putea să pară 
ciudat. Dar Chamberlain a făcut asupra mea o im- 
presie excelentă. 

Goering : Sînt bucuros să aud aceasta. 

Ribbentrop : Chiar a doua zi am avut o lungă 
convorbire cu el. Nu vreau s-o repet prin telefon. 
“Dar am rămas cu impresia că şi Chamberlain 
năzuiește, în mod serios, la o înțelegere cu noi. 
I-am spus că înţelegerea între Anglia şi Germania 
se va dovedi mult mai uşoară, după ce chestiunea 
austriacă a fost rezolvată, Cred că el este de 
aceeaşi părere. 

Goering : Întrucît această problemă este rezol- 
vată în întregime şi orice pericol de tulburări sau 
de zguduiri este lichidat — doar acesta a şi fost 
izvorul unui pericol real — toţi trebuie să ne fie 
recunoscători pentru nimicirea acestei surse de 
criză. 

Ribbentrop: Acest lucru le-am spus și eu şi 
le-am explicat că noi am lichidat o stare care dă- 
dea tot timpul naștere la îngrijorare. Chiar dacă 
această schimbare va provoca, în momentul de 

faţă, o oarecare emoție, aceasta va fi numai în 
folosul înțelegerii reciproce anglo-germane. La 
finele convorbirii noastre i-am spus lui Halifax că 
noi năzuim în mod cinstit spre înţelegere. La 
aceasta, el mi-a răspuns că singurul lucru care-l 
tulbură este Cehoslovacia. 

Goering : Nu, nu. Despre aceasta nici nu poate 
fi vorba. 

Ribbentrop: l-am răspuns că noi n-avem nici in- 
teresul, nici intenţia de a întreprinde ceva în această 
direcție. Din contra, dacă frații noștri, germanii de 
acolo, vor fi bine trataţi, atunci, desigur, că vom 
ajunge la o înțelegere. 

Goering : Da, şi eu sînt convins că Halifax este 
în totul un om de înţeles. 

Ribbentrop: Impresiile mele despre amindoi — 
Halifax şi Chamberlain — sînt excelente. Halifax 
presupunea că, în momentul actual, pot surveni aci, 
anumite dificultăți în legătură cu faptul că, în 
ochii opiniei publice, toate cele petrecute vor părea 
o hotărîre impusă prin forță etc. Dar eu m-am ales 
cu impresia că orice englez normal, cetățean de 
rînd, își va pune întrebarea: ce-i pasă Angliei de 
Austria ?“ PI 

„Idealurile comune“ evoluau, deci, spre „telul co- 
mun“, într-un spirit de lealitate perfectă. Hitler şi-ar 
fi putut gusta triumful în voie, dacă bucuria nu i-ar 
fi fost întunecată de două necazuri contradictorii: 

Din pricina generalilor săi, care i-au tot repetat 
să nu aibă încredere nici în Anglia şi nici în.ar- 
mata germană, care încă nu este în stare să su- 
porte un război, Hitler a tremurat toată noaptea de 
11 spre 12 martie de teamă că monopolurile franceze 
şi engleze, cu toate asigurările lor, îl vor trăda 
şi-i vor sări în spinare. Dar noaptea a trecut, Aus- 
tria a fost ocupată şi cercurile. interesate apusene 
nu l-au trădat şi nu i-au sărit în spinare. De aceea 

era el furios că, din lipsa de pricepere politică a 
generalilor lui, el, Fiihrerul, eroul printre eroii rasei 
teutone, s-a scăldat de frică, în sudori reci şi calde, 
cîteva ore, în mod inutil. 

Pe de altă parte, însă, în dimineaţa zilei de 
12 martie, toate rapoartele cu privire la marşul 
asupra Austriei i-au confirmat, cu prisosinţă, cele 
ce i-au spus generalii: că armata germană este 
încă departe de a putea face un război. Dezordinea 
şi haosul care au domnit în tot timpul acestei sim- 
ple defilări a armatei germane spre o ţară unde 
n-avea de făcut faţă niciunei .rezistențe organizate 
îi puteau da imaginea dezastrului care ar fi fost 
rezervat lui Hitler, dacă Franța și Anglia ar fi 
vrut să-i dea peste bot. De aceea, Hitler era 
furios pentru a doua oară că, din pricina lipsei de 
pricepere militară a generalilor lui, el, Fihrerut, 
invincibilul Führer, era cît pe ce să cadă în pră- 
pastie. l 

Dar încolo, Hitler putea fi satisfăcut. Cu lovitura 
din Austria, acțiunile i-au crescut enorm. Singura 
tară care s-a ridicat împotriva acestei maşinațiuni a 
fost Uniunea Sovietică, care a arătat cu claritate 
pericolul ce s-a,creat pentru pacea mondială în urma 
loviturii mîrşave îndreptate împotriva Austriei. Ime- 
diat- după ocuparea Austriei, ministrul de externe 
sovietic făcu reprezentanţilor presei o declaraţie în 
care spunea: Ă 

„Aderînd la Societatea Naţiunilor, în scopul unei 
colaborări organizate cu alte state paşnice, gu- 
vernul sovietic n-a scăpat un singur prilej să reco- 
mande garanţiile de pace cele mai eficace pe care 
el le concepea în organizarea unui sistem de secu- 
ritate colectivă, în cadrul Societății Naţiunilor şi a 
unor pacte regionale de asistență reciprocă împo- 
triva agresorilor. Guvernul sovietic a pornit în 
chip practic pe acest drum, încheind asemenea pacte 


336 


cu Franța şi Cehoslovacia, aceste pacte neamenin- 
tind nici un stat care nu ataca. În cursul acestor 
patru ani din urmă, au avut loc mai multe violări 
de obligaţiuni internaționale, decurgînd din pactul 
Societăţii Naţiunilor şi din pactul de la Paris 
Briand-Kellogg ca și agresiunile unor state contra 
altora, ceea ce a dat guvernului sovietic ocazia, nu 
numai Să-și exprime atitudinea negativă cu privire 
la aceste crime internaționale, dar să şi dovedească 
voința sa de a lua parte activă la toate mă- 
surile ce tind la organizarea unei rezistențe colec- 
tive față de agresor, şi aceasta în ciuda unei 
agravări inevitabile a relaţiilor sale cu agresorul. 
Guvernul sovietic a subliniat totdeauna că pasi: 
vitatea internaţională și nepedepsirea agresiunii, 
fie chiar într-un singur caz, ar atrage, în chip 
fatal, repetarea și înmulțirea unor asemenea ca- 
zuri. Evenimentele internaţionale mărturisesc cît 
de juste au fost aceste avertismente. Ele au găsit 
o nouă confirmare în invazia armată în Austria, 
care a lipsit, în chip brutal, poporul austriac de 
independenţa sa politică, economică şi culturală. 
Dacă pînă acum cazurile de agresiune au avut loc 
pe continente mai mult sau mai puţin îndepărtate 
de Europa sau la marginea Europei, ceea ce n-a 
atins decît interesele cîtorva ţări vecine, cît şi ale 
victimelor agresiunii, de data aceasta actul de 
violență a fost făptuit în chiar inima Europei, ceea 
ce a creat un pericol incontestabil pentru cele 
Il țări care, de aci înainte, sînt limitrofe cu agre- 
sorul, cît şi pentru toate ţările europene și nu numai 
europene. O ameninţare a fost creată pentru inte- 
gritatea teritorială şi, în orice caz, pentru inde- 
pendența politică, economică şi culturală a micilor 
naţiuni, a căror robire inevitabilă va crea condiţiile 
ce vor permite să se exercite o presiune asupra ma- 
rilor puteri şi chiar să fie atacate. În primul rînd 
este ameninţată Cehoslovacia, după aceea, dată 

fiind puterea molipsitoare a agresiunii, primejdia 
amenință să antreneze noi conilicte internaţionale, 
ceea ce se şi manifestă prin situația alarmantă care 
s-a creat la frontiera polono-lituaniană. Situaţia 
internaţională actuală pune în fața tuturor statelor 
pașnice și mai ales în fața marilor puteri, chestiunea 
responsabilității lor pentru soarta popoarelor euro- 
pene şi nu numai europene. Întrucît guvernul sovie- 
tic are conştiinţa părții sale de răspundere, cât şi a 
obligațiunilor ce decurg din pactul Societăţii Na- 
țiunilor, din pactul Briand-Kellogg și din tratatele 
de asistență mutuală încheiate cu Franţa şi Ceha- 
slovacia, pot să declar, în numele său, că, în ceea ce 
îl privește, el este gata, ca și mai înainte, să par- 
ticipe la acţiunile colective care vor fi decise cu 
participarea sa şi care vor avea drept scop să 
oprească dezvoltarea ulterioară a agresiunii şi să 
înlăture pericolul crescînd al unui nou măcel mon- 
dial. El este dispus să procedeze imediat împreună 
cu alte puteri din Societatea Naţiunilor, sau în afară 
de ea, la examinarea măsurilor practice dictate de 
împrejurări. Miine va fi poate prea tîrziu, dar as- 
tăzi mai este încă timp, dacă toate statele, şi mai 
ales marile puteri, vor adopta o poziție hotărită. 
fără echivoc, cu privire la problema colectivă a 
păcii.“ 


In aceeași zi, guvernul sovietic trimise lui Cham- 
berlain o notă cu acetaşi cuprins. 

Dar Chamberlain, care voia şi el „pace“ — cu 
condiția ca „pacea“ să fie a lui — trimise guver- 
nului sovietic următorul răspuns: 


„Guvernul Majestății Sale ar aproba călduros o 
conferință “internaţională la care s-ar putea spera 
că toate statele europene ar consimţi să-și trimită 
reprezentanții și în care ar fi, în consecinţă, posibil 
să se discute în chip amical și să se rezolve, în 
sfîrşit, chestiuni care sînt socotite ca fiind cele mai 

susceptibile de a pune pacea în primejdie. Dar, în 
împrejurările actuale, nu prea pare posibil ca o 
astfel de conferință să poată fi organizată. O con- 
ferință la care nu ar asista decît unele puteri 
europene şi care ar avea drept scop mai puțin asi- 
gurarea reglementării problemelor în suferință decît 
organizarea unei acțiuni concentrate împotriva 
agresiunii, nu va avea, după. părerea guvernului 
Majestății Sale, un efect favorabil asupra perspec- 
tivelor păcii în Europa.” 


Pace, da — dar pace cu Hitler, nu cu Uniunea 
Sovietelor. 

Şi Mussolini ? 

Ce făcea Mussolini, ocrotitorul Austriei, în zilele 
acelea în care îi era dat să vadă îluturînd, la graniţa 
italo-austriacă de la Brennero, drapelul vechiului 
său prieten şi noului său vecin Hitler? 

În momentul cînd Reichul nazist creștea prin 
transformarea Austriei în simplă provincie germană. 
Mussolini era foarte ocupat cu elaborarea decretului 
prin care înființa, exclusiv pentru el și pentru rege, 
un nou grad în armată: acela de „prim mareşal 
al imperiului“. 


* * 


Cum s-a încheiat, așadar, agresiunea nazistă îm- 
potriva Austriei ? l 

Ca şi războiul din Abisinia, ca şi remilitarizarea 
Renaniei, ca şi războiul din Spania. Cu excepția 
Uniunii Sovietice, toți membrii Ligii Națiunilor au 
adoptat față de agresor soluția a patra: cea „rea- 
listă“, Să se uite trecutul şi să se admită, ca fapt 
împlinit, anexarea Austriei la cel de al treilea Reich. 

Cucerirea Austriei — prima victorie „militară“ a 
lui Hitler — se producea în condiții mult mai jal- 
nice decit prima victorie „militară“ înregistrată de 
Mussolini prin cucerirea Abisiniei. 

Mussolini se putea cel puţin lăuda că, în organi- 
zarea şi executarea aşa numitului său război din 
Abisinia, a avut de întîmpinat rezistenţa, fie chiar 
formală, a Ligii Naţiunilor — în primul rînd a 
Marii Britanii — şi a avut de îndurat, dacă nu con- 
secințele practice, în tot cazul, durerea morală a 
„sancţiunilor“, pe care Mussolini le numea o ru- 
şine, o jignire, o umilință, o insultă adusă lui şi 
Italiei. De aceea, Mussolini avea în numele cui să 
iasă în balcon și să-şi laude geniul său militar: în 
numele soldaţilor italieni morți, sub cerul fierbinte 
al Abisiniei, de insolaţie, de dezinterie, de boli tro- 
picale, de mușcătura perfidă a tot felul de gîngănii 
şi de puţinele gloanţe ale cetelor desculțe de sub 
comanda negusului, care fusese împins din spate de 
Marea Britanie să se opună agresorului. 

Hitler, însă, nu se putea lăuda nici măcar cu atît. 
Hitler şi-a putut pregăti şi executa agresiunea îm- 
potriva Austriei, fără să întîmpine nici cea mai mică 
obiecție din partea ţărilor garante. Nici Liga Naţiu- 
nilor n-a fost convocată, nici despre sancțiuni nu s-a 
vorbit, nici guvernul austriac nu a fost sfătuit să 
reziste. Cu excepţia Uniunii Sovietelor, consemnul a 
fost general: Austria trebuie lăsată lui Hitler. De 
supărat, nu s-a supărat nici unul din marile state 
imperialiste. Şi mai puţin decît toți — Marea Bri- 

tanie. De aceea, Hitler putea ieși în balcon să se 
laude, dar n-avea în numele cui să se laude: co- 
tropirea Austriei nu l-a costat nici un glonte, iar 
soldaţi germani morți, n-a avut nici de leac. Unul 
să zici. Măcar unul rănit. Măcar zgîriat! Nimic! 
Singurul act eroic din toată combinaţia aceasta 
austriacă a fost criza de isterie care l-a apucat pe 
salvatorul Germaniei, cînd și-a dat seama că arma- 
ta germană, deocamdată, încă nu este pregătită pen- 
tru dominația lumii. 

Era, deci, liber Fiihrerul — care, la fel ca şi du- 
cele, visa numai războaie şi, firește, numai războaie 
victorioase — să creadă că invadarea Austriei ar fi 
o victorie, dar era tot atît de îndreptățit să nu- 
mească „victorie“ Anschlussul făcut cu revolverul în 
pieptul Austriei, pe cît ar fi de îndreptățită o bandă 
de tîlhari înarmaţi să strige „victorie!“ pentru că 
a izbutit să ucidă şi să jefuiască o tutungioaică 
— şi încă o tutungioaică bătrînă. 

Dar, dacă între condiţiile militare în care și-a fă- 
cut Mussolini războiul din Abisinia și condiţiile mi- 
titare în care şi-a făcut Hitler războiul din Austria, 
erau deosebiri fundamentale, între condiţiile -econo- 
mice existente în Italia şi cele din Germania, în pe- 
rioada. în care cgi doi dictatori au realizat aceste 
aventuri, nu se putea găsi nici 'cea mai mică 
deosebire. 

La începutul anului 1938, cînd Hitler se pregătea 
să-și îmbrățişeze cu sila țara natală — Austria —- 
Germania de sub regimul nazist ajunsese la acelaşi 
nivel de trai în care se găsea Italia în ajunul răz- 
boiului din Abisinia, în 1935, cînd însuși Mussolini 
se văzuse obligat să admită că, după doisprezece 
ani de administraţie fascistă, poporul italian a atins 
„punctul cel mai coborit“. Ca și Italia, Germania se 
zbătea în cleştele unei nemiloase economii de război 
care amenința s-o sugrume. Aproape trei sferturi 
din industrie era ocupată cu producția de arme, mu- 

niții şi echipament pentru armată. De cinci ani, po- 
porul german trăia din erzaţuri şi era silit să ascul: 
te, ziua şi noaptea, discursuri care aveau unul şi 
acelaşi leitmotiv: nu unt, ci tunuri. Tunurile tre- 
buiau să suplinească toate aspiraţiile, toate gîndu- 
rile, toate bucuriile şi, înainte de orice, toate prîn- 
zurile germane. 

In primul trimestru al anului 1938, în Germania 
se murea bine-bine de foame. În afară de mesele 
alcătuite dintr-un singur fel de mîncare, în Germa- 
nia lui Hitler luase o dezvoltare vertiginoasă — pa- 
ralel cu fabricaţia tunurilor şi avioanelor — in- 
dustria erzațului sau surogatului. Erzațul era expre- 
sia mizeriei germane. 

In primul trimestru al anului 1938 apăru cea mai 
reconiortantă și mai promițătoare statistică din cîte 
s-au dat pînă atunci asupra succeselor realizate de 
Hitler în cei cinci ani de „renaştere germană“: de- 
lictele de homosexualitate au crescut în 1937 cu 35 
la sută faţă de 1936 şi în primul semestru din 1938 
cu 40 la sută față de 1937; delictele de avort au 
crescut în 1937 cu 70 la sută față de 1936 şi în pri- 
mul trimestru din 1938 cu 44 la sută față de 1937; 
delictele . împotriva legii rasiale „de protecţie a sîn- 
gelui rasial“ au crescut în primul trimestru din 1938 
cu 12 la sută față de primul trimestru din 1937. Cît 
despre delictul de foame, nici nu trebuia consemnat 
în statistici: prînzul cu un singur fel de mîncare 
—- şi acela gătit din erzaţ — era de mult aplicat 
întregului popor german — cu excepția bandelor de 
favoriţi ai regimului — iar simptomele nemulțumi- 
rilor creşteau și ca număr şi ca intensitate. 

Aşa că, pentru Hitler ca și pentru Mussolini, ne- 
voia unei demonstrații „dinamice“ în afară, care să 
dea poporului german iluzia unei forțe irezistibile, 
devenea tot mai presantă, dar, în același timp, şi 
tot mai ispititoare, pentru că i se părea tot mai po- 
sibilă, datorită — pe lîngă prevestirile din ho- 

roscoape — ochiadelor atît de insistente şi promi- 
țătoare ale lui Chamberlain, dinamicul exponent al 
vîrfurilor monopoliste apusene. 

Increzător — precum am văzut — Hitler făcu pri- 
mul pas, cu ochii închiși, în vid şi — culmea mira- 
colului englez! — căzu în picioare: Austria era 
a lui! 

Succesul îl scoase cu totul din minţi. Generalii 
lui ce spun acum? Este sau nu este Fiihrerul lor 
un geniu ? 

Este ! 

De ani şi ani le tot spune că este un geniu şi nu 
l-au crezut. Acum, însă, nu mai merge. Trebuie să-l 
creadă! Este un geniu! Soarta ţine cu el. Este un 
geniu! Anglia ţine cu el! Este un geniu! Dacă 
pînă la Anschluss lumea era obişnuită să-l audă 
cum se autoproclamă și se autoadmiră ca geniu 
— şi din pricina aceasta era nespus de greu să stea 
cineva de vorbă cu el — din momentul Anschlussu- 
lui, a sta de vorbă cu el nu era numai greu: era o 
adevărată tortură și — de cele mai multe ori — era 
cu desăviîrşire imposibil. Cu ajutorul lui dumnezeu 
şi al lui Chamberlain, Hitler avea, în sfîrşit, drep- 
tate: era un geniu! Începuseră pînă şi generalii 
să se lase sugestionaţi că Hitler este ceea ce spune: 
un geniu. Așa că, din momentul Anschlussului, nici 
măcar generalii nu mai cutezară să-i taie elanul 
războinic şi-l urmară, orbește, înspre prăpastie, cu 
cea mai mare viteză. Viteza nu era a lor, ci a Führe- 
rului, care era foarte grăbit. In jurul lui se lansase 
în ultima vreme un zvon. Hitler este convins că nu 
mai are mult de trăit, dar nici nu-l lasă inima .să 
moară înainte de a-şi vedea împlinit visul: o Ger- 
manie care să se întindă de la Berlin, de jur împre- 
jurul pămîntului, pînă la Berlin. 

Era nițeluş mistică explicaţia ce se dădea ritmu- 
lui în care Hitler a lucrat în ultimii trei ani: reor- 
ganizarea armatei, reintroducerea serviciului militar 

obligatoriu, remilitarizarea Renaniei, războiul din 
Spania, pactul anticomintern, axa de oţel, Anschlus- 
sul... toate s-ar datora numai grabei omului căruia 
îi este frică să nu-l cheme cel de sus la sînul lui 
înainte de a isprăvi.o treabă începută. Ca și cum 
Hitler, oricît de grăbit să fi fost, ar fi putut face un 
pas, dacă nu erau grăbiţi mai întîi bătrînul Cham- 
berlain şi toţi ceilalți chamberlaini de dincoace si 
de dincolo de Rin — germani, francezi. englezi 
americani — care, dacă stăteau fiecare pe poziţii: 
opuse şi de neîmpăcat în toate problemele lor de 
concurență imperialistă, erau foarte uniți şi foarte 
grăbiţi cînd intrau în joc „idealurile comune“, adică 
tot ce putea fi la ei „ţel comun“: anticomunismul. 

Dar, indiferent cui voia propaganda nazistă să 
atribuie graba lui Hitler, Hitler era, într-adevăr, 
foarte grăbit. Foarte grăbit să aducă în ordinea 
europeană „modificările“ pe care i le consimțise 
Chamberlain, cu anticipație, în toamna lui 1937, prin 
Halifax. In listă figurau: Austria, Cehoslovacia, 
Danzigul. Cu Austria a isprăvit. Acum venea rîndul 
Cehoslovaciei. 

* 
* * 


In seara de 11 martie 1938, cînd Hitler mai ținea 
mîna în gîtul independenței austriace, care se zbătea 
în ultimele ei clipe de agonie, Goering, viceführerul 
Germaniei organiza o recepție, în cursul căreia de- 
clara ministrului Cehoslovaciei la Berlin că eveni- 
mentele din Austria nu vor avea nici o influenţă 
asupra relaţiilor de bună prietenie dintre Reich și 
Cehoslovacia. Spre a dâ greutate spuselor lui, Goe- 
ring adăugă cu mult sentiment: „Vă dau cuvintul 
meu de onoare !“ 

De ce făcea Goering declaraţia aceasta ? 

Pentru că, prin făgăduieli și cuvinte de onoare. 
voia să deruteze guvernul cehoslovac şi să-l împie- 
dice să mobilizeze. Cât de tare se simţea, în 1938, 

iormidabila armată nazistă, o dovedea teama con- 
ducătorilor nazişti de mobilizarea armatei ceho- 
slovace care era de patru ori mai mică. 

Ambasadorul cehoslovac se repezi pînă la legaţie 
să transmită la Praga declaraţiile lui Goering, apoi 
se înapoie la Goering spre a-i arăta că guvernul lui 
l-a autorizat să-i comunice că ia act cu satisfacţie 
de asigurările guvernului german şi că, în conse- 
cință, nu va mobiliza. 

Nu se știe dacă satisfacția cu care guvernul ceho- 
slovac primea cuvîntul de onoare al lui Goering era 
integrală sau aproximativă. De fapt, satisfacția 
aceasta nu putea fi nici integrală, nici aproximativă, 
ci pe de-a întregul nulă, pentru că îndărătul fru- 
moaselor cuvinte de onoare ale guvernului nazist se 
ascundea o foarte urîtă realitate : cuvîntul de onoare 
al guvernanţilor naziști nu exista. Dovada stătea, 
proaspătă, sub ochii omenirii întregi. 

In iunie 1936, Hitler a dat Austriei un document 
scris prin care îi garanta independenţa şi i-a înfășu- 
rat acest document în nenumărate — şi de zeci de 
ori repetate — cuvinte de onoare. Şi astăzi, numai 
după un an şi jumătate, independența aceasta zăcea 
moartă, sub ciubotele bandelor naziste. Dar, în afară 
de cuvîntul de onoare al lui Hitler, Cehoslovaciei 
nu-i putea scăpa din vedere și o altă realitate la fel 
de urîtă: pînă acum, Cehoslovacia avea numai la 
nord graniță comună cu Germania. Şi graniţa 
aceasta — constituită, pe toată lungimea ei de 1539 
de km, dintr-un şir de munţi bine fortificati — dădea 
Cehoslovaciei o serioasă siguranță strategică. 
Astăzi, însă, după Anschluss, prin ocuparea Austriei 
de către Hitler, Cehoslovacia devenea vecină cu 
Germania şi la granița de sud, unde era complet 
descoperită şi unde nu s-a gîndit niciodată să facă 
fortificaţii, deoarece din partea unui stat austriac 
independent era cu totul exclusă primejdia unei 
agresiuni. 

Deci, nu se ştie dacă satisfacția cu care guvernul 
cehoslovac a primit asigurările lui Goering era sin- 
ceră, lormală, sau inexistentă, dar fapt este că mi- 
nistrul cehoslovac la Berlin, din ordinul guvernului 
său, s-a arătat mulțumit. 

Goering, mișcat, îşi repetă cuvîntul de onoare şi 
tinu să sublinieze că vorbeşte atît în numele său 
personal, cît şi în numele lui Hitler care, fiind silit 
să lipsească din Berlin cîteva zile (Hitler se pregă- 
tea pentru intrarea sa triumfală în Austria), i-a dat 
lui toate împuternicirile. 

A doua zi, la 12 martie, pe la prînz, cînd Austria 
era deja ocupată, Goering ghemă la telefon pe mi- 
nistrul Cehoslovaciei şi-l informă că trupele Germa- 
niei au primit ordin să se oprească la 15 km de 
frontiera austro-cehoslovacă. In după-amiaza acele- 
iaşi zile, von Neurath, ministrul de externe al na- 
ziştilor, îl pofti la el pe ministrul Cehoslovaciei, spre 
a-i face cunoscut, în numele lui Hitler, că Germania 
rămîne credincioasă convenției de arbitraj încheiate 
în octombrie 1925, la Locarno, și că nutrește senti- 
mentele cele mai prietenoase pentru Cehoslovacia 

Pe de altă parte, Goering îl rugă pe Henderson. 
ambasadorul Angliei, să comunice domnului Cham- 
berlain, în numele Fiihrerului că „...dorința cea mai 
arzătoare a guvernului german este să îmbunătă- 
țească relaţiile germano-cehe.“ 


* 
* * 


Două zile mai tîrziu izbucni criza ceho-sudetă. Su- 
nase şi ceasul Cehoslovaciei să fie „ultima“ re- 
vendicare teritorială a lui Hitler în Europa. 

Aşadar, la 14 martie 1938, Henlein, conducătorul 
germanilor nazişti din munţii Sudeți ai Cehoslova- 
ciei, lansă, din ordinul lui Hitler, un apel către toți 
locuitorii germani din regiunea cuprinsă între mun- 
ţii Sudeți să intre în marele front politic al partidu- 

lui poporului. Apelul atrăgea atenţia că partidul nu 
primeşte înscrieri decit pînă la 31 mai 1938. Rînd 
pe rînd (la 22 martie, partidul agrar german — la 
24 martie, clericalii germani — la 26 martie, so- 
cial-democraţii germani) îşi retraseră reprezentanţii 
din guvernul cehoslovac. 

In ziua de 29 martie, Henlein primi dispoziţia de 
la Berlin să formuleze guvernului cehoslovac re- 
vendicări din ce în ce mai mari şi într-un chip ap 
ce în ce mai imperativ. 

In Franța, conflictul ceho-sudet, care mocnea mài 
de mult, începea să ocupe un loc tot mai larg în 
presă. 

Ca şi în Anglia, unde se găsea o presă — presa 
de mare tiraj, din partea căreia un Chamberlain îşi 
putea lua, cu inima uşoară, riscul unei interpretări 
greşite a acțiunilor sale diplomatice — se găsea și 
în Franța o presă de mare tiraj, din partea căreia 
chamberlainii îragcezi îşi puteau lua şi ei, cu inima 
ușoară, riscul unei interpretări greşite a manevrelor 
lor, din culise. Le Temps, Paris-Midi, Paris-Soir, 
L'Oeuvre, în sfîrşit, 22 din cele 25 de cotidiane pa: 
riziene trăiau de pe urma industriei grele, de pe 
urma stipendiilor unor oameni politici care îşi fă- 
ceau publicitatea și afacerile cu ajutorul fondurilor 
de propagandă nazistă, distribuite cu găleata de 
către Abetz, agentul lui Hitler, și de pe urma bacşi- 
şurilor pe care ministrul de externe Bonnet le dis. 
tribuia cu mărinimie din fondurile statului. 

Georges Bonnet era de fapt şeful „opiniei publice“. 
Titlul acesta i se cuvenea şi de drept, fiindcă era 
unanim recunoscut ca fiind cel mai mare mincinos 
al Franţei moderne și cel mai strălucit reprezentant 
al putregaiului clasei conducătoare franceze. 

Era atît de vestit prin pregătirea lui pentru orice 
dezertare, orice vînzare și orice trădare, acest Bon- 
net, încît, în 1935, cînd, la atacurile Italiei împotriva 
Franţei, a luat, în Parlament, o atitudine patriotică 

şi a exclamat: „Nu vom ceda o fărîmă din terito- 
riul francez“, un deputat a ripostat în hohotele ce- 
lorlalți : „Să știți că Bonnet a fost cumpărat de gu- 
vernul francez.“ Doctorul de casă al lui Bonnet spu- 
nea despre el: „Niciodată nu-l pot îngriji cumsa- 
cade. E atît de mincinos, încît mă minte şi pe 
mine.“ 

Presa de mare tiraj, care îşi zicea „opinia pu- 
blică“, nu putea îi decît oglinda fidelă a tempera- 
mentului și năravurilor diriguitorului ei și un in- 
strument preţios în mîna politicienilor francezi de 
teapa lui Laval, a lui Bonnet, a lui Taittinger sau 
a lui Flandin, care — ca buni reprezentanți ai celor 
două sute de familii de mari bogătași în politica 
internă și externă a Franţei — îl ajutau, pe cît era 
cu putință, pe Hitler, să modifice harta Europei de 
dincolo de Rin. 

Așa că, de îndată ce propaganda prin presă a lui 
Hitler şi a agenţilor lui provocatori din Cehoslova- 
cia coniecționă conflictul ceho-sudet, politicienii 
francezi de dreapta — care, între Franţa şi Hitler, 
optau pentru Hitler — mobilizară „opinia“ lor „pu- 
blică“ să lupte spre a salva poporul francez de un 
război pe care-l numeau scandalos. : 

Un război pentru Cehoslovacia ? 

Un război pentru că sudeţii germani cer voie să 
poarte ciorapi albi*? Un război pentru o țară 
— Cehoslovacia — care ne este atît de străină, în- 
cît nici numele nu i-l putem pronunța cumsecade? 
Dar merită întreaga Cehoslovacie să sacrificăm mă- 
car un singur soldat ? Sacrificiu ? De ce ? Inţelegem 
sacrificiu pentru o cauză care ar fi dreaptă. Dar aici 
despre ce este vorba? Despre o populaţie germană 
din regiunea munţilor Sudeți care trăieşte în Ceho- 
_* Ciorapii albi făceau parte din portul naţional al germanilor 
din munţii Sudeți. lar în timțul conflictului, portul ciorapilor 


albi a fost adoptat și de oamenii lui Henlein ca demonstraţie 
împotriva regimului Cehoslovac. 

slovacia. Şi pentru ca să ajuţi Cehoslovacia să-şi 
țină sudeţii mai departe în robie, trebuie tu, liber 
francez sau englez, să te duci la război? 


* 
+ * 


Dar de ce, în timpul crizei sudeto-cehe, presa 
franceză a avut de lucru mai mult decît oricare 
alta? Pentru că Franța era legată, mai mult decît 
oricare altă țară din Europa, de Cehoslovacia, prin 
cîteva tratate de alianță și pentru că hitlerofilii și 
marea burghezie franceză voiau să reducă la neant 
aceste tratate care obligau Franța să sară, automat, 
în ajutorul Cehoslovaciei în cazul unei agresiuni 
din partea Germaniei. Şi pentru a putea da cu pi- 
ciorul în alianța cu Cehoslovacia, ce fäceau amicii 
francezi ai lui Hitler ? 

Contestau, pur şi simplu, existența vreunei alians 
țe între Franța şi Cehoslovacia : față de Cehoslova- 
cia, Franța nu are nici un angajament juridic. 

Era primul argument împotriva tratatelor cu Ce- 
hoslovacia. Este adevărat că, în 1924 şi 1925, au 
fost semnate două acorduri  franco-cehoslovace. 
Dar ce valoare mai au ele în lumina împrejurărilor 
de astăzi? Valoarea atîtor şi atîtor tratate: cea a 
unui simplu petic de hîrtie. 

Ministrul Cehoslovaciei la Paris, într-un raport 
confidențial adresat, în ziua de 4 martie 1938, mi- 
nistrului de externe cehoslovac, spunea, în legătură 
cu argumentul acesta, următoarele: 


„Senatorul Bérenger a declarat că în comisia sa 
a fost susținută teza că tratatul de prietenie franco- 
cehoslovac este o parte componentă a pactului de la 
Locarno şi că, întrucît acesta din urmă a încetat de 
a mai îi în vigoare, tratatul franco-cehoslovac nu 
mai are, în consecință, o putere obligatorie. I-am 
răspuns obiectînd că acesta este un argument mai 
mult decît ciudat. Cind, în prima perioadă de după 

încheierea Tratatului de la Locarno, Cehoslovacia 
cerea să i se permită participarea la consfătuirile 
de la Locarno ale marilor puteri cu Belgia, ni s-a 
răspuns că tratatul cu Cehoslovacia nu face parte 
componentă din acordurile de la Locarno şi că, în 
consecință, Cehoslovacia n-are nici un drept de a 
participa la aceste consfătuiri. lar acum ni se de- 
clară că, fiind parte componentă a pactului de la 
Locarno, care şi-a pierdut vigoarea, tratatul îranca- 
cehoslovac şi-a pierdut de asemenea vigoarea. Este 
pur și simplu cu neputinţă a se face afirmaţii direct 
opuse celor ce ni se spuneau în cursul celor cîțiva 
ani de după semnarea acordului de la Locarno. In 
afară de aceasta, tratatul de prietenie îranco-ceho- 
slovac are efect de sine stătător, deoarece a fost în- 
cheiat în 1924 şi chiar dacă Locarno n-ar mai exista, 
ceea ce este o afirmație îndoielnică, totuşi tratatul 
de prietenie îranco-cehoslovac şi-ar continua exis- 
tența ca un tratat independent.“ 


Răspunsul negativ care se pregătea în culisele 
politice începuse, însă, a lua o formă deosebit de 
concretă în presă. 

Astfel, în ziua de 12 aprilie 1938, Joseph Barth&- 
lemy — profesor la Facultatea de Drept de la Paris 
şi viitor membru al guvernului francez colaborațţio- 
nist de sub ocupaţia nazistă — publica în Le Temps 
un articol în care spunea: 


„Franţa şi-ar fi dat cuvîntul. Ea şi-ar îi pus sem- 
nătura în josul unor anumite hîrtii, ca personajul 
din Shakespeare și ea ar trebui, pentru nimic, pentru 
onoare, împotriva oricărei speranțe, să dea nu o 
livră din carnea, ci hectolitri din sîngele ei. Primul 
tratat, cel din 25 ianuarie 1924, ne obligă, în cazul 
unor dificultăți internaționale, să ne siătuim cu 
Cehoslovacia, în cadrul Ligii Naţiunilor. Noi avem. 
deci, obligaţia de a sta de vorbă cu Cehoslovacia şi 

de a sprijini revendicările ei juste, cu concursul ce- 
lor cincizeci de state care au aderat la pact. Dacă 
aceste cincizeci de state dispar, obligaţia noastră 
cade. Tratatul din 1924 este o simplă rotiţă în orga- 
nismul Genevei. El nu are valoare decît în acest 
organism. El nu valorează mai mult decît acest or- 
ganism. El nu valorează nimic în afară de acest 
organism. 

Al doilea tratat, cel din 16 octombrie 1925, este 
o simplă rotiță în mecanismul Locarnoului. Arun- 
caţi, vă rog, o simplă privire asupra acestui text. 
La fiecare linie veţi vedea afirmația expresă şi re- 
petată că acest acord. nu este decît un accesoriu al 
tratatelor de la Locarno şi că el trebuie, prin ur- 
mare, să urmeze soarta acestor tratate.“ 


Viitorul ministru de justiție al ocupaţiei naziste 
în Franţa ştia foarte bine că pentru a nu-ţi respecta 
cuvîntul dat, n-ai nevoie de argumente şi texte 
juridice. 

Barthélemy putea, deci, să spună — mai ales că 
Bonnet avea grijă ca presa, nu numai să nu-l con- 
trazică, ci să-i ia argumentele în brațe — că primul 
tratat de la 25 ianuarie 1924 obligă Franţa „în caz 
de dificultăţi internaționale“ să stea „de vorbă cu 
Cehoslovacia în cadrul Ligii Naţiunilor.“ 

Aceste argumente ridicate împotriva tratatelor de 
către francezi ca Barthélemy, profesor la Facultatea 
de drept din Paris, erau speculate şi de către ger- 
mani naziști ca profesorul Drost de la Facultatea de 
drept din Berlin, care publica în zilele acelea urmă- 
toarele rînduri : 


„Germania a ieșit din Liga Naţiunilor: în conse- 
cință, articolul 16 asupra sancţiunilor economice, 
militare sau navale nu i se mai poate aplica. Dacă 
s-ar întîmpla vreodată (eventualitate de neconceput) 
ca €a să comită un act de agresiune împotriva Ceho- 
slovaciei, Consiliul Ligii Naţiunilor ar trebui, mai 

întii, să-i trimită o invitaţie spre a şti dacă ea vrea, 
da sau nu, să se supună obligaţiilor care se impun 
membrilor Ligii Naţiunilor. Dacă Germania ar răs- 
punde „da“ şi nu s-ar conforma, atunci — dar nu- 
mai atunci — i s-ar putea aplica sancțiunile. Dacă 
Germania ar răspunde „nu“, atunci nu i s-ar putea 
aplica articolul 16 decît numai după o procedură 
foarte lungă. Deci, chiar dacă s-ar admite că trata- 
tul îranco-ceh din 1925 ar fi încă valabil, Franţa și 
Cehoslovacia n-ar putea intra imediat în război una 
pentru cealaltă, fără a viola pactul Societăţii Na- 
țiunilor din care fac parte. Ele ar trebui să aştepte 
ca Liga Naţiunilor să constate, printr-o dublă pro- 
cedură, că una din ele este victima unei agresiuni 
neprovocate.“ 


Francezul nazist Barthelemy şi germanul nazist 
Drost, apărînd aceeaşi cauză, trebuiau să recurgă 
exact la aceleaşi argumente mincinoase. În reali- 
tate însă, cum suna textul tratatului încheiat la 
25 ianuarie 1924? 

Iată cum: 


„Art. 1. Guvernele Republicii Franceze şi Repu- 
blicii Cehoslovace se angajează să se consfătu- 
iască asupra chestiunilor externe de natură să 
pună în pericol securitatea lor şi să aducă atin- 
gere ordinii stabilite prin tratatele de pace, ai 
căror semnatari sînt şi unul, și celălalt. 

Art. 2. Inaltele părți contractante se vor pune de 
acord asupra măsurilor potrivite să apere intere- 
sele lor comune, în cazul în care ar fi ame- 
nințate.“ 


Prin urmare, nu despre „conilicte internaţionale“ 
este vorba aici, ci despre împrejurări de ordin ex- 
tern, care ar pune în pericol siguranța Franţei şi 
Cehoslovaciei ; şi nici despre o foarte confortabilă, 
dar vagă obligație de a sta de vorbă cu Cehoslo- 

vacia, în cadrul Ligii Naţiunilor, ci de obligația „de 
a se pune de acord“, între ele, pentru „apărarea in- 
tereselor comune.‘ 

Cît despre cel de al doilea tratat franco-cehoslo- 
vac iscălit la 16 octombrie 1925, el este şi- mai 
categoric : 


„Art. 1. In cazul în care Cehoslovacia sau Fran- 
ţa vor suferi de pe urma unei abateri de la anga- 
jamentele intervenite, începînd de astăzi, între 
ele şi Germania, în vederea menţinerii păcii ge- 
nerale, Franţa, şi în chip reciproc Cehoslovacia, 
prin aplicarea art. 16 al pactului Ligii Naţiunilor, 
se angajează să-și dea imediat ajutor şi sprijin, 
dacă o asemenea abatere este întovărăşită de o 
agresiune armată care n-ar fi fost provocată. In 
cazul în care Consiliul Ligii Naţiunilor, statuînd 
asupra unei chestiuni ajunse înaintea lui conform 
ziselor angajamente, n-ar putea izbuti să facă 
astfel ca raportul său să fie acceptat de toţi mem- 
brii, alţii decît reprezentanții părţilor în conflict 
şi în care Cehoslovacia sau Franţa s-ar vedea 
atacate fără a fi- provocat atacul, Franţa, sau i 
proc Cehoslovacia, prin aplicarea art. 15, al. 
din Pactul Ligii Naţiunilor, își vor da ata 
ajutor şi asistență.“ 


Prin tratatul acesta, Franţa şi Cehoslovacia erau 
reciproc angajate să-şi dea ajutor imediat, fără „a 
sta de vorbă“ în cadrul Ligii Naţiunilor. Felul în 
care este conceput tratatul asigură funcționarea sa 
împotriva oricăror eventuale piedici pe care le-ar 
putea întîmpina din partea unora dintre membrii 
Ligii Naţiunilor. 

Din punct de vedere juridic, aşadar, tratatele erau 
inatacabile. Fapt pe care guvernul francez îl mărtu- 
risea mai întîi prin campania furibundă — înteme- 
iată pe falsuri, trunchieri şi răstălmăciri — împo- 

iriva acestor acorduri, care erau, totuşi, atît de pre- 
cise şi clare şi apoi, prin aceea că guvernul acesta, 
simțind că nu sînt destul de convingătoare argu- 
mentele cu care vrea să dărime valoarea juridică a 
angajamentelor față de Cehoslovacia, venea cu un 
alt argument: acela că Franța nu poate veni în 
ajutorul Cehoslovaciei. Chiar dacă juridicește Fran- 
ţa ar fi obligată să sară în ajutorul Cehoslovaciei, 
din punct de vedere militar, însă, ea nu poate face 
nimic, 

Astfel, acelaşi Barthélemy va îi pus să scrie, spre 
a fi urmat apoi de toţi ceilalți viitori colaboraţio- 
nişti : 


„Noi sîntem patruzeci de milioane. Axa Berlin— 
Roma întruneşte o sută douăzeci de milioane oameni. 
Ar fi vorba, pentru noi unu contra trei, să sărim 
peste linia Siegirid şi să străbatem toată Germania, 
înainte de a ajunge la Sudeți. Dacă Franţa ar în- 
cerca, singură, această acţiune, ea nu ar salva edi- 
ficiul cehoslovac, ci s-ar sinucide.“ 


Barthélemy prezenta poporului francez o cifră re- 
velatoare : unul contra trei. Imposibil! Oricît ar fi 
de viteaz îrancezul, ar îi o RE curată să meargă 
unul contra trei. 

Calculul era: ingenios. Ca să- i “convingă pe fran- 
cezi că nu trebuie să lupte pentru Cehoslovacia, pro- 
fesorul de drept Barthelemy evita să treacă în cont 
nu numai pe ceilalți aliaţi ai Franţei, care însumau 
de cîteva ori o sută douăzeci de milioane de locui- 
tori mai mult decît axa Roma-Berlin, dar pînă și pe 
cehoslovaci, care erau primii în cauză şi care aveau 
o armată perfect instruită şi perfect înarmată. 

lar pentru acela care, eventual, şi-ar fi putut da 
seama că socoteala lui Barthélemy pare puţin cam 
deocheată, „opinia publică“ avea un argument şi 
mai hotărîtor: pregătirea militară a Franţei. Franța 

nu este pregătită. Aviaţie? Moit! Artilerie? Moft! 
Linie Maginot? Moit! Cum să te baţi în aseme- 
nea condiţii. şi să te baţi, mai ales, cu cine? Cu 
armata lui Hitler! Cu această fenomenală armată 
a lui Hitler, echipată cu mii şi mii de tunuri, cu 
mii şi mii de avioane şi tancuri, cu atîtea şi atîtea 
divizii blindate! Are Franța măcar, o singură di- 
vizie blindată ? Niciuna! Atunci cum să mergi la 
război ? Cu mîinile goale? Aliaţii? Care? Anglia ? 
Da ! Este adevărat! Dar cine este sigur de Anglia! 
Anglia n-are nici un tratat cu Cehoslovacia. Anglia 
are numai cu Franţa un tratat, pe baza căruia An- 
glia este obligată să ne ajute în cazul cînd vom fi 
atacați. Şi Anglia nu uită să ne-o repete, în fel şi 
chip, că ea nu este obligată să salveze decît inte- 
gritatea teritorială a Franţei. Cele ce se petrec 
dincolo de Rin nu interesează Anglia. Cum ne pu- 
tem, prin urmare, închipui că Anglia își va trimite 
milioane de tineri la moarte, pentru că noi — care 
NU sîntem atacați — vrem să ne respectăm cuvîntul 
dat Cehoslovaciei, care este victima unei agresiuni 
meritate? Meritate pentru că, prin încăpăţinarea 
de a nu acorda" germanilor sudeţi libertatea -de a 
purta ciorapi albi, îl sileşte — este cuvîntul cel mai 
adecvat situaţiei — îl sileşte pe Hitler să intervină. 
Aaa! Da! Mai avem un aliat sigur: Uniunea 
Sovietică ! Uniunea Sovietică trebuie să ne ajute 
în caz de război. Să ne ajute? Cu ce? Cu armata! 
Cu armata sovietică. Poftim: ar-ma-ta so-vi-e-ti-că ! 
Dar o armată sovietică nici nu există. Armata 
sovietică... 

Şi, după cîteva injurii — care, fiind injurii, nu 
se cereau a fi documentate — la adresa armatei 
sovietice, „opinia publică“ punea în bătaie toată 
artileria grea a argumentelor ei împotriva tratatului 
cu Uniunea Sovietică. 

Cea mai mare nenorocire a Franţei este acordul 
cu Moscova. Poporul francez trebuie să ştie că sin- 


355 


gura ţară care poate profita de pe urma unui război 
cu Germania este Uniunea Sovietică ! 

Vreţi să ştiţi ce se cheamă tratat cu regimul bol- 
şevic de la Moscova? Priviţi cazul Cehoslovaciei. 
Dacă guvernul cehoslovac se încăpăţinează să nu 
rezolve conflictul cu minoritatea germană-sudetă, 
aşa cum i-o cere guvernul german, aceasta se dato- 
rește Uniunii Sovietice, care nu lasă pe cehi să 
cedeze. Şi cehii îi ascultă, pentru că cehii se simt 
tari pe tratatul acesta cu Moscova. Dar tocmai asta 
trebuie să ştie poporul francez : dacă este ceva care 
poate să supere pe Hitler mai mult decît suferinţele 
sudeţilor săi, este tratatul acesta al Cehoslovaciei 
cu Uniunea Sovietică. Din pricina acestui tratat, 
Hitler consideră statul cehoslovac ca un post îna- 
intat comunist în Europa centrală şi — ceea ce este 
şi mai rău — ca un cuţit bolşevic înfipt în coasta 
Germaniei. Aici, prin urmare, nu este vorba doar de 
libertatea minorităţii sudete, ci de însăşi siguranța 
Germaniei, care este în primejdie de a fi atacată de 
comunişti. Aţi citit ce scrie ziarul Combat? 


„Partidele de dreapta au impresia că, în caz de 
război, nu numai dezastrul ar fi considerabil, nu 
numai o înfrîngere sau o devastare a Franţei ar ti 
posibilă, dar, în afară de aceasta, o înfrîngere a 
Germaniei ar avea drept consecință căderea regi- 
murilor autoritare — care constituie cea mai bună 
redută contra comunismului — și, poate, a bolşe- 
vizării Europei...“ 


Ce vreți mai mult ? 

O înfrîngere în război a Germaniei înseamnă 
bolşevizarea Europei. 

Aşa se pune problema. 
„Deci, să ne ferim de un război! Nu trebuie și nu 
vrem să ne batem cu Hitler. De ce să ne batem cu 
Hitler ? Hitler nu are de gînd să ne atace. El a 

repetat de cîteva ori că orice socoteli cu Franța au 
fost încheiate şi că vrea să trăiască, de aci înainte, 
în cele mai hune relații de prietenie cu noi. Şi 
Hitler îşi va ţine cuvîntul dacă renunțăm la tratatul 
cu Uniunea Sovietică, 

„Opinia publică“ — aceeași în Franţa ca şi în 
Anglia — nu făcea decît să anunţe, din vreme, 
popoarele că monopolurile franco-engleze au găsit 
„calea să se înțeleagă cu Hitler şi Musșolini, pentru 
executarea unei operaţii grele și delicate, prin dis- 
cuţii în loc de pierderi de vieţi“. Independența 
Cehoslovaciei trebuie sacrificată pentru că Germania 
lui Hitler trebuie ferită de un război cu Franţa și 
Anglia şi mai cu seamă de un război în care ar 
putea fi învinsă. 


% * 


Conflictul ceho-sudet căpătă un caracter oficial 
în ziua de 24 aprilie 1938, cînd Henlein, cu pri- 
lejul congresului german-sudet de la Karlsbad, 
anunță că germanii sudeţi cer guvernului Ceho- 
slovac, printre altele: 

— recunoaşterea grupului etnic al germanilor su- 
deți ca personalitate juridică, pentru menținerea 
acestei egalităţi. de drepturi în interiorul statului ; 

— delimitarea și recunoașterea teritoriului ger- 
manilor sudeţi în cuprinsul statului ceh; 

— stabilirea unei autonomii administrative ger- 
mane. în teritoriul german, unde sînt în cauză inte- 
resele care privesc grupul etnic german; 

— crearea unor clauze juridice de  protecțiune 
pentru germanii care trăiesc în afară de teritoriul 
închis al naționalităților lor ; 

— deplina libertate de a împărtăși naționalitatea 
germană şi filozofia lumii germane. 

Sudeţii lui. Henlein cereau, prin aceasta, crearea 
unei autonomii administrative germane, pe un teri- 

toriu recunoscut ca german, cu dreptul de a practica 
filozofia nazistă germană, în indiferent ce domeniu 
al vieţii sociale, politice și culturale, toate acestea 
în cadrul statului cehoslovac. 

Dar tocmai prin revendicările acestea, Hitler își 
trăda adevăratele lui intenţii: el nu cerea auto- 
nomia sudeţilor, spre a le asigura acestora, într-ade- 
văr, o autonomie. Prin autonomia aceasta, Hitler 
voia, de fapt, să pună piciorul în Cehoslovacia, 
ceea ce ar fi dus, implicit, şi la robia propriilor lui 
sudeţi. 

Guvernul cehoslovac, alarmat, sezisă guvernul 
francez. Guvernul francez — prezidat de Daladier — 
hotărî să ia contact cu guvernul englez, pentru 
adoptarea unei atitudini comune față de pretențiile 
germanilor sudeţi. Inainte de a pleca la Londra, 
reprezentanții guvernului” francez îl asigurară pe 
Osusky, ministrul cehoslovac la Paris, că Franţa 
nu va părăsi Cehoslovacia. 


* 
* * 


In dimineața zilei de 28 aprilie, cînd trebuiau să 
înceapă, la Londra, discuțiile între reprezentanții 
Franței şi Angliei, Völkischer Beobachter, oficiosul 
lui Hitler, publica un articol în care spunea: „Ar 
fi surprinzător ca doi oameni atit de inteligenți ca 
domnii Daladier (primul ministru al Franței) şi 
Bonnet (ministrul de externe) să nu fi înțeles că 
problema cehoslovacă nu poate fi tărăgănată, şi, 
cu atit mai puțin, rezolvată, prin metode tactice. 
O schimbare radicală cu privire la Cehoslovacia este 
pornită în momentul de faţă“. 

A doua zi, la 29 aprilie, ziarul londonez Daily 
Express se grăbea să dea asigurări coniratelui ber- 
linez, în felul următor: „Noi nu iubim pe acești 
frați (pe cehi). Este imposibil ca guvernul britanic 

să se angajeze să ne facă să ne războim pentru 
statul dărăpănat al Cehoslovaciei. Nu! Dacă Franța 
este angajată cu cehii, Anglia trebuie să se fină 
la distanță de Franţa!“ 


*% # 


In cursul conversațiilor franco- -engleze, Chamber- 
lain luă cuvîntul pentru a declara că, în ceea ce-l 
priveşte, 


mel se îndoieşte că Hitler vrea desfiinţarea sta- 
tului cehoslovac, mai bine zis a unui stat cehoslovac 
reorganizat; el nu crede că Fiihrerul vrea un An- 
schluss. Fără îndoială, tocmai de aceea, d. Henlein 
n-a pomenit despre aceasta, cu toată starea de 
spirit a partizanilor săi. Se înțelege de la sine că 
este vorba, pur şi simplu, 'de o dorință a cărei 
realizare se amînă şi la a cărei împlinire se va mai 
reveni; dar Beneş trebuie să aibă posibilitatea de 
a prezenta propuneri care, modificînd caracterul 
statului cehoslovac, vor împiedica distrugerea lui. 
Dacă Germania va voi această distrugere, primul 
ministru nu vede, vorbind cu toată sinceritatea, în 
ce mod poate îi ea împiedicată s-o facă, dar el nu 
crede ca acest lucru să fie dorit la Berlin...“ 


După acest schimb de vederi, care lumină pe 
deplin pe toţi cei de față, conducătorii anglo-iran- 
cezi căzură de acord să-şi pună următoarea în- 
trebare : 

Ce cîntăreşte mai mult : războiul cu Hitler, pentru 
salvarea independenţei Cehoslovaciei şi comunizarea 
Europei — sau pacea cu Hitler, prin ciopîrțirea 
Cehoslovaciei, pentru salvarea Europei ? 

Intrebarea se putea lipsi de răspuns. In definitiv, 
statuarea unui regim, mai mult sau mai puţin con- 

fortabil, pentru minoritatea „sudetă, nu este decit 
o afacere particulară între cehi și sudeţi. Și în afa- 
cerile particulare, nici Franţa, nici Anglia nu au 
ce să se amestece în mod obligatoriu. Cu totul altfel 
se prezintă chestiunea, fireşte, atunci cînd e vorba 
ca Franţa şi Anglia să dea Cehoslovaciei un sprijin 
prietenesc, neobligatoriu. Aceasta se poate! Acest 
lucru nu se cade a fi refuzat! Ar îi inuman. 

Şi conferința hotărăşte ca Franţa şi Anglia să 
ajute, în cea mai mare grabă, Cehoslovacia. 

Cu ce? 

Cu siaturi. 

Cel care lua asupră-și sarcina sfaturilor fu gu- 
vernul francez care se obliga să deschidă ceho- 
slovacilor capul că degeaba se încăpăținează, 
fiindcă tot nu le va folosi la nimic. Să facă, aşadar, 
bine şi să înceapă tratativele cu Henlein, şeful su- 
deților. 

Franţa, deci, nu părăsea Cehoslovacia. 

Dar nici Anglia nu părăsea Franţa. In afară de 
sfaturile hotărîte pentru Cehoslovacia, discuțiile 
avură şi o concluzie practică imediată: Franfa şi 
Anglia semnară un acord care făcea ca securitatea 
Franței să nu mai depindă de sistemul secuzității 
„colective, ci numai de înfelegerea cu Marea Bri- 
tanie. i | 

Acest act a fost numit, de către presa mondială 
de mare tiraj, „evenimentul diplomatic cel mai im- 
portant de la război“. 

Şi fiindcă cele discutate în conferinţă trebuiau 
supuse controlului popoarelor, la încheierea discu- 
țiilor, aceste popoare au fost rugate să citească un 
comunicat în care lise spunea că Franța şi Anglia 
s-au înțeles să ducă mai departe 


„politica de consultare şi colaborare pentru apă- 
rarea, nu numai a intereselor lor comune, dar şi 

a acelor idealuri de viaţă naţională şi internaţională 
care unesc ambele ţări.“ 


Formalitatea controlului fiind împlinită, cele două 
guverne ale democraţiei apusene fură. lăsate libere 
să-şi vadă mai departe de „idealul lor de viaţă 
naţională şi internaţională“. 


* 
* * 


In urma presiunilor anglo-franceze, guvernul ce-: 
hoslovac se arătă gata să trateze cu Henlein. 
Acesta, însă, refuză să vină la Praga pînă ce nu 
vor fi satisfăcute cele opt puncte din programul de 
la Karlsbad. În acelaşi timp, guvernul german masă 
trupe la graniţa cehoslovacă: în Bavaria, Austria, 
Saxonia. ; 

Fără cea mai mică întîrziere, Polonia fascistă 
a lui Beck făcu cunoscut că nu va permite 
trupelor sovietice să treacă prin teritoriul ei ca să 
ajute Cehoslovacia. Același lucru îl anunță şi Un- 
garia condusă de Horthy şi Iugoslavia condusă de 
Stoiadinovici, şi  Romînia de sub stăpînirea lui 
Carol al II-lea. Parcă o singură mînă ar îi dirijat 
toate aceste acţiuni, pentru ca guvernul cehoslovac 
să vadă că nu se poate bizui pe niciuna din ţările: 
acestea. 


* > 


Guvernul cehoslovac invită, în chip oficial, încă 
o dată pe Henlein să discute statutul naționalită- 
ților, prin care se oferă sudeţilor autonomia comu- 
nelor, districtelor şi chiar a unor regiuni anumite, 
în şcoală, muncă socială și comunicații. Aceste 
centre autonome vor avea diete locale, în care mino- 
ritățile îşi vor trimite reprezentanți în raport cu 
numărul. lor. Un singur lucru nu prevedea statutul: 

autonomia regiunii sudete — aşa cum a fost cerută 
la Karlsbad. 

Henlein, în loc de răspuns, trimise în ziua de 
7 iunie guvernului cehoslovac o nouă listă de re- 
vendicări şi mai draconice decît cele enunțate în 
ziua de 24 aprilie. 

În cuprinsul celor patru puncte ale noii lor note, 
sudeţii, conformîndu-se ordinelor Berlinului, făceau 
un pas înainte. De astă dată nu mai cereau doar o 
autonomie naţională în cadrul statului cehoslovac, 
ci un teritoriu naţional, propriu-zis, un stat național- 
socialist dirijat de la Berlin, în cadrul unui stat 
cehoslovac dirijat de la Praga. 

Totuşi, la 10 iunie, guvernul cehoslovac -a fost 
silit de către francezi şi englezi să accepte aceste 
revendicări ca bază de tratative. 

Pacea trebuia salvată. 


* * 


Sudeții, însă, nu voiau să stea de vorbă cu gu- 
vernul cehoslovac. Anglia şi Franța găsiră o nouă 
soluție : un mediator care să trateze cu ambele părți 
în conflict. Pentru această misiune se cerea, fireşte, 
un personaj cu totul dezinteresat în lupta aceasta 
dintre cehi şi sudeți. 

Cine poate fi omul acesta imparţial ? 

Un englez. Cu condiţia, însă, să fie englez de la 
lord în sus. 

Şi a fost găsit mediatorul ideal în persoana lor- 
dului Runciman, care, pe lingă că era lord, era și 
mare industriaş şi în relaţii strînse de afaceri cu 
„marea industrie germană și prieten intim al lui 
Chamberlain, care-l recomanda ca pe „un om inde- 
pendent de guvernul britanic, ca şi, de fapt, de 
orice guvern“. 

Ribbentrop, referindu-se la numirea lordului Run- 
ciman ca mediator, îi declară lui sir Nevile Hen- 

derson, ambasadorul britanic la Berlin, că guvernul 
german „trebuie să aibă. o atitudine rezervată faţă 
de misiunea lordului Runciman şi să considere 
această afacere ca privind exclusiv pe englezi“. 

Lordul Halifax îi trimise lui Ribbentrop o scri- 
soare prin care îi spunea că 


„regretă această declaraţie şi-şi exprimă spe- 
ranța că guvernul german va colabora cu guvernul 
englez, pentru a facilita o rezolvare pacifică a 
chestiunii sudeţilor, deschizînd astfel calea stabilirii 
relațiilor anglo-germane pe baza încrederii reci- 
proce și a cooperării.“ 


Ceea ce interesa în conflictulj ceho-sudet era 
„Stabilirea relaţiilor anglo-germane". 

Concentrările de trupe germane continuau. Prin- 
tr-o indiscreţie voită, lumea ştia că aceste trupe 
sînt gata să invadeze Cehoslovacia la începutul 
lunii septembrie, cînd trebuia să aibă loc congresul 
nazist de la Nürnberg. Un milion şi jumătate de 
soldaţi germani erau pe picior de război. Hitler 
făcu o inspecție ostentativă a fortificațiilor de pe 
linia Siegfried, care se întindeau, de-a lungul Ri- 
nului, din Elveţia pînă în Olanda. Spaima în Europa 
creştea. Ca să „liniştească“ popoarele, „opinia pu- 
blică“ anglo--iranceză publica fel de fel de ştiri, 
reportaje, interviuri, în care reveneau cu insistență 
trei idei conducătoare: puterea de neînirînt a lui 
Hitler, jalnica situație militară a Franţei şi Angliei 
și nevoia unei păci cu orice preț. 

La 1l iunie 1938, sir Archibald Wilson, unul din 
partizanii cei mai proeminenţi şi mai aprinși ai 
politicii pro-hitleriste a lui Chamberlain, declară în 
Camera Comunelor că „unitatea este esențială și 
adevăratul pericol pentru lumea de astăzi nu vine 
din partea Italiei şi a Germaniei, ci din partea 
Rusiei.“ 

Nici pînă la venirea bătrînului Neville Cham- 
berlain în fruntea conducerii Marii Britanii, guver- 
nele engleze precedente n-aveau să se plingă de 
reputația ce şi-o cîştigaseră în lume ca fiind ema- 
naţia celei mai înverşunate oligarhii anticomuniste 
cu putință. Dar dinamismul lui Hitler a dat lui 
Chamberlain atîtea ocazii să demonstreze, prin fapte 
concrete, că între idealurile democraţiei engleze şi 
cele ale nazismului german există o afinitate de 
nezdruncinat, încît, la 10 iulie 1938, von Dirksen, 
ambasadorul Germaniei la Londra, elibera guver- 
nului englez, într-un raport adresat lui Ribbentrop, 
următorul certificat de bună purtare: 


„Actualul guvern englez este primul cabinet post- 
belic care a făcut din căutarea unui compromis cu 
Germania unul din punctele esenţiale ale programu- 
lui său; de aceea, guvernul acesta manifestă față 
de Germania acel maximum de înțelegere de care nu 
ar fi capabil să dea dovadă oricare alt guvern for- 
mat din indiferent care combinații posibile ale po- 
liticienilor englezi. Acest guvern dispune de forța 
politică internă necesară pentru rezolvarea acestei 
probleme. El s-a apropiat de înţelegerea punctelor 
mai esenţiale din principalele revendicări formulate 
de Germania cu privire la înlăturarea Uniunii So- 
vietice de la rezolvarea destinelor Europei și înlătu- 
rarea în acelaşi sens a Ligii Naţiunilor, precum şi 
acelea referitoare la utilitatea negocerilor şi a tra- 
tatelor bilaterale“. 


Încă o dată, idealurile engleze şi cele germane se 
suprapuneau de minune: renunțarea la securitatea 
colectivă, înlocuirea acestui principiu de bază al 
Ligii Naţiunilor prin tratate bilaterale, revizuirea 
erorilor dictatului de la Versailles, suprimarea Ligii 
Naţiunilor, înlăturarea Uniunii Sovietice figurau ca 
obiective naţionale de frunte atît în programul nazist 
al lui Hitler, cît şi în programul Marii Britanii 

Ce mai lipsea, deci, pentru ca pacea Europei să 
fie asigurată ? 

O vizită a lui Hitler la Londra. 

Era visul lordului Halifax, ministrul de externe al 
iui Chamberlain, ca Hitler să vină la Londra. Dirksen, 
ambasadorul nazist la Londra, arată într-un raport 
că Halifax a declarat, în iunie 1938, în cursul unei 
întrevederi, căpitanului Wiedeman, aghiotantul lui 
Hitler, că „cea mai frumoasă clipă din viaţa lui 
ar fi aceea în care Fiihrerul în vizită la Londra, ar 
străbate strada Mall (care duce spre palatul Buckin- 
gham) alături de rege“. 

Dar pentru englezi, nota cea mai potrivită în fa- 
voarea capitulării Europei faţă de Hitler a fost 
găsită de ziarul Daily Express, care scria: „În City, 
oamenii responsabili de bunăstarea poporului nostru 
spun, fără înconjur, că probleima cehoslovacă. este 
suspendată ca un nor amenințător deasupra planu- 
rilor lor de ameliorare financiară şi economică.“ 

Pentru a risipi acest nor, primul ministru ur- 
mărea cu perseverență nedezminţită un singur mare 
obiectiv, care era de o importanţă vitală nu numai 
pentru Anglia şi Germania, „ci și pentru civilizația 
lumii întregi“: o întîlnire cu Hitler, pentru strîn- 
gerea relaţiilor anglo-germane. Astfel, cînd lumea, 
înspăimîntată, vedea că războiul se apropie -din 
pricina neputinței de a împăca pe cehi cu sudeţi, 
Chamberlain, în loc să se sperie, se bucura. In 
ziua de 22 august, un membru al comisiei Runci- 
man — expertul economic Ashton Gwatkin, cunoscut 
pentru relaţiile lui strînse cu cercurile monarhiste 
'ruse din emigrație şi pentru înverşunarea cu care 
ajuta la agitația războinică împotriva Uniunii So- 
vietice — îl întrebă pe Henlein, şeful sudeților 
„„.dacă în cazul în care cehii nu vor, arăta, în 
săptămîna viitoare, nici o voință de împăcare, Kon- 
rad Henlein ar fi dispus să sondeze pe Führer, 
pentru a şti dacă o întîlnire n-ar fi de dorit, înainte 

de congresul partidului, între reprezentanţii englezi 
și Fiihrer, întîlnire în cursul căreia chestiunea ceho- 
slovacă n-ar fi singura a fi dezbătută. Konrad Hen- 
lein întrebă. care sînt punctele eventuale pe care 
le-ar avea în vedere. Ashton nu putu să dea preci- 
ziuni, dar declară că presupune că este vorba de 
un acord aviatic, de chestiunea colonială şi de o 
înțelegere în problema înarmărilor“. 

Chamberlain miza pînă şi pe rezistența Ceho- 
slovaciei, pentru a avea un pretext să dea ochi cu 
Hitler, cu care prilej „chestiunea cehoslovacă n-ar 
fi singura a fi dezbătută“. S-ar putea spune că 
bătrînul era gata să instige pe cehoslovaci la rezis- 
tență — ceea ce, în treacăt, a și făcut-o, pe sub 
mînă '— pentru a-i putea vinde mai ușor şi mai 
bine în cursul unei întrevederi personale cu Hitler. 

Dar nu numai guvernul englez, ci şi cel francez 
urmărea o înţelegere directă cu Fiihrerul. La 21 au- 
gust, Daladier, președintele consiliului. de miniştri 
al Franţei lua cuvîntul la radio şi spunea, ca să 
fie auzit la Berlin: 


„Ca toţi foştii soldați de pe front, sînt hotărît să 
pun totul în joc spre a scuti Europa de nimicirea 
civilizaţiei sale“. 


Ceea ce nu era decit o variantă a celor spuse de 
Hitler în ziua de 19 noiembrie 1937, cînd declara 
că un om ca el, care a fost soldat în războiul mon- 
dial, nu mai vrea război: 


„In Anglia și în celelalte țări, domină aceleaşi 
tendinţe. Numai o singură ţară, Rusia Sovietică, ar 
putea profita în cazul unui conflict general. Toate 
celelalte sînt, în adîncul sufletului lor, pentru con- 
solidarea păcii“. 

Daladier, premierul francez, fiind întru totul de 
acord cu Hitler ca să scutească Europa de nimicirea 

civilizaţiei, procedă, în această vară  hotăritoare 
pentru civilizaţia Europei, la abrogarea tuturor re- 
formelor sociale cîştigate de muncitorimea franceză 
în ultimii ani, la închiderea frontierei îranco-spa- 
niole pentru republicanii spanioli, la urmărirea 
„străinilor indezirabili“ şi se folosi pînă și de pri- 
lejul vizitei la Paris a suveranilor Angliei pentru 
a aresta mii de antiiascişti. 


5 


La începutul lunii septembrie, lordul Runciman 
se agita mereu în jurul revendicărilor sudete for- 
mulate în ziua de 7 iunie, care dădeau situației 
înfăţişarea definită astfel în ziua de 28 iunie, de 
către Halifax, în faţa Camerei Comunelor : 


„Această problemă consistă în a găsi, în cadrul 
frontierelor politice ale Cehoslovaciei şi fără a se 
distruge integritatea acestui stat, un mijloc pacific 
de a -acorda o autonomie administrativă substan- 
țială populaţiunilor care vorbesc germana, cît și 
altor populaţiuni — poloneză şi ungară de exemplu 
— care trăiesc înlăuntrul frontierelor cehe și au 
naționalitatea cehă.“ 


Aşadar, în tot cazul, nu putea îi vorba mai mult 
“decît de „o autonomie administrativă“ — fie ea 
oricît de „substanţială“ — și, precum am văzut, 
sudeţii lui Henlein au dat acestei autonomii sub- 
stanţiale caracterul unui stat în stat, dar în „cadrul 
frontierelor politice ale Cehoslovaciei și fără a dis- 
truge integritatea acestui stat“. 

Că Hitler nu îndrăznea, încă, să pretindă rezol- 
varea problemei în afară de cadrul statului ceho- 
slovac şi prin distrugerea integrităţii Cehoslovaciei, 
o demonstra nota publicată în ziarul Informazione 

Diplomatica al lui Mussolini, apărută în ziua de 
7 septembrie 1938, prin care se preciza că Italia 
este „favorabilă revendicărilor formulate de Hen- 
lein în faimoasele sale opt puncte de la Karlsbad, 
revendicări care, cerînd o autonomie teritorială 
pentru minorități, n-au pus niciodată în discuție 
apartenenţa lor la statul cehoslovac“. 

Democraţiile apusene, însă, erau hotărite „să 

pună totul în joc“ pentru a salva „pacea“ Europei. 
Astfel că, deşi nici măcar asupra revendicărilor 
sudete, formulate la 7 iunie, cu privire la o aulo- 
nomie teritorială, în cadrul statului cehoslovac, su- 
deţii şi cehii n-au ajuns la o înţelegere; deşi a 
început să se ventileze un nou plan, care prevedea 
o autonomie cantonală — tot în cadrul statului 
cehoslovac — totuşi, în ziua de 5 septembrie. un 
anume Emile Roche, membru al partidului radical 
francez, primi ordin din partea guvernului său să 
publice în ziarul La République, al cărui director 
era, un articol în care să spună: „Dacă cehii și 
germanii nu pot trăi în cadrul statului centralizat 
ceh, atunci ei trebuie despărțiți.” 
„Două zile după aceasta, adică la 7 septembrie, 
ziarul englez Times, organ prin care toate guver- 
nele engleze îşi lansau, de obicei, bombele lor de în- 
cercare, scria următoarele : 


„A fost mereu vădit că revendicările de la Karls- 
bad conţin multe lucruri pe care guvernul ceh ar 
fi putut, şi ar îi trebuit, într-adevăr, să le acorde 
sudeților, cu mult înainte de a fi fost formulate, 
într-un limbaj mai mult imperativ, de către domnul 
Henlein. Dar cererea care priveşte deplinul exer- 
cițiu al metodelor naţional-socialiste în  Ceho- 
slovacia este o pretenţie pe care guvernul din Praga 
nu putea, evident, s-o accepte, căci ea ar crea un 
stat cu totul eterogen în republica cehă şi ar trans- 
fera supuşenia personală a sudeţilor, din mîna 

şefului statului în care trăiesc, în cea a şefului unui 
stat vecin. În acele revendicări există, de asemenea, 
cereri cu privire la orietarea politicii externe a țării, 
pe care guvernul n-ar putea să le accepte sub pre- 
siunea unei minorităţi. D. Henlein cerea ca Ceho- 
slovacia.să nu rămînă aliata Franţei şi a Rusiei. 
Este destul de firesc ca sudeţii să nu prea fie 
dispuşi să-şi asume un rol în care ei ar avea de 
luptat, dacă un război ar izbucni, de aceeași parte 
cu ruşii şi francezii, împotriva compatrioţilor lor 
de rasă germană. Dar un grup care constituie mai 
puțin de un siert din populație se poate aştepta 
foarte greu la dreptul de a controla politica externă 
a restului de 78 la sută. Corespondenţa pe care am 
primit-o din Praga, de la trimisul nostru, azi dimi- 
neaţă, ne arată că guvernul ceh este acum gata să 
meargă, într-adevăr, foarte daparte în acceptarea 
tuturor cererilor rezonabile.“ 


Ce .urmează de aici? Că vina -prelungirii con- 
flictului o poartă sudeţii! Cine trebuie, aşadar, 
pedepsit ? 

Statul cehoslovac | 


„Dacă sudeţii — conclude Times — cer acum mai 
mult decît guvernul ceh este, după cît se pare, 
dispus să dea în ultima sa listă de propuneri, se 
poate numai deduce că germanii merg dincolo de 
simpla eliminare a greșelilor şi nu se simt la largul 
lor în republica cehă. În acest eaz, guvernul. ceho- 
slovac ar putea să-și dea osteneală de a vedea dacă 
trebuie exclus cw totul proiectul, care a fost în- 
timpinat favorabil în unele cercuri, de a face din 
Cehoslovacia un stat mai omogen, prin despărțirea 
de această parte mărginașe a populațiilor străine, 
care sînt cu trup şi suflet alături de națiunea de 
aceeaşi rasă cu ele. In tot cazul dorințele populației 
interesate ar putea fi un element de o importanţă; 

decisivă în orice soluţie care ar putea îi privită ca 
permanentă și avantajele pe care Cehoslovacia le-ar 
avea de pe urma transformării sale într-un stat 
omogen, ar compensa, poate, dezavantajele evidente 
ale pierderii districtelor germane din regiunea 
sudetă.“ 


Logica lui Times era logica specifică intereselor 
celor pe care îi apăra. La urma urmei, nu-i rea de 
loc soluţia aceasta: despărțirea. Să se despartă 
statul ceh de sudeţi şi va deveni deodată mai pu- 
ternic, fiindcă va fi mai omogen. Este o combinaţie 
plină de avantaje. Mai cu seamă că cehii se vor 
despărți nu numai de sudeţii buclucaşi, dar şi de 
polonezii şi ungurii buclucaşi, şi de nişte frontiere 
naturale buclucaşe, şi de niște fortificații buclucaşe, 
şi cu prilejul acesta, îi va fi mult mai uşor să se 
despartă şi de un foarte buclucaş tratat cu Uniunea 
Sovietică. | 

Guvernul englez şi francez puneau totul în joc 
pentru a scăpa Europa de nimicire. Anglia și Franța 
ofereau lui Hitler mai mult decît îndrăznise el în- 
suşi să ceară pînă în clipa aceea. Fiihrerul avea 
mîinile dezlegate. Putea să meargă înainte, fără să 
se teamă de nimeni. In felul acesta, el a putut să-și 
debiteze, în seara de 12 septembrie, la congresul 
nazist din Nürnberg, mult aşteptatul discurs în 
care spunea: 


„Ceea ce germanii pretind este dreptul de liberă 
dispoziţie, pe care-l posedă toate celelalte popoare. 
Acestor germani din regiunea sudetă, Cehoslovacia 
n-are să le facă nici un cadou. Noi avem dreptul 
de a cere o existență a noastră, ca toate celelalte 
popoare. Dar în cazul în care democrații ar fi con- 
vinşi că trebuie să protejeze, prin toate mijloacele, 
pe opresorii germanilor, aceasta va avea consecinţe 

grave. Cred că servesc mai mult pacea, dacă nu las 
nici o îndoială cu privire la acest lucru. N-am 
revendicat dreptul Germaniei de a oprima trei mi- 
lioane şi jumătate de francezi, nici ca trei milioane 
şi jumătate de englezi să fie dați pe mîna Ger- 
maniei pentru a fi oprimaţi; ci revendic încetarea 
opresiunii a trei milioane și jumătate de germani 
din Cehoslovacia şi cer ca opresiunea aceasta să 
facă loc dreptului de liberă dispoziţie.“ 


De-abia şi-a încheiat Hitler discursul, că sudeţii 
şi începură să-şi aplice — după orariul și tactica 
stabilită din timp la Berlin — dreptul de liberă 
dispoziție prin asasinarea a nenumărați cehi şi prin 
devastarea şi jefuirea staţiilor de cale ferată, loca- 
lurilor de poştă, comisariatelor de poliție, cazăr- 
milor, jandarmeriei, cluburilor socialiste şi caselor 
particulare. 

Guvernul de la Praga, speriat, se văzu silit să 
proclame starea de asediu. Sudeţii, furioși, telefo- 
nară preşedinţiei Consiliului de Miniştri cehoslovac 
un ultimatum, în care arătau că, dacă pînă în şase 
ore starea de asediu nu este ridicată, legea mar- 
țială suspendată, poliția cehă rechemată etc., etc., 
conducerea partidului sudet german îşi declină răs- 
punderea pentru dezordinele viitoare. Ruptura dintre 
cehi şi sudeţi era definitivă. 

+ 

Cum reacționară Anglia şi Franţa ? 

Franţa şi Anglia păşiră mai departe pe „calea 
înțelegerii“. In consecință, deşi războiul împotriva 
Cehoslovaciei era, de fapt, început, guvernul francez 
dădu, în ziua de 13 septembrie, un comunicat în 
care spunea că „...este hotărît să-și urmeze acțiunea 
sa vigilentă, pentru menţinerea păcii“. - | 

Şeful guvernului francez înţelegea că ziua cea 
mare a sosit. Era ziua de 13! 


Li 


371 


„La sfîrşitul după-amiezii de ieri — povestea el, 
a doua zi, presei, condiţiile în care i-a venit in- 
spirația — faţă de desfăşurarea rapidă a evenimen- 
telor din Cehoslovacia, care făceau foarte dificile 
negocierile locale, am luat iniţiativa de a stabili 
un contact personal şi direct cu primul ministru en- 
glez, în scopul de a examina cu el posibilitatea de 
a aplica o procedură excepțională, care să îngăduie 
examinarea, împreună cu Germania, a celor mai 
eficace mijloace de natură să asigure soluția pașnică 
a diferendului care desparte pe germanii sudeţi de 
guvernul din Praga şi, prin aceasta, spre a menţine 
pacea în Europa. Sînt, deci, nespus de fericit că 
există un acord între punctele de vedere ale am- 
belor guverne amice — englez şi francez.“ 


Şeful guvernului francez dădu mai tîrziu — în 
ziua de 4 octombrie — în şedinţa Camerei, urmă- 
toarele declaraţii complimentare : 


„In noaptea de 13 spre 14 septembrie, m-am pus 
în legătură cu d. Chamberlain. l-am împărtășit 
nevoia oare exista de a substitui demersurilor şi 
notelor noastre, întîlniri directe între oamenii res- 
ponsabili. Primul ministru englez, care avea şi el 
acelaşi sentiment, plecă la Berchtesgaden.“ 


Dar dacă se lăuda primul ministru al Franţei că 
meritul iniţiativei unei întîlniri cu Hitler îi revine 
exclusiv lui, se lăuda şi Chamberlain la fel. 


„In aceste împrejurări — zicea el în discursul 
său de lung metraj din ziua de 28 septembrie — 
am decis că a venit vremea să pun în aplicare un: 
plan pe care-l nutream de foarte multă vreme, ca 
o ultimă soluţie. Una din principalele dificultăți în 
raporturile cu guvernele totalitare este absența 
mijloacelor de a stabili un contact cu personali-. 
tăţile în mîinile cărora se găsesc deciziile finale ale 
țării. Am hotărît, deci, să mă duc eu însumi în 


372 


Germania pentru a vedea pe Hitler și a descoperi, 
printr-o conversaţie personală, dacă mai era vreo 
nădejde de a salva pacea. Hitler răspunse în chip 
inimos la sugestia mea şi, la data de 15 septembrie, 
am făcut primul meu voiaj aerian spre Germania.“ 


* 


* * 


Ce se petrecea, între: timp, în Cehoslovacia ? 

In ziua de 13 septembrie, la ora, 4,30 d.a., gu- 
vernul cehoslovac din Praga primea un ultimatum 
din partea sudeților care cereau ca: 

l. legea marțială să fie abolită; 

2. poliția de stat să fie retrasă din toate distric- 
tele în care populația sudetă este în majoritate; 

3. jandarmeria şi toate celelalte organisme ale 
forţelor însărcinate să apere securitatea statului 
trebuie să se limiteze la funcţiile normale şi să fie 
reduse la efectivele lor normale; 

: 4. toate formaţiile militare să fie consemnate în 
căzărmile lor sau concentrate numai în jurul obiec- 
tivelor militare. 

Comitetul henleiniștilor îşi declina orice răspun- 
dere, dacă ultimatumul nu va fi acceptat pînă la 
ora 23,30. 

Guvernul cehoslovac începu, îndată, examinarea 
ultimatumului. Intre timp, lord Runciman şi amba- 
sadorii Angliei şi Franţei dădeau mereu telefoane 
prin care stăruiau ca guvernul cehoslovac să fie 
înţelegător. Hodza, preşedintele de consiliu ceho- 
slovac, precum şi miniştrii agrarieni se declarară 
pentru tratative cu henleiniştii. La orele 11 seara, 
guvernul informă pe henleiniști că acceptă punctele 
2, 3 şi 4 din ultimatum şi că ar fi dispus să discute 
şi punctul 1, dacă ei renunţă la orice încercare de 
a obţine rezolvarea conflictului prin violenţă. 

Tocmai atunci se află că Henlein a dispărut din 
țară. Panica între sudeţi era enormă. Un „consiliu 
naţional german“, improvizat în grabă de mai 
mulţi membri ai partidului creștin-social, lansă 
către populaţia germană un apel la loialism faţă 
de guvern. Apelul avu un succes uluitor. Nenumă- 
rați germani adresară guvernului de la Praga de- 
claraţii de loialitate. O seamă de membri importanți 
ai partidului henleinist se declarară contra politicii 
de violență şi se jurară că nu au nici un amestec 
cu ultimatumul şi cu rebeliunea. 

Deodată, căzu ca un trăsnet vestea proiectului de 
călătorie a lui Chamberlain în Germania. Naziștii 
lui Henlein redeveniră agresivi şi comunicară gu- 
vernului că cele opt: puncte ale programului din 
Karlsbad sînt depășite. Sudeţii cer acum, pur şi 
simplu, dreptul de a dispune de ei înşişi. Şi spre 
a demonstra guvernului că ei nu ştiu de glumă, 
lansară manifeste în care instigară populaţia sudetă 
la asasinate în masă şi aruncară granate de mînă 
asupra posturilor de jandarmi şi a posturilor va- 
male. Acesta a fost primul rezultat al vizitei lui 
Chamberlain la Hitler, înainte chiar ca ea să fi 
avut loc. In aceeaşi zi, Henlein reapăru la Asch, 
unde avu o întrevedere cu Ashton Gwatkin, căruia 
îi spuse cu patetism : 


„Vă mulţumesc dumneavoastră, ca şi celorlalţi 
membri ai misiunii dumneavoastră pentru marea 
muncă pe care ați depus-o.“ 


Henlein mulțumea, pentru că era mulțumit. Sar- 
cina comisiei Runciman fusese împlinită cu vîrf şi 
îndesat. 

$ 


Cea dintîi întrevedere a lui Chamberlain cu Hitler 
a avut loc la Berchtesgaden. In tot timpul cît a 

ținut vizita aceasta a premierului englez în Ger- 
mania, popoarele au fost mereu hrănite cu comu- 
nicate şi declaraţii. 

In ziua de 14 septembrie — comunicatul guver- 
nului englez : 


«Se anunţă oficial că primul ministru a adresat 
cancelarului Hitler, prin intermediul ambasadorului 
Marii Britanii la Berlin, următorul mesaj: „Din, 
pricina situaţiei din ce în ce mai critice, îmi propun 
să vin imediat la dv., pentru a încerca să găsim 
o soluţie pacifică. Propun să călătoresc cu avionul 
şi sînt gata să plec mîine. Vă rog să-mi arătați 
momentul cel mai apropiat în care ați putea să mă 
vedeţi şi să-mi propuneţi un loc de întîlnire. Aș fi 
recunoscător să primesc repede un răspuns.“> 


4 

In dimineaţa zilei de 15 septembrie, înainte de 

îmbarcarea în avion pentru Germania — declarația. 
bătrînului democrat : 


„Mă duc să mă întîlnesc cu cancelarul Germaniei, 
pentru că situaţia mi se pare a fi una din acelea 
în care conversațiile personale între el și mine ar 
putea avea rezultate folositoare. Politica mea a fost 
întotdeauna să mă străduiesc să asigur pacea. 
Chipul spontan cu care Fiihrerul a acceptat propu- 
nerea mea mă încurajează să sper că vizita pe 
care i-o fac nu va fi fără rezultate.“ 


In seara zilei de 15 — comunicatul agenţiei na- 
ziste D.N.B.: 


„Fuhrerul cancelar s-a consfătuit, astăzi, la. Ober- 
saltzberg, cu premierul britanic. În cursul întreve- 
derii a avut loc un schimb de vederi, larg și deschis, 
asupra situaţiei politice. Premierul britanic se reîn- 
toarce mîine în Anglia, pentru a se consfătui cu 

cabinetul britanic. In cîteva zile va avea loc o nouă 
întrevedere.“ 


La aceeaşi oră — declaraţia făcută presei de 
către Chamberlain : 


'„Conversaţia noastră a fost foarte amicală. Mă 
întorc mîine la Londra, pentru a face un raport 
colegilor mei din cabinet. Sper să mă întorc în 
Germania într-un viitor apropiat, pentru a-l vedea 
pe Hitler. Acest nou voiaj va avea loc, poate, în 
cîteva zile, poate abia peste o săptămînă. Dar nu 
voi mai veni la Berchtesgaden, fiindcă este pro- 
babil că Hitler va propune să ne întîlnim la jumă- 
tatea drumului.“ 


In dimineața zilei de 16 septembrie, înainte de 
a se urca în avion pentru Anglia — declarația lui 
Chamberlain la microfon : 


„Ieri am fost fericit de căldura şi cordialitatea 
primirii ce mi s-a făcut, nu numai de către guvern, 
dar şi de către popor, care a ieşit pe străzi pentru 
a mă saluta. Acum mă înapoiez în Anglia, după 
lunga mea convorbire de ieri după-amiază cu can- 
celarul german şi sper să am în curînd o altă con- 
versaţie cu el, după ce voi fi consultat pe colegii 
mei de la Londra.“ 


In după-amiaza zilei de 16 septembrie, la sosirea 
pe aerodromul londonez, de la Hendon — o nouă 
declaraţie a domnului Chamberlain : 


„M-am întors mai repede decît am prevăzut, după 
o călătorie pe care, dacă n-aş fi fost preocupat de 
altele, aş fi găsit-o delicioasă. Ieri, joi după-amiază, 
am avut o lungă întrevedere cu: Hitler. Această 
întrevedere a fost sinceră, dar amicală, şi sînt acum 
convins că fiecare dintre noi înțelege tot ce gîn- 

deşte celălalt. Bineînţeles, să nu vă așteptați să 
vă vorbesc acum despre rezultatul acestei întreve- 
deri. Tot ce am de făcut acum este să discut cu 
colegii mei şi vă sfătuiesc să nu acceptați, în chip 
prematur, nici un raport neautorizat asupra naturii 
acestei conversații. Dar, încă o dată, voi discuta 
astă-seară cu colegii mei şi alte persoane, în special 
cu lordul Runciman. Mai tîrziu, poate peste cîteva 
zile, voi avea o altă întrevedere cu Hitler. Numai 
că atunci, mi-a spus el, are intenția să facă jumă- 
tate de drum, pentru a veni în întîmpinarea mea. 
El doreşte să scutească pe un om bătrîn, de un 
voiaj atît de lung.“ 


E adevărat ceea ce spunea bătrînul democrat: 
s-a întors cam degrabă din voiajul acela în Ger- 
mania nazistă, pe care l-ar fi găsit delicios, dacă 
n-ar fi avut pe cap alte griji. Toată întrevederea 
a 'durat trei ore, cînd cei mai optimişti — și în 
fruntea lor se găsea însuşi primul ministru al An- 
gliei — se aşteptau să dureze cel puţin trei zile. 

Ce s-a întîmplat? S-au certat de la început? Nu 
s-au plăcut şi şi-au dat seama din capul locului, că 
nu se vor putea înțelege? 

Asta nu s-ar putea spune. Dimpotrivă ! S-au plă- 
cut, am putea zice, enorm. Și-au vorbit în chip 
foarte amical — deşi sincer — şi s-au despărţit atît 
de legați unul de altul, încît au aranjat între ei ca 
bătrînul să mai vină o dată în Germania. Rîndul 


viitor însă, Hitler — băiat cumsecade și bine 
crescut, pe care nu-l rabdă inima să lase pe un om 
bătrîn să facă un voiaj prea obositor — se va 


întîlni cu el la „jumătatea drumului“. Nu trebuie 
să răstălmăcim, însă, în nici un fel acest termen: 
„jumătatea drumului“. Hitler era dispus să facă 
bătrînului Chamberlain concesii numai în ceea ce 
priveşte lungimea unei călătorii. Astiel, „jumătatea 
drumului“ trebuie înţeleasă așa cum a înțeles-o, de 

altfel, şi bătrînul Chamberlain : în sens strict geo- 
grafic. La urma urmei, Germania poate fi delicioasă 
pentru acest bătrîn şi aiurea nu numai la Berchtes- 
gaden, de vreme ce Fiihrerul va fi acolo. 

Ce am putea deduce, prin urmare, chiar din co- 
municatele şi declaraţiile în jurul acestei ciudat de 
scurte întrevederi dintre Hitler şi. Chamberlain ? 

Că preşedintele de consiliu 'al Marii Briianii şi 
Fiihrerul Reichului s-au înțeles de minune, fără 
să-şi piardă vremea în vorbării inutile. 

Nici comunicatele oficiale şi nici „opinia publică“ 
nu s-au întins prea mult asupra celor discutate la 
Berchtesgaden. Conversaţia a avut loc între patru 
ochi, pentru că — aşa cum ne-a informat și Duff 
Cooper, membru al guvernului englez — lui Cham- 
berlain nu-i plăcea să aibă martori, atunci cînd 
punea pacea la cale. Deci, din sursă directă, nu 
putem şti fot ce şi-au spus Hitler şi Chamberlain 
în după-amiaza zilei de 15 septembrie 1938. Totuși, 
dacă avem în vedere cine erau cei doi preopinenţi 
care s-au întîlnit la Obersaltzberg, ne-ar fi foarte 
uşor să reconstituim scena prin prizma a două 
eventualități. 

Prima eventualitate : 

Chamberlain, preşedintele de consiliu al vechii 
democrații britanice, venea în Germania să-i atragă 
lui Hitler atenția să nu se joace cu democrația. In 
acest caz, conversaţia trebuja să se desfăşoare, fără 
doar şi poate, în felul următor: 

Chamberlain : — Văd că ești gata să faci război 
şi tot atît de gata eşti să discuţi pacea ! De ce 
război ? De ce pace? 


Hitler: — Ca să lichidez conflictul sudeto-ceho- 
slovac ! 

C.: — Dar dumneata ce eşti? Ceh? 

H.: — Nu! 

C.: — Slovac, poate ? 

H.: — Nu! 

: — Eşti sudet, prin urmare ! 

„i — Nu! 

: — Dar ce eşti! 

„: — Austriac! 

„: — Şi în numele cui, te rog, ameninţi cu război 
Cehoslovacia ? 

H.: — In numele Germaniei! 

C.: — Să mă ierţi! N-am ştiut !... Aşadar, Ger- 
mania este biata țară sudetă ţinută în lanțuri de 
către cehoslovaci ! 

H.: — Ba să mă ierți dumneata. Germania este 
o „ţară puternică şi independentă“ ! 

C.: — Dar, dacă e aşa, ce treabă are Germania 
cu populaţia sudetă din Cehoslovacia ? 

H.: — Germania «este ocrotitoarea sudeţilor. 

C.: — Prin urmare, sudeţii sînt de fapt cetăţeni 
germani, care locuiesc în Cehoslovacia ! 

H.: — Ba nu! Sudeţii sînt cetățeni cehoslovaci 
de origine etnică germană. 

C. (izbucnind violent): — Atunci ce te bagi 
dumneata ? Ceh nu ești, slovac nu ești, sudet nu 
eşti și nici măcar neamț, ci austriac... şi vii să faci 
război în numele Germaniei, statului cehoslovac, 
pentru că el s-ar purta nu ştiu cum cu nişte cetățeni 
cehoslovaci! Cum îţi permiţi, domnule, una ca 
asta ? 

H.: — Dar dreptul de liberă dispoziţie... 


OTOTO 


C.: — Desigur! Dreptul de liberă dispoziție! 
N-am nimic de zis... Dimpotrivă!... Dar să se 
dispună ei... Nu să dispui dumneata pentru ei! 


Vorbeşti de dreptul de liberă dispoziție și te bagi 
tu, neamţ — care abia eşti austriac — în bucătăria 
cehoslovacă! Vrea Cehoslovacia să rămînă ea sin- 
gură, în această Europă democratică, un stat reac- 
ționar? Să rămînă! Mă întrebi pe mine, Anglie, 
dacă accept principiul de liberă dispoziție a po- 
poarelor ? Dar tocmai fiindcă îl accept, mă opun 
oricărui amestec dinafară în treburile interne ale 

unui stat, indiferent care. Nu-ţi place, dumitale, 
Hitler, vechi democrat, cum Cehoslovacia calcă în 
picioare drepturile minorităţilor ? Ştii ce trebuie să 
faci? Să rupi cu ea orice relaţii! Să nu faci nici 
un fel de afaceri cu o asemenea țară! Boicot! Boi- 
cot economic... boicot cultural... boicot politic... 
boicot în toate! Şi eu, Anglia, stat democratic, voi 
face la fel. Şi Franţa... Toate ţările care se inspiră 
din principiile de dreptate, libertate, egalitate, fra- 
ternitate etc. vor ocoli Cehoslovacia. Să vedem 
atunci dacă Cehoslovacia, lăsată singură, la pro- 
priile ei mijloace, va putea să-şi ducă existența de 
stat în mijlocul unei lumi democratice. Dar atît! 
Mai departe nu putem merge, dacă, într-adevăr, sîn- 
tem atît de zeloşi în apărarea principiului de liberă 
dispoziţie. Însăși existența statului cehoslovac este 
o creațiune a acestui drept democratic. Iar conflictul 
dintre guvernul cehoslovac şi minoritatea sudetă 
este „o ceartă“, în interiorul unei ţări ale cărei gra- 
nite au fost determinate prin libera consimţire a tu- 
turor celor care se aflau pe acest teritoriu în mo- 
mentul declarării independenţei Cehoslovaciei. O 
„ceartă“ care privește numai pe cehi şi sudeţi şi 
nicidecum pe nemți, pe francezi, pe englezi, pe ita- 
lieni... Să se certe, să se împace, nu mă bag, nu 
mă amestec! 

H.; — Ba văd că te bagi! Altfel n-ai fi venit 
pînă aici. 

C.: — Că mă bag? Cum să nu mă bag, dacă 
dumneata mă silești? Cum să nu fi venit, dacă 
dumneata eşti gata să faci pozne? Dar se poate? 
Auzi ce-i trece prin minte! Să ceară Cehoslovaciei 


să facă un stat în stat... un stat sudet în statul 
Cehoslovac... un stat german naţional-socialist, 
dirijat de la Berlin, în mijlocul unui stat cu regim 
democratic... Şi nu numai că te amesteci prin tot 


soiul de manevre conspirative, prin organizare de 
sabotaje şi tulburări, prin incitații făţişe la rebe- 

liune, dar concentrezi armata germană la graniţă 
şi ameninţi cu invadarea Cehoslovaciei, dacă nu se 
face „dreptate“ sudeţilor pînă la ora cutare şi 
cutare. 

H.: — Şi pe dumneata ce te doare? 

C.: — Mă doare! Pentru că dacă te lăsăm să-ţi 
duci amenințarea pînă la capăt şi intri în Ceho- 
slovacia ca să faci „ordine“ — este expresia dumi- 
tale — ca să faci ordine în gospodăria cehoslovacă, 
fără ca. Cehoslovacia să-ţi fi făcut ție, Germanie, 
cel mai mic rău, ştii ce se întîmplă ? Se creează un 
precedent care, în scurtă vreme, va arunca omenirea 
în haos. Dacă fiecare stat ar fi lăsat liber să intre 
cu armata în alt stat, sub pretext că vrea să „ocro- 
tească“ nu ştiu pe cine, ori să facă „ordine“ nu ştiu 
pentru ce, nici un popor nu ar mai fi sigur de liber- 
tatea şi de independenţa sa. 

H.: — Ba nu este aşa! Eu mă amestec numai în 
Cehoslovacia, unde. am de ocrotit o populaţie de 
acelaşi sînge cu mine. 

C.: — Numai:în Cehoslovacia? Dar în Austria 
de ce ai intrat cu armata germană şi nu ai lăsat pe 
austrieci să decidă ei singuri, pe baza dreptului de 
autodeterminare, pentru sau contra Anschiussului ? 
Acolo pe cine ai ocrotit? Contra cui? Dacă erai 
sigur că majoritatea austriecilor vrea să facă An- 
schlussul cu tine, ce nevoie ai avut să vii cu arma- 
ta? Dar în Spania ce cauţi? Ce spanioli de origine 
germană ocroteşti acolo? Şi Italia ce „ocroteşte“ 
în Spania? Dar în Abisinia pe cine „ocroteşte“ 
Mussolini ? Dar Japonia ce „ocroteşte“ în Manciu- 
ria și China? V-aţi apucat să „ocrotiţi“ şi să fa- 
ceți „ordine“. Numai că, pentru noi, democrații, ase- 
menea specie de „ocrotire“ şi „ordine“ nu se mai 
cheamă luptă pentru triumful principiului de liberă 
dispoziţie a popoarelor, ci luptă pentru anexiuni de 
teritorii străine şi prin urmare, ea nu urmărește eli- 
berarea unei minorităţi, ci subjugarea unei majori- 

tăţi. Principiul „ocrotitor“ nu-i decît un camuflaj 
al scopurilor dumitale de reîmpărţire a lumii. Și nu 
vrem să ne lăsăm înșelați, domnule Hitler! Ințe- 
legi dumneata ? Chiar dacă am vrea, nu putem fi 
atît de proşti, încît să ne lăsăm înşelaţi, mai cu 
seamă de unul ca dumneata. Auzi, auzi ! Hitler gata 
să facă război pentru apărarea dreptului de „liberă 
dispoziţie“ a popoarelor! Te-ai uitat în oglindă, 
domnule Hitler? Dumneata și dreptul de liberă dis- 
poziție a popoarelor! Dumneata, omul providențial 
al Germaniei... ideologul lui Herrenvolk... profe- 
tul nazist... dumneata care vii să proclami că nu- 
mai poporul german are drept să trăiască, dumneata 
care ai, de pe acum, pe suflet mii de inşi suprimați, 
pentru că n-au fost de aceeași părere ori de aceeaşi 
origine cu dumneata ... dumneata care ai în buzu- 
nar planul: de invazie a Poloniei, care nu este ger- 
mană... a Ucrainei, care nu este germană... a 
Romîniei, care nu este germană... a cui vrei şi nu 
vrei... să vorbeşti de dreptul de liberă dispoziţie a 
popoarelor ? Mai las-o încurcată! Prea ne crezi 
proşti şi slabi, domnule Hitler! De aceea, iată ce 
am venit să-ţi spun azi, 15 septembrie, în numele 
democraţiei engleze, veche de trei sute de ani: 
astimpără-te și astîmpără-ţi sudeții! Retrage-ţi ar- 
mata de la frontiera cehoslovacă! Incetează cu ulți-. 
matumurile și cu amenințările ! La cea mai mică aba- 
tere, află că noi, popoarele cu adevărat democratice, 
îți vom da peste mînă şi ţi-o vom plăti cu aceeași 
monedă! Iți vom invada teritoriul, ca să facem şi 
noi ordine aici, dar nu o ordine totalitară, nazistă, 
ci o ordine a dreptăţii, libertăţii, egalităţii, pentru 
ca, de aci înainte, să nu se mai poată găsi, printre 
nemții cu adevărat liberi, nici unul care să îndrăz- 
pească să creadă că numai el are dreptul să porun- 
cească şi să mănince, iar ceilalți trebuie să-i: 
lustruiască pantofii ! 

Hitler, impresionat de tonul energic al bătrinului 
democrat Chamberlain, n-a mai pusi decît atît : 

— lartă-mă, domnule Chamberlain... nu mai fac! 

Şi i-a întins mîna. 

Chamberlain, fericit că prin acest răspuns, scuri 
dar plin de pocăință, toate problemele păcii euro- 
pene se rezolvă, s-a despărțit „foarte amical“ de 
Fiihrer, urmînd ca peste cîteva zile să vină iar la 
el, doar aşa, să mai discute cîte ceva despre ale de- 
mocrației 

Aşa s-ar îi petrecut lucrurile în lumina primei 
eventualităţi : cea a democrației. 

A doua eventualitate: l 

Hitler ştia că bătrînul Chamberlain venea la 
Obersalzberg, exclusiv în numele „idealurilor co- 
mune“. De aceea, cînd l-a auzit pe bătrîn că începe 
să-i vorbească despre democrație, l-a întrerupt, mî- 
nios, cu o întrebare neașteptată: 

H.: — Ia spune-mi, domnule Chamberlain, cine a 
fost în familia dumitale unul Joseph Chamberlain ? 

C. (pălind): — Tata! 


H.: — Şi ce meserie avea tata? 

C.: — Monopolist. 

H.: — Monopolist în ce? 

C.: — In de toate! Muniţii, vapoare, hrană, după 
cum se întîmpla. 

H.: — Dar de uzinele metalurgice Birmingham 
Trust, ai auzit ? 

C.: — Am auzit! 

H.: — Dar de societatea de construcţii navale 


Hoskin’s & Sons Ltd. ? 
C.: — Da! Desigur ! 


H.: — Dar de societatea comercială Colombo 
n Company, ştii ceva ? 
— Ştiu! 
Hi. — Dar de fabrica de muniții Kynoch Com- 
pany ? 


C.: — Şi de Kynoch Company ştiu ! 

H.: — Dacă ştii, atunci fii, te rog, drăguţ, dom- 
aule Chamberlain, şi spune-mi: ce amestec avea 
tatăl dumitale în afacerile astea ? 

: — Era acţionarul lor principal. 

: — Bun! Dar Austen Chamberlain, cine era ? 
; — Frate | 

: — Şi ăsta ce meserie avea ? 

: — Tot monopolist ! 

: — Bravo! Dar dumneata ce meserie învîrți ? 
(tărăgănat şi cu glasul scăzut) : — Tot... 

: — Ce tot...? Spune ce? 

: — monopolist | 

: — Păi vorbeşte aşa, domnule Chamberlain ! 
Prin. urmare şi dumneata tot monopolist... ca şi 
Joseph, ca şi Austen, ca şi Francis, ca şi Arthur, ca 
şi... în sfîrşit, ca toţi chamberlainii, că nu-i mai pot 
ține minte pe toţi pe de rost... Nu-i aşa ?... Mai de- 
parte: tata, în afară de monopolism, cu ce-și mai 
pierdea vremea din cînd în cînd? 

C.: — Era ministru al Marii Britanii! 

H.: — Perfect! Dar îţi aduci aminte ce fel de 
ministru era el, în 1900, în timpul războiului cu 
burii ? 


TOTOTOTOTO 


C.: — Ministru al coloniilor. 

H.: — Dar, o dată cu tatăl dumitale, în guvernul 
acela, cine era ministru de finanțe ? 

C.: — Frate-meu, Austen, 

H.: — Acu, ia vezi... poți să-ți aduci aminte ce 


scria revista Punch sub o caricatură a tatălui dumi- 
tale în anul acela ? 


C.: — Da. 

H.: — Ce? 

C.: — „Cu cit se întinde imperiul mai mult, cu 
atit cîştigă mai mult familia Chamberlain.“ 

H.: — Exact! Şi Lloyd. George, ce era pe vre- 
mea aceea ? 

C.: — Deputat de Carnavon. 


384 


H.: — Şi ce spunea Lloyd George, în parlament, 

despre tatăl şi despre fratele dumitale ? 
— l-a acuzat de corupție. 

H.: — De ce? 

C.: — Fiindcă în calitatea lor de miniștri, au 
obținut comenzi de la stat, pentru întreprinderile 
lor şi fiindcă s-au folosit de puterea lor politică, 
spre a înlătura orice concurenţă. 

H.: — Dar dumneata ce incident ai avut, în 1926, 
cu Arthur Henderson, în parlament? 

C.: — M-a acuzat de corupţie, ca Lloyd George 


pe tata. 
H.: — Pentru ce? 
C.: — Pentru aceleași motive. 
H.: — Ajunge! Și acuma, destupă-ți bine ure- 


chile şi ascultă ce-ţi spun! Mai întîi şi întîi să 
nu-mi spui mie să mă uit în oglindă! În oglindă 
să te uiţi dumneata! Mă întrebi pe cine am vrut 
să ocrotesc în Austria, ori în Spania, ori în Ceho- 
slovacia! Dar dumneata, monopolist şi fecior şi 
frate de monopolist, pe cine ocroteşti în Indii, că 
te-ai instalat acolo ca la mama acasă! Pe indienii 
de origine etnică engleză? Dar în Palestina pe 
cine ocroteşti ? Pe arabii de origine engleză împo- 
triva evreilor? Dar în Cipru pe cine ocroteşti? Pe 
grecii de origine engleză împotriva turcilor? Dar 
în Kenya pe cine? Dar în Uganda? Dar în Malta? 
Dar în Zanzibar? Dar ce să ți le mai înşir pe 
toate... Adică dumneata ai voie să „ocroteşti“, şi 
eu nu? De ce? Eşti mai frumos decît mine? Atunci 
ce mă iei, aşa, nu ştiu cum? Ai dumneata autorita- 
tea morală să mă tragi pe mine de urechi? 


C.: — Desigur! Pentru că eu vorbesc, ca englez, 
în numele democraţiei engleze. 
H.: — Englez? Apoi şi eu tot englez sînt... 


neamţ-englez... cum spune Goering al meu :- „Două 
națiuni surori“... Sîntem, deci, .amîndoi de aceeași 
origine etnică! De aceeaşi origine etnică! Iți dai 

seama ce-i asta ? De aceea, în loc să vorbeşti așa, 
de parcă nu ne-am cunoaşte, mai bine am câdea de 
acord să ne ocrotim unul pe altul, ca frații, ca să-i 
putem ocroti pe ceilalţi, după legea şi „idealurile 
noastre comune“, anglo-germane. S-a înţeles ? 

Bătrînul Chamberlain şi-a dat seama, pesemne, 
că este pe calea cea bună a păcii, fiindcă, fără să 
mai opună cea mai mică rezistență lui Hitler — re- 
zistenţă, de ce? — i-a răspuns vesel: 

— S-a înțeles ! 

Aşa a decurs conversaţia în eventualitatea a doua. 

Totuşi, dacă ne gîndim bine, cea mai veridică ar 
fi nu prima, nici a doua, ci a treia eventualitate: 

Cei doi Fiihreri se cunoşteau atît de bine, încît n-a 
mai fost nevoie ca Chamberlain să-i aducă aminte 
lui Hitler de democraţie şi nici Hitler să-i aducă 
aminte lui Chamberlain de monopoluri. Ar fi dat 
amîndoi dovadă de o lipsă de seriozitate care nu se 
prea potrivea nici cu uriașul lor rol politic, nici cu 
gravitatea momentului. Ceea ce ar pleda pentru 
această a treia eventualitate este faptul că atîta 
timp cît Hitler, şi Chamberlain au stat încuiaţi în 
odaie, niciunul din demnitarii englezi care se aflau 
în anticameră n-a prins, de dincolo de ușă, vreun 
zgomot suspect cît de mic — un glas ridicat, un 
scaun trîntit, o lovitură de pumn în masă — din 
care să poată deduce că cei doi Fihreri s-ar certa 
între ei. Se pare că nu s-au certat şi că tratativele 
intre” patru ochi s-au desfăşurat, din primul mo- 
ment, în liniştea cea mai perfectă.. 

Ca la Locarno. | 

Dar fie că Chamberlain i-a vorbit lui Hitler ca un 
„democrat“, fie. că' Hitler i-a vorbit lui Chamberlain 
ca un şantajist, fie că amîndoi au găsit, mulţumită 
dibăciei lor politice, mijlocul de a face compatibilă 
democrația cu monopolurile, rezultatul convorbirii 
a însemnat încă un pas înainte pe calea păcii. După 
aceasta, în două cuvinte, afacerea a fost încheiată: 


386 


Hitler cerea să se organizeze, în toate districtele cu 
majoritate sudetă, un plebiscit asupra alipirii lă 
Reich. lar Chamberlain, care guverna Anglia şi 
Franța de unul singur, s-a angajat să-i aducă, pînă 
în şapte zile cel mult, consimțămîntul guvernului 
său şi al guvernului francez. 


* 


` 
* % 


A doua zi, la 16 septembrie, Chamberlain sosi la 
Londra. În aceeaşi zi îl primi pe Runciman, care-i 
prezeniă raportul asupra situației din Cehoslovacia. 
Imediat după aceea, premierul britanic îl: convocă 
pe şeful guvernului francez la o nouă conferinţă, 
care se deschise în dimineaţa zilei de 18 septembrie. 
După expozeul bătrînului prim-ministru al Angliei 
asupra convorbirii sale cu Hitler şi după dezbateri 
— despre care nimeni n-a afirmat că ar fi fost 
aprinse — reprezentanții Angliei şi Franţei luară 
hotărîrea să nu admită cererea de plebiscit a lui 
Hitler. 

Cum? Au avut cele două democrații curajul să 
respingă acest plebiscit pretins, cu atîta insistenţă, 
de Fihrerul Reichului ? 

Da! $ 

Fiindcă, după informațiile pe care le dețineau 
conducătorii Franței și Angliei, dacă plebiscitul ar 
fi avut loc, rezultatul ar fi fost dezastruos pentru 
Hitler. Spte a-l feri de dezastru pe Fiihrer, guver: 
nele apusene hotărîră să-i acorde teritoriile cerute; 
Järä nici un fel de plebiscit. In dorinţa lor neţărmu- 
rită de pace, monopoliștii dădeau încă o dată lui 
Hitler mai mult decît îndrăznea el însuşi să ceară: 

Hotărîrea ambelor guverne — prin care se preve: 
dea cedarea teritoriilor sudete cu o majoritate geri 
mană, fără plebiscit, organizarea unui plebiscit sub 
Supravegherea unei comisii internaționale în terito» 
tiile sudete cu o majoritate germană încă nesigură; 

şi, drept consolare, pentru statul cehoslovac, garan- 
tarea noilor frontiere cehoslovace de către marile 
puteri, inclusiv Anglia — hotărîrea aceasta a' fost 
comunicată guvernului cehoslovac cu indicația că 
ea ar îi fost inspirată de concluziile raportului 
Runciman. | 

Afirmația era, însă, foarte departe de adevăr. Ra- 
portul Runciman avea conţinutul următor: 


„S-a ajuns la concluzia că niciuna din aceste pro- 
puneri nu este destul de acceptabilă pentru par- 
tea cealaltă, spre a permite continuarea tratativelor 
pe această bază şi de aceea tratativele au fost sis- 
tate la 17 August. După o serie de convorbiri pri: 
vate între personalităţile conducătoare ale sudeților 
şi reprezentanţii autorităților cehoslovace, guvernul 
cehoslovac a adoptat o nouă bază de discuţii, care 
mi-a fost comunicată, mie, la 5 septembrie, iar con- 
ducătorilor sudeţi la 6 septembrie. Era așa zisul „al 
patrulea plan“. După părerea mea, şi bănuiesc că. şi 
după părerea conducătorilor sudeţi, dintre cei cu 
mai mare răspundere, acest plan cuprindea aproape 
toate revendicările formulate în cele 8 puncte de la 
Karlsbad şi, după oarecare lărgire şi clarificare, ar 
fi putut să le cuprindă în totalitatea lor. Tratativele 
trebuiau reluate de îndată pe această bază favora- 
bilă şi promițătoare ; dar nu am aproape nici o în- 
doială că tocmai faptul că erau favorabile a împie- 
dicat ca elementele extremiste din partidul sudeta- 
german să le accepte. 

Eu socot că incidentul survenit în urma . vizitei 
unor deputaţi sudeto-germani, făcută în scopul de a 
studia procesele persoanelor arestate pentru aduce- 
rea de armament prin contrabandă la Morawska Os- 
trawa, a fost folosit pentru a furniza un pretext de 
suspendare, dacă nu pentru ruperea tratativelor. Gu- 
vernul ceh a cedat însă, imediat, cererilor partidul 
sudeto-german în această chestiune, şi tratativele 

preliminare în jurul celui „de-al patrulea plan“ au 
fost reînnodate la 10 septembrie. Sînt, de asemenea. 
convins că acest lucru nu corespundea politicii ex- 
tremiştilor sudeţi și că incidentele au fost pregătite 
şi provocate pentru 11 septembrie și, cu un efect: 
sporit, cele de după discursul lui Hitler, din 12 sep- 
tembrie. În urma dezordinilor şi a vărsării de sînge, 
provocate în felul acesta, delegaţia sudetă a refuzat 
să vină la întîlnirea cu autoritățile cehe, fixată pen- 
tru 13 septembrie. D. Henlein și d. Franck au pre- 


zentat o nouă serie de revendicări — îndepărtarea 
poliţiei de stat, limitarea atribuţiilor trupelor la în- 
deplinirea misiunii lor militare etc. — pe care gu- 


vernul cehoslovac. era, totuşi, din nou gata să le 
recunoască, cu singura condiţie ca un reprezentant 
al partidului să vină la Praga, pentru a discuta mo- 
dalitatea restabilirii ordinei. În noaptea de 13 sep- 
tembrie, această condiţie a fost respinsă de d. Hen- 
lein, iar tratativele complet întrerupte... 

„„„Răspunderea pentru ruperea definitivă a trata- 
tivelor trebuie să cadă, după părerea mea, asupra 
d-lor Henlein şi Franck şi asupra acelora dintre 
partizanii. lor din ţară şi din străinătate, care i-au, 
îndemnat la acţiuni extremiste şi  neconstituţio- 
nale.“ 


Raportul Runciman, deşi englezesc, nu conţine 
nici un fel de echivoc: 

Cei care au contracarat negocierile dintre uuvet- 
nul cehoslovac şi sudet au fost extremiştii şi nu 
guvernul cehoslovac; cei care poartă răspunderea 
rupturii finale sînt conducătorii sudeţilor nazişti. nu 
guvernul cehoslovac. ° 

Totuşi, la soluții, Runciman se contrazice ew 
propriul său raport și propune ca: | 

„regiunile limitrofe cu frontiera să fie- cedate 
imediat. oa 

- partidele şi persoanele din Cehoslovacia, care 
au sprijinit, în mod deliberat, o politică opusă țări- 
lor vecine (Germaniei naziste — n. a.) să fie pedep- 
site de guvernul ceh prin interdicţia de a continua 
agitația lor şi, 

- „la nevoie, să se ia măsuri legale care să împie- 
dice agitaţii de felul acesta,“ 


Erau condiţii pe care nici sudeţii nu s-au gindit 
să le pună. 

Cum se face că concluziile n-au nici o legătură cu- 
textul raportului ? Ziarul New York Tribune, din | 
octombrie 1938, a încercat să dezlege misterul : 


„Punctul cel mai important cu privire la raportul 
Runciman — scrie ziarul acesta—este data sa. El 
este datat 21 septembrie, trei zile după ce au fost 
făcute cehilor propunerile anglo-franceze, care au 
urmat imediat întrevederii dintre Chamberlain. şi 
Hitler la Berchtesgaden. Cu alte cuvinte, raportul 
Runciman a fost, pare-se, făcut după comandă, pen- 
tru a cadra cu acordul la care au ajuns mai înainte, 
Chamberlain şi Hitler. El nu constituie baza pro: 
punerilor anglo-franceze, ci este scuza lor. El nu co- 
respunde, nici într-un fel, cuvintelor din urmă ros- 
tite de Runciman înainte de a părăsi Cehoslovacia, 
cuvinte pronunţate cu prilejul unei manifestații a 
germanilor sudeţi: „Rog pe dumnezeu să trăiţi cu 
totii, împreună, în pace, în această țară frumoasă.“ 
Lordul Runciman trebuie să fi adresat, desigur, mai 
înainte, şi alte rapoarte care, în interesul istoriei, ar 
trebui «publicate. Scopul care a fost urmărit, după 
cîte se pare, prin plasarea raportului Runciman în 
fruntea cărții albe (cartea albă a guvernului englez 
cu privire la Cehoslovacia — n. a.) este să se pre- 
pare spiritul cititorului pentru cele ce vor urma. Nu 
este prin urmare, un raport, ci propagandă“. 

Pe scurt, raportul Runciman, înmînat lui Cham- 
berlain. în ziua de 16, a fost publicat în ziua de 21 
cu data de 21, pentru că — aşa cum se întîmplă cu 
toate rapoartele comisiilor de anchetă cunoscute în 
istoria colonială a Angliei — una este raportul în 
forma lui originală şi alta după ce trece prin labo- 
ratorul oficiului colonial ori al ministerului de ex- 
terne. Guvernele francez şi englez nu s-au con- 
dus, prin urmare, în sentința lor, după raportul Run- 
ciman, ci au ajustat raportul Runciman pe calapo- 
dul sentinţei lor și numai după aceea l-au dat publi- 
cităţii. Aşa se face că în raportul acesta, ca în toate 
rapoartele comisiilor de anchetă engleze, premizele 
nu au nici o legătură cu concluziile. In orice caz, 
un fapt sare în ochi: asemănarea izbitoare dintre 
articolul apărut în Times, la 7 septembrie, hotărîrile 
luate de guvernele Angliei şi Franţei la 18 septem- 
brie şi soluțiile atît de vădit lipite la raportul Run- 
ciman publicat la 21 septembrie. 

* 
* * 


Şi popoarele ? Ce au aflat popoarele despre con- 
ferința aceasta ? 

Ceea ce s-a putut citi, după conferinţa de la Lon- 
dra, în inevitabilul comunicat pentru popoare, care 
spunea : 


„După o discuţie completă asupra situaţiei inter- 
naționale actuale, reprezentanţii guvernelor fran- 
cez şi englez au căzut complet de acord asupra po- 
liticii ce trebuie urmată pentru a facilita soluţia 
pacilică a chestiunii Cehoslovaciei. Ambele guverne 
speră că le va fi după aceea posibil să urmărească 
o reglementare mai generală în interesul păcii eu- 
ropene.“ ` 7 


Mussolini, care abia cu unsprezece zile mai îna- 
inte era pentru o soluție a problemei ceho-sudete în 

cadrul statului cehoslovac, îşi schimbă, deodată, pă- 
rerea şi, într-o cuvîntare pe care o rosti în ziua de 
18 septembrie la Triest, spuse: 


„Declaraţia mea este dictată de prietenia ce ne 
leagă de unguri, polonezi şi alte naţionalităţi con- 
locuitoare în aşa zisul stat pestrit numărul 2. So- 
luționarea problemelor istorice, noi, fasciştii, o 
facem în chip totalitar. Sper că mesagerul zburător 
al păcii, Chamberlain, va izbuti să ajungă la o so- 
luționare pașnică a conflictului. In caz contrar, 
doresc să se afle că locul Italiei este fixat de. pe 
acum.“ 


La 19 septembrie, semioficiosul guvernului fran- 
cez, ziarul La République, scria: 


„Ni se spune că Praga n-ar accepta nici plebiscit, 
nici despărțire. Dacă ea își ia această răspundere, 
o priveşte. Noi nu cunoaştem tratate care să ne 
oblige să intervenim în acest caz.“ 


* 


j 
* * 


La 19 septembrie, a doua zi după conferința de 
la Londra, guvernul ceh primeşte o notă franco-en- 
gleză în care se spune că: 


„în urma recentelor evenimente, s-a creat o 
astfel de situație, încît menținerea pe viitor în ca- 
drul statului cehoslovac a regiunilor locuite în ma- 
joritate de germani sudeți nu mai poate fi conti- 
muată de fapt, fără a pune în primejdie chiar inte- 
resele Cehoslovaciei, precum şi interesele păcii en- 
ropene.“ 


De aceea, guvernele francez şi englez sînt de pă- 
rere că lucrurile nu ar putea îi limpezite decît dacă 
guvernul cehoslovac cedează, imediat şi fără plebis- 
cit, teritoriile sudete cu majoritate germană şi dacă 

renunţă la diferitele acorduri militare în vigoare, 
care ar putea fi compensate printr-o garanţie gene- 
rală contra oricărei agresiuni neprovocate. Și nota 
încheie : | 


„Primul. ministru trebuie să reînceapă convorbi- 
rile cu d. Hitler cel mai tîrziu în ziua de miercuri; 
iar, dacă va fi posibil, şi mai devreme. Credem, de 
aceea, că se cuvine să vă rugăm să ne daţi un răs- 
puns cît mai grabnic posibil.“ 

Nu o sugestie, ci un ultimatum: guvernele apu- 
sene cereau ca pînă în douăzeci şi patru de ore, 
guvernul cehoslovac să fie de acord să 'mutileze 
Cehoslovacia și să anuleze anumite pacte militare 
— de o importanţă vitală pentru independența teri- 
toriului care ar mai rămîne liber — şi în «primul 
rînd. pactul cu Uniunea Sovietică. 

Pus în discuţia comitetului permanent al parla- 
mentului, acest ultimatum este respins numai de doi 
oameni: deputatul comunist Gottwald și deputata 
Zamirova. Afară, în rîndurile mulțimilor, cp excep- 
tia sudeţilor naziști, vestea ultimatumului stîrnește 
o indignare aproape unanimă. Nu numai cehii şi 
slovacii, ci şi o mare parte din populaţia germană 
se ridică împotriva oricăror concesii. Dar presiunea 
asupra Cehoslovaciei creşte. Regizorii de la Berlin 
aranjează în aşa fel lucrurile, încît în zilele acelea 
şi primul ministru: al Ungariei şi ministrul său de 
externe să se afle la Berchtesgaden, spre a trata 
„o coordonare“ a cererilor ungurești și germane în 
ceea ce priveşte minoritățile din Cehoslovacia. Pe - 
de altă parte, este instigată și Polonia să ridice 
revendicări asupra teritoriului Teschen în care se 
află o minoritate poloneză. 

După lungi discuţii, guvernul cehoslovac, în ciu- 
da presiunilor neînduplecate la care este supus de 
Anglia și Franţa, respinge. în ziua de 20 septem- 

brie hotăririle luate, la Londra, printr-o notă în 
care spune: 


„Aceste propuneri au fost formulate fără a con- 
sulta punctul de vedere al reprezentanţilor Cehoslo- 
vaciei, Ele sînt îndreptate împotriva Cehoslovaciei, 
a cărei părere nici n-a fost măcar ascultată, cu toate 
că guvernul cehoslovac a atras atenţia asupra fap- 
tului că el nu-şi poate asuma răspunderea pentru o 
declarație făcută fără consimțămîntul său. De aci. 
reiese clar că numitele propuneri nu pot fi accep- 
tabile pentru Cehoslovacia...“. 


Şi guvernul cehoslovac continuă arătind că; 


„Dacă ea (Cehoslovacia) se împotriveşte acum 
eventualităţii unui act de violență, o face în baza 
declarăţiilor şi obligaţiilor recente ale vecinului său, 
precum şi pe baza tratatului de ârbitraj din 16 oc- 
tombrie 1926, pe care actualul guvern german, în 
cîteva din declaraţiile sale, l-a recunoscut ca fiina 
în vigoare. 

Guvernul cehoslovac declară că acest tratat poate 
îi aplicat, Şi roagă ca acest lucru să fie făcut. Res- 
peciîndu-şi semnătura, guvernul cehoslovac este 
gata să accepte orice hotărîre de arbitraj, care ar 
fi pronunțată...“ 


Refuzul Cehoslovaciei de a se supune, supără gu- 
vernele Angliei și Franţei. 

In noaptea de 20 spre 21 septembrie, la ora unu 
şi jumătate, miniştrii Franței şi Angliei înmînează 
guvernului cehoslovac, fiecare, cîte un nou ultima- 
tum din partea guvernelor lor. Franţa făcea cunos- 
cut Cehoslovaciei că: 


„dacă războiul izbucnește în urma atitudinii ne- 
gative a guvernului ceh, Franța nu .se va mişca, şi 
în acest caz, Cehoslovacia va fi făcută responsabilă 

de a îi provocat un război. Dacă cehii îşi unese 
forţele lor cu cele ale Rusiei, războiul poate deveni 
o cruciadă antibolşevică, de la care ar fi foarte greu 
ca guvernul englez şi îrancez să se dea la o parte “ 


lar guvernul englez, în nota sa, pe care o rëdăm 
în întregime ca document, arată tă: 


í „După părerea Guvernului Majestății Sale, răs- 
punsul guvernului cehoslovac nu corespunde de fel 
acelei situaţii critice pe care propunerile anglo- fran; 
ceze au căutat s-o prevină. Dacă s-ar rămîne::ia 
acest răspuns, publicarea lui ar duce, după părerea 
Guvernului Majestății Sale, la:o invazie germană 
imediată. De aceea, Guvernul Majestății Sale pro- 
pune ca guvernul. cehoslovac să-şi retragă acest 
răspuns şi să caute, fără întîrziere o altă soluție, 
pornind de la situația reală. În baza răspunsului 
primit, Guvernul Majestății Sale' n-ar putea spera 
în: obținerea unui rezultat pozitiv de pe urma celei 
de a doua vizite proiectate la d. Hitler, iar primul 
ministru ar fi obligat să anuleze pregătirile cores- 
punzătoare pentru aceasta. Guvernul Majestății 
Sale roagă, de aceea, ca guvernul cehoslovac să 
cîntărească, repede şi în mod serios, toate urmările: 
înainte de a crea o situaţie pentru care Guvernul 
Majestății Sale n-ar putea să-şi asume răspun- 
derea. 

„Guvernul Majestății Sale ar fi, desigur, gata să 
propună guvernului german proiectul cehoslovac 
de arbitraj, dacă ar presupune că, în situația dată, 
ar putea exista o speranță cît de slabă, ca acest 
proiect să provoace o atitudine favorabilă. Guvernul 
Majestății Sale nu crede însă, un singur. moment, 
că această propunere se va dovedi actualmente ac- 
ceptabilă şi nu poate, de asemenea, să presupună 
că guvernul german va considera că situația este 
de natură a fi soluţionată printr-un arbitraj, aşa: 
cum propune guvernul cehoslovac. 

Dacă, examinind din nou problema, guvernul ce- 
hoslovac s-ar socoti silit să respingă acest sfat — 
atunci el va trebui desigur să aibă libertatea orică: 
ror acțiuni, pe care le va socoti corespunzătoare si: 
tuației ce ar putea surveni ulterior.“ 


In momentul cînd remiseră nota, ambasadorii 
Angliei şi Franţei cerură președintelui guvernului 
cehoslovac să convoace imediat, chiar în cursul nop- 
tii, un consiliu de miniştri spre a lua o hotărîre de- 
finitivă. Şedinţa este convocată şi discuţiile au loc: 
Cum? În prezența miniştrilor Franţei şi Angliei: 
Obiceiul acesta, foarte frecvent în colonii, era pen: 
tru întîia oară introdus de regimurile democratice 
totalitare apusene de sub conducerea lui Chamber: 
lain. Dezbaterile durară pînă la orele 6 dimineața. 
Pentru acceptarea ultimatumului — în afară de cei 
doi ambasadori ai Angliei și Franţei, care ţinură 
tot timpul consiliul sub amenințări — pledară, în 
special, cei doi miniştri care aparțineau partidulu? 
agrarian şi care dețineau două din cele mai impor- 
tante posturi în guvern: internele 'și războiul. Ir 
timpul ședinței s-a ridicat chestiunea dacă Ceho: 
slovacia nu s-ar putea lipsi de ajutorul Franţei şi 
Angliei, spre a rezista numai cu ajutorul sovietic: 
La aceasta, unul dintre miniştrii agrarieni, cel care 
deținea portofoliul războiului, replică : „Mai bine să 
fim invadaţi de Hitler, decit apăraţi de Voroșilov“ 
— şi ameninţă că va deschide chiar el frontierele 
pentru Hitler, dacă va îi chemată într-ajutor armata 
roşie. 

In cele din urmă, guvernul cehoslovac cedă încă! 
o dată presiunilor anglo-franceze şi acceptă ulti 
matumul. 

Ştirea că guvernul a acceptat ultimatumul stîrni 
indignarea ţării, care a început -să-şi dea seama că; 
de cînd.s-a deschis criza ceho-sudetă, guvernul a 
repetat jocul acesta de cîteva ori: a rezistat cît a 

rezistat, apoi a cedat brusc. Devenea limpede pentru 
toată lumea că guvernul cehoslovac accepta ultima- 
tumurile, din acelaşi motiv care-l făcea mai înainte 
să le respingă : acela că era de acord cu punctul de 
vedere al lui Chamberlain. Bătrînul democrat de la 
Londra voia să speculeze, în folosul bancherilor şi 
industriaşilor pe care îi reprezenta, nu numai capi- 
tularea guvernului cehoslovac în fața ultimatumuri- 
lor, dar şi scurtele rezistenţe ale acestui guvern. Așa 
că acelaşi Chamberlain, care cerea conducătorilor 
politici de la Praga să se închine în fața pretențiilor 
lui Hitler, cerea acestor conducători la început să 
reziste. De ce rezistenţă ? Pentru a-şi putea pune 
cît mai mult în valoare, în ochii lui Hitler, meritul 
de a-i fi silit pe cehoslovaci să cedeze şi — prin 
aceasta — pentru a-l obliga pe Fiihrer cu atît mai 
mult la recunoştinţă față de companionii lui en- 
glezi din asociația „idealurilor comune. 

Masele din Cehoslovacia îşi putură stăpîni mî- 
nia cu atît mai greu, cu cît chiar în după-amiaza 
aceleiaşi zile, se aduse ştirea că Uniunea Sovietică, 
fără a pierde nici un singur moment, l-a însărcinat 
pe reprezentantul ei la Geneva să ia cuvîntul: la 
Liga Naţiunilor şi să spună următoarele: 


„Conștient de importanța pe care acest eveni- 
ment (Anschlussul cu Austria — n.a.) o avea pen- 
tru: destinul întregii Europe și în primul rînd al 
Cehoslovaciei, guvernul sovietic s-a adresat în chip 
oficial, numaidecît după Anschluss, marilor state 
europene, pentru a le propune să discute imediat, 
împreună, urmările posibile ale acestui eveniment, 
pentru a putea lua, împreună, măsuri cu caracter 
preventiv. Din nenorocire, această propunere, a că- 
rei aplicare ar fi putut să ne ferească de îngrijo- 
rarea pe care o resimte azi lumea întreagă pentru 
soarta Cehoslovaciei, n-a fost apreciată la justa ei 
valoare. Uniunea Sovietică, legată de Cehoslovacia 

printr-un pact. de asistență mutuală (încheiat la 
16 mai 1935 — n.a.), s-a abținut apoi de la orice 
intervenţie în tratativele guvernului ceh cu germa- 
nii sudeţi, socotind că aceasta este o afacere internă 
á statului ceh. Ne-am abținut să dăm sfaturi guver: 
nului ceh, socotind inadmisibil să-i cerem ca să 
facă concesii unor elemente pe care el le judecă 
în stare să aducă prejudicii intereselor sale naţio- 
nale, numai pentru a nu se considera că vrem să 
ne scuturăm de obligaţia respectării angajamente- 
lor noastre prin tratat. De asemenea, noi n-am dat 
siaturi nici în sensul contrar. 

Am prețuit întotdeauna tactul guvernului ceh, 
care nu ne-a întrebat dacă ne vom împlini obliga- 
țiile pe baza tratatului. Nu era, deci, nici un motiv 
să se creadă că el s-ar fi îndoit. Cîteva zile înaintea 
plecării mele la Geneva, guvernul francez ni s-a 
adresat, pentru întîia oară, pentru a ști care va fi 
poziția noastră în cazul unei agresiuni împotriva 
Cehoslovaciei. Am dat, în -numele guvernului met; 
un răspuns perfect clar în sensul că sîntem gata să 
ne împlinim obligaţiile conform pactului şi să ve: 
nim în ajutorul Cehoslovaciei, o dată cu Franța; 
prin mijloacele de care dispunem. Autorităţile noas- 
tre militare sînt gata să participe imediat la o con- 
ferință cu reprezentanţii militari ai Franţei şi Ce- 
hoslovaciei, pentru a examina măsurile cerute de 
situaţie. 

Independent de această chestiune, noi credem util 
să sezisăm de această problemă Liga Naţiunilor. 
Trebuie să folosim toate mijloacele menite să evite 
un conflict armat. Credem că ar fi oportun să coti- 
vocăm, fără întîrziere, o conferință a marilor puteri 
europene și a altor state interesate spre a pregăti, 
apoi, un demers colectiv. lată care a fost răspunsul 
nostru : 


Abia acum trei zile.guvernul ceh a întrebat gu- 
vernul sovietic dacă este gata, conform pactului 

ceho-sovietic, să-i dea asistenţă, imediată şi eficace, 
în cazul în care Franța, fidelă angajamentelor sale, 
va face la fel. La care, guvernul sovietic a dat ime- 
diat un răspuns absolut clar şi pozitiv. Cred că 
oricine va recunoaște că a fost răspunsul uhui sem- 
natar loial al unui tratat internațional, răspunsul 
unui apărător fidel al Ligii Naţiunilor. 

Nu ne revine nouă vina dacă n-a fost acceptată 
propunerea noastră care cred că ar îi îngăduit să 
se găsească o soluţie favorabilă Cehoslovaciei, în- 
tregii Europe și păcii generale. Din nenorocire, au 
fost alese alte mijloace, mijloace care au dus la o 
capitulare ale cărei consecințe vor îi, mai curînd 
sau mai tîrziu, catastrofale.“ 


Dînd curs revoltei, milioanele de cehoslovaci or- 
ganizară în ţara întreagă demonstraţii uriașe. de 
protest, prin care cereau înlăturarea guvernului şi 
organizarea rezistenței. Comuniştii au avut, atunci, 
un rol principal. La Praga, sute de mii de cetăţeni, 
încolonaţi, străbătură oraşul şi se îndreptară spre 
parlament strigînd: „Jos falșii aliați !... Runciman 
și Chamberlain — doi hitleriștil... Trăiască ar- 
mata !... Guvernul capitularzilor să demisioneze ! 
Trăiască Armata Sovietică !... Arme !... Vrem să lup- 
lăm ! Mai bine să murim în picioare, decit să trăim 
în genunchi !“ 

La primul etaj al parlamentului apăru la fereastră 
deputatul comunist Gottwald, care se adresă mul- 
țimii : 


„Cetăţeni şi prieteni, tovarăşi! 

Cuvîntul de ordine pe care l-ați strigat azi dimi- 
neaţă şi a străbătut străzile s-a realizat: guvernul 
şi-a dat demisia. Se va forma un guvern de apărare 
națională. Un guvern care se va sprijini pe popor, 
pe armată, pe adeyarapi democrați din toate par- 
tidele.“ 

Patru sute de mii de cetăţeni întimpinară cu urale 
care nu mai conteneau cuvintele lui Gottwald, con- 
ducătorul singurului partid cehoslovac care s-a ri- 
dicat împotriva capitulării, Dar entuziasmul po- 
porului nu putea lupta cu hotărîrea preşedintelui 
Beneş de a urma politica dictată de la Londra. Cu 
cîtăva vreme în urmă, guvernul sovietic îl infor- 
mase pe Beneş că poate conta pe ajutorul militar 
al Uniunii Sovietice, chiar dacă Franţa nu şi-ar res- 
pecta angajamentele. Pentru aceasta însă, Uniunea 
Sovietică cere Cehoslovaciei ca şi ea însăşi să se 
apere şi să ceară ea însăşi ajutorul sovietic. Beneş, 
deşi a luat cunoștință de această comunicare, con- 
tinuă să asculte de poruncile care-i veneau din 
apus. Un fapt, petrecut în aceeaşi zi de 2! septem- 
brie, poate da un indiciu semnificativ asupra pozi- 
tiei lui Beneş față de pătura exploatatoare din Ce- 
hoslovacia: în momentul cînd milioane de cehi şi 
slovaci îşi manifestau, ca unul, durerea pe care le-o 
inspira capitularea, cîțiva dintre cei mai importanți 
bancheri şi industriaşi cehoslovaci, simpatizanți ai 
organizaţiilor reacționare ca partidul agrarian şi 
Uniunea Naţională, se adunau în casa bancherului 
Iaroslaw Preiss, directorul celei mai mari instituţii 
financiare cehoslovace — „Zivnovstenska Banka“ — 
şi hotărau că Cehoslovacia trebuie să cedeze ime- 
diat teritoriile cerute de Hitler, să rupă imediat 
toate tratatele de alianţă şi să încheie imediat, un 
pact cu Germania. lar dacă armata cehoslovacă 
va vrea război, să i se răspundă că războiul cere 
bani și că banii sînt la bancheri. Cît priveşte măsu- 
rile împotriva comuniştilor, ele trebuie să fie luate 
de către armata germană. Or, preşedintele Beneş, 
cu toate că era informat de acţiunea lui Preiss şi 
a complicilor săi, nu făcu nimic spre a-i sili să se 
astîmpere. 

Era vădit că Beneș se lăsa dirijat de capitaliştii 
lui Preiss, ca şi de partidul agrarian şi de guver- 

nele francez şi englez. De aceea, în loc să dea ţării 
un guvern de rezistență, Beneş alcătui un guvern 
de funcționari, care nu erau decît niște interpuși at 
fostului guvern demis. Mai mult decît atît: Beneş 
toleră ca ministrul de interne şi cel de război, amîn- 
doi membri ai partidului agrarian, înainte de a-şi 
iscăli demisia, să dea ordin jandarmilor şi armatei 
să se retragă de pe poziţiile în care se aflau în 
fața primei linii a fortificațiilor dinspre Germania. 
In felul acesta, datorită pe de o parte grabei lui 
Chamberlain de a-l servi pe Hitler, de cealaltă, tră- 
dării capitaliştilor cehoslovaci, teritoriile sudete în- 
cepură a fi cedate Genmaniei naziste, încă înainte 
de a se îi cerut guvernului cehoslovac punerea în 
aplicare a propunerilor franco-engleze. 

Chamberlain era fericit. Politica lui de pace a 
triumfat. Dar fiindcă nu putea rămîne rece la do- 
liul Cehoslovaciei, iată ce comunica el, în ziua de 
23 septembrie, Camerei Comunelor : 


„Ministrul Majestății Sale la Praga a fost însâr- 
cinat, la 22 septembrie, să informeze pe domnul 
Beneş că Guvernul Majestății Sale este profund 
conștient de imensele sacrificii care au fost accep- 
tate de către guvernul cehoslovac şi de marele simţ 
de răspundere ce l-a arătat... Promptitudinea guver- 
nului cehoslovac de a merge pînă la limitele atît 
de extreme ale concesiunilor, trebuie să asigure 
Cehoslovaciei o simpatie, pe care nimic altceva 
n-ar fi putut s-o trezească.“ (Aclamații) 


lar președintele guvernului francez anunţa par- 

lamentului său că: „Guvernul ceh, în devotamen- 

tul său eroic față de cauza păcii, a acceptat planul.“ 
: . 


% % 


Prin semnarea propriului său act de deces, 
Cehoslovacia „salvase“ nu numai pacea, dar şi 


401 


obrazul unui bătrîin gentleman care dăduse lui 
Hitler cuvîntul de onoare că, pînă încel mult şapte 
zile, îi aduce răspunsul dorit. Exact după şapte 
zile — în dimineaţa zilei de 22 — Chamberlain 
urcă iar în avion, pentru. Germania. Dar, înainte 
de a părăsi Anglia, neobositul bătrîn nu uită să 
facă iar o declaraţie pe tema “sa favorită: pacea 
anglo-germană. 


„O soluţie pacifică a problemei cehoslovace — a 
spus el — este un preliminariu esenţial pentru o 
mai bună înţelegere între poporul englez şi ger- 
man şi această înțelegere este, la rîndul ei, o temelie 
indispensabilă a păcii europene. Pacea Europei este 
scopul meu şi sper că această călătorie va deschide 
calea către ea.“ 


La ora 5 după-amiază, Chamberlain strîngea 
mîna lui Hitler, de astă dată nu la Berchtesgaden, 
ci la Godesberg, pe malul Rinului. 

Godesberg este o mică localitate, situată într-un 
peisaj încîntător care-l inspirase, în iunie 1934, pe 
Hitler să asasineze pe şefii propriului său S. A. şi 
din acest Godesberg se dusese de-a dreptul la Mün- 
chen spre a ordna uciderea celui mai bun prie- 
ten al său, Ernst Röhm, comandantul suprem al: 
S.A ului. 

Cum se găsi în odaie singur cu Hitler, Chamber- 
lain, care ardea de nerăbdare să-i poată vorbi în 
linişte, începu. vesel : 

— S-a făcut! S-a făcut mult mai mult şi mai 
bine decît ai îi putut dumneata să mi-o ceri. 

— Crezi'? făcu Hitler sceptic. 

— Stai să vezi! Mi-ai cerut — nu-i aşa — ca 
teritoriile cu: o populație germană mai mare de 
50, la sută să fie supuse unui plebiscit? 

— Da! 

_— Ei bine — făcu triumfător Chamberlain — ţi 
le dau fără nici un fel de-plebiscit! 

Şi aşteptă ca Hitler, de bucurie, să-i sară de gît 
şi să-l proclame dacă nu Gauleiter al regiunilor pe- 
trolifere din Caucaz, cel puțin un „Wertvoller En: 
glănder“. 

Dar bătrînul avusese dreptate cînd spunea că-l 
cunoaşte atît de puţin pe Führer. Fiindcă acesta, în 
loc să se bucure, strimbă groaznic din nas şi-i 
spuse: 

— Fără plebiscit? Foarte rău! Eu aş fi vrut 
CU plebiscit. Dar dacă-i fără plebiscit, atunci îmi 
iau țara sudetă îndată. l 

— Ïndată? holbă ochii bătrînul. Cum îndată? 
Dar Comisia internaţională ? Trebuie doar să nu- 
mim o Comisie internațională care să delimiteze 
granițele şi să supravegheze plebiscitul în teritoriile 
cu majoritate germană nedefinită ! 

— Astea-s fleacuri !... Pretext pentru Cehoslova- 
cia să tărăgăneze lucrurile încă o mie de ani. Eu 
nu vreau să ştiu de nimic. Eu ocup tot ce mi se cu- 
vine — cu majoritate de 50 la sută, fără majoritate 
de 50 la sută... mi-e indiferent! Cît despre Comisia 
aceea. internațională, dacă vrea să vină, să vină! 
De ce să nu vină? Dar după... numai după... Eu 
n-am timp s-aştept. Guvernul ceh să tacă bine şi 
să-şi retragă îndată — am zis: îndată! — armata, 
poliţia, jandarmeria, funcționarii vamali, grănice- 
rii... Toţi sudeții germani să fie eliberaţi dinar- 
mată... Toţi deținuții politici germani să fie scoşi 
din puşcării... Plebiscitul pentru zonele cu majori- 
tate încă nestabilită să aibă loc înainte de 25 oc- 
tombrie... Guvernul cehoslovac trebuie să-mi predea 
toate uzinele, căile ferate, depozitele de alimente, 
mărfuri, materiile prime... toate, în cea mai perfectă 
stare, fără să ridice nimic de acolo. De altfel, ám 
să ţi le aştern pe hîrtie! Totul trebuie să rămînă 
pe loc... pînă şi vitele! Ştie guvernul ceh ce are. 
-de făcut! l „sa 

Lui Chamberlain îi vîjiiau urechile de atîta di 
namism. 

— Dar bine!... bîlbîi el. Asta este o situație cı 
totul neaşteptată. 

— Aşteptată, neaşteptată, asta e... Sudeţii ni 
mai pot suporta opresiunea cehoslovacă. Aşa că ce 
să mi se predea îndată tot ce am cerut. Altminteri 
nu-mi iau nici o răspundere. 

— Stai, să ne înțelegem! Nu vreau să cred ci 
ăsta e un ultimatum. Ar fi groaznic. Pacea ar fi îr 
pericol | 

— Ultimatum ? se miră Hitler, cinstit, întinzîn 
du-i o hîrtie. Uită-te şi dumneata. Aici nu scrie „ul 
timatum“, ci „memorandum“. De altfel, nu-i nic 
măcar un memorandum. Este o listă... 

— Înţeleg! Dar dumneata zici că vrei să intr 
îndată, cu armata, în Cehoslovacia. Ce ne facem 
însă, doamne fereşte, dacă cehii rezistă ? Şi mă ter 
că rezistă !... Și asta se cheamă război! Ce-ţi tre- 
buie război cînd poţi obţine totul fără nici un fel de 
război! Nu socoteşti, așadar, că intrarea armatei 
dumitale în Cehoslovacia este „o desfăşurare de 
forțe“ cu desăviîrşire „inutilă“, care ar putea supăra 
lumea ? 

— Şi ce vrei? Să mă sperii? Crezi că-mi vor 
face război ? 


Și cu ochii ţintă în ochii lui Chamberlain : i 
— Dumneata vrei război? Vrei comunizarea Eu- 
ropei ? 


Chamberlain se cutremură : 

— Eu, război ? Ce ţi-a venit? Război cu dum- 
neata? Să mai mănînci bătaie? Să-ncapă Europa 
pe mîna comuhiștilOr.e Numai asta n-aş mai vrea 
să apuc! 

— Atunci ne-am înțeles! Aştept să-mi vii cu 
răspunsul mîine dimineaţă la 11. 

Dar a doua zi — la 23 septembrie — bătrînul, 
în loc să vină la întîlnire, rămase la hotel, unde 
luptă pe două fronturi: pe frontul cehoslovac și pe 
cel prohitlerist. 

Pe frontul cehoslovac, Chamberlain instigă gu- 
vernul de la Praga la rezistenţă. In aceeaşi după- 
amiază, la orele 16,30, guvernul cehoslovac primea 
de la Londra, prin telefon, această comunicare: 


„Ne-am pus de acord cu guvernul francez spre 
a face cunoscut guvernului ceftoslovac că guvernul 
englez şi francez nu-și mai pot asuma răspunderea 
de a sfătui Cehoslovacia să nu mobilizeze.“ 


lar la orele 18,15, guvernul cehoslovac primea 
din partea Legaţiei Franceze o comunicare cu ace- 
laşi conţinut. 

Guvernul englez şi guvernul francez sfătuiau, 
aşadar, guvernul cehoslovac să mobilizeze. Singura 
recomandaţie complementară era s-o facă discret. 
Era o condiţie foarte subtilă, pentru că, dacă în ge- 
nere o mobilizare nu se poate face discret, mobili- 
zarea cehoslovacă se putea face, mai puţin ca ori- 
care alta, în mod discret, deoarece criza atinsese 
punctul culminant și nu mai era timp de pierdut 
nici un moment. În consecinţă, guvernul cehoslovac 
difuză ordinul de mobilizare pe calea cea mai pu- 
țin discretă : prin radio. 

Pe frontul pro-hitlerist, Chamberlain expedie 
scumpului său Fiihrer Hitler o scrisoare în care-i 
repeta lamentaţiile orale de aseară, pentru a încheia 
că este gata să ceară cehoslovacilor „să-și retragă 
îndată forțele militare şi polițienești din regiunile 
în care sudeții germani sînt în stare să mențină 
ordinea“. 

Chamberlain, așadar, în timp ce-i îndemna pe 
cehoslovaci la rezistență, se grăbea, încă o dată, 
să-l satisfacă pe Hitler. Ce pretindea Fiihrerul ? Ca 

teritoriile ce urmează a fi cedate Germaniei să fie 
ocupate îndată. Vor fi ocupate îndată, dar pe cale 
internă. Pentru aceasta se va recurge la un truc 
tranzitoriu. Cea care va prelua teritoriile din mîna 
Cehoslovaciei nu va îi armata germană de afară, 
ci populaţia germană sudetă dinăuntru. În acest 
chip, Hitler îşi va căpăta ţara sudetă îndată, fără să 
rişte un război, care este aproape sigur dacă năvă- 
lește cu armata în Cehoslovacia. 

După-amiază la orele 15,35, primul ministru al 
Angliei primi la hot& răspunsul lui Hitler: nimic 
de făcut. El nu este dispus să facă jocul Cehoslo- 
vaciei, care vrea să întindă lucrurile pînă ce-şi va 
construi fortificații în locul celor pe care trebuie 
să le cedeze o dată cu teritoriile sudete. 


„Guvernul din Praga se foloseşte de propunerea 
mea de a ocupa țara sudetă de către trupele ger- 
mane — scria el — pentru ca, deformînd sensul şi 
scopul acestei propuneri, să mobilizeze forțele exis- 
tente în celelalte ţări, în particular în Anglia şi 


Franţa — de la care el speră un ajutor necondiţio- 
nat — şi pentru a face astfel posibil un război 
general.“ 


„Vrea Chamberlain război? Vrea comunizarea Eu- 
ropei ? 

Bătrînul preşedinte al Consiliului englez il rugă 
pe Hitler, printr-o nouă epistolă, să-i încredinţeze 
memorandumul: „Primind acest memorandum, îl 
voi înainta, de îndată, la Praga, cerînd guvernului 
să răspundă în cel mai scurt timp.“ 

In ziua de 23 septembrie 1938, în timp ce la Go- 
uesberg, Hitler şi Chamberlain se țineau de drăgă- 
lăşenii şi cochetării, din care avea să se nască, în 
mai puţin de un an, cel de-al doilea război mondial, 
reprezentantul Uniunii Sovietice declara în fața 
Comisiei a 6-a a Ligii Națiunilor că Uniunea So- 

vietică este gata, chiar şi acuma, după ce Praga a 
acceptat condițiile iranco-britanice, să-şi împli- 
mească obligaţiile, dacă Cehoslovacia este atacată. 

Seara, Chamberlain se întîlni cu Hitler, care-i în- 
mînă memorandumul. 

În aceeaşi seară, peste zece minute, agenţia na- 
zistă D.N.B. anunţa: „D. Chamberlain s-a însărci- 
nat să facă să parvină acest memorandum guver- 
nului cehoslovac.“ $ 


După versiunea lui Henderson, tratativele de la 
Godesberg 'dintre Hitler şi Chamberlain s-au des- 
fäşurat. în felul următor: 


„Domnul Hitler l-a primit pe primul ministru în 
pragul hotelului şi l-a condus îndată într-o cameră 
situată la primul etaj, unde se desfăşurau de obi- 
cei şedinţele consiliului de miniștri. Ei luară loc 
la capătul unei mese lungi, acoperite cu o cuver- 
tură. verde şi ședința fu deschisă. Populaţia ger- 
mană îşi manifestase spontan, pe malul rîului, plă- 
cerea de a-l vedea pe primul ministru britanic în 
care ea saluta pe mesagerul păcii. Dar Hitler nu 
era într-o dispoziție împăciuitoare. Domnul Cham- 
berlain deschise . dezbaterile, amintind că la Berch- 
iesgaden el a acceptat, în principiu, dreptul sude- 
tilor germani de a dispune de ei înşişi, şi că s-a 
angajat să încerce de a obţine atît consimţămîntul 
guvernului său, cît şi acela al guvernului francez ; 
că el a înţeles că în cazul în care va reuși, să revină 
aici, spre a-l consulta pe Hitler asupra modalităţii 
de executare a acestui acord. El a putut, continuă 
domnul Chamberlain, să obţină foarte repede con- 
simțămîntul cabinetului britanic; miniştrii fran- 
cezi au venit la Londra şi au acceptat şi ei acordul: 

Mai mult încă : a fost obţinut şi acordul guvernului 
cehoslovac. Apoi, domnul Chamberlain arătă ceea 
ce ar trebui să se facă, după opinia sa, pentru a 
se opera în mod pacific cedarea teritoriului sude- 
ților într-un termen cît mai scurt cu putinţă. 
Cînd primul ministru termină, domnul Hitler îl 
întrebă dacă trebuie să înțeleagă că guvernele bri- 
tanic, francez şi cehoslovac au consimţit într-ade- 
văr la cedarea teritoriului sudet către Germania. 
„Da!“ răspunse primul ministru. Se făcu linişte, 
o linişte în timpul căreia Hitler părea că ia o ho- 
tărîre bruscă. Apoi declară pe un ton categoric: „Es 
tut mir furchtbar leid, aber das geht nicht mehr!“ 
(Imi pare nespus de rău, dar nu mai merge). Pri- 
mul ministru îşi exprimă o surpriză indignată. Nu 
se poate, declară el, să i se ceară să se reîntoarcă 
la Londra cu noi propuneri şi noi revendicări, pen- 
tru ca după aceea să audă încă o dată că „nu mai 
merge“. Hitler explică pricina acestei schimbări de 
atitudine, invocînd revendicările Ungariei şi Polo- 
niei, cărora acum trebuie să li se facă dreptate. 
Prietenia care îl leagă de aceste două ţări, zicea el, 
îl obligă să le dea tot sprijinul său. La care primul 
ministru (Chamberlain) răspunse că, chiar după 
cuvintele domnului Hitler, aceste revendicări nu 
prezintă acelaşi caracter de urgență ca problema 
germanilor din ţara sudetă şi că revendicările 
ungaro-poloneze n-ar putea fi luate în consideraţie 
decît numai după ce problema sudeţilor ar fi lichi- 
dată. Conversaţia se concentră atunci asupra pro- 
punerilor domnului Chamberlain. Domnul Hitler 
refuză categoric să le examineze, sub pretext că ele 
implică. o prea mare întîrziere în reglementarea 
chestiunii. El cere să se cedeze imediat teritoriile 
a căror populaţie este de limbă germană şi ca aceste 
teritorii să fie ocupate de trupele germane. La rîn- 
dul său, domnul Chamberlain refuză să consimtă 

și, după 3 ore de discuţii, întrucîtva violente, ṣe- 
dința fu ridicată.“ 


* Ei 


Chamberlain dădu, în Camera Comunelor, asupra 
vizitei de la Godesberg o versiune mai completă: 


«În primul rînd — a spus el — cancelarul mi-a 
repetat, cu multă seriozitate, ceea ce mi-a mai spus 
şi la Berchtesgaden: că aceasta este ultima dintre 
ambițiile lui teritoriale în Europa şi că e/ nu do- 
reşte să includă în Reich populațiuni de altă rasă, 
decit rasa germană. In al doilea rînd, mi-a spus, de 
asemenea, în chip foarte serios, că ar vrea să tră: 
iască în termeni amicali cu Anglia şi că dacă 
această chestiune sudetă ar putea fi lichidată pe 
cale paşnică, el ar relua, cu bucurie, tratativele. 
Este adevărat că a adăugat că există o afacere ne- 
norocită — aceea a coloniilor. Apoi, făcînd aluzie la 
mobilizarea armatei cehoslovace, care fusese anun- 
tată în mijlocul conversației noastre, d. Hitler a 
adăugat: „Nu va fi mobilizare din pricina colo- 
niilor.“> 


După înseşi declaraţiile lui Chamberlain, Hitler 
revenea în afacerea Cehoslovaciei cu acelaşi cîntec 
folosit în afacerea Austriei: regiunea sudetă este 
ultima dintre ambițiile lui teritoriale în Europa. 
Numai că găsea prilejul să facă o delicată aluzie 
la colonii. ea, 

„O afacere nenorocită“ coloniile acestea! Ca şi 
afacerea Anschlussului, care a fost o afacere ne- 
norocită. Ca şi afacerea sudetă, care este o afacere 
nenorocită. Toate sînt afaceri nenorocite. Hitler nu 
isprăvea bine o afacere nenorocită, că se şi apuca. 
de o altă afacere nenorocită. Trăia numai din afa- 
ceri nenorocite, dar care, toate, miroseau -a război. 
Tocmai de aceea îl şi asigura pe Chamberlain că 

„nu va fi mobilizare din pricina coloniilor“. Aceasta 
spre a-i da a înțelege că va fi! 
Continuîndu-și declaraţiile, Chamberlain spuse : 


„In timpul șederii mele la Londra (între cele 
două vizite în Germania), guvernul englez a elabo- 
rat împreună cu guvernul francez un plan pentru 
transferul teritoriului propus şi pentru delimitarea 
frontierelor finale. L-am explicat domnului Hitler. 
Hitler mi-a răspuns că el nu poate accepta propu- 
nerile pe care le-am expus, pentru că sînt prea dila- 
torii, şi ar da cehilor prea multe posibilități de a 
se strecura. Hitler a insistat asupra nevoii unei so- 
luțiuni rapide din pricina opresiunii şi terorismului 
la care sînt sipuşi germanii sudeți şi a continuat, 
expunîndu-mi în linii mari, propunerea pe care o 
formulă apoi în scris, sub formă de memorandum. 
În cursui conversaţiei, nu mi-a indicat nici o limită 
de timp. Onorabilii membri vor înţelege perplexi- 
tatea în care mă găseam în fața unei situaţii cu 
totul neaşteptate, Mi s-a spus la Berchtesgaden că 
dacă principiul liberei dispoziții va fi acceptat, 
d. Hitler va discuta cu mine căile şi mijloacele apli- 
cării ei. D. Hitler, însă, imi spuse mai tirziu că nu 
şi-a închipuit un singur moment că m-aș putea în- 
toarce să-i spun că principiul a fost acceptat (rî- 
sete). N-aş vrea ca onorabilii membri să-și închipuie 
că el mă înşela cu intenție. Nu mă gîndesc la asta 
o clipă. Dar eu speram că, întorcîndu-mă la Godes- 
berg, voi avea de discutat cu el, liniştit, numai 
propunerile pe care le aduceam. A fost pentru mine 
o lovitură grea -că aceste propuneri erau inaccep- 
tabile şi că trebuiau înlocuite cu altele la cari nu 
m-am gîndit de loc.“. 


Bătrînul, ca să explice de ce în dimineața de 23 
septembrie. părea supărat: şi, de ce, în loc să se 
ducă la Hitler, i-a trimis o scrisoare, dar seara 
cînd l-a văzut încă o dată părea că este cu el iarăşi. 

in cele mai bune relații, spune, aşadar, că în con- 
versația avută cu Fiihrerul, la 22 — evident, „fără 
martori — acesta nu i-a indicat nici un termen pen- 
tru ocuparea teritoriilor, Asta l-a speriat pe Cham- 
berlain : lipsa de termen. El credea că Hitler, de- 
clarîndu-i că înțelege să ocupe teritoriile îndată, 
va şi da ordin trupelor sale să intre în Cehoslova- 
cia. In seara de 23 septembrie, însă, cînd Hitler 
i-a încredințat memorandumul, a văzut că există o 
dată precisă: 1 octombrie. Asta i-a redat liniştea 
si, implicit, dragostea sa pentru Hitler. | octombrie 
nu este îndată, ci abia peste 7 zile. E cu totul alt- 
ceva. 

In al doilea rînd, bătrînul face o prețioasă reve- 
iație. Hitler şi-a bătut joc de el în chip crunt. După. 
ce că el, bătrînul președinte al guvernului Marei 
Britanii, se deranjează pină la Godesberg să-i aducă 
plocon teritoriile cu majoritate germană, fără nici 
un plebiscit, satisfăcînd prin aceasta, cu vîrf şi în- 
desat, pretenţiile formulate pe baza dreptului de 
liberă dispoziţie, Hitler s-a tocmit, a ţipat, i-a dat 
așa-zisul ultimatum-memorandum, pentru ca, „mai 
tîrziu“ — adică după ce a obținut de la Chamber- 
lain angajamentul să-i silească pe cehoslovaci să 
accepte acest ultimatum-memorandum — să-i spuriă 
că nu şi-ar îi închipuit că Anglia şi Franţa vor 
accepta principiul liberei dispoziţii. 

Parlamentul englez, evident, a rîs. Chestia era, 
intr-adevăr, nostimă. Aveai de ce rîde. 

Dar motivele de rîs nu se opreau aci. La 24 sep- 
tembrie, mobilizarea cehoslovacă era în toi şi Hit- 
ler nu ştia ce să mai creadă. El își închipuise că îi 
sperie pe cehoslovaci și cînd colo, cehoslovacii se 
pregăteau de război. Şi iată că se repetă cazul 
Austriei: Hitler ar fi fost dispus să facă război. 
dar statul lui major era împotriva războiului, pentru 
că armata germană încă nu era pregătită. Hitler 

voia să facă război, dar Chamberlain ştia că Hitler 
nu poate face războiul. acesta. 

Şiret, primul mimstru britanic îl amenința pe 
Hitler cu rezistența cehoslovacă, spre a-l face mai 
îndatorat față de Marea Britanie și mai maleabil 
în lupta lor comună pentru realizarea „idealurilor 
comune“. Dar şi Hitler ştia că Chamberlain are 
prea mare grijă de el, ca să-l lase să se bage în- 
tr-un război inutil, cînd are nevoie de trupele lui 
în celălalt război: războiul necesar, războiul pentru 
„idealurile comune“. De aceea, Hitler îl speria din 
nou cu războiul pe Chamberlain, ca: să-l silească, 
din nou, la alte concesii. Şi, din nou, izbuti. 

+ 
* * 


Hotăriîrea guvernelor francez şi englez era luată: 
trebuia să i se facă din nou pe plac Fihrerului. 
El cere 1 octombrie? Va fi 1 octombrie. Cu un 
amendament însă :- armata germană să nu dea: 
buzna în Cehoslovacia. Hitler va trebui să se mul- 
țumească, deocamdată, să trimită un mic număr 
de trupe, care să facă, la data aceea, o pătrundere 
simbolică printre fortificațiile cehoslovace. 

Pe baza acestei hotărîri, Chamberlain adresă lui 
Hitler o scrisoare. Era un apel în plus la bună- 
voinţa lui Hitler, care trebuia să înțeleagă că poate 
să obțină tot ce-i doreşte inima, numai să nu se 
bage în bucluc. Nu-i trebuie război. Aşa că, îl ruga 
pe Führer să accepte o întîlnire între reprezentanții 
Germaniei şi ai Cehoslovaciei pentru reglementarea 
metodei de trecere a teritoriului sudet în mîna ger- 
manilor, şi încheie prin a se declara gata să trimită 
la această conferință ceho-germană şi delegaţi ai 
guvernului britanic. 

Scrisoarea, expediată în ziua de 26 septembrie, 
prin sir Horace Wilson, trebuia să ajungă în mîna 
lui Hitler înainte ca acesta să-şi ţină la Sport- 

palast acel discurs pe care publicitatea  nazisto- 
anglo-îranceză îl anunţa drept ultimul cuvînt în 
chestia ceho-sudetă. Care a fost răspunsul dat de 
Hitler lui Chamberlain prin sir Horace Wilson, în 
seara de 27 septembrie ? Un ultimatum |! Tocmelile 
nu-şi mai au nici un rost. Dacă pînă a doua zi, 
28 septembrie ora 14, Praga nu acceptă condiţiile, 
el „va începe acţiunea“. 

In seara de 27 septembrie, la orele 20,22, agenţia 
Havas primea de la Berlin ştirea că Fiihrerul „a 
informat pe sir Horace Wilson că dacă Praga nu 
va da un răspuns satisfăcător pînă a doua zi, 
28 septembrie ora 14, el îşi rezervă dreptul să ia 
măsurile necesare!“ Şi corespondentul de la Berlin 
al lui Havas exprima convingerea tuturor cercurilor 
politice din capitala Germaniei că Hitler înțelegea 
prin „măsurile necesare“ mobilizarea generală şi 
invadarea Cehoslovaciei. 

O altă informaţie a agenţiei preciza că şi Goering 
a dat acelaşi avertisment lui Henderson (ambasa- 
dorul Angliei la Berlin — n.a.), iar o telegramă 
din Berlin a Agenţiei Reuter anunţa, de asemenea, 
în aceeaşi seară, la orele 23,15, că „se crede că 
dacă guvernul german nu primește din partea gu- 
vernului cehoslovac un răspuns favorabil, pînă 
mîine, la orele 14, va îi decretată mobilizarea ge- 
nerală“. l 

In aceeaşi seară, Hitler lua cuvîntul în sala 
Sportpalast, la Berlin, şi declara : 


„Acum, noi avem înaintea noastră ultima pro- 
blemă care trebuie sa fie rezolvată şi care va fi 
rezolvată. Este ultima revendicare teritorială, pe 
care o avem de formulat în Europa, dar este o re- 
vendicare de la care nu mă voi da în lături și pe 
care o voi realiza cu ajutorul lui dumnezeu. Sînt 
recunoscător domnului Chamberlain pentru sfatu- 
rile sale. L-am asigurat că poporul german nu vrea 

. 

nimic altceva decît pacea, dar i-am mai declarat 
că nu pot să mă dau îndărătul limitelor răbdării 
noastre. L-am mai asigurat, şi o repet aici, că o dată 
această problemă rezolvată, nu va mai exista pentru 
Germania, în Europa, vreo problemă teritorială. 
L-am mai asigurat că din momentul în care Ceho- 
slovacia se va fi aranjat cu minoritățile ei, nu prin 
oprimare, ci pe cale pacifică, nu mă voi mai interesa 
de statul ceh. Şi aceasta i-o garantez. Noi nu vrem 
de loc cehi“ l 


Şi încheia, amenințînd cu războiul, dacă etc. etc. 

Totul părea, deci, gata pentru prăpăd. Moartea. 
foamea, haosul aşteptau doar primul glonț de pușcă. 
Sufletele sutelor de milioane de inși erau cufun- 
date în beznă totală. Orice nădejde părea ireme- 
diabil pierdută. 

In mijlocul dezolării cumplite care cuprinsese 
omenirea in noaptea aceea teribilă de 27 spre 
28, septembrie, Chamberlain, însă, nu dezarma. In 
lupta lui pentru „pace“ era sprijinit din tot sufletul 
de monopolurile americane şi de guvernul american. 
Inainte cu o zi, la 26 septembrie, Chamberlain pri- 
mise — cum au primit şi Daladier şi Hitler, şi 
Beneş și Mussolini — un mesaj semnat de însuși 
F. D. Roosevelt, care iinplora statele interesate să 
rezolve problema sudetă numai pe cale pașnică. 
adică numai prin capitulare. Cercurile reacționare 
americane luptau — ca şi Chamberlain — pentru 
pacea lui Hitler. Un foarte harnic campion ame- 
rican al păcii naziste era, în zilele.acelea, colonelul 
Lindberg, cunoscut ca aviator şi ca propagandist 
naţional-socialist, însărcinat să răspîndească în 
lume ideea că Uniunea Sovietică este slabă şi că 
Germania lui Hitler este de neînvins. Cu aceeași 
neobosită ardoare lucra pentru cauza Germaniei 
agresive, Bullit, ambasadorul american la Paris — 
şi Kennedy, ambasadorul american la Londra. Avea, 

deci, bătrînul ' Chamberlain destule îndemnuri . spi- 
rituale care să-i îngăduie ca, în ciuda răspunsului 
tranşant al lui Hitler, să se mai ţină dirz pe bari: 
cade. Toţi factorii de răspundere îşi puneau încre- 
derea în abilitatea pacifistă a bătrînului. In Anglia 
lui, singurul partid care refuza să-l susțină era 
partidul comunist, exponentul intereselor maselor 
populare. La Congresul al XV-lea, Partidul Comu- 
nist din Anglia afirma că lupta pentru pace, dusă 
de Chamberlain, este ide fapt 'o luptă pentru război. 

Dar şi Daladier avea de luptat în Franţa lui. cu 
un singur partid: cu cel comunist. 

Dar şi guvernul american avea de luptat cu un 
singur partid: cu cel comunist. 

Incolo, toate partidele burgheze, de pretutindeni, 
voiau pacea lui Hitler şi Chamberlain. Şi Cham- 
berlain voia pace, neapărat pace! Și hotărît, acest 
bătrîn — pe care numai dumnezeu îl dăruise ome- 
nirii în acele clipe înspăimîntătoare — făcu o în- 
cercare supremă : ţinu, seara, la radio, o cuvîntare. 
Era cuvîntarea unui erou pacifist, care, în acele 
momente de panică, sub amenințarea unui ultimatum 
german, îndemna Anglia la pace. 


„Mai întîi — a arătat el — trebuie să spun 
cîteva cuvinte acelor. care mi-au scris sau care au 
scris soţiei mele în cursul acestor săptămîni din 
urmă spre a ne arăta recunoştinţa lor pentru efor- 
turile ce le-am făcut și a ne asigura că ei se roagă 
pentru succesul acestor eforturi. Cele mai multe 
din aceste scrisori veneau din partea soțiilor, ma- 
melor şi surorilor compatrioților noştri; dar printre 
scrisorile acestea, multe veneau din 'Franța, Bel- 
gia, Italia şi chiar Germania. i. se rupe inima 
cînd vezi îngrijorarea crescîndă cuprinsă în ele şi 
marea uşurare pe care o traduceau cînd s-a crezut, 
prea curînd, că pericolul războiului trecuse. Mai 

înainte simţeam toată greutatea răspunderii mele. 
Citirea acestor scrisori a făcut-o să pară aproape 
zdrobitoare. 

CIT DE INGROZITOR, CIT DE FANTASTIC, CIT DE NE- 
CREZUT ESTE SA FIM SILIȚI SA SAPAM TRANȘEE ŞI 
SA INCERCAM MAȘTI DE GAZE DIN PRICINA UNEI 
CERTE CARE S-A PRODUS INTR-O ȚARĂ DEPARTATĂ 
INTRE NIŞTE OAMENI DESPRE CARE NOI NU ȘTIM 
NIMIC. SE PARE INCA ȘI MAI CU NEPUTINȚĂ CA O 
CEARTA, DEJA LICHIDATA IN PRINCIPIU, SA POATA 
DA LOC UNUI RĂZBOI.“ 


Aşa cum. prezenta d. Chamberlain lucrurile în 
ochii poporului său, conflictul  ceho-sudet avea 
toate aspectele unei afaceri de ordin strict intern: 
„O ceartă“... „într-o ţară“ — şi nu între două țari — 
„între nişte oameni“. adică între nişte locuitori ai 
uneia şi aceleiaşi ţări, 

Problema era, deci, de ordin intern. Insăşi ple- 
doaria lui Chamberlain în favoarea păcii şi împo- 
triva „tranşeelor“ şi a „măştilor de gaze“ se folosea 
de acest argument: totul se reducea la o „ceartă“ 
oarecare, într-o ţară oarecare, între nişte oameni 
oarecari. Ce avem, noi, englezii, să ne băgăm într-o 
afacere de bucătărie a unei țări depărtate? 

Dar dacă bătrînul Chamberlain a socotit că nu-i 
vorba decît de o afacere de ordin intern, de ce s-a 
băgat ? Ce-a căutat cu o săptămînă înainte la Go- 
desberg ? Ce-a căutat cu două săptămîni înainte 
la Berchtesgaden ? De ce l-a poitit pe Daladier, de 
cîteva ori, la Londra ? De ce a însărcinat cu diverse 
mesagii pe lîngă guvernele cehoslovac, german, 
italian, pe ambasadorul său de la Praga, Newton. 
pe cel de la Berlin, Henderson, pe cel de la Roma, 
lord Perth ? Ce au fost toate comunicatele și dis- 
cursurile şi declaraţiile şi călătoriile şi presiunile 
şi făgăduielile care-au umplut pînă în vîrf activi- 

tatea depusă de el în ultimele luni,.în jurul „certei“ 
ceho-sudete ? Ce sînt, în sfîrşit, garanţiile pe care 
le dădea el Germaniei că Cehoslovacia îşi va ţine 
cuvîntul ? De ce toate acestea ? Pentru o „ceartă“ ? 

Şi încă ceva : în seara zilei de 27 septembrie 1938, 
cîfd Chamberlain făcea dizertaţii în jurul „certei“ 
ceho-sudete, amiralitatea engleză dădea ordin de 
mobilizare a flotei, în timp ce armata de uscat 
aştepta şi ea să fie chemată sub arme din clipă 
în clipă. 

Dacă Chamberlain a aprobat mobilizarea, în- 
seamnă că nu excludea eventualitatea unui război 
cu Germania. Dar, în acest caz, de ce, simultan cu 
mobilizarea poporului său, spunea acestui popor 
că este îngrozitor, fantastic, de necrezut, să sapi 
tranșee, adică să faci un război pentru o „ceartă“ 
între nişte oameni cu care nu ai nici în clin, nici 
în mînecă ? Ce urmărea primul ministru al Angliei, 
atunci cînd cu o mînă semna ordinul de mobilizare, 
iar cu cealaltă întorcea în fața microfonului: foile 
discursului său antirăzboinic ? 

* 
+ * 


Mai departe, Chamberlain a spus la radio 
poporului său : 


„In urma conversaţiilor mele cu Hitler, cred că 
dacă s-ar da numai o amînare, ar fi cu putință să 
se realizeze o înțelegere care să permită să se ia 
dispozițiile necesare pentru transferarea teritoriilor 
pe care guvernul ceh a acceptat să le dea Ger- 
maniei, în condițiuni care ar asigura un tratament 
echitabil populațiilor interesate. Ştiţi că am făcut 
tot ce un om poate să facă, pentru a rezolva acest 
diferend. După vizitele mele în Germania, mi-am 
dat seama de chipul în care domnul Hitler crede 
că trebuie să fie campionul fraților săi germani şi 

de indignarea sa din pricină că aceste revendicări 
nu au fost încă satisfăcute. 

El mi-a spus în intimitate — şi a repetat-o şi 
aseară în mod public — că odată acest incident 
cu germanii sudeţi lichidat, se va isprăvi cu reven- 
dicările teritoriale germane în Europa. Nu voi 
abandona speranţa, nici sforțările mele pentru a 
menține pacea, atît cît va mai exista cea mai mică. 
şansă de pace. Nu voi ezita chiar să fac o a treia 
vizită domnului Hitler, dacă aş socoti că aceasta 
ar putea folosi la ceva. Dar în momentul acesta 
nu văd să mai pot face ceva util în domeniul 
mijlocirii.“ 


Triste şi răscolitoare erau cuvintele acestui bătrîn 
democrat. Victimă a cuvîntului de cinste englez, 
sărmanul brav Chamberlain punea sub ochii po- 
porului său absurditatea unui război pentru Ceho- 
slovacia. 


„Oricare ar fi — spunea el în cuvîntarea aceea — 
simpatia noastră pentru o mică naţiune care se 
găseşte în conflict cu un mare și puternic vecin, 
noi n-am putea, în indiferent care împrejurare,: să 
tîrîm Imperiul Britanic într-un război numai pentru 
această mică naţiune. Dacă ar trebui să ne batem, 
ar fi pentru probleme mai vaste decît aceasta.“ 


Și apoi de ce războiul acesta, tocmai împotriva 
lui Hitler? Ce avem noi cu Hitler? De ce să ne 
batem cu el? 


„Dacă aş fi convins că o naţiune, oricare ar fi 
ea, este hotărită să domine lumea prin forță, aş 
socoti că trebuie să-i rezistăm. Sub ọ asemenea 
stăpînire, viața popoarelor care cred în libertate 
nu ar mai merita să fie trăită. Dar războiul este 
un lucru teribil şi noi trebuie să fim siguri, înainte 

de a ne angaja, că în joc sînt, într-adevăr, cauze 
mari şi că apelul de a se risca totul pentru apă- 
rarea lor, după ce toate consecinţele au fost cîn- 
tărite, este într-adevăr irezistibil.“ 


Evident! Mai întîi, nu sînt cauze mari în joc şi 
după aceea, nu sînt convins că Hitler vrea să do- 
mine lumea prin forță! Atunci, pentru ce război și 
mai cu seamă pentru ce război tocmai cu Hitler, 
care mă asigură că aceasta este ultima sa reven- 
dicare teritorială în Europa! 

Aşa a vorbit Chamberlain poporului său, în seara 

aceea de groază.. 

Dar bătrînul pacifist Chamberlain nu se mulţumi 
cu atît: noaptea, la 0,30, chemă la el „opinia pu- 
blică“, spre 'a-i face următoarea declaraţie, care 
era un răspuns la discursul lui Hitler: 


„Am citit discursul cancelarului german și-i mul- 
țumesc pentru cele ce-a spus despre eforturile mele 
de pace. N-aş vrea să renunţ la aceste eforturi, 
pentru că mi se pare de necrezut ca popoarele 
Europei, care nu vor război unele cu celelalte, să 
fie cufundate într-un conflict sîngeros, pentru o 
chestiune asupra căreia acordul a şi fost, în mare 
parte, realizat. Este evident că d. Hitler m-are în- 
credere că făgăduielile care i-au fost făcute vor fi 
executate... Noi ne socotim moralmente responsabili 
pentru a veghea ca aceste făgăduieli să fie împli- 
nite într-un chip just şi complet și sîntem gata să 
ne angajăm ca ele să fie împlinite cu toată prompti- 
tudinea la care te poţi aștepta în chip rezonabil, 
dacă guvernul german consimte la stabilirea unor 
termene şi la condiţiile de transfer prin discuţiuni 
şi nn cu forţa. Sper că d. Hitler nu va respinge 
această propunere care este făcută în același spirit 
de amiciţie cu care eu am fost primit în Germania 
și care, dacă este acceptată, va satisface dorința 

germană de a uni pe sudeţi cu Reichul, fără a se 
vărsa sînge în nici o parte a Europei “ 


Şi cum termină, ridică receptorul spre a chema 
la telefon pe preşedintele de consiliu al Frantei 
s 
* # 


In seara de 27 septembrie 1938, mobilizarea ar- 
matei franceze era în plină desfășurare. Cu toate 
acestea, ştirea asupra mobilizării germane, trans-. 
misă de la Berlin şi confirmată la Londra, era 
dezmințită categoric din ordinul lui Georges Bonnet 
şi denunțată ca fiind o ispravă a agenților Mos- 
covei, iar a doua zi, dis-de-dimineaţă, toate zidurile 
capitalei franceze erau tapetate cu manifeste în 
care se spunea: „Francezi, sinteți înșelați |! Frontul 
Popular vă atrage într-un război şi răspîndeşte 
veşti neadevărate, ca să vă facă să credeți că răz- 
boiul este inevitabil !“ 

Așadar, ca şi în cazul lui Chamberlain: dacă 
ministrul de externe francez credea în posibilitatea 
unui război — ceea ce ar explica și mobilizarea 
armatei franceze — de ce a dezminţit mobilizarea 
armatei germane ? lar dacă nu credea în posibili- 
tatea unui război — ceea ce ar explica graba cu 
care ministrul de externe a dezmințţit mobilizarea 
armatei germane — de ce a subscris la mobilizarea 
armatei franceze ? Ce a urmărit ministrul de externe 
francez prin dubla sa acţiune atît de bizar contra- 
dictorie ? Complicarea unui mister ? 

De loc! Aici n-a fost vorba de nici un mister! 
Georges Bonnet — care, sub presiunea maselor, a 
trebuit să adere la ordinul de mobilizare a armatei 
franceze — a dezminţit mobilizarea armatei ger- 
mane, pentru că vestea acestei mobilizări punea 
în primejdie operaţiile sale de bursă. Ministrul de 

externe al Franţei voia să întîrzie confirmarea mo- 
bilizării, pînă-şi va vinde stocurile lui de acțiuni. 
e 
+ * 


Bătrînul Chamberlain, în mijlocul nopţii de 27 
spre 28 septembrie, după ce a stat de vorbă la te- 
lefon cu preşedintele de consiliu al Franţei, s-a 
apucat să redacteze două epistole: una adresată 
lui Hitler şi a doua lui Mussolini. 

In cea adresată lui Hitler spunea: 


„După ce am citit discursul dumneavoastră, sînt 
sigur că aţi putea obține totul fără război şi fără 
amînare. Sînt gata să vin îndată, eu însumi, la 
Berlin, pentru a discuta modalitatea transferului 
cu dumneavoastră şi cu reprezentanții guvernului 
ceh şi ai guvernelor Franţei şi Italiei, dacă doriţi. 
Sînt convins că putem ajunge la un acord într-o 
săptămînă, oricît v-aţi teme dumneavoastră că gu- 
vernele englez și francez n-ar avea puterea să ve- 
gheze ca promisiunile să fie respectate în chip 
cinstit, grabnic şi în întregime. După cum știți, 
“am declarat în mod public că sîntem gata să ne 
angajăm ca făgăduielile să fie respectate. Nu pot 
să-mi închipui că vă veți lua răspunderea de a 
dezlănţui un război mondial, care ar putea să pună 
capăt civilizaţiei, doar pentru cîteva zile de amî- 
nare în reglementarea acestei probleme.“ 


Lui Mussolini, Chamberlain îi scria: 


„Am 'adresat azi domnului Hitler un ultim apel 
să nu recurgă la forță în reglementarea problemei 
sudeţilor, care, sînt sigur, poate îi aranjată printr-o 
discuție scurtă şi care îi va da teritoriul esenţial, 
populaţia şi protecţia pentru sudeţi în timpul trans- 
ferului. M-am oferit să merg eu însumi îndată la 

Berlin, pentru a discuta asupra procedurii, cu ger- 
manii şi cu cehii şi, dacă domnul Hitler o doreşte, 
cu reprezentanții Italiei şi ai Franţei. Am încredere 
că Excelenţa Voastră va informa pe cancelarul 
german că sînteţi dispus a îi reprezentat şi că veţi 
stărui să accepte propunerea mea, care va feri 
popoarele noastre de un război. Am garantat că 
promisiunile cehilor vor fi respectate şi rămîn în- 
credințat că un acord complet poate fi obţinut 
într-o săptămînă.” 


Bătrînul pacifist Chamberlain, aşadar, socotea că 
Anglia şi Franţa — pe baza tratatelor directe şi 
indirecte cu Cehoslovacia — nu mai trebuie să dea 
sprijin Cehoslovaciei în cazul unei agresiuni din 
partea Germaniei, ci, dimpotrivă, sînt obligate să 
dea garanții Germaniei că nu va avea neplăceri 
din partea Cehoslovaciei. Prin aceasta, candidul, 
blîndul, dezarmatul, modestul, discretul, timidul 
Führer al Reichului era luat sub aripa ocrotitoare 
a Franţei şi Angliei împotriva violentului, năbă- 
dăiosului, agresivului Beneş, președintele statului 
cehoslovac. Hitler poate fi liniştit. Anglia și Franţa 
îi dau toate garanţiile că n-o să i se întimple 
nimic. Numai pace să fie! 

Aşa a luptat Chamberlain pentru: pace în acea 
noapte de pomină din 27 spre 28 septembrie 1938. 

Şi a urmat așteptarea. O zi grea, penibilă, sub 
un cer încărcat cu norii negri ai ultimatumului 
Germaniei naziste. Incă un cuvînt, un singur cu- 
vînt necugetat și toată opera de pace a lui Cham- 
berlain s-ar fi prăbuşit. 

In atmosfera aceasta de panică, Neville Cham- 
berlain, primul ministru al Marii Britanii îşi făcu 
intrarea, în ziua de 28 septembrie, orele 14,50, în 
Camera Comunelor, ca să facă un expozeu asupra 
situaţiei. Era ora cînd expirase ultimatumul şi cînd 
Hitler anunţase că era hotărît „să înceapă actiu- 

nea“. Pînă în clipa aceea, Chamberlain încă nu 
primise răspunsul la apelul adresat Fiihrerului. 

Trist, lung, monoton, Chamberlain își începu 
expozeul în fața unei săli arhipline, care știa că 
astăzi se joacă ultima carte. Chamberlain vorbea... 
vorbea... vorbea... în timp ce sala, posomorită şi 
îngrijorată, aştepta un cuvint decisiv. Bătrînul 
preşedinte de consiliu, însă, părea cucerit de propria 
sa expunere în care nu făcea alta decît să repete, 
pînă în cele mai mici amănunte, ceea ce lumea știa 
de mai înainte prin grija „opiniei publice“: cum 
a luat naştere conflictul... cum minoritatea germană 
din regiunea sudetă a cerut guvernului cehoslovac 
autonomia... ce a răspuns guvernul cehoslovac... în 
ce fel au intervenit Franţa şi Anglia pe lîngă Ger- 
mania şi Cehoslovacia... comisia Runciman... ra- 
portul Runciman... prima întîlnire cu Hitler la 
Berchtesgaden... a doua întîlnire cu Hitler la Go- 
desberg... şi cum Hitler s-a jurat că aceasta este 
ultima sa revendicare teritorială în Europa și că 
acuma nu mai rămîne decît să se rezolve problema 
coloniilor... şi cum Hitler i-a spus că „numai vizita 
mea (adică a lui Chamberlain) în Germania a oprit 
o invazie pentru care totul era pregătit“... Şi a 
vorbit Chamberlain... și a vorbit atîta, că lumea 
a: început să-și spună: ce l-a apucat pe moșneag 
mâîncărimea asta de limbă ? Unde vrea să ajungă? 
Nu! Aici nu-i lucru curat la mijloc! Este ceva 
suspect în afacerea asta! Vrea să cîştige timp, 
bătrînelul ! Hitler trebuia să invadeze Cehoslovacia 
la ora aceasta şi lui îi arde de flecăreală! Ce s-a. 
întîmplat ? 

Dar Chamberlain, lung și placid, își rîșnea mai 
departe palpitantul său expozeu, fără să vadă 
înaintea sa nimic și pe nimeni. Şi treaba asta a 
mers aşa, cam la vreo două ceasuri, cînd, deodată, 
lordul Halifax, ministrul de externe şi sub-erou 
pacifist, chemat afară în grabă, se înapoie cu niște 

foițe pe care le strecură primului său ministru prin 
sir John Simon, ministrul de finanţe. Chamberlain 
îşi întrerupse istoria, citi îoiţele cu atenţie încor- 
dată şi-l întrebă pe sir John Simon: 

— Să le-o spun acuma? 

— Da! fu răspunsul. 

La care Chamberlain se îndreptă înspre public 
şi, cu foiţele împăturite în mînă, își văzu mai de- 
parte, în linişte, de expozeu, lung, trist, monoton, 
deşirat... fără să-i pese că sala, intrigată de inci- 
dent, începea să se agite. Şi abia cînd ajunse cu 
înşiruirea faptelor istorice în ordinea lor cronolo- 
gică, pînă azi 28 septembrie orele 14,50, cum ară- 
tase ceasornicul în clipa în care și-a început cu- 
vîntarea, preşedintele de consiliu al Marii Britanii 
luă notă de acel „da“ al lui sir John Simon și, 
cu un glas subit ridicat şi plin de nuanţe patetice. 
anunţă : 


„Ca răspuns la mesajul meu către Mussolini, 
am fost informat. că ducele a trimis instrucțiuni 
ambasadorului italian la Berlin ca să-l vadă ime- 
diat pe von Ribbentrop și să-i spună că el, Musso- 
lini, deşi hotărît să-şi țină în întregime făgăduielile 
date că va îi alături de Germania, totuşi — dată 
fiind marea importanță a cererii adresate de gu- 
vernul englez — speră că Hitler va găsi un mijloc 
să-şi amîne, cel puţin cu 24 ore, acţiunea care, aşa 
cum cancelarul i-o comunicase lui sir Horace Wil- 
son, trebuia să înceapă astăzi la ora 2 după- 
amiază, pentru a permite lui Mussolini să reexa- 
mineze situația şi să încerce să găsească mijlocul 
unui aranjament pașnic. Hitler a consimțit să 
amîne mobilizarea cu 24 ore. Oricare ar fi ideile 
pe care onorabilii membri au putut să le aibă despre 
Mussolini în trecut, cred că fiecare va face o bună 
primire gestului său de bunăvoință în străduința 
comună pentru pace în Europa... Asta nu-i tot. Mai 

avem ceva de spus Camerei... Sînt informat de 
Hitler că mă invită să-l întîlnesc mîine dimineaţă 
la Miinchen.“ 


Regia era excelentă. Totul era pus la punct. 
Efectul a fost fulgerător. Camera, în picioare, în- 
cepu literalmente să urle de bucurie. Winston 
Churchill îl strînse în brațe pe bătriînul campion 
pacifist. Regina-mamă, prezentă în sală, izbucni 
în lacrimi de fericire. 

Pacea era pe cale să fie salvată. 

Aşadar, în ultima secundă a ceasului al doispre- 
zecilea, bătrînul dar curajosul campion pacifist 
Chamberlain a găsit drumul salvării: Miinchen-ul ! 
Mobilizare... război... comunizarea Europei! $i 
deodată, nici mobilizare, nici război, nici comuni- 
zarea Europei! 

De ce război, cînd, după răspunsul lui Hitler, 
preşedintele guvernului francez trimitea noaptea la 2 
pe generalul Gamelin la Osusky, ministrul Ceho- 
slovaciei la Paris, ca să-i ceară să transmită imediat 
guvernului cehoslovac sfatul de a evacua, pînă la 
1 octombrie, teritoriile sudete, iar Georges Bonnet, 
după ce a stat de vorbă cu Halifax prin telefon, 
însărcina pe Francois Poncet, ministrul Franţei 
la Berlin, să anunţe pe Hitler că Franţa şi Anglia 
îşi retrag propunerea unei pătrunderi simbolice a 
armatei germane printre fortificațiile cehoslovace 
și că sînt de acord cu Fiihrerul Reichului ca, de la 
l octombrie, să înceapă o ocupaţie masivă și adîncă 
printre fortificaţii, în tranşe succesive? De ce să 
facă Hitler război, cînd cele două democraţii nu 
vor decît pace? Pace nu numai în interesul Ger- 
maniei, ci şi în interesul Franței și Angliei. Altmin- 
teri ar fi vai de noi! Ne amenință comunizarea 
Europei 

In ziua de 29 septembrie la ora 12,45, în loc să 
se încaiere pe cîmpul de luptă, s-au așezat în jurul 
unei mese, în capitala Bavariei, calmi, zîmbitori, 
dacă nu chiar veseli, ca şi cum nici vorbă n-ar fi 
fost vreodată de ultimatumuri și mobilizări, patru 
apostoli ai păcii. 

Patru au fost: președintele de consiliu al Marii 
Britanii, preşedintele de consiliu al Franţei, Fih- 
rerul celui de al treilea Reich şi ducele imperiului 
roman ! 

Patru: un englez, un francez, un german şi un 
italian — care au dat sentința cu privire la liber- 
tatea sudeţilor, cetățeni ai statului liber cehoslovac. 

Dar Cehoslovacia ? 

Nici un delegat cehoslovac? 

Nici un cehoslovac! Cei patru au hotărît, în 
numele dreptăţii şi libertăţii, că statul liber ceho- 
slovac nu are dreptul să-şi spună cuvîntul în toată 
afacerea aceasta cehoslovacă. 

După datele stenografice respective am putea! 
reconstitui aici, pe scurt, dar fără nici o diformare 
sau răstălmăcire, ci folosindu-ne exclusiv de citate 
fidele din texte autentice, epocala conferință. de la 
München la care au fost puse bazele păcii hitleriste, 
adică ale celui de al doilea război mondial. 


PROLOG 


Hitler : Această chestiune (ceho-sudetă) este so- 
cotită ca un conflict ceho-german sau ca o pro- 
blemă europeană ? 

Chamberlain (prompt): Chestiunea este europea- 
nä. O chestiune europeană a cărei reglementare 
este pentru marile puteri nu numai un drept, dar 
şi o datorie. (Aşadar ce-a fost chestiunea ceho- 
sudetă : ceea ce a spus Chamberlain în seara de 
27 septembrie: o „ceartă“ de ordin intern? — sau 
ceea ce a spus Chamberlain în ziua de 29 septem- 
brie: „o chestiune europeană“ ?) 

TABLOUL I 


Hitler : Mulţumesc şefilor de guverne de a fi 
acceptat invitația mea să vină la Miinchen. 

Chamberlain : Mulţumesc Făhrerului că m-a invi- 
tat la această conferință. Mulţumesc, de asemenea, 
ducelui, căci, dacă am înţeles bine, conferința de 
astăzi are loc datorită inițiativei sale. 

Daladier : Mulţumesc Fuhrerului pentru inițiativa 
sa. Sînt fericit că am ocazia să mă întîlnesc cu el 
personal. Proiectul unei asemenea întîlniri exista 
mai de mult. Din nenorocire, împrejurările au îm- 
piedicat să fie realizat pînă acum. Dar un proverb 
francez zice: „Mai bine mai tîrziu, decît niciodată“. 
Exprim, de asemenea, ducelui întreaga mea admi- 
rație pentru demersul său, care sperăm că va per- 
mite să reglementăm chestiunea. 


TABLOUL II 


Hitler : Existenţa Cehoslovaciei sub forma actuală 
pune în pericol pacea Europei. În interesul păcii 
europene această problemă trebuie rezolvată în 
timpul cel mai scurt. Sudeţii germani şi cehii sînt 
două națiuni care se urăsc de moarte. Este o ură 
seculară, pe care, orice ai face, n-o poţi lecui. 
Convieţuirea dintre cehii şi germanii din regiunea 
sudetă nu mai poate continua. N-ar fi decît o sursă 
de conflicte sîngeroase. Germanii cu germanii Și 
cehii cu cehii. 

Chamberlain : Această conferință dă Europei un 
mare răgaz, cînd încă ieri catastroia părea a fi 
în imediată apropiere. Sînt şi eu perfect de acord 
că trebuie acţionat repede. 

Mussolini: In principiu, toată lumea este de 
acord. Orice întîrziere este o sursă de primejdie. 
Trebuie lucrat în grabă căci în cazul de fațä graba 
coincide pe de-a întregul cu justiția. 

Daladier : Sînt, ca şi domnul Chamberlain, de 
părere că trebuie acţionat cu cea mai mare repe- 
ziciune. 


TABLOUL III 


Hitler : În discursul meu de la Sportpalast, am 
declarat că „la 1 octombrie, în orice caz, voi intra 
în Cehoslovacia“... Mi s-a răspuns atunci că „o 
asemenea acțiune ar avea un caracter de violență“. 
Este, deci, vorba să iau acestei acţiuni caracterul 
ei violent... Dar trebuie lucrat fără întîrziere. 

Chamberlain: Salut, îndeosebi, declarația Führe- 
rului, că nu vrea să uzeze de forță, ci doreşte să 
stabilească ordinea. 


TABLOUL IV 


Chamberlain: In ce priveşte garanţiile cerute 
din partea Angliei aş saluta faptul, dacă ar exista 
aici reprezentantul guvernului ceh, întrucît e firesc 
că Anglia nu poate da garanţii că teritoriul va fi 
evacuat pînă la 10 octombrie și că nu vor avea loc 
nici un fel de distrugeri, dacă în această privinţă 
nu vor fi date asigurări și din partea guvernului ceh. 

Fiihrerul: Nu este nevoie de garanţiile guver- 
nului ceh, fiindcă tocmai acest guvern dă ordin să 
se facă distrugerile. Este nevoie. să se găsească 
mijloacele de sa obliga guvernul ceh să accepte 
acest plan. Acest teritoriu va fi cedat Germaniei. 
În această privință părerile sînt unanime. Dar cehii 
nu-l vor evacua atîta vreme cît nu vor ridica noi 
fortificaţii şi nu vor interveni hotăriri cu caracter 
economic. 

Daladier : În nici un caz guvernul francez nu 
va îngădui, în această chestiune, tărăgăneli din 
partea guvernului ceh. Guvernul ceh și-a dat cu- 
vîntul și trebuie să şi-l țină. Nici nu poate fi vorba 

de amînarea evacuării regiunii pînă în momentul 
în care vor fi construite noi fortificații. 

Chamberlain: Sînt gata să-mi dau semnătura și 
să fac cunoscut guvernului ceh că trebuie să accepte 
hotărîrile... Sînt sigur că Fiihrerul va face să dom- 
nească ondinea şi că va avea grijă ca locuitorii 
ostili alipirii să nu fie persecutați. 

Daladier : Eu mi-am şi luat o dată răspunderea 
la Londra, cînd, fără a consulta guvernul ceh, am 
acceptat în principiu transferul regiunilor germane. 


TABLOUL V 


Daladier : In: linii generale socotesc, ca şi d. 
Chamberlain, că prezența unui reprezentant ceh, cu 
care ne-am fi putut consulta la nevoie, ar fi fost 
utilă. Utilă, înainte de toate, pentru a evita dezor- 
dinea, care ar putea, foarte uşor, să se producă 
într-o afacere atît de delicată cum este cedarea 
unui teritoriu. 

Hitler : Dacă pentru fiecare amănunt va trebui 
să cerem consimțămîntul ceh, n-am putea nădăjdui 
într-o soluție decît în patrusprezece zile. 

Chamberlain : Nici eu mu socotesc necesar să 
aşteptăm mai mult. 

Mussolini : Şi eu sînt de părere că este imposibil 
să mai aşteptăm sosirea unui reprezentant ceh, 
Marile puteri trebuie să dea garanții. 

Daladier : În cazul cînd participarea unui repre- 
zentant al guvernului ceh la lucrările conferinţei 
ar prezenta dificultăți, sînt gata să renunţ (la re- 
prezentant, fireşte — n.a.), fiindcă esenţialul este 
ca chestiunea să fie reglementată repede. 


TABLOUL VI 


In scenă, Chamberlain, Daladier, Horace Wilson, 
diplomat englez, Alexis Leger, diplomat francez, 
şi cei doi reprezentanți — în anticameră — ai gu- 

vernului cehoslovac. Scena se petrece noaptea, 
undeva, la hotel. 

Chamberlain (căscînd) : lată acordul stabilit de 
noi, cei patru conducători ai Europei (înmînează 
unuia din delegaţi textul). Citeşte-l! 

Delegatul ceh (citeşte): „Germania, Regatul 
Unit, Franța şi Italia, în conformitate cu acordul 
deja realizat în principiu, referitor la cedarea re- 
giunii sudeto-germane, au căzut de acord asupra 
următoarelor condiții și forme ale acestei cesiuni, 
precum şi asupra măsurilor necesare pentru aceasta 
şi se declară, în baza acestei convenţiuni, respon- 
sabile, fiecare în parte, pentru asigurarea măsurilor 
necesare executării ei. 

l. Evacuarea începe la 1 octombrie. 

2. Regatul Unit, Franţa şi Italia au căzut de 
acord ca evacuarea teritoriului să fie terminată la 
10 octombrie, fără a se proceda la nici un fel de 
distrugere a instalațiilor existente și că guvernul 
cehoslovac poartă răspunderea. pentru evacuarea 
regiunii fără deteriorarea instalaţiilor indicate. 

3. Modalităţile evacuării vor fi stabilite în mod 
detailat de către o comisie internaţională, compusă 
din reprezentanţii Germaniei, ai Regatului Unit, 
Franţei, Italiei şi Cehoslovaciei. 

4. Ocuparea în etape de către trupele germane a 
sectoarelor în care populația germană este predo- 
minantă începe la 1 octombrie etc., etc.“ 

Delegatul cehoslovac, după ce isprăveşte lectura 
acordului, ridică ochii spre ocrotitorii anglo-fran- 
cezi ai Cehoslovaciei şi întreabă: Se așteaptă din 
partea noastră o declaraţie sau un răspuns la 
acordul ce ni se propune ? 

Leger: Cei patru oameni de stat nu dispun de 
prea mult timp. (D. Chamberlain, obosit, „cască“ — 
relatare oficială). Nu se aşteaptă nici un răspuns 
din partea guvernului dumneavoastră. Planul este 
socotit ca şi adoptat, guvernul dumneavoastră tre- 

buie chiar astăzi, pînă -la orele cinci dimineața, 
cel mai tîrziu, să-şi trimită un reprezentant la 
Berlin, la şedinţa Comisiei internaţionale. 

Delegatul (stupeiiat) : ...Dar... . 

Leger (tranşant) : Este o sentință fără drept de 
apel şi fără modificări posibile. 

E] 
* * 


In după-amiaza aceea de 30 septembrie 1938, 
două avioane decolau de pe aerodromul de la 
Miinchen, ducînd, în pîntecul lor, cîte o povară 
prețioasă: unul cu destinația Londra, celălalt — 
Paris. In primul se găsea președintele de consiliu 
al Marii Britanii, iar în al doilea, preşedintele de 
consiliu al Franţei. 

Doi eroi care se întorceau triumiători de pe 
cîmpul de luptă. Anglia și Franţa ieșiseră victo- 
rioase din crîncenul război diplomatic pentru pace, 
dus cu Hitler şi Mussolini. 

— Pacea a fost salvată! — comunică preşedin- 
tele de consiliu al Franţei, coborînd timid din avion, 
în mijlocul unei mulţimi de la care se aştepta să 
îie linşat. 

Dar se înşela. Mulțimea nu-l linșă. Dimpotrivă! 
Il aclamă. Erau derbedeii nazisto-fasciști, adunaţi 
pe aerodrom de ministrul de externe Bonnet, spre 
a-l primi pe primul ministru în urale: 

— Ura! Trăiască salvatorul păcii | 

După o oră, Chamberlain cobora, sprinten, din 
avion pe aerodromul londonez de la Hendon: 

— Avem pacea asigurată pentru o generaţie! 

Şi radios, flutură, cu mîna întinsă spre mul- 
time, o hîrtiuță. 

Hîrtiuța aceasta era cecul pe care i-l dăduse azi 
dimineaţă Hitler la München. Era prețul vînzării 
Cehoslovaciei. Era contisionul primit de monopo- 
lurile britanice pentru tranzacţia făcută cu inde- 

pendența Cehoslovaciei. Inchişi' singuri, la München, 
în camera lor de hotel, Fiihrerul Germaniei și Fiih- 
rerul Marii Britanii au semnat, pe această hiîrtiuţă, 
un acord cu următorul cuprins : 


„Am continuat convorbirile noastre şi am ajuns, 
în unanimitate, la convingerea că problema rela- 
țiilor anglo-germane are o importanță deosebită 
atît pentru cele două ţări, cît şi pentru Europa. 
Considerăm acordul semnat ieri seară și acordul 
naval anglo-german drept simbolul dorinței am- 
belor noastre popoare de a nu lupta niciodată unul 
împotriva celuilalt. Sîntem hotărîți să examinäm 
şi alte probleme care privesc ambele noastre țări, 
pe calea consultărilor şi să căutăm, în' viitor, să 
înlăturăm orice pretext de neînțelegere, pentru ea, 
astfel, să contribuim la asigurarea păcii în Europa.“ 


Semnat: ADOLF HITLER. şi NEVILLE CHAMBERLAIN. 


Avea Chamberlain motive să fie încîntat. A luptat 
din greu pentru hîrtiuța aceasta, care poartă sem- 
nătura lui Adolf Hitler. Cel puţin Chamberlain 
știa că de astă dată voiajul lui în Germania a fost 
— precum spunea el — într-adevăr „delicios“. 
N-avea de ce să se plîingă. Problema ceho-sudetă, 
nu numai că nu l-a îmbătriînit pe bătrînul democrat 
Chamberlain, dar l-a întinerit. Bătrînul democrat 
Chamberlain nu numai că n-a vrut să se dezică 
de afacerea aceasta, dar s-a amestecat de bună- 
voie, încă înainte de a fi fost pusă măcar chestiu- 
nea în discuţie. Nu numai că nu a vrut s-o limiteze 
la o „ceartă“ de ordin intern, dar a contribuit, în 
mod calculat, la degenerarea ei într-un conflict de 
ordin european. Nu numai că s-a ferit să ajute 
Cehoslovacia să sacrifice cît mai puțin, dar a silit-o 
să dea cît mai mult. Mai mult decît cerea însuși 
Hitler fățiș. Cînd Hitler a pretins o autonomie 


432 


teritorială, Chamberlain i-a oferit despărțirea. Cînd 
Hitler a cerut un plebiscit pentru despărțirea 
aceasta, Chamberlain i-a oferit ţara sudetă fără 
plebiscit. Pînă şi acum, la Miinchen, cînd s-a pus 
chestiunea minorităţilor poloneză şi ungară din 
Cehoslovacia, Chamberlain a fost acela care a sta- 
bilit un termen precis : trei luni. Dacă pînă în trei 
luni, Cehoslovacia nu satisface pe unguri şi pe 
polonezi, el se dezice de soarta ei. N-a fost zi să 
mu se dezică de soarta Cehoslovaciei, de fiecare 
dată sub un alt pretext. Trebuia! Fără jertfe nu 
poate fi pace. Și cîte jertfe n-a adus bătrînul de- 
mocrat Chamberlain pe altarul păcii, numai în acest 
singur an din urmă! 

A jertfit, mai întîi, în principiu, printr-un dis- 
curs, rostit în februarie 1938, securitatea colectivă 
pe care a acuzat-o că amenință „să împartă Eu- 
tropa în două“. Naziștii, încîntați, se grăbiră să 
scrie în Nacht-Ausgabe: „Noi ştim acuma că pri- 
mul ministru englez, ca şi noi înşine, consideră că 
securitatea colectivă nu «este altceva decît un non- 
sens.“ Ceea ce a îndemnat pe Henderson, ambasa- 
dorul Angliei la Berlin, să spună. la 3 martie 1938, 
lui Hitler, că primul ministru al Angliei „a dat 
dovadă de un mare curaj cînd a smuls masca unor 
fraze internaţionale ca securitatea colectivă etc“. 

A jertfit la 3 martie 1938, în fapt, securitatea 
colectivă printr-un „nu“ categoric al lui Halifax, 
opus apelului lui Alvarez del Vayo, ministrul de 
externe al Spaniei Republicane, ca Liga Naţiunilor 
să aplice art. 16 din Statut şi să hotărască o in- 
tervenție colectivă împotriva agresorilor nazisto- 
fascişti. 

A jertfit la 5 martie stipulaţiile Tratatului de la 
Versailles cu privire la independența austriacă, 
punînd pe sir John Simon să susțină de la tribuna 
Camerei Comunelor, împotriva adevărului, că: „An- 

glia n-a dat niciodată garânţii speciale cu privire 
la independenţa Austriei“. 

A jertfit, în aceeaşi şedinţă, ultima rămăşiţă a 
prestigiului, oricum născut mort, al Ligii Naţiunilor 
spunînd că : „Nu trebuie să încercăm să ne înşelăm 
singuri şi, cu atît mai mult, nu trebuie să înşelăm 
națiunile mici şi slabe, dîndu-le speranţa că ele vor 
primi ajutor din partea Ligii Naţiunilor împotriva 
agresiunii şi că se va putea acționa în acest sens 
din moment ce ştim că nimic asemănător nu poate 
fi intreprins“. 

A jertfit, în ziua de 12 martie 1938, Austria, care 
era invadată de armata lui Hitler şi a plecat foarte 
obosit în week-end la ţară, ca să mai răsuile puţin 
înainte de a porni mai departe la drum pentru 
atingerea idealurilor sale pacifice. 

A jertfit, la 16 aprilie 1938, Abisinia, semnînd un 
acord italo-englez, prin care recunoștea cucerirea 
Abisiniei de către Italia. 

A jertfit, prin acelaşi acord, Spania Republicană, 
acceptînd condiţia pusă de Mussolini ca Italia să 
nu-și retragă „voluntarii“ decît numai 'după ce 
Franco va învinge pe republicani. 

Şi azi, în sfîrşit, a jertfit Cehoslovacia. 

Jertiit! Este uşor să spui „jertfit“! Dar cît a 
trebuit să muncească acest bătrin Chamberlain, 
cîte zile şi nopţi nedormite, cîte epistole şi cite 
discursuri, cîte idei şi cîte orientări democratice 
date „opiniei publice“, pînă ce s-a îndurat dumnezeu 
şi i-a îngăduit să aducă această jertiă supremă pe 
altarul păcii anglo-germane — ca să poată pune 
mîna pe hîrtiuţă. A muncit din greu pentru hîrtiuța 
aceasta şi i se cuvine! 

Atunci de ce să nu-l fi tras pe sioară azi dimi- 
neaţă, în ultimul ceas, pe preşedintele guvernului 
francez, care habar n-avea că primul ministru al 
Marii Britanii s-a închis cu Fihrerul celui de al 

treilea Reich în odaie ca să-i smulgă hiîrtiuţa 
aceasta ! . 

Incă o jertfă pe altarul păcii, acest preşedinte 
al Consiliului de miniştri francez! Dar trebuia 
jertfit! Neapărat! O cerea hîrtiuța ! 

Dulce şi scumpă hiîrtiuţă care asigura pacea 
septuagenarului Chamberlain cel puțin pentru o 
generaţie : generaţia sa. Hîrtiuţa aceasta este cheia 
atîtor coincidențe ciudate, atîtor fapte de neînțeles 
pentru o minte obişnuită, atîtor puncte obscure, 
dinadins, parcă, desprinse din universul umbrelor, 
atîtor intervenții de ultima clipă, care pot fi atri- 
buite numai voinţei divine. 

Priviţi ! Patru oameni — un italian, un francez, 
un german şi un englez — se adună să facă ordine 
în țara cehoslovacă şi să asigure fericirea germa- 
nilor sudeţi şi, cînd colo, iese din toată afacerea 
asta un pact de prietenie anglo-german! Nu este 
aici mîna lui dumnezeu? Și toate numai spre a 
asigura pacea Europei — pacea aceasta a Europei 
care trebuie asigurată pentru un singur ţel: „țelul 
comun“! Grea meserie pacea Europei! Tare: grea. 
Trebuie să dezertezi de la demnitatea ta naţională, 
să faci cele mai înfiorătoare traficuri pe socoteala 
poporului, trebuie să minţi, să corupi conştiinţe, 
să ajuţi din toate puterile instaurarea unor regimuri 
de „ordine“ în toată Europa, să calci în picioare 
ultimele rămăşiţe din tradiţii liberale în propria ta 
țară, să slăbeşti, prin toate mijloacele, voința de 
rezistență a popoarelor, să falsiiici toate noţiunile 
de drept și dreptate, să organizezi o „opinie pu- 
blică“ spre a injecta, fără milă, în vinele maselor, 
cantităţi uriaşe de stupefiante şi să vinzi, să vinzi 
țări, dacă țările acelea sînt bune ca obiect de 
schimb pentru „pacea“ pe care Germania nazistă 
o are de vînzare! Pacea Europei! Ce ştiu popoarele 
ce se cheamă pacea Europei! Pacea Europei este 
salvarea Europei de comunism ! Pacea Europei este 

lupta împotriva Uniunii Sovietice! Pacea Europei 
este risipirea în neant :a acestui vis groaznic pentru 
marele capital, care este Uniunea Sovietică | 
+ 
* * 


Trei zile după înapoierea sa la Londra, la 3 oc- 
tombrie, Chamberlain explica în fața Camerei Co- 
munelor pacea de la München, în felul următor : 


„Adevăratul succes (al Münchenului — n.a.) este 
că a dovedit că reprezentanții a patru mari puteri 
pot găsi calea să se înțeleagă pentru executarea 
unei operații grele şi delicate, prin discuţii şi nu 
prin pierderi de vieţi. Ei au evitat o catastrofă care 
ar fi însemnat sfîrşitul civilizaţiei, după cum ştim 
cu toţii. De cînd mi-am asumat această însărcinare, 
scopul meu principal a fost să activez pentru paci- 
ficarea Europei, pentru alungarea suspiciunilor şi 
animozităţilor care au otrăvit atîta timp aerul. 
Drumul ce duce către pace este lung și presărat cu 
obstacole. Această chestiune a Cehoslovaciei este 
ultima şi poate cea mai periculoasă problemă. 
Acuma, după ce am trecut-o, cred că ar îi posibil 
să se facă pe un drum sănătos noi progrese.“ 


După ce în termenii mai sus arătați, Chamberlain 
stabili că mutilarea Cehoslovaciei este un pas „pe 
drumul sănătos“, avu cîteva cuvinte delicate şi 
tulburătoare şi pentru Cehoslovacia. 


„Trebuie să nutrim — a zis el cu ochii la dum- 
nezeu — o simpatie profundă față de mica şi eroica 
naţiune în ceasul de durere națională. În numele 
acestei Camere şi al poporului acestei țări (Anglia) 
afirm că Cehoslovacia şi-a cîştigat respectul şi 
admirația noastră pentru abnegaţia, demnitatea şi 
disciplina ei măreaţă în fața unei astiel de încer- 
cări pe care n-a întîlnit-o încă nici o naţiune.“ 

Chamberlain nu uită nici pe Mussolini, față de 
care, dacă a mai avut în ultima vreme anumite, 
dar destul de vagi, rezerve, acum, după Minchen, 
nu avea decît cele mai calde sentimente de prie- 
tenie şi recunoștință. l 


„Contribuția lui Mussolini — a zis, aşadar, 
Chamberlain — a fost, desigur, importantă și poate 
ohiar hotărîtoare. Datorită sugestiei sale, etapele 
finale ale mobilizării Germaniei au fost amînate cu 
24 de ore pentru a se da ocazia să se discute si- 
tuația. Cred că Europa şi lumea întreagă au toate 
motivele să fie recunoscătoare şefului guvernului 
italian pentru munca sa, pentru contribuția sa la 
o soluţie pacifică.“ 


Camera Comunelor întimpină discursul post- 
miinchenkez al lui Chamberlain cu aplauze, dar cu 
aplauze care nu erau unanime. S-au găsit glasuri 
de protest — răzlețe, dar de protest. Printre ele 
a fost şi glasul lui Duff Cooper — care deşi de- 
parte de a îi om de stînga, îşi dăduse demisia din 
guvern ca demonstraţie împotriva politicii prohitle- 
riste a lui Chamberlain şi care, oprindu-se asupra 
hîrtiuţei engleze, îi dădu, în aceeași ședință, replica 
următoare : 


„O să-mi permit să arăt că, atunci cînd primul 
ministru al Marii Britanii semnează cu dictatorul 
unei mari puteri un document de acest fel, fără 
a-şi consulta colegii, fără a face nici o aluzic, după 
cîte ştiu, aliaţilor săi, fără a lua nici un contact cu 
dominioanele şi fără asistența niciunui expert şi 
niciunui sfat diplomatic, cînd el lucrează astfel, 
afacerile străine ale Imperiului Britanic nu sînt 
conduse aşa cum ar trebui să fie.“ 


Duii Cooper exagera, pentru că afacerile străine 
ale Imperiului Britanic erau conduse așa cum tre- 

buiau să fie, erau conduse aşa cum trebuia, inevi- 
tabil, să fie condus un imperiu: prin dictatură. 
Indiferent 'dacă dictatura era exercitată de o sin- 
gură familie sau de o sută, dar tot dictatură era, 
şi tol prin mijloace diplomatice secrete îşi putea 
apăra privilegiile externe. Că în Anglia s-a dat 
dictaturii monopolurilor o glazură democratică, 
aceasta era o simplă chestiune de ingeniozitate cu 
care lumea putea îi mai uşor înșelată. Sub regi- 
mul lui Chamberlain, glazura aceasta s-a topit şi 
a ieşit la iveală, în văzul pînă și al celor mai cre- 
duli dintre proștii creduli, adevăratul ei conţinut. 
Pactul cu Hitler a fost — și n-a putut fi altceva — 
decît consecinţa întregii politici secrete de dictatură 
dusă de monopolişti prin împuternicitul lor, Cham- 
berlain, care nu numai că nu a lucrat sub controlul 
„poporului“, dar nu s-a consultat nici cu domi- 
nioanele, nici cu parlamentul și nici măcar cu mi- 
niştrii guvernului său, ci a înfăşurat toate operațiile 
lui într-o beznă atît de impenetrabilă încît, pentru 
a apăra cît mai bine interesele celor pe care îi re- 
prezenta, s-a ferit să ceară pină şi sfatul unui 
expert diplomatic, pentru ca nimeni pe lumea asta 
să nu afle în ce fel pune el la cale pacea Europei. 

Dirijînd destinele poporului englez în secret, 
Chamberlain a urmat, consecvent, tradiția predece- 
sorilor 'săi, care au construit un imperiu vast şi 
bogat, întins peste toate cele cinci continente, pentru 
huzurul a numai o sută de familii de stăpîni, 
cărora să le facă patul şi să le aducă mîncarea la 
masă sute de milioane de sclavi. 

N * 
% ži 

Celălalt pionier münchenez, preşedintele Consiliu- 
lui de miniştri al Franței, se prezentă şi el în fața 
parlamentului său spre a proslăvi actul de la 
München şi, mai ales, spre a sublinia grija deose- 

bită a celor patru parteneri de a nu se îndepărta, 
în munca lor, un singur moment de la cele mai 
sfinte tradiții ale democrației. 


„Poate pentru întîia oară în istoria lumii — a 
spus premierul francez în discursul său din 4 oc- 
tombrie — totul a fost făcut în chip public şi 


discutat în faţa popoarelor. Și cred că o pot spune 
că dacă pacea a fost, în cele din urmă, menţinută 
şi apărată, aceasta se datorește faptului că noi 
n-am recurs la combinațiile diplomaţiei secrete. Noi 
am lucrat în' plină lumină, sub controlul popoarelor.“ 


Şeful guvernului francez era vesel şi se străduia 
să transmită veselia lui întregului popor francez. 
Numai că adevăratele sentimente. ale poporului 
francez nu se reflectau în buna dispoziţie a lui Da- 
ladier, ci în replica pe care a dat-o politicii miinche- 
neze Partidul Comunist Francez: în parlamentul 
francez au votat împotriva acordului de la Minchen 
75 de deputaţi. Din aceşti 75 de deputaţi, 73 erau 
comunişti. Dar erau comunişti — aşa că Daladier 
nu se tulbură pentru atît. Altceva nu-l lăsa să 
doarmă : pactul anglo-german care n-a mai fost 
încheiat „în plină lumină“, şi nici „sub controlul 
popoarelor“. Ce conţinea pactul anglo-irancez din 
28 aprilie 1938, preşedintele de Consiliu al Franţei 
o ştia, pentru că el a fost cel care l-a semnat. 
Franța nu putea face nici o mişcare fără Marea 
Britanie. Dar ce se. ascundea îndărătul hîrtiuţei 
anglo-germane din 30 septembrie n-o mai ştia. Nu 
cumva era o înţelegere care să sacrifice anumite 
interese coloniale ale Franţei ? 

Un fapt era neîndoielnic: Hitler mu putea fi 
mulțumit de blocul anglo-irancez — de aceea a şi 
semnat hîrtiuța, care era încă o încercare de a des- 
părți Anglia de Franţa. 

Dar dacă este așa, ce ar fi ca Hitler să semneze 
şi o hiîrtiuţă franco-germană ? In tot cazul, Franţa, 
aliata Marii Britanii, nu putea îngădui, în spatele 
ci, un pact între Germania şi Marea Britanie. În 
consecinţă, Franţa, ori obţine din partea aliatei ei, 
Anglia, anularea hirtiuței — ceea ce este cu nepu- 
tinţă — ori obţine şi ea, de la Hitler, o hîrtiuţă, cu 
tainele ei inerente, ceea ce ar fi atît un mijloc indi- 
rect de anulare a hîrtiuţei anglo-germane, cit şi un 
mijloc excelent de răzbunare împotriva lui Cham- 
berlain, pentru că, în afară de faptul că l-ar pune 
într-o mare încurcătură de ordin politic pur practic, 
i-ar räpi şi farmecul exclusivității. Dar este cu pu- 
tinţă acest lucru? 

Este ! 

Este, cu toate că aparențele sînt împotrivă, deoa- 
rece chiar după douăzeci şi patru de ore de la în- 
cheierea conferinţei de la München, propaganda lui 
Hitler şi Mussolini şi-a reluat atacurile împotriva 
Franţei şi Angliei, ca şi cum Miinchenul nici n-ar 
fi existat, nu numai în diplomaţia secretă a demo- 
crației anglo-iranco-hitleristo-mussoliniene, dar nici 
Măcar în manualele de geografie. 

A doua zi după Miinchen, în gazeta Giornale 
d'Italia a lui Mussolini apărea un articol în care se 
spunea că „chestiunea Cehoslovaciei nu este decît 
un prim punct cîştigat pentru pace. Numeroase alte 
probleme importante obligă, în ceasul de faţă, Ita- 
lia şi Germania să adopte o atitudine de așteptare 
şi de neîncredere.“ 

A treia zi după Miinchen, Ribbentrop răspundea 
celor care-i aduceau aminte de garanţiile ce trebuie 
date cehoslovacilor : „Dacă stăruiţi, voi aduce che- 
stiunea în fața Fiihrerului, care va pune din nou 
în discuție întregul acord.“ 

A zecea zi după Miinchen, la 9 octombrie, Hitler 
rostea la Saarbriick un discurs în care zbiera că 
„mai sînt frați germani mai puţin privilegiați, din- 

colo de îrontierele marelui Reich german“; că „a 
hotărît să continue construirea fortificațiilor din 
apus cu o energie crescîndă“ şi că „nu va mai ad- 
mite tutela unei guvernante“. 

lar între timp, Ciano, foarte-ginerele de la ex- 
terne al Italiei, organiza manifestații în parlamen- 
tul fascist şi în toate oraşele de seamă ale Italiei 
împotriva Franţei, cu lozinca: „Tunisia, Corsica, 
Nisa !“ lar marele său socru, Mussolini, denunța 
înțelegerea italo-franceză încheiată în 1935. 

Dar toate acestea nu însemnau nimic. Toate aces- 
tea nu erau pentru Hitler o piedică să-şi exprime, 
după München şi după ce a semnat hîrtiuța lui 
Chamberlain, în conversațiile cu ambasadorul 
Franței la Berlin, o mînie tot mai crîncenă împo- 
triva Angliei şi o dragoste tot mai fierbinte pentru 
Franța şi pentru preşedintele ci de consiliu. 


„Avansurile pe care el (Hitler) este dispus să le 
facă Franţei — scria la 19 octombrie 1938, François 
Poncet, ambasadorul francez la Berlin, ministrului 
de externe Georges Bonnet — îi sînt dictate de un 
sentiment pe care îl împărtăşeşte, cel puţin cu in- 
termitenţă, cu majoritatea germanilor, adică senti- 
mentul de oboseală pricinuit de un duel secular şi 
dorința de a-i pune capăt; acest sentiment se gă- 
seşte astăzi întărit de amintirea întîlnirii de la 
München, de simpatia pe care preşedintele Daladier 
i-a inspirat-o, precum şi de ideea că ţara. noastră 
este pe cale de a evolua într-un sens care-i va per- 
mite să înțeleagă mai bine cel de-al treilea Reich.“ 


Aluzia era mai mult decît transparentă. După 
cele ce s-au petrecut ła München, Hitler îşi putea 
permite toate speranţele cu privire la „evoluția 
Franţei“ în singurul „sens“ care i-ar înlesni să în- 
țeleagă cel de-al treilea Reich: în sensul fascist. 

Avansurile pe care Hitler le făcea guvernului 
francez, prin ambasadorul îrancez de la Berlin, erau 
foarte concrete şi ispititoare. Intr-un raport cu data 
de 15 decembrie 1938, trimis de Francois Poncet 
lui Georges Bonnet. se pot găsi toate făgăduielile 
făcute Franţei de Hitler în particular, dar dezvol- 
tate şi popularizate cu un tam-tam imens de presa 
monopolistă franceză, care voia ceea ce voia şi 
Fiihrerul : să zăpăcească poporul francez. 


„Stabilirea unor bune raporturi cu Franţa — scria 
Francois Poncet — răspunde, în ceasul de față, în 
Germania, unei dorinți generale. Toate personali- 
tăţile conducătoare germane de care m-am apro- 
piat, fără excepţie, s-au pronunţat în această pri- 
vință în chipul cel mai categoric şi fără cea mai 
mică reticenţă. Toate mi-au afirmat că Germania 
doreşte o apropiere de Franţa, cu respectul “statu 
quo-ului teritorial şi ar vrea să pună capăt certei 
seculare dintre Franţa şi Germania... Stăruința cu 
care mi s-a precizat că „din partea Franţei“ Ger- 
mania nu revendică nimic, ar îi fost suficientă să 
mă lumineze. Dar lucrurile au devenit mai clare şi 
toți interlocutorii mei, cu excepţia lui Hitler, mi-au 
vorbit, sub forme diverse şi ţinîndu-se, de altfel, tot 
timpul, într-o impreciziune voită, despre necesitățile 
de expansiune ale Germaniei în Europa Orientală. 

Pentru d. Ribbentrop este vorba „de a se căuta 
zone de influență în est şi sud-est“. Pentru mare- 
şalul Goering, de „o penetraţie, în primul rînd eco- 
nomică, în sud-est“. 

N-am primit personal confidențe prea precise, dar 
se pare că se văd desemnîndu-se, puţin cîte puţin, 
în ceea ce este încă o nebuloasă, formele marii în- 
treprinderi germane. A pune stăpinire pe Europa 
Centrală prin ocuparea Cehoslovaciei și Ungariei, 
după aceea a pune marea Ucraină sub hegemonia 
germană — aceasta pare a fi, esențialmente, con- 

cepția adoptată acum de diriguitorii nazişti şi, fără 
îndoială, de însuşi d. Hitler.“ 


In aceste condiţii, desigur, guvernul francez şi-a 
putut vedea, foarte repede şi foarte uşor, visul îm- 
plinit. La 6 decembrie 1938, Franţa obținea, şi ea, 
semnătura guvernului nazist al celui de-al treilea 
Reich — pe o hiîrtiuță care avea următorul cuprins: 


„Lucrind în numele şi din ordinul guvernelor lor, 
au fost convenite cele ce urmează în cursul întîl- 
nirii lor la Paris, în ziua de 6 decembrie 1938: 

1. Guvernul francez şi guvernul german împărtă- 
şesc din plin convingerea că relaţiile pacifice şi de 
bună vecinătate între Franța,şi Germania constituie 
unul din elementele esenţiale ale consolidării situa- 
tiei în Europa şi ale menţinerii păcii în general. 
Ambele guverne se vor strădui în consecință din 
toate puterile să asigure dezvoltarea relațiilor dintre 
țările lor în sensul acesta. 

2. Ambele guverne constată că între ţările lor nici 
o chestiune de ordin teritorial nu rămîne în sus- 
pensie şi recunosc, în chip solemn. ca definitivă, 
frontiera dintre ţările lor, așa cum este ea astăzi 
trasată. 

3. Ambele guverne sînt hotărîte, sub rezerva rela- 
țiilor lor. particulare cu alte țări, să rămînă în con- 
tact asupra tuturor chestiunilor care interesează ță- 
rile lor și să se consulte reciproc în cazul în care 
evoluţia ulterioară a acestor chestiuni ar risca să 
ducă la dificultăţi internaţionale. | 

Drept care reprezentanţii ambelor guverne au 
semnat prezenta declaraţie care intră imediat în 
vigoare.“ 


Această declarație era semnată de miniştrii de 
externe ai Franţei și Germaniei. 
__Îi venise, deci, şi preşedintelui de consiliu al 
Franţei rîndul să fluture pe la nasul poporului fran- 

cez o hiîrtiuță şi să strige, radios ca şi Chamber- 
lain: „Avem pacea asigurată pentru o generaţie !“ 

A încercat să strige de bucurie, dar n-a putut s-o 
facă decît numai cu jumătate de gură, deoarece hir- 
tiuța avea un cusur: nu purta semnătura lui Hitler, 
aşa cum purta hîrtiuța lui Chamberlain. Şi tocmai 
asta ar îi vrut președintele de consiliu al Franţei : ca 
din toată declaraţia aceasta franco-germană care 
— ştia el bine — nu făcea nici două parale, să se 
îi ales măcar cu un autograf de-al Fiihrerului. 


* 


N-am putea încheia acest capitol miinchenez al 
tragediei cehoslovace, fără a nota două amănunte — 
mici, dar foarte elocvente. 

Primul: din momentul în care naziștii luară în 
primire teritoriul sudet, Gestapoul îşi începu acțiu- 
nea de teroare împotriva locuitorilor, cehi sau ger- 
mani, adversari ai anexiunii. Peste două sute de 
mii de locuitori trebuiră să fugă din țară. La Lon- 
dra se deschise o listă de subscripţie pentru refu- 
giaţii cehi. Lordul Runciman răspunse apelului şi 
subscrise 50 de lire sterline. 

Al doilea : în toiul crizei sudete, Standard-Oilul 
american a semnat un acord cu I. G. Farbenindu- 
strie german, prin care, pe de o parte, I. G. Farben- 
industrie şi va primi, de aici înainte, o cotă-parte 
din cîştigurile rezultate de pe urma benzinei de 
aviație produsă în Statele Unite, iar pe de altă 
parte, Standard-Oil renunţă la exportul din Genma- 
nia al benzinei sintetice, deoarece Germania are 
nevoie de această benzină pentru armată. Adică 
pentru război. 

Cu asasinatele, cu cîmpurile de concentrare, cu 
devastările din ţara sudetă şi cu declaraţia franco- 
germană din 6 decembrie 1938, se poate spune că 
vîrfurile monopoliste  anglo-franco-germano-ameri- 
cane şi-au încununat opera lor pacifică pe anul 1938. 

Dar peste cîteva săptămîni, Hitler se năpusti, cu 
tot elanul său pacifist, asupra anului nou 1939 şi 
înscrise, pe prima filă, încă imaculată a calendaru- 
lui, o nouă declaraţie de pace: 


„Germania — a spus el într-un discurs ținut în 
ziua de | ianuarie 1939 — nu are nici o pretenție 
teritorială față de Anglia și Franţa, în afară de res- 
tituirea coloniilor. Dar aceste probleme nu necesită 
o intervenţie armată. Dacă nu s-a ajuns la o soluţie, 
aceasta se datorește în primul rînd mașinaţiilor unei 
anumite prese. 

„„„Eu cred într-o pace de lungă durată; căci ce 
interese opuse sînt între Anglia şi Germania ? Ger- 
mania nu vrea să facă nici un rău Imperiului Brita- 
nic şi în Anglia sînt oameni care apreciază această 
atitudine a Germaniei.“ 


Ca și Chamberlain, Hitler era incurabil: credea 
mereu într-o pace de lungă durată. Şi dacă zîmbeai, 
se supăra. La 7 februarie, Ribbentropul lui, deve- 
nit, de curînd, ministru de externe, spunea lui 
Coulondre, noul ambasador al Franţei la Berlin: 
„Am să vorbesc cu toată sinceritatea : este o tică- 

loşie să se pretindă, cum se face uneori in străină- 
tate, că noi urmărim scopuri de război.“ 

Şi căută să demonstreze că țelul principal al 
politicii externe a Reichului este — în afară de re- 
cuperarea coloniilor — „să combată bolşevismul 
prin toate mijloacele, în special prin aplicarea pac- 
tului anticomintern. 

La fel vorbea Ribbentrop şi cu ambasadorul en- 
glez : singurul ţel al Germaniei este „țelul comun“. 
In atmosfera aceasta îmbicsită de intenții pacifice, 
sir Samuel Hoare, ministrul de interne al Angliei, 
pronunță la 11 martie 1939 în faţa ma multor 
membri ai partidului conservator de la putere, un 
discurs pe care presa îl numi „senzaţional“. Sir 
Samuel Hoare propunea în discursul acesta întoc- 
mirea unui „plan european pe cinci ani“. Acest plan 
„ar da o șansă care nu s-ar mai putea ivi nicio- 
dată celor” cinci oameni de seamă din Europa: 
domnilor Hitler, Mussolini, Franco, Daladier și 
Chamberlain, de a face omenirea fericită... Domnii 
Hitler, Mussolini, Franco, Daladier şi Chamber- 
lain, pornind o acţiune comună, ar deschide o nouă 
eră în istoria lumii“. 

Minchenul deschisese pofta cercurilor imperia- 
liste: acum, ele aspirau la un supra-miinchen. 
Miinchenul făcuse. feridită numai Cehoslovacia. 
Acum, sir Samuel Hoare voia să facă fericită ome- 
nirea întreagă. La Miinchen fericirea Cehoslovaciei 
s-a putut realiza fără nici un fel de plan mai lung 
ori mai scurt. Acum, pentru fericirea întregii ome- 
niri, sir Samuel Hoare cerea un plan de cinci ani. 
La München s-au adunat patru. Acum, sir Samuel 
Hoare cerea cinci. Ba, să nu ne înşelăm: cerea 
şase. 


„Colaborînd — spunea el, mai departe în discurs 
:— cu președintele Statelor Unite, cei cinci oameni 
ie stat ar putea deveni hinefăcătorii neamului 
omenesc.“ 446 


Prin urmare, cu preşedintele Statelor -Unite erau 
sase. Şi planul i se păru lui sir Samuel Hoare atît 
de ispititor, încît nu-i venea să creadă că i-ar 
putea rezista cineva. 


„Nu pot crede — spunea sir Samuel Hoare — că 
ceilalţi conducători ai Europei (adică ceilalţi condu- 
cători ai Europei în subordinea celor patru de la 
München — n.a.) vor refuza colaborarea lor la 


aceste eforturi.“ 


Şi a încheiat cu cîteva sublinieri referitoare la: 
înarmările Marii Britanii, Franţei şi Statelor Unite, 
cele trei mari democraţii, azi mai hotărîte ca oricind 
„să respingă orice agresiune împotriva libertăţilor“ ; 
la importanţa apropierii dintre industriaşii germani 
şi britanici care urmau să se întilnească în vară la 
Berlin ; precum şi la călătoria pe carg o va între- 
prinde în curînd, la Berlin, ministrul britanic al 
comerțului, d. Oliver Stanley. | 

Fericirea omenirii începea, aşadar, cu proiectul 
vizitei unui ministru (care era şi ministru al co- 
merțului, dar şi ministru în guvernul uneia din 
cele trei mari democraţii, mai hotărîte ca oricind 
„să respingă orice agresiune împotriva libertăţilor“) 
în cel de al treilea Reich, spre a stabili relaţii 
strînse cu industriaşii şi comercianții naziști, care 
nu se salutau decit cu „Heil Hitler!“ şi nu-şi pu- 
neau semnătura decît pe scrisori de afaceri care 
se încheiau cu acelaşi „Heil Hitler !“ 

Dar, patru zile mai tirziu, la 15 martie 1939, 
drept răspuns la discursul lui Samuel Hoare, Hitler, 
mult mai dinamic, ocupă tot ce mai rămăsese din 
Cehoslovacia. 

De ce-i trebuia lui Hitler întreaga Cehoslovacie ? 
Tot pentru a-i salva pe sudeţi? Încă nu s-a ispră- 
vit cu sudeţii prin anexarea regiunii sudete? 

Ba da! Cu sudeţii s-a isprăvit! Dar nu s-a ispră-: 
vit cu ţinuturile agricole din Cehoslovacia; cu 

zăcămintele de magneziu. şi de cărbuni din Ceho- 
slovacia ; cu marea producție a lemnului din Ceho- 
slovacia ; cu uriaşele întreprinderi industriale care 
funcționau la Pilsen, Brno, Ostnava, Zlin, Kladno 
din Cehoslovacia; cu uzinele de război Skoda, 
Brnenscka, Zbrojowka etc. din Cehoslovacia! 

Toate bogăţiile acestea nu se găseau în țara 
sudetă, ci în Boemia, în Moravia, în Slovacia, 
unde se găseau în plus: o rezervă în valoare de 
cincizeci de milioane de dolari aur şi devize, depuse 
la Institutul de emisiune ceh; materiale militare 
ale armatei cehoslovace, pe care toată industria de 
război a lui Hitler nu le-ar fi putut fabrica decît 
în doi ani şi jumătate; imense depozite de mate- 
riale de cale ferată şi de automobile; un izvor de 
milioane de braţe de muncă, bune spre a înlocui 
braţele de muncă ale muncitorilor din Reich, care 
erau destinaţi a fi trimiși, la momentul oportun, 
pe cîmpul de luptă. 

Işi avusese, incontestabil, anexarea ţării sudete 
importanţa ei, Și încă una considerabilă. Dar, prin 
cucerirea 'acestui ţinut, Germania nazistă nu făcuse 
decît să pună piciorul în Cehoslovacia. Pe cînd 
acum intrase în țara aceasta cu totul. Și cum? 

Fără nici un München. Miinchenul cerea prea 
multă bătaie de cap şi o prea mare pierdere de 
vreme. Hitler, însă, n-avea timp de pierdut. La 
urma urmei ce-i trebuie lui Miinchenul, cînd, cu sau 
fără el, tot acolo ajunge! Poate să înghită ce, cum 
şi cît îi face plăcere, fără a trebui să dea cuiva 
socoteală. Iar dacă s-ar întîmpla, prin absurd, să 
capete o indigestie, are cine să-l îngriiească! In 
cei cinci ani de experiență de cînd se află în frun- 
tea Reichului, a ajuns să ştie cine-i va sări, îndată, 
în ajutor. 

Totuşi, Hitler trebuia să explice într-un fel sau 
altul această nouă agresiune. În consecinţă, a în- 
ceput să urle cu cîteva zile înainte de ocupație că 

guvernul cehoslovac persecută, fără nici un îel de 
milă, minoritatea germană din Cehoslovacia. 

Pentru a patra oară, în doi ani, Hitler folosea. tru- 
cul acesta cu minoritățile: 

întîia oară, în vara lui 1936, cînd şi-a început 
războiul de intervenţie în Spania, sub motivul că 
guvernul republican s-ar îi atins de niște membri 
ai minorităţii germane de acolo ; 

a doua oară, în primăvara lui 1938, cînd şi-a 
făcut Anschlussul, sub motivul că regimul Schusch- 
nigg ar fi persecutat minoritatea germanilor din 
Reich, supuși Austriei ; 

a treia oară, în toamna lui 1938, cînd a cerut să 
i. se dea ţara sudetă, sub motivul că guvernul ceho- 
slovac supune minoritatea germană sudetă la cea 
mai crîncenă opresiune ; 

şi acum, a patra oară, în primăvara lui 1939, cînd 
ocupa Cehoslovacia, sub motivul că guvernul ceho- 
slovac îşi bate joc de minoritatea germană din 
Cehoslovacia. 


Afacerea cehoslovacă a lost rezolvată într-un 
tempo record. Toată regia, inclusiv invazia în Ceho- 
slovacia, nu i-au luat lui Hitler mai mult de cinci 
zile — și a început prin atacuri furibunde împotriva 
guvernului din Praga. 

Care guvern ? Din cine era compus guvernul acela 
cehoslovac care îndrăznea să se atingă, în primă- 
vara anului 1939, de minoritatea germană ? 

La 3 octombrie 1938, imediat după München şi 
după ocuparea teritoriului sudet de către armata na- 
zistă, Beneș, preşedintele republicii cehoslovace, se 
văzuse obligat să demisioneze. Deşi în cursul crizei 
se arătase atît de docil față de guvernele francez, 
englez, american şi german, ca .şi față de grupările 


capitularde. de sub influența marilor moșieri, : in- 

dustriaşi şi bancheri, Hitler îl înlătură, spre a-l 
înlocui cu un om demn de toată încrederea lui: 
Hacha, fost președinte al Tribunalului Suprem ad- 
ministrativ, personaj cu mari legături în lumea ma- 
gistraturii naziste de la Berlin. Hacha, noul preşe- 
dinte al statului cehoslovac, numi ca preşedinte al 
noului guvern central pe Beran, şeful capitularzilor ; 
ca prim vicepreşedinte al guvernului pe Sidor, şei 
al grupului extremist de dreapta al partidului fascist 
slovac şi unul din cei mai activi agenţi ai lui Hitler 
în Slovacia, iar ca ministru de externe pe Chwal- 
kowsky, care, în prima sa declaraţie dată presei, în 
octombrie 1938, spunea: „Ne trebuie o nouă orien- 
tare internă şi externă. Noi dorim, mai cu seamă, 
să întreţinem cele mai bune relaţii cu marea noastră 
vecină, Germania.“ 

In Slovacia, provincie care făcea parte din corpul 
statului cehoslovac, Hitler pusese, la 8 octombrie 
1938, un guvern autonom nazist — sub preşedinţia 
lui Tiso — care-și trimitea reprezentanţi în guvernul 
din Praga. 

Pe cine reprezenta şi inferesele cui apăra guvernul 
acesta cehoslovac din Praga, se poate înţelege din 
faptul că imediat după ce s-a constituit, a desființat 
secția germană a biroului H de spionaj — care de- 
venea inutilă — şi, în schimb, a întărit secţia de 
spionaj care trebuia să lucreze împotriva Poloniei. 

Cu asemenea guverne, dirijate de la Berlin, fas- 
ciştii putură să-și organizeze, în voie, îndată după 
acordul de la Miinchen, tulburări în toată ţara. În 
Boemia şi Moravia, teritorii pur cehe, fasciștii se 
dedară la o asurzitoare propagandă nazistă și anti- 
comunistă, la demonstrații, la atentate şi devastări, 
fără ca guvernul central din Praga să facă cel mai 
mic gest de represiune. 

Dar despre ce represiune putea fi vorba, cînd în 
zilele acelea, însuși Beran, primul ministru al 
Cehoslovaciei, făcea în parlament apologia hitleris- 

mului şi. cerea ca poporul ceh să aibă „o atitudine 
amicală față de marile idei ale noii doctrine“ ! Pure 
tarea lui Beran era atît de revoltătoare, încît pînă 
şi un deputat de dreapta extremistă i-a raspuns 
indignat: „Să nu ne acoperim de rușine în fafa lu- 
mii. Noi mai sîntem democrați credincioşi tradiţiei 
istorice a poporului nostru.“ 

Dar, dacă din partea autorităților propaganda 
nazistă nu era de loc stingherită, se întîmpina re- 
zistența mută, dar serios resimțită, din partea po- 
porului ceh ridicat la luptă de către comuniști. 
Hitler, furios că nazificarea internă a Cehoslova- 
ciei nu face progrese, cerea guvernului, pus chiar 
de el, mereu alte dovezi că are, într-adevăr, „voința 
de colaborare și aliniere“ cu doctrina nazistă. Gu- 
vernul, ca să-şi arate voința de „aliniere“. decretă 
legi rasiste, luă măsuri împotriva comuniștilor şi 
acordă un statut excepțional minorităţii germane 
din Cehoslovacia, care, pe lîngă toate celelalte 
drepturi constituționale, obținea o serie de drepturi 
extrastatale: dreptul de a învăța după ideologia 
naţional-socialistă în şcolile germane, dreptul de 
a se organiza după principiile naţional-socialiste, 
dreptul, pentru membrii minorităţii germane, de a 
purta insigne naziste etc, şi o scutire, pur şi simplu, 
de orice obligaţii, de orice natură, faţă de statul 
cehoslovac. Prin aceasta, guvernul central din Praga 
asigura minorităţii germane din Cehoslovacia un re- 
gim similar cu acela de care se bucură europenii 
în coloniile africane. 

Totuşi, nici guvernul din Berlin, nici fascistii ceho- 
slovaci nu uitau să atragă mereu atenţia guvernului 
cehoslovac, atît de supus, atît de cuminie, atît 
de înțelegător față de interesele celui de al treilea 
Reich, că, dacă nu se pune la pas cu idealurile Ber- 
linului, Fiihrerul se va vedea silit să intervină. 

„Pe de altă parte, guvernul Reichului nazist in- 
îcrmă, printr-o notă, Anglia şi Franţa, că dacă 

Germania nu: se poate conforma pactului de la 
München, prin care ar îi obligată să dea garanții 
Cehoslovaciei, nu este vina ei, ci a guvernului 
cehoslovac care n-a respectat anexa | a acordului. 
Şi ce spune anexa lI? Că Germania și Italia vor 
da garanţii statului cehoslovac numai după ce 
problema minorităților poloneză și ungară va fi 
rezolvată. Pînă acum, însă, această problemă n-a 
fost rezolvată. 

In aceeaşi notă, guvernul nazist îşi exprima 
părerea că o asemenea garanţie din partea guver- 
nului englez şi francez, în loc să fie de folos Ceho- 
slovaciei, mai mult i-ar strica, pentru că ar pro- 
voca supărarea şi poate chiar și un război între 
ea şi Polonia şi Ungaria. Şi nota încheia, cu 
multă sinceritate : 

„Guvernul german îşi dă perfect seama că, în 
ultimă analiză, evoluția generală în această parle 
a Europei, aparține, în primul rînd, sferei celor 
mai esențiale interese ale Reichului, şi aceasta nu 
numai din punct de vedere istoric, ci şi din punct 
de vedere geografic şi mai ales economic.“ 


Ceea ce înseamnă că, dacă Franța şi Anglia ga- 
rantează graniţele şi independenţa statului ceho- 
slovac, s-ar supăra nu Ungaria şi Polonia, ci 
Hitler, şi că nu supărarea Ungariei și Poloniei ar 
putea degenera într-un război, ci supărarea lui 
Hitler. În consecință, Anglia şi Franţa, dacă nu 
vor război — iar război! — să-şi vadă de treabă 
şi să nu-şi mai piardă vremea cu niște garanții, 
pe cît de inutile pe atît de primejdioase, pentru că 
„evoluţia generală în această parte a Europei apar- 
ține, în primul rînd, sferei celor -mai esenţiale inte- 
rese ale Reichului“. 

Și, pentru că nu.înțelegea să tărăgăneze prea mult 
cu apărarea. acestor. interese, Hitler organiză o miş- 

care separatistă în Slovacia, încurajă organizaţia 
naționalistă extremistă slovacă Rodebrana, puse la 
cale agresiuni anticehe, pe care le prezentă apoi, în 
presa berlineză, drept atacuri împotriva populaţiei 
slovace, instigă pe miniştrii slovaci din guvernul 
central: Tiso, Mach şi Durcansky să nu se mai 
supună ordinelor guvernului central din Praga şi, 
cînd guvernul central îi destitui pe aceşti trei agenţi 
hitleriști din funcţiile lor, criza atinse punctul ei 
culminant. Tiso ceru lui Hitler să sară în ajutorul 
Slovaciei, ca s-o scape din ghearele cehilor. De- 
monstrația era făcută : slovacii, victime ale perse- 
cuțiilor guvernului central, nu mai pot conviețui cu 
cehii. La apelul dictat lui Tiso de Hitler și adresat 
de Tiso lui Hitler, Hitler adresă un ultimatum gu- 
vernului din Praga, pe care-l soma: să recunoască, 
fără condiţii, statul independent slovac şi „să eli- 
mine pe toţi membrii guvernului central care s-au 
făcut vinovaţi de a îi dezlănţuit acţiunea împotriva 
guvernului monseniorului Tiso“. Prin acelaşi ul- 
timatum, Hitler cerea „o garanţie completă a mi- 
riorităţilor germane din Boemia şi Moravia“. 

Garanţie completă împotriva cui — sau a ce? 

Garanţie completă împotriva persecuțiilor la care 
este supusă minoritatea germană din cele două 
regiuni cehe: Boemia și Moravia. 

Și, deodată, începînd din ziua de 12 martie 1939, 
presa germană uită de slovaci şi începu să urle că 
cehii ucid pe germani şi că viaţa celor 500.000 de 
germani se află în primejdie. Cehoslovacia înoată 
în sîngele minorităţii germane. Germani ucişi sau 
răniți, drapele germane arse, masacre antigermane 
la Iglau, la Budejovica, la Brno etc. Ziarul Deutsche 
Allgemeine Zeitung scria în legătură cu aceasta ur- 
mătoarele : 


„Numai datorită Germaniei, statul cehoslovac a 
supraviețuit în forma actuală, atunci cînd alte state 

voiau să-i smulgă anumite teritorii... Germania s-a 
ales chiar şi cu supărarea ungurilor din pricina 
aceasta. Astăzi, situaţia a devenit intolerabilă. Viaţa 
comună a diferitelor naţionalităţi devine imposibilă. 
Germania este direct provocată !“ 


La rîndul său, Hamburger Fremdenblatt spunea : 


„Această provocare este cu atît mai gravă cu cît 
are loc într-o zi de sărbătoare, sfîntă pentru toţi ger- 
manii. Orice atac îndreptat împotriva unui singur 
german este împotriva întregului popor german. 
Acest popor nu mai este dispus să tolereze injuriile, 
ca atunci cînd era dezarmat. Evenimentele de du- 
minică l-au făcut să i se urce sîngele în obraz de 
mînie. După ce şi-a stăpînit o vreme ura împotriva 
Germaniei, poporul ceh îşi dă jos masca... Astăzi, 
țările vecine cu Reichul trebuie să priceapă că in- 
sultele aduse drapelului nostru și răul tratament 
aplicat germanilor, oricare ar fi ei, au toată greu- 
tatea politică a unei ofense la adresa unei mari 
puteri, conştientă de forța armelor sale.“ 


În seara de 13 martie, Tiso este chemat la Berlin, 
unde Fihrerul îi declară că singurul lui vis este să 
vadă o „Slovacie liberă“. A doua zi, la 14 martie, 
dieta slovacă proclamă independența Slovaciei. 
Îndată, presa germană se foloseşte de acest fapt pen- 
tru a susţine că Cehoslovacia s-a descompus, că a 
încăput pe mîna bolșevicilor care ucid pe germani şi 
că Fihrerul nu mai poate tolera la graniţele Reichu- 
lui un stat care a ajuns un element de dezordine pen- 
tru pacea Europei. În acelaşi timp, Hitler concen- 
trează trupe la graniţă şi, spre a mări panica, 
cheamă contingentul 1913 sub drapel. Numeroase 
trupe sînt masate la Viena, sub pretextul primei ani- 
versări' a 6cupării Austriei. Alte trupe sînt îngrămă- 
dite în sudul Germaniei sub pretextul că stau gata să 

sprijine revendicările Italiei faţă de Franţa căreia îi 
pretinde Corsica, Nisa, Tunisia, Alger. 

Tocmai în zilele acelea de fierbere, Goering, vice- 
fihrerul Germaniei, plecase în Italia, la San-Remo, 
spre a face o cură de slăbire, pentru că regimul de 
„tunuri, nu unt“, pe care-l administra cu cea mai 
mare strictețe poporului german, îl mai îngrăşase cu 
vreo patruzeci de livre. Hitler îl cheamă de urgenţă 
înapoi. Călătoria de plăcere a lui Goering și urgenta 
lui rechemare făceau parte din înscenările grosolane 
ale lui Hitler, care voia să dea lumii impresia că 
nici el, nici colaboratorii lui nu se aşteptau la eve- 
nimentele din Cehoslovacia, aşa că toată vina celor 
ce au urmat o poartă numai guvernul cehoslovac. 

Patruzeci şi opt de ore mai tîrziu, întreaga Ceho- 
slovacie era anexată oficial la Reich. 

O versiune lansată de anturajul guvernului ceho- 
slovac tindea să-i scuze petrădătorii din guvern cu 
argumentul că Hitler a putut realiza acest al doilea 
Anschluss, numai pentru că a folosit faţă de Hacha, 
președintele statului cehoslovac, aceleași metode vio- 
lente pe care le folosise încă înainte cu un an şi 
față de Schuchnigg. După această legendă, Hacha ar 
fi fost silit de Hitler să vină la Berlin, unde ar fi 
fost silit să subscrie actul de deces al independenţei 
Cehoslovaciei. 

Hacha — silit! Silit — de cine? De Hitler. 

Dar cine era Hacha ? Preşedintele Republicii Ceho- 
slovace. Și cine l-a pus pe Hacha preşedinte al Repu- 
blicii Cehoslovace? Hitler. Atunci, de unde cuvîntul 
acesta : „silit“ ? De ce să-l fi „silit“ Hitler pe Hacha 
să accepte, indiferent ce ordin va primi de la el, cînd 
Hitler l-a numit pe Hacha preşedinte al Cehoslova- 
ciei, tocmai pentru că a găsit în el omul dispus să 
accepte indiferent ce ordin va primi dela el! „Hacha 
silit“ era o antinomie. Hacha nu era Schuschnigg. 
Pentru ca Hitler să-l poată aduce pe Schuschnigg 
la el, a trebuit să-i întindă o cursă. Lui Hacha n-a 

avut de ce să-i întindă o cursă. Hacha era un sluj- 
baş al lui Hitler, aşa că nu era cazul să fie silit 
să se prezinte înaintea patronului. Însuşi Henderson, 
ambasadorul englez la Berlin, recunoaşte că Hacha 
a venit la Berlin în ziua de 14 martie — imediat 
după Tiso — și, la fel ca şi Tiso, a venit fără să 
fi fostsilit de nimeni,ci numai de bună voie. Un om 
care a sprijinit din toate puterile mișcarea separa- 
tistă slovacă şi fascizarea Boemiei și Moraviei, nu 
trebuia să fie silit să-l vadă pe Fihrerul său. Venea 
de bună voie și singur, şi entuziast, şi flatat. Aşa 
că, de bună voie a venit Hacha la Hitler. De aceea, 
i s-au şi acordat, la Berlin, toate onorurile rezervate 
oricărui şei de stat. De aceea, fii-sa care-l însoțea, 
a primit „la sosire, în gara Anhalt, un buchet de 
flori din însuși mîna lui Ribbentrop, ministrul de 
externe al Reichului. De aceea, peste o jumătate de 
oră, cînd ea şi tatăl ei au ajuns la Hotel Adlon, 
unde erau găzduiţi, tînära Hacha a primit un pachet 
de ciocolată pe care i-l trimitea, cu cîteva gingăşii 
de bun sosit, însuşi Fiihrerul Reichului. 

Toate acestea nu prea aduceau a metode de inti- 
midare, care să-l fi silit pe Hacha să vîndă Cehn- 
slovacia. 


* 


Intrevederea dintre șefii germani şi şefii cehi ţinu 
cinci ore: de la 14 martie orele 11 seara, pînă la 
15 martie orele 4,15 dimineața. Dar înainte de a se 
fi început măcar discuțiile care aveau să se încheie 
cu semnarea actului de vînzare-cumpărare a Ceho- 
slovaciei, trupele germane se şi găseau pe teritoriul 
ceh, pe care — din grija trădătorilor din îruntea ar- 
matei cehe — îl ocupau acum, provincie după pro- 
vincie, întîmpinînd doar o rezistenţă răzleaţă şi neor- 
ganizată. În timpul conversației cu şefii hitlerişti, 
Hacha şi-a exprimat teama că, totuşi, anumite uni- 

tăți cehe, ar putea, din patriotism, să se opună tru- 
pelor germane. La care Goering îi răspunse că dacă 
cehii vor trage un singur foc de armă împotriva 
armatei Reichului, bombardierele germane vor șterge 
Praga de pe suprafața pămîntului. Spre a preveni 
o asemenea nenorocire, Goering îl poiti pe Hacha 
să telefoneze îndată la Praga celor în drept să ia 
toate măsurile. Hacha se execută. 

In zorii zilei de 15 martie, Hacha puse, sub sem- 
nătura lui Hitler, propria sa semnătură pe următo- 
rul act de transfer al Cehoslovaciei în mîinile 
Reichului : 


„Ambele părţi şi-au exprimat convingerea că 
scopul tuturor eforturilor trebuie să fie menţinerea 
şi garantarea securităţii, ordinei şi păcii în această 
parte a Europei Centrale. Preşedintele statului ce- 
hoslovac a declarat că, pentru a atinge aceste 
scopuri şi pentru a obţine o pacificare definitivă, el 
pune cu încredere soarta poporului şi a ţării cehe în 
mîinile Fiihrerului Reichului german. Fiihrerul, ac- 
ceptind această declaraţie, și-a formulat hotărîrea 
de a lua sub protecţia sa poporul ceh. El îi garan- 
tează. o dezvoltare autonomă care să corespundă 
caracterului său particular...“ i 


Inarmat cu acest document, Hitler apăru, în 
cursul dimineţii de 15 martie, în pervazul uneia din 
ferestrele vechiului castel imperial .Hradtin din 
Praga, unde se afla instalată preşedinţia republicii 
şi vesti poporului .ceh că, de aici înainte îl ia sub 
protecția sa, a Fiihrerului celui de al treilea Reich. 
Din ziua de 15 martie 1939, Fiihrerul noii Germanii 
devenea „ocrotitorul“ poporului ceh. 

Era o declarație căreia i se cuvenea toată atenţia. 
Numai cu șase luni în urmă, la München, Hitler, 
ca să-şi poată întemeia revendicările asupra regiu- 
nii sudete, susținea că este prea mare ura dintre 

cele opt milioane de cehi şi cele trei milioane şi 
jumătate de germani din țara sudetă pentru ca să 
mai poată trăi împreună. Sudeţii trebuie să se des- 
partă de cehi. Germanii cu germanii, cehii cu cehii !. 
Acum, însă, cînd anexarea ținuturilor cehe im- 
plica înglobarea a opt milioane de cehi în populaţia 
germană, ura de moarte dintre cehi şi germani dis- 
părea, ca prin farmec, din propaganda nazistă şi 
făcea loc unui amor pentru cehi, atît de înflăcărat, 
încît Hitler se declara hotărît să se ia cu toată lu- 
mea de piept pentru ei. Să îndrăznească cineva să 
se atingă de cehi, că va avea de-a face cu el! EI, 
Fiihrerul, este protectorul cehilor. 
_Anexarea Slovaciei fu operată pe o cale mai sim- 
plă : prin corespondenţă. Tiso, primul ministru al 
Slovaciei, expedie la 16 martie Fiihrerului o tele- 
gramă prin care-i comunica : 


„Insujlețit de marea încredere in dumneavoastră, 
Führer cancelar al Marelui Reich German, statul 
slovac se pune sub protecția dumneavoastră. Statul 
slovac vă roagă să vă asumaţi această protecție.“ 


lar Hitler, îi răspunse lui Tiso tot telegrafic : 


„Confirm primirea telegramei dumneavoastră și 
prin prezenta îmi asum protecția statului slovac.” 


Fiihrerul confirma, de fapt, nu primirea telegra- 
mei, ci primirea statului slovac, cu simplitatea cu 
care ar fi confirmat primirea unui transport de 
scrumbii sau ciorapi. | 

A cerut și Rutenia, sau Ucraina subcarpatică. 
„protecţia“ lui Hitler. Dar Hitler, generos, o trecu 
sub protecția Ungariei lui Horthy. Iar Teschenul, 
tot cu consimțămîntul lui Hitler, trecu sub protecţia 
Poloniei condusă de guvernul de trădători în care 
colonelul Beck juca rolul de îrunte. 

La 16 şi 17 martie 1939, von Schullenburg, am- 
basadorul Germaniei la Moscova, a înminat guver- 
nului sovietic cîte o notă cu privire la instituirea 
protectoratului german asupra Boemiei şi Mora- 
viei. Guvernul sovietic a dat următorul răspuns: 


„„„Socotind că nu este posibil să treacă sub tă- 
cere notele sus-zise şi să creeze, astfel, o impresie 
greşită asupra atitudinii sale aşa-zis indiferente față 
de evenimentele cehoslovace, guvernul sovietic crede 
că este necesar să expună, ca răspuns la aceste 
note, atitudinea sa reală faţă de evenimentele în 
chestiune. 

1) Concepţiile politico-istorice expuse în partea 
introductivă a declaraţiei germane servind la argu- 
mentarea şi justificarea ei și îndeosebi aserţiunea 
că statul cehoslovac ar fi un focar de tulburări 
constante şi o ameninţare a păcii europene, că sta- 
tul cehoslovac nu ar fi viabil şi că din aceasta ar 
decurge, pentru imperiul german, necesitatea de a 
avea griji, îndeosebi, în această privință, nu pot îi 
considerate ca juste şi conforme cu faptele cu- 
noscute de întreaga lume. 

2) Guvemul sovietic nu cunoaşte nici o consti- 
tuţie a vreunui stat oarecare ce ar atribui şefului 
guvernului, fără asentimentul poporului său, dreptul 
de a anula existența sa de stat independent. 

„Este greu de admis ca un popor să consimtă, 
de bună voie, la distrugerea independenţei sale şi 
la «alipirea sa la alt stat, cu atît mai mult un popor 
care timp de secole a luptat pentru independența 
sa şi care a şi menţinut, timp de douăzeci de ani, 
o existență independentă. 

Preşedintele Cehoslovaciei, domnul Hacha, sem- 
nînd la 15 ale acestei luni actul de la Berlin, nu 
avea depline puteri din partea poporului său şi a 
acționat în contradicţie flagrantă cu art. 64 şi 65 

din constituţia cehoslovacă. În ‘consecință, actul în 
chestiune nu poate fi considerat ca avînd forță 
de lege. 

3) Principiul liberii dispoziţii a popoarelor, pe cate 
guvernul german îl invocă frecvent, presupune li- 
bera exprimare a voinței unui popor care nu poate 
fi înlocuită prin semnătura uneia sau a două per- 
soane oricît de suspuse ar îi ele. 

In cazul de faţă, poporul ceh nu şi-a exprimat de 
loc libera sa voinţă, nici chiar sub forma unui 
plebiscit, ca acele plebiscite care au avut loc, de 
exemplu, pentru a fixa soarta Sileziei superioare 
şi a zonei Saar. 

4) Dat fiind absenţa oricărei libere exprimări a 
voinței poporului ceh, ocuparea Cehiei de către 
trupele germane şi actele ulterioare: ale guvernului 
german nu pot fi considerate altfel decît ca arbi- 
trare, violente şi agresive. 

5) Observațiile de mai sus sînt în legătură în 
întregime şi cu schimbarea statutului Slovaciei în 
sensul 'subordonării acesteia la imperiul german, 
schimbare care nu a fost cu nimic justificată priu 
libera exprimare a voinței poporului slovac. 

6) Actele guvernului german au fost semnalul 
unei incursiuni violente a trupelor ungare în Ru- 
tenia şi al violării drepturilor elementare ale popu- 
laţiei sale. 

7) In consecinţă, guvernul sovietic nu: poate re- 
cunoaşte anexarea Cehiei la imperiul german, şi, 
sub o formă sau alta, aceea a Slovaciei, ca fiind 
legitime şi conforme cu normele stabilite de dreptul 
şi echitatea internaţională, sau cu principiile Hibefh 
voințe a popoarelor. 

8) După părerea guvernului sovietic, actele gu- 
vėrňului german nu elimină nici o amenințare a 
păcii generale, ci, dimpotrivă, ele au creat și agra- 
vat această ameninţare, ele au tulburat stabilitatea 
politică în Europa Centrală, au accentuat starea de 

alarmă, creată mai înainte în Europa şi au dat o. 
nouă lovitură sentimentului securităţii popoarelor.“ 


Cum a reacţionat guvernul lui Chamberlain la 
noua tîlhărie a lui Hitler? 

In ziua de 15 martie, de îndată ce a luat cunoş- 
tinţă de cele ce se petrec în Cehoslovacia, lordul 
Halifax făcu, în Camera Lorzilor, o declaraţie în 
care spunea : 


„Declaraţia făcută la 4 octombrie trecut (1938) 
de către sir Thomas Inskip, din care reieşea că 
„guvernul britanic îşi recunoaște obligaţia morală 
de a „considera garanţiile date faţă de frontierele 
Cehoslovaciei, ca şi cum ar îi de pe acum în vi- 
goare, deşi. urmează a îi, formal, în vigoare numai 
după „redactarea lor. într-o formă uzuală“, se ra- 
porta la o situaţie care a fost considerată totdeauna 
de guvern (guvernul englez) ca fiind de natură 
tranzitorie. Această situație —-în urma ocupației 
întregii Cehoslovacii — a încetat astăzi de a exista. 
In consecință, guvernul britanic nu se mai poate 
considera obligat să respecte mai departe o obli- 
gaţie de asemenea natură.“ 


Mai clar nu se putea — adică, mai clar nu se 
putea cere guvernului englez să-și exprime adevă- 
ratele lui gînduri. Prin acordul de la Miinchen, 
Anglia şi-a luat obligația morală față de Ceho- 
slovacia de a o ajuta din punct de vedere militar, 
dacă va fi obiectul unei agresiuni. Cehii au crezut 
că obligaţiile. ar fi, într-adevăr, obligaţii. S-au în- 
şelat. Nu erau. Şi nu erau: din patru motive: 

Primul : obligația nu era decît „morală“. 

Al doilea: obligaţia — care nu era decît mo- 
rală — pentru a putea intra în vigoare, trebuia să 
fie redactată într-o „formă uzuală“, pe hirtie. Dar, 
dat fiind că pînă în momentul cînd s-a produs 

anexarea Cehoslovaciei la Reich, obligația n-a fost 
redactată într-o formă uzuală, pe hîrtie, valoarea 
ei este nulă. 

Al treilea : obligația — care nu era decît morală 
şi care, în plus, nu era redactată într-o formă 
uzuală, pe hîrtie — se raporta numai la o situaţie 
„tranzitorie“ întrucît, după ciopîrțirea de la Mün- 
chen, Cehoslovacia se afla într-o situație doar 
„tranzitorie“ şi nicidecum „definitivă“. Tranzitorie 
— spre ce? Asta, Chamberlain o ştia, probabil, 
încă de la München, cînd s-a închis singur cu 
Hitler în odaie. Acum, prin anexarea Boemiei, Mo- 
raviei şi Slovaciei, situația „tranzitorie“, care în- 
dreptățea garanţia, a încetat. Deci a încetat şi 
rostul garanţiei. 

Al patrulea motiv şi cel mai serios: obligația — 
care nu era decît „morală“ ; care nu „era redactată 
în formă uzuală“, pe hîrtie; care se raporta numai 
la o situaţie „tranzitorie“ — era totuşi o obligaţie, 
atîta vreme cît exista un stat cehoslovac. Dar, 
astăzi, statul cehoslovac nu mai există. Atunci, cum 
mai poate avea Anglia vreo obligaţie, morală sau 
materială, scrisă sau nu pe hîrtie, față de ceva care 
nu mai există ? 

Şi din toată afacerea aceasta cine a mai ieşit 
supărat ? 

Guvernul lui Chamberlain. Căci iată ce spunea 
lordul Halifax mai departe : 


„Orice s-ar putea pretinde, cele petrecute au pri- 
mit adeziunea guvernului ceh. Eu nu pot face alt- 
ceva decit să consider aceasta ca incompatibil cu 
spiritul acordului de la München.“ 


Deci, Anglia a fost trasă pe sfoară de Ceho- 
slovacia. La Miinchen, Anglia a semnat un acord 
care nu prevedea decît mutilarea Cehoslovaciei ; 
pe cînd guvernul cehoslovac a aceeptat alipirea 

totală a Cehoslovaciei la Reich, ceea ce era, pe 
drept cuvînt, „incompatibil cu spiritul acordului de 
la Miinchen“. „Trădarea“ Angliei de către Ceho- 
slovacia era evidentă. în 

Foc supărat, guvernul englez se răzbună. După 
München, Anglia acordase Cehoslovaciei, cu titlu 
de consolare, un împrumut de zece milioane lire 
sterline. Astăzi, în momentul anexării, mai rămă- 
sese neridicată de către Cehoslovacia suma de 
6.750.000 lire sterline. Drept pedeapsă — pentru 
că a călcat „spiritul acordului de la Miinchen“ — 
lordul Halifax anunţă că „pînă la limpezirea si- 
tuaţiei, Banca Angliei nu va mai face plăţi din 
acest împrumut“. 

Dar cui se gîndea Halifax că ar putea face plăți 
după limpezirea situaţiei ? 

Probabil lui Hitler. N-ar fi fost de mirare. Hitler 
a ocupat Cehoslovacia, pentru că avea motivele lui, 
dar, prin aceasta, nu înțelegea să lipsească C&ho- 
slovacia de împrumut. Una era anexarea Ceho- 
slovaciei şi alta împrumutul. Anexarea Cehoslova- 
ciei era o afacere de ordin intern a Germaniei. Pe 
cînd împrumutul englez o afacere de ordin extern. 
Deci, suspendînd, ca măsură de represalii, plata 
împrumutului către Cehoslovacia, Anglia se ames- 
teca în treburile interne ale Germaniei. Dar, de. 
cînd, mă rog, are Anglia dreptul să se amestece în 
treburile interne ale Germaniei ? 

Şi dacă lucrurile n-ar fi evoluat prea rapid în 
vara aceea, Chamberlain i-ar fi plătit, desigur, lui 
Hitler cele 6.750.000 lire, cu conștiința împăcată 
că le plătește Cehoslovaciei. Nu era Hitler ocroti- 
torul Cehoslovaciei ? Şi nu era Chamberlain ocroti- 
torul lui Hitler, deci şi al Cehoslovaciei ? 

Lă 
„a * 


In timp ce lordul Halifax, în Camera Lorzilor, 
stabilea, pentru istorie, adevărul asupra rușinosului 

act de trădare făptuit de Cehoslovacia împotriva 
Angliei, Chamberlain făcea acelaşi lucru în Camera 
Comunelor, unde spunea: 


„Nu pot 'considera că modul în care aceste schim- 
bări (la Chamberlain, anexarea Cehoslovaciei era 
o „schimbare“) au fost operate, este conform cu 
spiritul 'de la München.“ 


Dar Chamberlain, dacă era supărat pe cehoslovaci 
pentru că n-au respectat acordul de la Miinchen şi 
s-au autoanexat Germaniei, găsea, în schimb, com- 
pensația acestei neplăceri sentimentale în spiritul 
neclintit pacific al Fiihrerului. 


„Să ne amintim — a spus Chamberlain — că 
dorința popoarelor lumii rămîne concentrată asupra 
speranței de pace şi revenirii unei atmosfere de 
înțelegere şi bunăvoință, atmosferă care a fost atit 
de adeseori tulburată. Țelul guvernului englez este 
acum, ca întotdeauna, de a favoriza realizarea 
acestei dorinţi şi de a înlocui metòda forței prin 
metoda discuţiei în rezolvarea diferendelor.“ 


Bătrinul avea un teribil chei de „discuţii“ în 
jurul păcii. Incuraja „diferendele“ numai ca: să aibă, 
după aceea material de „discuţii“ pentru aplanarea 
lor pe căile păcii. 

La interpelări, sir Archibald. Sinclair, membru al 
partidului liberal, l-a întrebat pe Chamberlain dacă 
guvernul a protestat contra invaziei germane în 
„Cehoslovacia, Chamberlain a răspuns cu un nu 
care abia s-a putut: auzi. Intrebat de ce n-a pro- 
testat, Chamberlain a răspuns că n-a putut pro- 
testa, deoarece n-a fost pus oficial în cunoștință 
de încorporarea Cehoslovaciei la Reich. Şi avea 
dreptate — din punctul lui de vedere: dacă Hitler 
nu l-a încunoştiințat oficial că a anexat Ceho- 
slovacia, înseamnă că anexarea nici nu s-a produs. 

Un alt deputat îl întrebă pe Chamberlain „dacă 
va comunica guvernului german că orice acțiune 
ce se va porni contra vieţii și libertăţii conducă- 
torilor poporului ceh va spori indignarea resimțită 
aci (în Anglia) în urma agresiunii germane.“ 

La aceasta, Chamberlain a răspuns: 


„Nu cred că avem dreptul să presupunem că gu- 
vernul german ar avea o asemenea intenţie.“ 


In aceeași seară, prima seară trăită de Cehoslo- 
vacia sub ocupaţia nazistă, Gestapoul lui Hitler 
făcea, numai la Praga, 1.200 de arestări. 


Li 


Cum s-a încheiat, așadar, agresiunea nazistă 
impotriva Cehoslovaciei ? 

Ca şi războiul din Abisinia, ca şi remilitarizarea 
Renaniei, ca şi. războiul din Spania, ca şi ocuparea 
Austriei, ca şi anexarea ţării sudete. La.Liga Na- 
ţiunilor, singura care s-a ridicat cu tărie împotriva 
agresiunii hitleriste împotriva Cehoslovaciei a fost 
Uniunea Sovietică. Toţi ceilalți membri ai Ligii 
Naţiunilor au adoptat, față de agresor, soluția a 
patra: să se uite trecutul și să se admită, ca fapt 
ini, anexarea Cehoslovaciei la cel de al treilea 

eich. 

In primăvara anului 1939, în timp ce Hitler jecmă- 
nea, în interesul păcii europene, statul cehoslovac 
de ultimul lui rest de independenţă și-și mai acorda, 
ca primă, portul lituanian Memel — pe care-l anexă 
peste şapte zile, la 23 martie 1939, fără nici un 
ultimatum — se mai găsea cineva care lucra de zor 
la pacificarea Europei: primul mareşal al Italiei, 
ducele Benito Mussolini. 

Benito Mussolini nu cerea altceva decit ceea ce 
cerea şi Fiihrerul : să i se facă dreptate. Pentru drep- 
tate şi-a vărsat sîngele în Abisinia, pentru dreptate 
îşi mai varsă sîngele în Spania, și pentru dreptate 
este hotărît să-şi verse sîngele în Corsica, în Tuni- 
sia, în Alger, în sfîrşit, peste tot unde sînt ţări 
care i se cuvin — şi unde nu sînt ţări care i se 
cuvin ? — şi care, dacă nu i se dau de bună voie, 
va şti să şi le ia şi singur, cu puterea brațului său 
înarmat. 


„Putem dezlănțui atacul în toate punctele pămintu- 
lui!“ — spunea Mussolini, într-un discurs, rostit în 
martie 1939, în fața veteranilor lui fascişti. Declar că 
dacă ar fi să se producă coaliția proiectată împo- 
triva regimurilor autoritare, aceste regimuri ar 
primi sfidarea şi ar trece de la apărare la atac în 
toate punctele pămîntului. 

În discursul meu de la Genua, am vorbit de o bari- 
cadă care desparte Italia de Franţa. Această baricadă 
poate fi considerată de ajuns de şubrezită. În cîteva 

ceasuri, frumoasa infanterie a Spaniei naţionaliste 
va da ultima lovitură acelui Madrid, unde stînga 
aştepta moartea fascismului şi care va fi, dimpotrivă, 
mormîntul comunismului. Noi nu cerem o judecată a 
lumii, dar dorim ca lumea să fie informată. In nota 
italiană de la 17 decembrie 1938, problemele italiene 
faţă de Franţa, probleme cu caracter colonial, au 
fost puse clar. 

Aceste probleme au un nume şi se cheamă Tuni- 
sia, Djibuti şi Alger. Guvernul îrancez este cu de- 
săvîrşire liber să refuze chiar o simplă discuţie a 
acestor probleme, cum a făcut-o pînă acum prin ale 
sale „niciodată“, prea repetate şi, poate, prea catego- 
rice. Dar el nu va trebui să se plingă dacă brazda 
care desparte acum, cele două țări va deveni atît de 
adîncă, încît va îi foarte greu, dacă nu cu neputinţă, 
să fie împlinită. S3 i 

Oricare ar fi desfăşurarea evenimentelor, dorim să 
nu se mai vorbească de legături între surori şi veri 
sau de alte înrudiri bastarde, căci raporturile între 
state sînt raporturi de forțà care determină poli- 
tica lor.“ 


Şi, trecînd de la expunerea concretă a ideii „ra- 
porturilor de forță“, Mussolini — ca și Hitler — 
cerea arme. Arme cît mai multe. 


„Ultima, dar cea mai de seamă poruncă : trebuie 
să ne înarmăm — spunea: el. Cuvîntul de ordine este 
acesta : să sporim numărul tunurilor, al vapoarelor, 
al avioanelor. Cu orice preţ, chiar dacă ar fi să fa- 
cem tabula rasa din tot ceea ce se numește viața 
civilă. 

Cînd eşti puternic, eşti iubit de prieteni şi eşti 
temut de duşmani. Din evenimentele istoriei, un 
strigăt se ridică pe valul secolelor şi al generațiilor : 
vai de cei dezarmaţi. In cuvintele a crede, a asculta 
și a combate a stat şi rămîne secretul oricărei 
victorii.“ 

Apoi, ca încheiere, Mussolini îşi plasă formula de 
care nu se mai putea lipsi în discursurile lui din 
ultimul an: 


„Mărturiile de solidaritate ale Germaniei faţă de 
Italia se înmulțesc.“ 


O spunea cu glas cu atît mai tunător cu cît, spre 
marea lui durere, ştia că dacă a fost vreodată un 
moment mai puţin fericit ales pentru a vorbi de o 
solidaritate a Germaniei cu Italia, era tocmai cel de 
acum, în martie 1939, cînd Hitler îşi bătea joc de 
el fără pic de milă. 
` Clauzele axei Roma-Berlin prevedeau categorie 
obligaţia reciprocă a celor doi aliaţi de a se informa 
şi de a se consulta asupra proiectelor lor de politică 
internațională, înainte de a trece la fapte. Mussolini, 
însă, îşi debita îlecărelile lui despre solidaritatea din 
ce în ce mai strînsă dintre Germania şi Italia, în zi- 
lele cînd Hitler îşi călca pînă și obligaţiile contrac- 
tuale şi invada Cehoslovacia, fără a-l îi prevenit din 
timp pe asociatul său din axă. 

Dar Mussolini trebuia să tacă şi să înghită. Ce să 
fi făcut ? Să se certe cu Hitler şi să iasă din axă, 
cînd Hitler era marele său atu în jocul de-a pacea 
Europei ? 

De aceea, cînd Hitler dezlănţui atacul, care tindea 
vădit la ocuparea Cehoslovaciei, Mussolini — pore- 
clit chiar de către unii dintre amicii săi intimi 
„Gauleiterul Italiei“ sau „guvernatorul german al 
Italiei“ — îşi văzu de treabă, adică de campania 
lui antifranceză, folosind firma Germaniei naziste, 
fără urmă de supărare. 


„A sunat ceasul pentru a pune la ordinea zilei 
harta colonială a lumii! — scria gazeta Relazzioni 
-internazionali în ziua de 11 martie 1939. Dacă Italia 
şi Germania nu pot obţine pacea bazată pe justiţie, 

ele vor obține justiţia prin forţa armelor. Nici un fel 
de înarmări, cît de mari ar îi ele, nu pot lipsi Italia 
şi Germania de dreptul lor de a trăi. Şi axa Roma- 
Berlin va realiza acest drept cu orice preț. Italia 
vrea dreptate, Italia va cîştiga victoria.“ 


In primăvara anului 1939, cînd apăreau rîndurile 
acestea, n-a rîs nimeni. 

In primăvara anului 1939 nimeni nu mai rîdea în 
Europa. Cu zece ani în urmă, frazele acestea musso- 
liniene, care păreau simple fanfaronade, erau foarte 
căutate şi cu mult succes folosite de autorii de ske- 
ciuri humoristice. Dar, după ce, pe de o parte, Mus- 
solini şi-a făcut războiul din Abisinia şi a fost to- 
lerat ; după ce şi-a făcut războiul din Spania și a 
fost tolerat; după ce, pe de altă parte, Hitler a 
zvîrlit la coş tratatul de pace de la Versailles şi a 
fost tolerat; după ce a intrat cu armata în Renania 
şi a fost tolerat; după ce și-a anexat Austria și a 
fost tolerat ; după ce a ocupat Cehoslovacia şi a fost 
tolerat ; după ce toate aceste fapte — legate, fiecare 
în parte, de zeci şi zeci de 'mii de asasinate — au 
fost tolerate şi încurajate de cercurile imperialiste 
apusene sub masca unui democratism dornic de pace, 
în primăvara anului 1939 n-a mai rîs nimeni. În pri- 
măvara anului 1939, pentru milioanele de oameni 
simpli era limpede că între regimurile fasciste şi 
cele de democraţie monopolistă, rolurile erau bine 
împărțite şi ireproşabil interpretate: un Chamber- 
lain să ţină victima de mînă, pentru ca un Hitler 
sau Mussolini s-o poată buzunări. Pentru milioanele 
de oameni simpli era limpede, în primăvara anului 
1939, că, în vederea „țelului comun“, toate crimele 
celor doi tîlhari internaţionali — Hitler și Mussolini 
— vor primi, în faza finală, soluţia a patra, soluţia 
realistă, soluția recunoașterii faptului împlinit și că 
numai victima va fi pedepsită. In primăvara anului 
1939, I. G. Farbenindustrie lucra — cu enorm capital 

american cointeresat — numai pentru război! Uzi- 
nele Oppel ale trustului american General Motor's 
lucrau numai pentru război! Uzinele germane Ford 
ale americanului Ford lucrau numai pentru război!, 
Trustul german àl oțelului — atît de strîns legat de 
capitalurile americane prin Allan Dulles, fratele lui 
John Foster Dulles, ambii, de pe atunci, activi filo- 
nazişti — lucra numai pentru război ! De aceea, în 
primăvara anului 1939, nimeni nu mai rise la dis- 
cursul lui Mussolini. Toată lumea știa că Mussolini 
nu se mai laudă. 

Mai bine decît toţi, însă, o ştia — şi avea de unde 
s-o ştie — bătrinul preşedinte de consiliu al Angliei, 
Chamberlain, al treilea campion pacifist al Europei, 
după Mussolini şi Hitler — deşi în ordinea importan- 
tei putea fi socotit primul. Şi acest Chamberlain — 
care nu putea tolera ca pacea de la Miinchen să fie 
atinsă măcar cu o floare — se oferi ca mediator între 
Franţa şi Italia. Dar Mussolini era mult mai mîndru 
decît Fuhrerul. Un Mussolini n-are nevoie de un me- 
diator. El nu-şi negociază dreptatea. Aşa scria, prin- 
tre alte foi fasciste, şi Resto dela Carlino, din 23 fe- 
bruarie 1939: „Italia n-are nevoie de mediator şi 
chiar dacă ar fi să admită un mediator, propunerile 
ei ar merge, în orice caz, spre domnul Hitler“. 

Aşa au scris după aceea şi celelalte foi ale lui 
Mussolini : Italia n-are nevoie de mediator. In afară 
de Hitler, Italia nu vede un mediator demn de a 
examina şi decide asupra dreptului Italiei de a trăi.. 
Fiindcă, orice ar spune Franța — care are îndrăz- 
neala să afirme că ar fi sora latină a Italiei numai 
ca să nu-i dea ce i se cuvine — Italia nu mai poate 
trăi fără Corsica, fără Nisa, fără Alger, fără Tunisia, 
fără Djibuti ! Nu poate! lar dacă englezii au de gînd 
să sprijine Franţa — ei bine! — să afle englezii 
că Italia mu poate trăi nici fără Malta, nici fără 
Suez ! 

Campania antiiranceză, cu aluzii amenințătoare la 
adresa Marii Britanii, creştea, pentru 'a atinge, la în- 
ceputul lui aprilie 1939, accente atît de alarmante, 
încît lumea aştepta, din moment în moment, ştirea 
că trupele italiene au atacat Franţa, fie pe teri- 
toriul naţional european, fie pe cel colonial african. 

Şi, într-adevăr, la 6 aprilie, ştirea sosi: armata 
italiană a ocupat. Albania. 

Albania nu era nici pe teritoriul francez european, 
nici pe cel african. Dar Albania era ceea ce-i trebuia 
lui Mussolini, ca să-şi asigure o poziţie strategică în 
Adriatica şi să pună un picior în Balcani. Este ade- 
vărat că Albania mai era ceva: era o țară indepen- 
dentă. Dar aceasta avea importanţă mai mică, pentru 
că independența Albaniei era destul de aproxima- 
tivă : de cîțiva ani, regele Ahmed Zogu se afla sub 
tutela lui Mussolini. 

Mussolini a anexat Albania la imperiul abisinian 
al Italiei, în condiţii mult mai romantice decît și-a 
făcut Hitler operația din Cehoslovacia : a cucerit-o. 
A făcut, cum s-ar zice, război ca să pună mîna pe 
Albania, deşi avea Albania în mînă. 

In ziua de 4 aprilie 1939, presa din lumea întreagă 
primea următoarea telegramă : 


„Redactorul diplomatie al agenției Reuter semna- 
lează că în cercurile oficiale engleze se declară că 
nu'există nici o confirmare a zvonurilor că Italia ar 
concentra trupe în porturile italiene din fața litora- 
lului albanez. El subliniază, pe de altă parte, că orice 
acțiune care ar fi de matură să compromită indepen- 
dența Albaniei, ar constitui o violare a acordului 
anglo-italian din 15 aprilie 1938, care prevede men- 
ținerea statutului teritorial actual în bazinul Me- 
diteranei.“ 


In aceeaşi zi, o altă telegramă de la Roma anunţa: 

„În legătură cu zvonurile neîntemeiate ce circulă 
în străinătate cu privire la problema albaneză, în 
cercurile autorizate italiene se comunică următoa- 
rele: După o cerere specială a regelui Ahmed Zogu 
al Albaniei, au loc 'actualmente negocieri destul de 
înaintate pentru întărirea alianței ce există, din 1927, 
între Italia şi Albania. În intenţiile Italiei nu intră 
nicidecum vreo acţiune îndreptată contra indepen- 
denţei şi intregrităţii albaneze.“ 


In ziua de 4 aprilie, deci, Italia nu avea de gînd 
să se atingă de independenţa și integritatea Albaniei. 

In aceeaşi zi, o altă telegramă, din Londra, trans- 
mitea următoarele : 


„Din sursă autorizată se anunță că azi după amia- 
ză, la Forreign Oifice s-a primit un raport urgent al 
lordului Perth asupra conversaţiei avute azi dimi- 
neață cu contele Ciano, care a remis lordului Perth 
o comunicare de o extremă importanţă din partea 
guvernului italian. 

Această comunicare a fost transmisă imediat de 
lordul Halifax guvernului Marii Britanii spre exami- 
nare. Cel mai absolut secret este păstrat asupra cu- 
prinsului mesajului trimis de guvernul italian.“ 


Două zile după ce Ahmed Zogu al Albaniei a adre- 
sat lui Mussolini o „cerere specială“ pentru „întări- 
rea alianţei“ cu Italia şi după ce contele Ciano, mi- 
nistrul de externe al Italiei, a transmis, prin lordul 
Perth, guvernului englez, un mesaj secret, de o „ex- 
tremă importanţă“, Albania era ocupată de îfasciști. 
Era rezultatul „cererii speciale“ a lui Zogu şi al me- 
sajului secret al lui Mussolini către guvernul englez. 
Deci „cererea specială“, plus mesajul — egal ane- 
xarea Albaniei. 

Spectacolul s-a desiăşurat întocmai așa cum a fost 
regizat de către anglo-italieni cu ajutorul politicie- 

nilor albanezi. Pretextul anexării era unul de ordin 
financiar : Albania, înfeudată din 1928 statului ita- 
lian, îşi încheia, în fiecare an, socotelile cu un deficit 
bugetar de 10 milioane lire, sumă care urma să fie 
acoperită, ca şi în anii precedenţi, de către Italia. 
Deodată, Italia declară că de aci înainte nu va mai 
suporta acest deficit decît dacă Albania îi satisiace 
anumite condiţii. Condiţiile — în număr de 17 — 
aveau, toate, un caracter ultimativ. Cităm cîteva, spre 
a se vedea cum statele mici de sub regimul capitalist 
existau sau nu existau, după bunul plac al cîtorva 
inşi care puteau practica — fără să se teamă de ni- 
meni — în mijlocul secolului XX, toate metodele 
feudale ale evului mediu : 

„l. — Dreptul de a debarca trupe oricînd şi ori- 
unde pe teritoriul albanez. 

2. — Dreptul, pentru autoritățile militare italiene, 
de a controla şi supraveghea toate lucrările albaneze 
de fortificaţii şi de ameliorare a porturilor. 

3. — Acordarea acelorași drepturi civile, ca şi al- 
banezilor, inclusiv dreptul de a fi deputați și miniștri, 
italienilor stabiliți în Albania. 

4. — Suprimarea ministerului de afaceri străine 
albanez, interesele Albaniei urmînd să fie reprezen- 
tate în străinătate de guvernul italian. 


5. — Numirea unor secretari generali italieni la 
ministerele albaneze. 
6. — Ministrul Italiei la Tirana să facă parte din 


guvernul albanez, iar în schimb ministrul Albaniei la 
Roma să facă parte din guvernul fascist italian.“ 


* * 


Camera albaneză reiuză ultimatumul. Era o for- 
malitate necesară, aranjată pentru ca Mussolini să 
poată înscrie în lista istoricelor lui fapte de arme 
încă un război, oricît de mic o îi, numai război să 
se cheme. Refuzul atrase, îndată, replica lui Musso- 

lini: 170 de vase de război şi 400 de avioane în- 
cepură să bombardeze porturile albaneze Durazzo, 
Valona, Santi-Quaranta şi San Joan di Medua unde 
prefăcură instituţii şi case în ruină şi -uciseră femei 
și copii, numai de dragul noului imperiu roman. 

După două ore de exerciţii de tir, începu debarca- 
rea. După alte patru ore, toate oraşele de pe coasta 
Albaniei erau ocupate şi după încă două ore, armata 
italiană mărşăluia în interiorul Albaniei. Rezistență ? 
A fost! Dar din partea patrioţilor albanezi și nicide- 
cum din partea regelui, a guvernului sau a autorită- 
tilor. Toţi conducătorii Albaniei îl aclamară, ca stă- 
pîn, pe Benito. Rezistenţa propriu-zisă a fost destul 
de slabă şi neorganizată spre a putea opri parada 
fasciştilor. 

Ca din pămînt răsări un „comitet administrativ“ 
albanez, alcătuit din ofițeri şi funcționari superiori, 
care trimise ducelui această savuroasă depeşă : 


„Am primit cu bucurie glorioasa armată italiană, 
în acelaşi spirit şi cu aceeași dragoste pe care le-aţi 
arătat dumneavoastră în relaţiile cu Albania.“ 


Acum, poporul albanez putea afla de ce a ocupat 
Mussolini Albania : din dragoste! - 

După ocuparea Albaniei, Mussolini îl însărcină pe 
ministrul său la Londra să comunice lordului Halifax 
că totul nu se limitează decît la un conflict între 
Italia şi regele Zogu, că Italia înțelege să respecte 
statu-quo şi că nu are de gînd să aducă cea mai 
mică atingere independenței Albaniei. Lordul Halifax 
luă notă, oficial, că Albania a fost ocupată de italieni 
şi-şi exprimă marea lui satisfacție că Italia nu se 
va atinge de independenţa Albaniei. Apoi, trecu la 
statu-quo în Mediterană, asupra căruia stărui în 
mod deosebit, s-ar putea zice, mai mult chiar decît 
asupra independenței Albaniei. Ceea ce interesează 

Anglia, a spus lordul Halifax, este ca statu-quo să 
se menţină în special în Corfu şi Grecia. 

Dar, în aceeaşi zi, apăru în ziarul englez Sunday 
Express o declaraţie că Marea Britanie se pregăteşte 
să ocupe insula Corfu. La-aceasta, ziaru! italian Mes- 
sagero răspunse căo ocuparea insulei Corfu ar con- 
stitui „un gest ostil“, care ar amenința Italia şi pa- 
cea Europei. Iar Popolo d'Italia, și mai şiret, arăta 
că, pe de o parte, Anglia ţine la respectarea statu- 
quo-ului în Mediterana, iar pe de alta vrea să 
ocupe insula Corfu. Cum se împacă una cu alta ? 

In acelaşi timp, se zvoni că nu Anglia, ci Italia 
vrea să ocupe insula Corfu. Dar, după un schimb de 
vederi în secret — se înțelege între italieni şi en- 
glezi — dezminţiră şi englezii că vor să ocupe insula 
Corfu, şi după ei dezminţiră şi italienii că vor să 
ocupe insula Corfu. 

Dacă au vrut italienii ori englezii, sau unii şi alţii, 
să ocupe insula Corfu cine ar putea, oare, s-o ştie, 
cînd ei numai în secret se vedeau şi numai în secret 
îşi vorbeau ?-Dar este indiscutabil că zvonurile, co- 
mentariile, polemicile, declaraţiile și dezminţirile în 
jurul ocupării insulei Corfu fură foarte bine folosite 
ca diversiune pentru mușamalizarea micului război 
albanez. 

Nu trebuie să mai spunem că peste cîteva zile, 
Victor Emanuel, regele Italiei şi împăratul Abisiniei, 
fu proclamat şi rege al Albaniei. Era încă o ocazie 
pentru lordul Halifax să fie pe deplin mulțumit. de 
duce: porturile albaneze le-a bombardat, femei şi co- 
pii albanezi a ucis, Albania a ocupat-o, autoritatea 
italiană în Albania a instituit-o, pe Victor Emanuel, 
regele Italiei şi împăratul Abisiniei, ca rege al Alba- 
niei l-a uns, dar de independenţa Albaniei, de inde- 
pendența Albaniei ducele nu s-a atins! 

Şi apoi, Albania era dincolo de Rin! 

Şi iar a fost pace cîteva ore în Europa. 

Lichidarea Cehoslovaciei de către Hitler şi a Al- 
baniei de către Mussolini dădea cercurilor monopo- 
liste apusene mari speranţe de pace. Ceea ce au 
vrut Germania şi Italia, asta şi-au luat. Acuma nu 
mai puteau spune că ar fi ţări nesatisfăcute. Italia 
şi-a făcut un imperiu. Are o Abisinie, are anumite 
interese aproape asigurate în Spania, are o Albanie ! 
Germania, la fel: şi-a anexat Austria — care a fost 
ultima ei revendicare teritorială în Europa; şase 
luni mai tîrziu şi-a anexat țara sudetă — care a fost, 
și ea, ultima ei revendicare teritorială în Europa; 
după alte şase luni şi-a anexat Slovacia, Boemia, 
Moravia, Memelul — care au fost şi ele ultima re- 
vendicare în Europa! Acuma, ce ar mai putea să 
ceară, în afară de colonii? Nimic! Absolut nimic! 

Nimic, în afară de „spaţiu vital“. Pentru că, lucru 
ciudat ! In primăvara anului 1939, s-au găsit mulţi 
care credeau că, după anexarea Cehoslovaciei, Ger- 
mania nazistă îşi va îngădui un răgaz de cel puţin 
un an-doi, ca să-și rumege prada în linişte şi va 
mai lăsa nițeluş Europa în pace cu gălăgia ei în 
jurul „spaţiului vital“. 

Spre uimirea lor, însă, efectele acestui prînz copios 
au fost cu totul contrarii. Niciodată propaganda na- 
zistă n-a făcut atîta agitaţie în jurul „spaţiului vital“ 
ca imediat — imediat — după anexarea Cehoslova- 
ciei. 


„Acest cîştig de teritoriu — scria Berliner Börsen- 
zeitung — face din noi, mai mult ca oricind, un po- 
por fără spațiu.“ 


Enma tema întregii prese naziste: să nu-și închi- 
puie lumea că prin anexarea Cehoslovaciei, poporul 
german și-a lărgit spaţiul vital. Dimpotrivă ! Ceho- 
slovacia ne-a complicat și mai mult problema acea- 

sta ! Sîntem gîtuiţi ! Ne trebuie spaţiu vital! Neapă- 
rat şi degrabă. Degrabă! N-avem timp de pierdut. 

Perfect! Spaţiu vital. Dacă Hitler cere spațiu 
vital, să-i dăm spaţiu vital. 

Dar ce înţelegea Hitler, în vara anului 1939, 
prin spaţiu vital? 

Danzigul ! Lui îi trebuia Danzigul! Fără Danzig, 
poporul german se sufocă. 

Voia Hitler război pentru Danzig ? Se părea că 
nu! 

Simptome aproape sigure asupra intenţiilor de 
pace ale Fiihrerului erau două şi foarte precise: 

a) La începutul lui 1939, Hitler a declarat că 
congresul din Nürnberg, câre va avea loc în sep- 
tembrie, va fi „congresul păcii“. Hitler a spus deci 
că Ma fi pace. Și dacă Hitler a spus că va îi pace, 
va fi! 

b) Cît privește Danzigul însuși, părea greu de 
crezut că el ar putea îi un motiv de război între 
Germania şi Polonia. Toată lumea își amintea că 
Fiihrerul — Fiihrerul în persoană — a declarat la 
20 februarie 1938, că „Danzigul a încetat de a mai 
fi un punct nevralgic pentru Europa“. Şi, în afară 
de aceasta, relaţiile dintre țările acestea sînt mai 
mult decît cuviincioase: sînt amicale. 

Aşa şi era. În tot timpul cît a ţinut afacerea 
cehoslovacă, Hitler s-a arătat nu numai un prieten 
al Poloniei imperialiste, dar un prieten plin de 
atenții pentru ea. N-a fost el acela care a declarat, 
la Minchen, că atîta vreme cît Cehoslovacia nu va 
satisface revendicările Poloniei asupra unor teri- 
torii de la granița polono-cehoslovacă el nu poate 
considera rezolvată problema cehoslovacă ? N-a fost 
el acela care a declarat, după Miinchen, că nu 
poate considera valabilă obligaţia lui de a da ga- 
ranţii Cehoslovaciei, deoarece statul cehoslovac încă 
m-a rezolvat litigiul cu Polonia ? 

Şi apoi încă ceva: cît e de cînd Hitler a prea- 
mărit pactul polono- german ? 

Două luni. Cu două luni în urmă, la 30 ianuarie 
1939, cu ocazia celei de a şasea aniversări a regi- 
mului său, Hitler a dat acest pact polono-german 
ca exemplu de prietenie și bună înţelegere. Era 
vorba de pactul contractat pe o durată de 10 ani, 
în ziua de 26 ianuarie 1934. Polonia susținea că 
unul din motivele pentru care s-a legat de Germa- 
nia lui Hitler a fost nemulțumirea față de politica 
pe care Franţa şi Anglia o duceau în răsărit, pe 
spatele ei. Pe de o parte, Franța încheiase cu Po- 
lonia, la Locarno, în ziua de 16 decembrie 1925, 
un acord care la art. 1 spunea că: „In cazul cînd 
Polonia sau Franța ar avea de suferit o încălcare 
a angajamentelor intervenite, începînd de astăzi, 
între aceste ţări şi Germania, în vederea menține- 
rii păcii generale, Franța, şi în mod reciproc Po- 
lonia, acţionind conform art. 16 din pactul Ligii 
Naţiunilor, își iau angajamentul de a-și acorda, de 
îndată, sprijin şi asistenţă, dacă o asemenea încăl- 
care a angajamentelor este însoţită de o acţiune 
armată care n-ar fi fost provocată“ — iar pe de 
altă parte, atît Franţa cît şi Anglia se străduiseră 
să încheie, încă înainte de venirea lui Hitler la pu- 
tere, un pact în patru cu Germania şi cu Italia lui 
Mussolini care-şi întemeia politica externă pe prin- 
cipii revizioniste. Urmărindu-şi, stăruitor, proiectele 
lor de a împinge Reichul al doilea și. mai tîrziu 
Reichul al treilea cît mai departe spre răsărit — 
unde aveau de atins „țeluri comune“ — conducă- 
torii monopolurilor apusene erau dispuși să uşureze 
Germaniei o revizuire a granițelor răsăritene. 

S-ar părea, însă, că la semnarea acestui pact 
polono-german au avut de spus un cuvînt chiar 
guvernele englez. și francez, care, în afară de pers- 
pectivele larg revizioniste ce i le ofereau, între 

patru ochi, lui Hitler, favorizau înjghebarea unui 
bloc antisovietic compus din Germania condusă de 
Hitler, Polonia condusă de Pilsudski și toate sta- 
tele fasciste din „cordonul sanitar“ de la graniţa 
de apus a Uniunii Sovietice. 

In 1933, Pilsudski făcuse lui Hitler oferta de a 
încheia cu el un tratat de bună vecinătate. Hitler, 
abia venit la putere, avea, în afară de atîtea alte 
considerente, interesul de a semna cît mai multe 
pacte de amiciţie — aşa că acceptă. Tratativele 
începură la 3 mai 1933 şi se terminară la 26 ia- 
nuarie 1934, printr-o declarație comună germano- 
polonă în care ambele ţări se declarau de acord să 
deschidă „o nouă perioadă în relaţiile polono-ger- 
mane“ şi să lichideze, pe calea unor „acorduri di- 
recte“, toate neînțelegerile, spre a stabili „rapor- 
turi de bună vecinătate“ şi spre a evita, cu orice 
preţ, nevoia de a „recurge la forță“. 

De atunci, raporturile acelea de bună vecinătate 
s-ar putea spune, într-adevăr, că au existat, cel 
puţin formal şi cel puţin în discursurile lui Hitler, 
care, an de an, găsea să spună, în Reichstag, la 
adresa Poloniei, cîte un cuvînt drăguţ de felul 
urmator : 


„Cu înţelegerea şi amiciţia cordială a unor ade- 
văraţi naționaliști, noi recunoaștem statul polonez 
ca patria unui mare popor, conştient de naționali- 
tatea sa.“ (21 mai 1935) 


„Aş vrea ca poporul german să înțeleagă moti- 
vele adînci ale politicii externe naţional-socialiste, 
care găseşte că este dureros ca accesul la mare al 
unui popor de 32 milioane de suilete (poporul po- 
lonez — n.a.) să fie situat pe un teritoriu care mai 
înainte aparținea Reichului, dar care recunoaşte 
că este fără noimă şi cu neputinţă să refuzi orice 

acces la mare unui stat de o asemenea importanţă.“ 
(7 martie 1936) 


„Propriilor: mei concetățeni aş vrea să le spun 
că națiunea poloneză şi statul polonez au devenit 
o realitate.“ (30 ianuarie 1937) 


„In acest al cincilea an de la primul mare acord 
în politica externă a Reichului (acordul cu Polo- 
nia — n.a.) sîntem sincer satisfăcuţi să putem afir- 
ma că în relaţiile noastre cu statul de care ne 
despărțeau cele mai mari divergențe, nu s-a produs 
numai o destindere, dar, ceva mai mult, că în 
aceşti ani s-a înregistrat o neîntreruptă îmbunătă- 
tire a relaţiilor noastre.“ (20 februarie 1938) 


Dar, deodată, în aprilie 1938, minoritatea ger- 
mană din Polonia începu să se plîngă că polonezii 
o persecută ; că în ultimele luni, muncitorii germani 
din Silezia de sud ar fi fost concediaţi și înlocuiţi 
cu muncitori polonezi ; că reforma agrară din ţinu- 
turile apusene ale Poloniei ar fi îndreptată numai 
împotriva moşierilor germani; că mai multe școli 
germane au fost închise etc. 

Pe de altă parte, polonezii se plînseră şi ei că 
minoritatea poloneză din Germania este maltratată 
de autorităţi şi că minoritatea germană din Polo- 
nia, sub instigaţiile guvernului de la Berlin, se 
agită împotriva Poloniei şi cere reîncadrarea în 
Germania. Ca şi în Spania, ca şi în Austria, ca şi 
în țara sudetă, ca şi în Cehoslovacia, guvernul lui 
Hitler începea şi în Polonia să-şi cînte cupletul mi- 
noritar. 

După cîteva săptămîni, însă, atmosfera se calmă 
subit. Toată propaganda nazistă era concentrată în 
jurul crizei ceho-sudete. Germanii din Polonia nu 
numai că se cuminţiră pe neaşteptate, dar, în vara 
aceea premiincheneză, se luară la întrecere cu po- 

lonezii în demonstrațiile lor de patriotism polonez, 
iar Hitler începu din nou să ridice în slăvi priete- 
nia polono-germană. La 14 septembrie 1938, cînd 
afacerea ceho-sudetă nu era încă definitiv aranjată, 
Hitler spunea la congresul de la Nürnberg : 


„In Polonia, un mare patriot şi un mare om de 
stat s-a arătat gata să încheie un acord cu Germa- 
nia. Noi ne-am pus îndată pe lucru și am încheiat 
o înțelegere, care era mai importantă pentru pacea 
Europei decît toate flecărelile din templul Socie- 
tăţii Naţiunilor.“ 


In ziua de 26 septembrie 1938, cu două zile îna- 
inte de Minchen, Hitler, în discursul său de la 
Sportpalast din Berlin se lăuda cu prietenia ger- 
mano-polonă. 


„Cu el (mareşalul Pilsudski) — spunea Hitler — 
noi am izbutit, numai într-un an, să realizăm o 
înțelegere care îndepărta, în esenţa ei, deocamdată 
pe o durată de 10 ani, primejdia unui conilict. Sîn- 
tem convinşi cu toţii că această înţelegere va aduce 
o pacificare durabilă. Noi ne dăm seama că aci 
sînt două popoare care trebuie să trăiască unul 
alături de celălalt. Un stat de 32 de milioane de 
locuitori va tinde întotdeauna să aibă acces la 
mare. Trebuia deci găsită calea către o înţelegere. 
Această înțelegere a fost găsită şi se dezvoltă tot 
ma bine. Elementul hotărîtor este acela ca ambele 
guverne şi toți oamenii înţelepţi şi clarvăzători 
ai celor două popoare și ai celor două ţări să aibă 
dorința fermă de a îmbunătăţi, fără încetare, rela- 
tiile lor.“ 

Această idilă suplimentară era, deci, în plină 
înflorire. Hitler iubea guvernul reacționar polonez 
care îşi manifesta, prin toate. acţiunile lui, nerăb- 
darea de a-și vedea Polonia, prin anexarea ţinutu- 

lui ceh Teschen, graniță în graniţă cu Germania lui 
Hitler şi” în sud-vest. Pradă pasiunii lui mistuitoare 
pentru Polonia, Hitler simţi nevoia, la 30 ianuarie 
1939, să spună următoarele: » . 


„Noi am sărbătorit a cincea aniversare de la în- 
cheierea pactului nostru de neagresiune cu Polonia. 
Este neîndoielnic că nu poate exista nici o deose- 
bire de păreri în ceea ce priveşte valoarea acestui 
acord. Ajunge să nè întrebăm ce s-ar fi întîmplat 
în Europa, dacă această înţelegere, care a adus 
atîta uşurare, n-ar fi fost încheiată acum 5 ani. 
Punîndu-şi semnătura, acest mare mareșal polonez 
şi acest patriot a făcut poporului său un serviciu 
tot atît de mare ca acela pe care şefii statului naţiu 
nal-socialist l-au făcut poporului german. În timpul 
lunilor de nelinişte din anul trecut, amiciţia dintre 
Germania şi Polonia a fost unul din factorii liniş- 
titori ai vieţii politice europene.“ 


Pe la sfîrşitul lui ianuarie 1939, von Ribbentrop, 
ministrul de externe al Germaniei naziste, veni cu 
soţia lui la Varşovia, spre a discuta şi întări rela- 
tiile de bună vecinătate cu Polonia. La 30 ianuarie, 
după ce Ribbentrop a părăsit Polonia, presa polonă 
şi presa germană publicară textul telegramei prin 
care ministrul de externe al Germaniei mulțumea 
colonelului Beck, ministrul 'de externe al Poloniei, 
pentru ospitalitatea „extraordinar de cordială, acor- 
dată soţiei sale și lui“ şi-şi exprima convingerea că 
„raporturile amicale dintre cele două state au fost. 
în mare măsură, adîncite prin convorbirile de la 
Varşovia.“ 


„Spiritul în care mareșalul Pilsudski şi Fiihrerul 
au stabilit, la timpul lor, relaţiile germano-polo- 
neze — adăuga Ribbentrop — garantează că vii- 
torul va aduce o dezvoltare neîncetată a rapor- 

turilor noastre paşnice și, în acelaşi timp, va strînge 
şi mai mult legăturile de prietenie care există în- 
tre cele două ţări ale noastre ca state vecine “ 


La aceasta, colonelul Beck i-a răspuns, tot te- 
legrafic, lui Ribbentrop: 


„Sînt convins că convorbirile de la Varşovia, pur- 
tate într-o atmosferă de sinceritate şi de respect a 
intereselor reciproce ale celor două naţiuni, vor 
contribui la întărirea bunelor relaţii de vecinătate, 
stabilite prin acordul din 1934. Aceste întrevederi 
vor aduce o contribuţie prețioasă la opera cance- 
larului şi a mareşalului Pilsudski şi vor permite ca 
raporturile dintre cele două ţări ale noastre să se 
dezvolte în spiritul cel mai prietenesc.“ 


In aceeaşi zi de 30 ianuarie 1939, Hitler îşi rosti, 
în Reichstag, mai suspomenitul discurs, cu privire 
la pactul de amiciţie polono-german, în care spunea : 
„La ora aceasta s-ar putea cu greu găsi'o divergență 
de păreri printre adevărații prieteni ai păcii, asu- 
pra valorii acestu. pact.“ 

Încrederea şi stima reciprocă ce domnea între 
conducătorii fascişti ai Poloniei şi cei ai Germaniei 
pe terenul bunei vecinătăţi, nu se oprea aici. În sep- 
tembrie 1938, în ianuarie 1939, în martie 1939, adică 
de trei ori, guvernul lui Hitler a propus guvernului 
lui Beck o colaborare îndreptată împotriva Uniunii 
Sovietice. Această propunere — după cum rezultă 
din mărturisirile făcute de un colaborator al lui Beck, 
lui Leon Noël, ‘ambasadorul Franţei la Varşovia — 
„mergea mult mai departe decit adeziunea Poloniei 
la un pact anticomintern“. Adică mergea pînă la o 
acțiune militară antisovietică. 

Situaţia aceasta a ţinut pînă la ocuparea Slova- 
ciei, Boemiei şi Moraviei: raporturile dintre Ger- 

mania şi Polonia erau excelente. Şi au rămas exce- 
lente şi după anexarea întregii Cehoslovacii. 

Au rămas excelente cinci zile în cap. 

“A cincea zi, însă, de la data istorică de 16 mar- 
tie 1939 cînd Hitler a intrat în Praga, adică la 21 
martie 1939, se născu „Danzigul“. 

Astiel, la 21 martie 1939, Lipski, ambasadorul 
Poloniei la Berlin, era informat de către Ribben- 
trop că Fiihrerul cere Poloniei să răspundă printr-un 
„da“ sau „nu“, dacă acceptă să discute: modifi- 
carea statutului Danzigului şi retrocedarea acestui 
teritoriu către Reich ; stabilirea în favoarea Germa- 
niei a unei căi ferate şi a unei autostrade cu carac- 
ter exteritorial de-a lungul Coridorului, precum și 
clarificarea atitudinii Poloniei față de axă. 

Totodată, Fihrerul cerea Poloniei ca, deocam- 
dată, dacă nu se poate alătura, din pricina Angliei, 
pactului anticomintern, „să caute cel puţin să-și 
apropie, pe cît e cu putinţă, politica ei generală de 
politica urmată de Germania“. 

Le-a venit aşadar, şi Danzigului și Coridorului po- 
lonez rîndul să fie „ultima revendicare teritorială“ 
a lui Hitler în Europa. Ultima! Noua „ultima re- 
vendicare teritorială“ a lui Hitler. In ziua de 1 iu- 
lie 1939, contele Welczek, ambasadorul german la 
Paris, spunea lui Bonnet, ministrul de externe al 
Franţei, că „este regretabil că problema Danzigu- 
lui n-a fost supusă mai de mult Franței şi Angliei, 
înaintea problemei cehoslovace, căci aceasta este 
într-adevăr ultima revendicare a Reichului, dar 
nimeni nu ar putea crede că este aşa!” 

Welczek se înşela, fiindcă se mai găsea în Eu- 
ropa cine să-l creadă pe Hitler: în primul rînd 
Chamberlain, care; în noiembrie 1937, i-a dat, prin 
Halifax, mînă liberă să procedeze, pentru început, 
la „schimbări“ în „ordinea europeană“: Austria, 
Cehoslovacia şi Danzig. lar în al doilea rînd, gu- 
vernul francez — împreună cu guvernul englez — 

deoarece. avea interesul — cel mai mare și cel 
mai presant interes — să-l creadă pe Hitler că 
Danzigul şi Coridorul polonez ar îi ultima lui reven- 
dicare teritorială în Europa: Danzigul şi Coridorul 
polonez îi apropiau de „țelul comun”. 
* 
%* % 


Pe ce-şi întemeia Hitler pretenţia asupra Danzi- 
gului şi asupra Coridorului ? 

In primul rînd, pe drepturile istorice: Danzigul 
ar fi un străvechi oraș german. 

Istoria spune, însă, altfel: din anul 968 pînă în 
anul 1938, adică timp de 971 de ani, Pomerania, 
căreia îi aparținea Danzigul şi Coridorul, a fost, 
aproape 700 de ani, sub stăpînire polonă și numai 
vreo 300 de ani sub cea germană. 

In al doilea rînd, Hitler revendica Danzigul pe 
principiul spaflului vital. Dar Polonia era infinit 
mai îndreptăţită să deţină acest teritoriu, deoarece, 
în 1919, în momentul în care s-a reconstituit ca 
stat independent, n-avea nici o ieşire la mare. 
Acesta a şi fost considerentul care a decis pe au- 
torii păcii de la Versailles să decreteze portul Dan- 
zig oraş liber care — pe baza unor anumite pri- 
vilegii — să poată fi folosit de Polonia, sub con- 
trolul Ligii Naţiunilor. Dacă nu i s-ar îi dat un 
port — în cazul în speţă portul Danzig — Polonia 
s-ar fi sufocat. Danzigul era — cum i se şi spu- 
nea — plămînul Poloniei. Dar un singur plămîn. 
Pentru nevoile ei economice, Polonia avea neapă- 
rată nevoie de două porturi. De aceea, Polonia a 
trebuit să construiască, pe lîngă Danzig, încă un 
port. Un port nou: Gdynia. Tot comerțul de import- 
export al Poloniei era împărțit între Danzig şi 
Gdynia. Statisticile arătau că în anul 1938, dintr-un 
comerţ global cu străinătatea de 19.200.000 tone, 
16.300.000 erau făcute prin Danzig şi Gdynia: 

7.100.000 prin Danzig şi 9.200.000 prin Gdynia. 
Prin Danzig se făcea tot exportul de cereale și lem- 
ne, ca şi cel al cărbunelui din bazinul Dombrowa. 
Dar, pe lîngă valoarea lui economică, Danzigul avea 
şi o valoare militară esenţială, care-i asigurase, din 
partea polonezilor, denumirea de „amiralul Po- 
loniei“. 

Polonia, deci, dacă voia să-și continue existenţa 
de stat independent, nu se putea, sub nici un cu- 
vînt, lipsi de Danzig. Garanţii, cuvinte de onoare? 
S-a văzut cîte parale fac garanţiile, tratatele, cuvin- 
tele de onoare ale lui Hitler. Polonia știa că dacă 
Hitler pune piciorul în Danzig, ea nu se va mai 
putea folosi nici de portul acesta, nici de fluviul 
Vistula, la îmbucătura căruia se află. 

Cît priveşte Coridorul, rostul lui era în funcţie 
de port. „Coridor“ — sau „Coridor polonez“ — se 
numea acea Îîşie de teren care degpărțea Reichul 
german de Prusia Orientală şi care lega Polonia 
de portul Danzig. Şi Hitler ce pretindea? Ca, în 
afară de anexarea Danzigului, Polonia să-i admită 
să-şi construiască, prin mijlocul și de-a lungul în- 
tregului Coridor polonez, o şosea, considerată pă- 
mînt naţional german, de care Polonia să nu aibă 
drept să se atingă. i 

Că cererea era absurdă? Era! Dar pentru un 
singur motiv : devenea de prisos. Ar fi fost destul 
ca Polonia să accepte numai cedarea Danzigului, 
pentru ca să-i fie, după aceea, absolut indiferent 
dacă Hitler îşi ia doar o porţiune din Coridor, sau 
tot Coridorul. Fără Danzig, Coridorul îşi pierdea, 
pentru Polonia, orice valoare. 

Putea Polonia să pună măcar în discuţie cererile 
Germaniei ? Ce discuţii şi cu cine? Cu Hitler? Şi 
cine garanta că dacă Polonia ar fi făcut nebunia să 
cedeze Danzigul şi Coridorul, mîine Hitler n-ar îi 
venit cu noi pretenții care să ducă la anexarea în- 

tregii Polonii, aşa cum s-a întîmplat și cu' Austria 
şi cù Cehoslovacia > 

Aşa că, la întrebarea categorică pusă de Fiihrer 
prin Ribbentrop, Polonia răspunse printr-un nu! 
tot atît de categoric. 

Răspunsul negativ al Poloniei își avu, îndată, 
în propaganda nazistă, ecoul, fireşte, pregătit dina- 
inte... Toate gazetele naziste, în frunte cu Völki- 
scher Beobachter şi Deutscher Dienst începură să 
acuze Polonia că n-ar fi decît o satelită a Angliei, 
care o îndeamnă să reziste cererilor atît de juste 
ale Germaniei. De la acuzaţie presa nazistă trecu 
îndată la ameninţări: dacă Polonia nu cedează, s-ar 
putea să aibă şi ea în curînd, soarta altor na- 
țiuni mici. Polonia trebuie să-şi bage, deci, mințile 
în cap. Germania nu poate trăi fără Danzig și fără 
Coridorul polonez. Coridorul polonez este însuși 
viitorul poporului german, însăși onoarea germană. 

Agitaţia în jurul acestui Coridor polonez, dacă 
avea, pentru întîia oară, acum, caracterul unei lo- 
zinci de război, nu era, totuși, nouă în repertoriul 
revanşarzilor germani. Încă din primele timpuri de 
după pacea de la Versailles, propaganda germană 
transformase Coridorul polonez într-o obsesie a ti- 
neretului nazist german. In 1934, un scriitor fran- 
cez, Maurice Bedel — unul din acei scriitori la 
care toate problemele politice, sociale, economice, 
se reduc la o singură problemă : cea a amorului — 
a făcut o anchetă europeană asupra amorului; Cînd 
a ajuns în Prusia, a aflat din gura tinerelor naziste 
că nu se pot gîndi la amor, pentru că nu au — să 
mă iertaţi de cuvînt — Coridorul polonez. 

Starea de spirit era, aşadar, pregătită. Coridorul 
polonez era un bun pretext de şantaj. Astiel că, 
din nou incepu să miroasă a praf de puşcă în Eu- 
ropa. La 5 aprilie 1939, Ribbentrop declara lui Tiso, 
şeful mercenarilor slovaci ai lui Hitler: 

„Fihrerul nu vrea război; el nu s-ar hotărî decît 
împotriva voinţei lui. Dar nu de el depinde hotă- 
rirea în favoarea războiului sau a păcii. Hotărtrea 
depinde de Polonia. Polonia trebuie să cedeze asu- 
pra unor probleme de un interes vital pentru Reich 
şi să satisiacă anumite revendicări la care noi nu 
putem renunța. Dacă ea reiuză, răspunderea unui 
conflict va cădea asupra ei, nu asupra Germaniei.“ 


Filozofia politică a lui Hitler era neschimbată: 
să zicem că tu ai un ceasornic. Se întîmplă, însă, 
că eu am nevoie de ceasornicul ăsta. Ce urmează 
de aici? Ca tu să-mi dai ceasornicul tău. Dar tu 
văd că refuzi! Şi-n acest caz, ce-mi rămîne să fac? 
Să trag cu revolverul în tine. A cui e vina? A 
mea? Nu! A ta! Fiindcă tu, prin încăpăţinarea ta, 
m-ai silit să fac uz de revolver. Deci, agresorul 
eşti tu. 

Aceasta era marea grijă a lui Hitler: să nu fie 
el agresorul. Ti era silă de cuvîntul acesta : agresor! 
De aceea, el își aranjă o poză de apostol crucificat 
al păcii cînd luă cuvîntul, la 28 aprilie, în faţa 
Reichstagului, ca să arate cît suferă el din pricina 
Poloniei agresive şi cît de teribil își violentează el 
instinctele lui fireşti de mîndrie, de onoare, de dem- 
nitate germană, numai să nu fie socotit agresor. 
În acest scop, el a făcut Poloniei o ofertă cît se 
poate de pașnică: dă-mi/ Dar Polonia, crudă, n-a 
răspuns la sentimentele lui. Polonia s-a lăsat inti- 
midată — zicea Fiihrerul — de guvernele francez 
şi englez, şi, în loc să se folosească de acest prilej 
unic de a se înțelege cu el, a dat ordin de mobili- 
zare şi a făcut apel la Chamberlain, care şi-a per- 
mis să anunţe Camerei Comunelor, în ziua de 31 
martie 1939, că guvernul englez s-a angajat să 
ajute Polonia în cazul cînd independența ei ar îi 
ameninţată de vreo agresiune. Polonia uită, însă, 
că tratatul polono-german din 1934 — care prevede 

că orice litigiu dintre cele două state contractante 
trebuie să fie rezolvat între ele, în pace şi bună- 
înțelegere — nu prevede vreun drept al Poloniei 
de a încheia şi cu alte state înțelegeri. Prin această 
uitare, Polonia a violat pactul polono-german. In 
consecinţă, Germania consideră pactul, care ar mai 
fi fost valabil încă 5 ani, ca nul și neavenit. Acea- 
sta, din vina Poloniei, căreia el, Fiihrerul Germa- 
niei, nu-i va mai face nici o altă ofertă. 
+ 
%* * 


După cîteva zile, la 5 mai, colonelul Beck, minis- 
trul de externe al Poloniei, răspunse că Polonia 
primește să discute oferta numai pe baza „unui 
acord liber negociat, pe picior de egalitate şi care 
să apere interesele ei vitale.“ 

Dar guvernul german nici nu voia să audă de 
vreo condiţie din partea Poloniei, mai ales că nici 
pretenţiile Germaniei nu mai erau aceleaşi cu pre- 
tenţiile din 21 martie. Crescuseră între timp și con- 
tinuau să crească mereu. După şase săptămîni, la 
21 iunie, Goebbels, luînd cuvîntul la sărbătorirea 
solstițiului de vară, declară că „Germania înţelege 
să-şi reia toate teritoriile care i-au aparţinut în 
cursul istoriei“. lar a doua zi, Hitler vorbea despre 
Danzig, despre întreg Coridorul şi despre ceva 
nou : Silezia orientală, redevenită poloneză în 1919. 

Dar război nu voia. Nu voia să fie agresor. Să 
fie cine o vrea agresor. Numai el nu! Nu-i place! 

La 16 iunie 1939, într-o audienţă de adio acor- 
dată ambasadorului Argentinei, Hitler i-a spus că 
n-are de gînd să atace Polonia. Aceeaşi declaraţie 
a făcut-o şi Ribbentrop. ambasadorului Franţei : „Noi 
nu ne gîndim să atacăm Polonia.“ Dar, în acest 
caz — i-a răspuns ambasadorul Franţei — nu 
poate fi vorba de un război, pentru că nici Polonia 
nu va ataca Germania! Ribbentrop se arătă mai 

puţin sigur. Nu se știe, nu se ştie! Se pot întîmpla 
incidente care să ducă la război. De pildă, n-ar îi 
exclus ca „vreun consul german să fie asasinat de 
polonezi.“ 

Naziştii nu voiau să fie ei agresorii. Dar polo- 
nezii ? S-ar putea ca polonezii să fie ei agresorii. 
Posibil! Ribbentrop susținea chiar că e probabil! 
Polonezii vor fi agresorii. E sigur! Ba, Ribbentrop 
nu numai că prorocea un act de agresiune polo- 
neză, dar mergea, cu clarviziunea lui, atît de de- 
parte, încît preciza şi ce fel de act de agresiune va 
fi: asasinarea vreunui consul german. Si acest 
Ribbentrop era ministru de externe al Reichului 
al treilea, adică şeful regatului subtilităţilor, deli- 
cateţelor, abilităţilor diplomatice ale Germaniei. 


* * 


Pe măsura în care-și adăuga la vechile pretenţii 
noi pretenţii, Hitler își ascuţea filipicele împotriva 
Angliei : Anglia e de vină. Dacă n-ar fi Anglia, 
n-ar exista nici conilicte între el și vecinii săi și 
ar fi pace în Europa. 

Era un reproş nemeritat, al cărui ascuţiş oträvit 
bătrînul Chamberlain simți că i se înfige pînă în 
adîncul inimii lui de prieten loial al noii Germanii. 
Tot Anglia e de vină! Anglia! Mereu Anglia cînd, 
abia acum trei luni şi ceva, în martie 1939, a doua 
zi după ocuparea Cehoslovaciei de către nazişti, re- 
prezentanții celor mai mari monopoluri engleze se 
întîlneau la Düsseldorf, în Germania, cu cei mai 
mari monopolişti germani şi încheiau, cu consimță- 
mîntul ambelor guverne, un pact prin care concu- 
rența comercială dintre Anglia şi Germania trebuia 
să fie, de aci înainte, înlăturată. Nu cumva se 
plînge Hitler şi de cosemnatarii englezi ai acestui 
acord economic ? Asta le-ar întrece pe toate !... Să 
te plîngi de oamenii aceştia care, după două luni 

de la conferința din Düsseldorf, în mai 1939, fă- 
ceau în Buletinul Federaţiei Industriaşilor Britanici 
propagandă hitleristă şi sfătuiau țările din Europa 
centrală şi de sud-est „să sacrifice, într-o anumită 
măsură, suveranitatea lor națională“ lui Hitler, în- 
trucât, prin anexarea Austriei și Cehoslovaciei, încă 
n-a fost soluţionată problema spaţiului vital pentru 
Germania. 

Aşa că, amărit de ingratitudinea Fiihrerului, 
Chamberlain îl însărcină pe lordul Halifax. să ros- 
tească, la 30 iunie 1939, cu ocazia banchetului anual 
'al lui „Royal Institute of International Affaires“ 
(Institutul regal al afacerilor internaționale) un 
discurs de explicaţii. Halifax vorbi şi arătă că po- 
litica Marii Britanii este întemeiată pe două con- 
cepţii strîns legate una de alta. l 


„Una — zicea el — este ferma voință de a ne 
împotrivi oricărei folosiri a forței. A doua este 
aceea că noi avem dorința, pe care o are lumea 
întreagă, de a intensifica munca constructivă a 
păcii. Dacă am putea fi siguri că intențiile celorlalți 
sînt identice cu ale noastre şi că dorim cu toții 
soluții pacifice, atunci, o spun cu hotărîre, noi am 
putea să discutăm problemele care îngrijorează în 
acest moment omenirea. Intr-o asemenea nouă at- 
mosferă, am putea examina problema colonială, pro- 
blema materiilor prime, ʻa barierelor comerciale, 
problema „Lebensraumului“ (spațiului vital) şi toate 
celelalte probleme care ating viața tuturor cetățeni- 
lor Europei.“ 


Pentru un Chamberlain şi un Halifax, Europa 
se întindea de la coasta engleză apuseană de pe 
Atlantic pînă la Rin. Tot ce se petrecea dincolo de 
Rin nu-i interesa. Tot ce se petrece dincolo de 
Rin nu mai este Europa. Cu atît mai stăruitor, 
deci, vor apăra! ei interesele Europei. Problemele 

europene există. Litigii există. Dar toate pot fi 
rezolvate în pace.. Singurul ideal al chamberlainilor 
este pacea. Dacă pacea reclamă cît mai multe dic- 
taturi fasciste în Europa, să fie dictaturi fasciste. 
Dacă pacea reclamă ca mii de muncitori să fie în- 
chişi” şi ucişi în toate ţările capitaliste din lumeh 
să fie închişi şi ucişi. Dacă pacea reclamă pogro- 
muri în care să fie masacrate populaţii lipsite de 
apărare, să fie pogromuri. Numai pace să fie. Dar 
pace sinceră! Adică numai dacă sîntem siguri că 
intenţiile celuilalt — recte: intenţiile lui Hitler — 
sînt identice cu cele ale noastre şi că vrea şi el, 
ca şi noi, „pace“. Într-o asemenea atmosferă de 
pace, putem discuta și lămuri problemele cele mai 
grele. Zice Hitler : „problemă colonială“ ? Vom exa- 
mina problema colonială. Dar numai în pace! Zice 
Hitler : „materii prime“ sau „bariere comerciale“ ? 
Von discuta despre „materii prime“ şi „bariere 
comerciale“. Dar în pace! Numai în pace! Zice. 
Hitler: „spaţiu vital“? Vom discuta spaţiul vital. 
Numai să fim înţeleşi: în pace! Orice „spaţiu vi- 
tal“ — în pace și — se înțelege — cît mai încolo! 
Dincolo de Rin !... Granița noastră este pe Rin! 
Ce se petrece dincolo de Rin nu ne priveşte !... Din- 
colo de Rin, este destul „spațiu vital“ pentru un 
om de geniu ca Hitler, dacă acest om de geniu are, 
ca şi noi, intenţii pacifice. Să şi-l ial... Dar în 
pace !... Cît mai în pace!... În orice caz, pe noi să 
ne lase în pace ! 

Paralel cu această bine simțită predică de pace 
adresată lui Hitler, Chamberlain, tot din dragoste 
de pace, dădea necontenit îndrumări Poloniei, să nu 
facă cea mai mică mişcare înainte de a-l consulta,. 
chiar dacă ar fi atacată pe neașteptate. Colonelul 
Beck, exponentul politicii fasciste a guvernului po- 
lonez, se supunea, cuminte și ascultător. Era sin- 
gurul mijloc de a servi, în același timp, şi pe Hitler 
şi pe Chamberlain și guvernul francez. In acest 

scop, conducătorii politici polonezi făceau uz de 
cele mai rafinate gingăşii diplomatice, care puteau 
fi foarte bine caracterizate printr-un cuvînt spus 
de către comisarul general polonez din Danzig, 
consulului francez din Danzig, la 3 iulie 1939: 
„„Toleranța noastră are limite, dar aceste limite 
încă n-au fost atinse și conduita noastră trebuie să 
aibă o mare elasticitate.“ 

Ca ilustrație a „elasticităţii“ acestor „limite“ care 
se puteau întinde la dimensiuni nebănuite, este fap- 
tul următor : 

La 19 iulie 1939, generalul Ironside, inspector ge- 
neral al armatelor coloniale britanice, care se afla 
în vizită în Polonia, întrebă pe Beck şi pe mare- 
şalul Rydz-Smigly, şeful marelui stat major polo- 
nez, ca şi cum ar fi vrut să știe dacă au învățat 
lecţia bine : 


„i. Ce va face Polonia dacă Anschlussul ar fi, 
pur şi simplu, proclamat de către germani, fără a 
fi însoţit de demonstraţii militare, ca intrarea unor 
detaşamente germane etc. ? 

— Polonia crede că ar trebui făcut un demers 
la Berlin de către cele trei puteri, răspunseră ei. 

2. Ce va face Polonia dacă unitățile Reichsweh- 
rului ocupă fățiş teritoriul oraşului liber? 

— Statul major polonez va trimite comandan- 
tului acestor unităţi ofițeri, să-l întrebe care sînt 
motivele unei asemenea acţiuni. 


Atît! Generalul Ironside nu mai socoti necesar 
să întrebe pe cei doi înalţi demnitari polonezi ce ar 
face în cazul cînd, la cererea lor de a fi lămuriţi, 
comandantul acestor unități germane le-ar trînti 
uşa în nas. 

Continuîndu-şi chestionarul, generalul Ironside în- 
trebă ce s-ar întîmpla dacă s-ar ivi vreun „incident 
care ar putea servi germanilor drept pretext pentru 

a ataca Polonia“. La aceasta, mareșalul Rydz-Smi- 
gly, plin de încredere, răspunse că în acest caz 
„germanii şi-ar dezvălui, dinainte, intenţiile lor 
prin măsuri prealabile pe care ar trebui să le ia, 
înainte de a trece la acţiune.“ 

„Dar care e, din acest punct de vedere, situaţia 
actuală ?“ întrebă generalul Ironside. „Activitatea 
militară germană — răspunse mareşalul polonez — 
pare să ţintească, în parte, scopuri de intimidare, 
insă ea nu arată să corespundă, peniru moment, 
unor dispoziții luate în vederea unui conflict apro- 
piat.“ Acestea le spunea comandantul armatei polo- 
neze la 19 iulie 1939, cu mai puțin de şase săptă- 
mîni înainte de a îi atacată Polonia. La toate gă- 
sea un răspuns. Şi fiecare răspuns avea stilul en- 
glez al lui Chamberlain. 

+ 

La începutul lui iulie 1939, Hitler — care făcea 
crize de epilepsie din pricina lipsei de înțelegere 
a Poloniei pentru revendicările lui întemeiate pe 
principiul etnicității — încheie cu Benito Mussolini 
un acord prin care populaţia germană din Tirolul 
de Sud — teritoriu fost austriac, trecut Italiei prin 
Tratatul de la Versailles — era obligată să pără- 
sească ţinutul acesta şi să se mute în Germania. 

Hitler, care ca şi Kaiserul Wilhelm al II-lea, 
proclama drept teritoriu național german orice pä- 
mint îngrăşat cu sîngele unui singur german, Hit- 
ler, care pretindea încorporarea în Reich a oricărui 
teriioriu locuit de o minoritate germană, acest 
Hitler zvîrlea, brusc, la coş, toate poveştile lui et- 
niciste — prin care tindea să-şi asigure dominația 
lumii — şi accepta ca teritoriul Adigelui tirolez, 
locuit nu de un singur german, ci de o masivă 
minoritate germană, nu de ieri, de alaltăieri, ci de 
secole, să fie lăsat în mîinile unui stăpîn străin 

de neamul teuton, iar zecile de mii de germani să 
fie goniţi de acolo şi transferați în Germania, unde 
să-şi înceapă o nouă existenţă în condiţii penibile 
de refugiați. 

Polonezii, evident, s-au folosit din plin: de acest 
acord italo-german, spre a demonstra cît de elas- 
tice sînt principiile rasiste ale lui Hitler, care nici 
în ruptul capului nu vrea să renunțe la Danzig, 
pentru că ar fi un vechi ținut german — dar care 
a renunţat, atît de uşor, la Adigele tirolez, deşi 
acesta este un ţinut mult mai vechi şi mai autentic 
german. 

Dar Hitler nu pentru dispute în jurul logicei şi 
nici pentru a fi consecvent cu teoriile lui se afla 
în fruntea Germaniei. Hitler voia Danzigul. Cu sau 
fără logică, el cerea Danzigul. Şi, pentru a obţine 
acest Danzig, recurgea la toate provocările din 
care putea să scoată un pretext. Pretextul! Pre- 
textul şantajului ultimativ. Şi căută atita pretextul 
acesta pînă îl găsi, pe la sfîrşitul verii lui 1939, 
în cazul oferit de inspectorii vamali polonezi din 
Danzig. 

încă din 1934, agenţii lui Hitler începuseră să 
introducă, prin fraudă, arme şi muniții pe teritoriul 
Danzigului. Alarmat, guvernul polonez numi, în 
1936, mai mulţi inspectori la vama care separa 
Danzigul de teritoriul polonez cu sarcina de a 
curma contrabanda. Timp de trei ani, inspectorii 
polonezi putură lucra cu succes, mai mare ori mai 
mic, dar fără a fi tulburaţi de nimeni. Iată, însă, 
că la începutul lui august 1939, autorităţile vamale 
din Danzig luară măsuri ca, începînd din ziua de 
6 august 1939, ora 7 dimineaţa, un anumit număr 
de inspectori vamali polonezi să nu-și mai poată 
împlini funcţia de supraveghetori. La aceasta, gu- 
vernul polonez trimise președintelui senatului din 
Danzig, care era cel mai înalt demnitar german al 
oraşului liber, o adresă prin care-l înştiința că toţi 

inspectorii vamali polonezi au primit ordinul ca, 
de la aceeaşi dată de 6 august, să se prezinte la 
serviciu în uniformă şi înarmaţi. In același timp, 
guvernul polonez atrăgea atenția preşedintelui se- 
natului din Danzig că orice încercare de a-i împie- 
dica pe inspectorii polonezi să-şi facă datoria, va 
fi considerată ca un act de violenţă îndreptat împo- 
triva funcţionarilor statului polonez, ceea ce va 
obliga Potonia să ia măsuri de represalii împotriva 
oraşului liber. l 

A doua zi, senatul Danzigului răspunse că se 
miră foarte mult de ultimatumul guvernului po- 
lonez. Nimeni n-a dat vreun ordin prin care tofi 
inspectorii vamali ar fi împiedicaţi să-și facă da- 
toria, aşa că senatul Danzigului nu înțelege de ce 
guvernul polonez a dispus ca tofi inspectorii vamali 
polonezi să se prezinte la serviciu înarmați. De 
aceea, senatul din Danzig protestează contra acestei 
măsuri şi socotește că „guvernul polonez este pe 
de-a întregul responsabil de urmările pe care le-ar 
putea implica“. 

Era vădit că acest incident a fost iscat de senatul 
Danzigului, compus dim notabilităţi germane locale, 
cu scopul de a întreţine pe germani într-o stare 
de surescitare războinică. Tot ce putea alimenta 
propaganda războinică era folosit de nazişti. La 
2 august 1939, se împlineau 25 de ani de la izbuc- 
nirea războiului mondial care a dus la dezastrul 
Germaniei. A fost o zi speçulată de guvernul nazist 
tot pentru instigaţie războinică, prin diferite ordine 
de zi date de către comandanții armatelor de uscat, 
marină şi aviaţie. In ziua aceea, Goering, coman- 
dantul suprem al aviației germane, declara: 


„Născută din spiritul aviatorilor marelui război, 
unită prin voința Fihrerului nostru, şef suprem al 
armatelor germane, armata aerului este gata să 

execute orice poruncă a Fiihrerului cu repeziciunea 
fulgerului şi cu o putere de şoc nebănuită.“ 


La rîndul lui, generalul von Brautschisch, co- 
-mandantul trupelor de uscat, spunea: 


„Aceleaşi forțe care ne-au constrins la o luptă 
de apărare încearcă acum să încercuiască Germa- 
nia. Vrem pace, dar dacă sîntem siliți lagun război, 
armata germană va lupta pentru drepturile vitale 
ale Germaniei cu aceeaşi unitate de hotărîre ca şi 
în 1914 şi va „dovedi din nou superioritatea solda- 
tului german.“ 


Pînă in ziua de 9 august 1939, guvernul german 
lăsă lucrurile pe seama agenților provocatori din 
rîndurile populației germane minoritare din Po- 
lonia şi pe cea a senatului din Danzig — şi nu se 
amestecă direct în conflict decît doar prin presă 
şi radio. In mod oficial începu să intervină numai 
în ziua de 9 august cînd Ribbentrop, ministrul de 
externe al Reichului, comunică verbal ambasado- 
rului polonez la Berlin că orice. ultimatum adresat 
senatului din Danzig sau orice măsuri de represalii 
luate împotriva orașului liber vor duce la agra- 
varea relaţiilor dintre Polonia şi Germania. 

A doua zi, guvernul polonez răspunse, tot pe 
cale verbală, că Polonia contestă Germaniei dreptul 
juridic de a interveni în treburile care nu privesc 
decît Polonia şi oraşul liber Danzig. Așa că, la 
rîndul său, face cunoscut guvernului german că 
„orice viitoare intervenţie a acestuia din urmă, în 
pofida drepturilor şi intereselor. poloneze în Danzig. 
vor fi considerate ca un act de agresiune“. 

Interesele cui apăra ministrul de externe al Po- 
loniei atunci cînd îşi permitea să dea o.replică atit 

de tranşantă celui mai agresiv ministru de externe 
al Europei? Interesele Poloniei? Dar de cînd 
apăra interesele Poloniei acest colonel Beck, care 
nu avea voie să iasă nici din cuvîntul guvernului 
francez şi englez şi nici din cuvîntul lui Hitler? 

Răspuns precis, cu documente negru pe alb, 
n-avea cine să dea. Dar fapt era că avertismentul 
dat de colonelul Beck Germaniei, cuprindea aproape 
toate elenfentele necesare de care avea nevoie Hitler 
pentru mult căutatul pretext. Cu dinamica ei 
promptitudine, toată presa lui Hitler tăbărî asupra 
Poloniei, pe care o acuză că vrea, nici mai mult 
nici mai puţin, decît să nimicească Germania. Po- 
lonia — scria presa nazistă — nu este mulțumită 
că stăpîneşte Danzigul şi Prusia orientală şi că a 
ajuns pînă la Oder. Acum vrea şi distrugerea po- 
porului german „așa cum Roma voia, odinioară, 
să distrugă Cartagina“. . 

Pentru Hitler, absurdul şi ridicolul erau necu- 
noscute. În martie, cînd Polonia îi respinsese primul 
ultimatum, Hitler ameninţa Polonia că s-ar putea 
să aibă soarta şi „a altor naţiuni mici“. Pe atunci, 
ca s-o sperie, Hitler trecea, deci, Polonia printre 
„naţiunile mici“. Acum, numai după patru luni, 
Hitler, în căutarea pretextului, uita, în primul rînd, 
că Polonia este o „națiune mică“ și o compara cu 
imperiul roman, iar, în al doilea rînd, uita că Ger- 
mania este ceea ce spunea chiar el — cea mai 
mare putere din lume — şi o compara cu Carta- 
gina, victimă a agresivităţii romane. Astfel, în 
august 1939, noul imperiu roman al Poloniei, care: 
număra 32 de milioane de suflete, urmărea nimi- 
cirea noii Cartagine: Germania nazistă, a cărei 
populație — după anexarea Austriei şi Cehoslova- 
ciei — nu se ridica decit la vreo 80 de milioane: 
de locuitori. 

Pe la mijlocul lui august 1939, oricine voia să 
vadă, vedea că nu numai propaganda germană, 
dar, de fapt, şi maşina de război germană fusese 
pusă în mișcare. Or, în zilele acelea, apăru în ga- 
zeta engleză News Chronicle următoarea notă: 


„Vinerea trecută — spunea ziarul englez — împu- 
terniciţii Reichului au cumpărat cantități mari de 
cauciuc plătind orice preţ, iar un ordin pentru cum- 
părarea a 3.000 de tone de aramă a determinat 
creşterea bruscă a cursurilor. (În ultima vreme, 
Germania a cumpărat peste 10.000 de tone aramă 
pe piața londoneză.) Şi cursurile cauciucului s-au 
urcat din acelaşi motiv, Germania cumpărînd 4.000 
de tone. În primele 15 zile ale lunii august, Ger- 
mania a cumpărat de la fabricanţii- englezi 17.000 
tone cauciuc.“ 


Rîndurile acestea nu aduceau, propriu-zis, ceva 
nou în problema înarmării.în genere — şi a reînar- 
mării germane în special — şi cu atît mai puţin 
puteau veni cu ceva nou în chestiunea atît de mult 
dezbătută a traficului de arme. 

Pe la sfîrşitul anului 1933, guvernul francez agita 
un proiect de control internaţional, permanent şi 
automat, al regimurilor militare, care urma să se 
fixeze printr-o convenţie generală de dezarmare trep- 
tată. După planul îrancez, s-ar fi stabilit o perioadă 
de 3, 4 sau 5 ani, în cursul căreia armatele euro- 
pene, inclusiv Reichswehrul — sau mai bine-zis 
armatele țărilor care ar fi subscris convenţia gene- 
rală de dezarmare — s-ar fi transformat în miliții, 
cu termenul de serviciu foarte redus și ar fi încetat 
de a mai fabrica arme ofensive : tancuri grele, tunuri 
de calibru mare, avioane de bombardament etc. La 
sfîrşitul acestui termen, dacă s-ar fi dovedit că 
Germania respectă convenţia și că nu se reînarmează 
în secret, s-ar fi. procedat, printr-o operaţie gene- 

rală de dezarmare, la punerea în aplicare a princi- 
piului de egalitate militară. Toate ţările — învinse 
şi învingătoare — ar fi la fel de înarmate, sau la 
fel de dezarmate. 

Proiectul a fost supus tuturor puterilor europene. 
Trimrisul ziarului englez Manchester Guardian la 
Geneva, într-o corespondență apărută la începutul 
lui decembrie 1933, spunea că Uniunea Sovietică s-a 
declarat perfect-de acord cu Franţa în problema dez- 
armării şi a controlului internațional permanent. şi 
automat. In schimb — susținea corespondentul lui 
Manchester Guardian — guvernul englez, care la 
14 octombrie era de acord cu planul francez, a în- 
ceput să se răzgîndească. El. cerea Franţei să se 
mulţumească cu un control periodic, nu permanent. 
„Dar un control intermitent — scria Manchester 
Guardian — și nu unul permanent însemnează că 
n-ar fi control de loc.“ De asemenea, după informa- 
tiile aceluiaşi corespondent, Anglia ar îi cerut Fran- 
tei să nu treacă batalioanele de asalt naziste printre 
efectivele militare reale. Guvernul englez nu era 
dispus să admită că milioanele de naziști din S.A., 
perfect echipați şi perfect instruiți pentru război, ar 
fi militari. In concluzie, corespondentul spunea că : 
„aci (la Geneva) lumea este, în general, de acord. 
că discuțiile diplomatice de acum nu se învirtesc în 
jurul dezarmării, ci în jurul reînarmării Germaniei. 
Pactul acesta provoacă mari îngrijorări“. 

Cît despre traficul de arme care se făcea în însăşi 
incinta Ligii Naţiunilor — instituție pusă să apere 
pacea — fapte foarte interesante au fost relevate 
în cursul unei anchete instituite, în septembrie 1934, 
de către senatul american. Cu prilejul acesta s-a 
putut afla că societatea americană Electric Boat 
Company a vindut Japoniei şi altor ţări, foste aliate 
sau inamice în primul război mondial, brevetul celui 
mai nou model de submarine şi că „Statele Unite au 
fost tratate ca oricare. țară străină“. Un client era 

un client şi nimic mai mult. Societatea americană 
Electric Boat Company lucra în asociaţie cu marile 
întreprinderi engleze de armament British-Vickers- 
Armstrong. „Astfel, trustul nostru ciștiga chiar 
atunci cînd concurenții noştri făceau afaceri“ — a 
declarat Carse, președintele consiliului de admi- 
nistraţie al lui Electric Boat Company. Dar avan- 
tagiile erau reciproce: acelaşi Carse declară că sir 
Basil Zaharoff, care era sufletul lui British-Vickers- 
Armstrong, a încasat, între 1919 şi 1930, suma de 
766.999 dolari numai din afacerile realizate de Elec- 
tric Boat Company. 

Un alt aspect important, dezvăluit în cursul an- 
chetei, a fost cel al bacşişurilor. Carse a mărturi- 
sit că a distribuit bacşişuri grase diferiților mari 
demnitari ai ţărilor interesate, spre a-şi putea vinde 
submarinele fără a întîmpina greutăți. In legătură 
cu aceasta, prezidentul comisiunii a declarat: 


„Avem aici probe că chiar în momentul cînd 
oamenii de stat încercau să consolideze pacea la 
conferința 'dezarmării, reprezentanţi ai caselor de 
armament se agitau pe culoare pentru a obține co- 
menzi din partea delegaților diferitelor ţări.“ 


In depoziția sa, senatorul Bone a arătat că nu 
înțelege ce rost au misiunile navale pe care Sta- 
tele Unite le trimit peste tot. La aceasta, Speer, 
vicepreședintele consiliului de administraţie al lui 
Electric Boat Company, răspunse: 


„Prin aceste misiuni, noi întreținem relaţiuni 
amicale cu ţările din America de Sud. 

— Aceasta înseamnă — întrebă senatorul Bone 
— că marina noastră trebuie să servească drept 
agent de vînzări? 

— Aceste misiuni servesc operei de propagandă! 
— interveni D. Carse. 

— Astfel — replică Bone — cu o mînă vindem 
submarine şi muniții şi cu alta consolidăm pacea 
la Geneva. „Lusitania“ (vas american de pasageri 
—n.a.) n-a lost oare torpilată de un submarin 
german ? 

ia. Da, pentru că germanii ne furaseră planu- 
rile 1“ 


Asupra felului în care se făceau afacerile şi erau 
înşelaţi „clienţii“, s-au aflat, la ancheta Senatului 
american, detalii preţioase dintr-o scrisoare adre- 
sată, la data de 3 noiembrie 1925, de către Basil 
Zaharoii lui Speer. După ce se plîngea că firmele 
germane cîştigă teren în Spania, Zaharoif spunea 
următoarele : 


„Ambasadorul nostru în Spania (defunctul Ale- 
xander J. Moroe), care fusese înainte ministru în 
Peru, este un om inteligent. Trebuie să obţinem 
de la departamentul de stat ca el să scrie guvernu- 
lui spaniol pentru a-l încunoştiinţa cît de satisfăcut 
“este de vasele 'lui Electric Boat. De îndată ce el 
va face aceasta, voi obține cu ușurință o scrisoare 
în acelaşi sens din partea guvernului britanic.“ 


Guvernele erau puse, așadar, să joace rolul unor 
simpli trepădușşi ai fabricanților de arme. S-a aflat, 
apoi, din anchetă, că submarinele germane care au 
scufundat numeroase vapoare italiene în cursul pri- 
mului război mondial erau înarmate cu tunuri ame- 
ricane cumpărate pe credit de la americani de firma 
germană de armament Krupp (care, în treacăt fie 
zis, a şi uitat să le plătească). Tot în cursul pri- 
mului război mondial, Turcia, care era în tabăra 
inamică, a putut, totuși, cumpăra un mare transport 
de arme şi muniții de la americani sau, mai pre- 
cis, de la Electric Boat Company. Aceeaşi companie 
a încasat, de asemenea, beneficii imense de pe ur- 
ma tulburărilor din Cuba, livrînd arme atît gu- 

vernului cuban cît şi celor răsculați împotriva gu- 
vernului. 

Concluzia anchetei a fost că în comerțul de arme 
şi muniții, negustorii americani — adică politicienii 
americani — ocupau locul de frunte. Iar în comerțul 
de arme, în special cu Germania, tot americanii ocu- 
pau locul de frunte. Din revelațiile făcute, în 1935, 
tot de un senator american, rezultă că, înainte de a 
veni la putere, naziștii îşi procurau revolvere, pul- 
bere şi mitraliere de la firma Thomson din Statele 
Unite. Armele acestea erau introduse în Germania, 
prin Belgia şi Olanda. Exportul de pulbere făcut 
de Statele Unite în Europa se ridica pe atunci la 
1.000 tone anual. Cea mai mare parte era vîndută 
naziștilor. Avioanele pe care America le vindea 
Olandei erau destinate Germaniei. O altă firmă 
americană de arme, care făcea afaceri strălucite în 
Germania, era şi Dupont de Nemours. 

Afaceri la fel de bune făceau în Germania și fir- 
mele franceze, care au contribuit, în bună măsură, 
la reînarmarea Germaniei. În anul 1936, un publi- 
cist francez, Jean Galtier Boisiere, care nu era 
om de stînga, scria următoarele : 


„In afară de presa care se găseşte, în chip no- 
toriu, la ordinele „negustorilor de tunuri“, ziarele 
moderate, hărțuite de scrisorile primite de la cititorii 
lor, se văd astăzi obligate să publice cifrele apărute 
în Jurnalul Oficial, cu privire la exportarea, minereu- 
lui de fier din Lorena franceză în Germania şi care 
sînt următoarele : 

In 1932, metalurgia franceză exporta 7.116.599 
chintale metrice (un chintal metric reprezintă o 
sută de kilograme —:n.n.) ; 

în 1933, cifra se ridica la 11.566.202 chintale ; 

în 1934 — 17.060.916 chintale; 

în 1935 — 58.616.111 chintale. 

Reţirieţi diferența : 1932 — 7.000.000. 1935 — 
58.000.000. Anul 1935 este anul reînarmării intense 
a Germaniei... 

Şi cine furnizează acest minereu Germaniei care-l 
transformă în oţel, fabrică din el tancuri, care blin- 
date, cuirasate şi submarine, tunuri uşoare şi grele? 

Proprietarii minelor din Lorena (franceză — n.n.). 

„Cel mai sigur mijloc de a evita războiul nu ar 
fi tocmai acela de a- fi puşi — fără conferinţe şi 
vorbării deşarte — în neputința de a face rau un 
anumit număr de reprezentanţi ai celor „200 de fa- 
milii“, care, obişnuiţi să-și sporească averile din 
ororile săvirşite pe cîmpurile de luptă, şi-au tră- 
dat întotdeauna ţara, atît în timpul războiului, cît 
şi în timp de pace?“ 

La explicaţiile, foarte puţin convingătoare, date 
de către ziarele acestor 200 de familii franceze. 
revista franceză La Flèche (Săgeata) făcea acest 
comentar : 


„De cine-şi bat joc? Este sau nu este exportul 
francez în. Germania, de aproximativ 6.000.000 de 
tone? Este sau nu este consumul de minereu al 
Germaniei de 12.000.000 de tone? În acest caz, 
Franţa, sau mai curînd domnii de Wendel, ceea ce 
nu este tocmai acelaşi lucru, furnizează Germaniei 
50 la sută din minereul de care ea are nevoie. Restu! 
nu este decît chiţibuşerie. | 

Să ni se spună apoi că minereul furnizat nu poate 
aproape de loc să servească la fabricarea oțelului, 
că el este folosit mai ales pentru fabricarea fontei 
şi a oţelului Thomas — iată un lucru din cele mai 
comice. 

Ca şi cum fonta nu ar putea fi folosită decît 
pentru o producție eminamente pacifică, fără nici 
„o legătură cu industria de război. De altfel, afirma- 
ţia cu privire la calitatea minereului nostru ni se 
pare destul de ciudată. Cu ce. oare. facem oţelul 

nostru ? Te pomeneşti că-l facem cu minereu ger- 
man ?“ 


Ziarul îrancez Le Temps, care era oficiosul prin- 
cipal al Ministerului de Externe şi al celor 200 de 
familii. contraargumenta precum urmează : 


„Ce s-ar întîmpla dacă noi am înceta să livrăm 
minereu Germaniei ? Minereul de fier este o materie 
foarte obişnuită care poate fi găsită oriunde aiurea. 
Germania îşi procură, de pe acum, 84 la sută din 
minereul său din altă parte decît din Franţa. Ea ar 
putea să fie, pentru moment, stingherită, dar i-ar 
fi uşor să-şi acopere lipsa. Chiar dacă ar trebui să 
plătească mai scump pe noii ei furnizori, sacrificiul 
bănesc ar fi prea puţin însemnat. Minereul de fier 
este o marfă puţin costisitoare. Valoarea totală a 
livrărilor noastre este de aproximativ 130 de mi: 
liane de franci. In schimb, noi am îi expuși la re- 
presalii din partea Germaniei. Ea s-ar lipsi cu ușu- 
rință de minereul nostru, însă noi ne-am lipsi mai 
cu greu de cărbunele şi de cocsul ei pentru fur- 
nalele înalte. De la război încoace s-a insistat, de- 
seori, îndeosebi de către cei mai înverşunaţi parti- 
zani ai păcii, asupra colaborării dintre minereul lo- 
ren şi cărbunele german. Ar trebui să acceptăm 
consecințele rupturii acestei colaborări. Primul său 
rezultat ar fi şomajul în minele de fier. În ciuda 
tuturor acestor neajunsuri, n-ar trebui să ezităm 
în a opri livrările noastre de minereu către Germa- 
nia, dacă interese superioare ar cere-o. Însă, aşa 
cum am arătat, această. măsură n-ar avea nici o 
influență deosebită asupra reînarmării Germaniei. 
Ea n-ar priciniui nici un neajuns Germaniei, aşa 
că nu şi-ar avea locul decît numai într-un an- 
samblu de măsuri.“ 


Cît despre rolul pe care-l avea Anglia în reînar- 
marea Germaniei, el este destul de binișor scos în 

evidență prin cele citate de noi cu citeva pagini 
în urmă din gazeta engleză News Chronicle. 
Totuşi, Germania nazistă, ajutată „în. chip masiv“ 
de către toate: ţările capitaliste, cu arme, muniții 
şi materii prime necesare fabricării de arme şi mu- 
niții, era ea aceea care se plingea că imperiul ro- 
man al Poloniei şi-a pus în gînd s-o nimicească. 
Dar pe la jumătatea lunii august 1939, presa 
nazistă începu să dea atacul hotăritor: Roma po- 
lonă, în urmărirea planurilor ei de nimicire a Car- 
taginei germane, nimiceşte minoritatea germană 
din Polonia. Agitaţia în jurul persecuțiilor antiger- 
mane în Polonia, începută subit în aprilie 1938, și 
la fel de subit suspendată după cîteva săptămîni, 
spre a fi reluată în martie 1939, după cîteva zile 
de la ocuparea Cehoslovaciei, realiza acum toate 
formele de isterie, care au. precedat zilele din sep- 
tembrie 1938 ale Miinchenului şi, mai tîrziu, cele 
din martie 1939 care au precedat anexarea Ceho- 
slovaciei. Pentru a îngroșa efectul campaniei anti- 
poloneze, presa nazistă îngroșă și cifra minorita- 
rilor germani care aveau de suferit teroarea stă- 
pînirii poloneze. După Goebbels, în Polonia s-ar fi 
aflat -peste 1.500.000 de germani. După datele reale, 
cifra germanilor din Polonia se reducea exact la ju- 
mătate. Lui Goebbels, însă, îi trebuiau în Polonia 
neapărat peste 1.500.000 de germani. Aşa că, zilnic 
lumea era informată că autoritățile poloneze ar fi 
dezlănțuit un adevărat pogrom împotriva celor peste 
1.500.000 de germani ; că bande înarmate de. guver- 
nul polon atacă femei şi copii germani; că din 
pricina violenţelor antigermane făptuite de polonezi, 
mii şi mii de germani sînt siliți să fugă din Polonia 
şi să se refugieze pe teritoriul germam etc. Dar la 
toate aceste agresiuni poloneze antigermane de 
ordin intern, presa nazistă adăuga, cu mărinimie, 
tot felul de agresiuni poloneze antigermane de or- 
din extern, în care locul de frunte îl ocupa violarea 

teritoriului german de către avioanele militare po- 
loneze. Prin propaganda aceasta, care, după înseși 
principiile hitleriste, trebuia să fie cît mai minci- 
noasă cu putință spre a-şi putea face efectul, Hitler 
urmărea să transiorme problema Danzigului şi a 
Coridorului într-o problemă a teritoriilor poloneze 
în care locuiau minoritarii germani. Și cum mino- 
ritarii germani — cu excepția Danzigului — nu 
erau masaţi într-un punct anumit, ci erau risipiţi 
în toată Polonia, orizontul polonez al lui Hitler de- 
venea foarte cuprinzător. 

Tuturor ştirilor germane, ziarele poloneze le opu- 
neau dezminţiri categorice. In Polonia, arăta presa 
polonă, minoritarii germani nu au de suierit nici 
cel mai mic neajuns din partea autorităţilor. In 
schimb, minoritatea poloneză din teritoriile germane 
limitrofe este bătaia de joc a autorităților germane. 
In zona de îrontieră germană mai multe şcoli polo- 
neze au rost rechiziționate, golite de mobilier — 
care a fost aruncat în stradă — și ocupate de trupe 
germane. In Silezia germană, numeroşi funcționari 
ai instituţiilor poloneze au fost trimişi în lagăre de 
muncă şi numeroşi muncitori polonezi au fost expe- 
diaţi în interiorul Germaniei. 

Toată . atmosfera prielnică unui război era 
pregătită. 


+ * 


in tot răstimpul acesta, ce făcea primul ministru 
al Angliei ? Ca deobicei, lupta pentru pace. In acest 
scop, Henderson, ambasadorul Angliei la Berlin, se 
prezentă la Hitler în ziua de 23 august şi-i co- 
munică, din partea lui Chamberlain, că Anglia este 
hotărîtă să-şi respecte obligaţiile față de Polonia 
şi să-l întrebe dacă n-ar fi de acord să se aranjeze 
o discuţie, directă şi fără. intermediar, între Ger- 
mania şi Polonia, cu privire la minorităţi. 

Hitler răspunse lui Henderson că Germania are 
interese istorice şi economice de importanţă vitală 
— printre care se numără Danzigul și Coridorul — 
pe care nu le poate neglija; că a vrut să stea de 
vorbă cu Polonia pe baza unei oferte generoase. 
dar că, din vina Angliei, care a încurajat Polonia 
să reziste, oferta lui a fost respinsă; şi că, tot 
din pricina acestui sprijin din partea Marii Britanii. 
Polonia îşi permite să ţină sub teroare peste 
1.500.000 de germani şi să trimită ultimatumuri se- 
natului din Danzig. Guvernul celui de al treilea 
Reich, însă, nu va mai tolera de aci înainte, aceste 
îndrăzneli poloneze. Dacă Anglia are de gînd să 
încurajeze Polonia și de aci înainte, asta o priveşte. 
Dar Anglia va fi aceea care va purta întreaga răs- 
pundere a războiului. Chamberlain zice că Anglia 
e gata să sprijine Polonia în caz de război. Dacă 
Anglia vrea război, fie! Vom face război. Dacă 
Anglia vrea o soluție pașnică, de acord. Pace va fi! 
Asta depinde de Anglia. Nu de el. El nu este „un 
om politic“. El, „de felul lui, este un artist“ şi, de 
îndată ce i se va da satisfacţie în chestiunea Po- 
loniei, se va retrage de la conducerea Germaniei 
„spre a-și sfirși viața ca un artist, nu ca un om care 
face războaie“. Dacă va trebui să atace .Polonia. 
vina nu va fi a lui. Numai a Angliei, care, de la 
Tratatul de la Versailles, s-a opus oricărei revizuiri 
paşnice. Toată viaţa, el, Fiihrerul, a luptat pentru 
îmbunătăţirea relaţiilor dintre Germania şi Marea 
Britanie. Regretă că n-a izbutit. Şi nici nu va izbuti. 
„atita vreme cît spiritul puterilor responsabile nu 
se va modifica“. în orice caz, d. Chamberlain tre- 
buie să ştie că problema Danzigului nu poate îi 
rezolvată decît numai dacă i se dă Danzigul, Cori- 
dorul şi anumite rectificări de teritoriu în Silezia, 
dacă i se satisfac revendicările coloniale și dacă nu 
i se pretinde să anuleze obligaţiile pe care le are 
faţă de Italia, anume acelea de a o sprijini în re- 

vendicările ei faţă de Franţa. In aceste condiţii, el 
crede că Germania ar putea lega cu Marea Britanie 
o prietenie pe veci. 

A doua zi, Hitler avu o nouă întrevedere cu Hen- 
derson,. căruia îi declară, scurt, că nu mai poate 
avea încredere în Chamberlain. E clar că Chamber- 
lain vrea război. Foarte bine. El, Hitler, preferă să 
facă războiul la vîrsta de 50 de ani, decît la vîrsta 
de 55 sau 60 de ani. Că lumea va avea de suferit ? 
Ce importanță are, atîta vreme cît el nu este sa- 
tisfäcut! Că s-ar putea să piardă războiul ? Exclus. 
Un Hitler nu poate pierde războiul. Dacă el ar îi 
fost în fruntea Germaniei în 1914, Germania n-ar 
îi fost învinsă în 1918. Germania a pierdut războiul 
pentru că nu a fost el şeful. El este omul marilor 
hotărîri şi va şti să se arate mare şi în aceste 
împrejurări. Vrea amiciția Angliei. Admite ca An 
glia să existe şi este gata să-și ia, personal, angaja- 
mentul să asigure Angliei existența ei şi în viitor 
şi să pună toate forțele Reichului la dispoziția ei, 
dacă i se dă ceea ce a spus ieri: Danzigul, Cori- 
dorul, Silezia, coloniile şi dacă nu i se cere să-şi 
calce obligaţiile față de Mussolini. El face această 
propunere domnului Chamberlain pentru ultima 
oară. De îndată ce problema poloneză va îi solu- 
ționată, el va supune Angliei „o ofertă importantă 
și largă“. Dar să i se dea mai întîi Danzigul, Cori- 
dorul etc., etc. 

Din cele ce spunea el lui Henderson ar fi putut 
rezulta, la prima vedere, că pentru „pacea eternă“ 
cu Anglia, Hitler ar pune lui Chamberlain trei 
condițiuni : 

I. Să i se dea — adică Anglia să-i dea — 
Danzigul, : Coridorul, Silezia. 
II. Anglia să-i satisfacă revendicările coloniale. 
III. Anglia să nu-i pretindă să-şi calce obliga- 
tiile ce şi le-a luat față de Mussolini de a-l ajuta în 
conflictul cu Franța. 

Dar trei erau condiţiile: lui Hitler numai formal. 
In fond, toate trei se reduceau la una singură: pri- 
ma, adică aceea prin care Hitler cerea Angliei să-i 
dea pe mînă Polonia, aşa cum i-a dat şi Austria şi 
Cehoslovacia. Celelalte două condiţii nu formulau de- 
cît obiectele de troc cu care Fiihrerul voia să încheie 
tranzacţia cu Anglia. In schimbul Poloniei, Hitler 
renunța să mai ridice problema coloniilor și renunța 
să fie de partea lui Mussolini în chestiunile lui liti- 
gioase cu Franţa. La colonii a renunţat — cel puțin 
deocamdată — şi avea tot dreptul să-i pretindă lui 
Chamberlain să-l creadă, pentru că a mai renunţat 
— cel puţin deocamdată — să insiste asupra reven- 
dicărilor coloniale şi în martie 1936, cînd a remili- 
tarizat Renania; şi în martie 1938, cînd a ocupat 
Austria; şi în septembrie 1938, cind a ocupat 
țara sudeţilor ; şi. în martie 1939, cînd a ocupat 
Cehoslovacia. Mereu a pus pe tapet, la începutul 
afacerii, chestiunea colonială, dar mereu s-a decis 
să renunțe pentru că: Anglia, înțelegătoare, l-a lăsat, 
în cele din urmă, să remilitarizeze Renania, să ocu- 
pe Austria, să ocupe țara sudeţilor, să ocupe Ceho- 
slovacia. Şi, imediat după ce-și isprăvea treburile, 
Hitler adresa Angliei aceleași cuvinte drăguţe: 
coloniile? Nu-i nici o grabă! Mai e timp! In tot 
cazul, nu va fi război pentru colonii! Erau cuvinte 
emoționante, cuvintele acestea ale lui Hitler. Pline 
de perspective pentru pacea Europei. Hitler nu va 
mai cere colonii. Hitler se mulţumeşte cu Austria ? 
Să-şi ia Austria ! Hitler se mulţumeşte cu ţara su- 
deților ? Să-şi -ia ţara sudeţilor! Hitler se mulțu- 
meşte cu Cehoslovacia?  Să-şi ia Cehoslovacia! 
Să-şi ia tot ce vrea, dar numai tot ce se găseşte 
„dincolo de Rin“. „Ce se petrece dincolo de Rin nu 
ne interesează !“ Hitler n-a mai stat mult pe gîn- 
duri şi şi-a luat, cu consimțămîntul ‘Angliei, tot ce 
a putut lua „dincolo de Rin“. Iar, de fiecare dată, 
drept recunoştinţă, a dăruit Angliei coloniile engleze 

— pacea Europei de dincoace de Rit — și cîteva 
ocheade cu mult înțeles în legătură cu „idealurile 
comune“. Aşa era obişnuit, pină acum, Hitler să 
speculeze cu coloniile. 

Cît despre cuvîntul de onoare pe care i l-a dat 
lui Mussolini în chestia Franţei, să nu mai vorbim! 
Unde s-a mai pomenit să-ți respecţi cuvîntul de 
onoare dat unui om pe care-l ai, oricum, „în buzu- 
nar“! Lasă. Nu-i nimic. Nu se va supăra Mussolini 
pentru atît ! Nu este primul cuvînt de onoare pe care 
i l-a dat şi pe care l-a călcat apoi în picioare ! Şi 
în chestia Anschlussului cu Austria i-a dat — nu 
unul, ci mai multe cuvinte de onoare — și nici pra- 
ful nu s-a ales de ele! Și în chestia Cehoslovaciei 
i-a dat un cuvînt de onoare — și încă unul aşternut 
pe hîrtie — că nu va face nimic înainte de a-l pre- 
veni. Şi ce s-a întîmplat după aceea? A murit Mus- 
solini ? A îndrăznit Mussolini, măcar, să strîmbe din 
nas ? Atunci, ce să ne mai facem probleme din cu- 
vîntul ăsta de onoare, mai cu seamă că tragedia. nu 
era chiar atît de mare pe cît se părea: dacă Hitler 
i-a dat lui Mussolini cuvîntul de onoare, sub rezerva 
lui „deocamdată“, nimic nu-l oprea să-şi calce cu- 
vîntul acesta de onoare tot sub rezerva lui „deocam- 
dată“. 

Hitler putea, deci, face cadou Angliei cuvîntul de 
onoare dat lui Mussolini, convins că va face lui 
Chamberlain o deosebită plăcere. Franţa era doar 
„dincoace“ de Rin, nu „dincolo“. Şi Baldwin, prede- 
cesorul lui Chamberlain, avea toată dreptatea să 
spună, după remilitarizarea Renaniei, că „frontiera 
Marii Britanii este pe Rin“. Desigur că frontiera 
Angliei este pe Rin! Frontiera Angliei este pe Rin, 
pur şi simplu pentru că pe Rin se află armata fran- 
ceză a cărei misiune este să apere, o dată cu inte- 
resele celor 200 de familii franceze, și interesele 
celor 100. de familii engleze, înrudite cu ele prin mo- 
nopoluri și idealuri comune. 

Că Hitler nu făcea din cuvîntul dat lui Mussolini, 
în chestia Franţei, decît o marfă de speculă, o de- 
monstra şi felul cum i-a vorbit ambasadorului 
Franţei, în aceeaşi zi de 23 august, un ceas după ce 
s-a despărţit de ambasadorul englez. Toată conver- 
sația a decurs într-o atmosferă sentimentală. Timp 
de un ceas, Fiihrerul a debitat tot ce a mai spus de 
atîtea ori pînă atunci în diferite împrejurări: că 
el nu este un dușman al Franţei; că el „personal“ 
a renunțat la Alsacia şi Lorena şi că a recunoscut 
frontiera franco-germană ; că nu vrea să aibă con- 
flicte cu Franţa, ci, dimpotrivă, doreşte, din inimă, 
să fie cu ea în relații din ce în ce mai prieteneşti şi 
că de aceea îi este penibil gîndul că ar trebui să 
lupte într-o zi împotriva Franţei, din pricina Po- 
loniei. Dar nu este vina lui, ci a Angliei. 


„fin s-o spun încă o dată — declară el — că 
doresc să evit un conflict cu ţara dv. Nu voi ataca 
Franța, dar dacă ea intră în conilict, voi merge 
pînă la capăt. Eu cred că voi învinge şi dv. credeți 
că veţi învinge. Dar sigur este un fapt: că va curge 
mai ales sînge german şi sînge francez, sîngele a 
două popoare deopotrivă de curajoase. O spun din 
nou : îmi este foarte penibil să mă gîndesc că am 
putea ajunge acolo.“ 


Ambasadorul Franţei îi răspunse că, după credința 
sa, în cazul unui război, Franţa va ieși învingătoare. 
Totuşi, „dacă, într-adevăr, cred — a zis el — că noi 
vom fi învingători, mă şi tem, în același timp, că la 
sfirșitul războiului, singurii victorioși vor fi comu- 
niștii“. 

Hitler sări: „Atunci de ce i s-a dat Poloniei un 
cec în alb 2“ 

Ambasadorul francez îi arătă că Poloniei i s-a 
dat acest cec, pentru că, în urma celor petrecute în 
Cehoslovacia. s-a pierdut încrederea în securitatea 
Europei. 

Fiihrerul se arătă foarte uimit. Este drept că a luat 
sub protecția sa Boemia și Moravia, dar de libertatea 
locuitorilor nici nu s-a atins. Ar fi vai de acela care 
ar încerca să clintească măcar un fir de păr din 
capul cehilor lui! 

La despărţire, Hitler îşi exprimă din .nou groaza 
care-l cuprinde la gîndul că s-ar putea întîmpla ca 
Germania să intre în război cu Franţa din pricina 
Poloniei. Dar, încă o dată, vina unui război ar fi a 
Angliei, numai a Angliei. 

Despre multe a vorbit Hitler în cursul conversației 
lui cu ambasadorul Franţei, numai despre un singur 
lucru a neglijat să amintească: angajamentul ce și 
l-a luat că-l va susține pe Mussolini în conflictul cu 
Franţa. Angajament ? Nici un angajament. Musso- 
lini ? Nici un Mussolini. Conflict italo-inancez? Nici. 
un fel de conflict italo-irancez. Un asemenea conflict 
italo-îrancez era bun în conversațiile cu Anglia. Altul 
trebuia să fie limbajul cu Anglia. Un limbaj tot sen- 
timental, dar cu sentiment de afaceri. Pe tonul lui 
„dă-mi şi-ţi dau“! ... Dă-mi Polonia şi-ţi recunosc 
dreptul de a exista! El, Hitler, recunoștea Marii 
Britanii dreptul de a exista. El, Hitler, îşi lua per- 
sonal angajamentul de a asigura existența şi mai 
departe a Angliei. El, Hitler, punea la îndemîna 
Angliei toate forţele Reichului, cu o singură condiţie, 
una singură: să-i dea Polonia. 

Și totuşi, lucrurile nu mai mergeau așa de uşor 
cum au mers cu Austria, cu ţara sudeţilor, cu Slova- 
cia, Moravia, Boemia! Chamberlain, în loc să-i 
spună în spirit locarnian, între patru ochi: ia-ți 1... 
îi propunea discuţii directe cu Polonia. Şi Franţa la 
fel: să discute cu Polonia. El să discute cu 
Polonia. Franţa și Anglia garantează că Polonia 
se va strădui să găsească o soluție, dar numai dacă 
Hitler acceptă să stea de vorbă cu ea pe picior de 
egalitate şi prin bună înţelegere. Parcă dinadins, 
Franța şi Anglia îi cereau tocmai ceea ce știau că 

el nu poate accepta: să se umilească pînă într-atit, 
încît să stea de vorbă cu polonezii l... El, Fiihrerul — 
şi polonezii! Absurd! Ridicol! Ruşinos ! 

Scurt: „Este inutil!“ a strigat el. 

Discuţiile directe erau pentru el inutile, deoarece 
era obişnuit să-și ia tot ce voia, fără să discute 
direct cu viitoarea lui victimă, ci numai cu guvernele 
englez şi francez ! 

lar în timp ce prin îndemnurile lor de a discuta 
direct cu Polonia, 'stîrneau şi mai rău încăpăţînarea 
acestui Führer neobişnuit cu rezistența, guvernele 
irancez şi englez trimiteau guvernului polonez in- 
strucțiuni: să se abţină de la orice reacţie militară 
în cazul cînd senatul Danzigului ar anunța alipirea 
oraşului liber la Reich. Polonia trebuia să fie foarte 
atentă să nu se pună în situația de agresor, pentru 
că aceasta ar împiedica să intre în funcție pactul de 
asistență franco-polon dinm 1934, cît şi obligaţiile 
luate de Anglia la 31 martie 1939, care prevăd că 
Polonia poate îi sprijinită numai în cazul cînd ar fi 
atacată. In consecință, Franţa, şi Anglia cerură, în 
ziua de 24 august 1939, Poloniei să-şi apere dreptu- 
rile numai pe cale diplomatică. După părerea statu- 
lui major francez, armata polonă, dacă s-ar angaja 
într-un război pe teritoriul orașului liber, s-ar găsi 
într-o situație foarte delicată. Să se ferească Polonia 
de situaţiunt 'delicate ! 

Care era, deci, situaţia în ziua de 24 august 1939 ? 

Hitler ameninţa cu invadarea Poloniei dacă nu i 
se cedează Danzigul, Coridorul, Silezia etc. Drept 
replică, Franţa şi Anglia, pe de o parte, în loc să-l 
satisfacă pe Hitler, aşa cum au făcut-o pînă acum, îl 
poiteau la discuţii directe cu Polonia, iar pe de altă 
parte, tot Franța şi Anglia îndemnau Polonia să nu 
reziste lui Hitler cu armele, ci numai pe cale diplo- 
matică. Dar pentru Hitler, cu arme sau pe cale 
diplomatică, rezistența tot rezistență era şi ace- 

leaşi efecte avea asupra lui: îl făcea să-şi piardă 
capul cu totul. 

Voiau sau nu voiau asta chamberlainii? Adică: 
voiau sau nu voiau chamberlainii, englezi sau fran- 
cezi, ca în clipele acelea de maximă tensiune inter- 
națională, Hitler să-şi piardă capul? 

VOIAU! DE DATA ASTA VOIAUI! 

Şi vom vedea îndată de ce. 


+ 
* * 


In seara de 25 august, lui Hitler îi fu rezervată o 
nouă surpriză, care-i agravă senzaţia oribilă de rezis- 
tență ce i-o dădeau comunicările Franţei şi An- 
gliei : la Londra se semna pactul de asistență mu- 
tuală anglo-polonez. 

Ce era acest pact? O măsură luată de Anglia, 
spre a apăra Polonia de o invazie — deci spre a 
apăra interesele păcii ? 

Nu! Ci, dimpotrivă, o măsură strict necesară, 
spre a-l arunca pe Hitler asupra: Poloniei — deci 
spre a compromite interesele păcii. 

Dacă monopolurile — engleze, franceze și ameri- 
cane — ar fi vrut să apere pacea, Hitler n-ar fi 
putut ajunge Führer al Germaniei. Dacă monopolu- 
rile ar fi vrut să apere pacea, Hitler, chiar dacă ar 
fi ajuns cancelar al Germaniei, nu s-ar fi putut 
menţine la putere nici măcar cîteva luni. Dacă mo- 
nopolurile ar fi vrut să apere pacea, Hitler nu mai 
apuca să militarizeze Germania, să anexeze Austria, 
tara sudeților, Slovacia, Boemia, Moravia. Dacă mo- 
nopolurile ar fi vrut să apere pacea, Hitler n-ar fi 
putut să obțină, atît de uşor, o întîlnire a puterilor 
europene de la care să fie eliminată Uniunea Sovie- 
tică. Dacă monopolurile ar fi vrut să apere pacea, 
guvernul Franţei şi Angliei n-ar fi tărăgănat luni 
de zile tratativele începute în martie 1939 cu Uniu- 
nea Sovietelor, în jurul propunerilor sovietice cu 

privire la încheierea unui pact de asistență mutuală 
şi a unui acord militar între aceste state, precum şi 
la garantarea statelor din Europa Centrală şi Orien- 
tală şi a celor limitrofe cu U.R.S.S. Dacă monopolu- 
rile ar fi vrut să apere pacea, guvernele francez şi 
englez n-ar fi cerut, în cursul acestor tratative, ca 
Uniunea Sovietică să dea tuturor acestor ţări toate 
garanţiile de asistenţă, fără ca ele să dea cea mai 
mică garanţie Uniunii Sovietelor. Dacă monopolurile 
ar fi vrut să apere pacea, guvernul englez n-ar fi 
răspuns că propunerea sovietică de a convoca o con- 
ferință a statelor interesate — Marea Britanie, 
Franţa, Romiînia, Polonia, Turcia și Uniunea Sovie- 
telor — ar fi „prematură“. Dacă monopolurile ar îi 
vrut să apere pacea, guvernul englez n-ar ti comu- 
nicat, la 1 aprilie 1939, că proiectata declaraţie co- 
mună — prin care guvernele sovietic, englez şi fran- 
cez s-ar fi angajat „să se consulte cu privire la 
măsurile ce vor trebui să fie luate în vederea opunerii 
unei rezistențe comune“ în cazul cînd „independența 
oricărui stat european“ ar Îi ameninţată — a devenit 
„inoportună“. Dacă monopolurile ar fi vrut să apere 
pacea, guvernul englez n-ar fi propus, pe la mijlocul 
lunii aprilie 1939, guvernului sovietic să facă o de- 
claraţie că „în cazul unui act de agresiune împotri- 
va oricărui vecin european al Uniunii Sovietice ce 
va opune rezistență, se va putea conta pe ajutorul 
sovietic, dacă acest ajutor va fi de dorit“, îără ca 
Anglia să-și ia cea mai mică obligaţie în cazul cînd 
obiectul agresiunii ar îi Uniunea Sovietică. Dacă 
monopolurile ar fi vrut să apere pacea, la contra- 
propunerea Uniunii Sovietice — care prevedea. că, 
în cazul unei agresiuni, Uniunea Sovietică, Anglia 
şi Franţa sînt obligate să-și dea ajutor militar re- 
ciproc, imediat şi ca aceste trei state să dea ajutor 
militar imediat tuturor statelor de la granița apu- 
seană sovietică, între Baltica şi Marea Neagră — 
guvernul englez n-ar fi răspuns, după 3 săptămîni 


516 


de amiînări, la 8 mai 1939, printr-o altă propunere, 
după care guvernul sovietic ar trebui să facă o 
declaraţie precum că se obligă el, el singur, „în caz 
că Marea Britanie şi Franța vor fi atrase în opera- 
țiuni militare, în virtutea obligaţiilor asumate de ele“ 
(faţă de Belgia, Polonia, Romînia, Grecia şi Turcia) 
„să acorde ajutor imediat, dacă acesta va fi de 
dorit, ajulor ale cărui modalități şi condițiuni tre- 
buiau să fie stabilite printr-o convenție“ — dar, încă 
o dată, fără ca Anglia şi Franţa să-și ia vreun anga- 
jament față de Uniunea Sovietică. Dacă monopolu- 
rile ar îi vrut să apere pacea, guvernul englez şi 
francez n-ar fi tolerat ca guvernul polonez, dirijat 
de la Londra şi de la Paris, să declare guvernului 
sovietic, la 11 mai 1939, cînd tratativele dintre 
Uniunea Sovietică, Anglia şi Franţa mai continuau, 
că „Polonia nu socoate posibilă încheierea unui pact 
de asistență mutuală cu U.R.S.S.“. Dacă monopolu- 
rile ar fi vrut să apere pacea, guvernele englez şi 
Îrancez n-ar fi pus, cu atîta ostentație, piedici în ca- 
lea tratativelor, încît pînă şi un Lloyd George, unul 
dintre cei trei făuritori ai păcii de la Versailles, 
conducător al partidului liberal englez şi un repre- 
zentant al marii burghezii engleze, s-a văzut silit 
să declare, în ziarul francez Ce soir, că „Neville 
Chamberlain, Halifax şi John Simon nu doresc nici 
un fel de acord cu Rusia“. Dacă monopolurile ar îi 
vrut să apere pacea, guvernul englez n-ar fi trimis 
să trateze la Moscova delegați de mîna a doua, fără 
nici un drept de a semna, pe cînd, pentru tratativele 
cu Hitler, s-a deplasat în Germania însuşi Cham- 
berlain, şeful guvernului. Dacă monopolurile ar fi 
vrut să apere pacea, atunci cînd s-au pus în discu- 
ție efectivele militare pe care ar trebui să le arunce 
în luptă imediat fiecare din părțile contractante, 
guvernul englez n-ar îi răspuns că el poate da numai 
5 divizii de infanterie şi o divizie moto-mecanizată, 
în timp ce Uniunea Sovietică declara că este gata 

să dea 136 de divizii, 5.000 de tunuri mijlocii şi grele, 
50.000 de tancuri şi tanchete, peste 5.000 de avioane 
de război etc. Dacă monopolurile ar fi vrut să apere 
pacea, guvernele englez şi francez n-ar fi respins, 
timp de 22 de ani, în mod sistematic, toate propune- 
rile făcute de Uniunea Sovietică pentru dezarmarea 
generală, pentru organizarea securităţii colective, 
pentru definirea şi pedepsirea agresorului, pentru 
împiedicarea invaziei fascisto-naziste în Abisinia, 
Spania, Austria, Cehoslovacia, Albania, pentru în- 
cheierea unor pacte sincere şi efective de asistență 
mutuală care să facă imposibilă orice agresiune şi 
să asigure pacea în mod eficace; n-ar fi instigat 
toate ţările vecine cu Uniunea Sovietică să nu în- 
cheie nici un fel de pacte cu ea; n-ar îi urmărit pe 
toate căile izolarea Uniunii Sovietice, care, spre a 
zădarnici planurile imperialiste, a încheiat în august 
1939 un tratat de neagresiune cu Germania — act 
folosit de Uniunea Sovietică numai spre a cîș- 
tiga timp să-şi intensifice pregătirile de, apărare 
împotriva agresiunii naziste pe care o ştia sigură 
şi inevitabilă. Dacă monopolurile ar fi vrut să apere 
pacea, pacea era apărată. Dar monopolurile acestea — 
engleze, franceze și americane — n-au vrut să apele 
pacea. De aceea, guvernele englez şi francez au ter- 
giversat cît mai mult tratativele de la Moscova, cu 
gîndul de a înşela Uniunea Sovietică. De aceea îl 
ațițau pe Hitler cu invitaţia lor stăruitoare de a duce 
tratative de pace cu poporul polon. De aceea sfà- 
tuiau guvernul polon să nu reziste unei agresiuni cu 
arma în mînă, dar să reziste, totuşi, prin proteste 
diplomatice. De aceea a încheiat Chamberlain pactul 
cu Polonia. Pentrucă voia război. Pentru că voia 
să-l scoată pe Hitler din minţi. Pentru că voia să 
facă din Polonia o a doua Abisinie: o ţară pe care 
s-o îndemne la rezistență; o ţară pe care s-o în- 
demne la rezistență, dar pe: care să n-o ajute în 
nici un fel; o ţară care să fie lăsată să piară, pen- 

tru că aşa cer interesele vîrfurilor monopoliste 
apusene. 

Dar era sacrificiul Poloniei un scop? 

- Nu! Ci un mijloc! Un mijloc fericit, spre a-şi 
vedea realizate „idealurile comune“. Acesta era sco- 
pul monopoliştilor: să-l împingă pe Hitler înspre 
Polonia. Să-i asigure lui Hitler o victorie uşoară 
asupra Poloniei. Erau siguri monopoliştii că pe 
Hitler, îmbătat de succes, o dată ajuns la graniţa 
sovietică, nu-l va mai răbda inima să se oprească 
şi va da năvală în Uniunea Sovietică. Era marea 
speranţă a vîriurilor monopoliste : să vadă în curînd 
pămîntul sovietic cotropit de nazişti. 

Aceasta era situația pînă la 25 august 1939: de 
o parte un Hitler, care, scos din fire de o rezistență 
la care nu s-ar fi aşteptat, în loc să se astîmpere, 
îşi mărea zilnic pretenţiile şi agresivitatea, convins 
că, în cele din urmă, sistemele lui șantajiste vor în- 
registra încă un succes ; iar de cealaltă, toți cham.-. 
berlainii, cărora nici prin minte nu le trecea să-i 
dea lui Hitler Polonia prin bună înțelegere. Vrea 
Hitler. Polonia ? Poftim! Să şi-o ia! Dar nu prin 
bună înţelegere, ci prin război! 

Şi înşelăciunea continuă ! 

kd 
E] * 


Drept răspuns la pactul încheiat la 25 august în- 
tre Polonia şi Marea Britanie, Hitler trecu la un act 
decisiv : în dimineața zilei de 26 august îl numi pe 
Gauleiterul Forster — şeful naziștilor din Danzig — 
Reiehsoberhaupt, sau şef al statului Danzig. 

După două zile, la 28 august, Henderson, ministrul 
britanic — care plecase la Londra să transmită gu- 
vernului său ofertele de prietenie eternă ale lui Hit- 
ler — venea dir nou în audienţă la Führer, cu un 
sac plin de sentimente şi intenții dintre cele mai 
bune din partea „guvernului său care se angaja să 


519 


facă uz de toată influența sa pentru a contribui la 
găsirea unei soluții multumitoare pentru ambele părţi 
şi care ar putea, nădăjduia el, să deschidă calea unor 
negocieri în vederea unei înţelegeri mai largi şi mai 
complete între Marea Britanie şi Germania“. 

După ce transmise lui Hitler acest mesaj al gu- 
vernului său, Henderson continuă. foarte mișcat, în 
felul următor relevat chiar de el: 


„Am făcut uz de toate argumentele pe care le-am 
putut imagina pentru a-l face să înţeleagă şi a-l con- 
vinge să opteze pentru pace. Alegerea, i-am arătat 
eu, se găsea în mîinile lui. Negocierile pacifice ar 
însemna pentru el prietenia cu Marea Britanie pe 
care el afirmă întotdeauna c-o doreşte, în vreme ce 
atacarea Poloniei ar însemna război. Am făcut apel 
chiar şi la sentimentele sale, citînd un pasaj dintr-o 
carte pe care știam c-o cunoaşte, asupra epocii în 
care Marea Britanie lupta, alături de Germania, îm- 
potriva lui Napoleon şi în care era vorba de părerea 
pe care germanii şi-o făceau, pe atunci, despre onoa- 
re şi despre cuvîntul dat. Blücher, în momentul în 
care se 'grăbea să pornească în ajutorul lui Welling- 
ton, la Waterloo, şi-a îmbărbătat trupele epuizate, 
prin aceste cuvinte: „Inainte, copii! Am dat cuvîn- 
tul fratelui meu Wellington, şi cred că n-aţi vrea ca 
eu să-l trădez...“ Din acea zi, bătrînul feldmareşal 
a devenit cunoscut în Anglia, ca şi în Germania, sub 

numele de mareșalul „Inainte“. 


Era răscolitoare povestea lui Henderson, care 
‘mirosea a invitație la dans, dar Hitler, dornic şi el 
să rămînă în istorie cu porecla de Führer „Inainte“, 
îşi continuă pregătirile. In tot cursul lunii august 
concentră — sub pretextul celei de a 25-a aniver- 
sări a luptei de la Tannenberg — trupe numeroase 
la granița polonă şi-şi intensifică răcnetele în jurul 
teroarei polone antigermane. Ba că în apropiere de 

Lodz ar fi fost ucişi 24 de germani, ba că în apro- 
piere de Bielska ar fi fost ucişi 8, ba că în apropiere 
de Danzig a avut loc o tragică violare de frontieră 
în cursul căreia ar fi fost ucişi un S.S. şi un S.A. 
germani. Şi să mai stea de vorbă cu Polonia ? După 
ce Polonia comite, zilnic, atentate la viaţa poporului 
german, să mai stea de vorbă Hitler cu ea ? Fihrerul 
— cu guvernul polon, care lasă țara pe mîna ban- 
delor de terorişti ? 


„Guvernul polonez — spunea Ribbenirop în după- 
amiaza zilei de 27 august ambasadorului Franţei 
căruia i-a înmînat o copie a răspunsului dat de către 
Hitler lui Daladier — guvernul polonez nu mai este 
stăpîn pe ţara sa. Poate că aceasta e mai bine căci 
altfel ar trebui să-l facem responsabil de provocările 
la care sîntem supuşi. Dar trebuie să vă previn că 
noi vom lovi la primul incident.“ 


lar pînă una alta, bandele naziste dădeau repetate 
atacuri împotriva posturilor de frontieră polone şi 
făceau incursiuni adinci pe teritoriul polon. Trupele 
polone, însă, nu se mișcau. Aveau ordine severe din 
partea guvernelor francez și englez să nu se miște. 
Polonia nu trebuia să dea lui Hitler nici un pretext 
de a o putea numi agresoare. S-ar afla într-o situa- 
ție delicată. $i Polonia trebuie să se ferească de 
„situaţiuni delicate“. 

În atmosfera aceasta de mobilizare nazistă, de 
vaiete naziste, de acuzații naziste şi de atacuri na- 
ziste la granița polono-germană, Hitler trimise, la 
29 august, guvernului britanic o nouă notă prin care 
cerea Danzigul, întreg Coridorul, Silezia, plus unele 
modificări substanţiale în teritoriul polonez și prin 
care se arăta gata să semneze un acord cu „ceea ce 
va rămîne din Polonia“. Cît despre discuţiile directe 
cu Polonia, fie! Va discuta şi direct cu Polonia. Dar 
Polonia să-i trimită un plenipotenţiar, pînă a doua 
zi, 30 august, dimineaţa. 

Henderson, ambasadorul Angliei, îi răspunse că 
guvernul său este dispus să încheie un acord cu 
Germania, dar ţine ca Hitler să reglementeze mai 
întîi problema poloneză pe cale pașnică. Acest nou 
îndemn la tratative pașnice, directe, cu Polonia, era 
‘o nouă porție de otravă pentru nervii surescitaţi ai 
lui Hitler, care şi dăduse ultimele dispoziţii pentru 
invadarea Poloniei. Aşa că Hitler replică lui Hen- 
derson, mai tăios ca oricînd, că chestiunea se cere 
urgent rezolvată. Fiecare minut de întîrziere face 
noi victime în rîndurile minorităţii germane care 
este măcelărită de polonezi. Şi, ridicînd tonul, pa- 
tetic, strigă : 


„Guvernului englez puțin îi pasă de nemţii care 
-sint uciși în Polonia. Dar mie, mie îmi pasă. Și sta- 
tului meu major. Statul meu major e foarte grăbit. 
“Soldații mei — adăugă el la urmă — îmi cer un da 
sau un nu!“ 


Într-adevăr, generalii lui erau foarte grăbiţi. Dar 
grăbiţi nu din pricina masacrului antigerman din 
Polonia, ci din pricini meteorologice şi strategice. O 
dată cu luna septembrie, în Polonia începea toamna, 
cu ploile şi noroaiele ei, care ar îi compromis mar- 
şul triumfal al armatei naziste. Asta-l făcea pe Hit- 
ler să ceară un da sau un nu: de. frica noroiului! 

Henderson îi răspunse lui Hitlerică se înşeală cînd 
crede că guvernului englez nu-i pasă de suferințele 
minorității germane din Polonia. Guvernul Majes- 
tăţii Sale este animat de sentimentele cele mai uma- 
nitare. 

Hitler găsi, în replică, momentul să-și exprime, 
încă o dată, arzătoarea lui dorinţă „de a-și asigura 
prietenia cu Marea Britanie... respectul pentru' Im: 
periul Britanic și simpatia pentru englezi în gene- 
ral“. Dar el cere Danzigul. Danzigul şi Coridorul. 
Danzigul, Coridorul şi Silezia. Danzigul, Coridorul, 
Silezia — şi încă ceva: Gdynia. 

Era ceva nou. La 29 august, pentru întîia oară, 
Hitler cerea, pe lîngă celelalte, și Gdynia, adică al 
doilea port polonez locuit exclusiv de polonezi, con- 
struit de polonezi, din bani polonezi. Dar Hitler mai 
cerea şi altceva la 29 august 1939: un acord eco- 
nomic care să înlăture „orice posibilitate de inci- 
dente cu Polonia“. Ce putea să însemne un aseme- 
nea „acord economic“? Un regim politic şi NU 
economic, care să pună Polonia sub controlul Ger- 
maniei, adică, nici mai mult, nici mai puţin, decît 
desfiinţarea Poloniei ca stat independent, aşa cum 
a fost desființată şi Austria şi Cehoslovacia. Hitler 
zicea că vrea toate astea pentru ca să pună Ger- 
mania la adăpost de o invazie a armatei polone. 

Era o lozincă de ultimă clipă a propagandei ger- 
mane : „Polonezii invadează Germania !“ Roma po- 
lonă invadează Cartagina germană. 

Şi cu acest strigăt de alarmă, bandele naziste, 
din ordinul lui Hitler, năvăliră în Polonia în ziua 
de 1 septembrie 1939, la orele 4 dimineața. Fără ca 
Hitler să mai stea de vorbă cu reprezentanţii Po- 
loniei. Fără ca Hitler să fi trimis Poloniei vreo de- 
claraţie de război. Pretextul ? 

Polonia a provocat. Polonia a atacat cea dintii. 
Polonia ar fi agresoare. Polonezii ar îi aruncat în 
„aer, la Dirkau, podul de peste Vistula şi ár îi nă- 
vălit — ei — cu trupe din armata regulată, în Ger- 
mania. În seara de 31 august, la ora 22,30, armata 
polonă ar fi atacat postul german de radio-emisiune. 
din Gleiwitz de pe teritoriul german. Adevărul, însă, 
era exact opus: cei care au atacat la Gleiwitz au 
fost soldaţii germani şi încă nişte soldaţi germani 
îmbrăcaţi în' uniforme poloneze. Putea deci Hitler 
să strige că Reichul era în primejdie. Reichul tre- 
buia apărat. 

In realitate, însă, Polonia n-a atacat nicăieri pe 
nazişti. Agresiunea a pornit din partea naziștilor, 
de-a lungul întregii frontiere. In dimineața zilei de 

1 septembrie 1939, la ora 4, trupe germane, venind 
dinspre Danzig, au trecut, în mai multe locuri, fron- 
tiera de răsărit a Coridorului — în special prin Kar- 
tuzi şi Gardeja. Avioanele germane au atacat, la 
sud de Danzig, vasul polonez Tezew. In Prusia 
Orientală, în Posnania de sud, în Silezia şi la fron- 
tiera slovacă, aviația germană a bombardat pretu- 
tindeni localităţile poloneze. 

Tot la ora 4 dimineaţa, radioul german lansă o 
proclamaţie a Fiihrerului, care declara că Germania 
„va răspunde de aci înainte la forță, prin forță“. 

La ora 7 dimineaţa, radioul anunța anexarea Dan- 
zigului la Reich. 

La ora 10,30 dimineaţa, Hitler declara în fața 
Reichstagului că în unele regiuni din Polonia, 
„germanii au fost supuși la un tratament atît de 
rău, încît peste un milion dintre ei au trebuit să fugă 
în Germania“. Trecînd la problema generală a păcii, 
Hitler. spuse : 


„Am încercat întotdeauna să obțin revizuirea 
acestei stări de lucruri prin mijloace paşnice. Este o 
minciună să pretinzi că noi am recurs întotdeauna 
la violenţă. De fiecare dată, nu numai o singură dată, 

i de mai multe ori, am încercat să obţin modi- 
ficări indispensabile pe calea negocierilor. A fost 
respinsă o încercare de a limita armamentele, de a 
suprima anumite arme, de a exclude anumite metode 
de război, pe care le consideram incompatibile cu 
dreptul ginţilor. In zadar am încercat să rezolv, pe 
cale paşnică, problemele Austriei, sudeţilor, Boemiei 
şi Moraviei. Este cu neputinţă să se pretindă admi- 
terea numai a revizuirilor paşnice şi să se persiste 
întotdeauna în a le respinge“. 


„Mijloace pacifice, limitarea armamentelor, dreptul 


ginţilor, rezolvarea pe cale amiabilă a problemei 
Austriei, sudeților, Slovaciei, Boemiei, Moraviei — 

pentru cîte idealuri n-a luptat Hitler în cei şase ani: 
de cînd se afla la putere — numai ca să fie pace în 
Europa! Şi, în schimb, cu ce sa ales? Numai cu 
insulte şi cu umilinţe! Şi iată că acum i se cerea 
să rabde o nouă insultă : Polonia. 


„Totuşi am făcut o ultimă tentativă — continuă 
Hitler. Guvernul britanic a propus stabilirea unui 
contact idirect între Polonia şi Germania. Am accep- 
tat această propunere şi am pregătit bazele negocie- 
rilor. Am aşteptat două zile, fără ca polonezii să-şi fi 
trimis plenipotenţiarii. Aseară, ambasadorul Poloniei 
a făcut cunoscut că guvernul său examinează în ce 
măsură poate să accepte începerea unor negocieri. 
Dar dacă ei cred că pot trata în felul acesta Reichul 
german şi pe şeful său, atunci Germania n-are alt- 
«ceva de făcut decit să dispară de pe scena politică.“ 


Lui Hitler nu-i venea să creadă că Anglia va în- 
gădui ca lucrurile să ajungă pînă aici. A bătut cu 
pumnul în masă, a amenințat, a făcut declaraţii de 
dragoste, a făgăduit oferte „largi“ de prietenie eter- 
nă cu Anglia. Dar Anglia, atît de plină de solici- 
tudine pentru el în chestiunea Austriei şi Cehoslova- 
ciei, se făcea că nu pricepe despre ce este vorba şi-l 
tot trimitea să stea de vorbă direct cu Polonia. Şi 
asta-l supăra. Îl supăra sincer. Anglia îşi bate joc 
de el. Dar Anglia își face greșit socotelile. De Hitler 
“şi Reich nu-şi poate bate joc nimeni. Dacă-şi închi- 
puie cineva că pot fi tratați aşa Reichul german, şi 
şeful său — „Germaniei nu-i mai rămîne altceva de 
jăcut decit să dispară de pe scena politică !“ 

Propoziţiile din fraza aceasta, ca mai toate propo- 
ziţiile din frazeologia lui Hitler, nu prea aveau 
legătură între ele. Amîndouă căutau să justifice una 
şi aceeaşi idee : dragostea lui de pace, înșelată. „Lu- 
„mea s-a înșelat pe socoteala mea! tună el. Dra- 
gostea mea de pace nu trebuie să fie luată drept 
Jașitate.“ E i 

Siîntă era revolta acestui semizeu al monopoluri-- 
lor apusene! Prea s-a abuzat de nemărginita lui 
dragoste de pace, pe care lumea a luat-o drept la- 
şitate. Așa s-a întîmplat cu Spania, aşa s-a întîmplat 
şi cu Austria şi cu Cehoslovacia. El lupta pentru 
pace şi omenirea credea că o face din lașitate. Așa 
se întîmplă şi cu Polonia. A acceptat să trateze di- 
rect cu Polonia. Dar Polonia, în loc de răspuns, „a 
decretat: mobilizarea generală. S-a constatat o creş- 
tere a teroarei. M-am decis atunci să vorbesc Po- 
loniei pe limba ei proprie...“ 

Ceea ce-l hotărî pe Hitler să vorbească Poloniei. 
pe limbajul Poloniei, era tot iremediabila lui dra- 
goste de pace. ` 


„Vreau să înlătur de la frontiera germană de est 
orice elemente de discordie şi de primejdie continuă. 
In răsărit trebuie să domnească o pace asemănă- 
toare cu aceea care domnește la celelalte frontiere 
ale noastre. Vom porni, acţiunile indispensabile în 
aşa fel, încît războiul să nu fie de loc îndreptat și 
să n-atingă de loc femei şi copii. Dar dacă adversa- 
rul interpretează această atitudine ca şi cînd i s-ar 
da toată puterea de a acționa după placul său, el 
va primi un răspuns care îl va face să-i piară pofta 
de a răsuila. 

Astă noapte, soldaţi polonezi au tras împotriva 
teritoriului nostru. De la ora 5,45, s-a răspuns la 
aceste focuri. Incepînd din acest moment, vom răs- 
punde la fiecare bombă printr-o bombă. Dacă se 
porneşte războiul cu gaze, noi vom răspunde prin 
gaze. Oricine se va îndepărta de la o conduită uma- 
nă a războiului, mi se poate aştepta la nimic alta 
din partea noastră. Lupta va fi continuată pînă ce 
vor fi asigurate Reichului Scouiteigă şi drepturile 
sale.“ 


Hitler voia ca la răsărit să domnească o pace ana- 
logă cu aceea care domnea la frontiera asigurată 


526 


prin anexarea Austriei şi Cehoslovaciei. Vai de cei 
care se vor atinge de pacea aceasta! 

Hitler voia, apoi, ca războiul să nu atingă nici 
femeile, nici copiii. Vai de cei care se vor atinge de. 
femei şi copii | 

Hitler voia ca războiul să fie dus „omeneşte“. Vai 
de cei care nu vor duce războiul „omenește“ ! 

Şi Hitler, cu buzunarul plin de horoscoape care-i 
preziceau un sfîrşit glorios al campaniei, încheie: 
„Un naţional-socialist nu. cunoaşte cuvîntul capitu- 
lare. Un al doilea noiembrie 1918 nu va mai putea: 
avea loc.“ 

Se găsea în rarele lui momente cînd nu făcea 
teatru. Era convins că un național-socialist, un Hit-. 
ler, un Fiihrer nu cunoaște și nici nu va cunoaşte 
cuvîntul „capitulare“. Nu-i necesar să-l cunoască, 
deoarece, din experienţele făcute. în aceşti șase ani 
din urmă, ba de el, ba de Mussolini, a învăţat că 
toate acţiunile dinamice sînt sfințite în cele din 
urmă de către bunii săi amici din apus, cu soluţia a 
patra. Abisinia s-a încheiat cu soluţia a patra, 
remilitarizarea Renaniei s-a încheiat cu soluția a 
patra, Spania, Austria, țara sudeţilor, Cehoslovacia, 
Albania, toate s-au încheiat cu soluţia a patra. De 
ce nu s-ar încheia și Polonia cu soluţia a patra ? Că: 
bunii săi amici din apus se încăpăținează să nu-i 
spună „da!“ de pe acum, îi înţelege. Au față de 
Polonia angajamente solemne! Să vadă Polonia că 
ştiu să le respecte, precum grăiește formula diplo- 
matică engleză : „Pe cît este omenește posibil !“ Dar, 
la sfîrşit, amicii săi monopolişti anglo-franco-ameri- 
cani tot vor trebui să adopte soluția a patra! N-au 
încotro ! Prea sînt legaţi de el prin marele lor „ţel 
comun“. ; 


* 


+ + 


In urma. agresiunii naziste ambasadorul Poloniei: 
la Londra făcu un apel stăruitor pe lîngă Chamber- 

lain să vină imediat în ajutorul Poloniei, așa cum 
era obligat prin pactul de asistenţă polono-britanic. 
Aceasta se petrecea în dimineaţa zilei de 1 septem- 
brie 1939. 

După o tăcere de douăzeci şi patru de ore, la 2 
septembrie 1939, lordul Halifax, ministrul de externe 
al Marii Britanii, luă cuvîntul în Camera Lorzilor, 
spre a arăta că guvernul britanic se va vedea silit 
să intre în război împotriva Germaniei — dacă Hitler 
nu-şi retrage armata de pe teritoriul polonez. 


„Guvernul —:a precizat el — examinează împre- 
ună cu guvernul francez limita de timp care ar fi 
necesară pentru ambele guverne de a ști dacă 
Reichul este dispus să efectueze o asemenea retra- 
gere. Dacă guvernul german acceptă să-și retragă 
trupele, guvernul Majestății Sale ar fi, atunci, dis- 
pus să accepte a privi situaţia ca fiind asemănătoare 
cu aceea care exista înainte ca forțele germane să fi 
trecut frontiera poloneză. Ceea ce înseamnă că dru- 
mul rămîne deschis pentru o discuţie între guver- 
nele polonez și genman asupra problemelor care li 
se pun, rămînînd bine stabilit că acordul la care 
s-ar ajunge ar respecta interesele vitale ale Polo- 
niei şi ar face obiectul unei garanţii internaţio- 
nale.“ 


În aceeași zi, la aceeași oră, făcea şi prim-mi- 
nistrul britanic, bătrînul Chamberlain, o declaraţie 
similară în fața Camerei Comunelor. 


„Guvernul — a zis el — se găseşte într-o situa- 
ție delicată şi dificultăţile sînt inevitabile între. doi 
aliați care trebuie să comunice între ei, prin telé- 
fon, pentru a-și sincroniza acțiunea, pentru a ac- 
ționa tot atît de repede ca și cum discuția ar avea 
loc în aceeaşi încăpere. As fi înspăimintat dacă 
această Cameră ar crede un singur moment că 

declarațiile mele trădează cea mai mică şovăială 
în atitudinea pe care guvernul francez şi noi am 
şi luat-o”. 


Erau grăbiţi bătrînii Chamberlain și Halifax! 
Polonia era de două zile invadată de armata .na- 
zistă — care-şi continua vertiginos înaintarea — 
şi guvernul lui Chamberlain, deși semnatarul unui 
pact de asistență care prevedea intervenţia ime- 
diată şi automată a armatei engleze, anunța că va 
interveni numai dacă Hitler nu-și retrage trupele 
dincoace de frontiera germană. Exista în pactul 
anglo-polon o clauză care să permită Angliei re- 
zerva de a intra în acțiune numai dacă agresorul 
refuză să se retragă? 

Nu exista ! Chamberlain îşi lua singur acest drept, 
pentru că chamberlainii voiau cu orice preţ războ- 
iul în Polonia. Bamdele naziste făceau una cu pă- 
mîntul satele şi oraşele Poloniei, dar domnii Halifax 
şi Chamberlain se apucau abia „să examineze“ cu 
guvernul francez „limita de timp care ar îi mece- 
sară pentru ambele guverne de a şti dacă Reichul 
este dispus“ să-și retragă armata din Polonia. Zeci 
de mii de polonezi — bărbaţi, femei şi copii — că- 
deau sfîrtecați de bombele tunurilor şi avioanelor 
naziste, dar domnii Halifax şi Chamberlain făceau, 
calmi, declaraţii că dacă Hitler acceptă să-şi re- 
cheme trupele în țară, guvernul Majestății Sale ar 
fi „dispus“, şi el, să privească „situaţia ca fiind 
asemănătoare cu aceea care exista înainte ca for- 
tele germane să fi trecut frontiera poloneză“, adică 
ar fi dispus să înceapă iar a pofti pe Hitler la dis- 
cuţii directe cu Polonia. Mii de polonezi erau are- 
staţi şi executaţi de gestapoul lui Himmler pe ori- 
unde trecea armata nazistă, dar Chamberlain atri- 
buia faptul că el nu se grăbeşte „situației delicate“ 
în care se află, întrucît este silit să comunice cu 
guvernul francez numai „prin telefon“. Şi, pe lîngă 

toate, mai spunea că „ar fi îngrozit dacă această 
Cameră ar putea crede un singur moment că de- 
dlaraţiile lui ar trăda cea mai mică șovăială în 
atitudinea lui şi cea a guvernului francez“. Hitler 
îşi trîmbița la fiecare ceas victoriile de pe pămîntul 
polonez, dar Chamberlain se întindea la sfat asupra 
posibilităților de a se organiza un alt sfat, în vede- 
rea unui al treilea sfat etc, etc. Hitler îşi zvîrlea 
tancurile în dreapta și în stînga pe teritoriul Po- 
loniei — dar Chamberlain vorbea de „împăcare“ şi 
aştepta teleioane. Ce telefoane aștepta Chamber- 
lain? In care clauză din pactul anglo-polon, sau 
franco-polon, scria că Franţa şi Anglia sînt datoare 
să intervină în conilicte împotriva agresorilor nu- 
mai după ce-şi vor da, cîteva zile la rînd, tele- 
foane ? Ce telefoane? In legătură cu ce — tele- 
foane ? Şi în legătură cu cine? 

Astfel, în loc să-şi îi trimis aviația, încă din di- 
mimeaţa zilei de 1 septembrie, după un ceas de la 
dezlănţuirea agresiunii naziste în Polonia, să bom- 
bardeze Berlinul, pentru ca Hitler să ştie că de 
astă dată s-a isprăvit cu gluma, virfurile monopo- 
liste apusene mai stăteau, în ziua de 2 septembrie 
— după două zile ide la dezlănţuirea agresiunii — 
la taifas în jurul unor foarte excentrice planuri de 
discuţii directe între Polonia şi Hitler şi-şi aştep- 
tau, reciproc, niște foarte ciudate telefoane, al că- 
ror conținut era destinat să rămînă pe veci, o taină 
de nepătruns pentru întreaga omenire. 


# # 


La: 3 septembrie, deci a treia zi de la invadarea 
Poloniei, Ribbentrop, ministrul de externe al Ger- 
maniei, primea în audiență pe Henderson, spre a-l 
informa că respinge cererea Angliei de a-şi retrage 
trupele din Polonia şi că „orice acțiune agresivă din 
partea Angliei ar duce la o riposiă (din partea Ger- 
maniei) cu aceleași arme şi în aceeași formă“. 

După Henderson, fu primit în audiență Coulon- 
dre, ambasadorul Franţei, căruia Ribbentrop, după 
ce-i făcu aceeaşi comunicare, îi declară: 


„Dacă guvernul francez se crede obligat, prin 
angajamentele sale faţă de Polonia, să intre în 
conflict, nu pot decît să regret acest fapt, deoarece 
noi nu avem un sentiment de ostilitate faţă de 
Franța. Numai dacă Franța ne atacă ne-am bate 
împotriva ei, și ar fi, din partea ei, un război de 
agresiune.“ 


Ambasadorul francez îi răspunse: 


„In acest caz, am penibila misiune de a vă face 
cunoscut că, începînd de astăzi, 3 septembrie, orele 
17, guvernul francez se va găsi obligat a-și înde- 
plini angajamentele pe care Franţa le-a contnactat 
față de Polonia şi care sînt cunoscute de către gu- 
vernul german.“ 

„Ei bine, zise Ribbentrop, Franța va fi agresoa- 
rea.‘ 


Hitler se ferea să fie el agresorul. Orice i-ar fi 
făcut plăcere să fie, numai agresor nu! Aşa că, 
dim acest punct de vedere, Hitler era aranjat în 
ochii istoriei de o mie de ani pe care o scria de 
şase ani pe pielea germanilor, a spaniolilor, a 
austriecilor, a cehilor, a slovacilor și a polonezilor: 
nu el era agresorul. 

Şi se afundă cu voluptate, ca omul mulțumit că 
a făcut o afacere bună, în mormanele de cadavre 
poloneze, sub, ochii sclipind de încîntare ai cham- 
berlainilor care, puși în situația de a fi obligați 
„să-şi îndeplinească angajamentele“ față de Polo- 
nia, şi le-au îndeplinit cu vîrf şi îndesat. 

Cum ? 

Făcînd lui Hitler război. 

Ce fel de război? 

Războiul acela. teribil, care a fost înscris, din 
primele zile, în istorie, sub denumirea picantă pe 
care i-a dat-o poporul francez: „drâle de guerre“ 
— adică „războiul caraghios“ — sau mult mai 
exact: „ce război caraghios“ ! 

Diplomaţia chamberlainilor locarnieni a găsit 
prin acest „război caraghios“ — care a început la 
3 septembrie 1939 şi s-a încheiat în iunie 1940 o 
dată cu dezastrul francez — exact formula de care 
avea nevoie spre a-şi putea împlini, în. același timp, 
atît obligațiile lor față de Polonia, cît și obligațiile 
lor față de Hitler. Stînd, voiniceşte, cu braţele în- 
crucişate îndărătul liniei Maginot de dincoace de 
Rin, monopoliştii englezi și francezi priveau de- 
parte, departe, „dincolo de Rin“, înspre răsărit, 
unde-l şi vedeau pe Fiihrerul lor cum, vrînd-ne- 
vrînd, cu sau fără cuvînt de onoare, luptă pentru 
grîul lor din Ucraina, pentru cărbunele lor din Ba- 
zinul Doneţ, pentru petrolul lor din Caucaz, pentru 
toate bogăţiile lor de pe pămîntul sovietic, care 
întruchipează toate „țelurile“ și toate „idealurile“ 
lor „comune“. Hitler n-avea motiv să se plingă: 
îşi avea, în sfîrşit, războiul lui. 

Nici naziştii lui n-aveau de ce să se plîngă: în 
şase ani de practici rasiste, Hitler le-a purificat 
în chip atît de radical sîngele, încît toți au căpătat 
ochi albaştri, păr blond și în special — precum s-a 
văzut mai tîrziu — picioare neverosimil de lungi. 
Dar n-aveau nici Chamberlain, nici Halifax, nici 
John Simon, nici Henderson de ce să se plîngă: 
Bliicherul lor era un om de nădejde. Pacifist înrăit, 
se lăsa prins în plasă ca un copil, de îndată ce 
aceşti tutori ai păcii îi plimbau pe la nas cea mai 
modestă perspectivă de pace. Şi ce perspectivă mai 
strălucită de pace poate fi pentru Fiihrerul lor de- 
cît războiul acesta din răsărit! Dar şi pentru ei 
ce perspectivă ideală! Să-şi aibă războiul lor, cu 

armele lui, şi el să-și închipuie că, după o aseme- 
nea campanie, care va fi lungă şi istovitoare pen- 
tru ambele tabere, ei o să-i încingă iar fruntea cu 
laurii soluţiei a patra! 

Liber: să-şi închipuie ce vrea! Dar de îndată ce 
va fi atins „telul comun“, Fiihrerul acesta, bădă- 
ran, prost, îngîmiat și obraznic, poate să piară. 
Cînd „telul comun“ va fi realizat, vor găsi ei oa- 
meni mai potriviți decît acest „semiidiot“, cu care 
să poată vorbi. Este drept că Henderson şi toţi cei 
de o seamă cu el nu exagerează în ceea ce-l pri- 
veşte cînd scrie, în 1939, după izbucnirea războiului, 
că „ar fi“ o prostie să crezi că un Hitler poate să 
moară, „fără a îi plins, fără a fi onorat, fără a fi 
cîntat!“ Să iacă el numai războiul și vor avea 
grijă să-l „plîngă“, să-l „onoreze“, să-l „cînte“!... 

